
PREFAT À 


O Istorie a Filosofiei în limba noastră era de mult si 
adânc necesară. In aşteptarea însă a unei Istorii a Filosofiei, 
făcută de un singur autor, a cărei apariție nu se arăta deo- 
camdată probabilă, Societatea Română de Filosofie a crezut 
că o Istorie a Filosofiei Moderne poate fi si trebue alcătuită 
în colaborare. Prilejul l-a oferit împlinirea a 30 de ani de 
învățământ a Prof. I. Petrovici, care a ilustrat acest domeniu. 

Lucrarea aceasta, care va cuprinde trei volume, por- 
nind de la Renastere şi înaintând până în zilele noastre, este 
prima operă de acest fel şi de astfel de dimensiuni în limba 
română. 

Lucrarea, deşi în colaborare, este unitară, capitolele le- 
gându-se între ele și formând un întreg armonic, lăsându-se 
totuş fiecărui autor individualitatea expunerii si caracterul per- 
sonal al interpretării. Străinătatea de altfel a dat mai multe 
modele, pentru atari lucrări de muncă colectivă, în diverse 
domenii ale filosofiei, dovedindu-se fructuoase şi utile. 

Societatea Română de Filosofie, făcând să apară această 
lucrare, ţine să mulțumească tuturor colaboratorilor, în special 
gânditorilor străini, cari şi-au dat concursul lor prețios, atât 
ca semn de prețuire față de profesorul sărbătorit cât și din 
simpatie pentru cultura românească. 


Societatea Română de Filosofie 

PRÉFACE 


La nécessité d'une Histoire de la Philosophie en roumain 
était depuis longtemps ressentie, mais puisque la parution d'un 
tel ouvrage était à present peu probable, la Société Roumaine 
de Philosophie a cru utile de recourir à un travail de colla- 
boration. Comme on ne pouvait pas ne pas honorer les 30 
ans d'enseignement du Professeur Petrovici, la Société Rou- 
maine de Philosophie a tiré profit de cette occasion et a 
accompli son projet. 

Cet ouvrage, qui comprend 3 volumes et commence à ka 
Renaissance pour aboutir à nos jours, est la première oeuvre 
de ce genre et de cette envergure en langue roumaine. 

L'ouvrage, quoiqu en collaboration, est unitaire, les chapitres 
étant liés entre eux et formant un tout harmonieux. Il laisse 
cependant à chaque auteur l'individualité de l'exposé et le 
caractère personnel de l'interprétation. À l'étranger, du reste, 
plusieurs modèles de semblables travaux collectifs nous ont 
été donnés dans les divers domaines de la philosophie et se 
sont révélés fructueux et utiles. 

La Société Roumaine de Philosophie qui fait paraître ce 
travail tient à remercier tous les collaborateurs et spécialement 
les penseurs étrangers qui ont apporté leur précieux concours 
autant par estime pour le professeur que nous. honorons, que 
par sympathie pour la culture roumaine. 


La Société Roumaine de Philosophie 

ION PETROVICI 


S'au împhinit trei decenii de când, în luna Noembrie a 
anului 1906, Profesorul Ion Peirovıcı urca pentru întâia oară 
treptele catedrei såle la Universitatea din laşi. Tânărul de 
24 de ani, ieşit de puţină vreme din şcoala lui Titu Maiorescu, 
contracta atunci faţă de sine însuşi şi faţă de acei cari îl chemau 
la un loc de mare răspundere, un legământ de viaţă, respectat 
cu o stäruintä şi o rodnicie pe care tineretul de azi le pot 
socoti exemplare. Împlimrea a tre: decenii de muncă în servi- 
ciul şcoale: şi gândirii românești alcătueşte pentru lumea noa- 
stră academică o dată care trebue reținută, cu atât ma mult 
cu cât chipul în care Profesorul lon Petrovici a ştiut să 
fructifice terenul specialitätii sale şi sufletele elevilor săi, ta- 
lentul cu care a câştigat pentru problemele filosofiei interesul 
unor straturi întinse ale publicului cultivat, stima în care a 
ştiut a impune numele ţării noastre în forurile ştiinţifice străine, 
precum şi spiritul de solidaritate morală pe care l-a manifestat 
faţă de toţi însoțitorii săi în comunitatea aceloraşi idealuri, 
fac parte din rarele fapte care ne îngădue să vorbim astăzi 
despre o mişcare filosofică românească. „Societatea Română de 
Filosofie” şi numeroșii cercetători cari s'au asociat iniţiativei 
sale, sunt bucuroși să întoarcă lui lon Petrovici, în forma acestui 
omagiu academic, o parte din datoria pe care cu toţii şi-o re- 
cunosc față de eminentul profesor şi gânditor. 

Este desigur prematur a încerca o caracterizare definitivă 
a operii profesorului care se găsește astăzi în deplină afirmare 
a talentului său şi în curs de desăvârşire a unui sistem de in- 
terpretare a lumii. Dacă însă activitatea lui [on Petrovici se 
desfășoară cu o vigoare care legitimează interesul cu care 
este permanent întâmpinată, rezultatele îmbelşugate ale muncii 
sale de până acum permit totuşi gruparea şi aprecierea lor. 

Fie-ne îngăduit a tălmăci în aceste rânduri câteva din gândurile 
care plutesc în mintea tuturor acelora cari i-au urmărit activi- 
tatea, fie ca profesor, orator şi scriitor, fie ca cercetător şi 
îndrumător al şcoalei. 

lon Petrovici este unul dintre cei mai de seamă dascăli 
de filosofie cari au ilustrat vreodată catedra românească. Foştii 
lui elevi păstrează vie amintirea momentelor în care profesorul 
de logică şi istoria filosofiei moderne ridica limpezile arhi- 
tecturi ale prelegerilor sale. Punând în serviciul învățământului 
o mare pasiune pentru știință şi pentru transmiterea ei, [on 
Petrovici o susține prin darul de a lumina punctele cele mai 
obscure ale disciplinelor pe care le propune şi de a le prezenta 
în totaluri pline de forţă şi de originalitate. Ordinea luminoasă, 
lucidus ordo al anticilor, este virtutea esenţială a prelegerilor 
sale, aceea prin care isbuteşte să câștige mintea auditorilor săi. 
Reprezentant al -unei oratorii de tip antic, în care coherenta 
strictă a expunerii, perfecțiunea frazei şi măsura întregei ati- 
tudini completează o imagine armonioasă, lon Petrovici a făcut 
să se audă cuvântul său în ocazii variate ale vieţii noastre pu- 
blice, rămânând totuşi, în primul rând, un orator de catedră. 
Elocinţa românească s'a îmbogăţit prin prelegerile şi dis- 
cursurile lui [on Petrovici cu unele din momentele sale cele mai 
fericite. Aceleaşi însuşiri de măsură şi eleganţă revin si în 
numeroasele opere cu care a îmbogăţit literatura de memorii 
şi călătorii. 

Evident, chiar în paginele aparţinând acestor genuri, cu- 
gelătorul rămâne totdeauna prezent, după cum în operele sale 
filosofice, scriitorul nu lipseşte niciodată. 'Incercând să umple 
prăpastia pe care veacul al XIX-lea, cu puţine excepții, a 
săpat-o între expunerea tehnică a filosofiei şi modurile ex- 
presiei literare, lon Petrovici înţelege că, fără a renunța la 
nimic din rigoarea sa, opera gânditorului are uneori să-şi spri- 
jine ideile prin mijloacele sensibile ale imaginaţiei. Această fe- 
ricită asociaţie a gânditorului cu artistul dau lucrărilor sale o 
calitate eminamente asimilabilă pentru orice cititor de o for- 
mafiune mai înaltă. Există desigur gânditori care se complac 
într'un anumit ermetism al specialitätii si care socotesc că valoarea 
operelor lor se poate măsura si după numărul acelora pe 
care isbutesc să-i ţină departe de terenul strasnic păzit al cer- 
cetării lor. Firea mai sociabilă a lui Ion Petrovici înclină însă 
către convingerea că adâncimea şi precizia gândirii nu pierd 
nimic atunci când ajung să se comunice în mod fericit. 

Contribuţia ştiinţifică a lui Ion Petrovici se clasează în do- 
meniile istoriei filosofiei, ale logicei, ale epistemologiei şi ale 
metafizicei. Nu vom încerca în această rapidă schiţă inventarierea 
scrierilor în care lon Petrovici a contribuit la mai buna cu- 
noaştere a filosofiei moderne sau a luminat, în chip original, 
vreuna din problemele disciplinelor pe care le reprezintă. Ca- 
pitolul aceste: lucrări consacrat filosofiei româneşti se va ocupa 
în detaliu despre contribuţia lu lon Petrovici. Pentru caracte- 
rizarea generală întreprinsă aci, este necesar a arăta că în 
expunerea istoriei filosofiei, lon Petrovici înaintează până în inima 
curentelor contemporane, printre care încercările de restauratie 
a metafizicii alcătuesc un adevărat teren de electiune a cu- 
getării sale. Studiile sale asupra lui Lachelier, Fouillé, Poincaré, 
Bergson, Wundt, Kant, etc., sunt pagini luminoase de expunere 
sintetică. Ele vor ajuta pe cercetătorul viitor să fixeze atmosfera 
în care Sau desvoltat ideile filosofului român şi vor permite 
situarea lor întrun anumit moment european. Construind pe 
aceste baze, sfortarea cea mai originală a lui Ion Petrovici, 
aceea care animă încă cercetarea sa, s'a îndreptat către sfera 
de probleme a metafizicei. În această direcție, el a fixat poziția 
unui realism critic, înrudită cu aceea a unui Wundt sau Riehl, 
ale căror cursuri le-a audiat în trecerea sa ca student în Ger- 
mania. Admiţând posibilitatea cunoaşterii metafizice, dar con- 
cepând-o în fiecare din formele ei variate ca pe una din ver- 
siunile umane posibile ale realității ultime, de care nu ne 
putem apropia decât prin aproximatii succesive, filosofia lut 
lon Petrovici se poate caracteriza, în adevăr, ca un realism 
corectat prin criticism. În opera de aproximare a realității 
ontologice, filosoful român rezervă un mare rol cuceririlor 
ştiinţei, dar si speculatiei raţionale, în care întrevede adevăratul 
fundament al certitudini. În ordinea epistemologică, rationa- 
lismul a găsit astfel în lon Petrovici un partizan hotărît. Mo- 
tivele raționalismului său sunt sugerate de altfel nu numai de 
analiza condiţiilor cunoaşterii, dar şi de considerații de opor- 
tunitate în legătură cu situaţia specială a culturii româneşti, 
a cărei tinereţe el o doreşte scutită de efectele demoralizatoare 
în care sfârşeşte orice empirism relativist. Calitățile de măsură, 
armonia şi echilibrul personalității lui Ion Petrovici revin astfel 
şi în îndrumările filosofiei sale. 

Natură teoretică şi estetică, aplecat spre cunoaștere şi 
contemplatie, Ton Petrovici n'a disprețuit amestecul în viaţa 
publică. Desprins din tabăra junimistă, căreia formațiunea sa 

îi datoreste atâta, [on Petrovici a păstrat todeauna ceva din 
temperamentul oamenilor cari compuneau vestita societate literară 
si politică. Interesant este de observat că aplecările firii sale 
si caracteristicile mediului din care a primit cele dintâi în- 
râuriri şi-au găsit mai târziu o justificare în viziunea sa me- 
tafizică. În adevăr, pentru acest filosof, fundamentul lucru- 
rilor prezintă o imobilitate, o armonie statică, afirmată tocmai 
întrun moment în care filosofia atât de răsunătoare a lui 
Bergson impunea viziunea dinamică a lumei. Desvoltând punc- 
tul său de vedere de filosof, atunci când a fost chemat în fruntea 
Ministerului Instrucțiunii Publice, lon Petrovici a crezut că 
trebue să doteze învățământul secundar al ţării,cu mijloace ca- 
pabile de a asigura o concepție generală despre lume, preconizând 
extinderea şi întâietatea învățământului filosofiei, ca materie co- 
ordonatoare. Foarte combătut şi căzând până la urmă, proectul 
de lege al lui lon Petrovici s'a realizat prin toate acele măsuri 
ulterioare, care au dat filosofiei, în liceele noastre, locul şi 
importanța ce li s'au refuzat în primul moment. 

Poate însă că acțiunea practică cea mai de seamă a Pro- 
fesorului lon Petrovici trebue căutată în exemplul devotamentului 
său pentru cauza spiritului, în neostenita pasiune depusă în 
urmărirea şi proclamarea Adevărului, în toate acele virtuţi ale 
cercetătorului, pe care Omagiul de faţă le recunoaşte cu plăcere 
şi le propune tineretului care va urmări, în paginele lui, istoria 
spiritului filosofic şi a cuceririlor sale în epoca modernă. 


Societatea Română de Filosofie 

Il y a trente ans, le Professeur Ion Petrovici gravissait pour 
la première fois, en novembre 1906, les degrés de sa chaire, 
à l’Université de Jassy. Ce jeune homme de 24 ans, récemment 
sorti de l’école de Titu Maiorescu, prit alors un engagement 
pour la vie envers lui-même et envers ceux qui l'appela.ent à 
un poste de haute responsabilité, — engagement fidèlement 
respecté et fructueusement illustré, qui peut servir d'exemple 
à la jeunesse actuelle. Cet anniversaire de trente années de 
travail au service de l’enseignement et de la pensée roumaine 
marque une date encore plus importante pour notre monde 
académique si l’on considère comment le professeur [on Pe- 
trovici a su faire fructifier le terrain de sa spécialité et l'âme 
de ses élèves, le talent grâce auquel il a conquis, pour les pro- 
blèmes philosophiques, l'intérêt des larges masses du public 
cultivé, l'estime qu'il a su gagner pour le nom de notre 
pays en des cercles académiques étrangers, ainsi que l'esprit 
de solidarité morale qu'il a manifesté à l'égard de ses com- 
pagnons dans la communauté de mêmes idéaux, des faits qui 
ont élargi sensiblement ce qu’on peut appeler le mouvement 
philosophique roumain. La Société Roumaine de Philosophie, 
ainsi que les nombreux savants qui se sont associés à son 
initiative sont heureux de restituer à Ion Petrovici sous la forme 
de cet hommage académique, une partie de la dette que tous 
reconnaissent avoir cantractée envers l'éminent professeur et 
penseur. 

Il est, certes, prématuré d'essayer de caractériser défi- 
nitivement l'oeuvre du professeur, puisque son talent est actuel- 
lement en pleine affirmation et que son système d'interprétation 
du monde est en voie d'accomplissement. Si l’activité de Ion 
Petrovici se déploie avec une vigueur qui légitime l'intérêt 

dont elle est toujours l'objet, les résultats féconds de son travail 
peuvent être cependant réunis pour qu'on puisse formuler une 
appréciation. Qu'il nous soit donc permis de rappeler ici quel- 
ques unes des pensées présentes à l'esprit de tous ceux qui ont 
suivi son activité de professeur, d'orateur et d'écrivain ou 
celle de savant et de promoteur de l'enseignement. 

Ion Petrovici est un des plus grands maîtres de la philo- 
sophie roumaine. Ses anciens élèves gardent encore vivant le 
souvenir des moments où le professeur de logique et d'histoire 
de la philosophie moderne exposait ses leçons marquées d'une 
claire ligne architecturale. Mettant au service de l’enseignement 
une grande passion pour la science et son épanouissement, on 
Petrovici la soutient par son don d'éclairer les points les plus 
obscurs des disciplines qu'il propose et de les présenter dans 
des ensembles pleins de puissance et d'originalité. L'ordre 
lumineux, le lucidus ordo des anciens, est la force essentielle 
de ses leçons par laquelle il réussit à capter l'esprit de ses 
auditeurs. Représentant d'un art oratoire de caractère attique 
dans lequel la stricte cohérence de l'expression, la perfection 
de la phrase et toute l'attitude complètent une image har- 
monieuse, [on Petrovici a fait entendre sa parole dans dif- 
férentes occasions de notre vie publique, restant toutefois un 
orateur universitaire. L'’éloquence roumaine s'est enrichie par 
les leçons et les discours de Ion Petrovici d’un de ses moments 
les plus heureux. On retrouve aussi les mêmes qualités de 
mesure et d'élégance dans les nombreuses oeuvres dont il a 
enrichi la littérature de mémoires et de voyages. Mais dans les 
pages appartenant à ces genres, le penseur reste toujours pré- 
sent, de même que l'écrivain n'est jamais absent de ses oeuvres 
philosophiques. Essayant de combler le vide que le XVIII-e 
siècle, à quelques exceptions près, a creusé entre l'exposé 
technique de la philosophie et les modes de l'expression lit- 
téraire, [on Petrovici comprend que l'oeuvre du penseur, sans 
renoncer en rien à sa rigueur, a quelquefois besoin de soutenir 
les idées par les moyens sensibles de l'imagination. Cette heureuse 
association du penseur et de l'artiste donne à ses oeuvres une 
qualité éminemment assimilable pour tout lecteur d’une formation 
plus élevée. Il existe, certes, des penseurs qui se complaisent 
dans un certain hermétisme de leur spécialité, paraissant croire 
qu'on peut connaître la valeur de leurs oeuvres d’ après le 
nombre de ceux qu ‘ils réussissent à tenir éloignés du terrain, 
fort bien gardé, de leurs recherches. La nature plus sociable de 


www.dacoromanica.ro 


7 


lon Petrovici 


lon Petrovici incline vers la conviction que la profondeur et 
la précision de pensée ne perdent rien lorsqu'elles arrivent à 
être communiquées d'une façon heureuse. 

.« La contribution scientifique de Ion Petrovici embrasse les 
domaines de l’histoire de la philosophie, de la logique, de 
l'épistémologie et de la métaphysique. Nous n'essayerons pas, 
dans cette courte esquisse, d’énumérer les oeuvres par lesquelles 
lon Petrovici a contribué à une meilleure connaisance de la 
philosophie moderne ou par lesquelles il a mis en lumière, 
d'une façon originale, quelques uns des problèmes appartenant 
aux disciplines qu'il représente. Le ‘chapitre de cet ouvrage 
consacré à la philosophie roumaine s'occupera en détail de 
l'apport de Ion Petrovici; nous croyons nécessaire de montrer 
comment il pénêtre, dans l'exposé de l’histoire de la philosophie, 
jusqu'au coeur des courants contemporains, parmi lesquels les 
essais de restauraiion de la métaphysique constituent le véri- 
table terrain d'élection de sa pensée Ses études sur Lachelier, 
Fouillée, Poincaré, Bergson, Wundt, etc., sont des pages lu- 
mineuses d'exposé synthétique. Elles aideront les critiques futurs 
à fixer l'atmosphère dans laquelle se sont développées les 
idées du philosophe roumain et permettront de les situer dans 
un certain moment européen. Construisant sur ces bases, — 
effort le plus original de lon Petrovici et qui anime encore 
ses recherches, — il s’est dirigé vers la sphère des problèmes 
de la métaphysique. Dans cette direction, il a fixé la position 
d'un réalisme critique, apparenté à celui d'un Wundt ou d’un 
Riehl dont il a suivi les cours au temps où il faisait ses études 
en Allemagne. Admettant la possibilité de la connaissance 
métaphysique, mais la concevant, dans ‘chacune de ses formes 
variées, comme une des versions humaines possibles de la 
réalité finale doni nous ne pouvons nous approcher que pan 
des approximations successives, on peut réellement caractériser 
la philosophie de Ion Petrovici de réalisme corrigé par le 
criticisme. Dans l'oeuvre d'approximation de la réalité ento- 
logique, le philosophe roumain, réserve un grand rôle aux 
conquêtes de la science ainsi qu'aux spéculations rationnelles, 
dans lesquelles il entrevoit le véritable fondement de la certi- 
tude Dans l'ordre épistémologique, le rationalisme a trouvé 
dans lon Petrovici un partisan décidé. Les motifs de son ra- 
tionalisme sont d’ailleurs suggérés non seulement par l'analyse 
des conditions de la connaissance, mais encore par des consi- 
dérations d'opportunité, en rapport avec la situation spéciale de 

la culture roumaine, dont il voudrait voit la jeunesse protégée 
contreles effets démoralisateurs où finit tout empirisme relativiste. 
Les qualités de mesure, d'harmonie et d'équilibre de la person- 
nalité de Ion Petrovici se retrouvent aussi dans les directives de 
sa philosophie. 

Nature théorique et esthétique, incliné vers la connais- 
sance et la contemplation, Ion Petrovici n'a pas dédaïgné d'in- 
tervenir dans la vie politique. Sorti du cercle ,,juaimiste”, auquel 
sa formation est tant redevable, lon Petrovici a toujours con- 
servé quelque chose du tempérament des hommes qui composaient 
ce célèbre cercle littéraire et politique. Il est intéressant d'ob- 
server que les inclinations de sa nature et les caractéristiques 
du milieu dont il a reçu les premières influences ont trouvé 
plus tard une justification dans sa vision métaphysique. En 
effet, pour ce philosophe, le fondement des choses présente une 
harmonie statique, qu'il affirme justement à un moment où la phi- 
losophie si retentissante de Bergson imposait la vision dynamique 
du monde. Développant son point de vue de philosophe lors- 
qu'il a été appelé à exercer la fonction de Ministre de lIn- 
struction Publique, Ion Petrovici a cru devoir doter l'en- 
seignement secondaire roumain de moyens capables d'as- 
surer une conception générale du :monde, en preconisant 
l'extension et la priorité de l’enseignement de la philosophie 
comme matière de coordination et de direction. Le projet de loi 
de Ion Petrovici, très combattu et ensuite rejeté, a été réalisé 
succesivement par toutes les mesures ultérieures qui, dans nos 
lycées, ont donné à la philosophie la place et l'importance 
qu'on lui avait refusées jusque là. 

Mais peut-être l’action la plus importante du professeur 
Ion Petrovici doit-elle être recherchée dans l'exemple de son 
dévouement pour la cause de l'esprit, dans son infatigable pas- 
sion pour la recherche et la proclamation de la vérité, dans 
toutes ces vertus du savant que cet Hommage se réjouit de 
reconnaître et de proposer à da jeunesse qui, dans les pages 
de Ion Petrovici, pourra suivre l’histoire de l'esprit philoso- 
phique et de ses conquêtes à l’époque moderne. 

1. Importanța care se acordă istoriei filosofiei este interpretată de 
unii în defavoarea filosofiei însăşi. — 2. Raportul dintre filosofie şi ştiinţele 
speciale. — 3, Istoria filosofiei sub forma de istorie a problemelor şi ideilor 
filosofice şi istoria filosofiei sub forma de istorie a sistemelor filosofice, — 
4. Contribuţia istorie: filosofiei la înţelegerea filosofiei în genere. 


1. — In cadrul disciplinelor filosofice, istoria filosofiei are 
o importanță deosebită. Uni dintre profesorii de filosofie o 
consideră chiar ca fiind cea mai importantă disciplină filo- 
sofică. În tot cazul, importanța, pe care o are istoria filosofiei 
pentru înţelegerea filosofiei, nu o are istoria oricărei alte ştiinţe 
speciale pentru înțelegerea în parte a fiecărei științe. Profesorii 
de filosofie nu se pot lipsi de istoria filosofiei, pe când profesorii 
de ştiinţe speciale se pot lipsi uşor de istoria științei lor. 

S'ar putea zice, şi s'a zis, că importanţa 1storiei filosofiei 
provine din slăbiciunea filosofia de a se susține ca o ştiinţă 
de sine stătătoare. Filosofia are nevoie de sprijinul istoriei 
filosofiei pentru a-şi defini obiectul şi metodele; nevoie pe care 
nu o simt celelalte ştiinţe. Cunostintele care formează siste- 
mele acestora din urmă au o desvoltare după o ordine crono- 
logică aproape lineară; cele venite în urmă se fundează pe 
cele precedente, fără întreruperi şi ocoluri. In filosofie, dim- 
potrivă Sistemele filosofice, nu numai că nu se urmează 
cronologic, fundându-se unul pe altul, ci din potrivă se ni- 
micesc unul pe altul, fiecare având pretentiunea să constitue 
filosofia întreagă pentru toate timpurile. În istoria ştiinţei 
speciale, cunoştinţele venite în urmă înglobează în ele pe cele 
dinaintea lor; în filosofie, sistemele venite în urmă nu numai 
că nu înglobează în ele pe cele precedente dar adeseon au 
aparenţa că fiecare ar voi să înceapă dacapo gândirea fi- 
losofica. 

Aceste deosebiri dintre istoria filosofiei şi istoria orisi- 
cărei ştiinţe speciale au fost interpretate în defavoarea filo- 
sofiei, chiar de către unii filosofi. Sa zis că filosofia, pe 
lângă că are nevoie de istoria sa pentru a-şi defini obiectul 
şi metodele, mai are încă desavantajul să întrevadă din trecutul 
său inanitia la care este condamnată în viitor. După acești 
interpretatori defavorabili, istoria filosofiei este un trist muzeu 
de opere grandioase, dar neisbutite; de opere devenite ruine 
deodată cu naşterea lor. Ce perspective deschide înaintea sa 
un asemenea trecut? Este drept, că ceva asemănător găsim 
şi la celelalte ştiinţe speciale. Şi aci trecutul este plin de opere 
neisbutite, de rätäciri şi absurdităţi... Totuşi, în trecutul fie- 
cărei ştiinţe speciale, se poate urmări o dâră de lumini care 
conduce spre prezent; din operele neisbutite, multe se în- 
lătură, însă şi multe se complectează şi se desăvârşesc; ră- 
tăcirile se corectează, așa că drumul ştiinţei merge neîntrerupt 
înainte, şi pe el progresează adevărul. In trecutul filosofiei, 
dimpotrivă, nici o dâră de lumină, care să se continue, ci din 
când în când scântei mari de fulger, care mai curând orbesc 
de cât luminează pe acela care caută drumul adevărului. 

In concluzie, așa dar: înlăuntrul disgiplinilor filosofice, 
istoria filosofiei are rolul de „memento mori”. Ea aduce aminte 
filosofului că ştiinţa sa nu-şi are încă obiectul şi metoda 
bine definite; ceva mai mult, că filosoful, întocmai ca Sisif 
din legendă, este condamnat la o muncă ce nare sfârşit. 

2. — Să vedem ce se poate răspunde unei interpretări 
atât de defavorabile filosofiei. 

Afirmările, pe care interpretarea se bazează, duc în mod 
logic la concluzia formulată mai sus, într'un singur caz, anume: 
când între filosofie și științele speciale există o identitate de 
obiect şi de metode. Atunci este natural să constatăm că istoria 
ştiinţei stă faţă de ştiinţa actuală, întrun anumit raport, când 
este vorba de ştiinţele speciale, şi întrun raport cu totul 
contrariu, când este vorba de filosofie. Oricâte particularităţi 
am admite de partea filosofiei, este cu neputinţă să explicăm 
deosebirile. Positiunea pe care o are istoria filosofiei faţă de 
filosofie rămâne neînteleasä, cât timp filosofia este considerată 
ca fiind de acejasi natură cu celelalte ştiinţe. 

Explicarea acestei pozitiuni, de aparență paradoxală, se 
ușurează însă, de îndată ce între natura filosofiei si natura 
celorlalte ştiinţe speciale presupunem de la început o deo- 

sebire fundamentală. Această presupunere a şi constituit, înainte 
vreme, premisa de la care plecau mai toţi filosofii. În timpul 
din urmă numai, prin strânsa apropiere făcută între filosofie 
si ştiinţă, s'a abandonat această apropiere, şi s'a putut astfel 
ajunge la afirmările cuprinse în interpretarea de mai sus. Fi- 
losofii din timpul din urmă, nu toţi, bine înţeles, crezând că 
se ridică prestigiul filosofiei, prin identificarea ei în obiectul 
şi metodele celorlalte ştiinţe speciale, au creat, prin comparalia 
dintre istoria filosofiei si istoria ştiinţelor speciale, dificul- 
tätile pe care le-am văzut, interpretate în defavoarea filosofiei. 

Identificarea filosofiei cu celalalte ştiinţe speciale este 
recunoscută astăzi ca o eroare. Filosofia este o știință, dar o 
ştiinţă care îşi are obiectul si metodele sale proprii. Ea nu 
constitue o ştiinţă specială, în cadrul celorlalte ştiinţe speciale, 
şi nici o enciclopedie de cunoștințe împrumutate tuturor ști- 
intelor. Filosofia stă de sine, atât în ceeace priveşte obiectul 
cât şi metodele. Dacă definiţia sa a suferit variatiuni în decursul 
secolelor, sub aceste variatiuni totuși s'a păstrat ceeace for- 
mează caracterul ei diferenţial. Filosofia are ca obiect existenţa, 
luată ca un întreg, atât fizic cât si sufletesc; iar ca metodă 
ea se serveşte, nu numai de regulile logice, pe care observaţia 
şi experienţa le poate controla şi verifica, ci şi de certitudinele 
pe care mintea omenească le scoate la lumină spontan din adâncul 
său existenţial. 

Omul de ştiinţă specială îşi începe munca, numai după 
ce pbiectul asupra căruia el se aplică este bine determinat. 
Cercetarea lui se limitează la anumite fapte sau anumite pers- 
pective ale naturei, şi lucrează cu o metodă care se menţine 
în cadrul posibilității de măsurătoare și de prevedere calcula- 
bilă. In deosebire de omul de știință specială, filosoful depă- 
şeşte aceste limitaţii. Premisa de la care el pleacă este că: 
omul împreună cu natura formează un tot al existentii, pentru 
a cărui cunoaştere el trebue să pună în valoare toate funcțiunile 
sufleteşti cu care este înzestrat, ca. individ şi ca membru al 
unei societăți. Omul de ştiinţă specială, prin limitatia pe care 
și-o impune, neglijează tocmai aceea ce formează principalul 
obiect de studiu pentru filosof; el neglijează soluţionarea pro- 
blemelor pe care le pune totul existenţial și care sunt tocmai 
primele probleme care se leagă de înţelegerea vieţii omului. 
Tot aşa, din punctul de vedere al metodei, omul de ştiinţă 
specială neglijează certitudinile pe care mintea omenească le 
aduce prin alte mijloace (mit, tradiţie, mentalitate socială, lo- 

gică afectivă, ş. a.), de cât acelea verificate de tehnica logicei 
raționale. Omul de știință specială şi filosoful nu fac aşa dar 
acelaș lucru, însă se ccomplecteazä. Care dintre e. doi este 
pe calea cea bună? Întrebare de prisos, căci unul şi altul 
fac o muncă necesară culturei omeneşti. Până ce filosoful 
nu pune ordine în problemele pe care totul exisential le ridică 
în sufletul omenesc, probleme care se impun şi care până 
la ivirea cercetării filosofice sunt soluționate de mitologie si 
credinţe religioase, până atunci omul de ştiinţă specială nu-şi 
are încă un drum deschis pentru cercetările sale. Este ade- 
vărat, că şi sub stăpânirea mitologiei şi a credințelor religioase, 
activitatea omului primitiv nu este lipsită cu totul de o teh- 
nică logică; omul cât de primitiv se serveşte totuşi de in- 
strumente pentru a-şi realiza anumite scopuri practice, şi mâ- 
nuirea de instrumente presupune o tehnică logică; cu toate 
acestea nu pe această mânuire de instrumente se altoieşte cer- 
ceiarea de ştiinţă specială, ci pe pregătirea mintală pe care 
o dă filosofia. In Grecia veche, mânurea instrumentelor de 
muncă a fost de mult cunoscută mestesuganlor practici, ea 
a fost împrumutată probabil de la Egipteni, care si ei o aveau 
din timpurile cele mai vechi împrumutată din Orient, dar nu 
dintre mestesugari au eşit oamenii de ştiinţă ai Greciei vechi, 
ci dintre inițiați în ale filosofiei. În primele timpuri chiar 
ale culturii vechi greceşti, cercetatea filosofică şi cercetarea 
ştiinţifică merg împreună. Filosofia pune întrebări şi deschide 
perspective; omul de ştiinţă specială reia întrebările şi le ve- 
rifică. Până ce existenţa ca totalitate nu intră într'o ordine, 
adică haosul nu devine cosmos, știința specială nu-şi are nici 
obiectul, nici metoda. 

Bine înțeles, la urma urmelor, atât filosoful cât şi omul 
de ştiinţă specială servesc aceluiaşi ideal. Amândoi urmăresc 
să găsească adevărul despre lume si viață. Numai că găsirea 
acestui adevăr impune o diferenţiere, care face ca fiecare să 
ia p vale deosebită. Adevărul nu se desvăluie, privind în 
natură ca într'o oglindă. Poate cineva privi la obiectele naturii 
mult şi bine, el nu va găsi totuși despre ele un adevăr, dacă 
mintea nu este înarmată cu întrebările care trebue puse naturii 
si vieţii. Adevărul nu se desvăluie decât aceluia care ştie să 
întrebe de el. Această înarmare cu întrebări constitue mo- 
mentul cel mai important în găsirea adevărului. De ea depinde 
succesul. În cucerirea acestei armături, filosoful şi omul de 
ştiinţă specială stau pe poziţii diferite; cu toate acestea, suc- 

cesul Hiecäruia este condiţionat de al celuilalt. Făra manle 
întrebări asupra existenţei, pe care filosoful le actualizează 
continuu în conştiinţa societăţii omeneşti, omul de ştiinţă spe- 
cială s'ar piende în amănunte; fără verificările cu care omul 
de ştiinţă specială răspunde la toate întrebările filosofului, 
filosoful s'ar pierde în speculațiuni fără valoare. 

3. — După aceste consideraţii să venim din nou la rolul 
pe care istoria filosofiei îl are în cadrul disciplinilor filosofice. 

Era mai înainte acest rol paradoxal, si puteă fi inter- 
pretat în defavoarea filosofiei, acum, după ce am văzut deo- 
sebirea dintre filosofie şi ştiinţele speciale, lucrurile se schimbă. 
Atât importanţa pe care © are istoria filosofiei, cât şi carac- 
terele deosebite ale acesteia faţă de istoria orsicärei alte ştiinţe 
speciale se explică. 

In adevăr, pentru o ştiinţă, cum este aceea a filosofiei, 
care are pretenţia de a pătrunde cu înţelesul în firea şi în 
legile existenţei totale, şi încă prin metode care depăşesc cadrul 
logicei obișnuite, istorisirea trecutului säu are o altă impor- 
tantä de cum o are această istorisire pentru oricare altă şti- 
ință specială. Istoria prezintă sisteme de filosofie, deosebite 
radical de la secol la secol, uneori chiar deosebite în cursul 
aceluiaş secol, pe când istoria ştiinţei speciale prezintă sis- 
temul aceleiași ştiinţe, înbogăţit treptat cu cunoştinţe noi si 
adevărate. Fiecare sistem pe care îl prezintă istoria filosofiei 
are o valoare de sine; este o operă unitar construită, 
întocmai ca şi o operă de artă. El nu se poate corecta sau 
complecta în parte, cum se „poate corecta şi complecta sistemul 
unei ştiinţe speciale. Fiecare sistem filosofic are pretenţia să 
fie un produs pentru eternitate. 

Din această cauză încercările care s'au făcut până ustăzi, 
între care, cea mai valoroasă, aceea a lui W. Windelband 
(Geschichte der Philosophie, prima ediţie în 1892), de a 
înlocui istoria sistemelor filosofice cu o istorie a problemelor 
şi a ideilor filosofice, n'au putut duce la rezultatul dorit. 
Asemeni încercări presupun de fapt că obiectul şi metoda fiecărui 
filosof sunt aceleaşi de la un secol la altul, aşa cum de re- 
gulă sunt la omul de ştiinţă specială. Căci numai dacă obi- 
ectul si metoda sunt aceleași, atunci personalitatea aceluia care 
a creat sistemul de filosofie cade pe al doilea plan, pe primul 
plan rămânând continuitatea problemelor şi ideilor, aşa cum 
se întâmplă în istoria ştiinţelor speciale. Obiectul pe care 

îl are în vedere filosoful provoacă probleme şi idei atât de 
vaste, încât este cu neputinţă ca el, în definirea lui, să rămână 
acelaş de la filosof la filosof. Fiecare introduce în definirea 
obiectului ceva din propria sa persoană. Totalitatea existenţii, 
de altminteri, pe care filosoful are să o cerceteze, implică în- 
ir'însa eul însusi al cercetătorului. În ceeace priveşte metoda dé 
cercetare apoi, dificultățile care se pun în calea unei istorii a 
problemelor şi ideilor filosofice, sunt încă si mai mari. Filosofia 
face apel la certitudini, care vin direct din adâncul sufletesc 
al filosofului, sau al poporului în care s'a născut filosoful, așa. 
că la persoana acestuia va fi nevoie totdeauna să se facă recurs: 

În rezumat, aşa dar, istoria filosofiei, sub forma de istorie 
a problemelor şi a ideilor filosofice, aşa cum a propus-o Win- 
delband, deşi poate fi interesantă în unele privințe (pentru 
scopuri didactice chiar de folos) nu“ va putea înlocui niciodată 
istoria sistemelor filosofice, care este forma tradiţională sub 
care cunoaştem istoria filosofiei. De altfel nici însuşi Win- 
delband n'a rămas propunerei sale pe deplin credincios până 
la sfârşit. 

4. — Să examinăm, mai departe, contribuţia adusă de 
istoria filosofiei la înţelegerea în genere a filosofiei. După 
aparenţă, am văzut, că ea prezintă trecutul, în care s'a des- 
făşurat filosofia, ca un şir de opere neisbutite şi căzute în 
ruină, deodată aproape cu naşterea lor, ca un muzeu trist, 
din care se presimte inanitia la care este condamnată filosofia 
şi pe viitor. 

Întrucât este îndreptăţit acest pesimism? 

Este îndreptăţit, întrucât luăm filosofia în înţelesul pe card 
îl are price ştiinţă specială, sau în înțelesul de enciclopedie 
a ştiinţelor speciale. Atunci, în adevăr, atât filosofia, cât ŞI 
istoria filosofiei își pierd originalitatea. Sarcina care se lasă în 
cazul acesta, pe seama filosofului, de a reflecta a doua oară a- 
supra cunoștințelor adunate de omul de ştiinţă specială, sau de a 
organiza în sinteze mai vaste, aceea ce organizează deja omul 
de ştiinţă specială în sintezele sale de specialist, este o sarcină 
care nu se potriveşte cu admiraţia desinteresată care a fost 
acordată filosofiei de către oamenii gânditori din toate tim- 
purile. O asemenea sarcină aminteşte mai curând analogii străine 
de orice admiraţie desinteresată; cum s. ex. analogia cu sarcina, 
pe care, în viața economică modernă, şi-o rezervă exploatatorii 
muncii altora. 

Pesimismul se înlătură deodată cu restabilirea adevăratului 
înţeles al filosofiei. 

Dacă filosofului i se pune pe seamă profetica menire, de 
a scoate la lumina unei raţiuni clare, putinul ce mijeşte spre 
adevăr şi moralitate, în haosul de gândiri, tendinţe afective și 
„dorinţe, cu care sufletul omenesc răspunde, secole de a rândul, 
la chinuitoarele întrebări asupra rostului existenţii, atunci dispar 
analogiile neplăcute, şi, în locul lor, se întrevăd mouvele care 
au făcut ca filosofia să se bucure de admiraţia gânditorilor 
de până acum. A fi deschizător de drum spre orizonturi noi, 
este o vocaţie; a fi consolidatorul unui drum deschis, pe care 
să poată merge pe vecie viitorimea, este o altă vocaţie. Cea 
dintâi este vocaţia filosofului; cea de a două este vocația 
omului de ştiinţă specială. Fiecare își are obiectul şi metoda 
sa de lucru. Filosoful este atras de problemele care nu şi-au 
găsit încă o bază stabilă de discuţie: raportul între corp și 
suflet; criteriile după care se aleg adevărul, binele moral si 
frumosul; limitele şi critica cunoștinței; sensul vieţii şi al exi- 
stentei; finalitatea culturei si destinul... în sfârșit, toate pro- 
blemele care depășesc specialităţile ştiinţifice si pe care o- 
mul de știință le consideră ca probleme de hotar. 

La o filosofie, în acest înţeles, corespunde în bună parte 
istoria filosofiei, sub forma de istorie a sistemelor filosofice 
asupra căreia se opresc preferinţele noastre. 

Nepărat însă, că şi în această formă găsim diferite rea- 
lizäri. Nu toate aduc în acelaș grad o contribuţie utilă fi- 
losofiei. Istorja sistemelor filosofice, ca si toate felurile de 
istorie, poate fi bună sau rea, după cum ste talentul și comoara 
de cunoştinţe ale aceluia care o scrie. Motivul care ne hotă- 
răşte să o preferăm este, că numai sub forma ei putem redă 
principalele momente ale creaţiunii filosofice însăşi. 

Având în vedere aceste principale momente ale creaţiunii 
filosofice, suntem îndrumați să ştim şi ce anume avem să 
cerem de la o istorie a filosofiei, ca apoi să judecăm, când 
ea dă o contribuţie utilă, sau nu. 

Principalul moment, de care se leagă întreaga structură 
a unei opere filosofice, stă în originalitatea autorului. Fără 
originalitate nu este operă filosofică, cum nu este nici operă 
de artă. Dar originalitatea filosofului este condiţionată de sistem. 
Filosoful cristalizează din sclipiri de adevăr deabia întreză- 
rit, o teorie nouă cu pretenție de a da o nouă bază ştiinţei; 

din tendinţe vagi si adeseori contrarii tradiției, o normă de con- 
duită, sau un criteriu nou de valorificare a lucrurilor; în toate 
cazurile el inoveazä, şi cum pentru susținerea inovaţie; sale 
el nu se poate servi de mijloacele logice obișnuite omului de 
ştiinţă, recurge la sistem. (Pentru el sistemul este un mijloc 
suprem de probaţiune; este © justificare construită din tot felul 
de argumente, de natură raţională, afectivă, şi voluntară, pe 
care el nu o poate obţine de cât mulţumită tot darului. înnăscut 
de originalitate. 

Prima cerință, pe care © îndreptăm către istoricul în 
ale filosofiei este, aşa dar, ta el să ne redea în mod precis, 
în ce stă originalitatea filosofului, şi în ce măsură această ori- 
ginalitate este justificată prin structura sistemului. Filosof mare 
pentru toate timpurile este mumai acela care a reuşit să armo- 
nizeze originalitatea cu sistemul. Multe originalitäti schinte- 
etoare, dar fără justificare în (sisteme, ca şi multe sisteme 
frumos construite arhitectonic, dar fără multă originalitate, s'au 
produs în decursul timpului; ele n'au intrat însă in istoria 
filosofiei. 

După originalitate, al doilea moment principal, pe care 
trebue să-l redea istoricul în ale filosofiei, este starea culturală 
a epocei în care a trăit filosoful, fiindcă din cunoștința acestui 
moment se stabileşte nivelul la care s'a ridicat originalitatea. 
Pe acesta l-am putea numi momentul obiectiv al istoricului. El 
cere de la istoricul în ale filosofiei însuşirile care se cer 
de la istoricul culturii şi de la istoric în genere: informaţii 
precise şi judecată sigură. Cu acest moment, este apoi legat: 
un al treilea, tot atât de important: cunoaşterea subiectiviţății 
filosofului, până în cele mai adânci legături ale acesteia cu 
psihologia şi cu antropologia poporului în mijlocul căruia s'a 
născut filosoful. Acesta de al treilea moment este cel mai greu 
de redat, şi pentru acest motiv istoricii în ale filosofiei de 
până acum l-au și meglijat adeseori. Cu progresul cercetărilor 
de tipologie psihologică şi socială, el se va impune însă în 
viitor din ce în ce mai mult. 

Când aceste trei momente mai principale întâlnesc la istoricul 
în ale filosofiei talentul și competinta necesară pentru a fi 
realizate, atunci nu mai încape îndoială că ne găsim înaintea 
unei contribuții din cele mai utile pentru înţelegerea filoso- 
Hei în genere, chiar dacă jstoricul a avut îp vedere să ne facă 
să înţelegem numai un anumit sistem filosofic. 

Tendinţe ale noului spirit 


Odată cu amurgul Evului Mediu, urmează o nouă vârstă 
în istoria spiritului omenesc, care până astăzi îşi valorifică pro- 
priile-i categorii, de viaţă si gândire; pe ele sa clădit întreg 
rostul culturii moderne. Dar tocmai această rodnică germinatie, 
indicatoare a vremii noastre, rămâne şi cea mai răsvrătită faţă 
de cadrul definiţiilor. O asemenea dificultate i-a apărut, odată 
cu apropierea de obiectul studiului prezent, şi unui B. Spaventa, 
care declară că această primă treaptă a epocii nouă, răspunzând 
îndeobşte termenilor de Umanism si Renastere, nu räspläteste 
pe cercetător cu acelaş caracter determinat, deci uşor de re- 
cunoscut, propriu atât cugetării medievale cât şi filosofiei mo- 
derne de după Descartes. Realizärile originale ale acestui spe- 
cial leagăn de creaţii spirituale, declară Spaventa, îşi afirmă 
o prezenţă prea ascunsă de aparența unor sensuri opuse și a 
anumitor forme preexistente!). De aci, epoca deschizătoare a 
weacurilor recente, cu greu poate fi surprinsă într'o singură for- 
mulă, care s'o trădeze în întregime, aşa cum se întâmplă în 
cazul momentelor precedente sau următoare ei. 

Mai târziu s'a verificat dificultatea de care aminteşte Spa- 
venta într'una din ilusträrile cele mai frecvente, cu care se în- 
cerca defimrea generală a acestei epoci, şi anume în convingerea 
unei întoarceri la antichitate. Printre cercetătorii mai noui, atraşi 
spre considerarea unui asemenea fenomen de uimitoare pleni- 
tudine în inițiativa omenească, Burdach face — am risca terme- 
nul exagerat — o revalutie coperniciană. Nu atenţia acordată 
culturii antice este o cauză de iscare a noului spirit; dimpotrivă, 
această nouă mentalitate, hrănită şi încurajată de rațiunea unei 
evoluții firești, aspiră numai să-și afle un mediu predilect de 


1) B. Spaventa, Rinascimento, Riforme, Controriforma, Venezia. La 
nuova Italia, Edit. 1928, p. 241, 

regăsire în acea cultură *). Studiul antichităţii corespunde unui 
efect iar nu unei cauze în noua concepție de viaţă, ce acum se 
pronunţă. Alt cercetător de nivelu] lui G. de Ruggiero con- 
firmă şi desvoltă această nouă vedere, amintind că familiari- 
zarea cu cultura antică se coboară până în veacul XII, deci 
în plin Ev Mediu?), când încă nu se putea presimţi un suflu 
apropiat Renaşterii. Într'adevăr, chiar si in afară de studiul 
isvoarelor linguistice sau literare, însus freamătul viu al vieţii 
este colorat, într'unele fete ale Evului Mediu, de umbrele an- 
tichităţii; n'avem decât să reflectăm, bunăoară, la acea artă 
statuară din Capua secolului al XIII, privită până târziu de 
multi cunoscători drept o colecţie de mostre a antichităţii ro- 
mane. Spiritul antic nu apare, astfel, ca un element nou în 
mintea europeană; realizarea a două tipuri de cultură deosebite, 
ce încearcă deopotrivă atingerea cu antichitatea, se leagă nu- 
mai de diferenţa modului cum e receptată această cultură în 
vechiul ev de mijloc si cum va fi primită în epoca nouă, 
care ne preocupă. Rezervându-ne această discutare pentru mo- 
mentul oportun, ne oprim la sublinierea dificultății de deter- 
minare a acestei perioade, care nu poate fi acoperită prin dogma 
întoarcerii la antichitate. 

G. de Ruggiero remarcă numai că umanismul incipient 
se exprimă, îndeosebi, prin fragmente, cari denotă o vioiciune 
mai accentuată a tonului, un ritm mai viu, dar nu opune o Hilo- 
sofie anumită celei vechi — şi autorul se gândeşte la Petrarca, 
un gânditor incapabil de a compara neînsemnatele sale cu- 
nostinte platonice, cu imensul fond de erudiție al doctorilor 
medievali, care ar fi apărat cu prestigiu cultura contimporană 
lui, dacă ar fi avut faţă de cine 8). Rămâne, totuş, cert că Renaş- 
terea, prezintă o modificare reală a axei spirituale medievale, 
dar noua mişcare fiind prea recentă, nu poate ajunge, timp 
de două veacuri, la o cristalizare filosofică. În multe cazuri, 
intervenţia definitivă a cuvântului pronunţat de filosofie, des- 
văluie epilogul unei forme de viaţă trăită, care începe a fi re- 
flectată. Tot astfel şi adevărata expresie de gândire a nouii 
epoci se întipăreşte mai târziu în seria fenomenelor dé cultură, 
abia odată cu Galilei şi Descartes. 


1) Konrad Burdach, Reformation, Renaissance, Humanismus, Il Aufl, 
Berlin—Leipzig, Paetel, 1926, p. 5. 


2) Guido de Ruggiero, Rinascimento, Riforma e Controriforma, Bari, 
Laterza, 1930, Vol. I, pp. 65-u, 


3) dem, p. 1. 

Această sinteză filosofică de mai târziu, cu elemente 
scoase din adânc de veacuri, a avut răgazul să arate, până în 
ultimele amănunte, că schimbarea ce ne preocupă e provocată 
de o deplină emancipare a personalităţii umane, existență des- 
considerată în Evul Mediu, unde entitățile colective se bucu- 
rau de favoarea unei atenţii aproape exclusive. Dar o aseme- 
nea revendicare a dreptului personalității, nu alcătueşte nici- 
odată, înlăuntrul celor două secole, o bază precisă de specu- 
latie a gândului, desvoltată cu amploarea cuvenită, deşi feno- 
menul jubilează în tot acest timp. El rămâne în Renaştere 
mai mult ca un fapt de domeniul înregistrărilor istorice, în timp 
ce se pierde ca într'un labirint, în puzderia de direcții opuse a 
vremii, în compromisurile sincretice şi în tiparele preexistente, 
de cari amintea Spaventa. Prin urmare, trebuie să ocolim is- 
pita, pe care adesea o oferă Renaşterea, de a ne provoca să 
transpunem fără rezerve, pe planul achiziţiilor filosofice, simple 
date ale unei originare desvoltări istorice. 

O oarecare lumină asupra acestei căutate contribuţii filo- 
sofice a Renaşterii este aruncată de un alt fenomen dominant 
al timpului, amintit, printre alții’ si de Dilthey, în formula cu 
care dorește el să încadreze epoca. Renaşterea, după Dilthey, 
constituie o perioadă artistică făcând tranziţia între perioada 
teologică a Evului Mediu şi cea științifică modernă 1). For- 
mula ne devine prețioasă deoarece ea îndeamnă implicit să 
se polarizeze în jurul valorii dominante a wremii, toate mani- 
festările spirituale, inclusiv direcțiile de gândire, singurele cari, 
în primul rând, atrag interesul într'o istorie a filosofiei. Astfel, 
arta ne poate servi, întrucâtva, ca element unificator, de găsire 
a unei corespondențe intime între centre de gândire ce par 
disparate şi contradictorii. Totus această operaţie s'ar aplica, 
oare, într'un mod similar şi la corpul cugetării medievale sau 
la sistemele gândirii moderne? Dacă am reveni la fraza lui 
Spaventa răspunsul ar fi negativ; filosoful italian găsise că 
atât Evul Mediu cât şi epoca modernă cuprind în sine creatiuni 
cu mult mai determinate decât Renaşterea. Deaceea, în pri- 
mele două epoci amintite, valorile privilegiate, religioase sau 
ştiinţifice sunt cu mult mai direct declarate, în însuş nucleul 
preocupărilor filosofice respective. Dimpotrivă, dominanta es- 
teticâ din cugetarea Renaşterii intervine, cu oarecare discreție, 


1) W. Dilthey, Weltanschauung und Analyse des Menschen seit Re- 
naissance u. Reformation, Leipzig u. Berlin, Teubner, 1914, p. 323. 

apărând uneori numai în forme complimentare creatiunilor filo- 
sofice şi reclamând, astfel, calea unor deduceri indirecte si apro- 
ximative. Observatia adâncă a lui Dilthey ne va folosi, fără 
îndoială ; totuşi ea constituie un auxiliar foarte delicat de mânuit 
pentru surprinderea gândirii din Renastere. 

Asociate cu supremaţia artei, Dilthey mai vede încă două 
fenomene caracteristice acestei epoci, primul de ordin social- 
economic şi celălalt de ordin religios 2). Cel dintâiu se declară 
odată cu ivirea functiunii specifice a orașelor, unde viata bur- 
ghezä îşi face loc sub forma unei indisolubile unităţi; această 
unitate apare pentru prima dată între coordonatele dualismulu: 
prescris de modelele vieţii medievale: călugărul şi cavalerul. 
Fenomenul burgheziei, neîncătuşat de categoriile iransfigurării, 
ca fondul hieratic de atingere cu lumea al celor două forme de 
trăire antecedente, vesteste o majorare a contactului cu natura; 
drept consecinţă, se va ivi o filosofie mai apropiată de aspec- 
tele sensibile, ce-şi poate prelungi efectele până la o revocare 
a crezului transcendent medieval. Al doilea fenomen, anunţat 
ca religios, se anexează de anularea unui asemănător dualism 
între ceresc şi pământesc, exprimându-se pe plan filosofic, prin 
ideea panteistă, care pare, sub felurite forme, să domine Renas- 
terea. 

Toate aceste determinante ale epocii, cu a căror sevă se 
hrăneşte domeniul gândirii, ne îndeamnă să reflectăm la o filo- 
sofie dictată de un puternic individualism, subsumată valorii ar- 
tistice, întreţinută de o mentalitate burgheză imanentistă şi ra- 
tificată de o concepție religioasă panteistă. Totus, perspectiva 
filosofică amintită ar putea să închege numai un complex de 
indicii, iar nu forma desvoltatä a gândirii timpului. Deaceea, 
pentru a spori mijloacele de cuprindere ale acestei epoci cuge- 
tătoare, suntem constrânsi să apelăm si la concursul unei pri- 
viri genetice. Numai după ce vom face o asemenea consideraţie, 
putem relua, spre aprofundare, aspectele spiritului, îndeobşte 
atribuit Renaşterii. 

Pentru investigarea antecedentelor acestei epoci nu ne ră- 
mâne decât să luăm ca premiză accepţia /perfectei continui- 
tăți dintre Evul Mediu si Renaștere, după ce am respins ipo- 
teza saltului brusc înspre valorile antichităţii. Se pare chiar că 
începutul Renaşterii ar echivala cu primatul ce-l dobândesc 


„1 W. Dilthey, Weltanschauung und Analyse des Menschen seit Re- 
naissance u. Reformation, Leipzig u. Berlin, Teubner, 1914, p. 322 şi 324, 

unele miscäri subjacente ale Evului Mediu care obtinuserä to- 
lusi o funcţiune importantă încă dinnainte. 

Una din aceste mişcări, după afirmația lui Hôüffding, pare 
a fi misticismul medieval. Se ştie că în Evul Mediu se acorda 
o minimă importanță documentului sufletesc individual, deoa- 
rece colectivitatea cu cadrele ei de cultură impersonală era 
singura care se bucura de favoarea unei atenţii deosebite. 
Misticismul prezintă însă unica modalitate a acestei epoci de 
a privi îndeaproape adâncurile sufletului omenesc; „omul care 
nu se cunoaşte pe sine, nu va fi cunoscut 1), declară o sen- 
tmtä din acele cunoscute „Fioretti ale Sf. Francisc”. O ase- 
menea formă de viaţă se vedea, însă, din acest motiv, limitată 
şi suspectată de către oficialitatea dogmatică a Bisericii. Dar 
pe lângă atenţia îndreptată înspre o viaţă sufletească indivi- 
duală, izolată de anumite raporturi ce puteau s'o modifice, 
misticismul mai prezintă o deosebită importanță şi în legă- 
tură cu panteismul de mai târziu al Renaşterii, pe care am 
văzut că-l recunoaşte Dilthey. Pe când teologia dogmatică 
„a Evului Mediu, statornicită definitiv de către Sf. Toma din 
Aquino, se prezintă dualistă, delimitând lumea naturală de cea 
supranaturală, misticismul urmărește realizarea unei entități mo- 
niste: contopirea omului cu Dumnezeu; însă monismul apare, 
în acelaş timp şi ca unul din atributele panteismului. Este inte- 
resant de urmărit cum misticismul medieval, care îşi propune 
pierderea conştiinţei individuale în marea Divinităţii, ajunge, 
printr'un anume proces, tocmai la cea mai puternică afirmare 
a personalităţii omeneşti, pe care o cunoaşte istoria. 

Un asemenea proces paradoxal se lămureşte, în bună parte, 
printr'o treptată modificare a metodei mistice, dictată de ten- 
dinja poate inconștientă a acestui curent către o deplină eman- 
cipare de sub tutela şi cenzura scolasticei. Astfel Meister Eckart, 
pe deoparte, W. Occam si Duns Scotus, pe de altă parte, au 
căutat prin veacul XIV să extindă misticismul dela treapta 
unei practici initiatice şi prescriptive, la un nivel general accep- 
tabil pe cale speculativă şi exoterică. Dar tocmai această por- 
nire de a se face unanim acceptat, a alterat însăşi legea intimă 
a misticismului, care nu poate câştiga adepţi sub specia ade- 
ziunii teoretice ci numai pe drumul practic al unor autentice 
experienţe sufleteşti. Aşa poate fi verificată imensa distanță 
între misticismul originar al Sfântului Francisc din Assisi si 


1) 7 fioretti di San Francesco, Firenze, Salani, 1907, p. 229. 

speculațiile franciscane din cadrul nominalismului săvârşite mai 
târziu de către Occam şi Duns Scotus. Aceeaş depărtare (se 
întinde între teologia pur descriptivă a lui Dionisie Pseudo- 
Areopagitul, inițiatorul misticismului medieval, şi desvoltările 
teoretice ale lui Eckhart. Acesta din urmă, printr'un echilibru 
excepțional, în orce caz inexistent la cei doi nominalişti, a is- 
butit să armonizeze focul mistic din adâncurile sufletului său, 
cu formele speculative în cari de multe ori s'a exprimat. 
Astfel, misticismul căutând treptat să se emancipeze din 
izolarea în care se păstrase dealungul Evului Mediu, îşi alte- 
rează tocmai atributele ce îl caracterizau ca atare; iar promo- 
varea sa la gradul de stăpânire a tuturor aspectelor gândirii, 
echivalează cu propria-i dispariţie, ne mai rămânând decât ce- 
nuşa unor simple derivate, exprimate în idea monistă şi în a- 
tractia pentru experiențele sufleteşti cu pecetie personală. 
Monismul panteist al Renaşterii pare a fi, astfel, în bună 
parte, efectul unei secularizări suferite de către monismul mis- 
tic din Evul Mediu. Sufletul omenesc, a cărui cercetare nu con- 
stituia pentru misticism, decât un mijloc de aflare a lui Dum- 
mezeu, devine, odată cu Renaşterea, 'scop în sine prin treptata 
mutare a accentului de către privirile ce-i 'erau consacrate. 
Această cale a misticismului nu este, însă, singura care 
mână înspre perspectivele nouii epoci, deoarece panteismul a mai 
vietuit şi sub forma sa autentică în Evul Mediu, bineînţeles tot 
ca mişcare combătută de către spiritualitatea oficială a timpului. 
Astfel, în evul de mijloc găsim desvoltată concepţia cosmogonică 
a Kabbalei care a determinat tipica formaţiune de Renaștere 
a lui Giovanni Pico della Mirandola. Dar, pe lângă aceasta, 
trebuie să mai menţionăm şi exegeza, privită drept eretică, ce o 
făcuse filosoful arab Averroes lui Aristotel. Spre deosebire 
de interpretarea dualistă, datorită Sfântului Toma din Aquino, 
ce alcätuia întreg corpul doctrinar şi filosofic al catolicismului! 
medieval, Averroes dase mai înainte lui Aristoteles o inter- 
pretare panteistă. În Renașterea italiană, când cugetaréa lui 
Platon înlocueşte, în mare parte, pe cea a lui Aristotel, suve- 
rană în Evul Mediu, una din singurele citadele aristotelice din 
Italia acelui timp — Padova — adoptă, totuş, exegeza panteistă 
a lui Averroes, mai potrivită cu vederile generale ale epocii. 
Alt aspect învăluit al Evului Mediu, redus 'de fapt numai 
la o ipostază a mişcării recent amintite se găseşte în toată acea 
direcţie, pe axul căreia sunt atrase disciplinele oculte, necro- 
manfia şi magia. De unde apariţia tratatelor de magie, dealungul 


www.dacoromanica.ro 


Tendinte ale noului spirit 23 


Evului Mediu, «ra pândită de persecuțiile Bisericii, în Renaş- 
tere ele se ivesc cu profuziune; menţionarea preocupărilor oculte 
ajunge, astfel, să pătrundă şi în diferite scrieri sau documente 
profane ale timpului, cum e cunoscuta scenă de magie din „Viaţa 
lui Benvenuto Cellini“. Dar această privire a sensului ascuns 
din lucruri, prin virtuțile de ordin spiritual, pe care le acordă 
anumitor aspecte ale materiei, îşi găseşte un corespondent de 
privire asupra lumii în hylozoismul sau pan-psihismul, propriu 
concepției panteiste. Şi este relevant tocmai faptul că mai târ- 
ziu Giordano Bruno, pentru a declara existenţa acelui univers, 
în întregime însufletit, dictat minții sale de un avânt panteist, 
scoate o dovadă chiar din magie. Cum lămurim, declară Bruno, 
că mai multe pietre si nestimate „rupte şi tăiate în bucăţi ne- 
regulate, au anumite virtuţi de a altera spiritul, semănând noui 
înclinații şi pasiuni, nu numai în corp dar şi în suflet:)“. Dea- 
semenea mai menţionează efecte similare datorite unor rădăcini 
vestede, supuse la certe operaţii. Asemenea efecte, încheie Bruno, 
nu pot lua ființă decât admițând că toate aceste corpuri, privite 
ca meïnsufletite, conţin totus într'însele, potente şi acţiuni vitale, 
Prin urmare, vechea magie, ce-şi află acum posibilitatea liberei 
desvoltări, constituie deopotrivă, una din resursele panteismu- 
lui, noua visiune dominantă asupra lumii. 

Alt antecedent, de provenienţă mai recentă, apărând nu- 
mai către sfârşitul Evului Mediu se exprimă în infiltrarea trep- 
tată a limbii greceşti. Această limbă nu mai avea loc să pătrundă 
în cadrele atât de stricte şi delimitate ale intelectualităţii medie- 
vale. Pentru acea cultură dogmatică şi formală, unde arbitrarul 
unanim acceptat se identifica, de multe ori, cu absolutul unui 
destin probitiv, cunoaşterea limbii greceşti prezenta aproape as- 
pectul inaccesibil al „inconştientului“ de astăzi. Învăţaţii cei 
mai reputați se resemnau cu gândul la natura enigmatică şi in- 
compatibilă cu posibilităţile lor de explorare ce o atribuiau aces- 
tei idiome, chiar când le trebuia neapărat în textele consultate; 
deviza comodă suna graecum est non potest legi. Stăpânirea 
limbii greceşti, în unele cazuri de pe la sfârşitul Evului Mediu, 
odată cu disoluția imperiului bizantin, ajunge să echivaleze cu 
resimtirea unei puteri demiurgice; pentru prima dată s'a obținut 
cunoaşterea unui fenomen ce rămăsese până atunci mut și pe- 
cetluit. Răspândirea limbii greceşti în Italia, corespunde astfel 


1) Giordano Bruno, De la causa, principio e uno în Dialoghi metafi- 
sici nuovamente ristampaticon, note da Giov. Gentile, IL edit, Bari, Laterza, 
1925, p. 188. 

unui sentiment de creştere a propriei personalităţi, atât de 
evident în Renaştere. Tot ea mai contribuie la răspândirea lui 
Platon şi a neo-platonismului. 1). 

La toate acestea trebuie să mai anexäm si idea despre des- 
voltarea burgheziei, amintită de către Dilthey; evenimentul nu 
ia naştere odată cu vremea nouă ci îşi află începuturile încă în 
mişcarea comunelor italiene din veacul XII. Această mişcare 
culminează, însă, si devine dominantă în Renastere. Suprema- 
ţia oraşului echivalează cu o deştepiare a spiritului cetăţenesc 
în cadrul personalităţii, aducând cu sine o concepție panteistă 
pe plan filosofic şi eterodoxă pe plan confesional. De această 
desvoltare a burgheziei, trebue să alăturăm, însă, şi progresul 
în explorările geografice, care, în locul infinitului intensiv rea- 
lizat de către aspiraţia extatică, determină un infinit spatial, vis 
al spirilelor aventuroase; el îşi găseşte, poate, ecoul în idea 
universului fără margini din concepția lui Bruno; bineînţeles, 
însă, că resortul principal al unei asemenea concepții rămâne 
descoperirea coperniciană. 

Pe lângă aceste aspecte cu o.evolutie, mai mult sau mai 
puţin îndelungată chiar în Evul Mediu, unde au dus, însă, o 
viață întrucâtva subterană, — pot fi descoperite în Renaștere şi 
prelungiri ale spiritualităţii medievale de suprafaţă. Guido de 
Ruggiero, este unul din gânditorii cari stăruie asupra acestei 
continuitäti spirituale pe linia oficială a Evului Mediu. „Dacă 
trecem”, declară de Ruggiero, „dela un Quodlibet sau dela un 
Comentar de sentințe din veacul XIII la lectura unei scrieri 
umaniste, chiar contemporană, d. p. a lui Petrarca, observăm 
numaidecât o distanţă de accent si de ton, aş spune o agilitate 
a compoziţiei, care contrastează cu argumentarea lentă şi ma- 
şinalică a scolasticilor'”. Totuș, privind mai atenţi ambele scrieri, 
putem distinge că expresia scolastică face parte „dintr'un com- 
plex mental bine organizat în timp ce opera umanistă nu ex- 
primă mai mult decât o atitudine sau o tendinţă”':). Am amintit 
aceste declaraţii ale lui G. de Ruggiero, care doreşte să rele- 
veze că Renaşterea nu putea opune nicio altă metodă Evului 
Mediu, una din cele mai sistematice perioade, cunoscute de 
omenire. Deaceea încercările de gândire, cari în Renaştere vor 
să se prezinte contruite, trebuie să recurgă tot la vechea me- 


1) P. P. Negulescu. Academia platonică din Florența, Bucureşti, Impri- 
meria Nationalä, v. Împrejurările Istorice, pp. 10—25. 


2) Op. cit. Vol. I. p. 1. 

todă arhitectonică a epocii antecedente. Renaşterea transmite, 
astfel, marilor sisteme ce alcătuesc gloria filosofiei moderne în- 
säs virtutea organizatoare medievală, care pe această cale mai 
dăinuește și astăzi. 

O asemenea permanenţă directă a spirituluil minuţios şi 
sintetic medieval, în expresiile filosofice laborioase ale Re- 
naşterii, ne îndeamnă din nou să apelăm la o confirmare din 
partea lui Giordano Bruno, care pentru noi alcătueşte ultima 
sinteză a vremii. Bruno e pasionat numai după o modificare a 
filosofiei naturii în raport cu cea medievală, dar el nu gândeşte 
nicidecum la o întrerupere a baze: de argumentare pe care se 
sprijinea Evul Mediu. În felul acesia numai, putem înţelege 
rostul cuvintelor grele, pe cari le adresează el lui Petrus Ramus, 
adevăratul logician al Renaşterii, care în ale sale Institutiones 
Dialecticae urmărea să dea o nouă orientare și logicei, dupăcum 
strălucita sa epocă reuşise să acorde aproape tuturor valorilor. 
Prin urmare spiritul sistematic, slăbit în Renaştere, indispen- 
sabil totus la construirea concepțiilor închegate ale timpului, 
nu ne înfăţişează decât tot vechea rigurozitate medievală, sub 
forma unei căi directe de continuitate. 

Insfârşit, alt element al acestei continuitäti, care se bucură 
de atenţia lui G. Toffanin, îşi află mărturia în cultivarea limbii 
latine, cu o rațiune de aplicare, ce pare autorului amintit, co- 
mună ambelor epoci. Negreşit că în această privinţă trebuie 
să punem la îndoială următoarea afirmaţie a lui Toffanin: „In 
cunoscutul entuziasm pentru cuvântul laiin, elementul mistic de- 
pindea, mai înainte de toate, de a vedea ascunsă într însul 
însăş Revelația” 1). Atracția pentru antichitate devenise atât de 
fanatică, încâi prezenta multe trăsături iraționale. Acea ,,Reve- 
laţie“ era în măsură de a apare umanistilor numai în concepţia 
aproape mistică de perfecțiune, pe care o vedeau ei întrupată 
în Cicero, în Ovidiu şi în alţi scriitori prin cari sa ilustrat 
limba latină. Totus s'ar fi putut ca pentru unii umaniști. ace- 
laş cuvânt latin să păstreze un sens echivoc produs prin sugera- 
rea laolaltă a ideii de antică desăvârşire cu accepţia sacrală 
creştină de vas al adevărului revelat. Dar chiar dacă rațiunea 
adoptării lui nu e identică, rămâne totuși efectiv, faptul concret 
al aceleias existente linguistice atât în Evul Mediu cât şi în 
Renaștere. 

Toffanin nu se oprește însă aci; el descoperă în prefe- 


1) G, Toffanin, Che cosa fu l'umanesimo Firenze, Sansoni, 1928, p. 75. 


www.dacoromanica.ro 


26 Tendinte ale noului spirit 
rinta umanistilor pentru această limbă, însăş continuitatea spi- 
ritului universalist din Evul Mediu+); într'adevăr, sub noua 
mască a umanismului, exprimată în acelaş cuvânt latin, se per- 
petuiază, cu perspective schimbate, vechea tendință imperia- 
listă a spiritului. Evul Mediu urmărea cucerirea întregii lumi 
prin credinţă, dupăcum umanismul o doreşte prin cultură, una 
din armele lor comune fiind deopotrivă graiul latin. Rămâne 
cert însă, că în Renaştere îşi fac loc, cu o deosebită amploare, 
şi limbile respective ale popoarelor ce voiesc să se afirme pe 
treapta culturii, subminându-se prin aceasta, vechea şi exclu- 
siva înclinaţie. Chiar limba latină se află frecuentată în Renaş- 
tere pentru resurse intrinsece cu totul deosebite faţă de cele 
ce-i alcătuiau valoarea în Evul Mediu. Astfel, pe când doctoni 
medievali pretuiau limba latină pentru virtuțile ei dialectice, 
umaniştii o cultivă pentru resursele ei estetice. Bunăoară în 
amintita lucrare a lui Ramus, importanţa lui Aristotel apare 
redusă, dându-se locul de frunte lui Cicerone sau Quintilian, 
numai printr'o paradoxală privire estetizantă asupra dialecticii, 
îndemnată în bună parte, de atracţia artistică a cuvântului latin, 
modelat de acei scriitori. Ne opriim, totuşi, la concluzia că expre- 
sia latină ca principala purtătoare a prestigiului ce radiază din 
ambele tipuri de cultură, întreţine un curent de fuziune şi con- 
tinuitate între epoca depăşită şi cea tânără. 

În această privire istorică am urmărit numai diferitele ră- 
dăcini medievale ale Renaşterii. Rămâne să se vadă cum este 
turnat spiritul specific al vremii în formele de cultură ce se 
pregăteau, şi pe care le centrăm în câmpul unei neobişnuite 
înfloriri a personalității, după oprimarea medievală. Resortul 
principal de atingere a plenitudinii, în complexul unei asemenea 
personalități, este setea de glorie. Domeniile în care aspiraţia 
către glorie caută, îndeosebi, să-şi găsească satisfacția sunt: ` 
acțiunea pe teren practic, cultura si arta. Consecința filosofică 
a orgoliului individual îşi găseşte expresia într'o vedere ima- 
nentistă, proprie panteismului. Mai mult, însă, decât indicarea 
unor |asemenea aspecte, cari pot fi proprii şi altor epoci, pentru 
Renaștere devine important cum se realizează ele. Această mo- 
dalitate de înfăptuire rămâne unul din motivele inefabile ale 
Renaşterii; am văzut că încercările de sistematizare şi metodă, 
continuă în parte tot pe cele medievale, totuş Renaşterea aş- 
terne o efigie personală în orce producție a ei, provenită dintr'un 


1) Jdem, p, 94. 

fel de dogmă a bunului gust şi realizată prin conţinutul intra- 
ductibilului cuvânt italian morbidezza; aci trebuie să aflăm, 
întrucâtva, cheia epocii numită de Dilthey artistică. 

Reluând discutarea acestor motive din Renaștere, ne o- 
prim, în primul rând, la fenomenul de trezire al unei indivi- 
dualitäti puternice şi complect stăpâne pe sine; idealul personalist 
se pregăteşte încă dinainte, dar abea în noua epocă îşi află 
desăvârşirea prin trăirea intensă a unui concret sentiment spatial 
provenit atât din amintitele descoperiri geografice, cât şi din 
visiunea coperniciană a cerului infinit. Cultura antică alcătueşte 
una din primele forme în care această ecloziune a individuali- 
tății caută să se regăsească. Este adevărat, după cum am constatat, 
că spiritualitatea antică se coboară până în inima Evului Mediu, 
dar în Renastere ea capătă o nouă funcţiune. Revenind la ide- 
ile aceluias Guido de Ruggiero, care ne-a atras luarea aminte 
asupra adevărului de mai sus, înţelegem că spiritul antic se află 
privit acum de către umanist, acel tip de cultură care ştie să 
aşeze, îndeosebi, accentul pe valoarea omenească. Astfel, 
Evul Mediu cultura antică, era îngăduită numai ca o auxiliară 
a (doctrinelor scolastice, tinzând a se scoate dintr'însa argumente 
uneori forțate şi poate inconştient falsificate, spre a susţine 
perceptele timpului; în Renaştere dimpotrivă, cultura antică se 
află privită numai în ea însăşi, ca un model vrednic de urmat, 
fiindcă se părea că înlăuntrul ei personalitatea umană şi-ar fi 
atins euforia’). Acesta era noul decor al culturii vechi în ochii 
Renaşterii, după ce scăpase de aprioriçele interpolări medie- 
vale. O asemenea schimbare de perspectivă în privirea antichi- 
tății, desväluie cadrul redeşteptării la viaţă a tuturor potentelor 
de afirmare umană. Calea unei astfel de evoluţii a fost urmărită 
de noi prin cotiturile Evului Mediu. 

Mobilul acestei noui şi impetuoase personalităţi se exprimă 
prin setea de glorie, tocmai frâna principală, care-l împiedică 
pe umanistul cu vederi universale, de a se spulbera în ano- 
nimatul medieval. Setea de glorie era întreţinută tot prin noul 
fel de frequentare al culturii antice, îndeosebi romane. „Dacă 
Grecii au relevat omului necesitatea filosofică“ declară Toffa- 

in „Romanii, îndeosebi: Salust si Tacit, dădură misterului din 
sufletul omenesc fascinația şi atracţia abisurilor” 2). După in- 
dicaţiile acestor istorici se iveşte în Renaştere, sub pana atâtor 


1) G. de Ruggiero, Op, cit. Vol, T, p. 66, 
2) G. Toffanin, Cp. cit, p. 101. 

scriitori, acel „teribil orgoliu negator’ '1) care cu o voinţă de 
nespus, ajunge la cea mai aprigă îndrăzneală, la o generoasă 
răbdare şi la tăria în faţa morții. Toate aceste virtuţi germi- 
nează, însă, în mediul întunecos unde conspiră o puternică şi 
ambițioasă personalitate în formaţie; ele sunt cultivate de către 
un individualism demonic, iniţiatorul altei ordini de viaţă, al 
cărei centru tinde să devină. Singularizarea în negatie indică 
unicul drum, plin de riscuri, pentru atingerea gloriei. 

Primul domeniu, pe care aspiră să devie operant un ase- 
menea orgoliu este acţiunea. Acele tipuri scăpătoare, de fre- 
netică activitate omenească, un Cola d Rienzi din asfintitul 
Evului Mediu, sau un Gattamelata, exprimă cu prestigiu noul 
ideal practic al condottierilor, ce-și clădesc intenţiile în perspec- 
tiva 'demiurgică a sufletului omenesc. 


Alt domeniu predilect umanistilor esie cultura. Potrivit 
afirmației lui Toffanin, acum ajunge să se săvârşească aceeas 
delniaţie precisă între omul cult si cel incult, după cum în Evul 
Mediu se opera între credincios şi necredincios 2). Autorul a- 
mintit adaogă, chiar, că umanismul reprezintă una din formele 
de viaţă cele mai izolate în sfera separată a culturii, din câte le 
cunoaște omenirea. Această cale constituie negreşit, o proce- 
dură de satisfacere a nevoii de glorie din partea noului indi- 
vidualism. 

Insfârsit, ultimul şi cel mai de seamă mijloc de care se 
foloseşte expresia unei personalităţi febrile, în Renaștere, 
pentru a pune la încercare rezistenţa unei uriaşe încordări, este 
arta. Ea devine valoarea dominantă a epocu, ca o ultimă ins- 
tantà de recunoaştere a titanismului uman. În jurul conceptului 
de artă va trebui să înnodăm tot cemplexul celorlalte valori, 
care apar în Renaştere. Aci se cere amintită, cu cea mai mare 
stăruință şi contribuţia, care vede în Renaşiere una din epo- 
cile comandate de „atitudinea estetică”, adică de către acea 
față a spiritului ce e destinată să subsumeze artei toate ce- 
lelalte valori 3). De acest adevăr ne vom folosi când vom 
discuta separat pe unii autori ai Renaşterii, limitându-ne 
pentru moment la recunoaşterea artei, ca domeniul unde su- 
flul gloriei putea găsi recolta cea mai bogată; deaceea orice în- 


1) Idem, p. 102. 
2) Idem, p. 29, 


3) Tudor Vianu, Estetica, Vol. I, Bucureşti, Fundaţia pentru literatură 
şi artă „Regele Carol Îl“ 1934, p. 78 


www.dacoromanica.ro 


Tendinţe ale noului spirit 29 


făptuire a timpului, drept garanție a unui succes mult dorit, caută 
câteodată inconştient să-şi frământe propriile elemente în di- 
mensiunile ademenitoare ale artei. 

Revenind, însfârşit, la bunul gust al epocii, pe care l-am 
pus în legătură cu amintita supremație artistică, trebuie să su- 
bliniem că umanismul şi renaşterea, nu alcătuiesc simple răs- 
vrătiri, exprimate în mișcări anarhice şi inoperante. Mai îna- 
inte de toate, noua formă de înnoire constituie o mişcare in- 
teligentă şi armonioasă, ce ştie să-şi supună întreg neastâmpă- 
rul la norme precise. Bunăoară, în locul autorităţii aristotelice 
avem, în mare parte, instaurată autoritatea platonică sau cice- 
roniană. Pe planul acţiunii practice, protagoniștii se supun orbește 
la directivele vechilor virtuţi romane. În domeniul artei se 
redeşteaptă un corp de norme cu mult mai tiranic decât în Evul 
Mediu! Noua vârstă a omenirii, chiar dacă din motivele in- 
dicate nu-şi găseşte în primele veacuri atât de tumultuoase p 
expresie filosofică definitivă, îşi află totuş, încă din aceleaşi 
începuturi, un echilibru, ce nu va fi clătinat decât odată cu 
mişcările reformate. Astfel, toate aspectele amintite prezintă 
noua contribuţie pe care o aduce mişcarea irumpătoare şi totuş 
normal evolutivă din pragul epocii moderne. 

Printre deschizătorii acestei epoci a fost desemnat pân 'a- 
cum, aproape în unanimitate, poetul Petrarca. Totuşi Guido 
de Ruggiero arată pe bună dreptate, că nu Petrarca trădează 
pe adevăratul precursor al vremii noastre, ci însuş Dante. 
Toată acea ramificaţie scolastică ‘din ,, Divina Comedie“ i se 
innfätiseazä lui G. de Ruggiero ca un aparat exterior — am putea 
spune ca o platoşă medievală, sub care palpită inima omului 
nou. Adevăratul protagonist al Comediei nu este spiritul omenesc 
în general ci însăşi persoana lui Dante, plină de o turburătoare 
experiență, cari i-a târât sufletul pe căile durerii şi i l-a înălţat 
în văzduhul bucuriei. În afară de aceasta, toate aspectele de din- 
colo de lume, aşa cum obişnuiau a fi descrise în multe poeme 
ale timpului, devin, de astă dată, plastic telurice, cum n’a mai 
cunoscut poezia hieratică, şi cea simbolică de până atunci. 
Pe urmă, învăluita nevoie de glorie a lui Dante, pasiunea sa 
politică de dreptate, sfärâmä ierarhia, ce avea în creştet cele 
două puteri medievale. Insfârsit, un complex de simtiri curat 
omeneşti înfloresc şi animă neîndurata sentință a judecății de 
după moarte. În această privință, recurgem direct la cuvintele 
lui G. de Ruggiero: „Iubire, admiraţie, pietate, un întreg noian 

de sentimente omenesti transfigureazä nepäsätoarea lege, care 
cumpäneste vina cu pedeapsa cuvenită. Drepturile talentului, 
puterea pasiunilor, avântul spre aflarea noutăţii, interesul po- 
litic şi partizan, dorul de glia îndepărtată şi de neïnfrântele în- 
clinatii ale inimii, toate îşi înalţă glasurile chiar faţă de tronul 
Celui Preaînalt” 1). Dupäcum se vede, din bogata orchestrație, 
ge are Dante o face să räsune în mepieritoarea sa poemă, respiră 
gigantică, acoperind toate acordurile, propria sa personalitate. 
El este prin urmare primul fiu al Evului Mediu, care, prin 
viaţa şi opera sa, a realizat, cu anticipație, idealurile Renaş- 
terii. 

In al doilea rând, atât cronologic cât si ca importanţă, 
trebuie alăturat Petrarca. Poetul reprezintă pe acel tip al Evului 
Mediu, agonizant, care presimte o schimbare a întregului accent 
de viaţă, ce fusese aşezat de veacuri în instituțiile timpului. Cli- 
pele de tranziţie, se exprimă prin graiul melancoliei, când sunt 
receptate de către o sensibilitate mai accentuată. O asemenea 
melancolie, puţin turbure, îl îndeamnă pe Petrarca să se com- 
placă într'o retragere voluptoasă, cu totul deosebită de reclu- 
Siunea ascetică şi monastică din Evul Mediu. El resimte în 
această dulce-amară singurătate, necesitatea cărții, care indică 
primatul umanist al culturii; tot aci are Petrarca răgazul să-şi 
contemple propriul suflet, şi să capete conştiinţă de autentica-i 
personalitate, cum denotă scrierile Secretum, De contemptu 
mundi ş. a., cari constituiesc adevărate însemnări de jurnal 
intim. Deaceea, în fuga aceasta de lume, ce ar corespunde unui 
dispreţ al ei, determinând pe mulţi cercetători să vadă într însa, 
o atitudine oarecum teatrală, rămâne nestirbitä aspiraţia spre 
glorie a poetului ce va fi încununat pe Capitoliu; chiar unul din 
cele şase „Trionfi“ ale sale este închinat „faimei“. Petrarca 
apare, astfel, ca primul purtător al atributelor umaniste, dar 
priveliştea nouii vârste fusese văzută și cântată mai'nainte de 
intuiţia marelui Dante. 

Acum, pentru a reveni la obiectul studiului nostru — gân- 
direa propriu zisă a Renaşterii — şi aruncându-ne o ultimă 
privire asupra multiplelor aspecte defilate, descoperim coefi- 
cientul comun al unei infuitivitäti directe, după primatul lentei 
reflectări medievale. Această nouă domnie a intuitiei proas- 
pete nu poate lipsi nici din câmpul filosofiei, mai ales dacă avem 


1) Op. cit. Vol. I, p. 67. 

în vedere partida câştigată de Platon şi de neo-platonici asupra 
lui Aristotel. Factorul spontan şi nereflectat, care acum se 
fortifică, ne aduce, însă, la constatarea amintită că noua epocă 
nu poate opune œ metodă de aceiaş proporţie, filosofiei medie- 
vale. Recurgem, în această privinţă la afirmaţia lui Abel Rey, 
care echivalează, totuş, cu un omagiu adus Renaşterii. Acum, 
declară Rey, accentul nu mai stăruia pe raționament ci pe ju- 
decatä, ca în metoda utilizată de ştiinţele naturii. Noul gânditor 
exprimă ceeace vede, iar nu ceeace conchide. +) 

Negreşit, momentul corespunde unei înfiripări neevoluate 
a autorităţii ştiinţifice, care nu prezintă încă o eficacitate deose- 
bită ca aplicare filosofică. Abea mai târziu, judecätile Re- 
naşterii, cari nelegate întreolaltă, se reduc, de multe ori, la 
simple enuntäri sub formă de axiome, vor fi puse din nou pe 
bazele rationamentului silogistic, îmbogăţit cu un fond de in- 
tuiții ştiinţifice, prin acțiunea marilor sisteme ce au urmat epoca 
de care ne ocupăm. Spre deosebire de gândirea sistemelor 
succesoare, revenite la o metodă închisă, ca rod al unei opor- 
tune maturizări, Renaşterea întreține o metodă deschisă, cu 
creştere nelimitată şi corespunzătoare unei posibilităţi de in- 
finită desfăşurare a minţii. In Renaştere, afirmă de Ruggiero, 
avem un fenomen de descentralizare, un pathos centrifugal, 
privind infinitul2); el determină, astfel, ca în locul rationamen- 
tului sistematic să se desfăşoare specia mentală a judecății, care 
mai târziu, odată cu aşezarea ştiinţelor, va deveni ceeace noi cu- 
noaştem sub numele de lege. 

Dar la începuturile acestei schimbări, judecata este încă 
departe de rosturile consacrate ale ştiinţei; ea-şi asumă numai 
un modest rol sincretic, realizând trecerea dela spiritul reli- 
gios la cel ştiinţific şi luând, de multe ori, un caracter interme- 
diar estetic. Aci se cere o prealabilă desluşire. Paralel cu 
filosofia sistematică a cărei modalitate de desvoltare este ratio- 
namentul, s'a făcut cunoscută, totdeauna, din Evul Mediu, până 
astăzi şi o specie a gândirii, care pune accentul pe simpla ju- 
decată. Mai întâiu, această succesiune paralelă a cugetării a 
fost cu precădere de domeniul religiei, apoi cu precădere de 
domeniul ştiinţei. Pe de altă parte, Renaşterea ar corespunde 
cu o criză 'în gândirea sistematică, reprezentând, în bună parte, 


1) Abel Rey, Introduction la Nicolas de Cusa, De la docte ignorance 
trad, de L. Moalinier, Paris, Alcan, 1930, p. 24. 
2) G. de Ruggiero, Op. cit. Vol. I, p. 4. 

o soluție de continuitate în seria filosofică ă rationamentului. 
Printr'o asemenea spărtură, ea face să apară la lumină ac- 
tiunea simplei judecăţi, care în acea clipă, îşi îmbină vechiul 
ei caracter religios cu cel nou ştiinţific. Această trăsătură, ne- 
filosofică în sens tradiţional, poate fi întâlnită la primul cu- 
getător modern, Nicolaus Cusanus, una din cele mai impună- 
toare figuri de pe orizontul lăsat în urmă al vremii noastre. 

Nicolaus Chrypfs sau Krebs s'a născut în anul 
1400 sau 1401 în satul Kues, pe Mosella, de unde i se trage 
„ȘI numele de Cusanus cu care îndeobşte e cunoscut. Incă de 
tânăr a intrat în serviciul contelui Manderscheid, care l-a trimis 
să-şi desăvârşească educaţia la „Institutul fraţilor vieţii co- 
mune“ din Deventer. În acest centru de religiozitate francis- 
cană se desvoltase mai'nainte şi marele mistic flamand van 
Ruysbroeck. Se pare că pentru Cusanus, deopotrivă, această 
fnrâurire de tinereţe a fost printre cele mai decisive. In anul 
1416 se înscrie la universitatea din Heidelberg, apoi, după 
un an, trece la facultatea de drept din Padova. Prin 1432 ia 
parte la Conciliul din Basel, cu care ocazie scrie şi prima sa 
operă De concordantia catholica (1433). El ajunge favoritul 
cardinalului Cesarini, care prezidă această adunare. Ivindu-se 
un conflict între Conciliu şi Papa Eugen IV, Cusanus trece 
printre partizanii papali. Mai târziu, cu prilejul sträduintelor 
de împăcare între biserica apuseană si cea răsăriteană este tri- 
mis cu o misiune diplomatică în Grecia. Puțin după aceea îşi 
scrie el principala lucrare De docta ignorantia aproape odată 
cu De conjecturis (1440-41). La 1448, însfârşit, devine cardinal. 
Dintre numeroasele sale lucrări pe care le-a făcut să apară după 
acest eveniment, mai importante sunt cele patru cărți ale lui 
Idiota (1450) şi anume De Sapientia (cartea I şi II) De mente 
(c. III) şi De staticis experimentis (c. IV). O altă lucrare 
caracteristică pentru întreaga lui concepţie despre Dumnezeu, 
este De Possest (1460 sau 61). El moare în 1464. 

Cusanus ne apare drept primul cugetător, situat la răs- 
crucea Evului Mediu cu vremea noastră. Deaceea şi dome- 
niul său de gândire va fi intermediar între teologie și filosofie. 
Prin latura teologică, el rămâne tributar lui Dionisie Pseudo- 

Areopagitul, gândirea sa gravitând între coordonatele ,,Teo- 
logiei mistice“ ale aceluia. Prin contribuţia filosofică a operi 
sale, el devine un precursor al scientismului modern, precum 
şi al ideii panteiste. Lucrarea, de care ne vom ocupa, alcătuind 
nucleul întregii lui cugetări, este De docta ignorantia. Idea 
acestei opere i-a -venit printr'un fel de revelaţie, pe vremea că- 
lătoriei în Grecia, dupăcum mărturisește filosoful însuş!). ,,La 
întoarcerea mea din (Grecia, pe mare, fără îndoială printr'un 
dar al părintelui luminilor, dela care se pogoară orce dare de- 
săvârşită, am fost mânat să îmbrăţişez lucruri de necuprins 
întrun chip de necuprins prin ignoranta conştientă, depăşind 
ceeace oamenii pot şti despre adevărurile fără de stricăciune “. 

Această ignorantia ne înfăţişează termenul cu care acoperă 
Cusanus identica vedere a unei teologii negative, propagată 
în primele veacuri ale creştinsmului de către Dionisie Pseudo- 
Areopagitul. Acela, constatând incapacitatea noţiunilor minţii 
de a ne face să cuprindem esenţa si atributele lui Dumnezeu, 
a recurs la o serie de definiri prin negaţii. Redăm câteva din 
acestea: „El nici nu stă, nici nu se mişcă, nici nu-i liniştit: 
nu are putere, nici nu este putere sau lumină: nu trăeşte şi nu 
este viaţă; nu e nici substanţă nici veac, nici timp“. Si mai de- 
parte: „Ea (Dumnezeirea) nu e nici ştiinţă, nici adevăr, nici 
domnie, nici înţelepciune: nici unul nici unitate; nici divinitate, 
nici bunătate, nici duh, așa cum ştim noi''2). Cusanus justifică 
o atare atitudine, stabilind că orce noţiune care ne vine'n minte, 
reclamă o alta opusă, ridicând prin aceasta propria-i barieră, 
chiar din clipa înfiripării; asemenea noțiune finită, singura în 
măsură de a fi procurată prin mijlecul minţii omeneşti, nu 
poate corespunde însă lui Dumnezeu, care e infinit. De aci, 
prin însăş conformatia noastră mentală, generatoare numai de 
noțiuni finite, delimitate prin opusele lor, suntem sortiti să 
stăruim în ignoranță. Însă ignoranta aceasta nu rămâne o ca- 
tegorie pasivă, ci devine un autentic mijloc de cunoaştere, 
deoarece cu cât ea va fi mai conştientă (docta) de propria-i 
incapacitate, cu atât ne aflăm mai aproape de adevăr. Numai cu 
ignoranfa se poate găsi acel ultim principiu despre care 
Dionisie Pseudo-Areopagitul afirmase că ar fi ,,nevederea ŞI 
necunoasterea în sine” 3). „Dacă voim să ajungem la cuprinderea 
-~ Aj De la docte ignorance, p. 225. 

2) Dıonısie Pseudo-Areopagitul, Teologia mistică in „Despre numele 
divine”, „Teologia mistică“, trad. C. Iordăchescu, şi Th, Simenschy, laşi, 


Terek. 1936, p. 122. 
3) Idem, p. 118. 

celor mai înalte adevăruri pe calea directă a domeniului creatural, 
fără a ţine seamă de limita lui, ne izbim de aceeas dificultate, 
întâlnită la ,,bufnitele cari încearcă să vadă soarele” +). Prin 
urmare singura cale de urmat este a ignoranței amintite, unica 
atitudine din zona existenţei, care pe un complimentar plan 
mistic corespunde adevăratei cunoașteri. 

Vederea aceasta epistemologică se difuzează pe creşterea 
a patru grade succesive; mai întâiu avem simţul care ne aduce 
numai icoane turburi ale realităţii, apoi înțelegerea discrimina- 
toare (ratio), intelectul speculativ (intellectus) şi contemplatia 
mistică. Sensibilitatea aparţine timpului şi mişcării; raţiunea se 
află tot în această lume, dar are la orizont viziunea intelectului ; 
ultimul planează deasupra lucrurilor, ne mai aparţinând lumii, 
prin apropierea sa de contemplatia adevărului. 

Cusanus întreprinde o construcţie, în mare parte simbolică, 
unde elementul matematic devine aproape luxuriant: o carte 
din lucrarea sa este, în întregime, matematică. Avem aci utiliza- 
rea acelei ştiinţe care se poate alia cu o visiune mistică 
fiindcă ea cuprinde unul din mijloacele de gândire, ce atât 
ca obiect cât şi ca posibilitate de desvoltare mentală, tinde 
spre infinit. O concepţie mistică secondată de una matematică, 
se desprinde, încă din construirea ideii de univers a lui Pytha- 
gora, cu întreg simbolismul său numeric. Împletirea elementului 
religios cu cel ştiinţific, determină la Cusanus acea amintită 
intonatie asupra judecății, în locul unei atenţii dirijate înspre 
desvoltarea rationamentului. 

„Ignoranţa conștientă“ cuprinde trei cărţi, prima tratând 
despre Dumnezeu, a doua despre univers iar ultima despre 
factorul lor de legătură, Dumnezeul-om Isus. În prima carte 
se constată că mijloacele finite ale minţii noastre nu-l pot cu- 
prinde pe Dumnezeu, care e infinit. Toate atributele ce i le-am 
putea acorda sunt limitate de către opusele lor; însuşirile lui 
Dumnezeu fiind însă infinite, nu pot avea opuse, asemenea fac- 
torilor märginiti. Aplicate la persoana lui Dumnezeu, coincid 
toate aspectele cari pentru noi prezintă un raport de opoziţie; 
într însul domneşte, astfel, o coincidență a opuselor, ideie ajunsă 
până la Bruno şi mai departe, până la romantismul filosofic ger- 
man; bunăoară, Dumnezeu care este începutul tuturor lucru- 
rilor reprezintă, în acelaș timp, şi sfârșitul lor; dar începutul 


1) De la Docte ignorance, p. 38. 

în Dumnezeu fiind infinit, acoperă şi sfârşitul, care la rândul 
său, fiind tot infinit, coincide cu începutul. Cusanus recurge la 
o sumă de speculaţii matematice pentru cuprinderea naturii di- 
vine. Astfel îi conferă lui Dumnezeu numele de maximum ab- 
solut, ca o entitate deosebită ce nu poate avea vreun opus, nici 
Chiar pe cel minimum. Într'adevăr, declară Cusanus, o canti- 
tate maximă este mare la maximum; o cantitate minimă este 
mică la maximum. Printr'o operaţie a inteligentii să se sus- 
pende atributele mare şi mic ale cantităţii şi atunci maximum cu 
minimum coincid. Sau referindu-se la felurite figuri geometrice, 
Cusanus le provoacă identificarea, acordându-le atributul infi- 
nităţii. Ele se deosebesc reciproc numai fiindcă noţiunile noastre 
asupra lor sunt finite, deci multiple; dar, d. p., o linie dreaptă 
infinită poate să coincidă cu un cerc infinit; cu cât un cerc este 
mai mare, cu atât curbura lui devine mai mică; dacă cercul apare 
ca infinit, curbura i se jaflä la minimum, o linie care se găseşte 
curbă la minimum este totodată şi dreaptă la maximum. Prin 
urmare, cercul infinit coincide cu dreapta infinită. Asemenea 
pilde din Cusanus, au fost date, pentru a se vedea ce proporţii 
ajung (să ia ipotezele sale matematice, aplicate la domeniile înspre 
cari raționamentul silogistic nu mai poate ajunge. 

Vom urmări unele desvoltări ale acestor concluzii. Dacă 
totul coincide în Dumnezeu, atunci, negresit, se va identifica 
şi unitatea cu trinitatea, potrivit principalei dogme a cresti- 
nismului. Ceeace face ca noi să percepem lucrurile drept opuse 
şi multiple e acţiunea numerelor. Anulându-se existența lor, ar 
rămâne în fața noastră unitatea pură; ea indică cea mai redusă 
entitate numerică, depăşind însuş conceptul de număr şi iden- 
tifucându-se, astfel, cu cea mai mare entitate. Dupăcum, însă, 
în cazul numerelor, unitatea! înfăţişează cea mai simplă expre- 
sie, tot astfel la figurile poligonale cea mai redusă întruchipare 
apare triunghiul; el reprezintă, deci, unitatea acestor figuri, de- 
oarece un poligon mai mic decât triunghiul nu e posibil iar unul 
mai mare capătă aspectele combinării, deci ale complexității. 
Dupăcum se vede, unitatea nici nu poate fi concepută altfel 
decât identică trinităţii. În acest matematicism simbolic al tri- 
nitätu divine, Tatăl reprezintă unitatea, Fiul egalitatea iar Sf. 
Duh legătura dintre ele. 

Aspectele multiple ale lumii se ivesc odată cu pariiciparea 
fiinţelor. Dacă e anulată această participare, apare şi Dumnezeu 
în întreaga amploare, după ce fusese ascuns „de toată lumina 
aflătoare în cele existente“ după cum afirmă Dionisie Pseudo- 

Areopagitul*). Dar suprimându-se fiinţele, pare a nu mai rä- 
mâne nimic; deaceea Cusanus, referindu-se la o frază a lui 
Dionisie, susține că înţelegerea lui Dumnezeu mână mai curând 
la neant decât la ceva; în această privință cardinalul german 
este primul iniţiator în vremea nouă al cunoscutei speculaţii 
metafizice, asupra neantului, care se bucură astăzi de o atenție 
deosebită din partea unor derivații ale curentului fenomenologic. 
Indeobste, întreaga metodă a lui Cusanus, de descriere pe plan 
metafizic iar nu de deducție, ne îndreaptă gândul la fenomenologia 
actuală, lămurind şi rațiunea pentru care Cusanus este privit 
cu atâta familiaritate de către unii cugetători contemporani. 

Apropierea de Dumnezeu devine accesibilă numai odată 
cu primirea termenului de maximum incomprehensibil. Sub a- 
ceastă ipoteză poate fi el privit în mai multe chipuri, determi- 
nate tot de categorii matematice, „ca un maximum linear, pe 
care-l numim esenţă; ca un maximum triunghiular pe care-l pu- 
tem pumi unitate; ca un maximum sferic, pe care-l putem numi 
existență actuală” 2). Simbolismul acesta geometric pe calea. 
identificărilor sporeşte torențial: „Dumnezeu se află înlăuntrul 
totului fiindcă e centru infinit; e în afară totului, fiindcă-i cir- 
conferință infinită; pătrunzând totul, fiindcă-i diametru infinit; 
principiu al tuturor lucrurilor fiind centru, sfârşit al tuturor 
lucrurilor fiind circonferintä, mijloc al tuturor lucrurilor fiind 
diametru. Cauză eficientă, fiind centru, formală fiind diametru, 
finală fiind circonferintä. Centru dând fiinţă, diametru guver- 
nând, circonferintä păstrând” 3). 

Prin procedeul acesta, al unei adevărate „fugi muzicale”, 
ajunge Cusanus să desfăşure o legiune de definiţii, cari se con- 
topesc în finalul rezumativ: Dumnezeu reprezintă repaosul ma- 
xim unde orice mişcare devine repaos, deoarece în el coincid 
virtualitatea cu actul în sine. Dumnezeu este possest, dupăcum 
declară el într'o lucrare mai târzie, adică modalitatea de iden- 
tificare a tot ceeace se poate cu tot ceeace este. 

A doua carte tratează despre Univers. După cum Dum- 
nezeu primise numele de unitate absolută, Universul îl ca- 
pătă pe acela de unitate restrânsă: întradevăr o unitate res- 
trânsă de către pluralitate, dupăcum infinitatea îi e redusă 
prin finitate, simplicitatea prin complexitate ş. a. m. d. In 
privința creării Universului, Cusanus o apropie de cea a unei 


1) Op. cit. p. 118. 
2) De la docte ignorance, p. 71. 
3) Idem, p. 84. 

opere artistice, care depinzând numai de existenţa artistului, nu 
sar fi putut crea mai înainte sau după aceea. lar modalitatea 
lui de înfăptuire este spontană; Universul se iveşte dintr'odată 
în perfecta-i integritate, după cum în mintea arhitectului apare 
idea totală a unei clădiri, care este anterioară gândirii păr- 
tilor. În mod indirect, putem surprinde, cu acest prilej, o 
concepţie neo-platonică asupra artei, străină de majoritatea ve- 
derilor corespunzătoare din Renaștere, si foarte apropiată de 
sistemele estetice ale vremii noastre; numai la Bruno vom re- 
cunoaşte, în mod şi mai amplu, această trăsătură. 

În universul astfel făurit locuieşte însuş Dumnezeu, ca 
un maximum absolut, ce intră în maximum restrâns pentrucă 
„el este întrun fel absolut” în tot ceeace este întrun fel res+ 
trâns'”' 1). Cusanus se foloseşte aci de vechea formulă a lui 
Anaxagoras: totul este în totul şi nu importă ce în nu importă 
ce. Avem prin urmare reaprinsă vechea concepție panteistă, 
despre Dumnezeu, care se află imanent lumii. În desvoltarea 
acestei vederi, pentru a nu părea în contradicție cu o afirmare 
antecedentă, trebuie să ţinem seama de terminologia uneori de- 
fectuoasă, a lui Cusanus; deşi gândirea lui se mişcă pe două 
planuri opuse, cel existenţial şi cel mistic sau supra-existential, 
utilizează adesea aceleaşi expresii pentru noţiunile incompati- 
bile întreolaltă ale ambelor regiuni. Astfel aflăm explicarea 
afirmării sale panteiste că tot ceeace se mai adaogă Divinităţii 
în acest Univers este neantul; scoateti-l pe Dumnezeu din Uni- 
vers, declară Cusanus, si neantul va rămâne. În cazul de fatä 
termenul „neant“ nu mai este cel de pe plan mistic cu care 
aproape se identifica Dumnezeu, „întunericul supranatural“ cum 
îl numeşte Dionisie?), ci expresia capătă o funcţiune contin- 
gentă, creaturală; devine într'adevăr o negatie. 

Intr'a treia carte este discutată uniunea dintre Dumnezeu 
şi Universul unde säläsueste, prin Isus, care reprezintă în ace- 
laş timp, maximum absolut şi restrâns. Dupăcum disertând des- 
pre Univers, Cusanus şi-a trădat acea cunoscută vedere pan- 
teistă, proprie Renaşterii, toi astfel luând în discuţie legătura 
dintre Dumnezeu şi Univers prin Isus, el ajunge la conceptul 
personalităţii comun aceleiaş epoci. Singurul domeniu unde Dum- 
nezeu poate fi şi creator şi creatură este natura omenească. Ea în- 
truchipează prima apariție pe scara făpturilor, deoarece omul 


1) Idem, p. 120. 
2) Op. cit p. 118, 

este singura vietate care cuprinde într'însul întreg Universul. 
Vechea idee neo-platonică a microcosmului uman, adoptată aci 
de către Cusanus, reprezintă unul din cele mai frequente motive 
de afirmare a personalităţii în Renaştere. Umanitatea există, 
însă, făcând parte din Univers, se prezintă restrânsă. Deaceea 
nu-i posibil decât pentru un singur om să se ridice până la 
maximum absolut şi acela este, totodată, Dumnezeu. In momentul 
de faţă, Cusanus recurge la o desfăşurare dialectică. Intâiu 
este Dumnezeu creatorul, apoi Dumnezeu omul, care cuprinde în 
infinitatea lui Universul restrâns, având astfel posibilitatea de 
a fi şi absolut şi restrâns. Acest nivel al restrângerii, cores- 
punzător antitezei dialectice, devine necesar pentru a se ajunge 
la o a treia treaptă, într'o ordine mai bună. Totus, deşi constun- 
ciosul cardinal caută să rămână apropiat de dogmele catolice, 
admițând numai posibilitatea unui singur om de a fi în acelaş 
timp şi Dumnezeu, se poate înregistra că acordă valorii omeneşti, 
îndeobşte, acele contururi puternice, ce numai Renașterea le poate 
schița. 

Din cele constatate, rezultă că gândirea lui Cusanus este 
de o uimitoare plurivalentä: numai trei filosofi ai epocii mo- 
derne îl mai pot egala în această privință: Descartes, Vico şi 
Hegel. Marele protagonist al Renaşterii, care din raţiunea unei 
gândiri de tranziție, na ajuns la un sistem perfect închegat, 
cuprinde în opera sa multe din indiciile geniale ale veacului 
următor şi ale vremii nouă: drept metodă simpla judecată, în- 
deosebi matematică, în locul rationamentului medieval, ca o 
presimtire cartesiană; apoi el iniţiază sincretismul comun Re- 
naşterii, tinzând să releveze un subjacent acord între Platon 
şi Aristotel; o consecinţă largă a acestei aspirații către identi- 
ficare este însăşi coincidenta opuselor într'o rațiune superioară. 
Însfârşii pentru a ne limita la consecințele stricte asupra Re- 
raşterii, Cusanus dă prestigiu ideii panteiste, precum şi con- 
teptiei de plenitudine a personalității umane. 


2, — Academia platonică din Florența 


Insă adevăratul isvor de difuzare a ideilor Renaşterii a 
fost acel aşezământ cultural, cunoscut sub numele de „Academia 
platonică din Florenţa”. Aci ne vom folosi în mare parte, 
de lucrarea cu acelaş titlu a D-lui prof. Negulescu. Academia 
florentinä este legată de răspândirea ideilor platonice si neo- 

platonice în Italia. Antecedentele istorice ale acesteii mişcări 
par să fiinţeze în Conciliul dela Ferrara din 1438, mutat dpoj 
la Florenţa, şi care urmărea concilierea Bisericii răsăritene, 
cu cea apuseană. 

Printre învățații bizantini, ce au luat parte la acest con- 
ciliu, se află şi un bătrân de mare prestigiu, Georgios Gemi- 
stos; lui i se datorește, în bună parte, familiarizarea ideilor 
lui Platon în Italia. La solicitarea unor oameni de litere din 
Florenţa a scris el o Comparatio Platonis et Aristotelis, unde 
meritele primului se află relevate în contrast cu lipsurile celui- 
lalt. Această scriere cu un caracter convenţional, nu prezintă 
o valoare intrinsecă, ci interesează numai ca simplă atitudine, 
menită să stimuleze interesul pentru studiile platonice; ea pre- 
zintă singura operă, pe care Giorgios (Gemistos, supranumit 
Plethon, a compus-o în Italia, deoarece nu după mult timp se 
reîntoarce în patria sa. Aci i se atribue filosofului desfäsu- 
rarea unei activități de reformator religios cu caracter păgân, 
legat de afinitatea sa platonică. Unii cercetători susțin că a- 
ceastă pretinsă activitate religioasă nu corespunde realităţii, de- 
oarece ar fi absurd ca tocmai unul din învățații veniţi la con- 
ciliu pentru a reprezenta o ramură a religiei creştine să mili- 
teze, totuși, pentru alt cult. Cel putin, în fragmentele ră- 
mase dela el din lucrarea Nòuot nu se găsesc urmele unei 
asemenea înclinații; întreagă această ipoteză este fundată pe 
un pasagiu deformat din opera lui Georgios din Trapezunt, 
ce a luat deopotrivă parte la conciliu, însă manifesta divergențe 
de păreri cu Plethon!). D. prof. Negulescu admite totuşi a- 
ceastă latură a gândirii lui Georgios Gemistos, exprimată într'o 
nouă concepţie religioasă „teologia elenică”. După lămuririle 
D-lui prof. Negulescu, punctul de plecare al lui Plethon ar fi 
neacceptarea dogmei creştine a trinitäfii, pe care el doreşte 
s'o înlocuiască prin dogma unei unităţi absolute?). 

Nu vom stărui asupra acestei controversate idei, oprindu-ne 
numai la amănuntul cert că numele lui Plethon indică pe ade- 
văratul precursor al Academiei din Florenţa. Ea îşi va găsi însă, 
îndrumătorul abea mai târziu în persoana lui Marsilio Ficino, 
protejat de bătrânul stăpânitor al Florenței, Cosimo dei Medici, 
care-l cunoscuse pe Plethon; dar așezământul ia ființă tocmai 
sub marele Lorenzo dei Medici, neîntrecut atât ca om politic 


1) G. de Ruggiero, Op. cit. Vol. I, p, 118. 
2) Academia platonică din Florenţa, p. 29. 

cât şi ca poet. Aci devine prețioasă contribuția D-lui prof. 
Negulescu, care dă desluşiri foarte amănunțite privitoare la 
această instituție prea puţin cunoscută în adevăratul ei sens. 
Academia platonică, susţine eruditul profesor, nu reprezintă 
nici o „şcoală“ cu un ideal precis si cu o stabilită direcţie 
de gândire, nici o „societate“ cu aparatul exterior pe care-l 
cunoaştem astăzi. Ea înfățișa numai activitatea unei colectivități 
libere, în bună parte literară, ai cărei membri se aflau legaţi 
de o iubire curată, îndreptată înspre toate preocupările ce depă- 
şesc tristele contigente ale vieţii de toate zilele:). Punctul 
de plecare indica, negreşit, studierea lui Platon, însă preocu- 
pările erau cu mult mai desvoltate la membrii Academiei, așa 
cum reese din activitatea lui Giovanni Pico della Mirandola 
sau a lui Leon Battista Alberti. 


Dintre aceştia relevăm, în primul rând, pe Marsilio 
Ficino, născut la Figlime în 1433, care încă de timpuriu s'a 
devotat studiilor platonice. Mai târziu pentru a împăca scrupulele 
sale creştine cu studierea unei filosofii păgâne, se face preot. 
Ficino devine într'adevăr centrul Academiei platonice. Prestigiul 
moral şi cultura sa excepțională îl determinau să exercite o neo- 
bişnuită autoritate înlăuntrul instituţiei. El a tradus complect 
opera lui Platon (1477), precum şi a lui Plotin (1485), ul- 
tima ca efect al îndemnului lui Pico della Mirandola. Tra- 
duceri din Platon au mai avut loc încă înainte din partea uma- 
nistului Lionardo Bruni; acestea erau, însă, numai parţiale. 
Pe lângă deosebitul său merit ca traducător, Ficino îl mai are 
şi pe acela de comentator al lui Platon, în tendinţa accentuată 
de a-i armoniza ideile cu concepţia creştină. 

Comentariile sale poartă numele De christiana religione 
şi Theologia platonica. D. prof. Negulescu priveşte drept 
operă principală a lui Marsilio Ficino dialogul de inspirație neo- 
platonică, scris direct în limba italiană si intitulat Sopra lo 
amore. Lucrarea se bazează pe o concepţie graduală asupra 
creațiunii; Dumnezeu a făurit lumea în terase, dintre cari 
prima apare Mintea Ingereascä, apoi sufletul Universului si, 
însfârșit, lumea materiei. De aci reese că ar fi existat trei 
specii ale Chaosului. Cea dintâiu înfăţişează substanţa încă te- 
nebroasă şi informă a Mintii Ingeresti: dar aceasta, iscându-se 
dela Dumnezeu, se îndreaptă, plină de dor înspre zona de unde 


1) Idem, p. 3, 

s'a smuls; şi atunci Creatorul o gratificä printr'o rază din lumina 
lui veşnică; astfel luminată, Mintea Ingerească se transtigurează 
sub specia unei prime întruchipări a Cosmosului, care va alcătui 
jumea ideilor. lar acel început de aspirație către Dumnezeu, 
reprezintă geneza lubirii. Mintea Ingereascä, alcătuind Ideile, 
devine demiurgică şi crează sufletul Universului, care mai în- 
tâiu se înfăţişează tot sub specia Chaosului. Acesta, iarăşi, 
tinzând înspre Dumnezeu şi regiunea superioară care l-a produs, 
este luminat şi prefăcut în suflet al lumii care crează, la rândul 
său, aspectele materiale — a treia specie a Chaosului. Insfärsit, 
materia acestei Lumi deasemenea priveşte rugătoare înspre for- 
tele de unde a emanat, primindu-şi astfel lumina necesară, care 
o face să devină univers al corpurilor şi al formelor. Prin 
urmare, lubirea reprezintă principiul care transformă Chaosul 
în Cosmos, înfățişându-se ca un curent continuu între Creator 
şi speciile creatiunii. 

Acest afect se înfăţişează sub două forme, Afrodita ce- 
rească şi cea vulgară, dupăcum apare ca hipostază a Mint 
Ingeresti sau a sufletului Lumii. Mintea Îngerească poartă trei 
numiri, Saturn, Jupiter si Afrodita. „Întrucât Mintea Inge- 
rească există şi trăieşte şi-şi înțelege Esența se numeşte Sa- 
turn; întrucât îşi trăeşte şi înțelege viața se chiamă Jupiter: 
întrucât îşi trăieşte, şi înțelege Inteligenta e numită Afrodita”. 
Sufletul Lumii, deasemenea „întrucât înţelege lucrurile supre- 
me se numeşte Saturn, întrucât mişcă Cerurile poartă numele 
de Jupiter, întrucât dă naştere lucrurilor inferioare e chemat 
Afrodita” 1). In sufletul nostru coexistă cele două Afrodite; 
prima la aspectul armonios al unei persoane ne îndeamnă să 
contemplăm Frumuseţea divină, care transpare dintr însa; a 
doua ne face să dorim şi noi a generă o formă asemănătoare 
celei admirate. 

Astfel, ființei noastre i-a fost hărăzit de Dumnezeu să 
posede două lumini, supra-naturală şi naturală. Omul 
uzând, însă, numai de lumina sa naturală „prin care-şi exer- 
cită forţele generării, mişcării şi simțirii '2), Creatorul, drept 
pedeapsă, i-a luat-o pe cea supra-naturală. Atunci sufletul, ast- 
fel trunchiat, s'a cufundat în întunecimile materiei ca într'o 
„apă a Lethei5)". Dar apoi prin disciplină, sufletul natural 


1) Marsulio Ficino, Sopra lo amore ovvero Convito di Platone a cura 
di G. Rensi, Lanciano Carabbe, 1934, ©. 35 

2) Idem, p. 55. 

3) Jdem, Ibidem 

' caută să-l reaprindä pe cel supra-natural, odată cu aspirația 
de a-l cunoaşte pe Dumnezeu, printr'un avânt, care constitue 
. Iubirea. Ca urmare, în conceptia lui Ficino, lubirea corespunde 
unui factor al mântuirii; ea reprezintă mijlocul de aflare a 
realitätilor celor mai auguste. Gius. Rensi vede într'însa un 
principiu cosmic, similar ,vointei” schopenhaueriene sau „ela- 
nului vital” al lui Bergson +). 

Din punct de vedere etic, Ficino devine un precursor al 
lui Bruno, încadrând lubirea în acei Furori divini, cari ne înalță 
mintea spre Dumnezeu. Avânturile divine sunt în număr de 
patru: „primul este avântul poetic al doilea avântul misterial, 
adică sacerdotal, al treilea proorocirea, al patrulea afectul lu- 
birii” 2). Această Iubire se identifică la Ficino cu o operație 
magică, deoarece magia nu este altceva „decât atracția reciprocă 
a lucrurilor în urma unei similitudini de natură” 3). Fortele 
magice, adică ale lubirii, acţionează în întreg umversul: mag- 
netul atrage fierul, Luna mișcă apele, Soarele îndreaptă tlo- 
rile si frunzele înspre el. Respirația vieţii se întinde asupra 
tuturor lucrurilor făcând să decurgă un animism universal. Filo- 
soful adaogă şi o oarecare contribuţie psihologică asupra iubirii, 
schitänd subtile observaţii asupra acţiunii hotärîtoare a ochilor 
in îndrăgostire, pe unde spiritul trimite raze ale sale „ca 
prin ferestre de sticlă +). Ficino rămâne, prin această lucrare, 
tipicul reprezentant al filosofiei iubirii din Renaștere. 

Giovanni Pico della Mirandola, născut la 1465, 
este unul din oamenii cei mai învăţaţi ai timpului; pe lângă fi- 
losofia greacă, el mai posedă limbile şi disciplinele orienatale; 
ştiinţa Kabbalei constitue chiar unul din punctele sale de plecare. 
În vârstă de 24 de ani fiind, prezintă spre discutare publică, 
aşa cum se obişnuia încă din Evul Mediu în marile centre uni- 
versitare, 900 de teze asupra subiectelor celor mai disparate. 
Pentrucă într'unele din acestea, erau atinse parte din dogmele 
Bisericii, Pico este excomunicat si trebuie să plece la Paris. 
De acolo se întoarce la Florenţa, unde träeste sub protecția lui 
Lorenzo dei Medici si în strânsă prietenie cu Marsilio Ficino. 
Firea blândă şi ponderată a acestuia din urmă exercită o ho- 
tărîtoare influenţă asupra impetuosului Pico, care treptat își 
retractează numeroase din afirmaţiile mai îndräsnete, cuprinse 


1) G. Rensi, Prefazione la Op. cit. p 8. 
2) Sopra lo amore p. 150, 

3) /dem, p. 107. 

4) ldem, p. 137. 


www.dacoromanica.ro 


44 Academia platonicä din Florenta 


în cele 900 de teze; Biserica sfârşeşte prin a-i ridica excomu- 
nicarea. Pico este îndeosebi reprezentativ pentru încercările sale 
de sincretism, formă specială a eclectismului profesat de gândi- 
rea Renaşterii. La această intenţie sincretică a lui Pico, a mai 
contribuit şi studiul Kabbalei, operă ebraică de conţinut reli- 
gios, exprimat într'o visiune panteistă asupra lumii, şi prezentând 
puncte esențiale de asemănare cu vederile neo-platonice, din 
cari se inspirase. Ajutat de aceste multiple cunoştinţe, Pico 
încearcă nu numai să împace ideile aristotelice cu cele plato- 
nice, dar şi să precizeze că toate sistemele şi formele de gân- 
dire, ce au văzut lumina dealungul veacurilor, urmăresc un 
scop identic. O asemenea aspirație către „idențiţate, relevată 
ŞI în similara străduință a lui Cusanus, apare ca trăsătură prin- 
cipală a sincretismului amintit. Pico della Miradola, care în cele 
din urmă suferise şi influența înflăcăratelor predici ale lui Sa- 
vonarola, sfârşeşte înclinând înspre un misticism integral. E} 
moare destul de tânăr, la 31 ani în vestmântul călugărilor do- 
minicani. Opera sa principală care exprimă tendinţele sincre- 
tice amintite poartă titlul De Ente et Uno opus, in quo plurimi 
loci, Moise, Platone et Aristotele -explicantur (1491). 

Un alt membru important al Academiei ne indică per- 
soana lui Leon Battista Alberti, născut la 1404. El se 
dovedeşte primul din acele „genii universale”, cari vor constitui 
faima Renaşterii. ÎIntr'adevăr, domeniile sale de activitate şi 
creaţie apar nenumărate: Albert: era pictor, arhitect, sculptor, 
literat, om de ştiinţă. Deşi a excelat în toate domeniile, totus 
nicăeri eforturile sale nu sunt împinse până la ultimele con- 
secinte, mânat printr'un fel de febră mereu înspre alte me- 
teaguri ale spiritului. Nici chiar lucrările sale de gândire Della 
famiglia şi Dell'Iciarchia nu ajung să se bucure de reputația 
altor opere similare ale timpului. Insă aşa cum ele se; prezintă, 
spune G. Papini, creaţiile totale ale lui Leon Battista Alberti 
pot constitui gloria a trei sau patru oameni deosebiți +). Unul 
din meritele cele mai deosebite, pe care d. prof. Negulescu 
le semnalează la autorul discutat, este cultivarea acelui „„vol- 
gare“ a limbii nationale italiene, în care au fost redactate majori- 
tatea scrierilor sale, spre deosebire de lucrările celorlalți uma- 
nişti 2). Odată cu operile sale de gândire amintite, trebue să! 
mai relevăm şi lucrările sale de teorie artistică, I] trattato della 


1) Academia platonică din Egreta, p P. 
2) G. Papini, Prefazione la L, Apa Ii trattato delia pittura e 
cinque ordini architettonici, Lanciano, te 1934, p. 

Pittura si Î cinque ordini architettonici. Alberti devine, astfel, 
cel mai popular reprezentant al esteticii în  Renaştere. 
El pornește dela un ideal matematic asupra artei, comun ace- 
lei epoci, promovând primatul raporturilor şi al proporţiilor 
(Alberti este teoreticianul vestitei piramide vizuale, în jurul 
căreia se vor centra siräduintele pictorilor din Renaştere). 
Totuşi, deopotrivă cu exactitatea raportunilor se cuvine a-şi 
primi drepturile şi elementul afectiv în opera de artă; pentru 
aceasta pictorii trebue să valorifice în sfera lor, sentimentele 
sugerate din producțiile poeţilor „prin cari îşi vor câştiga în 
opere multă laudă şi renume” +). 

Insfôrsit, un alt membru al Academiei este Cristofano 
Landino, fost profesor la Studio din Florenţa. În lucrarea 
sa De anima manifestă aceleaşi preocupări sincretice comune 
Renaşterii, încercând o împăcare a platonismului cu peripate- 
tismul şi cu stoicismul. 

Efectele Academiei se vor dovedi incalculabile în toate 
cercurile rafinate de mai târziu ale Renaşterii, deoarece aşe- 
zământul florentin pune bazele unei filosofii a iubirii, în legătură 
cu frumosul. Prin aceasta se desvoltă gustul, atât de ilustrativ 
pentru Renastere, precum şi discutarea temelor artistice sau li- 
terare, ce vor duce la înjghebarea criticii de artă. 


3, — Pomponazzi 


Pe când la Florenţa prind rod studiile platonice şi 
neo-platonice, în tradiționala Padovă continuă a fi: cul- 
tivat Aristotel. Însă filosoful grec era altfel privit, în ra- 
port cu perspectiva ce o deschisese Evul Mediu. In momentul 
de faţă, discuţiile în jurul lui Aristotel, priveau cu deosebire 
chestiunea nemuririi sufletului, pe care diferiţii comentatori în- 
cercau s'o rezolve în concordanţă cu operele sale. In locul inter- 
pretării lui Toma din Aquino, de unde reeşea că 'sufletul ar fi 
nemuritor, îşi fac loc în cercurile padovane, două exegeze deo- 
sebite, desconsiderate dealungul Evului Mediu şi cari tăgăduiau 
nemurirea personală a sufletului. Intâiu este cea a lui Alexandru 
din Afrodisia (sec. III d. Chr.) care-l tălmăceşte pe Ans- 
totel în sens naturalist, susținând că însăşi forţele' cari guvernează 
Universul cu transcend sensul naturii. A doua interpretare, da- 


1) I tratatto della pittura, i cinque ordini architettonici, Lanciano, 
Carabba, pp. 86-u. 

torită filosofului arab Averroes, îşi exprimă convingerea că 
omul prin latura sa superioară, participă la sufletul lumii. 
După moarte, sufletul individului încetează de a mai exista ca 
atare, deoarece se varsă în acel suflet universal. 

Unul din cei mai de seamă reprezentanţi ai şcolii jpado- 
vane este Pietro Pomponazzi, născut la Mantova în 1462. 
El a fost profesor mai întâi la Padova şi apoi la Bologna. Pom- 
ponazzi se declară adept al lui Alexandru din Afrodisia; o 
asemenea direcţie se face cunoscută în principalele sale opere 
De immortalitaie anim, si De fato, libero arbitrio et de prae- 
destinatione. Preocuparea dominantă a lu. Pomponazzi este 
cea morală; profesorul padovan neagă nemurirea sufletului, 
admițând că numai astfel omul va practica bineie în mod de- 
sinteresat, fără a mai aştepta răsplata sau pedeapsa din viaţa 
cealaltă. Printre altele, Pomponazzi trebuie privit ca unul din 
gânditorii ce au contribuit la aspectul nesolidar si eterogen, 
pe care-l prezintă cultura europeană modernă; astfel vorbes- 
te el de o duplicitate a adevărului; ceeace este 'adevărat pentru 
teolog nu poate fi adevărat pentru filosof; o asemenea du- 
plicitate va fi implicată mai târziu atât în rândurile cartesieni- 
lor cât şi în ale empiricilor. 

Ca aderent al lui Alexandru din Afrodisia profesează 
Pomponazzi un naturalism cu nuanță panteistă. Cauza a tot 
ceeace există este Destinul (Fatum); însă acest destin nu se 
prezintă străin față de natură. „Ceeace-i fatal este potrivit 
naturii şi ceeace-i potrivit naturii este fatal” +). Totus, rațiunea 
omenească, după indicaţiile lui Alexandru, se poate sustrage 
Destinului, înfăţişându-ne drept cauză a unei categorii de crea- 
jiuni deosebite. Lucrurile create de către Destin prezintă un 
caracter necesar, „nu pot să nu fie făcute''2), pe când cele 
create de mintea omenească au la bază un caracter deliberat, 
facultativ, iscat din domnia liberului arbitru. 

Cu toată noutatea orientărilor, Pietro Pomponazzi, din 
punct de vedere al argumentării și al metodei, rămâne un con- 
tinuator direct al Evului Mediu. Fraza lui e lipsită de ele- 
ganta şi svelteta Renaşterii, rămânând încercuită de vechiul 
spirit, sistematic până la automatizare. 


1) Petrus Pomponatius de foto, libero arbitrio et de praedestinatione 
in Petri Pomponazii, philosophi et theologi doctrina et ingenio praestantissimi 
Opera. Basileae, ex officina Henric Petrino 1567 p. 346. 

2) ldem, p. 345. 

4, — Încercări în psihologie si logică 


Renaşterea acordând o atenţie deosebită persoanei uma- 
ne, ajunge să promoveze interesul psihologic pe primul pian 
al preocupărilor spirituale. Psihologia, însă, ca disciplină se- 
parată, nu s'a relevat cu mare strălucire în tot acest timp. 
Singurul psiholog reprezentativ pentru Renaştere apare spa- 
niolul Ludovic Vives; el s'a născut la Valencia în 1492, lo- 
cuind, însă, cea mai mare parte din viață la Bruges, unde a 
şi murit. Contribuția psihologică a lui Vives, se anunţă, în- 
deosebi, în lucrarea De anima et vita, unde autorul caută să 
separe direcția gândului metafizic de interesul specific psiholo- 
giei; el nu se mai bazează pe elaborări abstracte, ci numai pe 
fapte, extrase, însă, tot din cărți. Oricât de rudimentară pare 
scrierea faţă de bogatele investigaţii experimentale, ce i-au 
urmat, autorul ei poate fi totuşi privit drept întemeietorul psi- 
hologiei empirice. 

Accentul aşezat pe personalitate reclamă totodată şi o 
desvoltare pedagogică înlăuntrul unei culturi. Tot Vives este 
cel care se angajează să deschidă drumuri şi în această privinţă; 
întradevăr el devine inițiatorul pedagogiei moderne. Pe lângă 
lucrarea amintită, mai relevăm cu stäruintä pentru conţinutul 
lor pedagogic ale sale Colloqui. Deşi din însuş chipul agrea- 
bil al expunerii, Vives denotă un rar talent educativ, totuși 
uici preocuparea sa pedagogică nu prezintă o stringentä deo- 
sebită; în locul unei vederi susţinute, avem o colecţie de obser- 
vatu. Vives discută în aceste Colloqui printre altele despre 
igienă, „curăţenie, sport, îmbrăcăminte, despre felul de a se 
purta la masă. Nu mai putin pare preocupat de funcțiunea 
şcolii si de studiu, punând mai mare pret pe bunăvoință decât 
pe ştiinţă. , Varrus este omul cel mai învăţat, dar Philipponus 
este omul cel mai sârguincios şi cinstit, nedispretuind nici şti- 
ința 1). Aci putem recunoaște o aplicare educativă a idealului 
Renaşterii, în tendinţa de a încuraja mai mult efortul personal 
decât eruditia: el poate fi privit, astfel, ca un prim precursor 
al şcolii active în pedagogie. Este de remarcat că Vives, care 
a dus o viață modestă şi retrasă, ce contrasta cu felul general 
de comportare în Renaștere, a rămas un catolic fidel dogmelor 
până'n ultimele clipe. 


1) Gio-Ludovicus Vives, Colloqui latini e italiani, Venezia, Recurti, 
1718, p. 14. 

Dupäcum Vives ne descoperä pe psihologul si pedagogul 
Renaşterii, tot astfel logicianul tipic al epocii pare a 
fi Petrus Ramus, după numele lui adevărat Pierre de 
la Ramée; el s'a născut la 1572. Lucrarea sa de logică,vestită 
în timpul său, poartă titlul de Institutiones dialecticae. Vom 
considera ideile sale, independent de meritul lor, numai ca 
expresii ale unei valori pur reprezentative pentru Renaştere. Ast- 
fel, noua dialectică a lui Ramus, care nu desvoltă o elaborare 
valabilă şi pentru vremurile cari i-au urmat, alcătuieşte o cons- 
tructie întocmită după planul retoricei; elementul verbal ob- 
ține în această vedere logică prima importanță. Dialectica se 
divide în două capitole: invenţia şi judecata; Ramus însuş ne 
trădează origina analogică a acestei delimitări. „„Dupăcum grama- 
tica e împărţită în etimologie și sintaxă, retorica în elocutiune 
şi acţiune, tot astfel si dialectica se divide în invenţie si jude- 
cată” 1). Prin urmare, invenţia ar corespunde elocutiunii re- 
torice iar judecata ne-ar aminti de desfăşurarea discursului. 

Dialectica lui Ramus prezintă un caracter cu desăvârşire 
formal; ea este o logică a cuvintelor desprinse de raporturile 
conţinuturilor. Valoarea reprezentativă pentru Renaștere a acestei 
construcții de gândire se recunoaşte atât în lipsa rationamentului 
sistematic, înlocuit prin funcțiunea judecății, cât şi prin preo- 
cuparea de frumos, căruia i se află subordonat adevărul. Această 
din urmă trăsătură se poate găsi chiar în indicaţia ' explicită 
a lui Ramus, de a nu ne sluji exclusiv de datele aristotelice 
în gândire, ci si de scrierile lui Cicerone sau Quintilian. Lo- 
gicei trebuie să-i corespundă eleganța, care ajută la claritate, 
aşa cum ne indică scrierile poeţilor, oratorilor, şi istoricilor. 
Insăşi definiţia pe care o dă el logicii se confundă aproape 
cu a retoricii: „Dialectica este arta de a vorbi bine: în acelaş 
înţeles, ea este numită logică” 2). Noua metodă de gândire a 
lui Ramus a avut un răsunet destul de intens în timpul său, de- 
terminând chiar şi formarea unei şcoli a ramistilor: însă elabo- 
rarea sa dialecticä se descoperă prea limitată de coloritul strict 
al timpului, pentru a-l mai putea depăşi. i 

Dintre celelalte figuri reprezentative ale epocii, amintim 
numai pe umanistul Lorenzo Valla, care prin lucrarea sa 
De voluptate, devine propagatorul curentului epicurean în Renas- 


1) Petri Rami, Dialecticae lib, duo. Ex. variis ipsius disputationibus 
breviter explicati a Gulielmo. Rodingo Hasse, Francofurti apud Andream 
Werhelum, 1576. p. 80-u. 

2) Idem, p. 12. 

tere. Acest curent, deopotrivä cu cel platonic va determina mai 
mult o fructificare pe câmpul poeziei şi artei timpului; în me- 
diul luxos şi dedat subtilelor desfătări, de pe la principalele 
curţi ducale italiene, motivul horatian al lui „Parce Diem“ pä- 
rea să se bucure de deosebite omagii. Nu mai puţin răsunet 
găseşte totuş replica ascetică, tunată de Savonarola, a cărei 
vibrație pătrunsese până în domeniul senin al Academiei pla: 
tonice. 


5, — Paracelsus si Cardanus 


Una din cele mai evidente forme de gândire ale 
vremii nouă se leagă de neobişnuita importanță acordată 
naturii. Acest accent asupra elementului natural, coin- 
cide în Renaştere cu un moment de tranziție înlăuntrul curentului 
spiritual, care-l consideră. In veacul XV şi în cel următor, şti- 
intele naturii nu se aflau încă pe deplin consolidate; aspectul 
lor este unul de conjunctie între disciplinele oculte medievale si 
stuntele propriu zise moderne. Astfel, privirea asupra naturii, în 
unele faze, se mai găseşte încadrată de amintita magie; apoi 
studiul cerului, care pe atunci începe să atragă atenția, în urma 
descoperirii coperniciene, nu depăşeşte considerațiile astrologiei 
în multe minţi, ce au ilustrat acei ani; deasemenea şi alchimia. 
mai stăruie, încă, în turmentata-i căutare a „pietrei filosofale“. 
O disciplină ocultă, însă care trece pe nesimtite la stadiul for- 
mei ştiinţifice, fără a-şi schimba numele, este medicina. Ea în- 
fățişează unul din cele mai potrivite punți de continuitate între 
spiritul pre-ştiințific al Evului Mediu şi cel determinat de legi 
precise, comun zilelor noastre; ca nod de comunicare între două 
vederi spirituale, medicina devine o disciplină deosebit de re- 
prezentativă, pentru Renaştere, deoarece însăşi ultima esenţă 
a epocii indică răspântia unificatoare a căilor din ‘recut cu ori- 
zonturile viitorului. Astfel, în noua vârstă, care-şi deschide 
ochii înspre natură, medicina se înalţă. la un rang filosofic, la 
o privire asupra lumii (fenomenul nu este, însă, nou, deoarece 
în tradiția arabă, deopotrivă filosoful este, totodată, şi medic, 
ex. Avicenna). În această privință, două nume se disting în 
Renastere, Paracelsus şi Cardanus. 

Medicul elvețian Theophrastus Bombast de Ho- 
henheim, care și-a luat numele grecizat de Paracelsus, 
s'a născut în 1493. Omul acesta realizează una din figurile 


4 

cele mai pline de ferment vital ale Renașterii. Sau creat o 
sumă de legende asupra existentii sale misterioase, încă din 
timpul vieţii; de mulți adversari, acest personagiu faustic a 
fost calificat chiar drept aventurier sau înşelător. In orce caz 
se ştie că a întreprins nenumărate călătorii, în diferite ţări, 
de unde a adunat elementele științei pe care o propagă. 

Metoda sa, exprimată în scrieri germane iar nu latine, 
căutând o înlocuire a eruditiei cärturäresti prin iniţierile că- 
lătoriilor şi prin contactul variat cu natura, evidenţiază orien- 
tările sale proaspete de Renaștere. Al doilea punct impor- 
tant de strânsă aderentä cu vremea sa, e constituit de către im- 
portanja deosebită acordată omului, devenit, şi pentru el, mi- 
crocosmul, care cuprinde în sine întreg universul. De aci re- 
zultă şi atenţia îndreptată asupra speciei umane, menită să al- 
cătuiască ţinta principală a orcärei speculații de gândire. Pe 
de altă parte, Paracelsus mai profesează şi cunoscuta doctrină 
din Renaștere a universului însufletit, pe care îl vede bântuit 
de diferite categorii de spirite; 'omul deopotrivă cu celelalte 
forme ale creatiunii va suferi acţiunea acestor duhuri. El le 
numeşte entități, cari dupăcum sunt binefăcătoare tot astfel 
ne pot şi vătăma. 

De aci se naște în mintea lui Paracelsus idea asupra primei 
importante ce se cuvine să atribuim medicinei pe scara va- 
lorilor, deoarece ea se află învestită cu nobila funcţiune de 
a susține integritatea vitală a omului, factorul primordial al 
universului. [nsemnätatea disciplinei medicale devine acaparantă; 
dupăcum tipul estetistului înscrie orce valoare în limitele celei 
artistice, tot astfel si Paracelsus priveşte toate manifestările 
spirituale sub specia medicinei, chiar şi religia; Mântuitorul 
nu este decât un medic, care propagă lecuirea prin credinţă, 
adică printr'una din cele cinci terapeutici, pe cari Paracelsus 
doreşte să le depăşească. Celelalte patru facultăţi sau secte 
medicale, ce n'avem locul să le discutăm, capătă următoarele atri- 
bute: naturală, specifică, caracteristă şi spirituală. O asemenea 
privire medicală asupra religiei are loc numai dintr'un punct 
de vedere laic sau gentilian, cum spune Paracelsus; însă situat 
în perspectiva religioasă, acest bizar spirit rămâne fidel dog- 
melor. La el, prin urmare, se repetă, în mai mică măsură, acea 
duplicitate a adevărului, pe care am mai întâlnit-o si la Pom- 
ponazzi. 

Reîntorcându-ne la noile sale principii asupra medicinei, 
vom vedea în ce consistă după ce s'au înlăturat cele cinci secte 

amintite. Dificultatea acestora era pricinuită de aspectul in- 
complect ce-l desvoltau, căutând terapeutica pe o singură cale; 
însă natura spiritelor care acţionează asupra omului fiind mul- 
tiplă, rezultă că orientarea într'o singură direcţie rămâne insu- 
Hicentä. Aceste spirite sau entităţi sunt în număr de cinci; de aci, 
avem, d. p., cinci feluri de ciume sau de diferite alte răuri, 
după spiritul ce le produce şi înspre care trebuie să îndreptăm 
mijloacele potrivite de combatere. Prima dintre ele se declară 
- entitatea astrelor (ens astrorum), cea dintâiu căreia suntem su- 
puşi, potrivit unei străvechi tradiţii astrologice; a doua este 
entitatea oirăvii; urmează entitatea naturală; a patra entitate 
provine dela spiritele puternice, cari ,,vatämä şi slăbesc corpul 
nostru aflat în puterea lor'':); însfârşit, ultima din aceste forte, 
apărând pe plan religios, este entitatea lui Dumnezeu. Aceasta 
din urmă va fi cercetată de autor prin „stilul creştin“, spre 
deosebire de „stilul păgân?) al celorlalte patru. Paracelsus 
caută, în mod forțat, să facă o apropiere: între ele, justifi- 
când considerarea celor dintâiu, printr'o ascutire a spiritului, 
care ne va pregăti mai intens pentru primirea idealului religios. 

Pildele amintite din scrierile medicului elveţian au fost 
date, pentru a se evidenția că progresul marcat de ele în pri- 
virea naturii este, îndeosebi, de ordin negativ. Depăşind, prin- 
iro neîntrecută libertate a spiritului, toată acea parazitară 
aservire la texte a ştiinţei medievale, Paracelsus inaugurează 
în medicină, observarea directă asupra naturii. Dar noua sa con- 
tributie, saturată încă de simboluri, se află mai mult ,,intuitä 
în mod naiv-genial decât statornicită în mod conceptual” 3), du- 
pă cum afirmă K. Vorländer. 

Al doilea medic din această epocă cu o formaţie mai uma- 
nistă decât Paracelsus este milanezul leronimo Cardano,cu- 
noscut cu numele de Cardanus; el s'a născut în 1501. Dupăcum 
declară Dilthey, Cardanus înfăţişează una din cele mai ,,demo- 
nice“ personalităţi ale Renaşterii; această trăsătură va fi sur- 
prinsă, îndeosebi, în De vita propria, scrisă sub forma unor 
confesiuni de o neînchipuită ciudätenie. Punctul de vedere al 
lui Cardanus, ca medic, este cel fisiologic şi antropologic, 
aplicat la toate problemele. O atare privire se declară în cele 
1) Paracelse, trad. par Grillot de Givry, Tome I, Bibliothèque Cha- 
cornac, 1913, Le livre des prologues (Libellus Prologorum) p, 23. 


2) Idem, p 26. 
3) Karl Vorländer, Geschichte der Philosophie, I Bd., VI Aufl. Leipzig, 


1921, p, 301. 

două lucrări principale De subtilitate si De varietate rerum, 
adevărate enciclopedii comandate de vederile amintite, Pe lângă 
aceasta, Cardanus caută -să pună un accent cosmic asupra origi- 
nalului, asupra straniului; este adevărat că însuş principiul diag- 
nostic al medicului prezintă, în general, o pândă spre surprin- 
derea neobisnuitului. La Cardanus, această tendință se află 
însă sporită prin zona încă tainică de unde nu iesise medicina 
pe atunci. 

Apoi, dupăcum indică titlul primei lucrări menţionate De 
subtilitate, el se complace a reda analize de cea mai străvezie 
fineţe asupra tuturor fenomenelor. Este îndeajuns să men- 
ționăm, din lucrare, interesantele sale observaţii asupra artei, 
privită dintr'un punct de vedere hedonistic, cu rafinate apre- 
cieri asupra plăcerii artistice. Totodată, Cardanus ne provoacă 
să gândim la motivul pentru care consideraţiile estetice de 
ordin general ale Renaşterii, pornesc dela punctul de vedere 
al picturii, iar nu dela „,poeticele” îndeobște sărăcăcioase ale 
vremei; faptul devine revelant dacă refleotăm că una din 
cele mai celebre priviri estetice, de până la acea vreme, por- 
neste dela o „poetică“ a lui Aristotel. 

Mai întâiu, ca şi în cazul lui Lionardo da Vinci din 
Trattato della pittura, Cardanus pune pictura în fruntea tu- 
turor artelor. Pictorul nu este un simplu artizan, cum ar reesi 
din funcțiunea de atunci -a poetului, legat numai de prescrip- 
tiile dinlăuntrul domeniului său. Dimpotrivă el apare ca un 
om universal, care „trebuie să știe de toate deoarece el imită 
toate“; astfel „pictorul este totodată filosof, arhitect şi ana- 
tomist” 1). El umple si fructifică domeniul său cu aspectele 
totalitare ale vieţii, printr'o însumare de diverse valori; ceeace 
caracterizează tocmai pe geniu. De aci privirea asupra picturii 
se poate lesne despărți de un izolat corp de dogme, intrând 
în domeniul universal al filosofiei. Ca toţi doctrinarii timpului 
său, Cardanus este partizanul unui ideal matematic în artă; 
astfel vorbeşte el de o simetrie existentă în corpuri și care 
depăşeşte simpla imitație; o atare simetrie devine amăgitoare, 
dacă se cumpăneşte numai cu ochiul, ea neputând fi văzută decât 
cu mintea. Tot Cardanus mai remarcă funcţia ideală a liniilor 
si umbrelor în pictură, ca o compensație pentru lipsa corpolentei 
propriu zise, aflătoare numai în plastică. „Străduindu-se (pic- 


1) Hyer. Cardani De subtilitate libri XXI, Basileae, Henric Petrinorum, 
1664, Cartea XVII. (De artibus) p. 578. 

tura) să plăsmuiască corpuri pe o suprafaţă plană, are nevoie 
de ajutorul liniilor şi umbrelor; de aci ea devine mai dificilă 
decât celelalte arte, cari îşi exprimă plăsmuirile chiar în cor- 
puri’ 1). O asemenea întâietate, legată cu laboriozitatea, cons- 
tituie încă unul din aspectele vremii. 

Aceeaş putere de analiză se află concentrată şi în amintita 
sa autobiografie De propria vita; ea e dictată tot de o dominantă 
antropologică. Dupăcum naturalistul observă şi descrie exem- 
plarul unui animal rar, tot astfel procedează si Cardanus cu 
propria sa persoană. Se află, bunăoară, un capitol de des- 
criere a corpului său, unde nu-i trecută cu vederea nici coloarea 
părului sau mărimea bărbii; în altul ni se înfăţişează hrana 
sa obişnuită. Insfârsit, în această determinantă generală 
a propriei persoane se vede şi indicarea exactă a constelaţiei 
sub care s'a născut, cu urmările adiacente; apoi ni se prezintă 
caracterele ereditare, calităţile şi defectele sale?), descrise cu 
sângele rece şi cu spiritul absorbit exclusiv de înregistrarea exac- 
titätii, asemenea pictorului, care urmăreşte redarea precisă a unei 
linii. Tot resortul existenței sale este atribuit unei nevoi de 
glorie, care depăşeşte scrupulele, constituind acea trăsătură, 
atât de tăioasă a Renaşterii, 


6. — Concepții specifice Renaşterii 


Din punct de vedere al filosofiei propriu zise a naturii, 
prima importanţă trebuie acordată lui Bernardino Telesio, 
născut la Cosenza în 1508. Nouile sale principii se află expuse 
într'o lucrare imensă intitulată De rerum natura: în această 
operă se încearcă începutul unei filosofii empirice şi pozitiviste. 
Componentele naturii se reduc la două principii, după Telesio, 
căldura şi frigul. Primul factor se iscă din corpurile cereşti, 
îndeosebi dela soare; al doilea apare ca un produs al pămân- 
tului. „Peste tot soarele este cald, subţire, alb şi mobil; pă- 
mântul, dimpotrivă, este rece, dens, imobil şi întunecat” è). 
Prin urmare căldura şi frigul sunt însoţite la rândul lor, de toate 
însuşirile respective ale soarelui sau ale pământului. Din va- 
riatele modificări, pe‘ cari căldura emisă de soare o provoacă 


1) Jdem, p. 579. 

2) De propria vita liber, Amstelaedami, Joannem Ravesternium, 1642. 

3) Bernardini Telesii De rerum natura, Ed. Spampanato, Modena, 
Formiggini, Vol. I. p. 8 

asupra răcelii pământului, se naşte infinita diversitate a lucruri- 
lor. Telesio lămureşte o atare acţiune prin cuvintele urmä- 
toare: „Soarele trimițând căldura-i pe pământ, îndepărtează 
dela acesta natura, însuşirile şi condiţiile proprii, introducân- 
du-le pe toate ale sale” 1). Pământul, la rândul său. reacţionează 
prin frig şi astfel iau naştere lucrurile. Principalul atribut al 
căldurii este mobilitatea iar al frigului nemişcarea; de aci sub- 
stantele asupra cărora activează căldura vor fi mai ușoare decât 
cele asupra cărora îşi va produce efectul acţiunea de încreme- 
nire a frigului. 

Dar atât căldura cât si frigul sunt elemente incorporale. 
Pentru a-şi concretiza virtualitätile se iscă un tert principiu 
al universului, materia. Astfel „nici pământul nu e alcătuit 
numai din frig; nici soarele şi celelalte stele, nici vreo altă 
porțiune sau entitate a cerului, constituită din căldură nu-i nu- 
mai din căldură; ci se pare că toate sunt făurite şi dintr'o sub- 
stantä corporală” 2). Printre calităţile materiei se află şi aceea 

e a nu se mări sau diminua; apoi funcțiunea sa nu se prezintă 
autonomă: ,„Materia n'a fost creată de Dumnezeu ca să în- 
deplinească vreo acţiune sau operaţie proprie, şi n'a fost creată 
nici sub forma unei entităţi care subsistă prin ea însäs; ci ca 
să sprijine naturile ce acţionează și, din inexistente cum se 
aflau, să le schimbe în entităţile, cari astfel se iscă prin aju- 
torul ei’). Această funcţiune a materiei prezintă un grad de 
activitate superior celei închipuite de Aristotel. 

Dintre toate aceste trei principii ale naturii, cel mai de 
seamă rămâne căldura; dela ea provine coloarea albă în lu- 
cruri; dimpotrivă, coloarea neagră este cea naturală a materiei 
asupra căreia n'a acţionat căldura ce aduce, totodată, şi lumina 
cu tonurile ei diferite. 


O oarecare dificultate întâmpină Telesio discutând cons- 
tituirea întruchipărilor orgamice, cărora li se atribuie un nou 
factor formativ, sămânţa. Aceasta ar fi compusă dintr'o materie 
disimilară, de unde, prin ajutorul unei călduri „foarte blânde“ 
se ivesc şi componentele eterogene ale organismelor. Însă o 
astfel de lămurire rămâne incomplectă; Telesio nu reuşeşte să 
deslege enigma trecerii dela elementele anorganice la cele or- 
ganice, urmând linia unui materialism nivelator. El va atribui, 


1) Idem, Ibidem. 
2) Idem, p, 17 
3) Idem, p. 22. 

astfel, şi sufletului o structură materială, posedând ca sub- 
stantä un spirit delicat si foarte cald. 

Corpurile naturii fiind situate în diferite locuri şi avându-și 
mişcări cari se săvârşesc în timp, considerarea lor mână la 
studiul ideilor de spaţiu şi de timp. Spaţiul primeşte numirea 
de receptacul al tuturor lucrurilor; chiar dacă un corp se află 
mutat dintr'un loc în altul, rămâne permanent vechiul spațiu, 
sub forma unei existente imutabile, care se poate prezenta si 
vidă. Timpul ar fi durata sau spaţiul în care (non super quo aut 
per quod)!) se face mișcarea. Aci avem prin urmare o inver- 
sare a termenilor aristotelici: pe când la acela mişcarea precedă 
timpul, la Telesio ea se află în însus timp. 

Trecând mai departe în considerarea fenomenelor, Te- 
lesio atribue sufletului material conceput de el, sensibilitatea, 
ca însușire principală; aceasta constituie cel mai direct mod de 
cunoaştere; dimpotrivă raţiunea reprezintă o specie mai ocolită 
a comprehensiunii, deoarece ea înfăţişează tot un simţ, însă 
mai palid şi mai îndepărtat. Este adevărat că pe lângă acest 
suflet sensitiv „e semine educto2)“, contribuția principală a 
sensualismului său — se mai adaogă în om şi un suflet sădit 
de Dumnezeu, prin care ia naștere înţelegerea si apetenta lu- 
crurile divine. Astfel, concepția asupra sufletului devine dua- 
listă la Telesio. 

Etica sa, asemenea celei stoice sau a celei propagate de 
medicina hyppocratică, se bazează pe o întreţinere a integrităţii 
vitale, prin cumpătare. Astfel, facultăţile moderatoare ale pa- 
siunilor constituesc virtuțile; dimpotrivă, viciile sunt însuşirile 
cari vatămă funcțiunile noastre de viaţă, prin exces. Ín felul 
acesta, numărul virtuţilor va fi egal cu cel al forţelor ce întretin 
vitalitatea iar numărul viciilor se va prezenta identic însuşirilor 
contrarii. Cea mai înaltă calitate este Omenia „care prescrie 
să iubeşti şi să cultivi pe cel ce te iubeşte și te cultivă, iar nici- 
decum să-l dispreţueşti“. Mai presus decât Omenia se află 
Sublimitatea, atribut al omului care doreşte lucrul cel mai înalt 
şi mai nobil „ce lui Dumnezeu însus i se potriveşte)“. Astfel 
dintr'un dualism al sufletelor se naşte şi un dualism înlăuntrul 
eticii sale, deoarece Sublimitatea este o virtute care depășește 
întreţinerea integrităţii vitale, identificându-se cu aspirația unei 
evadări din vremelnicie. 


1) Jdem, p. 105. 
2) 1dem, vol. III, p. 133. 
3) Idem, p. 242. 

Acest filosof, dupăcum am amintit, unul din inițiatorii 
empirismului modern, îşi fundează o însemnată parte din opera 
amintită pe polemici anti-aristotelice, străine, însă, de un ton 
pasionat şi lipsit de discernământ. Dupăcum declară V. Spam- 
panato, autorul „Naturii lucrurilor“ nu se află în desacord cu 
filosoful grec „din vanitate sau din invidie, ci numai din iubire 
de adevăr''1). Modul său de argumentare rămâne tot cel laborios, 
de tradiţie aristotelică; scrierile acestui înnoitor empirist, ase- 
menea celor lui Pomponazzi, alcätuesc una din verigile de 
legătură ale sistematicei medievale cu filosofia modernă. 

Nu acelaş lucru se poate afirma despre Francesco 
Patrizzi, născut în Dalmația (Clissa) la 1529. Anti-aristo- 
telismul său este cu mult mai înverșunat decât al lui Telesio, 
dupăcum reiese din lucrarea Discussionum  peripateticorum. 
Acest filosof, unul din spiritele cele mai multiforme, pe vari 
le-a produs Renașterea, s'a interesat de geometrie, de istorie, 
de arta militară, a introdus un nou mod de versificatie, sa 
ocupat, primul, de vechea muzică a Grecilor. Principiile sale 
expuse în rara lucrare Nova de universis philosophia îşi fun- 
deazä convingerile pe un neo-platonism emanatist; universul 
întreg se află însufletit, alcătuind o panpsychie; elementele 
universului sunt spaţiul, 'fluorul, lumina şi căldura, depăşind 
ca număr pe cele ale lui Telesio. Doctrina sa se sprijină pe 
scrierile lui Mercur Trismegistul, apoi pe ale lui Asclepius, 
pretinzând că se coboară până la Zoroastru sau până la vechile 
tradiţii egiptene şi chaldeene. 

Idea emanatiunii este reluată “într'o formă deosebită în 
vestita sa Retorica, de care me vom ocupa mai îndeaproape, 
fiind opera sa de cea mai intensă circulaţie, ce a exercitat o deo- 
sebită influență chiar asupra unor direcţii de gândire a zilelor 
noastre. Bunäoarä, Patrizzi este în mod cronologic, cel dintâiu 
precursor al lui Croce. În primul dialog al Retoricii, intitulat I? 
Lamberto ovvero de parlare, autorul atinge întruchiparea unei 
metafizici a expresiei; noţiunea sa nu este redată însă în cu- 
vântul expresie, ci în termenul vorbire, dupăcum va reieși din 
expunerea acestei opere. 

La început, supremul Bine, din prea plinul său a dat 
naștere fiului, care, prin propria-i natură, declară tot ceeace se 
află ascuns în părintele său; deaceea „deasupra cerurilor a 
fost numit în limba divină Verb”, adică cel ce exprimă bună- 


1) V. Spampanato, Prefazione la De rerum natura p. XIV. 

tatea tatălui; acelaş nume i l-ar fi acordat pe pämânt marii 
magi Zoroastru si Mercur Trismegistul. Fiul, numit Verb, 
ca primă entitate a creațiunii, exprimă adevărul în ideile sale. 
Asemenea idei constituesc al doilea plan în înfăptuirea divină 
şi sunt chemate de magii.greci Logosuri, noţiuni cari, deopotrivă, 
indică vorbirea sau expresia. Astfel, din primul Cuvânt au luat 
naştere vorbirile, Logosurile, alcătuind „întreaga esenţă a pri- 
mului univers“, care la rândul său produce intelectul numit tot 
Logos. Acesta din urmă aruncând sămânţa sa în Natură, mo- 
delează, din simpla materie, formele corpurilor, deasemenea 
sub specia vorbirilor; ele exprimă esenţa forţelor, ce le-au pro- 
dus. Dupăcum se vede, întreg principiul emanatist al cosmogo- 
niei lui Patrizzi se fundează pe idea unui curent descendent 
de vorbiri, dând astfel o specială nuanţă multitudinii de variante 
neo-platonice. 

Vorbirea este însăş esenţa lumii; orce aspect al univer- 
sului grăieşte în limbajul său, deoarece totul se află compus 
dintr'o infinitate de expresii, ce preaslăvesc supremul Bine, 
părintele fäpturilor. Dar limbajul tuturor aspectelor „lucrând 
cu influențe oculte si cu mişcări făţişe!) este mai adevărat şi 
mai minunat decât vorbirea omului. Când acesta säläsluia, odi- 
nioară, mai aproape de luminile cereşti, într'un „eter limpede 2)“ 
limbajul îi eră atât de perfect, încât cu el puteà săvârşi mira- 
cole, ajungându-se chiar până la învierea morţilor. Dar deficienta 
vorbirii umane de astăzi spre deosebire de cea a vechilor Perşi, 
a Egiptenilor şi a Tracilor, se prezintă ca efect al unei căderi 
în păcat. Această prăbuşire, iscată din orgoliu, este înţeleasă 
printr'o fantastică legendă, pe care un înţelept etiopian ar fi po- 
vestit-o celebrului scriitor al Renaşterii, Baldassare Castiglione. 

Amănuntul amintit, al diferitelor vârste în evoluţia uma- 
nităţii, determinate de vorbirea respectivă, îl mai declară pe 
Patrizzi şi drept precursor al lui Vico, care stabileşte deopo- 
trivă la începutul de desvoltare al speciei noastre, un limbaj 
direct, fără cuvinte. Bineînţeles că acesta va desvolta şi va 
stabili forme mai acreditabile în obscurele şi nebuloasele relatări 
ale iniţiatului Patrizzi. Astfel, filosoful neo-platonic, prin hipo- 
stazierea vorbirii si prin schitarea importanţei istorice din evoluția 
limbajului, alcätueste un exemplar de „genială anticipare“, atât 


1) Fr, Patritio, Il Lamberto ovvero de parlare tn Della Retorica dieci 
dialoghi:, Venetia, Francesco Senese, 1562, p. 5. 
2) Idem, p. 6. 

de comun fecundei gândiri din Renaștere, care-şi revarsă încă 
odată „cornul abundenței“ de înmuguriri spirituale. 

Însă întreaga sinteză a nouii epoci îşi găseşte realizarea, 
în filosoful, despre operele căruia G. de Ruggiero afirmă că 
„apar ca un microcosm unde se reflectează toate aspectele 
spiritului din Renastere”. Acest filosof este Gioardana 
Bruno, născut la Nola, în Ítalia meridională, la 1548. Incă de 
tânăr, în vârstă de 16 ani, a intrat în mânăstirea dominicanilor 
din Napoli, unde a primit numele de Giordano — cu care s'a 
făcut cunoscut — în locul celui autentic de Filippo. Neîmpă- 
cându-se cu disciplina aşezământului şi declarat vinovat pentru 
ideile sale, străine Bisericii pe care o slujea, Bruno trebuie să 
părăsească Italia. El se opreşte la Geneva, căutând o înţelegere 
cu cercurile calvine ale localităţii; disensiunile fiind, însă, 
prea accentuate şi față de acestea, el pleacă mai departe la 
Toulouse şi apoi la Paris; aci i se dă o catedră în urma pri- 
mei sale lucrări De umbris idearum, dedicată lui Enric lil. 
In 1583 Bruno părăseşte Parisul însotindu-l la Londra pe am- 
basadorul francez Castelnau. In Londra, filosoful rămâne doi 
ani, consideraţi drept cei mai fecunzi ai vieţii sale, deoarece aci 
scrie el Dialogurile italiene, principalele contribuţii ale cu- 
getării sale. Tot în capitala Angliei începuse Bruno poema 
sa filosofică De immenso. Întorcându-se la Paris, el intră în 
conflict cu cercurile aristotelice ale oraşului, motiv pentru care 
trebuie să părăsească Franţa. Din acest moment rătăceşte, fără 
a-şi găsi liniştea, dela Wittemberg la Praga, Helmstadt şi 
Frankfurt. Intre timp primeşte fatala invitaţie a tânărului nobil 
Giovanni Mocenigo, de a se întoarce în Italia, si anume la Ve- 
netia. Pribeagul obosit, la chemärile ademenitoare ale patriei 
îndelung părăsite, este împins de un dor irezistibil către flă- 
cările rugului ce-l va nimici. Bruno, care fugise ca eretic, se 
vede trădat Inchiziției din Republica Serenissimä, de însuş Mo- 
cenigo, frământat între timp de scrupule religioase pentru os- 
pitalitatea ce i-o oferise. Filosoful ar fi fost poate salvat în 
urma retractärilor, ce era dispus să le facă, dacă nu s'ar fi se- 
sizat Inchiziția romană, care i-a cerut extrădarea. In Roma a 
rămas el închis şapte ani, refuzând în tot acest timp, să facă 
vreo concesie privitoare la ideile sale, până când la 17 Februarie 
1600 a fost ars pe rug. Se spune că Bruno a primit sentinţa cu 
un curaj excepţional, iar în timp ce flăcările îl înveleau, nu 
s'a auzit niciun țipăt dinlăuntrul lor. 

Principalele lucrări ale filosofului italian sunt cele şase 

dialoguri scrise la Londra, parte cu conţinut metafizic şi parte 
cu conţinut moral. Primul dintre ele poartă titlul Cena delle: 
ceneri, adică Cina din Miercurea cenușii. Noua sa privire asu- 
pra naturii, porneşte dela descoperirea lui Copernic, lucrarea 
amintită constituind o complectare a contribuţiilor coperniciene 
şi o aplicare filosofică a lor. Astfel, deşi tânărul filosof ex- 
primă cea mai entuziastă aderentä la ideile marelui astronom, 
nu-şi reţine rezerva, iscată din motivul că acele idei constituesc 
numai efectul calculelor matematice iar nu al unui contact dirzct 
cu natura. Copernic limpezise numai chestiunile privitoare la 
sistemul solar; Bruno extinde noua lege la nesfârşitele lumi 
stelare cari populează universul. Copernic înlocuise vechea pri- 
vire geocentrică printr'una heliocentrică; Bruno depăşeşte si 
această privire, deoarece însuş soarele se pierde în oceanul 
unui spaţiu infinit. 

Cea mai de seamă lucrare a lui Bruno rămâne, însă, al 
doilea dialog, De la causa, principio e uno. Aci se deschide în 
toată plenitudinea, visiunea sa panteistă. Pe când, raportate 
la lucrurile din natură, causa şi principiul constituesc două no- 
iuni (deosebite, aplicate ła fiinţa divină ele se identifică. Prin- 
cipiul este „cel care concurează în mod intrinsec la constituirea 
lucrului şi rămâne înlăuntrul efectului” 1). Dimpotrivă, cauza 
apare numai ca un simplu eficient, aflător în afara lucrului, pe 
care l-a produs. Totus, pe un nivel superior, aceste două noțiuni 
contradictorii se contopesc. Prin funcțiunea de intelect universal, 
entitatea supremă este numai cauză; însă intelectul universal nu 
constituie decât facultatea principală a sufletului lumii, care 
„umple totul, luminează universul şi mână natura să producă 
speciile cari i se potrivesc”2); sufletul lumii apare astfel ca 
principiu. În felul acesta persoana lui Dumnezeu este singura 
în măsură să cuprindă atât noţiunea de principiu cât şi cea de 
cauză; din prima noţiune rezultă şi panteismul lui Bruno, o- 
dată cu accepţia universului în întregime însufletit. 

Această supremă entitate, înlăuntrul căreia nu se mai dis- 
tinge elementul material de cel formal, apare în acelaş timp 
şi ca unul, sävârsindu-se într'însul amintita coincidență a opuselor, 
închipuită de Cusanus. Tot dela bătrânul cardinal a mai luat 
Bruno şi idea de possest; în Dumnezeu se celebrează identifi- 
carea posibilităţii cu actul în sine. În ce priveşte coincidenta 


1) G. Buno, De la causa, principio e uno în Dialoghi metafisici, ris 
tampati da Giov. Gentile II ediz. Bari, Laterza 1925, p. 178. 
2) Idem, p. 119. 

opuselor, direcţia lui Bruno se aflä, înssă, cu totul deoseb.tă de 
a lui Cusanus. Pe când la acesta din urmă noțiunea amintită se 
înfățişază ca o consecință normală a specialei sale investigaţii 
intuitive şi matematice, la Bruno apare ca un refugiu dintre 
contradicţie de raționamente silogistice. Autorul dialogului de 
care ne ocupăm, afirmă, odată cu întâietatea principiului for- 
mal, modelator, că acesta „e distinct de principiul material“ 
sau că „materia naturală nu posedă absolut nicio formă” +). 
Pilda lemnarului, singurul care dă o plăsmuire lemnului, lä- 
mureste pe deplin această chestiune. Totus Bruno nu întârzie 
— poate influențat de Telesio — să declare, totodată, tun 
primat al materiei, idee situată în flagrantă contradicţie cu 
primele afirmaţii. Astfel, întâlnim asertiunea că „materia nu 
primeşte nimic dela formă''2). Bruno declară chiar mai mult 
„materia trimite dinlăuntrul său formele”), prin urmare le 
are într'însa. Rezolvarea acestor afirmaţii contradictorii, pare 
că se înfiripează prin violentarea metodei raționale începute, 
continuând-o prin ipoteza mistică a coincidenfei opuselor; un 
atare iprocedeu forţat nu se află la Cusanus. Indeobşte, opera 
lui Bruno oferă mai multe contradicții, cari se anulează 
în visiunea ei globală. H. von Stein ne învaţă chiar s'o privim 
ca pe o „trăsătură artistică a cunoaşterii filosofice“, ce-și păs- 
trează în orce caz „o valoare precisă pentru simțire” +). 
Intr'adevär pe planul perspectivei artistice, calea raţională şi 
cea mistică se topesc înlăuntrul unei întinderi pur reprezentative, 
care indică totus o modalitate de cunoaştere. 

Al treilea dialog metafizic al lui Bruno este De l'infinito, 
universo e mondi. Aici îşi găseşte locul desvoltarea ideii sale 
asupra memărginirii universului, postulată în primul dialog. Insă 
acest univers nu apare infinit în toate aspectele sale, deoarece se 
găseşte încrustat cu lumi finite; una din acestea e sistemul solar 
împreună cu pământul. Numai Dumnezeu se află infinit în în- 
tregime, deoarece se afirmă cu toată fiinţa sa în fiecare parte 
separată. Înfinitatea' divină o produce pe cea din univers, po- 
trivit axiomei că obiectul trebuie să apară identic acţiunii produ- 
cătoare; aceasta din urmă îşi rezervă, însă, însuşirile la un grad 
superior. 

Prin urmare numai universul se prezintă infinit, nu si lumile 


1) Idem, p. 206. 
2) Idem, p. 245. 
3) Idem, Ibidem. 
4) H. von Stein, G. Bruno, München u. Leipzig, Muller 1912 p. 31. 

dintr însul; folosind vechea acceplie a stoicilor, Bruno recu- 
noaste, în noţiunea de univers, spațiul ce cuprinde si golurile, 
ca un simplu receptacul unde intră lumile finite, ce se mişcă 
într'o perfectă armonie după voința conducătoare. O atare miş- 
care se află exprimată de Bruno printr'o imagine dominată 
de motivul roții, asemănătoare cu următoarea visiune închipuită 
în Paradisul lui Dante: 


Ma già volgeva il mio disiro e il velle 
Si come ruota ch'egualmente & mossa 
L'amor che muove il sole e l’altre stelle. 


Universul cu lumile sale apare, la rândul său, văzut de 
către Bruno, „nu altfel decât ca o roată, unde sunt bătute ne- 
numărate oglinzi şi care se învârtește în jurul axei sale 1). A- 
ceastă saturată imagine ne desvăluie întreaga armonie cosmică, 
ce-şi păstrează veşnic proporțiile, după voinţa orânduitoare, care 
sălășluiește chiar în univers. 

Principala lucrare morală a lui Bruno este Gli eroici furori, 
care ar avea un prim resort în aspiraţia platonică după fru- 
mosul imaterial; în această privinţă, trebue să reamintim nu- 
mele lui Marsilio Ficino. Un eroico furore indică apetenţa va- 
lorilor intangibile, aspiraţia către perfecțiunea ideilor. Singu- 
tul motiv pozitiv dintr'insul este depăşirea josnicului, a vul- 
garului, asemenea tendinței manifestate de Academia Platonică 
din Fiorenta. O atare pornire a sufletului exprimată în iubirea 
eroică, chiar dacă nu-şi atinge ţinta, rămâne suficientă prin 
ea însäs. „Destul ca sufletul să fie în mod nobil aprins”, de- 
clară un sonet cuprins în acea lucrare. Totus un atare moment 
de generoasă febrilitate alternează la Bruno cu umbre de des- 
curajare. „Iubirea eroică este o durere, deoarece ea nu se bu- 
cură de prezent, ca iubirea brutală; ea e a viitorului, a absentu- 
ui“2). Ba mai mult, ea trezește emulatia potrivnicelor ten- 
dinte meschine, cari conspiră împotriva generozităţii. Întuiţia 
că principiul răului ar putea să nimicească plutirea spre per- 
fectiune, străbate cu o undă de îngrijorare întreaga fiinţă a lui 
Bruno. Träsätura amintită se recunoaște în următoarele versuri 


1) G. Bruno, De l'infinito, universo e mondi în Dialoghi metafisicit 
pag. 338. 


2) G. Bruno, De gli eroici furori în Dialoghi morali, p. 350, 

dintr'un sonet înserat în Gli eroici furori, unde parcă presimte 
trădarea ce-l va duce la moarte: 


Copil frumos ţi-ai deslegat luntrea de țărm 
Cu mână nedibace 

Ai apucat vâsla slabă numai din dor de mare 
Acum, o ageră privire şi ai văzut ameninţarea 
Căci trădătoarele şi ucigătoarele valuri 

Îţi vor răsturna luntrea, sfărămând-o. 


Si mai departe: 


Lasă vâsla în voia puternicului învingător 
Si nu te mai apăra, 

Cu cugetul liniştit aşteaptă moariea 

Ea îţi închide ochii să n'o mai vezi. 


Astfel un freamät de amărăciune pătrunde în orce bucu- 
rie, dupăcum se recunoaşte în expresia cunoscutelor versuri ale 
lui Lucrețiu. La rândul său bucuria invadează în mijlocul du- 
rerii. Această schitare a unui plan pe care se stabilesc alte ra- 
porturi între bucurie şi durere decât în experiența obişnuită, 
unde ele sunt mai direct prescrise de circumstanţe, ne face 
să gândim la sensul trăirii artistice. Ilustrarea lui Bruno în 
domeniul poeziei ne întăreşte şi mai mult această convingere. 
„O muze şi fântâni”, invocă poeţii, „schimbaţi moartea mea în 
viaţă, chiparoşii mei în lauri si infernurile mele în ceruri; 
adică ursiti-mä nemuritor, făceţi-mă poet, ridicati-mä pe culmi 
în vreme ce cânt moartea, chiparoșii şi infernul“. Experienţa 
artistului cuprinde adesea o îndoită coloratură afectivă, prin 
posibilitatea liberării de sentimentul obişnuit, din moment ce 
intră înlăuntrul unei expuneri frumoase. 

De fapt întreaga viziune şi realizare de gândire a lui Bru- 
no este de esenţă artistică. El  fnsus declară în dialogul inti- 
tulat Spaccio della bestia trionfante că la pregătirea unei lu- 
crări crede potrivit să înceapă prin „anumite preludii asemenea 
muzicienilor; să schiteze linii şi umbre confuze asemenea pic- 
torilor” 1). Dar chiar investigaţiile sale epistemologice i se par 
lui Dilthey comune procedeului artistic; Bruno ar urmări să 
surprindă „o technică a naturii '2). Pe lângă aceasta, reamintim 


1) Spacio della bestia trionfante în Dialoghi morali, p. 7, 
2} W, Dilthey, Op. cit, p. 336, 

ideile lui von Stein, care vede pierzându-se contradicţiile lui 
Bruno în coerenţa unui ,„,So-Empfinden” +) al atitudinii artistice. 
După reflectile lui von Stein, Bruno ar fi un filosof hrănit 
din viaţă, care depăşeşte simpla ştiinţă, tot așa dupäcum mu- 
zicianul autentic nu se limitează la studiul contrapunctului. Ast- 
fel, în opera lui Bruno — cântecul de lebădă al Renaşterii — 
se găsesc subsumate viziunii artistice, toate intenţiile, posibi- 
lităţile si aspiraţiile epocii. | 

Ultimul gânditor din seria care începe prin Cusanus este 
călugărul dominican Tommaso Campanella, născut la 
Stilo (Calabria) în 1568. Viaţa sa apare drept una din cele 
mai zbuciumate, pe cari ni le oferă existentele cugetätorilor. 
Din cauza cunoscutei sale opere utopice din tinerețe, Ci- 
vitas Solis, precum şi a unei acţiuni de răsvrătire împotriva 
Spaniolilor în Calabria, el se vede condamnat si scapă dela 
moarte numai simulând nebunia; dar rămâne ţinut în închisoare 
timp de 27 de ani, atribuindu-i-se o îndoită vină: instigatie 
politică şi erezie. In cele din urmă fu scos din temniţă si exer- 
cită chiar o certă influență asupra papei Urban. Dar veşnie 
turburat de amenințările Spaniolilor şi de bänuitorul cerc al 
Vaticanului, el fuge în Franţa unde moare la 1639. 

Odată cu Campanella am depăşit epoca Renaşterii şi am 
intrat deadreptul în zona Barocului. Multe din trăsăturile în- 
tâlnite în vremea de care ne-am ocupat, se află, la acest filo- 
sof, desvoltate cu exagerare, în trăsăturile lor particulare. G. 
de Ruggiero remarcă în opera [filosofului „complicaţii baroce, 
involutiuni stranii, influenţe între cea mai autentică teologie și 
cel mai îndrăsneţ sensism, între aprinse tendinţe reformatoare 
şi oarbe propuneri reacționare, cari vatămă linia armonică a 
întregului” 2). Ca o trăsătură a Barocului apare, deopotrivă, 
echivocul între sinceritate şi disimulare: „intenţia de a ascunde” 
a operelor sale trădează un substrat dictat de cele mai variate 
interese. În această rubrică poate intra şi anti-copernicanismul 
său, odată cu căile ocolite de argumentare. Deşi Campanella a 
suferit rigorile spiritului din contra-reformă, totus întreaga sa 
structură sufletească a fost contaminată. 

Principala lucrare a filosofului rămâne Del senso della 
cose e della magia, care, pe lângă redactarea italiană, mai are şi 
una latină. În această scriere porneşte Campanella dela idea unui 


1) H. von Stein, Op. cit, p. 31. 
2) G. de Ruggiero. Op, cit. Vol, II, p. 233. 

animism universal, stabilind o încrucișare de relaţii între lu- 
cruri, provocate de sensurile spiritului, pe cari ele îl posedă. O 
asemenea cale de comunicare între aspectele existenţei este de 
ordin afectiv; ea se află dominată de către un accent pasional, în- 
rudit cu noţiunea recentei „Finfiihlung“ dinlăuntrul cunoscutului 
curent impresionist de gândire. Sensul cuprins în lucruri „pare 
a fi pasiune, deoarece atunci când resimtim căldura sau frigul, 
devenim calzi sau reci” 1). O asemenea insinuare a simpatiei, care 
poate lua si forma repugnantei, nu se prezintă comună numai 
omului, ci tuturor aspectelor naturii, cari își desvoltă speciala 
lor modalitate de exteriorizare. Faptul că elementele materiei 
apar lipsite de simţuri, nu împedică soluţia unor comunicări 
între ele; totul fiind animat, mijloacele vii de relaţie îşi păs- 
trează, în orce caz, funcțiunile. Afectele dominante dinläuntrul 
sufletului omenesc, bucuria şi durerea, säläsluiesc deopotrivă 
în toate corpurile universului. De pildă, bucuria se exprimă 
prin acțiunea fizică a dilatării; ilustrarea tipică, în această pri- 
vinţă, este a focului, care-şi identifică facultatea întinderii cu 
însus fenomenul râsului, provocat de afectul bucuriei; dimpotrivă, 
condensarea se identifică plânsului, ca o restrângere materială, 
o diminuare de volum, provenită din eliminarea apei. 

Mijlocul de comunicare al tuturor afectelor posibile se 
reduce la funcțiunea tactului, care cuprinde, în sine, totalitatea 
celorlalte simţuri. Tactul nu apare numai ca un mijloc de comu- 
nicare, dar şi ca o necesitate afectivă a elementelor; „dacă aerul n'ar 
simţi o oarecare durere atunci când nu e atins ide alte corpuri, 
n'ar alerga atât de repede să ajute totul şi să încerce din nou o 
atingere” 2). 

Acest primat al tactului este legat de o vedere materia- 
listă, furnizată de maestrul său Telesio; tot dela el a mai îm- 
prumutat şi convingerea asupra importantelor funcțiuni păstra- 
te de frig şi căldură, cărora le acordă, deopotrivă, o activitate 
plăsmuitoare. Dar materia, căldura şi frigul, elementele cari 
umplu universul, după Telesio, sunt cutreerate de un sens, ne- 
existent în concepția filosofului cosentin. Sensul amintit nu se 
iscă dinlăuntrul materiei „ci apare zămislit de către generato- 
rul difusiv de el însuş” principiu spiritual încadrat unei ordini 


1) Tommaso Campanelia, Del senso delle cose e della magia, a cura 
di A, Bruers, Bari, Laterza 1925, p. 10. 
2) Idem, p. 26 

panteiste, pe care dacă nu l-am presupune, totul ar proveni 
din nimic” +). 

Sufletul, asemenea celui gândit de Telesio, se reduce la 
acea materie delicată, ajutată de o căldură blândă. Se poate 
aprecia şi experimental că sufletul apare material, deoarece 
„tăind un șarpe, el rămâne despărțit în două spirite mobile, 
deci e divizibil şi material si locueste în nervi“. Deopotrivä cu 
Telesio, deosebește şi Campanella, adevăratul suflet, pe care 
Dumnezeu îl aşează în om, de spiritul, comun şi celorlalte ani- 
male. „Mintea stă în spirit ca lumina în oglindă şi în aer, iar 
odată cu spargerea oglinzii, dispare şi lumina” ?). 

Din animismul universal, exprimat în acele relaţii de sim- 
patie şi antipatie între lucruri, se desvoltă şi interesul pentru 
magie la Campanella. Magia se prezintă ca o disciplină, în 
acelaș timp .speculativă şi practică, tinzând către aplicaţii uti- 
litare; ea se face cunoscută sub trei specii: divină, diabolică 
si naturală. Prima se identifică unei acțiuni iscate din harul dum- 
nezeesc, prin care pot fi săvârşite miracole, aşa cum se des- 
coperă la întemeetorii de religii şi, îndeobşte, la primii oameni, 
ce se aflau mai apropiaţi de Creator. Practica acestui fel de 
magie poate fi efectuată și fără secondantul vreunui lucru na- 
tura] spre deosebire de specia diabolică, bazată pe o preala- 
bilă cunoaştere, din partea Demonului, a tuturor efectelor posi- 
bile dinlăuntrul fenomenelor. Insfârsit, magia naturală este cea 
utilizată de către învăţaţi, prin mijlocul unei arte necunoscute pro- 
fanilor; astfel orce ştiinţă slujeşte magiei. Un mare mag se cu- 
vine a fi însus legislatorul, menit să introducă lucruri utile şi 
plăcute pentru toți supușii săi. 

Postularea unui astfel de legislator-mag se leagă şi de ve- 
derea sa politică, exprimată în amintita utopie a tinereţii sale 
Civitas Solis. Intr'o asemenea cetate ideală a Soarelui, conducă- 
torul care trebuie să posede o ştiinţă ciclopică, se numeşte 
Metaphysicus. Consilierii săi sunt Pon, Sin şi Mor, simboli- 
zând motiunile de Potestas, Sapientia si Amor, cari în Senso delle 
cose, prin adăugarea atributului de „Prima” 3) constituesc, laolaltă, 
însăși persoana lui Dumnezeu. Cetatea Soarelui, dela bizara ei 
construcţie, ca un tipar material al vieţii dinlăuntru, schi- 
țează fnchipuirea unei relaţii aproape matematice între 


1) Idem, p. 40, 
2) Idem, p. 155. 
3) Idem, p. 132. 

oameni. Locuitorii vietuiesc în comun, iar legăturile dintre 
ei — chiar cele mai neînsemnate — sunt volitiv combinate. 
Singura iubire se păstrează pentru întregul ce-i cuprinde. „Când 
omul a scăpat de egoismul său, nu-i mai rămâne decât dragostea 
colectivităţii” 1). Această calculată visiune politică se află în 
cel mai ireconciliabil contrast cu concepţia atracției spontane a 
elementelor din universul său organic, unde „stelele trimijân- 
du-şi lumina una alteia, îşi destăinuiesc secretele” 2). Vederea 
aceasta utopică se mai îndepărtează şi de înflăcăratul tempera- 
ment al autorului, cunoscut din poeziile sale. 

Odată cu originalul cugetător Campanella, elementele din 
gândirea Renaşterii sunt reluate şi particularizate până la exa- 
gerare, fără a se da o nouă direcție orientärilor cunoscute; aceasta 
se aşteaptă abea din partea lui Galilei şi a lui Descartes. Totuş, 
dupăcum s'a amintit, el introduce acel stil al cugetării Ba- 
rocului, care, îndreptat înspre alte rosturi, se va manifesta, 
chiar și cu un veac mai târziu, la Leibniz sau la Vico. 


7. — Intemeerea fizicei moderne 


Nicäeri însă noul spirit ştiinţific nu se vädeste cu mai 
multă putere şi nu este mai revoluţionar ca în domeniul fiziçei. 
O serie întreagă de gânditori îşi fac apariţia, punând bazele 
cercetării exacte a naturii. Entitäti substanţiale, forte si calităţi 
oculte, schimbări calitative, determinări teleologice, încep să 
fie privite acum ca piedici în calea cunoaşterii ştiinţifice a 
fenomenelor naturale. Explicarea strict mecanică a naturii, de- 
vine scopul suprem al cunoaşterii ştiinţifice. „Mărime, figură, 
număr, mişcare şi lege, sunt singurele și suficientele principii 
explicative. Căci numai cantităţile sunt cognoscibile; acolo unde 
nu se poate măsura şi calcula, unde forța nu se poate determina 
matematic, acolo încetează ştiinţa strictă, exactă” 3). Matematica 
este pusă în slujba cunoaşterii naturii, natura este socotită ca gu- 
vernată de legi universale și necesare. Tot ceeace se întâmplă, se 
întâmplă mecanic. În lume există corpuri şi corpuscule, care se îm- 
preună şi se despart, se separă, se dislocă şi vibrează, potrivit uno 


1) La cite du soleil ou idée d'une république philosophique, tr. du 
latin par Villegardele Gand, 1911, p. 30. 

2) Ii senso delle cose, p, 171. 

3) R. Falckenberg, Geschichte der neueren Philosophie, Achte Aufl, 
1921, pag. 55, 

legi inflexibile. „Astronomia şi mecanica formează poarta de 
intrare a fizicei exacte” 1). Incă din sec. XII-lea, la un 
Roger Bacon (1214-1294) se manifestă tendinţa de a uni cu- 
noaşterea empirică a naturii cu matematica, de a întemeea ma- 
tematic cunoaşterea naturii. Tendinţa aceasta însă devine pu- 
ternică, se precizează şi iea conştiinţa de sine în deosebi cu 
Kepler, Galilei, Descartes. 

L£onardo da Vinci (1452-1519). Una din cele mai 
impresionante minţi pe care le-a dat umanitatea, un complex 
ciudat de preocupări diverse, pictor, sculptor, arhitect, medic, 
inginer, astronom, Lionardo da Vinci a fost un deschizător de 
drumuri în toate aceste domenii pe cari le-a îmbogăţit prin 
descoperirile sale. Artist genial şi arhitect civil, militar 
şi hidraulic, geniul său a fost cunoscut chiar din vremea lui; nu 
tot acelaş iucru se poate spune despre da Vinci savantul cu 
toate că din primele biografii se poate întrezări câte ceva şi 
chiar din Tratatul despre Pictură. 

Deabia când Venturi publică lucrarea sa asupra lui Lio- 
nardo da Vinci pe baza manuscriselor rămase dela el şi care 
se aflau la Biblioteca naţională şi la Institutul din Paris, se putu 
spune că „Leonardo trebue aşezat în capul acelora care s'au o- 
cupat de ştiinţele fizico-matematice şi de adevărata metodă de 
a studia, printre moderni”. În tot cazul, pentru a fi prezentată 
lumii noastre adevărata figură, gigantica figură a lui da Vinci, 
ar trebui puse în ordine şi studiate toate manunscrisele lui, ceeace 
ar necesita o muncă sistematică a unei întregi comisiuni de 
cercetători şi poate multe zeci de ani, deoarece da Vinci nu 
a pus efectiv nici o ordine în numeroasele sale cărți de care vor- 
beşte. Si pomeneşte de patruzeci de cărţi despre ştiinţa lichidelor, 
de o sută treizeci despre matematici, o sută douăzeci pentru ana- 
tomie, în afară de numeroasele gânduri räslete fixate la întâm- 
plare prin scris sau desemn. Nu a fost domeniu pe care da Vinci 
să nu-l abordeze; zoologia, botanica, fiziologia, geologia, paleon- 
tologia, dar mai ales anatomia, care rămâne unul din monumen- 
tele remarcabile ale geniului lui. In astronomie el are pe lângă 
ideea imensităţii spaţiului si a pluralității lumilor, pe aceea a 
identităţii, dintre pământ şi celelalte corpuri cereşti. Plecând 
dela analogia dintre pământ şi lună, care posedă un centru către 
care tind corpurile grele, el distruge concepția 'aristotelică' a pă- 
mântului ca centru al universului. 


1) Idem, ibid,, pag. 54, 


www.dacoromanica.ro 


68 Intemeerea fizicei moderne 


Da Vinci este precursorul multor progrese moderne în 
toate ramurile ştiinţelor fizice. In teoria luminii utilizează toate 
disciplinele științei, pentru a ajunge la această strălucită con- 
cluzie: „mişcarea este cauza oricărei vieţi . În mişcarea on- 
dulatorie formulează ceeace mai târziu avea să fie fundamentul 
ştiinţei, legea generală, după care lumina, sunetul, căldura, mi- 
rosul, magnetismul şi chiar gândul se propagă prin unde. Din 
manuscrisele lui da Vinci, cercetate de Venturi, se poate vedea 
că el era în plină posesiune a metodei experimentale, şi prin a- 
ceasta el este un precursor al lui Bacon. Dacă da Vinci nu a dat 
un cod precis al experienţei, totuşi el experimentează după toate 
principiile metodei, pe care le indică și le utilizează. Pentru el, 
nu logica scolastică, aristotelică, poate aduce certitudinea ci nu- 
mai matematica şi mecanica (,,paradisul matematicelor“) prin 
exactitatea lor unite și confirmate tot timpul de experienţă. 
Dar matemateca lucrează cu mărimi: atunci mărimea şi deci 
numărul stăpâneşte universul în toate aspectele lui, chiar și în 
acela al frumosului. Tratatul despre Pictură este de fapt o 
culegere de precepte deduse cu multă pătrundere din geometrie, 
optică, perspectivă şi din mecanică, și unde pe lângă artistul 
Care expune legile artei sale se profileazä umhra măreaţă a 
savantului. Da Vinci pleacă dela această convingere că „orice 
cunoştinţă are ca principiu simțurile“. Atunci, dela teeace cade 
sub simţuri trebue să plecăm pentru a deduce legile care înlăn- 
țuesc natura. Şi astfel da Vinci dă regulele aflării acestor legi 
repetând experienţele si variind circumstanţele. 

„Inainte de a face dintr'un caz o regulă generală, experi- 
mentează-] de două, trei ori, observând dacă experiențele produc 
aceleaşi efecte“. „Trebue să limităm raţiunea la experienţă și să 
nu o extindem dincolo de experienţă”. 

Lionardo da Vinci crede de altfel într'o organizaţie ra- 
Hională a lumii, anterioară experienţii, dar socoteşte că trebue 
să urmăm drumul invers; să începem prin experienţă şi să 
terminăm prin raționament. Într'un fragment el spune în acest 
sens: „Interpretul artificiilor naturii este experienţa. Trebue să 
o consulțăm, să variem circumstanțele, până putem să scoatem 
legi generale: fiindcă numai experienţa ne dă adevăratele reguli“. 
Din scrierile lui s'ar putea scoate un ghid al metodei experi- 
mentale. Vinci credea în puterea experienței, fiindcă „experienţa 
nu înşală niciodată ci numai judecata noastră”. Dar — si acesta 
poate fi caracterul esenţial al metodei vinciene. — Lionardo 
da Vinci face să intervină primul în istoria ştiinţei matema- 

tica în studiul fenomenelor naturu. Prin aceasta el este pre- 
cursorul genial al lui Galileu, fiindcă după cum mai târziu 
Galileu avea să spună că „In limbaj matematic este scrisă 
cartea naturii’, da Vinci afirma că „nici o investigație ome- 
nească nu poate să fie numită ştiinţă veritabilă dacă nu trece 
prin demonstrațiile matematice“. In toate cercetările lui, oricât 
de diverse, efortul lui continuu este să reducă raporturile reale 
la raporturile matematice. „Nu există nici o certitudine, spune 
el, acolo unde nu se aplică una din ştiinţele matematice“. 

Nicolae Copernic (1473-1543), canonic la Thorn, 
profesase la Roma şi încă din 1500 prezentase doctrina sa cu 
titlu de curiozitate științifică, de paradox matematic, nu ca un 
adevăr care reprezintă un mare fapt al naturii. După vreo 30 
de ani, un discipol al său expuse teoria coperniciană heliocen- 
trică Papei Clement VII, dar ea rămase tot sub formă (de 
ipoteză uitată încă câtva timp. ÎInsfârşit reîntors în Polonia 
scrise opera sa De revolutionibus orbium coelestium, pe care o 
dedică Papei, si care fu publicată chiar în anul morţii lui 
Copernic. 

Când lucrarea începu să fie luată în seamă, lumea teolo- 
gicä se sesiză si chiar Luther scrise că „lumea a început să 
dea atenţie divagaţiilor unui astrolog păcătos care caută să 
demonstreze că pământul se învârteşte şi nu cerurile sau fir- 
mamentul, soarele şi luna“. 

Ceeace a contribuit, în primul rând, la descoperirea aceas- 
ta, fundamentală ştiinţei moderne si care a provocat separatia 
ştiinţei de interesele teologiei, era ideia lui Copernic că natura 
alege drumul cel mai simplu în desfăşurarea ei materială. Na- 
tura avea astfel o înţelepciune a ei, o sagacitas. 

Totus Copernic nu reuşeşte să se libereze complet de 
influența aristotelică si lumea — de exemplu — îi apărea încă 
mărginită de o boltă. 

Johann Kepler (1571-1630), a studiat matemati- 
cele şi astronomia la Universitatea din Tiibingen, cu profesorul 
Michael Maestlin. 

Acesta împărtăşia teoria lui Copernic si deşi public tre- 
buia să expună sistemul lui Ptolemeu, în cercuri mai restrânse, 
formate din prieteni şi admiratori, printre care era admis şi 
Kepler, el profesa nouile idei. 

Kepler este numit în urmă profesor la Gratz, unde se 
ocupă în mod oficial cu pronosticuri astrologice, dar studiază 
serios constituţia sistemului solar. El intră în relaţii cu Tycho- 

Brahe şi Galileu. Pe Galileu nu l-a văzut niciodată, dar cu 
Tycho colaboră personal. La moartea acestuia împăratul Ru- 
dolf îi dărui instrumentele şi lucrările în care erau consemnate 
observaţiile lui Tycho-Brahè, pentru a face cercetări mai de- 
parte. După moartea împăratului, el fu victima persecuțiilor 
bisericii. 

Intr'adevăr el este avertizat în mod oficial prin consi» 
storiul din Stuttgart „de a nu aduce confuzie în împărăţia lui 
Christ prin teorii prosteşti“. 

Kepler, cunoscând bine matematicele, le aplică la cerce- 
tări de optică şi astronomie, dar fără să aibă o metodă precisă 
şi sistematică. Se poate spune despre geniul său că se datoreşte 
mai mult unei inspiraţii decât unei metode raţionale, iar desco- 
peririle sale sunt mai curând datorite unor momente de ilumi- 
nare. Din acest punct de vedere el nu ajunge înălțimea gândirii 
lui Galileu, fiindcă, deşi stabileşte unitatea şi legile astrelor, 
totuş nu are viziunea filosofică, ca ilustrul pisan, a unităţii şi a 
legilor care cârmuesc universul. 

Mai mult încă, el mai ţinea seama de concepţiile vechi în 
explicaţiile cosmologice, ceeace se poate vedea în primele sale 
cercetări, căre, dealtfel, nu i-au adus nici un rezultat. Prima sa 
lucrare este Mysterium Cosmographicum în care vorbeşte des- 
pre cele cinci solide platonice, după care Dumnezeu a regulat 
număril şi proporţia cerurilor, dimensiunile şi raporturile mis- 
cărilor lor. De abia cu lucrările sale de optică, Kepler ajunge 
la rezultate însemnate, dând o teorie completă a instrumentelor 
optice, a refracției luminei, a ochiului şi a iradiatiei. 

Marile descoperiri astronomice, pe care telescopul inventat 
de el i le-au permis, au început prin observaţii asupra mişcării 
planetei Marte în jurul soarelui, ce prezentase astronomilor de 
“până atunci dificultăţi serioase. Kepler stabili legea mişcării 
acestei planete. „Astronomii, spune el, nu ştiau cum să devină 
stăpânii acestui Zeu al războiului, dar Tycho, ca un bun gene- 
ral, a urmărit şireteniile sale de luptă timp de douăzeci de ani, 
iar cu revoluția pământului, am înläntuit toate mişcările sale“. 
Tycho-Braht făcuse presupunerea că Marte descrie un cerc în 
jurul soarelui, dar această ipoteză nu corespundea observaţiilor. 
Kepler, prin calcule laborioase, ajunse la concluzia, că dacă 
Marte ar descrie o orbită eliptică, observaţiile lui Tycho ar fi 
satisfăcute. Astfel Kepler conchise că Marte urmează un drum 
eliptic, unul din focarele elipsei fiind ocupat de soare. 

Imediat îi urmă descoperirea legii ariilor; raza vectoare 
descrie arii proporţionale cu timpul întrebuințat să le străbată. 
Insfârşit Kepler generalizează aceste legi, care guvernează nu 
numai mișcarea lui Marte, dar a tuturor planetelor. 

In 1619 Kepler a publicat celebra sa carte Harmonices 
mundi libri quinque în care cu greu se poate distinge poezia şi 
imaginaţia de ceeace este ştiinţă. De exemplu, Kepler caută 
în această lucrare distanţele medii ale planetelor la soare şi 
considerând afeleul şi periheliul unei planete, ca tonul cel mai 
jos si tonul cel mai ridicat, iar intervalul ca mun interval mu- 
sical, conchide că orbitele planetare prezintă o armonie a to- 
nurilor. Dar din aceste cercetări asupra distanțelor planetelor la 
soare, Kepler ajunge să formuleze a treia lege a mișcării pla- 
netare: patratele timpurilor revoluțiilor planetelor sunt propor- 
tionale cu cuburile marilor axe ale crbitelor. 

Copernic, deşi avusese o viziune genială a adevărului, 
nu reuşise să se desfacă complet de influenţa teologică în ra- 
tionamentele sale. 

Doctrinele lui Aristotel și Thomas de Aquino, asupra su- 
periorității necesare a cercului, viciase în parte sistemul său. 
Kepler însufleţit de aceeas idee, ca si Copernic, că natura este 
guvernată de regule simple şi că principiile ei sunt raporturile 
cantitative, reuşeşte să corecteze şi să complecteze sistemul 
lui Copernic. Ideea fundamentală a gândirii lui Kepler este 
că lumea este o armonie care este susținută de număr. Kepler nu 
voeşte să ajungă la cauzele mișcării planetelor ci să stabilească 
geometria acestor mişcări, legile ei. Convingerea lui Kepler, 
că numai matematica poate lumina ignoranta noastră și ea 
guvernează Universul, era atât de puternică, încât el afirma 
că „unde e materie acolo e şi geometrie”! 

Deşi nici Kepler nu reuşeşte să creeze o ştiinţă absolut 
independentă în obiectivitatea ei, (K'èpler încă credea în semni- 
ficatia astrologică a evenimentelor astronomice), totus se poate 
vedea în fizica sa matematică caracterul ştiinţei moderne dega- 
jată de alte consideraţii decât aceea de a constata raporturile 
numerice, legile care înlănţuesc realitatea sensibilă. 

Galileo Galilei (1564-1642) studie în tinereţe me- 
dicina şi filosofia la Pisa, dar mai mult fu atras de mate- 
matici si fizică. Se făcu cunoscut prin lucrările sale asupra cen- 
trelor de gravitate, care atraseră atenția savanților asupra lui 
şi pentru care obtinu catedra de matematici la universitatea din 
Pisa. De la universitatea din Pisa Galileu trece la cea din 


www.dacoromanica.ro 


72 Intemeerea fizicei moderne 


Padua unde profeseazä doctrina lui Copernic cu un succes e- 
norm, astfel că savanţi şi nobili din toată Europa veneau la 
cursurile sale pentru a-l asculta. Succesul din ce în ce mai mare 
al lui Galileu, face pe marele Duce Cosimo de Medicis să-l 
cheme la Florenţa, unde îşi continuă cercetările şi experienţele 
şi unde publică câteva scrieri în care susținea teoria heliocen- 
trică a lui Copernic. 

Inchiziția din Roma declară 'sistemul lui absurd şi eretic 
şi ordonă lui Galileu să înceteze de a mai profesa pe viitor 
părerea aceasta. 

După mai mulţi ani Galileu reluă apărarea teoriei coper- 
niciene, în lucrarea sa Dialoghi quatro sopra i due massimi 
sistemi del mondo, Ptolomaico et Copernico (1632), lucrare 
care fu deferită tribunalului. Ilustrul bătrân se infätisä la jude- 
cată şi fu obligat să rostească în plenul congregatiei de prelați 
şi cardinali, retractarea următoare: 

„Eu Galileu, în al 70-lea an al vieţii mele în genunchi 
în faţa eminentelor voastre, având înaintea ochilor Evangheliile 
pe care le ating cu propriile mele mâini, abjur, blestem şi de- 
test eroarea şi erezia mişcării pământului“. 

E pur si muove, vorbe pe care le-ar fi rostit Galileu 'după 
abjuratie, par să fie itotus o legendă. 

. Galileu desparte două lumi, aceea a ştiinţei medievale, 
următoare concepției aristotelice, de aceea a ştiinţei moderne, 
al cărei aspect esențial si obiectiv se desprinde definit din o- 
pera lui. 

Trebue să vedem în cercetările lui Galileu nu numai » 
serie de descoperiri interesante care au făcut posibile pe cele 
de mai târziu, dar şi o schimbare totală de atitudine şi metodă 
în investigaţiile ştiinţifice. Şi desigur, tocmai acestei schimbări 
se datoresc rezultatele importante ce a obţinut. Autoritatea nu 
mai poate influența ştiinţa, care scăpând astfel de jugul oricărui 
interes capătă un caracter obiectiv, iar această obiectivitate duce 
la distrugerea concepţiei magice a ştiinţei, după care corpurile, 
de exemplu, cădeau fiindcă aveau o calitate ascunsă în ele, 
greul. 

Degajänd astfel ştiinţa de superstiții şi întemeindu-se nu- 
mai pe ceeace experienţa confirmă, Galileu e de fapt, împreună 
cu Bacon, întemeetorul metodei experimentale. Desigur el nu 
a dat un codice precis al metodei experimentale, cum a făcut con- 
temporanul său Bacun, dar a pus bazele acestei metode. Opera 

sa Dualoguri stă mărturie. Galileu nu mai caută: să afle ce sunt 
lucrurile ci se rezumă la determinarea raporturilor funcţionale 
dintre lucruri. 

Ajungând să precizeze conceptul de lege naturală prima 
dată în istoria progresului gândirii omeneşti — Galileu își for- 
mează o imagină despre lume îp, care matematica juca primul 
rol. Galileu vede natura construită în chip geometric, din triun- 
ghiuri, cercuri, etc., şi a descifra „cartea naturii”, înseamnă 
pentru el a determina ordinea matematică a universului, adică 
tocmai acele raporturi generale, legile, care în ‘definitiv sunt 
raporturi "numerice. Dar cum putem ajunge să stabilim legile 
care leagă fenomenele? Galileu dă două metode experimentale: 

Pe de o parte trebue să reunim într'o formulă unică, un 
mare număr de fapte cu ajutorul metodei sintetice (metodo com- 
positivo). Pe de alta, putem urma drumul invers, din legi ge- 
nerale să deducem o mulţime de fapte, utilizând metoda ana- 
litică (metodo resolutivo). În modul acesta Galileu crează o 
ştiinţă fizico-matematică a naturii care-l conduce la un meca- 
nism universal capabil să prevadă fenomenele. Dar prin a- 
ceasta finalismul primea o gravă lovitură, deoarece cauzele feno- 
menelor deveneau nişte forte arbitrare si nu nişte puteri în- 
sufletite şi intenţionate. Legea universală care domină natura este 
legea cauzalităţii si totul se întâmplă — din cauze nece- 
sare dar oarbe. Cauza tuturor schimbărilor este mişcarea. Gali- 
leu este condus astfel către concepția lui Democrit, reînviind 
ideile acestuia. Galileu credea în teoria atomică a materiei, fără 
a o socoti absolut sigură. Realitatea vizibilă se reduce la o 
realitate invizibilä, aceea a atomilor si a aglomerărilor de atomi, 
care sunt corpuscule cu întindere şi formă si care în definitiv se 
pot exprima cantitativ. 

Calitățile lucrurilor, culoare, sunet, etc., nu există în ele, 
ca iceva obiectiv, ci sunt în afară de spirit doar moduri de mis- 
care. Ele există în mod subiectiv ca rezultate ale vibraţiilor a- 
tomilor care impresionează simţurile noastre, susține Galileu în 
opera sa Il Saggiatore. 

Se poate vedea la Galileu o legătură intimă între cenceptiile 
sale particulare, ceeace i-a permis să aibă o viziune unitară asu- 
pra universului şi care, cu ajutorul metodei experimentale, l-a 
dus la rezultate de cea mai mare importanţă. Inventator al ter- 
mometrului, al balanței hidrostatice, el stabili în mod experi- 
mental legea căderii corpurilor şi mai cu seamă inventă luneta, 
instrumentul cu care făcu observaţii şi descoperiri as- 

trônomice însemnate, ca măsurarea înălțimii munţilor Lunei, sa- 
telitü lui Jupiter, inelul lui Saturn, petele şi rotația Soarelui, 
fazele lui Venus, toate confirmând în chip strălucit sistemul 
copernician. 

Fundator de fapt al mecanicei, Galileu avu un succes deo- 
sebit în toată lumea savantă de pe atunci. (P. Mersenne publică 
în 1674 în Franţa o lucrare cu titlul „La Mechanique de Ga- 
lilee”). Importante, în mod deosebit, sunt cercetările sale asu- 
pra mişcării curbilinii, care lau dus la formularea celor două 
principii mecanice cărora le-a dat numele, principiul forţei de 
inertie și al mișcării compuse. 

Mecanismul universal care înläntuia lumea se prezenta lui 
Galileu ca o descoperire technică, nu ca o necesitate care își 
avea raţiunea în spiritul omenesc sau în lucruri. Astfel Galileu 
reţine încă câteva conceptiuni vechi, ca aceea aristotelică a 
mişcărei naturale şi violente, etc. El a dat științei poate mai 
mult decât bănuia, deoarece în gândirea sa se mai pot vedea 
unele incoherente. Dar în lucrările sale se descoperă germenul 
puternicei științe moderne de mai târziu. 

Desigur în metoda experimentală pe care o preconiza nu 
este un priginal, fiindcă mai înainte de el, Roger Bacon, Pa- 
racelsus, Lionardo da Vinci, o definiseră. 

Ceeace face meritul lui Galileu în această direcţie este 
că el a valorificat metoda experimentală dându-i un caracter 
de preciziune deosebit cu ajutorul matematicilor. Meritul cel 
mare al lui Galileu însă, şi care este concepția lui filosofică 
grandioasă, este ideea pe care și-o face despre univers și des- 
pre unitatea lumii. Antichitatea făcea o distincţie precisă între 
fenomenele cereşti şi acelea ale lumii sublunare. Pământul era 
centrul lumii, ca o excepţie în univers. Galileu restabili pentru 
globul nostru rolul său, prin concepția generală şi abstractă 
de cosmos. 

Pierre Gassendi (1592-1655), canonic si profesor 
de matematici, pe linia aceloraşi preocupări ca şi Galileu, îşi 
îndreaptă cercetările asupra problemelor cosmologice şi asupra 
esenței materiei. Deși pasionat în tinerețe de studii scolastice şi 
speculații teologice, mai târziu studie serios astronomia, fizica 
şi anatomia. Spirit enciclopedic, făcu deasemenea studii de bo- 
fanicä, jurisprudentà şi istorie. Era în relaţie cu savanții cele- 
bri ai timpului său, cu Kepler, Hevelius, etc. 

Gassendi edifică un sistem de filosofie naturală în care 

se vede importanţa ce o dă descoperirilor empirice şi metodei 
experimentale. Într'o scrisoare pe care o adresase lui Galileu, 
Gassendi declară că se socotește printre discipolii acestuia şi 
că admite toate învăţăturile şcoalei sale despre fenomenele as- 
tronomice şi fizice. Gassendi era însă preot,astfel că de multe 
ori a trebuit să fie prudent în afirmaţiile sale, pentru a nu risca 
o ruptură cu biserica. Deaceea istoricii filosofiei au avut 
dificultăţi în a-i stabili locul în filosofie. Se poate spune însă 
cu preciziune că el este discipol al şcoalei experimentale. 

Gassendi concepe spațiul ca infinit, incorporal, imobil, 
anterior oricărui lucru, independent de orice şi oricum, chiar 
şi de Dumnezeu. Așa ajunge el la un spaţiu care există fără 
corpuri, la vid. O concepție analoagă îşi formează Gassendi 
despre timp, pe care-l socoteşte incorporal, nelimitat şi inde- 
pendent de orice substanţă şi de orice accident. Timpul e numit 
de Gassendi o întindere incorporală care curge. Se poate vedea 
din aceasta că Gassendi atribue o existenţă obiectivă spaţiului 
şi timpului dincolo de orice necesităţi subiective ale inteligenți. 

După ce a definit spaţiul si timpul, Gassendi se ocupă de 
materie, forţă, mişcare şi de natura corpurilor. 

El a readus în filosofia modernă teoria atomică a lui 
Epicur si Lucrețiu. Luând poziţie împotriva lui Aristotel prin lu- 
crarea sa Exercitationes paradoxiae contra Aristotelem, expune 
sistemul lui Epicur. Din această lucrare cinci cărți au fost 
distruse de Gassendi pentru motive de prudenţă, astfel că nu 
au văzut lumina tiparului niciodată; a rămas însă sumarul lor 
din care se vede că era partizan a lui Copernic. Principiile cor- 
purilor sunt atomii, cari au întindere sigură şi totuşi sunt in- 
divizibili. Gassendi încearcă să arate că aceste caractere pe 
care le au atomii nu sunt incompatibile, afirmând că „acolo unde 
se sfârșește industria şi subtilitatea omenească, acolo începe 
industria şi subtilitatea naturii“. Atomii sunt rotunzi, alungiti, 
turtiţi, cu vârf, tetraedrici, pentaedrici, etc. Ei sunt materia şi 
forma tuturor fenomenelor şi în ei există cauzele prime şi cau- 
zele finale ale întregii activităţi a lumii. Există o identitate esen- 
fală a atomilor în ceiace priveşte substanța lor, dar ei sunt 
diverşi în aspectul lor formal. Gassendi explică fenomenele căl- 
durii şi luminii pe baza teoriei atomice. Căldura s'ar datori 
mișcării interne a atomilor unui corp, iar lumina nu ar fi decât 
atomi care emanează dela corpul luminos. Astfel Gassendi a- 
junge la teoria corpusculară a luminii care trebuia să fie reluată 
în veacul al XX-lea. Lumina ar fi o curgere de atomi lansați 

cu mare viteză si care ajungând la ochiu îl impresionează. Ra- 
zele luminoase sunt o infinitate de fire, de corpuscule sferice 
care unesc corpul luminos cu ochiul nostru. Gassendi merge 
mai departe si afirmă că corpusculele mici care formează lumina - 
si acelea care formează focul sunt identice. Materialismul acesta 
este extins la întreaga organizație a materiei si chiar la viaţă. 
Gassendi renunţă la explicaţiile scolastice care presupuneau o 
virtute ascunsă în corpuri, ca o entitate, şi care ar da naștere fe- 
nomenelor; afirmă că atunci când se naşte un corp nou, nu 
avem decât o altă dispoziţie a materiei şi în fond o nouă or- 
ganizatie a atomilor care constituiesc corpurile. Chiar feno- 
menele psihologice depind de principii materiale. Următor epi- 
cureismului, Gassendi, deşi nu se pronunţă clar, crede totuşi mai 
curând întrun suflet material. El citează pe mai mulţi părinţi 
ai Bisericii în sprijinul sau, cum e de pildă Tertullian, care nu 
îndrăsneşte „să conceapă sufletul incorporal, temându-se că 
dacă nu e corp să nu fie nimic“. 

Dealtfel pentru sufletele animalelor Gassendi se declarase 
precis, susținând că sunt materiale. Totuşi Gassendi se de- 
părtează în câteva puncte de atomismul epicurian. Contrar 
Chiar mecanicei lui Descartes după care mișcarea unui corp de- 
pinde de viteza dar si de massa lui, Gassendi crede că atomii ar 
avea mişcarea ca un principiu inerent lor şi imposibil de pierdut 
vreodată ;că ei se mișcă toţi cu aceiași viteză în vid, iar şocurile 
dintre atomi au ca rezultat doar o schimbare de direcţie nu de 
mişcare. Aşa dar nu putem ajunge niciodată la repaos, care nu 
există în natură, iar în interiorul corpului care în aparenţă e în 
repaus, există totuşi mişcări foarte repezi dar invizibile. Dar 
ceiace e mai important în concepţia atomistică a lui Gassendi e că 
nu se mulţumeşte să vadă universul în angrenajul și mecanica 
lui particulară, ci voeşte să aibă o privire de ansamblu, în care 
să se oglindească întreaga existență. Admirator a lui Bacon si 
Galileu, căruia în timpul procesului pe care i-l intentase inchi- 
ziția îi scria plin de entuziasm numindu-l „cea mai mare glorie a 
secolului“ el nu părăseşte complet teologia care se insinuiazä 
la baza cosmologiei sale sub forma unei teorii spiritualiste. Or- 
dinea şi armonia care guvernează materia nu poate fi datorită în- 
tâmplării ci presupune un principiu imaterial, un Dumnezeu 
pentru a avea o explicaţie. Astfel mecanismul atomic se în- 
tâlnește cu teologia care introduce în univers o finalitate. Le- 
gătura aceasta între mecanicism şi spiritualism care nu mai are 
nimic de a face cu Epicur, Gassendi o introduce în celelalte con- 

ceptiuni cum este aceia a sufletului. Deşi stăruia în a crede în- 
tr'un suflet material, pune deasupra acestuia însă o substanţă in- 
corporală şi inteligentă. Gassendi aduce teoria epicureică sen- 
sualistă a cunoștinței. Reproşând lui Descartes teoria ideilor 
înăscute și ideia despre Dumnezeu pe care acesta o crede funda- 
mentală spiritului nostru, deoarece Dumnezeu rămâne neînie- 
les pentru un spirit care nu a trecut de simţuri, Gassendi crede 
că dorinţa de a cunoaşte natura intimă a lucrurilor este de fapt 
„O intemperantä a dorințelor noastre“ işi că trebuie să ne oprim 
la studiul lucrurilor ce ne cad sub simţuri. Dealtfel cu Des- 
cartes a avut o întreagă polemică începând cu publicarea scrie- 
rilor sale Disquisitionae anticartesianae şi care a culminat în 
discuţia asupra probei existenţei lui Dumnezeu. Era vorba de 
obiectia pe care Gassendi o făcea argumentului ontologic și 
căreia Descartes i-a răspuns în „Meditationes“. 

Pierre Bayle (1647-1707). Caracteristica filosofiei 
lui Bayle este tendinţa de a ridica până la obiectivitate teolo- 
gia, prin controverse în care să se discute fără interese per- 
sonale problemele importante. 

Poate că această notă dominantă a gândirii sale să se 
datorească în primul rând faptului că el însuşi fiind protes- 
tant, a trebuit să sufere prigoana bisericii catolice şi fu nevoit 
chiar să părăsească Franţa şi postul său de profesor de filosofie 
la Academia din Sedan, refugiindu-se la Rotterdam, unde a trăit 
până la sfârșitul vieţii. Din aceste motive se pare, isvoreste ati- 
tudinea sa fermă contra intolerantei religioase, atitudine pe care 
nu o ia pentru a apăra religia sa ci pentru a pune toleranța 
într'o lumină intelectuală pe deasupra oricărei religii. Lucrarea 
sa capitală Dictionnaire historique et critique ilustrează această 
atitudine. Bayle se ridică nu numai împotriva dogmatismului re- 
ligios, dar cu atât mai mult împotriva dogmatismului metafizic. 
Cu toate că nu neagă posibilitățile matematicilor care valorifică 
acele idei ale infinității lui Dumnezeu si dau ,,profunzimile 
abstracte”, el voeste o altă metodă, care să studieze infirmitätile 
vieţii omenești, să caute cauzele acestor limitări şi să determine 
marginele ratunei. 

Este vorba de o punere în valoare a istoriei, care are și ea 
o certitudine a ei, de o metodă istorică în care eru- 
dia să nu se facă pentru ea însă-și dar să poată fi 
totdeauna încoronată de filosofie. Critica pe care Bayle o susține 
neobosit se îndreaptă mai putin asupra concluziilor unei filo- 
sofii, pentru a apăra anume păreri, cât mai cu seamă voește să 

vadă întrucât un sistem are o coherentä intimă, o construcţie care 
să se rezime pe principii solide, admise de toată lumea. 

Astfel critică sistemul spinozist sau Monadologia lui Leib- 
niz. Din această atitudine, care e departe de a fi aceea a unu: 
sceptic, rezultă o analiză a problemelor în cadrul lor formal 
logic, dincolo de interesele unei anume doctrine, pentru a ajunge 
să vadă uneori legături intime chiar între afirmaţii contrare. 
Ceeace urmăreşte Bayle în critica sa înverşunată şi totdeauna 
aceiaşi, este să arate că tezele teologice sau metafizice nu-şi 
pot găsi nici un temei în rațiune şi că singura lor critică care 
are o intenţie precisă şi unică, își revarsă apele în toate do- 
meniile dar mai cu seamă asupra dogmelor religioase şi asupra 
pretentiei lor de a fi în legătură cu raţiunea şi moralitatea. Ast- 
fel rând pe rând sunt supuse unei cercetări atente, existenţa lui 
Dumnezeu, problema providentei, a nemuririi sufletului, etc. 

Nu există o demonstraţie riguroasă a existenţei lui Dum- 
nezeu, şi Bayle scrie în această privinţă: „Libertatea este destul 
de mare şi un doctor are libertatea să critice cutare sau cutare 
probă particulară”. În privinţa problemei binelui şi răului Bayle 
are uneori ironii subtile care reuşesc să evidentieze poziția lui 
mai bine decât argumentarea. Leibniz inventase doctrina op- 
timismului, căreia Bayle îi aduce mai multe obiectiuni trase din 
existența răului. 

După Bayle Dumnezeu poate și trebue să ne comunice bine- 
facerile sale odată cu creaţia noastră şi nu ar avea nici un 
motiv să ne facă să obţinem prin eforturi care nu totdeauna 1z- 
butesc, calităţile bune. Deaceea dogmele nu sunt indispensabile 
moralității, fiindcă, spune Bayle, „un mare număr de ticăloşi şi 
scelerati cred în nemurirea sufletului, şi multi sfinţi şi drepți nu 
o cred“. 

In Pensées sur la Comete, kare i-a adus multi adversari, 
Bayle se ocupă de condiţia morală a oamenilor, pentru a con- 
chide că motivele religioase sunt departe de a fi singurele'motive 
de acţiune. Dar toate aceste discuţii sunt suprimate de autori- 
tate care singură poate decreta ce este bun si ce e rău: „lată, 
fără îndoială, calea veritabilă de a înlătura îndoelile: Dumne- 
zeu a spus-o, Dumnezeu a făcut-o, Dumnezeu a permis-o; 
aceasta este adevărat şi drept, întelepteste făcut şi înçelepleste 
permis”. 

In rezumat dialectica lui Bayle, deşi în mare parte ne- 
gativă, căutând să distrugă ideile cu circulaţie din vremea lui, 
are în vedere un ideal înalt, toleranța religioasă, cu scopul de a 

exclude din discuţii convingerile religioase. Dar toată această 
dialectică se bazează pe un fond pozitiv, pe o concepţie istorică, 
concretă, a naturii imperfecte a omului, care justifică această 
exigentä a tolerantii şi care totdeodatä face valoarea gândirii 


lui Bayle. 


8. — Politica si îilosoiia dreptului 


Evul-mediu a fost o perioadă de mari frământări, dominată 
de un misticism generalizat şi oficializat, sprijinit pe scolastică 
şi reuşind a reduce aproape toate preocupările intelectuale, 
sociale şi politice, la chestiunea raportului dintre puterea spi- 
rituală şi cea temporară t). Nu numai inteligenţa şi cunoaşterea 
contemporană, dar însăşi gândirea celor vechi erau mobilizate 
şi puse, fără nicio rezervă, în slujba credinţei şi a dogmei, ne- 
crutätoare în exclusivismul lor, ceiace me face să vedem alături 
de mistica cea mai autentică o neîntrecută ştiinţă formală, sco- 
lastica, care nu ajunge însă la altceva decât să ne înveţe că 
adevărul şi misterul sunt identice. 

Această concepție, „singura doctrină vie a Evului-mediu”, 
nu putea pă satisfacă cu adevărat şi multă vreme nevoile de 
existenţă ale unei societăţi în plină transformare şi desvoltare. 
Oricât de mare şi cuceritoare ar fi fost ea pentru unele spirite, 
îi lipsia însă viziunea exactă a vieţii reale şi simţul istoric, în- 
telegerea nevoilor vitale ale colectivități, simpatia pentru sufe- 
rinţa şi nedreptätile celor multi, din cauza respectului excesiv 
al principiului autorităţii, a inexistentei spiritului de observaţie 
şi critic, a confuziei dintre dreptul public şi cel privat, ceiace 
ducea la asimilarea Statului şi bunurilor lut cu patrimoniul par- 
ticular al unei familii atotputernice. Și toate aceste lipsuri, 
© vor detrona şi înlocui cu © concepţie mai cuprinzătoare, mai 
realistă si mai umană. 

Evident, lucrul acesta nu ise va face fără lupte, nu numai 
de principii şi convingeri, dar şi reale, căci, în mişcarea de 
reacțiune declanşată, nu se revendica numai libertatea ştiinţei, 
ci se declara fätis războiu tuturor vechilor autorități sociale. 
Poate, cum spune Falckenberg, nu se ştia exact ceiace se voia, 
însă se simţia puternic ceiace nu se voia 2). Apoi Sfântul Imperiu 


1) Carlyle, History of Mediaeval political teory. London, Blackwood 
2) R. Falckenberg, Geschichte der neueren Philosophie. Leipzig, von 
Veit, 1898. Einleitung, pag. 8, 

roman si papalitatea încetând de a mai avea influenţa lor hotă- 
rîtoare, nu numai ideologia, care era la baza acţiunii lor, era 
sdruncinată, dar apăreau în mod necesar noui tendinţe si con- 
cepţii nouă de organizare. (Căci dacă în această lungă şi labo- 
rioasă epocă de misticism se aruncaseră în discuţie, de altfel 
tot în cadrele concepţiei teocratico-organice a Statului, aproape 
toate noţiunile politice, juridice şi sociale fundamentale, ce vor 
fi reluate cu mai multă amploare şi profunzime în decursul celor 
trei veacuri de neostoiată pregătire a culturei şi civilizaţiei 
moderne, apoi practica treburilor publice persista în a fi domi- 
nată încă de pretenţiile bisericei şi la stăpânirea puterii tempo- 
rale. Astfel încât, în fond, era înfruntat însuşi creştinismul, în 
esența si spiritul său cu totul contrarii domniei pământeşti, 
de desarte şi meschine ambiţii, ceiace explică de ce lovitura 
cea mai eficace i-a fost dată Evului-mediu tot de o mişcare re- 
ligioasä, dar mai largă în concepţii, fapt care o înfätisa drept 
revoluţionară, — Reforma lui Luther. 

Caracteristica acestei epoce, care face trecerea de la misti- 
cismul scolastic medieval la raționalismul şi scientismul vre- 
murilor mai noui, este desigur apariţia gândirei sociale sau mai 
exact îndreptarea speculatiei filosofice către lucrurile politice 
şi sociale mai cu preferinţă. Renaşterea şi Reforma nu ne vor 
da o filosofie nouă, concepţii despre lume şi viaţă originale, care 
să se egaleze sau să rivalizeze cu cele ale Antichității sau 
Evului-mediu, ori cu cele de mai târziu. Gândirea însă, liberatä 
de tutela înäbusitoare a dogmei, se va consacra tocmai chestiu- 
nilor neglijate, expediate uşor sau chiar ignorate anterior, arun- 
când o lumină necunoscută asupra lor si fixându-le ca jaloane 
ce vor orienta sträduintele cele mai înalte ale atâtor veacuri !). 

Incepând cu Machiavelli, care a făcut pasul hotärîtor în 
acest sens, tot secolul al XVI-lea și o mare parte din secolul 
al XVII-lea nu fac altceva decât să lupte şi să pregătească, 
curätind si răscolind terenul pentru a pătrunde cât mai multă 
lumină şi aer, plivind recolta plăpândă încă, alimentând cu opti- 
mismul si cu credinţa lor inegalabilă în rosturile fiinţei omeneşti 
toate ideile ce exprimă aceste înalte rosturi.. În schimbarea orien- 
tării sale spre a deveni umanistă şi realistă, gândirea nu apare 
ca duşmana religiei, deși are o atitudine categoric antiscolastică, 
ci caută din contra. să o aducă la menirea ei 'adevărată, înviorând 
totdeodată credinţa, atât la catolici, cât si la protestanți. 


) 
1) Vd, şi P, P, Negulescu, Filosofia Renaşterii, vol. I. 1910, Intr, 

La dreptul vorbind, secolul al XVI-lea, acest secol de tră- 
mântări profunde în toate domeniile, în aparență mai mult haotio 
decât constructiv, ma făcut decât să scormonească si să în- 
treprindă aproape totul, dar cu o rară pasiune regeneratoare si 
cu o sublimă viziune, profetică oarecum, a socialului si valorii 
lui. Punct de plecare a fost cultura clasică, sursă minunată de 
umanism si optimism, de echilibru, încredere si realism. S'a mers 
însă direct la ea, trecându-se peste interpretarea tendenţioasă a 
Evuli-mediu, care-i falsificase așa de mult spiritul pentru a o 
face sclava teologiei, încât nu mai era de cunoscut. 

Opera lui Machiavelli este primul rezultat mai de seamă 
al acestei mişcări de regenerare şi independenţă, de liberă exa- 
minare a faptelor politice si de privire mai adâncă a realitätilor 
vieții colective. Urmează operile lui Guicciardini, Thomas Morus, 
Scipio de Castro, Gabriel Naude, Suarez, Bodin, Alberico Gen- 
tile, Althusius, Nicolas Stork, Thomas Miintzer, Campanella, 
Boccalini, Grotius, Puffendorf. Vom insista numai asupra unora 
din aceste personalităţi, cele mai însemnate, expunând conți- 
nutul operei lor spre a desprinde și evidenția valoarea reală 
ştiinţifică a acestor manifestări. 

Machiavelli este figura cea mai caracteristică pentru 
marcarea începutului unui nou spirit, dacă nu a unei noui stări 
de lucruri. Născut la Florenţa, la 3 Mai 1469, dintr'o familie 
de popolani grasi — o clasă de noui îmbogăţiţi, cari câştigaseră 
o supremație politică şi socială locală, ce dură până în 1434 — 
după ce făcu studiul umanitätilor, deci o frumoasă cultură cla- 
sică, concură în 1498 pentru locul de secretar al celei de a 
doua Cancelarii a Seignoriei şi, reuşind, fu numit anul următor 
în acest post si deasemenea ca Secretar al Oficiului celor 10 ai 
Libertăţii si Păcii, funcţie pe care o îndeplini până în 1512, 
în care timp avu numeroase misiuni, la Forli, la curtea! Franţei, 
la Urbino, în Romagna, la Roma, la Berlin, până la venirea 
Medicilor, când fu implicat întrun complot, aruncat pentru 
scurtă vreme în închisoare și destituit până la sfârșitul vieţii sale, 
survenit la 22 [unie +1527. 

Lucrările principale “ale lui Machiavelli sunt: Principele 
(Il Principe) si Discursuri asupra primei decade a lui Titu 
Liviu (Discorsi sopra la prima deca di T. Livio), la care am - 
putea adăuga, pentru înţelegerea deplină a gândirei lui: Dia- 
logurile privitoare la arta războiului (Dell arte della guerra), 
Relatările sau rapoartele sale diplomatice, şi, într'o oarecare 
măsură, Istoriile florentine, care au mai ales un caracter literar. 


6 

În cele dintâi două lucrări găsim toate elementele concepţiei sale 
politice, aşa zise machiavelice +). 

Principele a fost scris în 1513 şi se pare cä a circulat în 
timpul vieţii autorului în mai multe copii manuscrise, atât la 
Florenţa cât si la Roma, fiind o lucrare putin voluminoasă. O 
traducere latină, foarte puţin 'schimbată şi fără ultimul capitol, 
a fost publicată în 1523 sub titlul De regnandi peritia, dedicată 
lui Carol Quintul şi semnată de un oarecare Agostino Nito, 
Profesor la Piza. Tipărirea lucrării a avut loc pentru întâia 
oară aproape în același timp la Roma şi la Florenţa, Decem- 
brie 1531 şi lanuarie 1532. Ea cuprinde 26 capitole și a avut 
morocul a două dedicatii de oportunitate, una lui Giulio şi 
alta lui Lorenzo de Medici. Am putea-o împărţi în două: Prima 
parte, cuprinzând cele dintâi patrusprezece capitole ce se o- 
cupă cu diferitele forme (de State şi în deosebi cu cele noui, 
precum şi de mijloacele prin care ele se formează și pot să se 
menţină; partea a doua, chintesenta machiavelismului, capito- 
lele XV—XXV, conţinând o schemă psihologică empirică a 
naturei omeneşti şi apoi, plecând de la ea, preceptele din care 
va trebui să se inspire Prinţul spre a conduce con virtù. Ca- 
pitolul final, Esortatione a liberare la Italia da barbari, este 
profesia lui de credinţă, mobilul gândirei lu: Machiavelli, rostul 
şi concluzia cărţii. 

După Machiavelli, Statele sunt sau republice, în sensul 
modem, sau principate, în înţelesul de monarhii. Principatele la 
rîndul lor pot fi ereditare, noui, mixte şi eclesiastice. Toată 
atenţia autorului se concentrează asupra principatelor noui, des- 
pre care spune că pot fi întemeiate fie prin arme şi virtute, 
adică abilitate politică, fie prin armele altora, sau noroc, fie prin 
crime, sau în fine prin voinţa cetățenilor, principati civili. 
Despre fiecare dă exemple plastice, care impresionează prin 
realismul lor. Însistă apoi, în trei capitole consecutive, asupra 
organizaţiei militare cu o pasiune şi o înţelegere rare, susținând 
necesitatea și afirmând superioritatea milițiilor naţionale, cărora 
le va consacra, nu mumai o carte specială, Arte della guerra, 
dar şi o bună parte din activitatea sa publică. 

Cele zece capitole următoare, XV—XXV, închid şi re- 
zumă ceiace machiavelismul are mai caracteristic, esenţa sa. În 
primul rând, în ce chip înţelege autorul să trateze despre; „căile 


1) Ediţia în 4 volume, Opere di Nic, Machiavelli, citadino e secre- 
tario fiorentino, Nell' Haya, MDCCXXVL 

şi purtările unui principe cu supuşii şi amicii săi. lată mărtu- 
risirea sa clară: „Dorind să scriu ceva folositor pentru cine se 
pricepe, mi s'a părut mai potrivit să merg direct la adevărul 
real al lucrului, decât la închipuirea lui (căci multi şi-au închi- 
puit republici şi principate care nu s'au mai văzut, nici) cunoscut 
în realitate), deoarece este atâta deosebire între felul cum se 
trăieşte şi acela cum ar trebui să se trăiască, încât acela care 
lasă ceiace se face pentru ceiace ar trebui să se facă, îşi pre- 
gäteste mai degrabă ruina, decât apărarea. De aceia, un om care 
ar vrea să se arăte pretutindeni bun, merge la pierzare printre 
atâţia alţii cari nu-s buni” (Cap. XV). Aici avem exprimată 
categoric înclinarea lui metodologică empiristă prin întrebuin- 
tarea termenului verità effetuale della cosa (adevărul real al 
lucrului), şi scopul utilitar al operei, fiindcă vrea să fie fo- 
lositor £). 

Prin urmărirea acestui adevăr în toate cercetările sale, 
înlocuind astfel discuţia textelor şi argumentarea aprioricä prin 
studiul şi analiza faptelor, fie trăite si observate, fie istorice, 
Machiavelli va imprima politicei caracterul său științific. Cu 
el şi de la el politica începe să fie o ştiinţă socială independentă, 
deşi el o priveşte numai ca o artă, larte dello Stato, întemeiată 
pe metoda de observaţie. Căci verità effetuale sunt pentru el, 
în primul rând, acele ,,condizioni umane”, virtuţi şi vicii, pe care 
le enumără doar în acest capitol si le examinează apoi mai 
deaproape în celelalte, pentru xa pe baza constatărilor obiective 
la care ajunge, să facă recomandările respective principelui. 

E de remarcat aici că pentru Machiavelli omul e rău în 
esenţa lui. ingrat, schimbăcios, prefăcut, lacom de câştig, te- 
mător de primejdii... Per esser gli uomini tristi, repetă el 
continu şi face din această convingere sau presupunere, un postulat 
al politicei chiar, creind şi termenul de corruttela, pentru a de- 
fini epocile de decădere, atunci când materia umană este com- 
plet coruptă, şi întrebuintând chiar pentru contemporanii 
şi conaţionalii săi denumirea de vituperio del mundo. Aceste 
convingeri deasemenea îl determină (desigur să nu ţină nicio 
socoteală de bine şi de rău în ceiace priveşte pe indivizi, atunci 
când e vorba de fixarea regulelor de conducere ale Principelui, 
a cărui misiune este numai menţinerea, consolidarea şi salvarea 
Statului, cel mai înalt obiectiv moral după el. Deasupra Sta- 


1) D. C. Antomade, în admirabila sa lucrare despre Machiaveli, are 
o formă foarte fericită despre Principele când spune: „Conceput ca o operă 
de ocaziune, a rămas opera unei ocaziuni pierdute“, p. 118, 

tului nu există nimic, legea supremă este, ca si la Romani, sal- 
varea lui, iar Principele, ca personificare a Statului, trebuie 
să-i consacre toate preocupările sale, chiar moralitatea lui per- 
sonală. Este, fără a fi întrebuințată expresia, concepţia fai- 
moasă a rațiunei de Stat, după care idealul moral cel mai înalt, 
morala superioară este existenţa Statului, binele şi siguranţa lui, 
în faja cärora morala curentă, individuală si socială, nu contează, 
nau nicio valoare. 

Pe aceste considerații el recomandă Prințului să fie mai 
degrabă crud decât milos, totdeauna temut decât iubit, să facă 
bine pe fiara, fiind leu şi vulpe totdeodată, să nu se ţină de 
cuvânt dacă e nevoie, să fie simulator si disimulator, cäci arta 
de a guverna nu-i numai o artë de a face, ci si dea te preface. 
Deasemenea nu e necesar ca Principele să aibă toate calităţile 
pe care oamenii le pretuesc şi vor să le vadă la un Principe, 
dar e necesar să pară că le are. „Ba voiu îndrăzni să spun, 
observă Machiavelli, că avându-le si observându-le pururea îi 
sunt păgubitoare, pe când părând numai că; le are îi sunt folo- 
sitoare”. Pentru menţinerea Statului „va fi deseori nevoit să 
lucreze contra bunei credințe, contra iubirei, contra omeniei, 
contra religiei. Trebue deci să aibă un suflet dispus să se 
întoarcă după cum bat vânturile şi schimbările soartei și, cum 
am mai spus, dacă „poate să nu se depărteze de bine şi să ştie 
la nevoie să facă rău”. În fine, să se ferească a face acte care 
i-ar putea atrage ura sau disprețul, ceiace-l va cruța deopotrivă 
şi de primejdia conjuratilor, cărora Machiavelli le consacră 
un întreg capitol, al XIX-lea, pe care P. Janet îl consideră drept 
„O capo-d'operă de claritate, vigoare, experienţă şi reflexiune”. 

După aceasta arată că trebuie să fie adevărat prieten şi 
adevărat duşman, totdeauna însă hotărît si categoric, să apre- 
cieze meritele, să onoreze pe artiştii mari, să asigure comerţul 
şi agricultura, să încurajeze industriile, să dea atenţie petrecerilor 
poporului, să ştie să-și aleagă miniştrii şi să fugă de! lingusitori. 
In fine, spune Machiavelli, nu numai succesul, dar şi siguranţa 
Prințului stau în virtutea lui, mai mult decât în soartă. Si în 
penultimul capitol (XXV-lea), încearcă să schiteze o întreagă 
teorie filosofică cu ajutorul acestor două noțiuni, afirmând că 
jumătate din lucrurile omeneşti depind de soartă și jumătate de 
liberul nostru arbitru, de voință sau virtù. Omul nu se poate 
împotrivi soartei, dar o poate secunda, nu ca să-i rupă urzeala, 
ci ca să i-o ţese. Pentru aceasta îi trebuiesc acele calități utili- 
tare şi eficace pe care le subsumează cuvântul virtù, aşa cum 

îl înţelegea Renaşterea: energie neînfrântă, voinţă calculată, 
adaptare la împrejurări (qualita dei tempi), indiferenţă în fața 
binelui şi răului!). Fără a se afirma drept un adept hotărît 
şi convins al voluntarismului, el îşi arată simpatia şi recomandă 
să fie mai degrabă îndrăzneţ, impetuos, decât circumspect, 
pentru că soarta (fortuna) e femee... 

Lucrarea, Discorsi sopra la prima deca di Tito Livio, 
cunoscută destul de bine din timpul vieţii sale, dar publicată 
pentru întâia oară de abia în 1532 odată cu Principele şi Istoriile 
florentine, este o colecție de esseuri asupra câtorva probleme 
generale de politică, folosind istonile lui Titu Liviu mai mult 
ca motiv. Opera aceasta, neterminată încă, nesistematică si 
deci fără o unitate riguroasă de gândire, cuprinde trei cărţi, care 
ar fi logic sortite să se ocupe pe rând de întemeierea şi organizarea 
Statelor, de creşterea şi desvoltarea lor, de prelungirea existenţei 
şi întârzierea decăderiii lor. In deosebire de Principele, obiec- 
tul îl formează republicele, nu monarhiile. Profesorul Ercole 
și C. Antoniade au căutat, în cărțile lor despre Machiavelli 
citate mai sus, să degajeze din amestecul acesta de observaţii 
variate şi meditații luminoase și -interesante asupra lucrurilor 
politice şi evenimentelor concrete, mai ales istorice, cuprinse 
în Discorsi, un sistem politic, o teorie a Statului în sensul 
modern. 

In general, lucrarea este o complectare a Principelui, pe 
îndelete şi cu întreruperi gândită, poate şi de aceia cam dispa- 
rată, dar confirmând aceiaşi atitudine metodologică şi aceiași 
concepție generală politică. Inriurirea lui Aristotel si Polibiu 
sunt manifeste, iar noţiunile centrale rămân tot acelea de verità 
effetuale si virtù, la care se adaugă, două noui: aceia de dreptate 
şi aceia de libertate, către care se îndreaptă în deosebi simpatiile 
sale. Fiind vorba de republici, pe care Machiavelli le socoteşte 
mai apte de a conserva şi desvolta Statul, decât monarhiile, 
care-s mai potrivite spre a-l întemeia, autorul recomandă între- 
buinţarea aceloraşi mijloace de menţinere a lor pe care le-am întâl- 
nit în Principele, dar mărturiseşte totdeodată mai multă încre- 
dere în popor, mai mult respect pentru dreptate, recunoscută ca 
unul din fundamentele Statului, şi pentru libertatea individuală 
şi publică, căci Statul adevărat, spune Machiavelli, este acela 


1) Francesco Ercole, La Politica di Machiavelli, Roma, Collect. Poli- 
teia, 1926. Cap. |. 

C. Antoniade, Machiavelli. 2 vol. Bucureşti, Cultura Naţională, 1933— 
1934, pag. 16—30, 62 şi 406, vol. II. 

în care „ciascuno puo tenere e difendere l'opinione che vuole”, 
iar legea este egalä pentru toți, introducând astfel si noțiunea 
de egalitate, una din condițiile necesare ale unui Stat liber, 
drept si puternic. 

Arte della guerra întregeşte gândirea politică a lui Machia- 
velli, „evidențiind şi mai 'mult preocpările practice, utilitare, ale 
autorului în elaborarea celor trei lucrări fundamentale ale sale, 
şi în special intuiţia lui genială despre necesitatea natiunei 
armate. 

Critica cea mai obiectivă şi mai completă a ideilor lui 
Machiavelli o întâlnim la Paul Janet mai pe larg!) şi apoi 
la Gaetano Mosca, foarte succintă şi sugestivă 2). 

Din examinarea operei lui putem formula următoarele con- 
cluzii: 1) Machiavelli este prima manifestare a gândirei libere 
în domeniul ştiinţelor sociale, bineînţeles, după Evul-Mediu; 2) 
Opera lui este, după aceia a lui Aristotel, primul şi cel mai 
instructiv exemplu de fecunditate a aplicării la problemele so- 
ciale a metodei experimentale şi de observare a faptelor; 3) 
Realismul său îl face să afirme şi înfăptuiască cu hotărîre se- 
pararea politicei de religie şi de morală, stabilind astfel indepen- 
denja ei teoretică; 4) Urmărind în mod. evident un scop practic 
şi utilitar, opera lui nu dovedeşte mai puţin necesitatea şi po- 
sibilitatea, atât a întemeierii unei ştiinţe politice relativ auto- 
nome, cât şi a alcätuirei unei arte politice; 5) Recomandând 
o serie de mijloace politice tiranice şi amorale, el nu poate tăcea 
totuşi admiraţia şi simpatia sa pentru marele principii ce stau 
la baza Statelor moderne: dreptatea, libertatea, egalitatea, 
considerându-le drept condiţii ale unei organizări sociale su- 
perioare; 6) în fine, întrevederea însemnătăţii şi valorii colec- 
tivităţii, a poporului, ca element primar si factor permanent si 
determinant politic. 

De aceia Machiavelli este şi rămâne o sursă de inspiraţie 
şi de studii, iar machiavelismul expresia unui geniu bărbătesc, 
pătrunzător, fin şi hotărît totdeodatä, totdeauna net şi clar- 
văzător, de o rară înţelegere practică, pasionată şi cultivată 8). 


x __— et 


1) Paul Janet, Histoire de la science politique dans ses rapports avec 
la morale. V-me édition. 2 vol. Paris, Alcan, (1924) p. 491—602. vol. I. 

, 2) Gaetano Mosca, Histoire des doctrines politiques depuis l'Anti- 
quite jusqu'à nos jours, Trad.'G. Bouthoul. Paris, Payot, 1936, pag. 103—125. 
| 3) Asupra lui Machiavelli vd. si Charles Benoist, L'influence des 
idées de Machiavelli, in ,Recuil des Cours" (Académie de Droit interna- 
tional) vol. 9, 1935. In aceeaş colecţie se găsesc studii şi asupra altor gân- 
ditori expuşi în acest capitol. 

Dupä Machiavelli, literatura politicä devine foarte bogatä, 
atât datorită luptei ce se dădea între protestanti si catolici, 
mai ales pe tema legitimitäfi si limitelor suveranităţii si pe aceia 
a îndreptăţirei rebeliunilor si tiranicidului, cât și prin desvoltarea 
cercetărilor luând ca punct de plecare fie pe Aristotel sau ceilalți 
clasici, fie pe Machiavelli spre a-i combate, susţine sau com- 
plecta. 

| mai de seamă filosof politic după Machiavelli este 
englezul Thomas Morus, născut în 1472 la L.ondra. Stu- 
dent la Oxford, unde cunoscu de aproape pe Erasm şi învätä 
din vreme aşa de bine limbile clasice, încât traduse din gre- 
ceste în latineste Tiranicidul lui Lucian, şi la vârsta de 19 ani 
tinu la Roma o serie de conferinţe despre Cetatea lui Dum- 
nezeu a Sf. Augustin. După o ședere de 4 ani la mânăstire, se 
hotărî a se consacra avocaturei și deveni repede membru al 
Camerei Comunelor, iar prin independenţa sa se făcu apreciat 
şi simpatizat de cardinalul Wosley, mare cancelar al regelui 
Henric VII-lea, cu ajutorul căruia intră întâiu în serviciul 
Curţei, apoi se ridică treptat în cele mai înalte demnități: mem- 
bru al Consiliului particular (1515), trimes în misiune diplo- 
matică în Flandra (1516), însoţi pe rege în 1520 în Franţa, 
mare cancelar însfârşit în (1529. Om de o mare tărie de ca- 
racter, cu prilejul conflictului dintre coroana Angliei şi papa- 
litate îşi sustinu cu hotärîre convingerile sale, pentru care suferi 
cu seninătate chiar supliciul în 1535. 

In deosebire de Machiavelli, gânditorul care a dat la 
rândul său deasemenea numele unei întregi scoale de cugetători 
si scriitori politici, utopiștii, este un continuator al lui Platon. 
Lucrarea lui, De optimu reipublicae statu deque nova insula 
Utopia, sau cum i se spune mai pe scurt Utopia, apărută la 
1516, deşi este o construcţie imaginară, întocmai ca şi Republica 
lui Platon, se deosebeşte mult de ea și se resimte mai degrabă 
influenţată de ideile lui Erasm din Elogiul nebuniei. In prima 
parte autorul face o expunere impresionantă a tristei situaţii 
a societăţii engleze de la sfârşitul secolului al XV-lea şi începutul 
celui de al XVI-lea, criticând fără crutare viciile, cruzimile 
şi nedreptäfile unei lumi corupte şi barbare, şi manifestând o 
vie simpatie şi un real interes pentru cei muncitori şi în 
suferinţă. 

Partea a doua a lucrării cuprinde o descriere a organi- 
zării sociale din insula Utopia, descoperită întâmplător de căpi- 
tanul Raphael Hitlodeo, navigând pe urmele lui Americo Ves- 

puci. Utopia este o republică muncitoare si democratică, nu 
războinică şi aristocratică, egalitară, nu întemeiată pe caste, 
libertară şi echitabilă, nu sclavagistă. 

Munca manuală nu mai este considerată drept o ocupaţie 
inferioară şi nedemnă, ci din conira un adevărat titlu de onoare. 
lar cauza tuturor relelor, proprietatea particulară, este desfiin- 
țală. Autorul arată cu acest prilej desavantagiile proprietăţii, 
producătoare de inegalitate, discordie și lene, deoarece numai 
puţini posedând, ceilalți rămân în mizerie și la cheremul celor 
bogaţi cari, organizându-se, devin şi cei mai tari, astfel că 
exploatează pe ceilalți, îi nedreptätesc si umilesc, pe când 
dânșii, fără să muncească, profită şi huzuresc. Ca urmare, în 
Uiopia, pământurile, casele, atelierele şi rezervele de materii 
prime aparţin Statului. Fiecare cetăţean are o meserie și este 
întrebuințat deasemenea şi în agricultură, pe rând şi după 
cerinţă, şase ore de lucru pe zi ajungând să asigure din belşug 
producţia indispensabilă nevoilor de existenţă ale tuturor. Mo- 
neda şi contractele între particulari sunt cunoscute, deoarece 
produca ca şi distribuţia sunt pe seama colectivități. Munca 
manuală este obligatoriu complectatä de recreaţii intelectuale, 
aşa încât toţi cetăţenii beneficiază de binefacerile culturei şi 
civilizaţiei umane. Organizarea politică şi administrativă este 
democratică şi colectivă. Familia, care rămâne baza solidă a 
alcăluirei sociale, fiecare având locuinţă distinctă, desemnează, 
pe grupuri de 30, un filarc, iar zece filarhi un protofilarc. Toţi 
Hlarhii la un loc aleg pe şeful suprem, dintre patru candidaţi 
indicaţi de popor, şi funcțiunea lui de magistrat suprem şi pre- 
şedinte al adunării populare, este pe viaţă. Ceiace apare cu 
totul original este pe de o parte, politica religioasă, tolerantă 
şi liberală, şi pe de altă parte, politica externă, antihegemonistă 
şi amică a tuturor Statelor slabe şi nedreptätite. 

In concluzie, Morus observă că exemplul Utopiei nu poate 
fi imitat orbeste, dar e susceptibil de a ne învăţa multe lucruri 
utile pentru îmbunătăţirea situației sociale existente. Celor ce 
se îndoiesc de posibilitatea realizării unui astfel de regim, că- 
pitanul Hitlodeo le recomandă, cu humor, o excursie în Utopia. 

Se pare că opera lui Morus a avut o influenţă însemnată 
nu numai asupra formării doctrinei socialiste şi comuniste, dar şi 
imediat asupra unei mișcări cu același caracter, desläntuitä în 
Germania cam în aceiaşi epocă şi condusă de Nicolas Stork 
şi Thomas Müntzer. 

Un alt gânditor si scriitor politic, care se revendică însă 

de la Aristotel, pe care vrea dealtfel să-l corijeze si complec- 
teze, şi care continuă într'o oarecare măsură, ca metodă, pe 
Machiavelli este Jean Bodin (1520—1596). Paul Janet si 
după el atâţia cercetători mai noui!), îl socotesc drept cel 
mai mare teoretician politic al secolului al XV-lea, după Ma- 
chiaveili evident, şi compară chiar opera lui, în ceiace priveşte 
întinderea subiectului si bogăţia materialului, cu Politica lui 
Aristotel si Spiritul legilor a lui Montesquieu. 

Într'adevăr, Les six livres de la République, apărute pen- 
tru întâia oară! în 1577 şi în latineste în 1586, traduse de însuși 
auiorul, conţin un material îstoric imens şi foarte variat în.:com- 
paratie cu acela ce se găseşte la Machiavelli, care se referă, 
după cum am văzut numai la Romani şi la Italia 'contemporană, 
ceiace şi explică succesul incontestabil al cărţilor lui Bodin, 
aproape timp de un secol. Ambiţionând însă a egala, dacă nu 
a întrece pe Aristotel, al cărui plan din Politica îl adoptează 
şi urmăreşte după aceia aproape pas cu pas spre a adapta şi 
pune la punct tot ceiace i se pare a nu mai fi acceptabil și 
actual, Bodin nu numai că nu aduce nimic nou, niciun principiu 
original sau o viziune netă şi superioară, ca să nu zicem în- 
dräzneatä, dar cele mai adeseaori criiicile lui sunt aşa de slabe, 
de inexacte şi de superficiale, încât însăşi expunerea devine 
greoaie si confuză, deoarece autorul se pierde în detalii critice 
şi definiții încărcate, amestecând, cu o flagrantă lipsă de spirit 
filosofic, principiile elementare. 

Moderat, destul de înţelegător si pregătit, mai ales din 
punct de vedere istoric si juridic 2), el reuşeşte totuşi să afirme 
şi confirme prin studiile lui o serie de adevăruri ce aveau ne- 
voie de a fi repetate, desvoltate si răspândite cât mai mult. 
Astfel, dânsul pune în serviciul ştiinţei politice frumoasele-i 
cunoştinţe de drept politic şi privat şi chiar de economie politică 
într'o oarecare măsură, dând exemplul colaborării lor necesare 
şi fecunde; apără contra lui, Machiavelli justiţia ca pe cel mai 
sigur stâlp al oricărui Stat, căci după el fericirea nu-i singurul 
obiect al guvernării, ci în primul loc este dreptatea, ba poate 
chiar ceva mai înalt, contemplarea. Aceasta ar însemnă la el 


1) In afară de cartea lui H. Baudrillart, Bodin et son temps, 1853, de 
notat: J. Moreau-Reibel, Jean Bodin et le droit comparé dans ses rapports 
avec la philosophie de l'histoire, Paris, Vrin, 1933, p. 280; 

A. Lefranc, La place de Jean Bodin dans la Renaissance et dans ja 
science politique, Paris, 1930. 

2) Methodus ad facilem historiarum cognitionem şi Colloquium 
heptaplomeres sunt încă douä din lucrärile sale, 

droit gouvernement, guvernare adevărată. Atitudinea sa în chestia 
sclavajului, în deosebire de aceia privitoare la familie şi la 
identificarea Statului cu ea, merită relevată, nu numai pentru 
oportunitatea ei într'o epocă nenorocită, când descoperirea Ame- 
ricei dusese la o impetuoasă recrudescență a sclavajului, dar 
şi pentru fermitatea şi bogăția argumentării sale solide și sub- 
stantiale contra acestei pacoste sociale. 

O contribuţie interesantă a lui Bodin la munca de elabo- 
rare a Ştiinţei Statului este teoria sa despre suveranitate, pe 
care o defineşte ca pe o putere absolută, perpetuă şi indivizibilă. 
Adevărat suveran este acela care dă legi supuşilor fără con- 
simțământul lor şi nu-i ţinut el însuşi să li se supună. Carac- 
teristica maiestăţii suverane e de a face şi desface legile, su- 
punându-li-se după plăcere. Cât priveşte atributele suveranităţii, 
ele sunt cele cunoscute: puterea legislativă! şi executivă, jude- 
cătorească, aceia de a declara războiu si încheia tratate, de a 
bate monedă, confiscă, numi ofiţeri, gratià, etc. Formele de 
guvernământ sau speciile de suveranitate pe care el le admite 
sunt numai trei: monarhia, aristocrația şi democraţia. În virtutea 
principiului indivizibilităţii, suveranitatea nu se poate repartiza 
în acelaşi timp între aceşti trei factori, ci va fi totdeauna unul 
dintre ei care să domine pe ceilalți doi, clima intervenind în 
balanţă într'un sens sau altul cu multe şanse, „căci unul dintre 
cele mai mari şi poate principalul fundament al republicilor 
este de a acomoda Statul cu caracterul cetăţenilor, edictele şi 
ordonantele cu natura locurilor, persoanelor şi timpurilor”. lar 
simpatia autorului, sprijinită pe o argumentare laborioasă, merge 
către monarhie, deoarece ea singură este simplă în esenţă și 
temperată în guvernare şi va putea asigura deci armonia unora 
cu alţii şi a tuturor împreună, adică justiția, scopul oricărei! so- 
cietäti. Prin maiestatea autorităţii sale suverane, ea va concilia 
pretenţiile contrarii, justa ambiţie a poporului, ca şi justul 
orgoliu al nobililor, stabilind pretutindeni concordia şi pacea. 
În general însă, orice formă ar lua suveranitatea, ea nu se va 
putea ridica deasupra dreptăţii și legilor lui Dumnezeu, afirmă 
Bodin, atrăgând totdeodată atenţia că nu trebue discutat asupra 
religiei, care are la rândul ei datoria de a nu întrebuința nici- 
odată violenţa, aşa după cum spunea Teodoric, regele Gotilor: 
„Religionem imperare non possumus, quia nemo cogitur ut credat 
invitus”. 

Dar odată cu preocuparea de problemele generale ale 
Statului şi de închegarea unei ştiinţe si a unei arte politice in- 

dependente, răsar de pretutindeni în această epocă discuţiuni 
şi cercetări mai speciale, «din ce în ce mai aprofundate şi mai 
pasionate asupra rosturilor şi naturei legilor, a raportului lor 
cu dreptatea şi organizarea socială, a fundamentelor dreptului 
ca disciplină şi legăturilor lui cu morala, teologia, politica Şi 
filosofia. 

Alberico Gentile (1551—1611), profesor italian la 
Oxford, face, împreună cu Althusius, tranziţia adevărată şi 
logică către apariţia si formularea cea mai fericită a concepţiei 
filosofice moderne a dreptului, atât prin interpretarea sa pri- 
vitoare la Machiavelli, cât mai ales prin natura preocupărilor 
lui juridice (De jure belli, 1588). El afirmă, de pildă, că numai 
cinci din cele zece porunci se pot explica prin dreptul divin, 
pe când celelalte exclusiv prin dreptul uman, iar ultima se înte- 
meiază pe legea nature: umane, în special pe instinctul social. 

Althusius (Althusen sau Althaus, 1557—1638) la rân- 
dul său, profesor de drept la Universitățile germane din Herborn 
si Siegen (1586—1604) şi apoi magistrat la Emden, oraşul 
său natal, me-a dat în lucrarea sa principală, Politica metodice 
digesta, apărută întâiu în 1603 şi apoi mai desvoltată în 1610, 
interesante consideraţii asupra suveranităţii, contractului social 
şi dreptului la rezistență. Monarhomac, temă pe care este viu 
combătut de Barkley în lucrarea sa Despre domnie şi puterea 
regală, Althusius afirmă cu îndrăzneală şi hotärîre că suverani- 
tatea aparține poporului si este inalienabilă: „Cine va îndrăzni 
să spună că poporul poate transfera cuiva suveranitatea sa? 
Acesta-i un drept indivizibil, inalienabil, imprescriptibil... Bo- 
din s'a înşelat atribuind regilor şi celor mari suveranitatea: 
ea-1 dreptul societăţii întregi. După Dumnezeu, Societatea dă 
toată puterea legitimă acelora pe care îi numim regi sau prinți; 
dar, oricât de mare ar fi puterea unei concesii, există totdeauna 
alta mai mare decât ea, adică puterea aceluia care concede” 
(Cap. XXXVIII). 

În deosebire deasemenea de Bodin, care concepe contractul 
de întemeiere a Statului ca pe un act de supunere necondiționată 
a colectivităţi faţă de conducător, Althusius, precizând în mod 
clar şi categoric natura contractuală a acestui fapti), îl pri-. 
veste numai ca o simplă delegatiune, o concesie din partea po- 
porului a capacităţii sale naturale de conducere administrativă, 


1) „Pactul social, spune dânsul, constă în promisia expresă sau tacită 
a unei comunicări reciproce de bunuri, servicii, ajutoare, drepturi comune, 
după nevoile vieţii generale”, 

dreptul suveran rămânându-i exclusiv lui. Pentru a afirma mai 
net acest lucru apare, în concepţia sa politică, Eforatul, insti- 
tuție compusă din aleşii poporului şi menită să instituie, con- 
troleze, protejeze şi destituie pe magistratul suprem. În acelaş 
timp, luând, consecvent cu convingerile sale, atitudine contra 
tiraniei, el ne oferă cea mai serioasă sfortare ştiinţifică din 
această epocă de reconciliere a principiului autorităţii cu prin- 
cipiul libertăţii, căutând, pentru afirmarea dreptului legal de 
rezistenţă, să stabilească care pot fi persoanele îndreptätite a-l 
folosi, cum, în ce împrejurări şi în ce măsură +). 

Acela care pune însă cu adevărat bazele filosofiei drep- 
tului, mai ales ale dreptului naţional şi dreptului ginţilor sau 
internaţional, este Olandezul Hugo de Groot, cunoscut sub 
denumirea literară de Grotius (1583—1645), pe care Paul 
Janet îl compară cu Descartes şi despre care Leibniz spunea 
că-i incomparabil, incomparabilis Grotii judicio et doctrina. 

Născut la Delft, fu pe rând procuror (1607), sindic de 
Roterdam (1613), membru al Statelor generale, dar ameste- 
cându-se în luptele politice, fu condamnat la închisoare pe 
viață şi scăpă numai datorită abilității soției sale (1621) spre 
a fugi la Paris, unde fu profesor particular până la, 1631, când 
plecă în Suedia. Aici, apreciat la Curte, a fost trimis de către 
regina Suediei ambasador la Paris (1635), demnitate în care 
şi muri peste zece ani, tocmai pe când străbătea Germania în 
drum spre Stockholm. 

Prima sa lucrare, De jure praedae, din care a apărut un 
capitol, Mare liberum în 1609, ca răspuns la scrierea lui Selten, 
Mare clausum, n'a fost publicată decât târziu de tot după 
moartea lui, în 1868. 

Intre timp apăruseră De veritate religionis christianae 
(1619) şi opera sa principală, De jure belli ac pacis (1625). 

Tradiţia joacă încă mare rol în gândirea lui Grotius şi o 
face să se resimtă în ansamblul ei, mai ales atunci când ar fi 
de afirmat adevărun ceva mai îndrăzneţe, ca de pildă îm ches- 
tiunile suveranităţii, sclaviei, libertăţii. Sträduintele şi vederile 
lui sunt însă remarcabile, când sentimentul şi judecata sa se 
pot manifesta cu spontaneitatea lor firească și încrezătoare, 
dându-ne astfel adevăruri care de la el ne-au rămas ca puncte 
luminoase ale orientării noastre sigure în domeniul filosofiei şi 
ştiinţei dreptului. 


1) Otto Gierke, lohanes Althusius u. die Entwickelung der natur- 
rechtlichen Staatstheorien. Breslau, 1880. 

Adoptând clasificarea clasică de drept pozitiv şi drept 
natural şi raliindu-se lui Gentile în separarea dreptului divin 
de dreptul uman, care la rândul său poate determina fie; rapor- 
turile dintre indivizi, jus personale, fie raporturile dintre na- 
țiuni, jus gentium, Grotius arată că chiar înlăuntrul acestor 
categorii de drept se poate face deosebirea de drept natural 
şi drept convenţional, căpătând asttel un drept pozitiv personal, 
jus civile, si un drept pozitiv al popoarelor, jus gentium volun- 
tarium. Precizärile şi obfervatile sale în legătură cu aceste 
diferite feluri de drept sunt în deosebi interesante şi au o mare 
importanţă istorică şi de cunoaştere. 

Avem astfel determinări şi precizări ca acestea: dreptul 
pozitiv îşi are isvorul în ceiace-i folositor şi este un produs 
istoric şi voluntar, pe când dreptul natural sau nescris nu-şi are 
isvorul, nici în util, nici în voinţa lui Dumnezeu, ci în natura 
rațională a omului şi este deci veşnic, neschimbător, pretutin- 
deni acelaşi. Ceiace acţionează ca lege în toate locurile şi în 
toate timpurile aparține dreptului natural. Existenţa aceasta 
a unui drept anterior oricărei convenţii se explică, după cum a 
sustinut-o Aristotel cel dintâiu, prin natura sociabilă a fiinţei 
umane, care are drept esenţă a ratiunei sale înclinarea invinci- 
bilă către comunitatea organizată. Instinct şi rațiune, amândouă 
colaborează la crearea, menţinerea şi desvoltarea relaţiilor noas- 
tre cu semenii şi deci a societăţilor omeneşti, chiar atunci când 
nu avem nevoie de nimic, ceiace evidenţiază! că nu utilitatea de- 
termină, în fond, echilibrul şi armonia socială, şi prin urmare 
echitatea şi dreptatea. Dreptul îşi are isvorul în el însuşi şi 
este imuabil ca natura şi raţiunea. Dumnezeu însuşi nu poate 
face ca 2-2 să mu facă 4, tot aşa nu poate face ca ceiace 
este rău în sine să nu fie astfel. 

În aplicarea la probleme particulare a acestor consideraţii 
de vizionar, Grotius desvăluie atât insuficienţa spiritului său 
filosofic şi slăbiciunile sale profesionale de jurist, tratând ches- 
tiuni de drept natural prin principiile dreptului civil, precum 
şi influența stării sociale căreia aparținea, trăgând concluzii 
neaşteptate. Aşa, dânsul consideră suveranitatea ca un fapt, di- 
ferit după timpuri şi locuri şi nu ca un drept ce-şi are principiul 
în natura omenească şi regula în rațiune, stabilind că ea nu 
aparţine totdeauna şi fără excepţie poporului. El susţine că 
un individ, ca şi un popor, poate să-şi vândă libertatea pentru 
subsistentä, alienându-şi deci suveranitatea, care poate dispare 
deasemenea prin dreptul războiului, învinşi pierzând libertatea 

de tapt şi de drept. Prin urmare, intemeierea suveranităţii pe 
consimțământul constrâns şi pe forţa învingătoare, şi în acelaşi 
timp justificarea sclaviei. „Chiar atunci când stabilirea guver- 
nului s'ar face în interesul supuşilor, spune el, aceasta n'ar 
duce la superioritatea poporului asupra suveranului, căci nu 
vedem cum tutelatul ar fi deasupra tutorelui”. 

După dreptul natural, niciun om nu se naşte sclavul altuia, 
dar poate deveni, fie printr'o convenție liberă, omul putându-si 
vinde libertatea pentru subsistentä, fie prin fatalitätile războ- 
iului. „„Servitutea complectă consistă în a fi obligat de a 
servi toată viaţa unui stăpân pentru hrană şi toate celelalte 
lucruri necesare vieţii. Şi această supunere, astfel înţeleasă, 
nare nimic prea dur în ea însăşi, deoarece obligaţia în care 
se găseşte sclavul de a sluji pe stăpân e compensată de avan- 
tagiul pe care-l are prin asigurarea existenţii””. Astfel justifică 
Grotius principiul sclaviei, prin dreptul forţei şi al necesităţii, 
ceiace-l apropie de Hobbes. 

În ceiace privește proprietatea, Grotius, deși recunoaște 
că în stare de inatură totul aparținea tuturor, caută să dea a 
explicare si să justifice dreptul respectiv prin ocupare. Nea- 
mul omenesc înmulţindu-se continuu, şi totdeodatä crescând 
şi nevoile şi dorinţele, bunurile existente, comune la început, 
nu mai putură satisface cererile, ceia ce determină însușirea 
lor colectivă sau individuală, convenindu-se tacit sau expres ca 
fiecare să aibă dreptul à stăpâni exclusiv ceiace şi-a însuşit 
cel dintăi. Deci, recunoaşterea dreptului primului ocupant, o 
constatare mai mult de fapt; valabilă doar pentru bunurile 
neposedate, decât o legitimare. Cât priveşte bunurile posedate 
în comun, Grotius invocă partajul, amintind mai mult în treacăt 
şi fără să-i acorde importanța pe care o merită, munca. El 
exclude totuşi marea şi aerul din bunurile capabile de a fi 
însuşite şi a deveni proprietatea cuiva. 

Acolo unde însă meritul lui Grotius este incontestabil 
şi decisiv, datorită înţelegerii şi generozităţii profund umane 
pe care le-a manifestat, este în domeniul dreptului interna- 
tional, al cărui întemeietor este considerat pe bună dreptate. 
Spre a ne da mai bine şi mai exact seama de importanța şi 
valoarea contribuției sale, e deajuns si totodată interesant să 
amintim ce credea în această materie un mare gânditor al 
timpului, întemeietorul filosofiei moderne, Descartes. Aducând 
vorba despre atitudinea ce trebuie s'o avem față de dușmani, 
într'o scrisoare a sa către principesa Elisabeta, care-l între- 

base ce crede despre Principele lui Machiavelli, dânsul face 
o afirmație surprinzătoare prin naivitatea ei si edificatoare în 
acelaşi timp pentru mentalitatea epocei, definind ca duşman 
orice persoană de care ne e teamă. Textual: ,„Ințeleg sub 
denumirea de duşmani pe toți aceia cari nu-s de loc prieteni 
sau aliați, pentru a avea dreptul de a le face räzboiu când 
socotim avantajos, şi cari, începând a deveni suspecți şi de 
temut, este cazul să nu ne încredem în ei... Faţă de duşmani 
avem oarecum voia de a face orice” 1). 

Putem vedea deci cât de binefäcätoare si oportună a fost 
introducerea ideii si normelor de drept si echitate într'o ma- 
terie unde erau necunoscute până atunci, adică în domeniul 
dreptului de războiu, atât de sälbatec si inuman, încât totul 
era permis, precum şi în domeniul de a încheia tratate. Dacă 
dreptul de a face războiu îşi are originea într'un principiu just, 
dreptul de apărare, deoarece, în stare de natură, fiecare are 
dreptul să se apere contra atacurilor celor răifăcători şi să-i 
pedepsească chiar, apoi acest drept legitim trebuie să-şi aibă 
limitele lui în sociabilitatea si fraternitatea omenească. Căci, 
de îndată ce a intervenit organizarea socială, întemeiată, cum 
am văzut, pe esența raţională şi sociabilă a naturei umane, nu 
se limitează şi reglementează numai răzbunarea si pedeapsa 
individuală, al cărei sens (Grotius îl defineşte utilizând faimoasa 
antiteză a lui Seneca — quia peccatum est-ne peccetur —, ci 
însăşi pedeapsa sau răzbunarea colectivă. Prin faptul că po- 
poarele s'au constituit în societăți deosebite, ele nu devin ipso 
facto duşmani naturali, ci trebuie să păstreze cu sfințenie acea 
umanitate care-i legătura generală a societăţii şi formează uni- 
tatea şi superioritatea ei. „Am văzut, spune Grotius, în toată 
lumea creştină o stare de vräsmäsie care ar face să rogeascä 
şi pe barbari, războaie începute sub pretexte neînsemnate sau 
chiar fără niciun pretext, şi conduse fără respect pentru nicio 
lege divină şi umană, ca şi cum o simplă declaraţie de războiu 
trebuia să deschidă poarta tuturor crimelor 2). 

Acestei rusini şi nenorociri a încercat Grotius să-i pună 
zăgaz cu ajutorul ratiunei umane si a legii pozitive. 

Dar lupta pentru câştigarea dreptăţii si afirmarea drep- 
turilor omului va continua sub toate formele vreme îndelungată 


1) Correspondances, Ed. V, Cousin, tom: IX, p- 387. 


2) De jure belli ac pacis libri tres. Disc. prél. S 29. Colecţia Les clas- 
siques du droit international, Dotation Carnegie pour la Paix internationale, 
2 vol. Washington 1913 şi Oxford, 1925. 

încă, până ce va „veni ziua despre care Janet se exprimă aşa 
de just: „A fost o zi în istorie, când raţiunea omenească; 
liberându-se de toate convențiile politice si de toate servitutile 
tradiționale, a declarat că omul avea o valoare proprie şi 
inalienabilä, că nu se putea atinge nici de persoana, nici de 
bunurile, nici de conştiinţa, nici de gândirea sa; ea a declarat 
omul șfânt pentru om, după marea expresie a lui Seneca, 
homo res sacra homini. Această zi nu se va uita niciodată şi ea 
a pus o barieră de netrecut oricărui despotism” +). 


9, — Scepticismul francez 


Michel de Montaigne sa născut în castelul Mon- 
taigne, ca fiul unui negustor cuprins, Pierre Eyquem, primar 
al Bordeaux-ului. 

Prima limbă pe care a invätat-o a fost cea latină; aceasta 
1-a ușurat mai târziu studiul clasicilor. În liceul de Guyenne 
de la Bordeaux unde cursurile erau predate de cei mai mari 
dascăli ai vremii, aceştia se fereau să vorbească în faţa micului 
Michel limba lui Virgil. De la 1546 a urmat cursurile de 
Drept de la Bordeaux, apoi acele dela Toulouse, ale lui 
Cujas. 

La 23 de ‘ani a fost magistrat la Perigueux, mai târziu 
la Bordeaux unde a întâlnit pe filosoful stoic si entuziastul 
poet la Boëtie. O caldă şi nobilă prietenie a legat pe aceşti 
doi tineri într'o comună aspirație spre o viaţă mai bună. Moartea 
lui La Boëtie, a rupt această prietenie, care în viaţa lui Mon- 
taigne a însemnat unul din evenimentele cele mai mari. Acești 
5 ani petrecuţi în tovărăşia înălțătoare a lui La Boëétie sunt 
cei mai bogaţi în aventuri spirituale pe care i-a avut Montaigne 
si tin locul ide frunte în viaţa sa sentimentală. 

La 1561 se însoară pentru a-şi face un cămin. Din şase 
fiice îi supravietueste una singură, fără ca pierderea celorlalte 
să-l turbure. 

La 1571 este înobilat cu ordinul Sf. Mihail. 

La 1570 s'a retras din toate sarcinile oficiale ca să tră- 
sascä liber, deși nu complect izolat de lume. Cu toate că bi- 
blioteca sa îl atrăgea mai mult ca oricare alt loc pe lume, 
Montaigne păstra cele mai bune raporturi cu vecinii, se ducea 


1) Paul Janet, Histoire de la science politique, vol. I, pag. XCII. 

la Curte, ca si pe câmpul de luptä, fäcea oficiul de ambasador 
împăciuitor între partidele ce se răsboiau. 

In 1580 publică două cărți de Esseuri. 

Între 1580 şi 1582 călătoreşte în Germania, Elveţia si 
Italia. 

În lipsă este ales primar al Bordeauxului. Îşi îndeplineşte 
sarcina atât de bine încât este reales în 1584. Ciuma îl face 
să se retragă din sarcina de primar, iar răsboiul civil îl face 
să se retragă tot mai mult în singurătatea castelului său, unde 
meditează asupra vieţii în genere ca si asupra evenimentelor 
zilei, scrie Cartea IIl-a a Esseurilor pe care o adaugă primelor 
două în ediția de la 1588. 

Montaigne a continuat să adune reflexiuni pe care dorea 
să le introducă în textul unei ediţii viitoare. Cum moartea, 
l'a surprins în 1592 aceste note, scrise cu mâna lui pe un 
exemplar al ediţiei din 1588 care azi e numit: Exemplarut de la 
Bordeaux, au fost publicate de fiica sa adoptivă Marie de 
Gournay la 1595. 

De atunci până azi Esseurile au fost publicate în nenu- 
mărate ediţii, luându-se ca bază ediţia de la 1588. 

Secolul al XVI-lea este o luptă între traditiuni. De când 
slăbise armătura puternică prin care Biserica Catolică dis- 
ciplinase, timp de o mie de ani, sufletele, spiritul european 
trecea printr'o criză generală care se manifesta prin descen- 
iralizarea pe toate tărâmurile, prin accentuarea particularului 
şi a individualului. Certurile religioase scoborau prestigiul Bi- 
sericei. Constintele îngrijorate căutau un adăpost în filosofia 
antică, dar nu se adresau marilor sisteme filosofice, ci mai 
ales înţelepciunei practice a sistemelor din decadenta culturii 
antice, precum sunt stoicismul, epicurismul, scepticismul. 

Influența. covârşitoare a stoicismului se explică prin ase- 
mănarea moralei sale cu morala creștină, asemănare care aco- 
peră deosebirile fundamentale dintre aceste două doctrine. 

Pe de o parte, spiritul crescut dé Creştinism, să trăiască 
în disciplină severă, găseşte un reazim în înţelepciunea încordată 
a Istoicismului, pe de alta, dorul de emancipare al oamenilor 
noi îşi găseşte îndreptăţire în trufia unei filozofii care face 
din om un egal al zeilor. 

Nenumărate opuscule care circulau în acel veac ca un bun 
al tuturor, dovedesc valul crescând de emancipare față de auto- 
ritatea Bisericei. 

In jurul lui Montaigne toată lumea citea tratate de morală 

1 


www.dacoromanica.ro 


98 Scepticismul francez 


linistitoare. Si biblioteca lui era plinä de asemenea lucrări 
care nu aveau mici o valoare ştiinţifică dar care aveau meritul 
_de a difuza cultura antică. Se răspândise astfel o cultură pe- 
dantă, pur filologicä, dar care avea efectul bine-cuvântat de a 
provoca o atmosferă de curiozitate intelectuală. 

In acest mediu se formează spiritul lui Montaigne, şi când 
prin anul 1570 începe să scrie, cu gândul dé a-şi, omorî timpul, 
sau pentru a-şi orîndui gândurile, primele sale Esseuri nu sunt 
priginale nici ca şubiect, nici ca fond, nici ca gen. 

Douăzeci de ani de experienţă şi de reflexiune îl vor 
scoate pe Montaigne din pedantismul mediului său cultural, 
îl vor face descoperitorul unei lumi de valori noi. 

După o fază de stoicism pe care Moniaigne o împărtă- 
seste cu foarte multi contimporani, el intră pe la 1573, în 
faza îndoielii. De altfel multi se îndoiesc în vremea lui, căci” 
raționalismul care prinde rădăcini, e prielnic scepticismului. 

Sextus Empiricus tradus în limba franceză, găsise mulţi 
cititori. Dar pe când aceştia se îndoiau, obosiţi de a mai căuta 
adevărul, alifel proceda Montaigne. In toate Esseurile dintre 
1575—1578 este vădită intenția sa de a suspenda hotăririle 
judecății. Această atitudine isbucneste însă cu tărie îr capitolul 
12, Cartea 2; Apologia, capitol central în opera lui Mon- 
taigne, ar vrea să fie împotriva detractorilor lui Reymond 
Sebond, o apologie a creştinismului rationalist, dar urmându-și 
cinstit cursul gândurilor, Montaigne se trezeşte dărâmând teza 
ca şi anti-teza şi proclamând, ca nevalabilă, orice hotărîre a 
conştiinţei omeneşti. 

O părere se impotriveste alteia, contrazicerea le dizolvă 
pe amândouă. 

Toate cunoştinţele sunt reduse la absurd, şi cugetarea 
omenească este silită să-şi recunoască falimentul. Toată cu- 
nostinta e vanitate. 

Vanitate este încrederea omului în situația sa aleasă în 
univers, vanitate este ştiinţa, care nu are alt temei decât auto- 
ritatea şi tradiţia; vanitate, înfine, e chiar raţiunea, care aspiră 
zadarnic la adevărul absolut, pe care nu-l poate cuceri. 

Toate argumentele lui Pyrrhon revin în scepticismul a- 
cesta radical şi vânjos. Nici 'tema, nici argumentele, nici exem- 
plele nu sunt noui, cu toate acestea capitolul 12, Cartea Il-a 
deschide perspective spre o lume nouă. Dedesubtul gândurilor 
şi experienţelor adunate din toate părţile (căci Montaigne ci- 
teşie şi-şi însușeşte foarte mult), care sânt atrase pe povâr- 

nişul primejdios al unei îndoeh disolvante, se simte un ton 
grav, aproape tragic, al sufletului care dă o luptă: grea. „Apo- 
logia” geste mărturia luptei aprige pe care o duce spiritul 
modern pe de o parte pentru a se libera de orice autoritate 
nejustificată, pentru a renunța la orice ştiinţă neprobată si 
imaginativă, iar pe ide alta pentru a căuta adevărul cel nou, 
cel controlat de rațiune şi întemeiat pe experienţă. 

Astfel, sfărâmând idolii culturii medievale, Montaigne e 
un precursor al lui Bacon. / 

Tot ce mai supravietueste criticei lui intransıgente, se 
adună în ascuțişul unei întrebări: „Que sai-je?” Această în- 
trebare salvează din falimentul ştiinţei omeneşti vesnica nă- 
dejde. Că doar numai întrebarea poate învinge stagnarea ine- 
rentă oricărei afirmări şi negäri, fiindcă numai ea poate să 
învie spiritul spre neobosită cercetare. 

Scepticismul nihilist al Antichității se preschimbä la Mon- 
taigne în atitudine cercetătoare, care este expresia cea mai 
caracteristică a funei culturi tinere si întreprinzătoare. 

Scepticismul lui Montaigne este prima fază a dinamis- 
mului modern. 

Oboseala se preschimbă în curiozitate. Indoiala devine o 
nouă metodă de lucru. Deşi Montaigne nu o proclamă ca atare, 
el e totuși conștient de noutatea procedeului său şi îl consideră 
<a un instrument de cultură nouă. Caracterul pozitiv al scep- 
ticismului său prepară criticismul modern. Astfel după ce do- 
vedise meputinţa raţiunei şi a simtirei pentru aflarea adevărului, 
după ce batjocorise ştiinţa vremii sale, el le aşează pe toate 
la locul ce li se cuvine. 

Dărâmase ştiinţa falsă, neîntemeiată, prezumtioasä, zestre 
veche de erori neştiute, de definitiuni primite fără nici un 
control, dar face loc ştiinţei modeste, conşhente de relativi- 
tatea adevărului ei. Slabä în rezultatele izolate, ea este puternică 
prin succesiunea neîntreruptă a efortului omenesc. 

Rațiunea este limitată şi ia rolul de cercetătoare, care nu 
cucereşte decât adevăruri relative şi parţiale, dar acestea în 
continuitatea lor constituesc şirul neîntrerupt al cunoștinței pro- 
gresive. Ştiinţa, e drept, nu mai este posesiunea adevărului, 
dar în căutarea lui fără preget şi-a găsit misiunea. i 

Astfel pregăteşte Montaigne conștiința ştiinţifică modernă, 
în care fenomenul nu mai este degradat ca aparenţă, ci este 
valorificat ca o realitate constructivă. Efemerul, trecătorul, care 
dispăreau pe fondul static a] „„fiinţei” absolute, acum, pe fondul 

miscätor al devenirei, este pus în valoare. Între real si ideal se 
iveste un raport mou. 

Înainte realul considerat ca substanță, era, sau o minciună 
a simţurilor sau o închipuire a ratiunei, acum este mișcarea 
rânduită, în care se acordă simtirea cu gândul. 

De vreme ce nu ființa ci devenirea importä, altfel proce- 
dează cercetătorul. O ştiinţă nouă cere o metodă nouă. 

Montaigne mărturisește: „Je ne peins pas l'être, je peins 
le passage”. 

Cu întreg umanismul Montaigne își concentrează interesul 
asupra omului. Chiar dacă nu-l mai crede centrul și stăpânul 
universului, el rămâne totuşi centrul preocupărilor filosofice. 

„„Ondoyant et divers”, omul îi apare nu ca esenţă ci ca 
devenire. De unde interesul său inițial ca cel al tuturor con- 
timporanilor săi era moral, Montaigne alunecă, pe nesimţite, 
spre psihologie. 

Astfel părăseşte temele morale pe care le întâlnim în pri- 
mele sale Esseuri, pentru a nu se mai preocupa decât de Eul 
omenesc, sau mai bine zis de Eul lui Montaigne, pe care îl 
observă în toate întorsăturile capriciilor sale. 

Intenţia de a se îmbunătăţi, se preschimbă în intenția de 
a se cunoaște. Pe lângă întemeierea Moralei pe Psihologie, 
cultura va trage din această atitudine şi un folos ştiinţific, 
căci Montaigne se urmărește în toate amănuntele vieţii sale 
intime şi ise mărturisește cu o cinste care e semnul unei culturi 
noi, şi anume a celei dominate de spiritul ştiinţific, 

Dar, descoperindu-se pe el, Montaigne face descoperirea 
omenescului. „Fiecare om poartă în el întreagă condiţia umană”. 

Oricât s'ar părea că urmăreşte să cunoască numai pe 
individul concret, din fiecare pagină a Cărţii a Il-a de Esseuri, 
se liveşte chipul „omului în genere”, aşa cum îl va lămuri 
clasicismul veacului al X VII-lea. 

Rezultatul cinstitei cercetări care este un aspect al em- 
pirismului modern, duce la cunoaşterea omului şi a măsurii lui 
reale pe care Montaigne o aşează în intervalul dintre bestie 
şi înger: „Ni bête, ni ange”, iată definitiunea omenescului: 
Este 'de observat că nu defineşte pe om cu valoarea unică şi 
imvariabilă, a unei afirmatiuni sau negatiuni, ci cu constanta 
vie a unui raport; (Omenescul este conceput ca un echilibru, 
ca un raport intre două variabile, ca trecere veşnic, vie, vesnicäl 
acţiune, din nou începută dela trup la conştiinţă, dela real la 
ideal. Omenescul este strădanie. Noi asemănând-o cu mişcarea 

fizică, am banalizai-o în termen de progres, Montaigne, însă, 
i-a simţit tot dinamismul, i-a surprins calitatea intensivă, a 
träit-o ca întrecere. 

Omenescul este întrecere a conştiinţei, într'o conştiinţă 
mai lucidă. Morala mu se poate întemeia decât pe cunoaşterea 
acestei fâsmri continuă a luciditätu conştiinţei. 

S'a scris despre morala lui Montaigne că este meschină, 
lipsită de eroism, naturalistă. Şi totuşi o morală în care omul 
se paşte sau se desființează după cum îndeplineşte sau nu 
virtutea adevărului, nu poate fi mediocră. 

Convingerea lui Montaigne că tot ce întrece măsura ome- 
nească nu ne apropie de înger ci de bestie, şi sfatul lui dat 
omului ca să se lase călăuzit de Natura care este bună şi 
blândă, au făcut ca morala lui să fie interpretată greşit, ca 
una mediocră, utilitaristă, lipsită de nobleţa eroismului şi a 
jertfii. Este drept că Montaigne pretueste mai presus de orice 
viața omenească, dar departe de a predica un egoism strâmt, 
el proclamă, nu numai frumuseţea jertfei pentru binele obştesc, 
dar o socoate chiar o necesitate. Dacă individualismul său 
este subliniat de afirmația că morala individuală este mai 
presus decât cea socială, totuşi nu este prilej în care Montaigne 
să nu supue fapta individuală, interesului obstesc. 

Acest zis sceptic mai are şi un crez: „La justice en soy 
naturelle et universelle”, o dreptate ideală pe care o crede şi 
posibilă. Ori, dreptatea inu este ea o virtutue eminamente 
socială ? 

lar când e vorba să fixeze o ierarhie a valorilor, Mon- 
taigne nu se mulţumeşte să se oprească la un grad de umanitate 
mediocră. Căci introduce sfințenia, ca o treaptă superioară. 

Deosebind pe sfinţi de oameni după cum deosebește pe 
oameni de animale, el consideră ascefismul ca o ţinută admi- 
rabil omenească, fireşte ifără a o prescrie oricărui om, ci 
drezând-o rezervată celor aleşi. 

Astfel ierarhia sa de valori nu este dominată, precum se 
zice, de criteriul utilității, căci Montaigne preasläveste sacri- 
ficiul ascetismuluui, nu atât pentru greutatea si utilitatea sa, 
cât pentru gratuitatea sa. 

Acest partizan al bunului simţ, detronează utilul printr'a 
hotărîre luată nu din inimă şi entuziasm ca romantici, ci prin- 
tr'o hotărîre luată din forul logicii pure şi a dreptei judecăți. 

El scrie: nimic nu este inutil în natură, „pas même linu- 
tilité même”. Utilul în sensul strict, îşi pierde înţelesul său 

practic. „Utilul inutil” este egal cu „totul util”, si astfel no- 
țiunea finalistă morală ia aspectul unei noţiuni logice: rându- 
iala, adică oricare lucru ła locul său. Totul în natură are un 
rost. Suprema virtute este cercetarea acestui rost, si actul 
specific omenesc nu este, dupä Montaigne, decât dreapta 
judecată. lată cum „La vérité est le commencement d'une 
grande vertu”. 

Nivelul spiritual de pe care creşte şi gândul și fapta lui 
Montaigne e însuşi Adevărul. Adevărul este supremul criteriu 
al moralei, nici utilul nici socialul, iar când, în cumpănă grea, 
omul mu mai poate să ajungă la o dreaptă judecată, atunci el, 
Montaigne, se încredințează lui Dumnezeu. ,,Je me résigne à 
Dieu”. Milostivenia lui Dumnezeu la care recurge Montaigne, 
trece și peste poziţia utilitaristä, şi peste aceea a idealismului 
celui mai înaintat. Prin ea Montaigne deschide larg o poartă 
pentru avântul viitor, al evoluţiei spirituale posibile. 

Cum mai poate fi tălmăcit bunul său simţ, ca, o platitudine, 
de vreme ce el isvorăşte din luciditatea curajoasă a reflexiunei? 

Cum mai poate fi învinuit echilibrul prea slăvit de Mon- 
taigne, ca fiind lipsit de avânt, de vreme ce el este greu plătit 
cu lupta dintre înger și bestie, şi cu fapta eroică a dreptei 
judecăți? Cum mai poate individualismul lui Montaigne să fie 
bănuit de egoism strâmt când Eul lui este călăuzit de gândul 
relativității spre măsură, când îi statorniceşte limitele, când se 
recunoaşte în condiția umană, când se lecueşte de anarhie, si 
în gestul larg al fngäduintei se mâniueste de orice animalitate? 

Omul ideal, după Montaigne, aşa cum îl visează în ca- 
pitolul său de pedagogie i,De l'institution des enfants”, este omul 
veşnic treaz, în kare domneste ca suveran peste simtire şi peste 
porniri, cugetul limpede. 

Nu este o simplă întâmplare că orientarea culturei mo- 
derne s'a limpezit deabea cu Montaigne după un veac întreg 
de umanism, căci idealismul pe care s'a clădit spiritualitatea 
modernă, este metoda cugetului liberat de patimi şi prejudecăţi. 

Nu îndoeala stearpă zâmbeste din Esseuri ci biruitoarea 
poezie a realității. 

Montaigne stă de strajă la hotarul a două lumi. Sub 
ochii lui fnseninati trec valorile culturei antice, trec valorile 
creștine, trec nădejdile turburi ale evacurilor ce vor să vie, 
El le priveşte alaiul neîntrerupt, le cercetează, le ,,contro- 
leazä”, le salută curtenitor si, îndreptând spre zările întunecate 
zâmbetul cugetului său liberat, le luminează calea spre viitor. 

Foarte înrudită cu gândirea lui Montaigne este aceea a 
prietenului său, Pierre Charron (1541—1603), cunoscutul 
predicator parizian. 

Si pe el îl preocupă, mai presus de orice, natura omenească, 
dar mai ales partea practică, morală a conştiinţei. 

Opera de căpetenie De la Sagesse (1601 Bordeaux), 
este o compilare din Esseurile lui Montaigne, mult mai putin 
atrăgătoare decât originalul. Îi lipseşte grația Esseurilor, e 
scolastică, rece, uscată. Charron are însă meritul de a. fi scris 
prima carte de morală filozofică într'o vreme când se scriau 
tratate de morală teologică. 

Charon recomandă îndoiala, care e menită pe de o parte 
să ţină spiritul treaz pentru cercetare, iar pe de altă parte să 
ducă la credinţă. Nici rațiunea şi nici experienţa nu sunt în 
stare să ducă la adevăr, fiindcă atât una cât şi cealaltă sunt 
supuse înşelării. Spiritul nostru nu dispune de un mijloc eficace 
de a distinge între adevăr şi fals, de aceea noi suntem sortiţi 
să căutăm pururea adevărul, fără să ajungem vreodată în pose- 
siunea lui. Adevărul aparține numai lui Dumnezeu. Nouă ne 
sunt date ca singure bunuri, în lumea aceasta plină de erori 
şi de mizerie, îndoiala şi cercetarea. 

După Charron, viaţa este un lanţ de vicisitudini, si de 
erori. Omul este incapabil să iasă din mediocritate. 

Înţelepciunea constă în recunoaşterea limitelor cunoștinței si 
puterei omeneşti. Această modestie duce la cinste, credință în 
Dumnezeu şi linişte. 

Fervent catolic, Charron a apărat Biserica lui, de ata- 
curile protestanților şi libertinilor. 

Mai presus de tot, însă. pretueste natura, raţiunea şi mo- 
ralitatea. 

Natura şi raţiunea sunt divine. Religia este dependentă de 
morală, nu viceversa. Morala este naturală; pentru acest stoic 
principala virtute este să te întorci la natură. Rațiunea ne este 
dată de natură. 

À trăi înseamnă pentru el a trăi din adevărul moral, şi 
aceasta este identic cu a fi conform naturei tale. 

Religiunea să fie rodul acestei morale. „Să nu te încrezi 
în aceia a căror moralitate este întemeiată pe scrupule reli- 
goase” spune el. Religiunea ne este dată, pe când raţiunea 
este în noi. 

Odată, el exclamă: „Vreau să fie omul bun chiar dacă nu 
ar fi Paradis sau lad!” Fireşte, aceste vorbe au îngrijorat Bi- 

serica, şi Charron a fost silit mai târziu să; le scoată din text. 

Dar până la urmă, valoarea supremă rămâne pentru Char- 
ron, tot revelaţia creştină. 

Un alt reprezentant al scepticismului, în această vreme, este 
şi Franz Sanchez (1552—1632). Născut în Portugalia, 
dar stabilit de mic în Franţa, îşi făcu instructia la Bordeaux, 
călători apoi câţiva ani în Italia si fu după aceea profesor de 
medicină la Montpellier si Toulouse. In afară de alte lucrări 
de mai mică importanţă, în care atacă o seamă de medici şi 
filosofi italieni, printre cari Fracastaro şi Cardanus, el publică 
lucrarea lui de seamă Quod nihil scitur. Sanchez se ridică în 
această lucrare împotriva filosofiei aristotelice si scolastice, 
împotriva speculațiilor extravagante ale Renașterii, împotriva 
eruditiei bazată pe interpretarea cuvintelor aflate în cărţi. Ştiinţa, 
aşa cum se predă, nu este după el știință adevărată. Ea se 
foloseşte de definiţii și utilizează deductia silogistică, dar defi- 
nițiile nu sunt altceva decât explicitare de termeni, iar deductia 
silogistică presupune premize ce sunt arbitrare si fără valabilitate 
sigură. Ştiinţa adevărată, constă în corespondenţa perfectă dintre 
subiect şi obiect, scientia est rei perfecta cognitio. 

Lucrurile sunt în număr infinit şi stau toate în raporturi 
unele cu altele, încât un lucru nu poate fi cunoscuti decât rapor- 
tându-l la toate celelalte, iar omul fiind finit nu se poate pune cu 
infinitatea lor. Lucrurile sunt apoi individuale şi schimbătoare, 
unele din ele prea mari, altele prea mici, încât depășesa posibi- 
litätile de sesizare ale minţii omeneşti. O fiinţă mică, cum este 
omul, un microcosm, nu poate sesiza universul infinit. Cunostinta 
o împarte Sanchez în cunoştinţă prin simţuri și în cunoștință! 
de sine. Cea dintâi ne dă numai icoane intuitive şi determinate, 
dar înşelătoare; cea din urmă ne asigură de imediatitatea eului 
nostru, dar este curgătoare şi nedeterminată. Nici cunoştinţa 
prin simţuri, nici cunoștința ‘de sine nu sunt suficiente şi mu 
sunt cunoştinți în adevăratul înţeles al cuvântului. Cunostinta 
omenească nu poate fi o cunoştinţă perfectă, căci pentru o ase- 
menea cunoştinţă e necesar un subiect perfect, cum e Dumnezeu, 
iar nu unul cu atâtea neajunsuri organice, cum este omul. Lu- 
crurile nu pot fi cunoscute în chip perfect decât de Dumnezeu, 
fiindcă el este acela care le-a creat. Dar dacă omul nu dispune 
de o cunoştinţă perfectă şi nu poate spera la ea, fel poate poseda 
în schimb o cunoştinţă utilă, dar mult mai modestă. Părăsind 
argutiile terminologice și folosind observația şi experimentul, 
ținând seamă de multiplele şi variatele piedici ce stau în calea 

cunoștinței, şi pătrunzând cauzele nestintei şi îndreptându-şi 
atenţia asupra lucrurilor înşile, el poate ajunge la o cunoştinţă 
mai modestă şi numai trecătoare, dar totus utilă. Dumnezeu care 
a creat lumea, nu me-a înzestrat cu facultatea de a-i cunoaşte 
cauzele prime, ci numai cu aceea de a-i pătrunde cauzele inter- 
mediare, causae secundae. 

Ca sceptici merită să mai fie pomepiţi: François de 
la Mothe le Vayer (1588—1672) si Daniel Huet (t 
1721), cari susţin că relevarea neajunsurilor raţiunii pregăteşte 
drumul pentru credință. Mai e de pomenit şi Simon Fou- 
cher (1644—1696), care în scrierile sale pledează pentru scep- 
ticismul academic. 


a 


10, — Filosofia germană în timpul Reformei 

În acest început al secolului al XVI-lea, filosofia ger- 
mană prezintă aspectul interesant a două linii de gândire în 
efortul lor de întrepătrundere; căci faptul Reformei lui Luther 
este un punct de încrucișare şi de coincidere trecătoare a două 
atitudini până aci divergente, şi cari foarte curând se vor 
deosebi din nou. În protestantismul primilor ani se suprapun, 
pentru scurt timp, direcţia mistică a gândirii germane — în 
conflict neîncetat cu tomismul Bisericii catolice — şi esenţa 
gândirii religioase a Reformei; protestantismul însuşi a în- 
semnat această absorbire itrecätoare a misticei medievale, înno- 
irea spirituală pe «care a creat-o întemeindu-se tocmai pe această 
împărtășire din ce era mai autentic şi mai viu în acea bogată 
gândire care se susträgea dogmei catolice. Intrepätrunderea gân- 
dirii religioase cu atitudinea mistică va fi totuşi, si în pro- 
testantism, numai trecătoare; devenit o a doua scolastică, aceasta 
se va constitui fin dogmă determinând din nou separarea mis- 
ticei care își wa urma astfel mai departe desfăşurarea alături 
şi împotriva atitudinii fixate a nouii Biserici. 

Despre misticism şi tanti-aristotelism se poate vorbi însă 
nu numai în cuprinsul gândirii germane a acestei epoci, dar 
în cuprinsul gândirii comune întregii Renaşteri. Astfel în pla: 
tonismul florentin s'a putut vedea calea deschisă spre mi- 
sticism; religiozitatea profundă și atitudinea modernă a gân- 
dirii lui Ficina sunt arătate tocmai drept caractere ale acestui 
platonism de tendință mistică; şi mai mult, sunt socotite ca 


www.dacoromanica.ro 


106 Filosofia germană în timpul Reformei 


drumuri deschise spre gândirea Reformei germane!). In în- 
telegerea ce se dă gândirii lui Ficino privită ca viziune mo- 
dernă, prin conceperea omului ca centru şi aproape creator al 
realului — este înţelegerea poirivit căreia un comentator italian, 
Saitta, îl apropie de Kant — întrevedem apropierea ce există 
între platonismul florentin şi gândirea mistică a lui Eckhart, în 
ambele atitudini apărând aceeaşi punere a omului în centrul 
existenței, aceeaşi înältare a lui la treapta de creator al exis- 
tentei însăşi. Ceeace în filosofia Renaşterii, la un Nicolaus 
Cusanus chiar, este calitatea sufletului văzut ca loc de în- 
crucisare a celor două lumi, de dinamică primire a ambelor şi 
astfel putere de autodeterminare; acelaş dinamism apare în mis- 
tica eckhartiană ca viziune a sufletului auto-creator şi a spiritului 
deificat. Este interesant aşa dar faptul că această auto-afirmare a 
omului pregăteşte Reforma — întrucât înseamnă valoarea spiri- 
tului divin în om şi putinţa lui de mântuire fără mediatiune, după 
cum fără trepte ierarhice voeşte să fie procesul iubirii în, 
platonismul ficinean —; şi apare totodată, în această auto- 
afirmare, şi o afirmare a lumii, o ,„,Weltbejahung” sau o 
iubire a lumii, ce lămureşte cultul frumosului în Renaşterea 
artistică 2). Suprapunerea acestor două atitudini în momentul 
acesta este prețioasă întrucât indică direcţia comună care a dus, 
atât prin platonismul umanist cât şi prin erezia mistică me- 
dievală, spre aceeaşi afirmare a omului modern al Reformei. 
Dacă aşa dar mistica germană a putut fi socotită izvor al 
protestantismului, această afirmaţie indică numai continuitatea 
neîntreruptă care apare în diversele forme ale ereziei medie- 
vale alimentate de neoplatonism, şi care îşi găsesc un prim 
punct de lämurire fin închegarea gândirii florentine, pentru a 
întemeia apoi, prin ceeace constituia spiritualitatea lor cea 
mai adâncă, atitudinea iniţială — singura autentică — a pro- 
testantismului. În toată această desfăşurare de gândire se pre~- 
cizează aceeaşi mişcare tdela viziunea tomistă a dogmei la 
viziunea umanistă, în specie ficineană, a sufletului capabil el 
singur de înältare şi atingere sau posedare a divinului. 


Filosofia protestantă şi adversarii ei. 


Faptul care determină :speculaţia filosofică germană la 
data Reformei este revizuirea valorilor impusă de protestantism; 


1) Cfr. Giuseppe Saitta, La Filosofia di Marsilio Ficino, Messina 1923 
pas. 86—87. i 
2) Cfr. Ernst Cassirer, Individuum und Kosmos in der Philosophie der. 
Renaissance, Leipzig 1927, pag. 70—71, | 

dar, dacă acesta e centrul spiritual al epocii, întrucât el 
determină mișcările ei de idei, el este totuşi interesant numai 
ca motiv ce naşte speculatia cea mai autentică, nu însă ca 
gândire autentică în isine. Întâlnim în momentul Reformei faptul 
interesant al nouii doctrine protestante hrănite din mistica me- 
dievală şi determinând totuşi, odată cu constituirea ei ultimă, 
reacţia venită din partea aceleiaşi mistice. Este un proces 
de trecătoare primire şi repede negare a unor motive de gândire, 
cari puteau susține numai o atitudine filosofică, nu însă o dogmă 
bisericească; aceasta, odată constituită, trebuia neapărat să nege 
motivele cari initial au întemeiat-o; anti-tomismul şi astfel 
anti-aristotelismul initial vor lăsa loc mai târziu, în definirea 
ultimă a dogmei, aristotelismului nou al lui Melanchton. 
Atitudinea de gândire a lui Luther cât si a lui Me- 
lanchton — îndeosebi a acestuia, întrucât el a fost enun- 
țătorul doctrinei protestante — prezintă astfel acea intere- 
santă împletire de motive deosebite, în care putem să distingem, 
destul de clar, ceeace a fost la un moment dat pătrundere de 
forme mistice, de ceeace a trebuit să fie mai târziu revenire 
la formulă şi evitare a ultimelor concluzii la cari puteau duce 
logic — şi la cari au dus într adevăr — poziţiile initial adoptate. 
Isvorul mistic al protestantismului şi constituirea lui ini- 
țială în linia gândirii medievale sunt dovedite prin faptul că 
Luther însuşi este primul care publică, la 1516, acel breviar 
mistic pe care îl intitulează Deutsche Theologie şi în 
a cărui prefaţă scrie: „Această nobilă 'cărticică, pe cât este de 
săracă şi stângace în cuvinte şi înțelepciune omenească, pe 
atât şi mult mai bogată şi mai prețioasă este în artă si înte- 
lepciune divină”. Luther o alătura astfel textelor Sf. Augustin 
si Bibliei, indicând totodată izvoarele adevărate ale gândirii lui. 
Această iniţiere mistică o datorează el însuși lui Staupitz, 
care i-a indicat, în anii căutării de sine şi ai îndoelii, lectura 
textelor cari i-au adus speranţa mântuirii prin credință. Teo- 
logia germană i-a putut fi întradevăr o cale de gäsire 
a liniştei sufletului, întâlnind în ea ceeace gândirea lui Eckhart 
avusese mai preţios pentru fundarea speranţei creştine si astfel, 
atenuate consecinţele extreme lale poziției lui esenţiale, posibi- 
litatea unei mai uşoare acceptări a ei. Astfel apare în această 
„cărticică” definirea desăvârşirii ca ceeace este perfect în sine 
si, dimpotrivă, aceea a nedesăvârșirii ca ,„Stuckwerk”; este 
o distictie care aminteşte pe Eckhart, pentru care deasemenea 
creatura este inferioară în existența ei numai prin altceva, 

nu în sine; procesul cunoaşterii e arătat mai departe, ca şi la 
Eckhart, ca o abdicare de la ceeace este creatural în noi, o le- 
pădare totală de ceeace constitue în fiecare „die Ichheit” şi 
„die Selbheit”; numai atunci poate fi Dumnezeu în noi: „Atunci 
când creatura iese, să intre Dumnezeu” t); deasemenea, ca 
şi pentru Eckhart, păcatul este numai îndreptare spre creatură 
şi creatural, iar atingerea lui Dumnezeu este starea desăvârşitei 
abdicări — „abgeschieden von allen Kreaturen” — pe rare 
misticul medieval o numea cu cuvântul apropiat ,, Abgeschieden- 
heit”; este, însfârşit, aceeaşi identificare a desăvârşirii, ce poate 
primi pe Dumnezeu, cu starea desăvârşitei sărăcii pe care o 
defineşte o predică a lui Eckhart. 

In opera lui Luther, scrierea care cuprinde mai clar gân- 
direa lui încă pătrunsă de lectura textelor mistice, şi permite 
astfel surprinderea acelui filon autentic de protestantism 
— pe care îl anunţă Eckhart şi-l vor continua adversarii 
lui Luther — este Von der Freiheit eines Christmenschen, din 
jurul anului 1520. Întâlnim aci afirmarea putintei de mântuire 
a omului prin credinţă numai, deasupra 'faptei bune însăşi; 
şi apare astfel în acest punct ecoul textelor Teologiei germane 
care spunea că atingerea adevăratei lumini sau adevăratei cu- 
noaşteri nu este 'posibilă prin ştiinţă sau prin rațiune. Este 
în ambele texte o egală preţuire a faptului singur al credinţei 
ca totală dăruire lui Dumnezeu, ea singură aducând sufletului 
toată fericirea; este aceeaşi conştiinţă a beatitudinii divine 
pe care o întâlnim la Eckhart şi o vom reîntâlni în linia mi- 
sticei secolului al XVI-lea. La Luther, această beatitudine se 
defineşte ca putinţa de atingere a lui Dumnezeu, nu identitate 
cu El — cum spunea Eckhart —, si astfel putinţă a revenirii 
nemijlocite la El prin faptul simplu al credinţei; iar o cale 
deschisă spre misticism — astfel o desvăluire a izvorului prim 
al gândirii lui — apare, spre pildă, în unele rânduri din 
Tischreden, în care surprindem un accent al panteismului care 
străbate doctrina lui Eckhart. Astfel întâlnim la Luther 
aceste cuvinte: ,,Dumnezeu nu este legat de niciun loc, nici 
nu este în afara niciunuia; el este în toate locurile şi în cele 
mai neînsemnate creaturi, ja într'o frunză de copac sau în- 
trun fir de iarbă, şi totuşi nu este nicăeri ?). 


1) Die deutsche Theologie, in Deutsche Mystik, eingeleitet und aus- 
gewählt von Dr. Lothar Schreyer, Berlin p. 233. 


2) Tischreden Ur, M. Luthers von Gottes Werken, în Tischreden oder 
Colloquien, Leipzig, Reclam, p. 34. 

Acestei atitudini, ce-şi găseşte ecou în mistica medi- 
evală, îi corespunde firesc şi anti-aristotelismul lui Luther. 
Ca şi în primele scrieri ale lui Melanchton, întâlnim şi în 
Tischreden referiri ironice la filosoful grec, şi ele nu pot 
să însemne decât aceeaşi negare a tomismului catolic, pe care 
erezia mistică o dovedeşte la fiecare propoziţie a ei. O sem- 
nificatie filosofică nu au textele lui Luther; cercetarea lor 
este interesantă aci numai ca precizare a unor puncte de 
plecare, ca fixare a acestui moment în care o nouă spiritualitate 
se constitue în perspectiva bogată a unei gândiri, care a în- 
cercat neîncetat depăşirea dogmei; pentru a o pierde însă atunci 
când trebuie să se definească drept dogmă a nouii Biserici 
create. lată dece, această trecere dela inițiala aderare la tra- 
ditia mistică eckhartiană spre treptata ei negare şi adoptare 
a aristotelismului, apare mai caracteristic la Philipp Melan- 
chton. 

Nu i-am putut cere lui Luther linia închisă a unui sistem 
de gândire, şi am subliniat la el numai unele puncte cari do- 
vedeau motivul cel mai adânc al protestantismului; în acele 
elemente din isvor mistic am putut să vedem, mai mult decât 
definirea unor dogme, expresia lămuririi şi împăcării la care 
sufletul lui ajunsese, aşa dar mai mult frânturi ale unei con- 
fesiuni destinate discipolilor apropiaţi, decât puncte pentru fixarea 
unei dogme bine conturate. In gândirea lui Melanchton însă, apar 
ambele momente, şi astfel se schiteazä trecerea dela atitudinea 
încă bogat întemeiată pe cunoaşterea liniei mistice, la atitudinea 
ce i sa impus odată cu voința definirii doctrinei Bisericii 
reformate. Melanchton nu este mici el un gânditor autentic; 
umanist erudit şi expunător clar al unei gândiri, va realiza 
fundarea filosofică a protestantismului prin aristotelism; va fi 
firesc un aristotelism purificat de tomism, aristotelismul unui 
umanist care cercetează textele antice; totuşi va fi un împrumut, 
o adoptare a unui cadru străin spiritului celui mai adânc al 
gândirii noui. La 1536, întro prelegere, Melanchton va spune 
că singură doctrina fui Aristot poate fi aleasă ca temelie a 
unei gândiri filosofice, şi va recunoaşte la un moment dat 
aceeaşi necesară recurgere ila gânditorul grec: ,,cacere monu- 
mentis Aristotelis non possumus”. Este recunoaşterea voinţei 
de închegare dogmatică a doctrinei Bisericii lui Luther, şi 
ea putea fi mumai a unui spirit de reală erudiție, nu însă de 
autentică trăire a spiritului nou, pe care îl însemna esenţa 
protestantismului. 

In urmărirea acestei dosvoltäri a gândirii Reformei, dela 
aspectele ei mistice la cele aristotelice — constituind, cum s'a 
“spus, o a doua, ediţie a scolasticei — prezintă un înţeles preţios 
scrierea lui Melanchton apărută la 1521, Loci communes rerum 
theologicarum. Încercâre de comentare a textelor sfinte în afara 
oricărei erudiţii filosofice, cartea este o introducere la ade- 
värata irăire a doctrinei creștine, cu disprețul „,filosofemelor lui 
Aristot’, cari se dau drept învățături ale lui Christ; şi acest 
dispreţ pentru filosofie apare în fiecare propoziţie, aproape 
neaşteptat la un umanist, însemnând însă interesant acest mo- 
ment în care protestantismul se afirmă în tradiţia dreaptă a 
misticei medievale. 

Primul punct la care se oprește autorul este negarea li- 
bertății voinţei, arătarea tuturor faptelor umane în perspectiva 
predestinatiei divine şi, prin această înţelegere  augustiniană, 
afirmarea graţiei; doctrina protestantă se lămureşte mai de- 
parte prin arătarea valorii faptei interioare sau voinței etice, 
deasupra acţiunii realizate; prin definirea naturii străbătute de 
păcat a oricărei fapte împlinite prin singură sträduintä ome- 
nească; prin afirmarea astfel a gratiei şi mântuirii numai prin 
Dumnezeu si prin credință: ,,de aceea singură credinţa ne mân- 
tueşte” scrie Melanchton 1), căci numa: ea înseamnă cunoaştere 
a îndurării divine. Dacă protestantismul coincide aci çu doctrina 
augustiniană, prin afirmarea păcatului omenesc, el se apropie 
totodată puternic de mistică prin resolvirea comunicării omului 
„cu Dumnezeu, nu în fapta materială şi exterioară, ci în credinţă, 
care e fapt ide iubire, părăsire în El, deplină uitare; Melanchton 
vorbeşte, de „fluviul de iubire”, care este credinţa, identifi- 
când iubirea cu recunoaşterea îndurării divine. 

Sunt destul de numeroase referirile foarte ironice la Platon 
“şi în deosebi la Aristot si la „teologii aristotelici”, atacuri ce 
se îndreaptă astfel împotriva speculatiei filosofice asupra cre- 
dintei, si lămuresc poziţia primă a autorului. Textul însuşi 
este aproape un breviar al primului protestantism, căci atât 
întemeierea unică pe scrierile pur religioase, cât şi polemica 
împotriva teologilor, arată că suntem în faţa unei expuneri de 
doctrină provenită din conştiinţa încă vie a nouii credințe. 
Mai departe însă, scrierile lui Melanchton se întemeiază pe 
Aristot; profesor la Wittemberg, învățământul lui introduce 


1) Philipp Melanchton, Grundbegrifie der Glaubenslehre, ins Deutsche 
mebertragen von Fr, Schad, Muenchen, 1931 p. 138. 

în Universitățile protestante noul aristotelism al Bisericii re- 
formate, pe care îl întâlnim în scrierea de etică Philosophiae 
moralis epitome din 1537, ca şi în Initia doctrinae physicae din 
1544 unde, păstrându-se pe linia aristotelico-ptolemaică, neagă 
teoria copernicană; iar în definirea dogmei însăşi întâlnim, 
spre pildă în Enarratio symboli nicena postrema absoluta anno 
Christi MDLVII, această afirmare anti-eckhartiană a creaţiei 
libere a lu Dumnezeu: „nec fuit alia aeterna res ante crea- 
tionem, nisi sola essentia divina, & execrandi sunt furores 
Philosophorum qui fingunt Deum esse quiddam, quod tantum 
sit in quadam {materia coeterna, & necessario in ea sit, & ne- 
cessario formet eam” +); este afirmarea atot-puterii şi supremei 
libertăţi divine, care apăreau negate în gândirea lui Eckhart; 
și Melanchton va spune în altă parte, definind, pe Dumnezeu, 
că este „esentia ...liberrima” 2). Este prețioasă precizarea acestei 
aristotelizări a gândirii lui Melanchton în momentul consti- 
tuirii în dogmă a protestantismului, deoarece ea arată cât 
de puţin trebuie căutată esența acestui protestantism aci, în 
expunerea lui sistematică, deoarece adevărata lui esenţă e, pe 
de o parte în tradiția mistică medievală, pe de altă parte în 
„gândirea mistică anti-lutherană, ce apare curând; arată totodată 
cât de putin poate fi vorba de o gândire autentică în cazul 
lui Melanchton, care a putut adopta atât de uşor cadre fun- 
damental străine spiritului mou al gândirii pe care trebuia s'o 
expună; şi, însfârşit, aceeaşi aderare hotărită la aristotelism 
— ca temelia cea mai sigură pentru o dogmă care se voia 
astfel, pentru a se impune — explică foarte uşor şi spiritul 
intolerant al nouii Biserici: Melanchton va socoti arderea lui 
Servet ca un „pium et memorabile ad omnem posteritatem 
exemplum”, si va îndrepta împotriva lui Schwenckfeld si Se- 
bastian Franck atacuri meaşteptate în cuprinsul unei expuneri 
filosofice, dar fireşti din moment ce protestantismul nu mai 
voia să fie o doctrină a mântuirii individuale si astfel o ex- 
presie imediată a unei orientări spirituale, ci căuta să înteme- 
ieze un corp de doctrină închis si perfect conturat. 

Impotriva aristotelismului protestant şi a intolerantei nouii 
doctrine, apare la 1573 scrierea lui Taurellus Philisophiae 
triumphus, şi la 1597 apare opera polemică a aceluiaş, îndreptată 


1) In Omnium operum reverendi viri Philippi Melanchtonis, pars se- 
cunda, Wittebergae, MDLXII. p. 231 

2) In Locorum Theologicorum, postremo editio absoluta Wittebergae, 
anno MDLXLIII, în op. cit. pars prima p. 150. 

împotriva lui Caesalpinus: Alpes caesae; este o risipä de 
vervă strălucită împotriva a tot ce este dogmă, şi punct de 
plecare pentru închegarea unei credinţe supra-confesionale. Inte- 
grat unei epoci «de violente lupte de idei, participând profund 
la procesul constituirii dogmelor noui şi înțelegând foarte cu- 
rând substratul de intolerantä al protestantismului, Taurellus 
încearcă o depăşire a dogmelor şi atingerea unui punct de 
vedere care să îmbine revelaţia creştină şi gândirea filoso- 
fică. In ambele vede acelaş adevăr la care se ajunge numai 
pe căi deosebite. Lămurind aceste drumuri de toate comen- 
tariile teologice şi filosofice, revenind, dincolo de ele, la sim-- 
plicitatea unei prime vederi, Taurellus crede în putinţa refa- 
cerii în om a acestei vederi nefalsificate, anterioare oricărei 
dogme. 

Este interesant că putem apropia aici textul citat al lui 
Melanchton de gândirea lui 'Taurellus, prin acelaş dispreţ ne- 
încetat exprimat față de tot ce este autoritate aristotelică sau 
speculație asupra credinţei; în acest moment, lutheranismul 
coincide cu ceeace va fi mai târziu reacţia adversarilor săi. 
In acest sens spiritul lui Taurellus este de o factură cu totul 
modernă, atunci când vrea să unească întrun acelaş adevăr 
raţiunea şi credinţa, filosofia şi teologia, şi se întemeiază! pentru 
aceasta pe înţelegerea spiritului uman ca esenţială activitate 
şi poziţie luată faţă de lume, nu reflectare a ei. Profund pro- 
testant atunci când recunoaşte forța păcatulu originar în om, 
el depăşeşte acest punct atunci când afirmă că, dacă aceasta 
n'ar fi existat, filosofia singură ar fi fost o suficientă cale de 
cunoaştere: „si peccatum non esset, sola viguisset philosophia”. 
Este o precizare a semnificației unice de cunoaştere a rațiunii. 
cât şi a religiei, astfel o înscriere pe linia modernă a credinței 
în valoarea spiritului uman, si firesc o condamnare a disen- ` 
siunilor de dogmă asupra cărora se oprea, la un moment dat, 
speculatia lui Melanchton. 

Taurellus nu a ajuns la un sistem de gândire, şi Philo- 
sophiae triumphus e mai mult un manifest pentru o formă nouă. 
de gândire. Faptul se explică uşor prin greutatea atingerii, la 
acea dată, a unui punct de vedere superior şi supra-confesional. 
Luând ca punct de plecare dogmele cele mai comune deosebitelor 
confesiuni creştine, el încearcă întemeierea religiei pe putinţa. 
de mântuire a (fiecăruia, astfel pe aceeaşi interiorizare profundă 
a vieţii religioase, pe care o întâlnim si la începutul Reformei, 
în aspectele ei încă apropiate de mistica medievală. Totodată 

Taurellus precizează consecinţa firească a acestei atitudini, aşa 
cum © vor preciza şi ceilalți adversari ai lui Luther — mis- 
ticii aceleiaşi epoci — întemeind filosofic toleranța religioașă; 
se aşează astfel în linia lui Fausto Socino şi mai ales a lui 
Spinoza în Tractatul teologico-politic. In parte, această apro- 
piere de atitudini a fost şi o apropiere de soartă între Tau- 
rellus şi Spinoza. Nu a fost iubit nici de filosofi nici de teologi. 
Încercarea depäsirii ambelor puncte de vedere pentru desvă- 
luirea izvorului lor comun în rațiunea omenească, nu a fost 
înţeleasă. Taurellus şi-a visipit verva în această grea încercare de 
luminare a întelesului unor noţiuni simple, la o epocă' în care 
protestantismul biruitor se afirma intolerant şi nu mai respecta 
efortul de discernere a adevărului; gânditorul german nu a avut 
nici forţa marilor deschizători de drumuri, într'o vreme stră- 
bătută de prea imulte pasiuni; a murit la 1606 la Altdorf, în 
apropierea lacului elveţian, în singurătatea pe care 1-0 creiase 
scrisul lui prea îndrăzneţ. | 

Pe altă linie deasemenea s'a încercat depășirea aristote- 
lismului protestant, anume pe linia filosofiei dreptului, în pro- 
blema relaţiei dintre Stat şi Biserică. In Loci communes întâlnim 
afirmaţiile lui Melanchton asupra ordinei Statului ca ordine 
voită de Dumnezeu, ca expresie a acestei voințe, şi astfel 
totodată precizarea că legile lui trebue să coincidă cu obligaţiile 
credinţei, altfel putând fi nerespectate; autoritatea Statului este 
astfel numai slujitoare a lui Dumnezeut). Intr'un text al lui 
Luther din Tischreden întâlnim consideratiuni asemănătoare ln 
jurul aceleiași probleme: „autoritatea este slujitoare pärinlor, 
şi voinţa părinţilor este voința lui Dumnezeu” ?). Este vorba 
astfel de aceeaşi supunere a autorităţii Statului unei autorităţi 
superioare, divine, şi, mai mult, o realizare în Stat a unei 
ordine divine. În întrebarea ce se ridica mai departe, asupra 
celui care trebue să fie conducător al unui Stat, va apărea 
doctrina nouă a lui Johannes Althusius, autorul scrierii 
intitulate Politica methodice digesta atque exemplis sacris et 
profanis illustrata (1603 şi 1610, Groeningen). Dacă Melanchton 
mărginea autoritatea Statului prin autoritatea dogmei creştine, 
protestantismul rămânea legat de tomism prin această înţelegere 
a ordinei divine realizate în lume; împotriva acestu punct 
al nouii Biserici se schiteazä teoria lui Althus, anuntätoare a 


1) Melanchton, op, cit. 19. 
2) Luther, op, cit, pag. 269-270. 8 

contractualismului lui Rousseau. Plecând dela afirmarea unui 
instinct social fundamental, ,,naturalis affectio”, socoteste ia 
scop al societăţii binele poporului; indirect, autoritatea Statului 
este de origină divină, întrucât voința de grupare socială a 
oamenilor e acel instinct natural dat de Dumnezeu; direct însă, 
autoritatea este umană, căci este produsul unui contract între 
popor şi conducător; mai mult, contractul trebue să cadă atunci 
când autoritatea îşi calcă obligaţiile luate faţă de cealaltă parte 1), 

Modern prin această concepție a Statului, Althus de- 
päsea afirmatule lui Luther şi Melanchton; ca şi Taurellus, 
el deschidea drumul adevărat înnoitor pe care protestantismul 
nu putuse să-l urmeze. Pe această linie a speculație: filosofice 
de spirit modern, pentrucă anunțând ideia de toleranţă religioasă 
şi de suveranitate a naţiunii, se situiază astfel aceşti doi ad- 
versari ai protestantismului, pentru ca o altă linie de gândire 
să apară în direcția misticei aceleiaşi epoci. 

Misticii. 

Aceasta constituie adevărata gândire filosofică germană 
la această epocă, întrucât ceeace este mai autentic în pro- 
testantism se lămureşte în perspectiva misticismului medieval, 
iar aderarea la aristotelism determină necesar reacția mistică 
ce reia tradiţia aceleiaşi profunde direcţii anti-tomiste pe care 
trebuia să o însemne doctrina reformată. Privind aşa dar pe 
adversarii lui Luther în linia speculatiei mistice care se con- 
tinuă dela Kaspar Schwenckfeld la Jacob Bohme, revenim de 
fap#la motivul prim, care a străbătut protestantismul, şi indicăm 
totodată filiatia continuă dela tradiţia medievală la gândirea 
celei de a doua jumătăţi a secolului al XVI-lea. In acest caz 
însă, înțelegerea acestui ultim misticism german, este posibilă 
numai prin luarea ca punct de plecare a gândirii Ma gistrului 
Eckhart, pentru ca astfel să surprindem aici adevărata con- 
tinuitate a unei gândiri filosofice, în cuprinsul căreia aristote- 
lismul ultimelor scrieri ale lui Melanchton este în afara ne- 
cesarei desvoltări logice a acestei gândiri, şi este explicabil 
prin împrejurarea externă kare era constituirea Bisericii. Deş- 
voltarea logică necesară a gândirii germane este aşa dar aceea 
care duce dela magistrul Eckhart, pe linia întregului misticism 
medieval, spre esența primă a protestantismului şi apoi, lăsând 
deoparte abaterile lui fn aristotelism, spre reînoirea şi precizarea 


1) Asupra lui Althusius vezi şi mai sus pp. 91—92, 

aceluiaşi misticism în viziunea adâncită a lui Böhme. Urmă- 
rirea acestui misticism ka singură ne poate deschide înţelegerea. 
adevăratei semnificaţii a esenței protestantismului, pentrucă în 
el se strânge toată speculatia foarte nouă a Magistrului pre- 
dicator din Strassbourg, si tot de aici se desprinde perspectiva 
bogată a unei |viziuni noui în care răsar puncte de gândire, 
pe cari numai târziu alţii le vor relua. lată dece, dacă urmă- 
rirea misticismului secolului al XVI-lea însemnează cunoaşterea 
adevăratului efort de gândire filosofică la această dată, înţele- 
gerea ei trebue să se sprijine pe cunoaşterea continuității ce 
există între speculatia mistică medievală şi aceasta modernă. 
Insemnätatea magistrului Eckhart este astfel definită, deoa- 
rece prin gândirea lui se precizează efortul de viziune mistică 
al celor care continuă linia esenţială a filosofiei germane. 
Vieata Magistrului Eckhart poate fi reconstituită destul 
de şters după datele puţine cari ni s'au păstrat. Se ştie că sa 
născut la 1260 în orăşelul Gotha, din familia cavalerilor de 
Hochheim, şi se cunosc ca fiind scrise către vârsta de 18 
ani acele Reden der Unterweisung ţinute la Erfurt; trimis la 
Paris, obţine aici, în 1302, demnitatea de Magistru, şi, reîn- 
tors în Germania, va dobândi curând locuri însemnate în ie- 
rarhia Bisericii; dela 1313 prior şi predicator la Mânăstirea 
dominicană din Strassbourg, va trece apoi la Colonia, şi din 
1325 va data întâia plângere împotriva doctrinei lui. Prima cer- 
cetare făcută asupra acestei învățături, o declară neatinsă de 
erezie; dar se constituie curând o a doua comisie, francescană, 
pentru care Eckhart scrie o apărare declarându-se nevinovat, 
păstrând totuşi unele propoziţii care evident însemnau erezia. 
Apărarea fu astfel de fapt un nou motiv de chemare în jude- 
catä. La 27 Februarie 1327, în biserica din Colonia, Eckhart 
va afirma iarăşi, în faţa tuturor, nevinovăția lui, pentru ultima 
oară încercând să se salveze şi negând de fapt esenţa întregii 
lui gândiri. Bula papală de condamnare a punctelor eretice ale 
acestei gândiri este dată la 29 Martie 1329; dar între timp ma- 
gistrul murise, probabil singur si apăsat de acuzarea tuturor. 
Opera lui Eckhart, atât cea latină cât şi cea germană, 
prezintă o interesantă întreţesere de panteism mistic şi de 
dualism tomist, de tendință reală spre erezie în folosirea totuşi 
a vocabularului comun scolasticei. Astfel, într'una din paginile 
Comentariului latin la Geneză apare clară propoziţia de ca- 
racler tomist, afirmând creaţia lumii de către Dumnezeu în 
rațiune, împotriva susținerii unei creaţii ca necesitate a naturii; 

dar îndată, putin mai departe, arătând această creație ca să- 
vârşindu-se în prezentul eternității, precizând că Dumnezeu nu 
a creiai lumea mai înainte deoarece, înainte de a fi existat lu- 
mea, mu exista şi nu putea să existe un, „mai înainte”, se poate 
spune — cum observă Lehmann, traducătorul şi comentatorul 
textului — că aceeaşi frază latină poate fi înţeleasă şi altfel: 
Dumnezeu nu a creat lumea mai înainte, deoarece el nu exista 
înainte de a fi existat lumea. Acest din urmă! înţeles este însă 
cel eretic, şi împotriva lui se va îndrepta bula papală, citând 
ca eretice acele puncte ale doctrinei eckhartiene care afirmă 
creaţia lumii ca produsă odată cu actul prin care Dumnezeu 
există. Eretică, propoziţia e esenţială, deoarece, negând ante- 
rioritatea Creatorului asupra creaţiei, anunţă panteismul scrie- 
rilor şi predicelor de limbă germană. 

In Opus tripartitum, în Prolog, comentând versetul bi- 
blic: „La început Dumnezeu a creat cerul si pământul”, Eckhart 
are din nou o afirmaţie clară spre panteism: ,,Dumnezeu a 
creat aşa dar totul, nu ca să fie în afară sau alături sau se- 
parat de El... ci a chemat totul din nimic, anume din non- 
existență la existenţă... El însuși este doar existența” t). Este 
propoziţia care, în textele germane, va apărea clar ca afir- 
marea identităţii existenţii cu Dumnezeu. Termenul însuşi de 
„existență apare de acum precizat în contrast cu ,,nimicul” 
sau „,non-existenţa”” ce aparţine creaturilor. Astfel, înlăuntrul 
chiar al unor texte de expunere scolastică, apare totuşi des- 
chisă calea spre propoziţia eretică; pe care cu atât mai uşor o 
vom găsi în textul predicilor şi tractatelor germane, în cari 
Eckhart nu mai este legat de nici o necesitate a, expunerii dog- 
matice, şi lasă liberă desfăşurarea tuturor consecinţelor la 
care duce desvoltarea gândirii lui. 

Intre operele de limbă germană, întâlnim chiar în timpurile 
acelor Reden der Unterweisung unele puncte cari anunţă schiţa 
gândirii lui. Astfel, identitatea omului cu Dumnezeu apare într'o 
pagină care vorbeşte despre adevărata ascultare: identifică voinţa 
omului cu voinţa însăşi a lui Dumnezeu; iar această identitate 
este arătată prin abdicarea totală la noi înşine, prin înlăturarea 
oricărei voințe proprii: este totala desprindere, care singură 
ne permite să atingem în noi pe omul adevărat. Astfel se în- 
cheagă afirmarea identităţii cu Dumnezeu şi calea deschisă 
spre cunoaşterea Lui. Afirmațiile cele mai numeroase se gru- 


1) Meister Eckhart von Walter Lehmann, Goettigen 1919 p. 268. 

pează şi aici în jurul arătării prezenţei Lu în noi: , într'adevär, 
cu cât ne apartinem mai mult nouă, cu atât ne apartinem mai 
putin” 1); este expresia acelei abdicări totale de la fiinţa crea- 
turală, pentru găsirea în noi a lui Dumnezeu; mai mult, este 
dezideratul acelei mari sărăcii, care coincide cu aceeaşi pre- 
zenţă reală a Lui. 

Intr'un text eckhartian întâlnim aceste rânduri care indică 
aproape un plan al gândirii lui: „Wenn ich praedige, pflege 
ich zu sprechen von Abgeschiedenheit und dass der Mensch 
ledig solle werden, isolle seiner selbst und aller Dinge; zum 
zweiten, dass man wieder eingebildet werde in das einfaltige 
Gut, welches Gott ist; zum dritten, dass man gedenke der 
grossen Edelkeit, die Gott in der Seele angelegt hat; zum 
vierten, von der Lauterkeit goettlicher Natur”. Se schiteaza 
astfel planul succesiunii logice a ideilor ce alcătuesc această 
gândire: căci abdicarea totală de la fiinţa creaturală însemnează 
găsirea lui Dumnezeu, astfel cunoaşterea şi iubirea Lui în noi, 
identitatea cu noi. 

Primul pas esenţial pe calea cunoaşterii eckhartiene este, 
în textele Magistrului, „die Abgeschiedenheit”; apare definită 
în numeroase predici, ca abdicare de la ceeace este creatural sau 
ceeace aparţine timpului şi locului în fiinţa noastră; abdicare 
astfel de la ceeace Eckhart numeşte „das Nichts”: „Pe cât eşti 
legat de Nimic, pe atât eşti nedesăvârșit '2). Acest ,,Nimic” 
însuşi este definit prin opunere faţă de „das Sein”, existența 
pe care singur Dumnezeu o poate da; astfel, drumul! găsirii lui 
Dumnezeu este acela al vieţii care trebue să devie o existenţă, 
căci numai întrucât e aceasta, este în El. Abdicarea la non- 
existență, care e în ordinea timpului şi locului — comparată 
la un moment dat cu o moarte pentru tot ce e creatură, ,, Abster- 
ben für alle Dinge” — depăşirea multiplicității (Vielheit) 
acestei lumi, sunt momente ale unui drum uşor şi necesar omului; 
căci totul este în căutarea lui Dumnezeu, este într'o neîncetată 
goană pentru găsirea Lui. Mai mult însă, putinţa acestei găsiri, 
putinţa totalei abdicări de la lumea creaturală, însemnează! iden- 
titatea lui Dumnezeu cu omul. Eckhart vorbeşte într'una din 
predici despre trei moduri de cunoaştere: întâiul, cunoașterea 
simplă a lucrurilor exterioare; al doilea, cunoașterea ratio- 


1) Meister Eckhart, Reden der Unterweisung, în Predigten u. Traktate 
ausgewaehlt, übertragen u., eingeleitet von Fr. Schulze Maizier, Leipzig 
Insel- Verlag (1934) p. 76, 


2) Op. cit., pag, 181, 

nală; iar cunoaşterea ultimă şi superioară este aceea care găseşte! 
pe Dumnezeu în esenţa sa proprie: „ergreift Gott in seinem 
Kleidhause” 1). Acest proces al treptatei desprinderi din lumea 
creaturalä şi de interiorizare a căutării lui Dumnezeu, ne duce 
la atingerea deplinei libertăți, şi astfel la recunoaşte- 
rea existenței noastre numai în Dumnezeu. Il atingem 
în ceeace Eckhart numește ,,Urgrund”, în unitatea cea mai 
pură a existenţei, acolo unde orice determinare de nume a 
încetat, la capătul acelei adânciri spre apele cele mai profunde 
ale sufletului, unde nu mai este nimic din ce e multiplu şi 
are nume; mai mult, momentul acestei atingeri înseamnă şter- 
gerea oricărei atitudini de contemplare în noi, pentrucă într'o 
asemenea atitudine de »Schauen” există încă un moment dua- 
list; pe Dumnezeu însă îl putem privi numai cu orbire, îl 
putem recunoaște numai cu ne-cunoastere; numai astfel de- 
päsim pe Dumnezeu însuşi şi atingem Dumnezeirea, „Die Gott- 
heit”, ea singură dincolo de tot ce este creatural. 

Aceasta este puterea nemärginitä a sufletului de a merge 
mai departe chiar decât „îngerii cei mai înalți”, şi ea în- 
seamnă identitatea lui numai cu Dumnezeu; este propoziția e- 
senfialä a lui Eckhart, ce apare spre pildă astfel într'una din pre- 
dici: „Ochiul meu şi ochiul lui Dumnezeu, aceasta este un ochiu 
şi un chip şt o cunoaştere şi o iubire” 2). Această identitate nu este 
însă dobândire a ceva ce era în afara noastră, drumul abdi- 
cării de la lumea creaturală nu este înaintare către o treptată 
înălțare, ci adâncire în noi pentru găsirea aici a adevăratei 
esențe. Sufletul însuși este rodirea lui Dumnezeu în noi; în 
expresia acestei naşteri a Lui în noi, Eckhart atinge limbagiul 
figurat: sufletul este femeie, şi acesta este atributul cel mai 
nobil care i se poate da, căci omul primeşte pe Dumnezeu în 
el, Dumnezeu rodeste în el: în „Urgrund'"'-ul, la care am ajuns, 
Tatăl naste pe Fiu; astfel Magistrul poate afirma identitatea 
lui Dumnezeu cu omul, și poate arăta adevărul şi bogăţia 
pe care fiecare le purtăm în noi; iată cum misticismul rațional 
al lui Eckhart atinge gândirea protestantă şi doctrina mântuirii 
prin credinţă şi prin întoarcerea în noi. 

Dumnezeu naşte pe Fiu din nevoia de a se cunoaşte pe 
sine, iar din jubirea lor naşte Sf. Duh; acest proces înseamnă 


1) Ibid., pag. 228. 
2) Op. cit, pag. 305 

însă faptul prin care Dumnezeirea devine Dumnezeu, producerea 
Trinității fiind începutul cunoașterii Lui; şi această creaţie a 
Verbului şi producere a Trinității apare ca moment anti- 
tomist: pentru Eckhart creaţia este necesară, nu liberă. Creaţia 
se produce în ,,Urgrund”, în acea ultimă liberare de timp şi 
loc, pe care Magistrul o mai numeşte „Biirglein”; numai aci 
„înfloreşte si înverzeşte Dumnezeu”, numai aci este Divini- 
tatea pură; şi pumai aci, sufletul este desăvârşit identic cu 
Dumnezeu, aci „Dumnezeu si cu mine suntem una”. Astfel e 
atins acest punct, care înseamnă pentru Eckhart noblețea esen- 
tialä a omenirii, nobleţe ce depăşeşte simpla identitate cu 
Fiul; căci Dumnezeu fl naşte pe om, nu numai ca pe Fiul său, 
ci ca pe propria lui esenţă. Se lămureşte astfel bucuria ultimă 
la capătul acestui drum de adâncire; în desăvârşita pierdere 
de sine, în perfecta ,, Abgeschiedenheit” şi înnecare în Dum- 
nezeu, sufletul se găseşte pe sine şi îşi recunoaşte aici adevărata, 
frumuseţe; aici însfârşit găseşte că el însuși este „împărăţia 
lui Dumnezeu” 1). 

Una dintre ultimele predici ale lui Eckhart vorbeşte des- 
pre adevărata sărăcie; ea este deplina abdicare şi este atinsă 
ultim atunci când de Dumnezeu însuşi ne-am lepădat, şi între 
El şi noi nu mai există nici o distanţă; în acest punct, în 
care ating „Urgrund”-ul şi depășesc Trinitatea, îmi sunt eu 
însumi cauză, sunt etern, nenăscut, şi în nașterea mea eternă 
s'au născut toate; eu sunt astfel cauza tuturor. În acest punct 
Eckhart atinge idealismul lui Fichte: dacă eu nu aş fi voit, 
nici eu nici lumea nu ar fi fost; mai mult „dacă eu nu aş 
fi, atunci Dumnezeu nu ar fi Dumnezeu” ?); în această cea 
mai adâncă regăsire la capătul întoarcerii în noi, stă aşa dar 
„cea mai interioară sărăcie”, pentrucă e negare a tot ce con- 
stituie existența umană si aflare a adevăratei existente în ab- 
soluta desprindere. 

Astfel se schiteazä această doctrină în care punctele e- 
senţiale sunt eretice; ele neagă dualismul tomist şi înalță pe 
om la treapta identităţii perfecte cu Dumnezeu; cunoaşterea 
desăvârşită este atinsă astfel, nu prin străduință sau graţie 
divină, ci numai prin iniţială identitate cu El. Lipseşte aici, 
tensiunea altor viziuni mistice, întrucât ştim prezenţa divinului 
în noi; efortul mântuirii el însuși nu-şi găseşte loc aici, întrucât 


1) Ibid, pag. 344, 
2) Op. cit., pag. 355. 

păcatul este cădere în non-existenţă, din care totuşi sufletul 
revine firesc pentru a regăsi existența. Extazul mistic nu este 
sträduintä plină de tensiune şi nici efort faustic pentru atin- 
gerea adevărului; asceza sărăciei sau lepădării de sine este 
o redobândire a esenței noastre autentice, o transformare în 
Dumnezeu, şi este de multe ori foarte accentuat disprețul lui 
Eckhart pentru aceia care nu vor să înţeleagă această iniţială 
nobleţe şi identitate a omului cu Dumnezeu. Izvoarele lui 
Eckhart sunt arătate de multe ori, de el însuşi, în textele lui 
Dionisie Areopagitul şi ale neoplatonismului; totuşi misticismul 
lui se situiază pe o linie uşor depărtată de a misticismului neo- 
platonic florentin, tocmai prin această 'neîncetat repetată a- 
firmare a identităţii divine în fiinţa noastră. Gândirea Reformei 
va lua dela Eckhart principiul ei fundamental, mântuirea prin 
singura credinţă a fiecăruia, şi totodată va lua individualismul 
puternic. Dar această gândire lutherană nu atinge orgoliul 
eckhartian, prin aceea că afirmă realitatea păcatului şi ne- 
cesitatea gratiei în mântuire; ceeace este pesimism şi astfel 
efort faustic de mântuire în protestantism, nu apare la Eckhart, 
în care domină conştiinţa identităţii cu Dumnezeu. Ceea ce 
leagă — mai mult istoric decât ideologic pur — gândirea lui 
Eckhart de protestantism, este opunerea hotărîtă faţă de to- 
mism, nu însă adevărata esenţă a gândirii Magistrului, pe care 
o regăsim tot atât de autentică numai în idealismul romantic 
al lui Fichte; acesta reia concepţia îndrăsneaţă a Eului singur 
creator al realului. Este însă, în doctrina eckhartiană, acel fond 
de profundă interiorizare a vieţii religioase, care va pătrunde 
toată mistica germană medievală; abdicarea totală de la lumea 
contingenfelor şi adâncirea în esenţa cea mai pură a sufletului, 
această vieaţă în perspectiva singură a existenţei adevărate pe 
care o înseamnă desprinderea de ce aparține unui timp şi unui 
loc, este acesta elementul viu care străbate gândirea germană 
ce se desfăşoară în marginea tomismului catolic. Il regăsim, 
cum am văzut, în Teologia germană, care vorbeşte de aceeași 
regăsire a lui Dumnezeu numai prin abdicarea treptată de la ceeace 
este frântură, „Stiickwerk”, în existenţa creaturală; acelaş efort 
al izolării de lume şi al ascezei spirituale realizate prin ab- 
dicarea de la tot ce înseamnă eu, pentru regăsirea ta însuţi în 


„marea Dumnezeirii” — cum spune Eckhart în una din pre- 


dici?) — reapare astfel în linia acelui misticism care ali- 
1) Op. cit., pag. 343. 

meniează gândirea protestantă la începuturile ei. Trecând peste 
punctele evident eretice ale doctrinei, neatingând concepţia eului 
cauză a lui Dumnezeu şi a existenţei, mistica medievală a luat 
dela Eckhart interiorizarea faptului credinţei si adâncirea lui 
dincolo de dogmă; acestea reapar în primul protestantism al lui 
Luther şi Melanchton, însemnând astfel initialul lor anti-to- 
mism. Atunci însă când noul aristotelism introdus de Melanchton 
realizează o nouă scolastică prin dogmatizarea protestanti- 
smului, mistica anti-lutherană reia gândirea medievală, pentru 
a regăsi, prin ea, izvorul prim al doctrinei Reformei. In linia 
speculatiei mistice, care duce dela Schwenkfeld la Jacob Böhme, 
vor persista, prin Teologia germană, motive eckhartiene, cărora 
însă viziunea lui Böhme le va aduce o adâncire și o deschidere 
de perspective noui. Astfel înţelegerea semnificației acestei gân- 
diri anti-lutherane, ce duce la sistemul ultim al lu: ,,Philo- 
sophus teutonicus”, se lămureşte numai în perspectiva gân- 
dirii lui Eckhart care străbate,. în ecouri atenuate, până la 
Böhme, şi care înseamnă astfel adevăratul ferment a! spe- 
culatiei în toată desfășurarea de gândire ce trece prin textele 
mistice anonime, prin Luther si Melanchton, până la începutul 
veacului al XVII-lea. 

Numele lui Kaspar Schwenckfeld apare la în- 
ceput în numărul primilor adepți ai lui Luther, reacționând 
însă curând împbiriva aristotelizării protestantismului. În 1527, 
el publică: Sendbrief an allen Christéläubigen Menschen von 
Grund und Ursache des Irrtums im Artikel vom Sakrament 
des Nachtmahls. Era, ca şi pentru Taurellus, o încercare de 
depășire a 'deosebirilor confesionale. Scrierea, de interes în 
primul rând teologic, atinge speculatia filosofică atunci când 
Schwenckfeld deosebeşte două feluri de atot-prezentä a lui 
Dumnezeu: este atot-prezenţa derivată din însuşi faptul crea- 
tiei, prezența pe care orice dogmă o admite; şi este, alături 
de aceasta, prezenţa mistică pe care taina împărtăşaniei o 
realizează; dar această prezenţă fundează un panenteism, pe 
care Schwenckfeld îl expune astfel: „Dumnezeu este așa 
dar prin drepturile sale sau prin puterea sa, Christ, în toate 
creaturile, așa încât este şi în afară, deasupra tuturor şi se-. 
parat de toate creaturile... El lucrează necuprins de nici o 
creatură... însă în El toate creaturile sunt închise si cuprinse” +); 


1) Corpus Schwenkfeldianorum Il, 210, cit. în H. Bornkamm, Luther 
u. Bohme, Bonn, 1925, pas. 170. 

este acelaş panenteism pe care îl găsim la Böhme în scrierea lui 
Împotriva lui Tilke: „Dumnezeu este în toate fiinţele, dar nu 
orice ființă îl cuprinde”. Dincolo de panteismul eckhartian 
şi de identitatea Creatorului cu creatura, apare această cu- 
prindere numai a totului în Dumnezeu; este o depăşire a lui 
Eckhart, şi, mai mult decât aceasta, semnificaţia lui Schwenck- 
feld este prețioasă pentru denuntarea dogmatizärii protestan- 
tismului, astfel pentru efortul de lămurire şi păstrare a acelei 
interiorizări a faptului gredintei, pe care noua constituire a 
Bisericii o învăluia în formula intolerantă a unui text teo- 
logic. Violenţa scrierii polemice a lui Melanchton, intitulate: 
Scriptum in conventu schmalkaldensi propositum a theologis, 
gui ibi adfuerunt contra Schwenckfeldium, Sebastianum Francum 
et nonnullos errones alios, din 1537, se explică usor; unele a- 
firmatii ale adversarului său sunt numite de Melanchton , deli- 
rium”, însemnând, încă odată, tocmai forma constituită a pro- 
testantismului care se războește cu însăși gândirea din care 
el se näscuse. 

Mistica lui Sebastian Franck se apropie mai strâns 
de linia eckhartianä. Ca și Schwenckfeld, Franck vede realitatea 
lui Dumnezeu actualizată în lume, si numai în ea El dobân- 
deste existenţa sa adevărată; se schiteazä astfel un panteism, 
întrucât Dumnezeu este în tot, deşi nu este în nici un lucru. 
Dar, depăşind aci viziunea eckartiană, Frank va spune că pre- 
zenta lui Dumnezeu în natură însemnează esenţa divină a na- 
turii însăşi; pe când pentru Eckart cunoașterea Lui este un 
proces de interiorizare, o izolare și o abdicare la lumea crea- 
turilor, pentru Franck ea este proces de pătrundere și iubire 
a lumii, căci în ea Dumnezeu e prezent. Afirmând, mai departe, 
că Dumnezeu nu există decât în creaturi, căci numai în ele 
dobândește cunoaştere și voinţă, si, mai mult, numai ce este 
divinitate în noi Îl cunoaşte, întâlnim totuși aci, aproape viziunea 
eckhartiană a identităţii omului cu Dumnezeu. Franck spune la 
un moment dat: ,...în Dumnezeu să devenim Dumnezeu (Gôt- 
ter)”; dar nu este o devenire a Lui în el, ci o fnältare a 
noastră spre El, fără conştiinţa eckhartiană a identității ini- 
tale. Franck ajunge însă prin aceasta la afirmatiuni noui, în 
cari întrevedem pe Böhme: Dacă Dumnezeu numai în noi si 
prin noi se definește, atunci voința noastră singură poate voi 
divinul, esenţa noastră fiind voința; dacă nu voim acest divin, 
el poate să însemne — pentru noi cari nu l-am voit ca atare 
— păcatul. Direcţia sau felul voinţei noastre definesc patura 

lui Dumnezeu, căci El poate fi pentru noi binele sau răul, 
poate fi el însuşi Dumnezeu, sau poate fi Diavolul. Răul 
e deci un fapt al voinţei, pe care noi îl putem actualiza tot 
atât de puternic precât avem libertatea de a actualiza binele 
pe care Dumnezeu îl înseamnă; este o hotărîtă depăşire a 
lui Eckhart şi un înţeles al realităţii complexe a binelui si 
răului, aşa cum fl vom reîntâlni la Böhme. 

Dar Sebastian Franck, deşi preocupat şi de istorie, este 
împotriva interpretării istorice a faptelor biblice; pentru el 
afirmaţia: „historia Bibliae omnis hodie, heri et in perpetuum”, 
constitue o convingere prin care aceleași fapte sunt simboluri 
ale unor adevăruri eterne; în acest fel, episodul mântuirii lumii 
prin Christ este un simbol al mântuirii pe care fiecare o încer- 
cam neîncetat în noi; tot astfel, revelaţia nu este un fapt istoric, 
deci sfârșit, ci ea se realizează mereu în sufletul fiecăruia. 
Sebastian Franck depăşeşte astfel dogma lutherană, căci, re- 
cunoscând putinţa mântuirii si revelatiei în noi, recunoaşte ne- 
cesar indiferența confesiunii, şi ajunge astfel şi el la înteme- 
ierea filosofică a ideii de toleranţă. In acest sens a putul 
scrie: „pentru a fi creştin, nu se cere să fii profet, predicator 
sau fäcätor de minuni, ci să fii credincios si din tot sufletul de- 
plin şi cu icredinţă legat de Dumnezeu”. Este aceeași toleranţă 
pe care o (întemeia un Taurellus, şi pe care o vom găsi la 
Böhme când defineşte pe adevăratul creştin numai prin inte- 
rioritatea profundă a credinţei. Adept al lui Luther, a fost 
în curând adversarul spiritului strâmt al Reformei; căci, dacă 
Dumnezeu este o neîncetată realitate în noi, Biserica poate fi o 
comunitate spirituală lipsită de dogmă. Firesc şi-a atras atacurile 
violente ale lui Melanchton, care îndrepta împotriva lui aceeaşi 
cărticică ce cuprindea și rândurile împotriva lui Schwenckfeld. 
Arătând că a încercat, prin scrierile lui, să slăbească auto- 
ritatea Evangheliei, Melanchton replica, în tonul dogmei consti- 
tuite: „Nos autem retineamus dictum Pauli, Fides ex auditu 
est, auditus per verbum Dei...”. 

Valentin Weigel, în linia aceleiaşi mistice, ocupă 
un loc deosebit prin puterea gândirii şi a expresiei. Lectura! lui 
Tauler şi a Teologiei germane i-a deschis, el însuşi o spune, 
calea meditării. Întâlnim într'adevăr o desfăşurare de gând care 
îl apropie de spiritul misticismului derivat din Eckhart: el 
spune că centrul cunoaşterii este în noi, iar acest spirit sau 
conştiinţă a noastră este reflex al principiului divin, care este 
singur principiu real al cunoaşterii; iar faptul că în noi cu- 

noaşiem totul însemnează că acest tot el însuși este în noi 
sau noi suntem în el. Acest Dumnezeu şi această lume! pe care 
o cunoaștem numai prin adâncirea în noi, există numai în noi; 
este punctul în care Weigel se apropie cel mai mult de 
Eckhart. Ca si în cuprinsul gândirii acestuia, creaţia este ne- 
cesară, căci creînd lumea, Dumnezeu s'a creat pe Sine. Ca și 
pentru Eckhart, trecerea dela Dumnezeire — Gottheit — 
la Dumnezu, este o determinare; în sine, Dumnezeirea este 
lipsită de timp, de loc, de voinţă, si ea se determină şi există 
în timp, numai faţă de creaturi. Weigel duce mai departe, pe 
plan psihologic, aceeași gândire şi, suprimând libertatea divină, 
suprimă însăși libertatea umană, mărginind-o — şi aci apare 
influența lui Paracelsus — prin influenţa astrelor. 

In desvoltarea problemei răului, întâlnim apropieri faţă 
de Eckhart si de Böhme. Pentru Eckhart, răul nu există, e 
negația existenţei; pentru Weigel el este un accident: întrucât 
tot ce este, este în Dumnezeu, totul trebue să fie bun; astfel 
prezența răului în lume este un îndemn pentru găsirea binelui; 
este o vedere e reapare la Böhme; unde de asemenea răul 
este „sarea naturii sau existența necesară pentru căutarea 
binelui în jocul neîncetat al contrastelor. 

Dacă eckhartiană este afirmaţia vesnicului prezent al crea- 
tiei: „Eternitatea nu are nimic trecut nici viitor, ci toate lu- 
crurile sunt într'o prezentă intuiţie” 1); și deasemenea arătarea 
neîncetatei aspirații spre Dumnezeu ca spre existenţa cea mai 
adevărată; depărtarea de Eckhart apare însă în faptul panen- 
teismului; Weigel scrie: „Dumnezeu este orice lucru şi totuși 
nici unul dintre lucruri 2). Astfel se conturează acest misti- 
cism, în aceeași conştiinţă profundă a interiorităţii faptului 
credinței şi în viziunea divinului cuprins în om; dacă punctele 
gândirii lui Weigel au unele apropieri mai accentuate de Eckhart 
decât de Böhme, ceeace îl leagă însă strâns de primul prote- 
stantism şi-l face apoi adversarul lui Luther, este această esen- 
țială aplecare asupra spiritului uman în semnificaţia lui divină. 

In vieața lui Jacob Böhme, speculatia filosofică a 
însemnat un fapt de adâncă necesitate spirituală; el însuși 
zugrăveşte în Aurora tristeţea îndoielii care şi-a găsit apoi 
lämurirea în meditaţia filosofică pe care, în altă parte, într'o 
scrisoare, o va arăta ca ecou al glasului divin ce i-a dictat 


1) Von der seligmachenden Erkenntis, cap. VII p. 101 citat în Bornkamm, 
op. cit., pag. 171. 
2) Op. cit. c. 2., pag, 98 în op. cit, p. 175. 

fiecare cuvânt scris. Este în această pagină a Aurorei acea 
conştiinţă a prezenţei divine care străbate toată gândirea lui 
Bôhme, împrumutându-i acea adâncă umilință pe care mistica 
lui Eckhart nu o putea cuprinde, dar care este însăși expresie 
a acelei adânci experienţe de vieatä care a fost pentru Böhme 
speculatia: „Als sich aber in solcher Trübsal mein Geist ernst- 
lich in Gott erhub als mit einem grossen Sturme, und mein 
ganz Herz und Gemüte samt allen anderen Gedanken und 
Willen sich alles darein schloss... Er segnete mich dann mit 
seinem Heiligen Geiste, damit ich seinen Willen móchte verste- 
hen und meiner Traurigkeit los werden”. Astfel nu un gânditor 
de profesie, nu un umanist erudit si nici un cleric nu a fost 
Böhme; gândirea i-a fost revelație divinä si supunere unui glas 
ce i se desväluia. 

Privită în perspectiva gândirii lui Eckhart, speculatia lui 
Bóhme aduce un moment nou în lămurirea naşterii lumii mul- 
tiple din unitatea divinä; panteismul eckhartian se constitue 
la Böhme ca o viziune nouă si sträbätutä de dinanism, în care 
viziunea substantalistä cuprinsă în Unul eckhartian, în nede- 
terminarea lui perfectă, este depäsitä; este acesta momentul 
care konstitue unicitatea lui Bohme în desfăşurarea gândirii 
germane mistice, şi el apare aproape ca necesar născut din 
însuşi efortul de lămurire pe care l-a însemnat pentru acest 
vizionar meditaţia filosofică; spiritul frământat si aplecat asupra 
complexităţii realului a văzut izvorând. lumina din viziunea sin- 
gură ce reuşeşte să îmbrăţişeze, într'o identică înţelegere, bi- 
nele şi răul; izolării şi retragerii în sine ca o căutare a 
absolutei linisti în nedeterminare, acestei soluții eckhartiene a 
îndoieli, viziunea lui Bohme îi opune aruncarea în complexul 
faptelor întregului real, în cuprinderea lor laolaltă şi în pă- 
trunderea, prin ele, în esenţa tunică ce le-a născut. 

Scrierile cari înseamnă evoluţia gândirii lui Bohme sunt, 
după Morgenrote im Aufgang, care apare la 1612, si dupä cei 
7 ani de täcere pe cari şi i-a impus în urma acuzațiilor de 
erezie aduse primei opere, Von den drei Prinzipien, Vom 
dreifachen Leben des Menschen şi Sex puncta theosophica; 
iar (între cele din urmă, Vom übersinnlichen Leben. Se poate 
urmări în aceste texte afirmarea treptată a esenței gândirii lui, 
în sensul depășirii misticismului lui Eckhart pentru lămurirea 
acelui moment care, în panteismul medieval, apare nu suficient 
justificat. În Aurora, apare încă poziția eckhartiană; căci, afir- 
mând dualismul profund al existenţei, Böhme nu-i arată încă 

necesitatea lui logică, şi astfel nu poate atinge lämurirea naste- 
rii multiplicităţii lumii şi mici naşterea răului din unitatea si 
perfectia divină. In introducerea acestei prime scrieri, Bohme 
afirmă acest dualism: ,. Natura are două calităţi... una plăcută, 
cerească şi sfântă \si una mânioasă, infernală şi însetată”. 
Apropierea de gândirea lui Eckhart stă însă, nu numai în 
lipsa unei motiväri a răului, dar si în nediferentiereæ lui Dum- 
nezeu de creaţie; în Morgenrdte, Dumnezeu apare identic cu 
creaţia sau cu formele revelatiei lui; acesta este panteismul 
primei gândiri a lui Böhme, pe care îl vom găsi depăşit în 
momentul în care va apărea conceptul de „„Ungrund” sau 
nedeterminare absolută, care este dincolo de dualitatea prin- 
cipiilor contrare ale existenței. În scrierea Vom dreifachen 
Leben întâlnim încă această definire a lui Dumnezeu, care putea 
duce la panteism: „Dumnezeu Tatăl este majestatea... El este 
natura, şi în aceasta e iubire si furie”; iar târziu, întrun alt 
text, Gnadenwahl, apare conceptul Dumnezeirii apropiat de 
Eckhart prin aceeaşi viziune a desăvârşitei ei nedeterminări: 
„El nu este nici lumină, nici întuneric, nici iubire, nici furie, 
ci este veşnicul Unul’; în acelaș sens, într'o scrisoare adre- 
sată lui Gottfried Freundenkammern si Magistrului Johann Heu- 
sern, va scrie că Dumnezeu nu este nici natură, nici creatură, 
ci este abis şi veşnic Unul, este Nimic şi totuşi este în toate. 

Scrisă la 1620, Sex puncta theosophica cuprinde gândirea 
lui Böhme în constituirea ei caracteristică, însemnând limpede 
motivul, nu pur speculativ, ci etic religios al acestui efort de 
lămurire a înţelesului lumii. Această carte, spune Böhme, în 
introducere, a fost scrisă pentru acei oameni cari ar voi să 
atingă vieata sfântă şi adevărată, şi cari prin această lectură 
vor putea „înverzi în vieata lui Dumnezeu şi creşte şi rodi în 
arborele Paradisului” +); limbagiul figurat al lui Bohme amin- 
teste expresia lui Eckhart în indicarea rodirii lui Dumnezeu 
în noi. 

Planul cărții este definirea dualismului celor două prin- 
cipii cari nasc lumea, și în acest dinamism al antagonismului 
lor necesar şi neîncetat, înţelegerea aspectelor complexe şi 
contradictorii ale existenței. Arătând ca esenţă a oricărei vieţi, 
voința, Böhme arată ca primă voință generatoare ceeace el 
numeşte „Ungrund” sau „ewig Nichts”; este aceasta tocmai 


Ei 


1) Sex puncta theosophica, nach der Ausgabe von 1730, Leipzig, im 
Insel- Verlag, p. 8. 

definirea Dumnezeirii în esenţa sa nedeterminată, pe care Bohme 
o numeşte deasemenea „eine Stille ohne Wesen”, pentru a-i 
recunoaşte, ca singură determinare, tocmai voinţa; acelaş „Un- 
grund” este numit, în scrisoarea Mysterium magnum: „ein 
unergrundlicher ewiger Wille”. Se defineşte astfel Dumne- 


zerea — comparată cu un ochiu sau cu o oglindă — ca 
7 S 4 i 
loc al tuturor esentelor, ca ,,,plinätate a tuturor lucrurilor”; în 
ea apare însă — căci e voință — principiul dinamic al cre- 


atiei. In „„Ungrund” este tăcerea desăvârșită a nedeterminării, si 

principiul ei dinamic nu este decât această neîncetată voinţă, 

care e o dorire a creaţiei, un „Begehren” sau „o foame”; 

în această voinţă, care este interior conflict, se va naşte de- 

terminarea și astfel principiile generatoare ale existenței în 

forme myltiple; este, totodată, acest efort şi voință de deter- 

minare o necesitate interioară ce constituie adevărata libertate 

a Dumnezeirii. Voința naturii de a se revela naşte principiul 

bun şi rău; dar, cuprinsă de panică, în efortul său de a se 

libera de întuneric și în chinul acestei încercări de depășire 
a sa, naşte multiplicitatea existenţei lumii. Astfel vieata naște 
din moarte, chinul este cauza vieţii si a mișcării. Astfel sunt 
cele trei principii, lumea, întunericului, alături şi neîncetat legată 

de lumea luminii Şi în afara lor, constituită “din ele, lumea. 
noastră creaturală; dincolo de ele, Dumnezeirea pură în ne- 
determinarea ei. Cele trei lumi există necesar una întralta; 
creația lumii întunericului şi a luminii a fost totodată necesară, 

ambele s'au născut din ceeace era aspiraţia şi „,foamea”" voinţei 

veşnice. În lumea creaturală, născută la rândul ei din chinul 

şi efortul celor două principii duşmane, există necesar legate 

răul şi binele. Dacă omul este în această lume mijlocie, el o 
poate depăşi însă fn aceea pe care o vrea, după cum învinge 
în el principiul mâniei sau acela al blândeţii; în sensul putintei 

libere a aceste: înălţări în principiul bun, poate spune Bôhme 
aşadar că oamenii isunt, în lumea aceasta, numai pelerini în 

drum spre împărăţia cerului. 

Astfel apare în acest punct, dincolo de viziunea naşterii 
lumii în esenţa dinamică a principiilor ei antagoniste, această 
perspectivă a semnificației etice a speculaţiei filosofice. Bohme 
afirmă libertatea omului de a se arunca în lumea luminii sau. 
în lumea întunericului; şi aci el foloseşte termenul „sich schwin- 
gen”, care înseamnă (tocmai efortul saltului prin tensiunea de 
voință. În Aurora ghiar, apare această înțelegere a voinţei: 
„fiecare om este liber şi este ca şi un Dumnezeu al său pro- 

priu”; păcatul a însemnat libera aruncare în principiul răului, 
dar fiecăruia îi este deschisă calea înfrângerii lui. Omul în- 
suşi este cele trei lumi şi, după cum în macrocosm apărea exis- 
tenta celor două principii contrare, tot astfel în noi este binele 
şi răul, şi acea lume ni se desvăluie singură, către care ne 
îndreptăm voinţa; singur, prin unica sa hotărîre, omul poate 
face acest salt în lumea pe care o voeşte, spărgând celălalt 
principiu antagonist. Dumnezeu însuși este în această voinţă 
de mântuire. În ultim punct, această putinţă a înfrângerii răului 
însemnează, aproape eckhartian, identitatea omului cu Dum- 
nezeu; în Mysterium magnum, Bohme scrie că sufletul este 
„O scânteie a cuvântului veşnic al ştiinţei şi puterii divine”, 
iar în Von den drei Prinzipien defineşte sufletul ca ,,pro- 
pria esenţă a lui Dumnezeu”. Mântuirea sau înfrângerea răului 
este o regăsire a lui Dumnezeu în noi, şi, ca şi în textele lui 
Eckhart, această revenire în El este asemuită unei reveniri 
la puritatea copilului şi, abdicare la tot ce este personalitate, 
însemnează dezideratul aceleiași desävârsite sărăcii pe care o 
înălțau predicele Magistrului: în locul oricărei voințe proprii, 
la care omul a abdicat, rămâne Nimicul: „und wo Nichts ist, 
da ist Gottes Liebe allein wirkend”; sunt cuvintele cari, în 
Vom iibersinnlichen Leben, amintesc textul eckartian al pre- 
dicei desăvârșitei sărăcii. 

Dacă însă, în acest moment al regăsirii principiului bun 
şi al atingerii prin voinţă liberă a Dumnezeirii, întâlnim punctele 
de apropiere faţă de unele propoziţii ale gândirii lui Eckhart, 
speculatia filosofică a lui Bohme se situiază totuşi pe o linie 
deosebită de a misticismului medieval. Procesul lumii se des- 
făşoară pentru el în dinamismul puternic al principiilor opuse, 
pe cari le cuprinde necesar; naşterea lumii izvorîste ea însăşi 
dintr'un conflict si un efort de depăşire. Astfel, punctul esen- 
țial asupra căruia s'a aplecat gândirea lui Bohme, a fost în- 
telegerea necesităţii derivării multiplului din unitatea divină 
— fără identificarea lor —, si astfel lămurirea răului fără 
atingerea desăvârşirii divine; această înţelegere a apărut în 
viziunea Dumnezeirii însăşi ca potentialitate a binelui si răului, 
necesară potentialitate a ambelor. Se constituie astfel liniile 
acestei gândiri, în care atenţia se oprește, nu asupra lumii 
constituite ci, pentru motivarea structurii ei contradictorii, asupra 
dinamismului interior ce o constituie în antagonismul constant 
pe care-l poartă. 

Astfel se încheie linia misticei secolului XVI prin ultima 
viziune a lui Böhme, în care întâlnim depăşirea neoplatonismului: 

căci în emanatia ploiinică găsim simpla si liniara derivare din 
Dumnezeu, pe când procesul autorevelatiei este la Böhme un 
proces neîncetat de forte interioare antagoniste; neoplatonis- 
mului armonios în viziunea procesului de desfăşurare a lumii, 
i se opune astfel această viziune nouă, dinamică, ce cuprinde 
în ea ceva din neîncetatul efort faustic al înfrângerii răului 
şi biruintei ultime în lumea luminii. Dumnezeu nu mai este 
identic cu omul, dar este o realitate mult mai prezentă decât 
pura existență a lui Eckhart. Este astfel o viziune care atinge 
un profund dinamism modern prin înţelesul chinului neîncetat 
pe care îl înseamnă voinţa de mântuire a fiecăruia. La, Eckhart 
apărea asceza ca fugă şi abdicare dela realitatea plină a lumii 
actuale, coborîrea în adâncul sufletului, în care se revela pu- 
ritatea Dumnezeirii; la Böhme, mântuirea nu stă întro în- 
toarcere dela prezent sau într'o căutare a ceeace e dincolo 
de timp şi loc, ci într'o trăire intensă a acestui prezent pen- 
trucă în el stă calea depăşirii. 

Cu aceasta însă, esenţa primei gândiri a protestantismului 
apare întradevăr luminată, atât în isvoarele ei mistice, cât 
şi în speculatia filosofică pe care a determinat-o. Încercarea 
ei a însemnat voinţa de constituire a Bisericii dintr'o atitudine 
de gândire nouă; absorbind misticismul medieval, a voit să 
înalțe pe el o religie; dar, odată cu afirmarea acesteia ca 
fundament al unei Biserici, dogmatizarea a dus la reluarea unor 
poziţii iniţial combătute. În perspectiva misticismului ce se 
desvoltă adversar acestui protestantism dogmatic, esenţa reală 
a acestuia din urmă apare încă odată ca efortul nereușit al 
întemeierii unei Biserici pe faptul singur al credinţei. Linia 
misticismului care duce dela Schwenckfeld la Böhme se schi- 
jează astfel, ea singură, ca gândirea cea mai autentică a tim- 
pului, căci în ea numai ceeace era adevărată viziune nouă şi-a 
putut păstra toată esenţa de liberă gândire; aci numai, ceeace 
a fost îndrăzneață perspectivă eckhartiană şi interiorizare a 
credinţei în expresia Teologiei germane, îşi găseşte desfăşurarea 
deplină si înseamnă, cu Bohme, nu numai putinţa mântuirii 
prin credință si graţie, dar realitatea voinţei umane care poate 
cuceri drumul unei lumi a luminii. Este astfel, în această în- 
cheiere a liniei mistice, dincolo de încercarea palidă a lui 
Luther, semnul unei înfrângeri a întunericului nu prin ocolirea 
dar prin sträbaterea Jui în neîncetata tensiune a mântuirii 
voite; ceeace este spirit modern şi afirmare a valorii efortului 
omenesc se precizează astfel în această ultimă gândire a misti- 
cismului german. 

Câteva caracterizări 


In storia filosofiei Bacon este considerat, alături 
de Descartes, tunul din cei doi mari întemeetori ai fi- 
losofiei moderne, pentru motivul că, în acelaş timp cu 
filosoful francez, el ar fi încercat pentru prima oară, în pragul 
secolului XVII, să dea cugetări filosofice o nouă orientare 
faţă de aceea a Evului-mediu şi a Renaşterii. Sa spus că 
Renaşterea a fost educarea gândirii moderne prin igândirea 
antică. Această observaţie a lui Cousin este justă. Filosofii și 
oamenii de ştiinţă ai Renaşterii reluaseră întradevăr cu entu- 
ziasm preocupările lumii antice si au lucrat sub autoritatea sau 
cel putin sub inspiraţia operelor cari îi supravietuiserä. Epoca 
modernă ar începe astfel în momentul când gândirea filosofică, 
dupăce mai întâi în timpul Renaşterii se depărtase de Sco- 
lastică, — filosofia religioasă a Evului-mediu, — renunță 
si la inspiraţia din cei vechi, aruncând ca falş sau punând la 
îndoială tot ce a transmis trecutul, pentru a construi după o 
metodă nouă concepţia ei despre lume. Două direcţii divergente 
apar de la început în filosofia modernă. In Anglia, gânditorii 
vor căuta să demonstreze că toate cunoştinţele noastre derivă 
din simţuri, că experienţa este isvorul a tot ceeace ştim, mani- 
festând un viu interes pentru lumea empirică şi respingând orice 
tentative de a transcende datele sensoriale, pentru a construi 
raţional sisteme metafizice, rotunde şi închise. Procedeul de 
investigare, socotit capabil să ducă la scopurile propuse, va fi 
metoda inductivă. lar gânditorii de frunte ce vor reprezenta cu 
vigoare această direcție vor fi Bacon, Locke şi Hume. Pe 
continent, dimpotrivă, gânditorii vor căuta să demonstreze că 
toate cunoştinţele certe şi valabile derivă din rațiune şi că se 
poate ajunge cu ajutorul acestui mijloc de cunoaştere la con- 

ceptii unitare, la sisteme care să exprime ceeace lumea are 
permanent, esenţial, imuabil și etern. lar metoda adoptată va 
fi cea deductivă. Descartes, Spinoza, Leibniz, vor fi repre- 
zentanţii de seamă ai acestei direcţii. Deşi opuse, cele două 
tendinţi au totuş ceva comun, ce le caracterizează ca moderne: 
refuzul de a recurge la supranatural si la revelaţie ca mijloc de 
a explica şi înţelege existenţa. In a doua jumătate, a sec. XVIII- 

, un gânditor de geniu va încerca să aducă la convergenţă 
cele două direcții opuse, căutând să demonstreze că orice cu- 
nostintä universală şi necesară e constituită din materie si formă, 
din date sensoriale şi din elemente apriorice. Acest gânditor 
va fi Im. Kant, iar procedeul întrebuintät de el va fi metoda 
'ranscendentală. Opera filosofică a lui Bacon trebue privită 
ca fiind punctul de plecare al uneia din cele două mari orien- 
tări ale filosofiei moderne. 

Totuşi Bacon nu a fost nici primul nici singurul repre- 
zentant al ideii unei noui metode la începuturile filosofiei 
moderne. Drept vorbind, el nu a făcut decât să reproducă şi 
să acomodeze spiritului său, dându-le o amploare mai mare, 
idei cari fuseseră exprimate de alţii mai demult. 

În timpul când Bacon publica operele sale, adică în 
primele decenii ale secolului XVII, un protest împotriva me- 
todelor scolastice si un apel la cercetarea directă a naturii 
nu mai erau o noutate. Nemultumifi cu ştiinţa plină de erori 
a cărților oficiale şi neîncrezători în dogmele catolice, gânditorii 
Renaşterii au arătat înainte de Bacon nevoia unei noui con- 
cepţii despre lume si cu ea nevoia unei reforme radicale în 
normele de descoperire a adevărului. Este adevărat că Sco- 
lastica mu utilizase alt mijloc de demonstraţie decât dialectica 
şi nu avusese alt isvor de cunoaştere decât autoritatea, gândirea 
rămânând încarcerată între ziduri de mânăstire şi cărţi oficiale, 
departe de realitate. Impotriva unei asemenea cugetări som- 
nolente, Renaşterea, înainte de Bacon, a predicat reîntoarcerea 
la studiul direct şi metodic al naturii. Metoda inductivă deveni 
astfel, în principiu cel puţin, punctul comun de plecare al 
multor cercetări ştiinţifice din acea vreme şi baza unora din 
încercările de construcţie filosofică. | 

Nici secolele cari au precedat Renaşterea însă nu s'au 
pierdut cu totul în speculații teologice. Scolastica a avut me- 
ritele ei adesea scăpate din vedere. lar aceste merite nu se 
reduc numai la acela dé a fi exercitat gândirea prin raționamente 
subtile în aprofundarea dogmelor creştine. Din chiar sânul ei 

şi din chiar preocupările în cari se concentrase și se epuiza, 
au născut de timpuriu tendinţele empiriste dominante în timpul 
Renaşterii. 

In această epocă în deosebi orientarea empiristă a cu- 
getării filosofice luase un mare avânt. Pretutindeni domina 
convingerea că experiența este singura cale în cunoaşterea na- 
turii. Atât însă nu era.deajuns. Metoda inductivă nu fusese 
încă expusă. Mulțimea acelora cari o predicau în principiu 
dovedea că o asemenea întreprindere era necesară. Grija de a 
reuni, de a sistematiza şi de a pune în valoare aceste tendinţe 
ale Renaşterii trebuia să revină unui spirit de ambitiuni mari 
şi de planuri gigantice. Acesta a fost cancelarul englez Francis 
Bacon de Verulam. 

Este caracteristic faptul că marii novatori ai filosofiei, 
din Evul-mediu până la începutul timpurilor moderne, au fost 
toți de origină englezi. Reamintim dintre aceștia numele mai 
cunoscute ale lui John Scotus Eriugena, John Duns Scot, 
Roger Bacon şi William d'Occam. Aceasta nu se datoreşte 
unei simple coincidente. Scolastica patrona o cultură pur for- 
mală şi se complăcea 'în speculaţii exclusiv dialectice. O 
asemenea stare de lucruri însă nu putea să convină unor spirite 
ce se caracterizează printr'o pronunţată înclinare practică. ‘Prima 
reacțiune în contra ei era firesc să vină din partea acestora. 
Aşa se explică dece Englezii cei dintâi au provocat ruina Sco- 
lasticei şi au pregătit apariţia filosofiei moderne. Sistematizarea 
metodei experimentale tot un englez trebuia să aibă răbdarea 
să o facă. Reforme în logica aristotelică fuseseră de mult 
încercate pe continent. Ele nu se îndreptau însă în directiu- 
nea metodei inductive, ci, întemeiate pe identificarea logicei 
cu silogistica, ele tindeau să extragă legile gândirii din cärhle 
de retorică. Aşa a procedat în secolul XV primul reformator 
al logicei aristotelice, Laurentius Valla, şi după el în secolul 
XVI Petrus Ramus cu discipolii săi. De o metodă experimen- 
tală se vorbise pe continent fără intentiunea ‘de a-i determina 
regulele. 

O altă condiţiune făcea deasemenea numai în Anglia 
posibilă executarea unei reforme radicale în metoda de des- 
coperire a adevărului, şi cu ea o reformă a filosofiei. Conti- 
nentul era în acest timp sub supravegherea severă a repre- 
zentantilor oficiali ai Bisericii catolice. Prin Henric VIII însă, 
Anglia rupsese cu Roma si devenise independentă din punct 
de vedere religios. lată dece gânditorii si oamenii ei de ştiinţă 

se bucurau în acest timp de o mult mai mare independență 
decât cei de pe continent. Aceştia din urmă aveau adesea 
de suferit din partea inchizitorilor atotputernici pedepse capi- 
tale, pe cari, spre a le evita, erau constrânşi să-şi retracteze 
părerile. Ca să dăm o imagine a acestei stări de lucruri, este 
deajuns să reamintim aici trei date mai importante: în 1600, Gior- 
dano Bruno fu ars pe rug; în 1619, aceeaş soartă o avu nefe- 
ricitul Vanini; în 1633, după chinuri grele şi pentru a evita 
rugul, Galilei renegă în faţa Sfântului Oficiu concluziile certe 
ale ştiinţei sale. Deşi trăia în acelaş timp şi predica reforme 
asemănătoare, în termeni încă mai provocători, Bacon nu a 
cunoscut asemenea persecuții. Explicaţia este în faptul că în 
acest timp Anglia nu numai că era independentă de catolicism, 
dar prin regina Elisabeta avea un oarecare interes de a-l pune 
pe un plan de inferioritate, întrucât nașterea ei neregulată 
şi deci şi urcarea ei pe tron nu căpătaseră o recunoaştere ofi- 
cială din partea Sfântului , Scaun. E drept că, în viața sa 
sbuciumată, Bacon a fost de mai multe pri închis, dar pentru 
încurcături băneşti, nu pentru ideile sale. Sub regina Elisabeta 
şi Iacob I şi în epoca lui Shakespeare, Anglia era departe de 
a fi o ţară în care cetăţenii să se bucure de depline libertăţi. 
Dimpotrivă un absolutism neînduplecat domnea suveran. Nu 
însă libertatea de gândire în ştiinţă şi în filosofie era supri- 
mată, ci libertatea politică şi religioasă. Un reformator al 
gândirii putea astfel să-şi realizeze în voe planurile. 

Dacă însă atâtea împrejurări favorabile pregăteau în Bacon 
pe un reformator al filosofiei, conditiunile în cari a trăit el şi 
structura sa sufletească au împiedecat mai mult aceasta. Bacon 
a fost mai mult jurist şi om politic decât filosof. Stăpânit de o 
puternică ambitiune de a parveni politiceste, el s'a epuizat 
aproape toată viaja în preocupări streine de cultură. lar în 
stăruința sa de a satisface cât mai curând, şi mai integral ambi- 
tiunile sale de ascensiune socială, el a trecut uneori dincolo 
de ceeace este permis. Cu toate defectele caracterului său 
însă, prea adesea remarcate, şi cu toate preocupările sale politice, 
Bacon nu a uitat studiile filosofice. Operele sale principale, 
rezultat al unei munci îndelungate, au fost de timpuriu conce- 
pute și redate în schiţe. În acelaş timp când se silea'să parvină 
politiceşte, el lucra pentru progresul filosofiei, în care avea 
mari speranţe. Faptul acesta constitue desigur -pentru el un 
mare merit. Cât despre imperfectiunile sale morale este drept 

să repetăm cu privire la ele ceeace Alexis Pierron a exclamat 
dupäce arătase defectele bătrânului Cato: „Sunt pete până 
si în soare, iar perfecțiunea nu este din lumea aceasta”. 


Fr. Bacon 


1. — Viaţa şi opera. 


Francis Bacon s'a născut la Londra, la 22 lan. 1561. 
El era fiul lui Nicholas Bacon, pe atunci ministrul de justiţie 
al reginei Elisabeta. Această înaltă situație socială îngădui 
tatălui său, care intenţiona să-l pregătească pentru cariera poli- 
tică, să-i dea o temeinică pregătire intelectuală. Imprejurärile 
au făcut însă, ca instrucţia lui să înceapă și să se termine 
prea timpuriu. La vârsta de 12 ani, micul „ministru de justiţie”, 
cum îl numea regina Elisabeta subliniind remarcabilele sale 
calități intelectuale de cari dase dovadă de timpuriu, fu trimis 
la Colegiul Trinității, care ţinea de universitatea din Cam- 
bridge. După patru ani, terminând studiile clasice ale colegiului, 
fu trimis de tatăl său la Paris împreună cu ambasadorul de 
pe atunci al Angliei de pe lângă curtea Franţei. La Paris, 
Bacon fu mai întâi atras de preocupări de ordin politic, — 
altfel fireşti în mediul diplomatic în care trăia. Rezultatul . 
studiilor pe cari le-a întreprins în această privință atunci a 
fost o mică scriere rämasä mai multă vreme neterminată și 
nepublicată în timpul vieţii sale: Despre situația Europei. 

Moartea neasteptatä a tatălui său, în 1578, a însemnat 
în viaţa lui începutul unei noui orientări. Deocamdată, în 1580, 
el trebui să se reîntoarcă definitiv în Anglia. Si fiindcă, în 
calitate de fiu mai mic, moştenirea ce-i revenea dela tatăl său 
era cu totul neîndestulătoare, el trebui să se „gândească la o 
profesiune, care să-i asigure existența. În acest scop, el urmă 
si absolvi studiile juridice dela Gray's Inn. Renumele excep- 
tional pe care-l câştigă curând în calitate de avocat si de juris- 
consult îl făcu să fie primit fără dificultăţi în societatea de 
jurişti dela Gray's Inn pi să fie însărcinat cu ţinerea unuia 
din cursurile şcoalei. Regina Elisabeta avusese, cum am văzut, 
mai demult prilejul să-i aprecieze calităţile intelectuale. Infor- 
mată asupra strălucitei sale cariere de avocat şi de jurist, ea îl 
numi avocatul ei şi consilier extraordinar. Din nefericire, atât 
era prea puţin pentru a satisface ambitiunile neobișnuit de 

mari ale tânărului jurist. Totuși sub ea Bacon nu a izbutit să 
obţină aproape nimic mai mult. 

In acelaş timp în care punea multă stäruintä să parvină 
politiceşte, când nu avea decât două zeci şi cinci de ani, Bacon 
concepu ideea reformei sale filosofice. Incă de pe vremea 
când era la universitatea din Cambridge, filosofia tradiţională 
îl nemulţumise. și neajunsurile ei îi sugeraseră ideea nevoei 
unei schimbări radicale. Filosofia lui Aristotel, pe care o 
studiase cu mai mult interes, îi părea lipsită de fundament și 
fără nicio utilitate. Convingerea aceasta el a extins-o mai 
târziu asupra întregei filosofii din timpul său. Convingerea sa 
era că reforma trebue să înceapă dela temelie, adică dela metoda 
de cercetare. Pe baza acestei idei el a conceput planul măreț 
al unei vaste opere de reformă. Prin 1585, Bacon a redactat 
primele schiţe ale acestei opere, cărora le-a dat titlul semni- 
ficativ de Temporis partus maximus (cea mai mare productiune 
a timpului). Dintre acestea fac parte fragmentele scrise în 
limba engleză, întitulate Praese of Knowledge si Valerius Ter- 
minus, of the Interpretation of Nature ca şi opusculul latinesc 
întitulat Temporis partus masculus. 

Bacon se ocupa în ele de obstacolele cari se opun pro- 
greselor spiritului omenesc şi de mijloacele de a le înlătura, 
dintre cari principalul era o nouă metodă de descoperire a 
adevărului. Ceeace surprinde din primul moment în aceste com- 
poziţii de tinereţe, este o meobicinuită violență împotriva re~ 
prezentantilor filosofiei 1). Ceeace trebue să ne intereseze însă în 


1) lată termenii în cari îşi exprima Bacon părerile despre filosofii ce-l 
precedaserä: Platon era un cârcotaş, poet îngâniat, teosof în delir. Aristotel 
era un sofist desgustător, orbit de o deşartă subtilitate, netrebnică jucărie a 
cuvintelor. Thomas din Aquino, un neruşinat, care pare a se fi coborât 
chiar sub nivelul sofiştilor, Petrus Ramus, cuib de ignoranță, lepră vătămă- 
toare a literaturii. 

Dar nici oamenii de ştiinţă cari l-au precedat nu se bucurau din 
partea lui Bacon de o consideraţie mai mare. Hipocrat a fost şi el un sofist, 
Paracelsus a rămas un tip monstruos,—în deosebire de toţi ceilalți cari nu au 
fost decât apostoli ai minciunii,— dezertor dela experiență şi trădător al ei. 
Lui Galien, om cu spiritul foarte strâmt, dezertor îrivol, i se adresează în 
termenii următori: „O, canalie ! o, ciumă! întovărăşeşte-te cu turma ne~ 
trebnică a sectarilor moderni". 

Si Bacon încheia toate aceste invective — cari pe noi ne lasă înmăr- 
muriti — spunând: ,Acuzatia pe care am îndreptat-o impotriva tuturor 
acestor oameni nu este încă la înălțimea adevăratei lor vinovăţii”. O aseme- 
nea afirmare ar putea să ne facă să zâmbim. Totuşi, după violența neobiş- 
nuită de limba; pe care nu face totuşi decât să o întărească, ea dovedeşte 
că Bacon ajunsese din tinerețe la convingerea nestrămutată că prosresul 
omenirii nu este posibil decât pe calea cunoaşterii directe şi metodice a na- 
turii, şi că toate celelalte încercări ce nesocotesc experiența nu sunt numai 
osteneli netrebnice, ci deadreptul rălăciri primejdioase. Astfel se formase 
în mintea tânărului filosof ideea clară şi precisă a metodei inductive ca 
mijloc de cunoaştere a lucrurilor. 

deosebi, pentru a cunoaşte evoluţia intelectuală a filosofului 
englez şi cu ea sursele filosofiei moderne, este faptul că 
Bacon pleca în aceste prime fragmente dela convingerea că 
concepțiile filosofice ale trecutului trebuesc părăsite 'şi înlo- 
cuite prin altele, al căror fundament să fie o nouă metodă 
de interpretare a naturii. Această idee constituia însuşi punctul 
de plecare al filosofiei moderne). 

Deocamdată însă, spiritul său agitat de mari ambiţiuni 
politice nu s'a oprit prea multă vreme la ideea unei asemenea 
reforme. Tânărul avocat viza să obțină un post înalt în magis- 
tratură 2). Şi fiindcă regina întârzia să i-l ofere, după stäruinte 
zadarnice, continuând a se ocupa cu studiile sale juridice, dădu 
la Jumină o serie de lucrări asupra dreptului, cari însă nu ne 
pot interesa aici. Problema actuală pe atunci a neînțelegerilor 
religioase din Anglia îl preocupă deasemenea, şi scrise asupră-i 
râteva lucrări. In afara lor, el a publicat, în 1597, o colecţie 
de reflexiuni cu caracter etic şi politic, întitulate Incercări. 
Răsunetul pe care l-au produs dela început atrase pentru prima 
oară asupra sa atentiunea lumii culte. 

Tocmai însă când numele său începuse a se impune, el 
avu de îndeplinit în calitate de avocat al coroanei o misiune 
ce avea să atragă asupră-i aspre învinuiri. Incä din 1592, Bacon 
se ataşase printr'o strânsă prietenie de contele de Essex, — pe 
atunci favoritul reginei, — sperând a obţine prin sprijinul său 
demnitatea mult dorită de sollicitor-general, — o înaltă func- 
tiune din magistratură. Essex însă nu mai avea atunci nicio pu- 
tere, şi singurul lucru pe care-l făcu pentru protejatul său, — 
când acesta ajunse într'o rea situație materială, — fu să-i 


1 1) „Omul, — seria Bacon încă de pe atunci în aceste schiţe de tine- 
rete ale ideilor sale filosofice, — servitor şi interpret al naturii, nu poate 
să lucreze şi să se instruiasä decât în raport cu ceeace el va fi descoperit 
din ordinea naturii prin observarea faptelor sau prin reflexiuni ale spiri- 
tului său; el nu ştie şi nu poate mai mult”. In Aforisme si sfaturi asupra 
ajutoarelor spiritului şi asupra producerii luminu naturale. Cum se va 
vedea mai departe, în acest scurt fragment din tinereţe se cuprindea — clar 
exprimată — ideea ce stă la baza reformei sale filosofice. 


2) Bacon şi-a dat seama el insusi de modul în care această preocu- 
pare a sa şi cu manifestările cărora le-a dat naştere ar fi putut să fie in- 
terpretată, şi a căutat deaceea să se justifice, In introducerea fragmentului 
Despre interpretarea naturii el spunea: „Am recunoscut în mine o încli- 
nare hotărâtă spre studiul adevărului mai mult decât spre orice alt ceva, 
Totuşi prin naşterea şi prin educaţia mea, am fost iniţiat în afacerile pu- 
blice, Eu eram convins că patria mea cerea dela mine acţiuni deosebite. 
M'am dedat deci studiului afacerilor publice, şi mă prezentam cu o modestie 
convenabilä şi cu o sinceritate cinstită acelora dintre prietenii mei cari pu- 
teau face ceva pentru mine, Scopul meu era învinuit de ambițiune“. 

dăruiască una din proprietăţile sale, care avea să-i asigure un 
venit însemnat. In 1600, din cauza atitudinii sale indepen- 
dente faţă de regină, Essex căzu în disgrație. Un plan de răz- 
bunare fu repede pus la cale. Dar Essex fu prins înainte de a-l 
fi realizat. Bacon trebui să facă cercetările și să susțină acu- 
zarea împotriva protectorului său de altădată, — al cărui 
cap căzu pe eşafod. Mai târziu, el la căutat să se desculpe de 
învinuirea de a fi contribuit la moartea protectorului său şi 
să justifice actul reginei. El nu a reuşit însă să facă nici una 
nici alta. Invinuirea aceasta a continuat a-i fi adusă totdeauna, 
iar tardiva sa justificare a actului reginei n'a putut să schimbe 
amărăciunea acesteia, amărăciune care în cele din urmă i-a 
pus capăt vieţii. 

In 1603, după moartea reginei Elisabeta, veni la tronul 
Angliei regele Iacob I. Dornic a-și face partizani şi a câştiga 
simpatii, noul rege împărţi la toţi cei din jurul său titluri şi 
demnități. Din această largă pomană regală sa împărtăşit şi 
Bacon. Pentru moment, el fusese păstrat în funcțiunea de con- 
silier extraordinar cu titlul nou ce i se acordase de cavaler. 
Locul pe care-l ocupa însă încă din timpul reginei defuncte în 
Camera Comunelor dându-i ocazia să sprijine proectele şi ce- 
rerile de subsidii ale coroanei îi îngădui să fie apreciat de 
rege, care-l făcu rând pe rând consilier rordinar, attorney- 
general, membru al consiliului privat, lord ministru de justiţie, 
lord cancelar, baron de Verulam şi, în cele din urmă, viconte 
de Saint-Alban. 

În tot timpul acestor strălucite succese politice, Bacon 
nu a încetat niciodată să se ocupe de planurile sale de reformă 
a Hilosofiei. Ca rezultat al acestor preocupări el a publicat, în 
1605, o mică lucrare întitulată Of the Proficience and Advan- 
cement of Learning divine and human. În ga Bacon şi-a propus 
să treacă în revistă progresele pe cari le-a realizat cunoştinţa 
omenească sau trebue să le realizeze în viitor în diferitele 
ei domenii. Faţă de desconsiderarea însă în care era părăsită 
ştiinţa, el simţi nevoia să înceapă în prima parte a lucrării prin 
a arăta foloasele instrucției pentru spirit şi ale ştiinţei pentru 
viaţa practică. 

Redactată în limba engleză, această lucrare nu putea să 
aibă un număr prea mare de cetitori, într'un timp când engleza 
era putin cunoscută pe continent. lată dece, autorul ei avu 
curând ideea de a-şi traduce opera în limba latină, — pe 
atunci limba lumii savante. Si fiindcă el personal n'ar fi 

avut timpul necesar să se ocupe de această întreprindere, a 
căutat un traducător, pe care l-a și găsit în persoana unui 
profesor dela universitatea din Cambridge. Curând însă el a 
trebuit să renunţe la acest colaborator, de ale cărui servicii 
nu era mulţumit. Opera sa se răspândi între timp pe continent 
în forma ei originală, şi Bacon, deja cunoscut, deveni în scurtă 
vreme celebru. 

Tot atunci când arătase în lucrarea aceasta starea în 
care se aflau în timpul său științele şi filosofia, el şi-a propus 
să arate şi mijlocul de a le asigura progresele viitoare şi care» 
consta dintr'o nouă metodă de interpretare a naturii. Ideile 
sale în legătură cu această preocupare, Bacon le-a expus 
în studiul întitulat Cogitata et visa de Interpretatione Naturae 
sive de Inventione Rerum et Operum. Ideea dela, care a plecat 
e] în această lucrare era aceea a stării rele în care se găsea 
în timpul său filosofia naturii. Pecând ştiinţele făcuseră unele 
progrese, filosofia naturii continua să rămână intro stare de- 
plorabilă. Cauzele erau nenumărate. Singurul mijloc de scă- 
pare nu putea fi decât noua metodă inductivă. Trebue să re- 
nuntäm la silogism ca mijloc de cunoaștere şi la obisnuinta de 
a construi cu ajutorul lui sisteme definitive. În locul lui, trebue 
să recurgem la experienţă, să facem observări, să dresăm 
tabele metodice ale acestor observări şi să ne ridicăm prin 
comparatia lor dela un număr cât mai mara de fapte particulare 
la legi din ce în ce mai generale. 

Rămasă nepublicată în timpul vieţii sale, lucrarea aceasta, 
care la începutul anului 1607 fusese comunicată în manuscris 
unui cerc restrâns de prieteni, a fost înglobată mai târziu în 
Novum Organum, opera sa capitală, a cărei primă parte o 
formează aproape în întregime. Până atunci, în 1609, el a 
publicat un mic studiu în limba latină întitulat De Sapientia 
veterum, în care arăta prin interpretări ingenioase că legendele 
antice nu sunt simple povestiri, ci ascund idei pe cari cet 
vechi căutau să le redea într'o formă simbolică, pentru a pre- 
întâmpina greutăţile de înțelegere ale oamenilor din timpul 
lor. S'a susținut că Bacon ar fi căutat să redea în această 
lucrare într'o formă alegorică unele din ideile sale filosofice, 
cărora pentru moment evita a le da o expresiune directă!). 
Este exact că aici se găseau unele din ideile fundamentale ale 


1) Bouillet, Oeuvres philosophiques de Bacon. Paris 1834. Tome I. 
pag, XXI, 

filosofiei sale, cum sunt nevoia de a recurge la experienţă şi 
aceea de a uni experienţa cu raţiunea. Dar Bacon își exprimase 
aceste convingeri în lucrări anterioare, şi nu mai avea niciun 
motiv de a le ascunde. 

Dela data apariţiei acestei scrieri, anul 1609, până în 
anul 1620, data apariţiei operei sale fundamentale, Novum 
Organum, Bacon nu a mai publicat nimic în filosofie, în afara 
unei- noui ediţii a Încercărilor, apărută în 1612. Este probabil 
că această îndelungată tăcere se datorește nu atât muncii în- 
cordate pe care i-ar fi impus-o noua sa lucrare, cât lipsei de 
continuitate în studiile sale, — al căror obiect îl schimba 
înainte de a le termina, — ‘ca fi preocupărilor sale politice si 
profesionale. Cu o prodigioasă putere de muncă, el isbutise 
totuşi încă din 1610 să întocmească un plan general al lucră- 
rilor destinate să expună ideile sale de reformă a filosofiei. 
Ele aveau să poarte titlul comun de Instauratio magna. Opera 
aceasta avea să se compună din şase părţi. Prima trebuia să 
fie o clasificare şi o trecere în revistă a ştiinţelor. Cea de a 
doua trebuia să expună noua metodă de a studia si interpreta 
natura. Ultimele patru părţi erau destinate aplicării acestei 
metode la studiul naturii. 

Firesc ar fi fost, ca, odată acest plan întocmit, Bacon 
să se consacre desăvârşirii primei părţi. Dornic însă a-şi expune 
noua metodă, care constituia partea cea mai originală a operei 
sale, el a trecut direct la redactarea ei. Multă vreme însă nu 
sa oprit nici aici, ci a trecut Ja redactarea celorlalte părţi ale 
Marei Restaurări, aşa încât timp de zece ani a lucrat când la 
una când la alta, până când, în 1620, a publicat Novum Orga- 
num, deşi nu-l terminase încă. Din acelaş interval de timp da- 
tează studiile sale de istorie naturală şi de filosofie a naturii 
întitulate: Cogitationes de Natura Rerum, De fluxu et re- 
fluxu maris si Thema coeli, cari aparţin diferitelor părţi ale 
Marei Restaurări. 

Titlul operei apărută în 1620 era Novum Organum sive 
Indicia vera de Interpretatione Naturae, la care titlul! reprodus 
în fruntea aforismelor adăuga et regno hominis. Bacon însuși 
privea Novum Organum ca fiind opera sa cea mai importantă 
şi partea esenţială a Marei Restaurări. Titlul volumului care o 
cuprindea era Instauratio Magna şi avea la începutul lui toate 
preliminariile acestei opere. Pe copertă se vedea un vas, care 
străbătea marea, și două coloane, cari reprezentau coloanele lui 
Hercules. Dedesupt erau scrise cuvintele profetice ale lui Da- 

niel: „Multi pertransibunt et augebitur scientia” (multi le vor 
trece, şi ştiinţa va progresa). Opera se compunea din două 
părţi. Prima, servind drept introducere, era destinată să pre- 
gătească înţelegerea nouei metode si să înlăture eventualele 
obiecţii ce i s'ar putea aduce. Cea de a doua era destinată să 
expună această metodă. Lucrarea era scrisă în latineste sub 
forma de aforisme şi avu un mare succes. 

Nimic nu părea a \turbura deplina satisfacţie a filoso- 
fului celebru devenit lord cancelar, până în momentul când a 
intervenit brusc căderea sa. În înalta sa situatiune de prim 
magistrat al ţării, Bacon servise cu prea multă uşurinţă pe 
favoriţii regelui şi pe rudele lor. Parlamentul convocat la înce- 
putul anului 1621, îl trimise în judecata Camerei Lorzilor pentru 
venalitate şi corupţie. Bacon fu condamnat la pierderea func- 
țiunilor sale, la o amendă de 40.000 lire sterline şi la închi-. 
soare, cât va voi regele. Amenda n'a plătit-o niciodată, iar după 
câteva zile fu liberat si din închisoare. Nemulțumit totuşi cu 
situatiunea de a nu mai putea ocupa nicio funcţiune în stat, 
în care rămăsese, Bacon depuse repetate stäruinte pe lângă 
rege de a fi absolvit şi de ultima parte a sentinţei, dar nu a 
izbutit decât prea târziu. 

lată dece, dela data condamnării sale înainte, el se con- 
sacră cu totul operei sale ştiinţifice şi filosofice. In afara lucrä- . 
rilor cu caracter istoric, juridic şi religios, el a scris, prin 
1621, în limba engleză, Noua Atlantida, un fel de roman filo- 
sofic, în care imagina puse în aplicare ideile sale reformatoare. 
Opera însă a rămas incomplectă. Bacon voia sä prezinte aici 
modelul unei asociaţii formată în scopul de a studia natura si 
al unui stat guvernat de legile cele mai bune. El nu a tratat 
însă decât prima parte. Grăbit să execute Marea Restaurare, 
din care nu apăruse decât partea a doua, el părăsi restul 
pentru a aduna materialul necesar istoriei naturale, care, trebuia 
să alcătuiască partea a treia a aceleiași opere. În acest scop 
a Host întocmit Abecedarul Naturii, un catalog al tuturor pro- 
blemelor pe cari le ridică ştiinţa şi filosofia naturii. Această 
lucrare s'a pierdut însă, nerămânând din ea decât un mic frag- 
ment. In 1622, apăru totuşi partea a treia a Marei Restaurări, 
deşi cu totul incomplectă. Ea cuprindea o dedicație, preli- 
minariile şi Historia ventorum, cu titlul general Historia na- 
turalis ad condendam Philosophiam. Historia vitae et mortis, 
care aparținea aceleiaşi părţi, apăru în anul următor, 1623. 
În acelaş an apăru si prima parte a Marei Restaurări, întitulată 

De Dignitate et Augmentis Scientiarum. Aceasta era traducerea 
mult amplificată a scrierii apărută încă din 1605 sub titlul 
Despre folosul şi progresul ştiinţei. 

Cum am arătat mai sus, încrezător în valoarea acestei 
opere, Bacon încercase să o traducă în limba latină curând 
după apariţia ei în limba engleză, dar a trebuit nu după mult 
timp să renunţe la această idee. O inouă ocazie de a o traduce 
i-a venit mult mai târziu. În planul operei Instauratio magna, 
pe care-l publicase odată cu Novum Organum, în 1620, era 
anunțată ca prima ei parte o clasificare a ştiinţelor sub titlul 
Partitiones Scientiarum. Când căderea survenită în 1621 îl 
redădu cu totul operei sale, el se gândi şi la această parte a 
Marei Restauräri, care trebuia executată. Astfel, între anii 
1621—1622, el se ocupă de această parte a operei sale, căreia 
îi dădu titlul Descriptio Globi intellectualis. Lucrarea aceasta, 
care trebuia să fie scrisă, ca şi partea a doua deja apărută, 
în limba latină, a fost concepută pe pọ scară prea întinsă, sub 
forma unei enciclopedii a ştiinţelor. Din ea Bacon nu a scris 
decât câteva capitole din partea privitoare la astronomie. Re- 
nuntând la rest, el şi-a îndreptat privirea spre opera sa apărută 
în 1605 în limba engleză, care tocmai trata această chestiune. 
El o amplifică în nouă cărţi şi o publică în 1623. 

Sub această nouă formă, opera lui Bacon avu un succes 
încă mai mare decât îl avusese când apăruse, în 1605, în ediția 
engleză. Conştient de valoarea operei sale, resemnatul filosof 
îi prevăzuse succesul. Dealtfel încrederea aceasta el o întindea 
asupra întregei sale opere filosofice. Astfel nemulţumirile din 
viața politică îi erau compensate cu vii satisfacţii aduse de 
succesul activităţii sale filosofice. 

In 1625, apăru o nouă ediţie amplificată a Incercărilor 
din 1897. In acelaş timp, el se ocupa de traducerea lor în 
limba latină sub titlul Sermones fideles sive interiora rerum. 
Apărute în limba engleză în mai multe ediţii, Încercările cu- 
prindeau un tablou fidel al societăţii timpului precum şi sfaturi 
practice în conducerea afacerilor particulare şi publice. Prin 
calităţile lor remarcabile, ele au avut un mare succes. Tradu- 
cerea lor latină, ca şi a aproape tuturor lucrărilor sale, nu 
era opera lui Bacon. El a revăzut-o însă) şi i-a adus schimbări 
importante. Astfel modificată şi tradusă, lucrarea nu a putut 
să apară în timpul vieţii filosofului. Aceiaş soartă a avut 
traducerea romanului Noua Atlantida, întreprinsă cam în 'ace- 
laş timp. 

La 30 Iulie 1624, regele îl absolvi pe Bacon în întregime 
de pedeapsa sa. Tumultul vieţii politice părea însă a nu-l mai 
interesa. El lucra în timpul din urmă la complectarea uneiu 
din lucrările sale de istorie naturală întitulată Sylva-Sylvarum, 
care era un repertoriu de observări şi experiențe asupra na- 
turii. În timpul acestor studii, Bacon a contractat o răceală, 
din cauza căreia a murit după câteva zile, la 9 Aprilie 1696. 


2.— Atitudinea negativă a lui Bacon faţă de trecut. 


Intreaga sa operă de reformă a filosofiei, cu ambiţiuni 
mai mari decât puteri, Bacon proectase să o înglobeze în gi- 
gantica Instauratio Magna. Din cele şase părţi cari trebuiau să 
o alcătuiască, el nu a executat decât prima în întregime, sub 
titlul De Dignitate et Augmentis Scientiarum. Partea a doua, 
care urma să expună noua sa metodă, întitulată Novum Orga- 
num, a rămas neterminată. lar părțile ultime, cari trebuiau să 
cuprindă modelul şi rezultatele aplicärii metodei sale, au rămas 
deasemenea neterminate. 

Cu atât cât a făcut, Bacon şi-a asigurat totuși un loc 
de frunte în istoria filosofiei moderne. Uneori, meritele sale 
au fost exagerate. S'a văzut în el marele reformator al gândirii. 
Alteori, dimpotrivă a fost criticat cu extremă asprime, contes- 
tându-se operei sale orice valoare. În prezent, aceste discutiuni 
par a se fi încheiat. Bacon este recunoscut ca fiind unul 
din întemeetorii filosofiei moderne. Deși opera sa nu cuprinde 
prea multe elemente noui, ea constitue totuşi un remarcabil 
câştig în istoria gândirii. lar valoarea ei constă nu numai si 
nu atât în aportul ei pozitiv, care este metoda inductivă, cât 
în atitudinea negativă pe care a luat-o față de sistemele fi- 
losofice din trecut. Aceasta mai mult decât metoda sa a con- 
stituit punctul de plecare al nouilor construcţii filosofice ale 
gândirii moderne. 

Prima parte a Marei Restaurări, întitulată, cum am arătat, 
Despre Demnitatea şi Progresele Științelor, cuprinde sub forma 
unei clasificări a ştiinţelor expunerea rezultatelor obţinute în 
ştiinţe precum şi a progreselor pe cari ble trebue să le urmărească 
în vutor. După cele trei facultăţi ale spiritului omenesc, — me- 
moria, imaginația şi rațiunea, — ştiinţele se împart în trei 
categorii, — istorie, poezie şi filosofie, — corespunzătoare 
câte uneia din aceste facultăţi ale spiritului. Istoria se îm- 
parte în naturală şi civilă. Poezia, în narativă, dramatică şi 
parabolică. Filosofia, în ştiinţa lui Dumnezeu, a naturii şi a 

omului. Cea din urmă cuprinde ca ştiinţe mai însemnate logica 
şi morala. 

Clasificarea aceasta s'a bucurat de un mare interes, în 
deosebi în rândurile enciclopedistilor secolului XVIII, cari au 
adoptat-o. Scopul autorului ei nu era totuşi să dea o clasificare 
a ştiinţelor, cât să urmărească în mod sistematic progresele 
realizate de ştiinţe, să arate lipsurile lor şi îmbunătățirile pe 
cari trebue să le urmărească în viitor. În forma unei clasificări 
a ştiinţelor, Bacon îşi expunea aşadar punctul său de vedere 
în întregul domeniu al ştiinţei. Multe din ideile sale asupra 
ştiinţei au căzut desigur. Nu puţine însă din ela sunt adevărate 
intuiţii geniale si constituesc pentru cel ce le-a conceput un 
merit netăgăduit. 

Din punct de vedere filosofic,” lucrarea aceasta a lui 
Bacon reprezintă prima etapă în desvoltarea ideii sale de re- 
formă, şi ca atare valoarea ei nu este nicidecum neglijabilă. 
In desvoltările pe cari le cuprinde în partea întâia se poate 
vedea punctul de plecare al însăşi cugetării moderne. Ceeace 
l-a surprins pe Bacon în studiile sale a fost starea deplorabilă 
în care se găsea în timpul său filosofia naturii în comparație 
cu celelalte ştiinţe, cari făcuseră unele progrese apreciabile. 
Cauza acestei stări de lucruri nu putea fi decât îm nepotrivirea 
dintre metodele lor de cercetare. Ştiinţele făcuseră unele pro- 
grese în măsura în care se adresaseră experienţei. Nesocotind 
experienţa, filosofia naturii n'a putut face niciun pas înainte. 
De aici, ideea sa că reforma care era de întreprins trebuia 
să fie făcută din temelie: Instauratio facienda ab imis funda- 
mentis, spunea Bacont). lar această temelie nu era decât 
metoda. In locul metodei silogistice, care nu dăduse niciun 
rezultat, trebuia pusă noua metodă inductivă. Expunerea ei 
forma obiectul celei de a doua părţi a Marei Restaurări, în- 
titulată Noul Instrument sau Noua Logică. 


Novum Organum începe cu o parte introductivă, din care 
expunerea cauzelor de eroare ale minţii omenești este şi cea 
mai întinsă şi cea mai importantä?). Ea este precedată de o 
expunere a cauzelor cari au împiedecat progresele ştiinţelor 
şi ale filosofiei3). Asupra cuprinsului acestei părți trebue 
să ne oprim mai întâi. 


1) Nov. Org, I af. 31, 
2) Nov. Org, I af. 38-115, 
3) Nov. Org, I af. 78-92, 

După Bacon, ştiinţele şi filosofia contimporanilor săi se 
bazau pe o metodă oarbă şi stupidă şi erau în bună parte, aşa 
cum le-au transmis cei vechi, îngrămădiri de dispute nerodnice 
şi rezultate ale unei observări vulgare. Cât despre ceeace s'a 
mai adăugat în urmă la ele, nu era de nicio valoare. Filosofia 
era mai mult falşificarea decât cunoaşterea naturii. Ea consta 
dintr'o îngrămădire haotică de vorbe lipsite de înţeles şi de 
prejudecăţi şi superstiții. 

Una din principalele cauze ale acestei stări de lucruri 
este valoarea excesivă atribuită spiritului omenesc. S'a crezut 
că este înjositor pentru spiritul omenesc a-l aduce în lumea 
lucrurilor materiale, şi inutil, fiindcă părea capabil să descopere 
adevărul prin propriile sale puteri. Renunţându-se astfel la 
experienţă, s'a încercat a se construi concepțiile despre lume 
pe calea aşa numitei dialectice, care nu este în realitate decât 
aceea a închipuirii. Procedeul a fost desigur comod, căci este mai 
uşor a imagina lucrurile decât a le cunoaşte printr'o îndelungă 
şi atentă observare, — dar n'a putut duce la niciun rezultat. 
Simplul raționament mai degrabă îndepărtează spiritul dela 
adevărata cunoaştere a lucrurilor decât îl apropie. Silogismul 
de care se serveşte raţiunea, nu este un mijlod de descoperire 
a adevărului; cu el nu inventäm nimic; Valoarea lui nu este 
nulă, e drept. El poate fi utilizat cu succes în ştiinţele de 
pur raţionament, cum sunt matematicile. In ştiinţele naturii însă 
valoarea lui este cu totul redusă 1). Instabilitatea naturii şi varie- 
tatea ei impun observarea şi experiența ca mijloace de cu- 


noaştere. 

Interesul aproape exclusiv pentru morală şi politică, — 
obicei al celor vechi, — şi pentru teologie, — obicei al celon 
moderni, — a fost încă una din cauzele cari au împiedecat 


progresul filosofiei. Teologia în deosebi, cu adevărurile ei 
gata date si cu disprețul ei pentru lumea materială, a fost a 
piedică de neînvins în progresul cunoștințelor omeneşti privitoare 
la natură. Zelul religios putea şi a izbutit să ajungă la plăs- 
muiri în domenii abstracte; natura însă i-a rămas necercetată 
şi necunoscută. Revelația nu ne poate da cunoştinţe despre lu- 
crurile din natură. Obiestele revelatiei se găsesc, după Bacon, 


1) Nu este aşadar adevărat că Bacon ar fi negat total şi definiliv orice 
valoare deductiei silogistice, cum i-a obiectat Gassendi, Ceeace a criticat el 
în această privință n'a fost decât valoarea prea mare ce se atribue deductiei 
faţă de inducţie, Mai departe revenim asupra acestui punct, — important 
pentru precizarea înţelesului exact a atitudinii empiriste a filosofului englez. 

în sfere mult mai nobile. Ideea aceasta a filosofului englez 
despre independenţa filosofiei de teologie, deşi nu era nouă, 
are totuşi o deosebită însemnătate, întrucât este caracteristică 
orientării filosofiei moderne. 

O altă cauză care a ţinut în loc progresul cunoștințelor 
omeneşti privitoare la natură este obiceiul de a recurge la 
opiniile altora. În stabilirea unei teorii se ia în mod obişnuit 
drept argument autoritatea unui autor oarecare, aşa ca şi când 
adevărul ar fi privilegiul său. Iar acest autor este ales aproape 
totdeauna dintre cei vechi. Aceştia au avut totuşi mai multe 
posibilităţi de eroare decât avem noi. Cei vechi sunt socotiți 
pe nedrept si cei bătrâni. Noi suntem mai bătrâni, căci în urma 
noastră este un trecut cu mult mai mare şi o experienţă cu 
mult mai întinsă. lată 'dece, toată pretinsa înţelepciune a celor 
vechi nu este decât copilăria ştiinţei. Ea constă din dispute 
deşarte. Toţi filosofii din antichitate au falsificat natura în 
concepţiile lor împinși de ambitiunea lor vană de a înfiinţa secte 
sau de a primi aplauzele mulţimii. Dacă printre ei au fost si 
cercetători de merit, cum era Democrit, dela aceştia nu ne-a 
rămas aproape nimic. Timpul, — comparaţie asupra căreia 
Bacon a revenit adesea în operele sale, — a transportat ca o 
apă dela Greci la noi ceeace era mai ușor, lăsând la fund 
ideile cari aveau mai multă greutate. Scrierile frivole şi la mintea 
oricui au ajuns până la noi. Aşa s'a întâmplat cu scrierile lui 
Aristotel. Mult pret însă nu punea Bacon nici pe autorii so- 
cotiti de el mai serioşi, iar teoriile lor, — cum vom vedea 
mai departe, — nu le admitea fără rezervă. Autoritatea, ori 
din partea cui ar veni, nu trebue pusă înaintea experienţei. Ne- 
socotirea acestui principiu a menţinut cunoaşterea oamenilor 
despre natură la gradul de înapoere la care se găseşte. 


Principalele cauze însă din cari provine eroarea şi cari 
împiedică deci progresul ştiinţei sunt în însuși spiritul omenesc. 
Ele au fost numite de Bacon idoli sau fantome ale spiritului: 
idola mentis. S'a afirmat că această teorie a fantomelor sau 
a idolilor ar constitui în opera filosofului englez un început de 
teorie a cunoașterii, —® ceeace vom vedea că este just, întrucât 
prin consideraţiile pe cari le-a făcut asupra lor, Bacon s'a 
pronunțat atât asupra originei cunoaşterii, cât şi asupra limi- 
telor si a valorii ei de adevăr. 7 

Fantomele rasei sau ale speciei omeneşti), au sursa 


1) Idola tribus, Nov, Org. I af, 45—52. 10 

lor în însăși natura omenească. Sa susţinut că omul ar fi 
măsura lucrurilor, înţelegându-se prin aceasta că simţurile dau 
o cunoaştere absolută a lucrurilor. Adevărul este departe de a 
corespunde cu această idee. Perceptiunile noastre reprezintă 
relatiuni ale lucrurilor cu moi. Ele sunt realitatea adaptată la 
mijloacele moastre de cunoaştere, cari sunt simţurile. Spiritul 
omenesc, asemănător unei oglinzi rele, amestecă în razele re- 
flectate propria sa matură. Cu alte cuvinte, simţurile nu ne dau 
o cunoaştere adevărată a lucrurilor. Cunoaşterea căpătată cu 
ajutorul lor este relativă. 

Este atunci absolută cunoasterea pe care o căpătăm pe 
calea raţiunii? Cu atât mai putin. Neajunsurile simţurilor pot 
fi în bună parte înlăturate. Ele provin din starea în care ne 
găsim atunci când percepem lucrurile cu ajutorul lor, şi pot 
fi înlăturate printr un control sever al perceptiilor noastre, din 
cari trebue să eliminăm tot ce este subiectiv. Cu rațiunea lu- 
crurile se petrec altfel. Silogismul este forma pe care o.iau 
totdeauna operațiile ei si el constă în a scoate concluzii din 
pretinse principii ale gândirii. În realitate aceste principii ale 
minţii omeneşti, cari stau la baza silogismului, nu sunt decât pre- 
judecăţi învechite. Aşa este bunăoară ideea cauzelor finale, care 
provine din defectul oamenilor de a interpreta lucrurile după 
analogia lor. In teologie admiterea cauzelor finale îşi are justi- 
ficarea ei. În științe însă şi în filosofie preocuparea de a găsi 
scoptri nu a dat niciun rezultat. Cercetarea cauzelor finale, 
spunea Bacon, este sterilă, şi ca şi călugărițele ea nu naşte 
nimic. În aceeaşi situaţie este convingerea oamenilor că în 
natură ar exista Cea mai mare ordine si regularitate. E drept 
că această idee corespunde unei nevoi a minţii omeneşti. Dar 
ea nu corespunde alcătuirii reale a lucrurilor. În natură există 
o infinitate de lucruri, cari trebuesc cunoscute aşa cum sunt. 
In locul unei asemenea cunoașteri rațiunea stabileşte între ele 
analogii fictive si relatiuni lipsite de fundament obiectiv. 

Din aceiaş construcţie vicioasă a spiritului nostru provin 
şi erorile al căror mobil îl formează sentimentele și pasiunile 
noastre. Acestea fiind stări subiective mar putea da naştere 
decât la ştiinţe fantastice, cari să corespundă nevoilor noastre 
sufleteşti, nu însă realităţii obiective a lucrurilor. Ştiinţa totuși 
trebue să me arate cum sunt lucrurile, nu cum dorim să fie. 

In afara acestor aberatiuni comune tuturor oamenilor, 
există altele cari provin din natura proprie a fiecărui individ 
aparte. Din cauza lor omul apare ca închis întro cavernă. 

din care nu poate vedea decât aparentele lucrurilor, nu lucrurile 
ele însele. Educaţia primită, lecturile sau conversațiile ante- 
rioare, autoritatea persoanelor iubite sau respectate, — iată 
atâtea cauze cari deformează spiritul ‘unui om şi-l închid ca 
într'o peşteră, dinlăuntrul căreia nu poate să mai vadă lumea 
reală. Din acest motiv Bacon a numit cauzele acestea de eroare 
fantome ale pestereit). 
nouă sursă de erori o constituesc fantomele piefei?), 
prin cari se înţeleg obisnuintele de limbaj ale oamenilor. Multe 
din noţiunile adoptate în ştiinţă nu au niciun înţeles, întrucât sunt 
simple ficțiuni cărora nu le corespunde nicio realitate, cum ar 
fi: norocul, primul mobil, orbitele planetare, şi aşa mai departe. 
Altele, deşi le corespunde o oarecare realitate, obiectul lor 
este confuz în mintea oamenilor. Toate aceste noţiuni, rezultate 
nu ale unei cercetări metodice, ci ale inteligenței vulgare, au 
darul ide a ne dă numai iluzia științei, nu o cunoaştere adevărată 3). 
În deosebire de toate cele de până acum, a căror origine 
este subiectivă, fantomele teatrului 4), vin din afara noastră. 
În numărul lor intră concepțiile filosofice din trecut. Pe toate 
acestea Bacon le compara unor piese de teatru, pe cari cei 
vechi le-au jucat pe scena lumii pentru a atrage asupra lor 
admiraţia contimporanilor. Turma filosofilor rationalisti, spunea 
el, se mulţumeşte să frunzărească experiența scoțând de ici 
şi de colo oarecari observaţii triviale, fără a se osteni să 
studieze lucrurile metodic; apoi îşi imaginează că nu mai rä- 
mâne decât să întoarcă spiritul în toate directiunile şi să o- 
chească la întâmplare. Printre aceştia Bacon număra în prima 
linie pe Aristotel, care a falsificat filosofia naturii prin dia- 
lectica sa. După el vin filosofii cari în opiniile lor au amestecat 
teologia si superstiţiile consacrate: Pitagora şi Platon. Adop- 
tarea servilă a acestor concepţii a constituit una din cauzele 
cele mai însemnate de eroare ale spiritului omenesc. 


3. — Metoda inductivä. 


Ca să putem scăpa de toate aceste cauze de eroare, trebue 
să dăm spiritului trei feluri de ajutoare: ale simţurilor, ale me- 


1) Idola specus, Nov. Org. I af. 53—58. 

2) Idola fori, Nov. Org. I af. 59—60. 

3) Azi, când în filosofie se mai face încă adesea abuz de cuvinte lipsite 
de înţeles, Bacon a rămas actual, — şi lectura atentă a observärilor lui în 

această privinţă cred că ar fi utilă multora dintre făuritorii de teorii filoso- 

fice din zilele noastre, deşi au trecut atâtea veacuri de când au fost scrise 
şi deşi cunoștința omenească a făcut în acest interval de timp aşa de mari 
progrese | 

4) Idola theatri, Nov. Org. I af. 61—71. 

moriei si ale inteligenţei. lată dece partea a doua informativă 
a Noului Instrument trebuia să se compună din trei părți des- 
tinate a trata fiecare despre câte una din categoriile de aju- 
toare ce urmau a fi date spiritului. Bacon însă a trecut 'direct la 
ajutoarele de dat inteligenţei, ca fiind cele mai urgente, fără 
să se mai pprească sau să revină asupra celorlalte. Ele se 
grupează în jurul metodei inductive. Nici partea aceasta însă 
nu a terminat-o. Ea trebuia să trateze despre speculație și 
despre practică, adică despre regulele descoperirii adevărului 
si despre regulele aplicării lui practice; dar nu s'a. ocupat decât 
de cele dintâi. lar partea despre speculație a rămas ea însăși 
neterminată. Ea tratează despre arta de a descoperi formele 
precum si despre una din metodele de a prescurta cercetările, 
— din pouă jâte erau anunțate, — dar nu spune nimic nici 
despre modul cum trebue să ne ridicăm progresiv la, adevărurile 
cele mai generale, pici despre modul cum trebue să adaptăm 
metoda inductivă la natura diferitelor obiecte de cercetare, -— 
părți anunţate în planul general al lucrării. 

Regulele metodei inductive, aşa cum le-a conceput Bacon, 
sunt în strânsă legătură cu modul în care concepea. el obiectul 
ştiinţei. lată dece, pentru a le înţelege, trebue să ne oprim un 
moment asupra teoriei sale despre ştiinţă. Dealtfel Bacon el 
însuşi a simţit această nevoe expunând la începutul părții a 
doua a operei sale de logică teoria sa asupra obiectului științei +). 

După el, în matură există un număr determinat de calități 
sau de naturi simple. Lucrurile şi fenomenele din natură nu 
sunt decât combinatiuni de asemenea calităţi simple. Plecând 
dela această idee Bacon a reluat termenul aristotelic de formă, 
pentru a denumi prin el asemenea complexuri de calități din 
cari sunt alcătuite lucrurile sau fenomenele. Forma ar fi dar 
esența unei proprietăţi sau condiţiunea ei esenţială sau lucrul 
în ceeace are el absolut real. Forma est ipsissima res, spunea 
Bacon. A cunoaşte forma unui lucru este a cunoaște fiinţa lui 
proprie așa cum «este în sine. Modul de alcătuire al formelor, 
cari, cum am spus, erau compuse din calităţi sau naturi simple, 
era conceput ca 9 structură ascunsă, numită din această cauză 
latens schematismus, iar procesul de trecere dela o formă la 
alta prin modificarea acestei structuri ascunse era el însuşi 
un proces ascuns, numit din această cauză latens processus. 
Nisipul bunăoară în ansamblul calităţilor lui de substanță mate- 


1) Nov. Org. II af, 1—9, 

rială este o formă. Modul de alcătuire al acestor calităţi cari 
îi constituesc forma este schematismul lui latent, iar procesul 
de trecere dela calitatea lui de a fi opac la aceea de a fi 
transparentă a sticlei este procesul lui latent sau ascuns. 

Consecvent acestui mod de a înţelege natura lucrurilor, 
Bacon a făcut din cunoaşterea formelor obiectul metahzicei. 
S'a neglijat, spunea el, cunoaşterea formelor, ca fiind imposibil 
să o descoperim. Totuşi, dacă prin ea nu înţelegem o simplă 
abstractiune, ci complexul de calităţi reale ale unui lucru, e 
lesne de admis că cunoaşterea ei ne este accesibilă. Scopul 
cunoașterii nici nu poate fi altul. În practică urmărim să dăm 
lucrurilor noui proprietăţi. În teorie trebue să urmărim a cu- 
noaşte esentele proprietăţilor, cari sunt formele, spre a le putea 
mânui în folosul nostru. Această aplicare a metafizicei constitue 
obiectul unei științe practice aparte numită magie. Ea nu trebue 
confundată cu vechea magie religioasă, care urmărea să pro- 
ducă efecte, nu printr'o acţiune reală asupra lucrurilor înte- 
meiată pe cunoaşterea Jor, ci prin simple cuvinte și gesturi 
lipsite dă înţeles. | 

Stintelor le rămâne să determine relatiunile calităților 
simple înlăuntrul formelor şi procesul prin care aceste calități 
se organizează, cu alte cuvinte să studieze schematismul şi 
procesul latent al formelor. Bacon a numit uneori în opera 
sa deasemenea forme aceste obiecte precise de cercetare ale 
ştiinţei, a atras atentiunea cetitorilor săi însă că nu se serveşte 
de un asemenea termen impropriu, prin care înţelege legi 
ale naturii şi cauze, decât fiindcă este mai familiar. S'au dat 
totuşi cel mai adesea interpretări greşite concepției sale despre 
ştiinţă si modului cum înţelegea el obiectul inducției, din cauza 
acestei imprudente întrebuințări a unui termen scolastic. Bacon 
a repetat de nenumărate ori că ştiinţa trebue să determine 
cauze şi să stabilească legi. Vere scire est per causas scire, 
spunea el. Dar aceste pasagii din opera sa au fost utilizate 
numai pentru a se arăta presupuse inconsecvente în modul 
în care ar fi conceput mult discutatele forme’). Este drept 
că metoda inductivă are în concepția lui Bacon scopul de 
a ajuta inteligența în descoperirea formelor. Ca atare ea este 
metoda metafizicei, întrucât studiul formelor este obiectul ei. 
Scopul metodei inductive însă nu se märgineste la atât. Ea 


1) Noi înşine am căzut în eroarea unei asemenea interpretări într'un 
studiu anterior: Inceputurile filosofiei moderne, apărut în 1936 în Rev. de 
Filosofie, dar redactat în 1927. 

este nu numai metoda metafizicei, ci şi a ştiinţei, iar aceasta 
nu studiază forme, ci cauze și legi. Bacon îşi propusese să 
arate modul în care inducția trebue adaptată la aceste noui 
obiecte. Faptul că nu a făcut-o, nu cred că justifică afirmarea 
că obiectul unic al inducției baconiene ar fi formele şi că prin 
aceasta ea s'ar deosebi fundamental de inducția ştiinţelor mo- 
derne. 

Corespunzătoare în ordinea practică magiei este pentru 
ştiinţă mecanica. Ea este aceea care aplică sau pune în prac- 
tică cunoştinţele teoretice ale ştiinţei. Posibilitatea aceasta de 
aplicare a cunoştinţelor teoretice la nevoile practice ale vieţii 
era aceea care constituia, după Bacon, valoarea ştiinţei. lar 
putinţa oamenilor de a utiliza natura în folosul lor era pentru 
filosoful englez proporţională cu ştiinţa lor.: Atât putem, cât 
ştim, spunea el. Numai cunoaşterea cauzelor ne poate îngădui 
să producem efectele dorite. Şi omul mu ştie şi nu poate decât 
în măsura în care descopere ordinea reală a naturii. 

In ceeace priveşte posibilităţile pe cari aveau să le ofere 
oamenilor ştiinţele, Bacon îşi făcea cele mai mari iluzii. Se 
înţelege că el concepea modul în care ştiinţele vor fi utile oame., 
nilor în viitor mult deosebit de acel în care sunt ele în 
prezent. Preocupările sale practice întemeiate pe ştiinţele na- 
turii erau încă legate de acele ale timpurilor anterioare lui. 
Deşi critica încercările alhimiştilor, ştiinţa sa urmărea totuşi 
să descopere mijloacele de a modifica proprietăţile corpurilon 
după voe. O asemenea operaţie nu este în afara preocupărilor 
practice ale ştiinţei (actuale, dar ea nu le epuizează, cum credea. 
Bacon, care n'avea cum să-și imagineze aplicările ulterioare 
ale ştiinţei. 


Dacă voim să cunoaştem natura și să învăţăm a o utiliza 
în folosul nostru, spunea Bacon, trebue să descoperim or- 
dinea ei reală. Aceasta n'am putea-o face însă decât pe calea 
experienţei. Dar nici experiența nu poate fi făcută oricum. 
In utilizarea ei există două metode diferite. În una, dela câteva 
fapte particulare, se trece printr'un singur salt la concluziile 
cele mai generale; din acestea se deduc apoi concluzii mijlocii. 
În cealaltă se pleacă tot dela fapte, se trece însă apoi printr'un 
mers gradat şi prin necontenite verificări dela concluzii mijlocii 
la concluzii de ordin general. Nu încape îndoială că aceasta 
din urmă singură duce la descoperirea adevărului. Ea este 
adevărata inducție. Conditiunea ei esenţială este să se întemeeze 

pe o observare îndelungată a faptelor. Trebue să urmărim, 
spunea Bacon, în toate colţurile secretele fuginde ale naturii. 
Realitatea era pentru el, — aşa cum va fi mult mai târziu 
“pentru Bergson, — ‘un progres continuu al lucrurilor, o ac- 
tiune care, spunea el, considerată în toată continuitatea ei, 
rămâne imperceptibilă. Într'o adevărată filosofie şi ştiinţă a 
naturii, continua el, ar trebui să arătăm mişcările gradate ale 
acesteia. Dar, sub acest aspect natura ne scapă. Totuși actul, 
nu formele, cari sunt simple abstractiuni ale spiritului, "trebue 
să-l cunoaştem. 

Urmărirea pas. cu pas a fenomenelor, care este prima 
regulă a metodei sale inductive, Bacon o numea vânătoarea lui 
Pan. A se opri însă la datele experienţei, pe cari le oferă un 
asemenea gen de observație, nu este a se opri la o cunoaştere 
definitivă a lucrurilor. Deaceea, metodei prin simplă enumă- 
rare a cazurilor pozitive, — numită mai târziu a concordan- 
telor, — Bacon à adăugat metoda. cazurilor negative şi a 
variațiilor 1). 

El cerea să qbservăm mai întâi diferitele cazuri în cari 
întâlnim calitatea studiată de noi, şi să le înregistrăm în aşa- 
numitele tabele de prezenţă (tabula praesentiae). Dacă voim 
bunăoară să ştim ce este căldura, — exemplul l-a luat Bacon 
el însuşi, — vom înregistra mai întâi diferitele aspecte sub 
care am întâlnit-o, cum sunt focul, căldura animală, varul 
stins, etc. 

Odată tabelele de prezenţă încheiate, trebue să trecem 
la observarea cazurilor fn cari, deşi conditiunile sunt mult ase- 
mănătoare, totuşi calitatea pe care o studiem nu se găsește, şi 
să le înregistrăm în asanumitele tabele de_-absenţe în analoage 
(tabula declinationis sive absentiae in proximo). Intr'o asemenea 
tabelă va trebui să trecem, când vom studia căldura, cazurile 
în cari bunăoară se produce lumină fără să se producă şi căl- 
dură, cum este cazul corpurilor fosforescente, — ceeace dove- 
deste independenţa acestor calități. 

Infine, trebue să mai observăm şi cazurile în cari calitatea 
studiată se găseşte în diferite grade si să urmărim creşterile şi 
descresterile ei paralel ku creşterile şi descresterile altor calităţi 
sau condițiuni. Din înregistrarea acestor cazuri vom alcătui 
tabelele de grade squ comparative (tabula graduum sive compa- 
rativae). Căldura variază bunăoară concomitent cu o mişcare 


1) Nov. Org, II af. 11—19. 

anumită a materiei, — de unde rezultă că ea trebue să fie 
legată de o asemenea mişcare. 

Adevărata inducţie abia acum începe, după încheerea celor 
trei tabele, cari constituesc adunarea unui material bogat de 
pbservări. Ştiinţa nu este o simplă îngrămădire de fapte, ci 
interpretarea lor. Ca să ajungem la ea, este util să ne îngăduim 
a face presupuneri afirmative. Se poate ca, din primul moment, 
ele să fie greşite. Ele ne pun totuşi pe calea adevăratei inter- 
pretări. Citius emergit veritas ex errore quam ex confusione. 
Adevărul naşte mai uşor din eroare decât din confuziune. Sub 
forma aceasta Bacon recunoştea rolul ipotezei, pe care a numea 
permisiune acordată inteligenţei, primă concluziune sau prim 
cules (vindemiatio prima). . 

La ea ajungem prin observarea comparativă a celor irei 
tabele. Nu trebue să generalizäm însă dintr'odată, şi să spunem 
că proprietatea căutată depinde de cutare sau cutare conditiune 
observată. Inainte de a me opri la asemenea afirmări, trebue 
să procedăm la eliminarea presupunerilor pe cari cazurile nega- 
tive din tabelele de absenţă le infirmă. Abia după această muncă 
începe adevărata afirmaţie. Astfel, la urma unui asemenea stu- 
diu, căldura rămâne a fi o mişcare cu trei caractere distinctive: 
expansivă, adică dinlăuntru în afară si de jos în sus; situată în 
particulele cele mai mici ale corpului care o posedă; si destul 
de rapidă. 

După această primă schiţă de interpretare, Bacon şi-a 
propus să trateze despre nouă obiecte diferite de cercetare ca 
metode auxiliare ale inducției, ca mijloace adică de a ajuta şi 
perfecționa inducția. Din ele nu a tratat însă decât despre pri- 
mele, aşanumitele cazuri privilegiate (praerogativae instantiarum), 
cari constituesc arta de a prescurta cercetările. Cu descrierea 
lor, — două zeci si şapte la număr, — se şi închee Novum 
Organum +). 

Enumärarea lor aici nu ar avea nicio utilitate, întrucât ele 
nu sunt regule propriuzise de inducție, ci infätisbazä categorii 
de cazuri instructive din natură, al căror studiu ne duce mai 
curând la explicările pe cari le căutăm. Aşa sunt bunăoară 
magnetul sau mercurul, — corpuri cu proprietăţi neobicinuite, 
— cari intră în categoria instanțelor excepționale sau monodice. 
Asemenea cazuri, pentru a le explica, trebue să le reducem la 
faptele obicinuite din natură arătând că ele nu au nimic mi- 


1) Nov. Org. II af. 22—52, 

nunat şi că nu sunt decât rezultatul unei combinatiuni neobici- 
nuite de calități naturale. 

lată cari sunt, după Bacon, regulele metodei inductive. 
Din expunerea lor, s'ar putea crede că filosoful englez era un 
empirist pur. Totuşi el nu a negat rolul pe care-l au alături 
de experiență operaţiile logice ale gândirii. Trebue să unim, 
spunea el în limbajul său bogat în imagini, experiența cu ra- 
fiunea printr'un himen fericit, pentru a fecunda datele uneia 
prin activitatea celeilalte 1). El era adversarul empiriştilor puri 
în aceeaşi măsură în care era adversarul raționaliştilor puri. 
Pe empiristi îi compara cu furnicile, cari numai adună fără să 
prelucreze nimic. Pe rationalisti îi compara cu paianjeni, cari 
scot din propriul lor corp firul din care ţese inconsistentele lor 
pânze. Pe adevăratul filosof îl compara cu albina care adună 
un material bogat şi îl preface în mierea substanțială ?). Sub 
această formă inducția este aplicabilă nu numai în ştiinţele 
fizice şi în studiul materiei, ci si în acele ale spiritului, — 
cum sunt logica şi morala). Bacon își propusese chiar să 
arate cum trebue adaptată metoda inductivă la aceste obiecte 
de studiu, dar mu a făcut. 

Este drept că metoda inductivă fusese practicată în ştiinţă 
înainte ca Bacon să se fi gândit să-i determine regulele. El 
însuşi a recunoscut aceasta. Așa cum era practicată însă, ea 
era cu totul defectoasă. El a arătat că adevărata inducţie 
trebue să se isprijine pe un număr mare de' observări, şi înainte 
de a irage concluzii ahrmative ea trebue să facă un mare număr 
de negaţii. Nici la cei vechi ideea inducției nu a lipsit. Ea era 
concepută însă ca lo simplă generalizare. Aşa o  concepea 
Aristotel, în câteva din scrierile sale de logică. Bacon este 
primul , care a căutat să-i determine regulele şi să-i dea ri- 
goarea unei metode ştiinţifice. 


4. — Istoria şi filosofia naturii. 


In planul general de reformă conceput de Bacon, partea 
a treia a Marei Restaurări trebuia să cuprindă istoria naturală 
ca primă aplicare a nouei metode inductive. In apendicele, adäu- 
gat în 1620 la Novum Organum sub titlul Parasceve ad Histo- 
riam naturalem et experimentalem el dăduse normele acestei 


1) Nov. Org. I af. 95. 
2) Ibidem. 
3) Nov. Org, Ï af, 127, 

ştiinţe. Din studiile cari trebuiau să o alcătuiască Bacon a 
scris: Istoria Vânturilor, Istoria Vieţii şi a Morţii, Istoria Den- 
sitätii şi a Rarităţii, Istoria Sunetului, Pădurea Pădurilor, şi 
fragmentul rămas din Abecedarul Naturii +). 

Din punct de vedere filosofic, aceste opuscule nu pre- 
zintă niciun interes. Ele pot cel mult în ansamblul lor să 
arate mersul gândirii filosofului englez în planul său de re- 
formă. Cât despre waloarea lor ştiinţifică, ea a fost contestată 
cu severitate de D. de Tracy în Discours préliminaire de la 
Logique şi de Joseph de Maistre în Examen critique de la 
Philosophie de Bacon, 2 vol. 1836. Fără a cădea în asemenea 
exagerări, trebue să recunoaştem că ea nu este deosebită; este 
departe însă de a fi nulă. Bacon el însuşi pare a nu-şi fi 
făcut iluzie despre valoarea ştiinţifică a istoriei sale naturale. 
In Novum Organum el prevenea pe criticii săi de ‘mai târziu 
că istoria sa naturală se poate să cuprindă erori. Din ele 
nu trebue să rezulte însă că metoda sa inductivă nu este bună. 
ci că aplicarea ei a fost defectoasă?). 

După adunarea materialului de observări şi experienţe 
asupra naturii, — care era obiectul celei de a treia părţi a 
Marei Restaurări, — urma potrivit metodei inductive inter- 
pretarea acestui material, obiect al părții a patra, al! cărei titlu 
trebuia să fie: Scalla Intellectus (Scara inteligenţii). 

Din aceasta Bacon mu a executat decât o prefaţă şi două 
fragmente ca modele de aplicare a metodei inductive. Ele erau 
întitulate Filum Labyrinthi sive Inquisitio legitima de Motu 
(Firul labirintului sau cercetare metodică asupra mişcării) şi 
Topica Inquisitionis de Luce et Lumine (Model al unei cer- 
cetări asupra luminei). Ambele arătau cercetările ce se pot 
face conform metodei inductive asupra mişcării şi luminii. In- 
teresul lor filosofic şi ştiinţific nu diferă de acel al studiilor 
de istorie naturală ce compun partea a treia. 


De o cu totul altă însemnătate filosofică sunt studiile 
cari erau destinate de Bacon- să alcătuiască partea a cincea a 
Marei Restaurări. Ele cuprind unele elemente din concepţia sa 
despre lume. Este adevărat că nu prin aceste teorii, — cari 
nici nu erau personale, — a câştigat titlul de întemeetor 'al filo- 


1) Ediţiile engleze ale operelor lui Bacon nu adoptă această impär- 
tire. Ea este aceea a ediţiei latine a lui Bouillet, apărută în 1834, în 3 vol, 
la Paris, si părându-ne cea mai justă, am adoptat-o. Citaţiile noastre sunt 
făcute după această ediţie a operelor lui Bacon. 

2) Nov. Org. I, af. 118. 

sofiei moderne. Totuşi ele prezintă un netăgăduit interes isto- 
ric. In planul general al operei sale această parte era destinată 
să expună anticipärile filosofiei definitive, care, din lipsa ma- 
terialului ştiinţific necesar, nu se putea încă constitui. De aici 
titlul ei: Prodromi sive anticipationes philosophiae secundae. 

Se atribue acestei părți următoarele lucrări postume ale 
lui Bacon: Despre Fluxul şi Refluxul Mării, Sistemul Cerului, 
Cugetări asupra Naturii Lucrurilor şi Despre Principiile şi 
Originele Lumii. In toate aceste mici opuscule, scrise în epoci 
diferite ale vieţii sale, filosoful englez a renunţat la metoda 
sa inductivä, pentru a trata problemele generale ale filosofiei 
naturii după metoda raţională obicinuită până atunci în acest 
domeniu. Pe calea aceasta el a ajuns să susțină o concepție ato- 
mistă şi mecanistă a naturii, care nu diferea de aceea a lui 
Democrit decât prin lipsa dogmatismului caracteristic concepţiei 
filosofului antic. 

Experienţa ne arată, spunea Bacon, că materia poate fi 
divizată dincolo de puterea de perceptibilitate a ochiului. Totuşi 
mintea noastră nu poate admite că această diviziune ar putea 
fi împinsă la infinit. Trebue să admitem deaceia ca foarte pro- 
babilă existenţa atomilor indivizibili. Numărul lor trebue să 
fie invariabil şi cu el cantitatea materiei din univers.. Crearea 
din nimic a atomilor ca şi dispariția lor în nimic'nu pot fi conce- 
pute si sunt deci inadmisibile. Nimic deci nu se distruge şi 
nimic nu se creiază în natură. Cât despre structura atomilor, ea 
fiind inaccesibilă minţii noastre, nam putea decât să ne o 
închipuim. Este probabil că ei sunt identici ca substanţe şi 
diferiți ca formă. 

Odată cu atomii, trebue să admitem şi existența vidului. 
Altfel nu s'ar putea explica dilatarea si contractarea corpurilor, 
atât de uşor explicabile prin depărtarea şi apropierea atomilor. 

Mişcarea trebue să fie o proprietate veșnică a materiei 
ca şi întinderea. Deaceea ea nici nu încetează niciodată. Re- 
paosul absolut este o simplă aparenţă; el este echilibrul ce se 
stabileşte momentan între două mișcări de direcţii opuse. 

S'a făcut presupunerea că substanța din care sunt alcă- 
tuite corpurile cereşti ar fi de altă natură decât substanţa cor- 
purilor materiale de pe pământ. Corpurile cereşti ar fi alcătuite 
dintr'o quinta coeli essentia — o substanţă incoruptibilă — pecând 
corpurile materiale pământeşti ar fi alcătuite din patru esențe 
materiale supuse tuturor schimbărilor. Această concepție era 

a lui Aristotel. Experienţa ne arată însă exemple de schimbări 
ce se produc în corpurile cereşti. De altă parte, în interiorul 
pământului schimbările trebue să fie tot atât de rare ca şi la 
corpurile cereşti. Aceasta dovedeşte că între substanţa lor nu 
există o deosebire de natură. Corpurile cerești sunt alcătuite 
din materie aprinsă. Ele sunt un foc condensat. Toate se 
mișcă în jurul Pământului, care rămâne imobil în mijlocul lor. 

Bacon recunoștea că toate acestea nu sunt descoperirile 
sale personale. Cei vechi le susținuseră! mai întâi într'o; formă 
simbolică în legenda lui Cupidon, care personifica materia. 
Ma: târziu, le-a susţinut Democrit în opera sa filosofică, 
Ele au trebuit totuși să cedeze în faţa concepției aristotelice, 
deşi adevărul ei este mult mai puţin probabil. Mai super- 
ficială, mai uşoară, opera lui Aristotel a scăpat singură din 
tristul naufragiu al ştiinţei din timpul năvălirilor barbare, în 
care opera lui Democrit s'a pierdut. 


Ultima parte a Marei Restaurări trebuia să cuprindă 
expunerea unei concepţii generale despre natură pe baza ade- 
vărurilor descoperite pe alea inducției, si trebuia să fie în- 
titulată Philosophia secunda sive activa. Conştient de difi- 
cultätile unei asemenea întreprinderi în starea în care se gă- 
seau ştiinţele naturii în timpul său, Bacon nu a încercat să 
redacteze această parte (a operei sale. Totuşi în trei din 
studiile sale de istorie a naturii întitulate Istoria Vänturilor, 
Istoria Vieţii şi a Morţii şi Istoria densității si a Raritätü, 
el a dat câte o serie de regule provizorii (canones mobiles), 
cari trebuiau să prepare partea VI-a a operei sale de reformă. 

Deşi aşadar Bacon mu a executat nimic din această ul- 
timă parte a operei sale, totuşi prin ideea care îi stă la bază, 
ea constitue poate contribuţia sa cea mai originală în filosofie 
şi ideea cu care a rămas încă actual. În adevăr, pentru prima 
oară el susținea în filosofie că o concepţie despre lume tre- 
buind să fie întemeiată pe cercetări ştiinţifice şi aceste cer- 
cetări fiind încă mult înapoiate, trebue să renuntäm la o con- 
ceptie definitivă oprindu-ne la simple presupuneri. Cu această 
idee Bacon avea să înfrunte timpurile şi să rămână actual 
secole de-a rândul. In prezent, după trei secole de necontenite 
cercetări şi după progrese uimitoare ale ştiinţei, cunoştinţele 
noastre sunt încă înapoiate şi deaceea o concepţie des- 
pre lume nu poate fi încă definitivă. 

Thomas Hobbes 


Thomas Hobbes a început, să fie cercetat mai de aproape, 
după regulele istoriei ştiinţifice a filosofiei, abia pe la sfârşitul 
veacului trecut, datorită lui George Croom Robertson!) în 
Anglia, Eduard Larsen?) în Danemarca, Georges Lyon?) în 
Franţa si Ferdinand Tônnies #) în Germania 5). Monografiile 
publicate de aceştia au înlăturat imai toate greşelile privitoare 
la Hobbes, care nu lipseau mici din cele mai de seamă tratate 
de istoria filosofiei 5). În 'prezentarea de faţă ne luăm o sarcină 
foarte modestă: să atragem atenția asupra acestui mare gân- 
ditor, atât de puţin cunoscut la noi, trecând în revistă ideile 
lui mai de seamă, în nădejdea, că vor urma după noi lucrări 
speciale care să-l înfätiseze cu toate desvoltările cuvenite. 


1. Viaţa şi opera. 


Thomas Hobbes şi-a povestit'el însuşi viaţa în lucrarea 
Vita carmine expressa, scrisă în versuri latinești şi apărută 
în 1672. La doi ani dela moartea lui Hobbes a mai apărut o 
biografie, scrisă de Richard Blackbourne (1681), iar în 1813 
alia, datorită lui Aubrey). 

Thomas Hobbes sa născut la 5 Aprilie 1588, în 
Malmesbury (comitatul Wiltshire). Tatăl său era vicarul pa- 
rohiilor învecinate: Charlton şi Westport. Se crede că Hobbes 
a fost născut înainte de vreme din pricina spaimei pe care a 
răspândit-o în populaţia engleză apropierea flotei spaniole, „.in- 
vincibila Armada”, a lui Filip IL „Căci svonul împrăștiat 
prin oraşele noastre, vestește că va veni sfârşitul neamului 


1) Hobbes (Blacewood's Philosophical Classics) Edinburgh and Lon- 
don, 1886, (240 pg.). 

2) Thomas Hobbes Filosofi. Analyse og Karacteristik. Kâbenhavn. (Jul. 
Giellerups Forlag) 1891 (268 pg.). 

3) La Philosophie de Hobbes. Paris, Alcan. 1893. (220 pg). 

4) Hobbes Leben und Lehre. Stuttgart, 1896 (232 pg.). 

5) Dintre lucrările apărute în urmă amintim : Leslie Stephen : Hobbes 
Engish Men of Letters) London, 1904. Albert H. Abbot: Psychologische 
und erkenntnistheoretische Probleme bei Hobbes (Würzburg, 1904), Baron 
Cay v. Brockdorff: Hobbes im Lichte seiner didaktischen and pâdagogi- 
schen Bedeutung (Kiel u. Leipzig, 1919), Ed. II sub titlul: Hobbes als Phi- 
losopb, Pedagoge und Soziologe (Kiel, 1929). Richard Hônigswald : Hobbes 
und die Staatsphilosophie (Kafkas Geschichte der Philosophie in Einzeldar- 
stellungen, Band 21, Munchen, 1925). Bernard Landry: Hobbes (Paris, 
Alcan, 1930). J. Vialatoux : La Cité de Hobbes — Théorie de l'Etat totali- 
taire (Paris—Lyon, 1935). 7 

6) De pildă: Windelband şi Uebewerg (v. Tonnies, op. cit. pg. 
VI—VIII). 


7) Cf. Lyon, op. cit. pg. 5. 

— scrie Hobbes însuși. — (Si în mijlocul acestei temeri gene- 
rale, mama a născut doi gemeni: pe mine şi odată cu mine 
teama”. 
Hobbes a dat dovadă de mare precocitate. La vârsta de 
patru ani a învăţat să citească, să scrie şi să socotească. lar 
la vârsta de şase ani a început să se ocupe de limba latină și 
greacă. La 14 ani reușește să traducă în iambi latini Medeea 
lui Euripide. In 1603 s'a înscris la universitatea din Oxford 
(Magdalen Hall). A, păstrat din timpul studiilor universitare, 
care l-au făcut un duşman neîmpăcat al filosofiei scolastice, 
amintiri de-a-dreptul neplăcute. Totuşi şi-a terminat cu sâr- 
guintä studiile şi dacă a rămas cu un oarecare dispreţ pentru 
logică, spiritul său ascuţit a câştigat în claritate, în precizie 
şi putere de argumentatie, în urma acestora. După ce obține 
titlul de Baccalaureus artium este angajat ca tutor şi tovaräs 
de către William Cavendish, baron de Hardwick, nu peste mult 
conte de Devonshire, pentru fiul său, cam de aceeaşi vârstă cu 
Hobbes. Familia Cavendish joacă tun rol foarte însemnat în viaţa 
lui Hobbes prin ajutorul material pe care l-a avut dela, ea, prin 
putinţa de o se ocupa nestingherit de studii, de a călători 
în toate centrele mari de cultură ale vremii şi prin protecţia 
politică de care a avut nu odată nevoie în viaţă. A rämas legat 
până la moarte de această familie, care îl socotea aproape ca 
pe un membru al ei. 

Misiunea lui Hobbes pe "lângă elevul şi în curând prietenul 
său, era destul de plăcută. Trebuia să-l însoţească în călă- 
toriile lui ca să viziteze continentul. Astfel a avut prilejul 
să călătorească în Franţa, (Germania şi Italia şi să ia cunoştinţă 
de ideile noi, care se [veau mai ales în materie de ştiinţă exactă. 
Totuşi în perioada aceasta Hobbes se ocupă mai mult de 
literatură şi de istorie, decât de filosofie. Preocupările acestea 
din tinereţe, îl vor urmări toată viaţa, cum dovedesc diferitele 
traduceri începute cu Tucidide !(la 1628) şi terminate cu Homer, 
la bătrâneţe. Primii doisprezece ani în serviciul familiei Caven- 
dish sunt socotiți de Hobbes ca cea mai plăcută parte a vieţii 
sale. Tot în timpul acesta, apucând ultimii ani de viaţă ai lui 
Bacon, i-a servit acestuia ca secretar, traducându-i o parte 
din opere în latineste. 

Cu anul 1628 începe o nouă perioadă în viaţa lui Hobbes. 
Elevul său, devenit prieten şi stăpân, se îmbolnăvește ŞI moare. 
Hobbes a fost nevoit să părăsească familia Cavendish, pe 
care o servise douăzeci de ani si a fost angajat tot ca „travelling 

tutor” pentru fiul lui sir Gervase Clifton si plecă din nou pe 
continent. A vizitat Veneţia şi ra stat 18 luni la Paris. Despre 
călătoria aceasta se cunosc foarte puţine lucruri. Întors în 
Anglia în 1631 este rechemat în familia Cavendish, pentru edu- 
catia fiului rămas în urma prietenului său. După o perioadă 
de pregătire a tânărului său elev, au plecat împreună în Franţa 
si Italia. De astă dată preocupările filosofice ale lui Hobbes 
câştigă în intensitate, până ajung să-l stăpânească fără încetare. 
„In tot acest timp — mărturiseşte Hobbes — m'am gândit 
la hatura lucrurilor, fid că mă aflam pe corabie, fie în trăsură 
sau călare”. Si i s'a părut că un singur lucru există cu adevărat 
în lume, cu toate că ni se înfăţişează în mai multe feluri, 
anume mișcarea. În acest timp ia contact cu cercurile filosofice 
din Paris, cunoaşte teoriile lui Galilei, Descartes, Gassendi 
etc., si devine el însuşi destul de cunoscut ca să fie socotit printre 
filosofi. Intr’adevär în mintea lui se schiteazä limpede un sistem 
de filosofie, pe acelaşi principiu al mișcării. „Generalizarea, 
aceasta odată săvârşită în spiritul său, marea sa trilogie: de 
Corpore, de Homine, de Cive, a fost, se poate spune, virtual 
făcută. În acest triptic se fimparte filosofia întreagă: o fizică 
mecanistă pregăteşte o psihologie fără libertate, care înles- 
meşte o etică utilitară, încheiată ea însăşi printr'o doctrină a, 
puterii absolute” — afirmă unul din biografii säit). Hobbes 
se întoarce în Anglia în 1637 cu acest proect al unui sistem 
universal de filosofie. 

In ordinea raţională sistemul de filosofie al lui Hobbes 
ar fi trebuit să înceapă cu De (Corpore şi să termine cu De 
Cive. Împrejurările politice, în special revoluţia engleză din 
1640, l-au determinat să publice întâi opera de filosofie socială 
şi politică, pe care o socotea deocamdată mai utilă. Din clipa 
în care războaiele civile au pus în discuţie „dreptul imperiului” 
şi „dreptul supușilor”, o carte kare să trateze în lumina ratiu- 
nii problemele acestea), i se părea o necesitate. Hobbes răstoarnă! 
cu bună ştiinţă, din motivele acestea practice, ordinea logică! 
a cărţilor sale, după cum spune singur -în prefața cărții „De 
Cive” 2), care apare deci înaintea celorlalte, la început într'o 
ediţie restrânsă, anonim, în 1642 la Paris, sub titlul: Elemen- 


1) Lyon, op. cit. pg. 10. 

2) Noi întrebuințăm : Oeuvres philosophiques et politiques de Thomas 
Hobbes. Tome premier contenant les Eléments du Citoyen, traduites en Fran- 
çois, par un de ses amis. À Neufchatel. 1787; si Thomas Hobbes: Grund- 
züge der Philosophie. Zweiter und dritter Teil: Lehre vom Menschen und 
vom Bürger. Deutsch hrgb. von Max Frischeisen-Kühler, Leipzig 1918. 

torum Philosophiae sectio tertia De Cive şi e republicată în 
1647 la Amsterdam, pentru un public mai mare, de astă dată, 
semnată, sub titlul Elementa Philosophica de Civet). Hobbes 
mai publicase, în afară de planul acesta al unui sistem de fi- 
losofie, un mic tratat politic: Elemens of Law Naturai and 
Pohthc, în 1640. 

Revoluţia îi creează lui Hobbes o situaţie nesigură, din 
care pricină se refugiază! la Paris. In cercul filosofic al părin- 
telui Mersenne se discutau Meditaţiile lui Descartes, în manu- 
scris. I s'a cerut şi părerea lui Hobbes, care a formulat în 
1641 renumitele obiecţii la adresa filosofiei lui Descartes, la 
care acesta a răspuns pe un ton destul de täios. Cu discuţia 
aceasta raporturile dintre cei doi mari gânditori ai veacului! 
se pot socoti ca încheiate. 

In decursul refugiului, destul de îndelungat, mai scrie în 
afară de cele două lucrări amintite, tratatul despre Necesitate 
şi libertate, apărut abia în 1654 şi începe să lucreze la opera 
sa capitală: Leviathan. In 1646 se refugiază în Franţa si 
prinţul de Galles. Hobbes este angajat pentru acesta ca pro- 
fesor de matematici. In 1647 Hobbes se îmbolnăvește grav, 
iar în 1648 prinţul pleacă în Olanda, încât legătura aceasta 
na durat mult. 

În răstimp evenimentele din Anglia deveneau tot mai grave 
Revoluţia câştiga mereu teren, iar regele a fost decapitat. Re- 
patrierea era anevoioasă. 

În 1651 Hobbes publică Leviathan, or The Matter, Forme 
and Power of A Common-Wealth Ecclesiasticall and Civil ?), 
care a stârnit un scandal imens şi care îi va atrage până la 
moarte ura tuturor cercurilor bisericeşti şi chiar a multor 
cercuri politice. Din această perioadă încep şi atacurile teolo- 
gilor, ale matematicienilor, ale cercurilor universitare etc., îm- 
potriva lui Hobbes, care atrag mesfârşite polemici, pe care acest 
mare filosof le duce fără osteneală până la sfârșitul vieţii. 

In 1652 Hobbes se găsește la L.ondra. În 1653 este invitat 
la moşia contelui Devonshire, fostul său elev, ca să se poată 
dedica lucrărilor ştiinţifice. În 1655 apare în sfârşit, partea 
întâia a sistemului său de filosofie, De Corpore, la Londra, 


1) După F. Tonnies, op. cit. 

2) Intrebuinfäm Hobbes's Leviathan, reprinted from the edition of 
1651, with an Essay by the Jate W. G. Pogson Smith (Oxford 1909) şi 
trad. franceză a lui À, Anthony, Tome I.: De l'Homme (Paris, 1921), 

ca Elementorum Philosophiae sectio prima!). Cartea aceasta 
na fost mai bine primită de contemporani decât Leviathan 
si a stârnit nenumărate discuţii, care l-au silit pe Hobbes să 
răspundă în diferite lucrări mai mărunte. 

In 1658 Hobbes publică partea a doua a sistemului său: 
Elementorum Philosophiae sectio secunda de Homine. 

In 1670 el scrie Behemoth, o istorie a cauzelor răz- 
boiului civil în Anglia, pe care însă, na publicat-o. In 1672 
îşi scrie biografia în versuri. Apoi traduce în decurs de doi ani 
pe Homer. 

In 1675 părăseşte Londra si se retrage la moşia vechilor 
săi prieteni, familia Devonshire, în sânul căreia își petrece 
ultimele zile ale vieții. In 1679 deşi înaintat în vârstă, nu în- 
cetase să lucreze, dar se îmbolnăvește şi moare la 4 Decembrie, 
în Hardwick, încheind o viaţă de mare frământare intelectuală 
şi de neîncetată luptă cu oamenii şi împrejurările. 


2. — Ce este filosofia? 


Păstrăm în expunerea ideilor lui Hobbes ordinea pe care 
ne-o dä înseşi Elementele sale de filosofie, încercând doar 
o tälmäcire în termenii gândirii moderne când claritatea o cere 
şi făcând o selecţie după interesul pe care îl mai păstrează" 
ideile acestea pentru vremurile noastre. Din acest ultim punct 
de vedere, trebue să precizăm că multe din ideile de ştiinţă 
exactă (Matematică, Fizică şi Chimie) elaborate de Hobbes, 
nu mai prezintă azi nici o importanță, de aceea nici nu vom 
stărui asupra lor. In schimb ideile politice și sociale sunt 
socotite ca marea lui originalitate, încât le vom trata mai pe larg. 

In înţelegerea unui sistem de filosofie, cea dintâi treaptă 
o formează lămurirea termenului însuşi de filosofie. Ce înţelege 
Hobbes prin preocuparea aceasta? Filosofia este cunoaşterea 
prin cauze sau mai amănunţit: „filosofia este cunoaşterea ra- 
țională a consecinţelor sau fenomenelor prin cauzele lor cui 
noscute sau principiile de producere si invers, cunoaşterea prin- 
cipiilor de producere posibile, din consecinţe cunoscute”. Filoso- 
fia este acelaşi lucru cu ştiinţa. Hobbes întrebuințează termenii 
aceștia unul pentru altul. 

Filosofia fiind cunoaştere raţională, nu se confundă nici cu 
percepția sensorială ori cu memoria, pe care omul le are în 
comun cu animalele şi care sunt tot o cunoaştere, dar nu sunt 


1) Intrebuinţăm : T. Hobbes : Grundzüge der Philosophie. Erster Teil: 
Lehre vom Körper (trad. M. Frischersen-Kohler, Leipzig, 1915), 

dobândite printr'o concluzie raţională; nici cu înţelegerea prac- 
tică, ori cu prevederea, care nu se întemeiază decât pe aşteptarea, 
unor lucruri asemănătoare, pe care le-am experimentat anterior. 
Prin cunoaştere rațională Hobbes înțelege socoteală, calcul, 
A socoti însemnează sau a găsi suma unor lucruri aşezate iaolaltă 
sau a găsi restul, dacă s'au luat unele din altele, încât cu- 
noasterea raţională este acelaşi lucru cu adunarea şi scăderea. 
Dacă cineva zăreşte de departe ceva, fără să poată spune 
ce anume, îşi dă totuşi seama că are în faţă un lucru şi îl va 
numi corp. Dacă se apropie însă şi observă că lucrul acela apare 
când întrun loc, când într'alt loc, întrun chip anumit, câștigă 
o nouă imagine şi va numi lucrul acela corp însufletit. Dacă 
se apropie şi mai mult şi observă forma, aude vocea şi o 
seamă de alte manifestări, constată că are în faţă o fiinţă rati- 
onală. Si în sfârşit, vede de aproape, în întregime, ființa pe 
care o determină acum în aceeaşi ordine în care a luat cuno- 
ştință de ea: corp, însufletit, raţional sau într'o singură denumire: 
om. Invers, dacă cineva se îndepăriează de un om, pierde 
treptat din vedere trăsăturile acestuia, semnele raţiunii, ca să 
vadă numai un corp insufletit, apoi numai un corp, până ce 
nu mai zăreşte nimic. Cunoaşterea me apare în primul caz ca o 
adunare, în al doilea caz ca o scădere şi deci în amândouă 
cazurile ca un calcul. Căci nu numai cifrele pot fi obiect de 
calcul, ci şi mărimile, corpurile, mişcările, timpurile, calitățile, 
acţiunile, noțiunile, raporturile, propoziţiile şi cuvintele. A gândi, 
a rationa sau a cunoaște raţional însemnează a calcula, a pune 
în relaţie prin scădere sau adunare cele înşirate mai sus. 

Consecințele şi fenomenele sunt aptitudini sau putinte ale 
corpurilor prin care le deosebim de alte corpuri, adică stabilim 
dacă sunt de acelaşi fel sau sunt diferite, dacă sunt asemănă- 
toare sau neasemănătoare. În exemplul dat, dacă ne apropiem 
de un corp în măsură să-i distingem mişcarea şi mersul, îl deo- 
sebim de un copac, de un stâlp sau alte corpuri nemişcătoare. 
De aceea aptitudinea de a se mişca, specifică vieţuitoarelor, 
este proprietatea prin care le deosebim de alte corpuri. 

Cum se poate dobândi cunoaşterea efectului din cunoaşterea 
principiului de producere, se poate vedea din exemplul unui 
cerc. Dacă o figură plană se aseamănă cu un cerc, nu putem 
stabili prin simpla percepție, dacă e un cerc cu adevărat, 
Faptul devine perfect cu putinţă dacă ştim cum s'a obţinut acea 
figură, căci dacă dintr'un singur punct s'a tras jur împrejur o 
linie la egală depărtare, figura este întradevăr un cerc. Tot 

aşa putem deduce dintr'o figură dată, felul în care s'a format 
în realitate sau cel putin felul în care ar putea fi obţinută. 
De aici marea însemnătate a filosofiei. Efectele prevăzute, 
principiile de producere cunoscute, pot fi întrebuințate in fo- 
losul oamenilor. Ştiinţa serveşte puterea. Teoria serveşte con- 
structia. Orice speculație se termină cu o acţiune sau cu m 
productiune. Hobbes precizează că nu e vorba numai de filo- 
sofia naturală şi de geometrie, care au făcut cu putință teh- 
nica, dar şi de ştiinţele morale, politice şi Juridice, care ne 
arată datoriile noastre cetăţeneşti şi cum trebue să evităm răz- 
boaiele civile, care sunt cele mai mari nenorociri ale omenirii. 

Obiectul sau materia filosofiei, este orice corp despre 
a cărui producere şi ale cărui însuşiri avem cunoştinţă. Din 
acest punct de vedere, filosofia se împarte în două ramuri 
principale. O ramură se ocupă cu lucrurile naturale, pentrucä 
sunt opera naturii: filosofia naturală; cealaltă ramură se ocupă 
cu lucrurile produse prin voinţa omenească, prin învoeii şi 
contracte, numite societate şi stat: filosofia statului. Dar ca să 
cunoaştem trăsăturile statului este necesar să cunoaştem mai întâi 
aptitudinele, pasiunile şi moravurile oamenilor, de unde ne- 
voia să se desfacă filosofia statului, la rândul, ei, în două părți: 
una care să se ocupe de aptitudini, pasiuni şi moravuri, Etica; 
alta de datoriile cetățenești: Politica. Urmând împărţirea acea- 
sta, care ţine „de natura însăşi a filosofiei”, Hobbes. se ocupă 
mai întâi de corpurile maturale (de Corpore), apoi de apti- 
tudimi, pasiuni şi moravuri (de Homine) şi în sfârşit, de da- 
toriile cetăţeanului (de Cive). 

In Leviathan, Hobbes încearcă o clasificare mai amă- 
nunțită a ştiinţelor, cu rezultate putin diferite. Există după 
el, două feluri de cunoştinţe, una e cunoştinţa de fapt, dome- 
niul căreia e istoria (naturală şi civilă) şi care nu face parte 
din cadrul ştiinţelor. Alta este cunoştinţa consecinţelor şi se 
numeşte știință sau filosofie. Ştiinţa sau filosofia se împarte 
în mai multe ramuri după consecinţele sau corpurile pe care 
le studiază, începând cu cele mai generale și sfârşind cu cele 
mai particulare. O primă grupă o formează ştiinţele care stu- 
diază consecinţele accidentelor corpurilor naturale, denumită: 
filosofie naturală. Din grupa aceasta fac parte ştiinţele care 
studiază sub diferite forme fie consecinţele accidentelor comune 
tuturor gorpurilor naturale, cantitatea şi mişcarea, cum sunt 
filosofia primă (studiul consecinţelor cantităţii şi mișcării ne- 
determinate), matematicile (geometria şi aritmetica), astrono- 

mia, geografia, ştiinţa inginerilor, arhitectura, navigația; fie con- 
secintele calităților, fizica, din care fac parte meteorologia, 
sciografia (studiul consecinţelor luminii stelelor şi a mișcării soa- 
relui), astrologia, studiul consecinţelor calităţilor mineralelor şi 
calităţii vegetalelor, apoi optica, muzica, etica (studiul conse- 
cintelor pasiunilor umane), poezia, retorica, logica, ştiinţa justului 
si injustului. O a doua grupă o formează ştiinţele, care studiază 
consecinţele accidentelor corpurilor politice, din care fac parte 
politica şi filosofia civilă. 

Hobbes discută ca introducere generală în filosofie, înainte 
deci de studiul corpului, al omului și al cetăţeanului, problemele 
mai însemnate de logică, deşi socoteşte ştiinţa aceasta în grupa. 
filosofiei naturale. 


3. — Logica. 


Desvoltarea gândirii se leagă de limbaj. Fără ajutorul 
unor semne care să ne reamintească întâmplările din trecut 
şi care să ne fixeze experienţa, nam fi capabili de filosofie. 
Serviciul acesta ni-l face limbajul, care constă din nume (sau 
„apelațiuni' ") si din conexiunea lor. Prin limbaj oamenii îşi 
înregistrează gândirile, le recheamă când sunt trecute, apoi 
şi le comunică între ei pentru utilitatea lor mutuală sau pentru 
conversaţie. „Fără limbaj n'ar fi printre oameni nici stat, nici 
societate, pici contract, nici pace, tot aşa 'cum nu există printre 
lei, urși sau lupi” +). 

În genere, limbajul foloseşte la transformarea discursului 
mental sau a înlănţuirii gândurilor noastre în discurs verbal 
sau în înlănţuire de cuvinte, cu scopul pe de a parte al înre- 
gistrării gândurilor, care fiind susceptibile de a ieşi din memorie 
(obligându-ne la o nouă muncă), pot fi rechemate prin cu- 
vinte, care servesc la marcarea lor (nume care apar în cazul 
acesta ca note pentru, amintire); pe de altă parte, a comunicării 
gândurilor, dorințelor, a temerilor etc. (când mai mulți oameni 
vorbesc aceeaşi limbă) prin conexiugea Şi ordinea cuvintelor 
(nume care în cazul acesta servesc de semne). Intrebuintärile 
speciale ale limbajului sunt următoarele: 1. Înregistrarea a ceea 
ce se descoperă prin cugetare, a fi cauza unui lucru oarecare, 
prezenl sau trecut — și a ceea ce se descopere că pot produce 
sau îndeplini lucrurile prezente sau trecute (de unde provin 
artele); 2. Comunicarea cunoştinţelor pe care le-am dobândit, 


1) Leviathan, Partea I. Cap. IV. 

adică sfătuirea si instruirea oamenilor unii prin alţii; 3. Aducerea 
la cunoştinţa altora a voinţei şi planurilor noastre, ceea ce ne 
permite să ne ajutăm reciproc; 4. Procurarea pentru noi sau 
pentru alţii, a plăcerii si farmecului pe care le pot da în 
conversaţie jocul inocent al cuvintelor. 

Rememorarea consecinţelor, care se datorește limbajului, 
se face prin nume şi prin conexiunea lor. In lumina consideraţiilor 
de mai înainte, numele ne apare ca un cuvânt ales ca notă, 
“pentru a stârni în spiritul nostru gânduri asemănătoare gândurilor 
din trecut şi care în acelaşi timp, cuprins într'o propoziție şi 
comunicat altora, servește ca semn pentru gândurile care au 
existat în mintea celui care vorbeşte!). În privința origine, 
Hobbes afirmă că fără nici o putință de îndoială, numele s'au 
format arbitrar, convenţional. Căci cine observă cum apar 
zilnic nume noi, iar altele vechi dispar, cum diferitele nati- 
uni întrebuinţează nume deosebite pentru același lucru, cum 
între nume şi lucruri nu există nici o asemănare, nu poate 
crede îu chip serios că numele lucrurilor se trag din natura 
acestora. Tot aşa este cât se poate de limpede, după Hobbes, 
că numele, care în propoziţii servesc de semne pentru repre- 
zentări, cum reiese din definiția dată, nu sunt semne pentru 
lucrurile înseși; căci în ce alt înţeles ar putea fi sunetul 'cu- 
vântului piatră un semn pentru obiectul piatră, decât că ascul- 
tătorul conchide la auzul lui că vorbitorul s'a gândit la o 
piatră? Controversa medievală dacă numele arată materia lucru- 
rilor sau ceva combinat din acestea şi asemenea ,,subtilitäti ale 
metafizicianilor” dau naştere unor idei cu totul greşite, pe care 
cel care le admite, nici nu mai ştie despre ce discută. De altfel, 
nici cel puţin nu este necesar ca fiecare nume să fie numele unui 
lucru. Nume ca piatră, copac sau om arată chiar lucrurile, 
dar pot arăta şi imagini văzute în vis, deci închipuiri sau nă- 
luciri. Alte nume nu se leagă nici atât de vreun lucru. Cuvântul 
„viitor” este şi el un nume, dar un „„viitor”. ca lucru nu există 
şi nici nu ştim dacă aceea ce numim viitor se va întâmpla 
vreodată. lar nume ca „imposibil”, „nimic”, arată tocmai ine- 
xistenta unor lucruri. Toate acestea sunt o dovadă că numele 
se leagă de reprezentările noastre, nu de lucruri. , 

Unele dintre nume sunt comune pentru mai multe lucruri, 
ca om, copac etc., altele sunt proprii unui singur lucru: Homer, 
acesta, acela. Numele comun, care se referä la o mulțime de 


1) v. Hobbes : Lehre vom Körper, Cap, IL § 4. 

lucruri individuale (nu însă colectiv, pentru toate deodată, căci 
numele de om nu se referă la omenire, ci la indivizi, la Petru, 
Jon şi ceilalți) se numeşte şi universal. Numele universal, su- 
bliniază Hobbes, nu corespunde aşa dar, nici vreunui lucru. care 
ar exista în natură, nici vreunei reprezentări sau închipuiri din 
spirit, ci este numai numele unor nume. Se impune un singur nume 
universal pentru mai multe lucruri, din pricina asemănărilor dintre 
acestea prin vreo calitate sau vreun accident şi dacă un nume 
propriu deşteaptă în spirit un singur lucru, numele universale 
recheamă dintre mai multe lucruri pe oricare, unul la întâmplare. 
lată în ce constă nominalismul deseori amintit al lui Hobbes. 
El se bazează, după cum am văzut, pe deosebirea dintre nu- 
mele de lucruri (om, piatră, copac, etc.), şi numele de nume! 
sau de propoziţii (universal, particular, gen, specie, concluzie 
şi altele asemănătoare). 

Două sau mai multe nume legate între ele după o anumită 
regulă dau propoziţia. Nu orice legătură dintre nume ne duce 
la acest rezultat. O propoziţie este o manifestare verbală, 
care constă din două nume legate printr'o copulă, prin care 
vorbitorul vrea să exprime că el înţelege prin numele al doilea 
acelaşi lucru pe care îl arată şi numele dintâi, sau (ceea ce 
însemnează acelaşi lucru) că primul nume se cuprinde în al 
doilea. De pildă, expresiunea ,,omul este un vieţuitor”” este o 
propoziţie, pentrucă vrea să spună că om şi viefuitor sunt numele 
aceluiaşi lucru, sau că primul nume se cuprinde în al doilea. 

Felul în care este alcătuită propoziţia, ridică o seamă 
de probleme, care constituesc însăși filosofia. Cele două nume 
trezesc în spiritul omenesc reprezentarea aceloraşi lucruri, câtă 
vreme copula ne aminteşte temeiul pentru care aceste nume sunt 
legate de un anumit obiect. Dacă spunem de pildă, „un corp se 
mișcă (sau este miscätor)”, nu ne mulțumim cu înţelegerea 
faptului că acelaşi lucru este numit prin cele două nume, ci 
cercetăm mai departe, ce însemnează a fi corp sau mişcător, 
de unde provine deosebirea, dintre aceste două lucruri şi de ce 
unul e numit într'un fel, celălalt într'alt fel. Dar cine doreşte 
să ştie ce însemnează a fi ceva, a fi în mişcare etc., trebue să 
caute în lucruri cauzele pentru denumirea lor. In privinţa a- 
ceasta trebue să se distingă cu atenţie numele concrete, de cele 
abstracte. Concrete sunt numele lucrurilor pe care le admitem 
ca existente şi care vor fi numite subiect, de pildă: corpul, 
miscätorul, miscatul, egalul, inegalul, recele, caldul, etc. Numele 
abstracte arată că un subiect este cauza unui nume concret. 

De pildă expresiile a fi corp, a fi miscätor, a fi mişcat, a 
avea mărime, a fi cald, a fi rece etc. pot avea ca echivalente 
nume care se vor numi abstracte, cum suni: corporalitate, miş- 
care, figură, cantitate, căldură, răceală etc. De acelaşi fel sunt 
si infinitivele. A trăi, a se mișca etc. însemnează acelaşi lucru 
cu viaţă sau mişcare sau icu a fi trăitor sau miscätor. Numele 
abstracte arată însă numai cauza numelor concrete, nu lucrurile 
înseşi. Dacă vedem un lucru sau ne reprezentăm un lucru vizi- 
bil, lucrul acela sau reprezentarea lui nu vor apare într'un singur 
punct, ci părţile lui vor avea o depărtare una de alta, intregul 
înfăţişându-se ca întins sau spatial. Dacă denumim un asemenea 
lycru: corp, cauza este faptul că lucrul este întins sau cu altă 
expresie: cauza acestei denumiri este corporalitatea sau întin- 
derea sa. La fel, dacă un lucru ne apare când într'un loc, când 
într'altul şi-l numim miscätor, cauza acestei denumiri este faptul 
ca se mișcă său mișcarea sa. 

Propozitiile se împart în mai multe categorii, ca de pildă 
în universale şi particulare, nedeterminate şi singulare, după 
cantitate — sau în afirmative şi negative, dupä calitate etc. O 
împărțire care merită mai multă atenție este cea în propoziții 
adevărate şi false. O propoziţie este adevărată, dacă predicatul 
cuprinde subiectul sau este numele unui lucru, al cărui nume 
este şi subiectul. Propoziția: „omul este un vietuitor” este ade- 
vărată, pentrucă ceea ce ‘se numește om va fi numit întotdeauna 
şi vieţuitor. Dimpotrivă, propoziţia fn care predicatul nu cuprinde 
subiectul este falsă, ca „omul este o piatră”. Cuvintele: ade- 
vărat, adevăr, propoziţie adevărată însemnează acelaşi lucru. 
De aici reiese că nu lucrurile înseşi sunt adevărate sau false, 
chiar dacă le opunem apariţiilor sau născocirilor, ci numai 
propoziţiile. Imaginea omului în oglindă sau o fantomă nu pot 
fi socotite ca oameni, dar nu din pricină că nu sunt „oameni 
adevăraţi”, ci din pricina că pur şi simplu nu sunt oameni. False 
sunt numai propoziţiile „imaginea omului în oglindă este un om” 
sau „o fantomă este un om” (fără să se poată nega că a 
fantomă este o fantomă). De faceea adevărul nu este o pro- 
prietate a lucrurilor, ci a judecăților sau a propozitülor des- 
pre ele. 

De aici o altă consecinţă, foarte însemnată pentru teoria 
cunoștinței lui Hobbes. Adevărul si eroarea nu se întâlnesc decât 
la fiinţe grăitoare. O ființă negräitoare poate fi afectată la 
privirea unei imagini a omului în oglindă, ca de omul însuşi şi 
să fie cuprinsă de o teamă fără temeiu, totuși ea nu concepe 

imaginea ca falsă sau adevărată, întrucât nu-i dă un nume, ci 
numa. ça asemănătoare (fapt asupra căruia nici nu se înșeală)). 
Omul datoreşte cunoaşterea adevărată limbajului, dar tot ace- 
stuia fi datorește erorile şi neînțelegerile, când nu-l întrebuin- 
jează sau înţelege cum trebue. Aşa se face că dacă nu găsim 
înțelepciune decât la oameni, tot numai la ei găsim şi prostia. 
Şi se mai poata susţine că cele dintâi adevăruri au fost produse 
în chip arbitrar de cei care au dat lucrurilor nume sau le-au 
acceptat dela aceştia. Căci, de pildă, propoziţia că omul este 
un vietuitor este numai atunci adevărată, dacă oamenii cad de 
acord să dea aceste două mume aceluiaşi lucru. 

Hobbes socotește judecata sau propoziţia ca primul pas 
în mersul filosofiei, comparabilă cu mișcarea unui picior înainte, 
Mişcarea celui de al doilea picior şi deci împlinirea primului 
pas se datorește silogismului, pe care îl analizează destul de 
amănunțit, dar fără prea multă originalitate. 

Precum judecata este adunarea a două nume, silogismul 
este adunarea a două propoziţii legate printr'un termen comun 
sau adunarea a trei nume. Cele trei nume dintrun silogism 
sunt numele aceluiaşi lucru, de unde şi corectitudinea concluziei. 
In silogismul: toţi oamenii sunt vieţuitoare, toate vietuitoarele 
sunt corpuri, deci toţi oamenii sunt corpuri, — numele: oameni, 
viețuitoare, corpuri, sunt numele aceluiaşi lucru. 

E interesant de amintit că Hobbes nu socotește logica 
prea importantă, cu toate că se ocupă îndeajuns de ea. Regulele 
logice sunt mai puţin necesare pentru gândirea corectă, decât 
exerciţiul practic. Mult mai repede învaţă logica adevărată cei 
care studiază argumentele matematicienilor, decât cei care îşi 
petrec timpul cu adâncirea învățăturilor logicienilor; precum copiii 
nu învață să umble prin prescripții, ci prin exercițiu. Totuşi în- 
dată după această declaraţie, închină un capitol din lucrarea 
De Corpore erorii, falsităţii şi concluziilor greşite. Pentrucä, 
de fapt, Hobbes nu este împotriva logicei, ci numai împotriva 
abuzului de logică, pe care îl făceau filosofii scolastici din 
vremea lui şi care. i s'a aplicat şi lui în decursul studiilor uni- 
versitare. 

Eroarea nu este posibilă numai în afirmaţie sau negatie, 
ci şi în percepție sau gândirea tăcută. Greşim în afirmaţie sau 
negatie, dacă dăm unui lucru un nume gare nu i se potriveşte, 
de pildă, dacă am numi soare atât imaginea reflectată în apă, 
cât şi soarele de pe cer şi am afirma că există doi sori. După 
cum am văzut, lucrul acesta nu i se poate întâmpla decât omului, 

căci celelalte vieţuitoare nu întrebuinţează nume. Numai felul 
acesta de eroare merită denumirea de falsitate spre diferenţă 
de celelalte greşeli, căci ea nu provine din simţuri, nici din 
lucruri, ci din exprimarea nechibzuită, dat fiind că numele nu 
se bazează pe natura lucrurilor, ci pe voinţa oamenilor şi 
convenţia dintre ei. 

Erorile tăcute, adică erorile simţurilor şi ale gândirii lä- 
untrice, apar când se trece dela o reprezentare la reprezentarea 
unui lucru cu totul de altă natură, sau când se consideră ceva 
care n'a fost niciodată sau mu va fi niciodată ca ceva ce sa 
întâmplat sau se va întâmpla. Aşa de pildă, dacă socotim ima- 
ginea soarelui din apă drept soarele însuşi sau credem de 
câte ori vedrem săbii că au avut loc lupte sau vor avea loc 
lupte, pentrucă de regulă aşa se întâmplă, sau dacă socotim ceva 
ca semn pentru un lucru pentru care nu este, etc. Genul acesta 
de eroare nu se întâlneşte decât la fiinţe înzestrate cu simţuri, 
dar înşelăciunea nu provine din simţuri, nici din lucruri, ci 
din noi înşine, întrucât admitem în chip greşit că lucruri care 
nu sunt decât imagini, sunt ceva mai mult decât imagini. 

Alte erori provin din silogism, fie din falsitatea premiselor, 
în care caz se numesc materiale, fie din falsitatea concluziei, 
în care caz se numesc formale. Hobbes le tratează destul de 
amănunţit, dar cu acelaşi sentiment de depreciere, întrucât so- 
coteşte nimerit să repete că arta gândirii raționale se învaţă 
mai repede prin practică, decât prin regule. Cu silogismul 
Hobbes consideră „primul pas” în filosofie ca realizat, lä- 
sând să urmeze „drumul” însuşi al filosofiei, adică metoda 
de cercetare. 

Metoda este în funcţie de felul în care este concepută, 
adică definită filosofia. Consecvent acestui principiu, Hobbes 
defineşte metoda ca drumul cel mai scurt pentru a afla conse- 
cinte din cauzele lor cunoscute sau cauze din consecinţele lor 
cunoscute. Filosofia este ştiinţă despre cauze, ea se întreabă 
„de ce?”, nu ,,ce?” 

Cunoaşterea ştiinţifică constă în desfacerea elementelor şi 
punerea lor laolaltă. De “aceea orice metodă, prin care se cerce- 
tează cauzele lucrurilor este sau compozitivă. sau rezolutivă, 
sau partial compozitivă, partial rezolutivă. De obiceiu metoda 
rezolutivă se numește analitică, cea compozitivă, sintetică. 

In privinţa cunoaşterii trebue să se deosebească lucrurile 
care au nume universale, universalele, de cele care au nume 
singulare, singularele. Metoda în ce priveşte universalele este 

pur analitică. Pentru a cunoaşte un patrat, trebue să-l desfacem 
înir'o suprafaţă mărginită de patru drepte egale şi patru unghiuri 
drepte etc. lar cauzele universalelor sunt cunoscute prin natura 
lor, punt evidente, încât n'au nevoie de o metodă ca să fie cuno- 
scute. Singura lor cauză este mişcarea. Diversitatea tuturor 
formelor purcede din diversitatea mişcărilor care le determină, 
iar ca pricină a mișcării nu poate fi socotită decât tot mişcarea. 
In celelalte domenii de cunoaştere, cum sunt geometria, fizica, 
politica etc., se întrebuinţează pentru cercetarea cauzelor de 
regulă amândouă metodele, şi cea analitică si cea sintetică. 

In afară de metoda descoperirii de noi adevăruri, filo- 
sofia întrebuințează metoda învăţării, a demonstrării pentru alţii 
a adevărului aflat. Un rol însemnat îl joacă aici definiţia. 
Hobbes stabileşte ca principiu general că orice lucru care are o 
cauză sau produce o consecință, trebue definit prin cauza şi 
consecința sa, cunoaşterea cărora este scopul însuși al filo- 
sofiei. Demonstrația propriu zisă, este un silogism sau o serie de 
silogisme, care pornesc dela definiţia numelui şi ajung la o 
concluzie raţională. 


4 — Filosofia natural à. 


Din cuprinsul filosofiei naturale a lui Hobbes, în care gäsim 
principii de geometrie, mecanică, „fizică etc., fatal depășite astăzi, 
partea care merită o atenţie deosebită este așa numita filosofie 
primă (Philosophia Prima). E vorba de probleme care au 
format în toate timpurile o preocupare a filosofiei. Ce înte- 
lege Hobbes prin filosofia primă? O spune în Leviathan, cap. 
IX. „Cel mai general subiect ide ştiinţă este corpul, ale cărui 
singure două accidente sunt mărimea şi mișcarea. Prima pro- 
blemă pe care şi-o pune deci filosoful cu privire la acest su- 
biect este: ce e mişcarea, ce e mărimea. Această parte a filo- 
sofiei se numeşte de obiceiu Filosofie Primă”. In lucrarea 
De corpore, Hobbes discută sub denumirea de filosofie primă 
despre loc şi timp, despre corp şi accident, despre cauză 
şi consecinţă, despre posibilitate si realitate, despre egalitate 
şi diferență, despre cantitate, despre egalitatea proporţiilor şi 
despre drepte, curbe, unghiu și figură. 

Filosofia naturii poate fi începută cu maximum de folos 
printr'o ,privatiune”, adică prin ideia unei nimiciri generale 
a lumii. Presupunând prin urmare că toate lucrurile au fost 
nimicite, ne putem întreba: ce ar mai rămâne unui om (care 
nar fi cuprins în nimicire) ca obiect al reflecţiunii filosofice 

şi al cunoaşterii ştiinţifice? Îi vo: rămâne reprezeniärile despre 
lume şi despre corpurile pe care le-a perceput înainie de ni- 
micirea lumii, amintiri şi imagini despre mărimi, mişcări, to- 
nuri, culori şi imagini ale ordinei şi părților lor. Dar cu 
„oate că lucrurile acestea nu s'ar afla decât în mintea sa, ca 
simple idei sau imagini, i s'ar părea totuși ca exterioare, ca 
şi cum n'ar depinde în nici un fel de spiritul său. Dacă cer- 
cetäm mai de aproape ce facem când gândim şi tragem con- 
cluzii, constatăm că şi în împrejurarea obişnuită în care toate 
lucrurile se găsesc în lume, tot numai cu imaginile noastre 
gândim. Ca să calculăm mărimile şi mișcările cerului sau ale 
pământului, nu ne ducem la faţa locului, ci în cabinetul de 
lucru. Intradevär lucrurile pot fi tratate ştiinţific în două 
feluri, fie ca stări lăuntrice ale spiritului nostru (de pildă, 
în studiul aptitudinilor noastre), fie ca imagini ale lucrurilor 
exterioare, care ca atare nu există real, ci par numai a avea o 
existență în afară de noi. In acest ultim fel procedează și 
filosofia primă. 

Dacă ne amintim de un lucru dinainte de nimicirea pre-" 
supusă și nu suntem atenţi decât la faptul că are o existenţă 
în afară de spirit, lăsând la o parte toate celelalte însușiri 
ale lui, obţinem o reprezentare numită ,,spatiu”. Este numai 
un spaţiu imaginar, totuși este chiar lucrul denumit de toţi 
așa. Nimeni nu socotește spaţiul ca ceva real umplut, ci numai 
ca ceva ce poate fi umplut sau ocupat, cum nimeni nu confundă 
corpul cu spaţiul, pentrucă același spaţiu cuprinde când un 
corp, când alt corp,ceea ce n'ar fi cu putinţă, dacă un corp 
ar cuprinde în sine spaţiul pe care îl ocupă la un moment dat. 
Totuşi unii filosofi, observă Hobbes, au dat o definiţie cu totul 
falsă spaţiului, din care apoi au tras concluzii tot atât de false. 
Astfel s'a definit spaţiul ca întinderea corpului si cum întin- 
derea poate fi mărită neîntrerupt, s'a dedus că și corpurile pot 
fi întinse la nesfârșit, de unde apoi concluzia că lumea este 
infinită. Intro definiție corectă, spaţiul este imaginea unui: 
lucru existent în afară de noi, căruia nu-i luăm în considerare 
nici un alt accident, decât acela că el există în afară de 
spiritul cunoscător. 

Precum corpul lasă despre mărimea sa o reprezentare în 
spiritul nostru, un corp în mișcare lasă o imagine a mișcării 
sale, anume reprezentarea unui corp care”îsi schimbă neîncetat 
Jocul. Această reprezentare sau închipuire este ceea ce se nu- 
mește, după Hobbes, timp. Toți oamenii recunosc că un an este 


www.dacoromanica.ro 


172 Thomas Hobbes 


timp, totuşi nu cred că anul este accidentul, starea sau modul 
vreunui Corp, de aceea trebue să se admită că iimpul nu se 
află în lucruri, în afară de noi, ci numai în gândirea spiritului. 
Ziua, luna şi anul nu sunt decât nume ale unor reprezentări 
formate în spiritul nostru. Timpul este o imagine sau o în- 
chipuire a mişcării, mai exact, este imaginea succesiunii mo- 
mentelor din mişcarea unui corp, „mai înainte” sau ‚mai pe 
urmă”. Definiţia timpului ca măsura mișcării nu este tocmai 
exactă, căci de fapt timpul se măsoară prin mișcare, nu mis- 
carea prin timp. 

Ipoteza nimicirii lumii ajută la stabilirea spaţiului imaginar, 
care nu se găseşte în afară de moi. Dacă presupunem acum 
că refacem un lucru distrus sau îl creem din nou, acesta nu 
se reduce numai la spaţiul amintit, nu-și icapătă întinderea nu- 
mai dela el sau deodată cu el, ci se cere să ‘fie complet nea- 
târnat ca existență de reprezentarea noastră. Mintea noastră 
îl aşează în spaţiul imaginar, dar ca existenţă trebue să fie 
desprins de noi. De unde definiţia: corp se numeşte tot ceea ce 
coincide cu o parte oarecare din spaţiu sau se întinde deodată 
cu el, independent de gândirea noastră. 

Dacă un corp ocupă un spaţiu sau se întinde deodată cu 
el, întinderea aceasta totuşi nu este însuşi corpul întins. Tot 
așa, dacă acelaşi corp îşi schimbă locul, schimbarea locului nu 
este însuși corpul mişcat, sau dacă stă pe loc, repausul nu 
este însuși corpul în repaus. Ce sunt atunci toate acestea? Ele 
sunt accidentele corpului. Accidentul poate fi deci definit ca 
modul sau felul în care un corp este reprezentat de noi sau, 
cu altă expresie, ca aptitudinea unui corp prin care provoacă 
în noi o reprezentare a sa. Definiţia aceasta nu lämureste în- 
seşi accidentele corpurilor, ci numai ideile noastre despre ele. 
Căci numai așa putem răspunde la întrebările următoare. Cum 
se face că o parte a corpului este văzută aici, altă parte din- 
colo? Răspunsul corect: aceasta se întâmplă din pricina în- 
tinderii corpului. Sau, cum se face că un corp este văzut 
când aici, când acolo? Răspunsul: faptul se datorește mișcării 
sale. Sau, în sfârşit, cum se face că un corp este mai mult 
timp în acelaşi loc? Aceasta se datorește faptului că el nu 
este în mișcare. Accidentul este aşa dar felul în care un corp 
este perceput de către noi. 

Când se susţine că un accident aparţine unui corp, nu trebue 
să se înţeleagă că el este cuprins în corp, ca roșul în sânge 
sau sângele într'o pată de pe haină, aşa dar ca o parte dintr'un 

întreg, căci atunci şi accidentul ar fi un corp, ci ca mărimea, 
repausul, mişcarea în care se află ceva care este mare, sau 
este în repaus sau în mişcare. 

Întinderea unui corp este acelaşi lucru cu mărimea sa 
sau cu ceea ce numesc unii spaţiu real. Mărimea nu depinde 
de conştiinţa noastră ca spațiul imaginar, ea este o acţiune asupra 
spiritului nostru, a cărei cauză este mărimea reală. De aceea 
spaţiul imaginar este un accident al spiritului, mărimea un ac- 
cident al unui corp, care există în afară de spirit. 

Spaţiul (imaginar) care coincide cu mărimea corpului se 
chiamă locul corpului. Corpul însuşi este acela care ocupă 
locul. Locul se deosebește de mărime în primul rând prin fap- 
tul că același corp are aceeaşi mărime, fie că e în repaus, 
fie că e în mișcare, dar nu ocupă acelaşi loo dacă este în miş- 
care. Altă deosebire constă în faptul că locul esta o reprezen- 
tare, deci nu este nimic în afară de spirit, câtă vreme mărimea 
este un accident al corpului şi nu este deci nimic înlăuntrul 
spiritului. Apoi, locul este o întindere aparentă, mărimea o 
întindere reală, corpul însuşi nefiind întindere, ci ceva întins. 
In sfârşit, locul în sine nu este miscätor, pentrucă dacă ceva se 
mişcă însemnează tocmai că îşi schimbă locul, încât dacă locul 
însuși s'ar mişca, ar însemna că ocupă și el un loc, care la 
rândul lui ar ocupa un alt loc, ceea ce este absurd. Cei care 
susțin că locul este nemişcător din pricină că el este spaţiul 
în genere, nu trebue să uite că în afară de nume nu există nimic 
general sau universal, deci nici spaţiul în genere nu este decât 
o imagine aflătoare în spiritul nostru despre un corp oarecare 
cu o mărime şi o formă anumite. 

Accidentul din pricina căruia dăm unui corp un nume arumit 
sau accidentul care îşi determină subiectul, se numeşte de 
obiceiu natură sau esenţă. Astfel este natură pentru om raţiunea, 
peniru corp întinderea. Aceeaşi esenţă sau natură, întrucât lu- 
crurile sunt produse, se numeşte formă. Corpul însuşi în raport 
cu un accident al său se numeşte subiect, în raport cu forma sa se 
numeşte materie. Prin urmare materia comună tuturor lucrurilor, 
numită de filosofi materia prima, nu este un corp deosebit de 
celelalte corpuri. Ea nu este decât un nume, e drept însă că 
un nume folositor. Cu alte cuvinte, este reprezentarea unui corp 
fără să se ţină seamă de forma şi accidentele sale, ci numai 
de mărimea şi întinderea sa şi de aptitudinea de a avea forme 
şi accidente. 

După acestea putem înțelege mai bine si problema cau- 

zalitätü. Se spune despre un corp că acționează adică face 
unui alt corp ceva, dacă el provoacă ‘un accident acestuia sau- 
îl distruge, și că dimpotrivă, corpul sufere ceva, dacă i sa 
provocat sau distrus un accident, adică i sa făcut ceva de 
către un alt corp. Corpul din prima situaţie se numește activ 
(agens), cel din ultima situaţie, pasiv (patiens). De pildă, 
focul care ne încălzește mâna este un corp activ, mâna care 
se încălzește este un corp pasiv. Accidentul provocat în corpul 
pasiv se numeşte consecinţă sau efect. 

Corpul activ nu provoacă efectele la întâmplare, ci co- 
raspunzätor accidentelor sale. Aşa dar, consecinţa urmează nu 
din pricină că un corp activ este corp, ci din pricină că un 
corp este de un anumit fel si are o anumită mişcare. Altfel 
toate corpurile active ar provoca în corpurile pasive aceleaşi 
efecte, căci corpurile ca atare sunt toate egale. Focul de pildă, 
nu încălzeşte pentrucă este corp, ci pentrucă este un corp! cald. 
De aceea cauzele tuturor efectelor constau în accidente anumite 
ale corpurilor active şi pasive. Cauza totală este suma tuturor 
accidentelor care aparţin ambelor corpuri (activ şi pasiv), fără 
a căror prezenţă producerea efectului nu poate fi gândită. Suma 
accidentelor care aparţin corpului activ, întrucât provoacă efec- 
tul, se numeşte cauză eficientă; suma celor care aparţin corpului 
pasiv, se numeşte cauză materială. 

Cauzarea efectelor se face printr'un proces continuu, încât 
orice schimbare a corpului activ se traduce printr'o schimbare 
corespunzătoare în corpul pasiv. Dacă focul devine tot mai 
cald, creşte în acelaşi timp şi căldura corpurilor înconjură- 
toare. Ceea ce pe de altă parte este o dovadă că schimbarea 
constă exclusiv în mişcare. Orice schimbare într'un corp constă 
într'o mişcare a părţilor sale si numai mișcarea poate provoca 
întrun corp o schimbare. De aceea repausul nu este cauză 
pentru mimic, nici pentru o mişcare a corpului pasiv, nici 
pentru o schimbare a lui. Cauzalitatea se leagă în chip necesar 
-de mişcare. Este una din ideile fundamentale ale filosofiei lui 
Hobbes. 

Cauzei şi efectului le corespund putinţa (potentia) si. 
actualitatea (actus). Ele sunt unul şi același lucru, numai că 
-punt privite din puncte de vedere diferite şi sunt denumite în 
chip deosebit. Dacă într'un corp activ se găsesc toate accidentele 
care puse în contact cu un alt corp sunt în stare să provoace 
la acesta un anumit efect, spunem că acel corp activ este, 
“putinta acelui efect. Dar accidentele acestea care constituesd 

putinţa, constituesc, după cum am văzut, în acelaşi timp şi 
cauza eficientă sau, mai exact, putinţa şi cauza eficientă sunt 
acelaşi lucru în perspective diferite. Vorbim despre cauză în 
raport cu efectul, dacă acesta este realizat; despre putinţă, 
dacă efectul se va întâmpla. Cauza se raportează la trecut, 
putinţa la viitor, faptul în sine este însă acelaşi. 

Ca şi în cazul efectului, fiind vorba de lucruri identice, 
actualizarea nu este posibilă, decât dacă putinţa este completă. 
In schimb în clipa în care cauza sau putinţa este completă se 
vor ivi şi efectele sau actualizarea. Căci tot ceeace se întâmplă, 
se întâmplă în chip necesar, adică din cauze necesare. Nimic 
nu se petrece la întâmplare, nu există nimic accidental decât 
în raport cu evenimentele de care nu depinde. Ploaia de azi 
dimineaţă este necesară, adică a fost provocată de cauze ne- 
cesare. Noi o socotim însă ca accidentală pentrucă nu-i cu- 
noaştem cauzele, cu toate că ele în momentul de faţă există. 
Intâmplător, posibil, probabil, se numeşte nu ceea ce este în- 
tâmplător, posibil sau probabil, ci ceva ale căror cauze ne- 
cesare nu le cunoaştem. Afirmația unui eveniment viitor ca: 
„mâine va ploua” este necesar adevărată sau necesar falsă, dar 
cum nu ştim dacă este falsă sau adevărată, o numim posibilă 
sau accidentală. Adevărul ei nu depinde însă de cunoştinţa 
noastră, ci de faptul dacă sunt de faţă cauzele corespunzătoare. 

In sfârşit, după cum cauza eficientă a oricărei mişcări 
sau schimbări constă într'o mişcare a corpului sau corpurilor 
active, tot aşa, fiind vorba de acelaşi fapt, orice putinţă activă 
este întotdeauna o mişcare. Putinta sau virtualitatea nu este 
un accident deosebit de orice realitate, ci chiar o realitate, 
anume o mișcare, numită putință numai din pricina că prin 
ea se produce o altă realitate. 

Două corpuri sunt diferite, dacă se poate spune despre 
unul ceva ce în acelaşi timp nu se poate spune despre celălalt. 
Două corpuri nu sunt același corp pentrucă fiind două, se 
găsesc în acelaşi timp în două locuri, apoi sunt şi ca număr 
diferite: unul şi încă unul. Corpurile care se deosebesc mai 
mult decât prin mărime se numesc deosebite, cele care se 
deosebesc numai prin mărime se numesc asemănătoare, iar dacă 
au aceeași mărime, se numesc egale. 

Asemănarea sau neasemănarea, egalitatea sau inegalitatea 
corpurilor între ele se numesc relații. Din punctul acesta de 
vedere se socotesc corpurile în relație sau în corelaţie. De 
exemplu relaţia după mărime (egal, mai mare, mai mic) se 

numeşte proporţie. Relaţiile nu sunt accidente speciale, deo- 
sebite de celelalte accidente ale lucrului comparat, ci unul 
dintre acestea, anume cel pe temeiul căruia se face comparatia. 

Un corp poate fi comparat şi cu sine însuşi în timpuri 
diferite. Aici se pune problema individuatiei, atât de contro- 
versată de filosofi. În ce sens rămâne ‘un corp acelaşi, în ce 
seng devine un altul decât a fost mai înainte? Este mogneagul 
același om care a fost în tinerețe? Rămâne un stat același în 
decursul veacurilor? Unii atribuesc individuatia unității ma- 
teriei, alţii unităţii formei si unii chiar sumei tuturor accidentelor. 
Pentru materie pledează împrejurarea că o bucată de ceară, 
fie că are o formă rotundă, fie că are o formă cubică, rămâne 
aceeaşi ceară, aşa dar aceeaşi materie. Pentru formă pledează 
împrejurarea că deşi omul îşi schimbă materia din tinereţe până 
la bătrâneţe, rămâne numeric mereu acelaşi om şi deci dacă 
identitatea sa nu se datoreşte materiei, în aparență nu ne 
rămâne decât să o atribuim formei. Pentru suma accidentelor 
nu se poate aduce însă nici un argument. Cine întemeiază indi- 
viduafia pe aceasta, va trebui să dea unui lucru un nume nou 
cu fiecare nou accident, căci lucrul însuşi a devenit altceva. 
Dar nici celelalte păreri nu sunt întemeiate. După prima, 
un om care a greşit nu mai este acelaşi cu cel care va fi 
pedepsit, căci corpul omenesc se schimbă necontenit. La fel 
un stat care îşi schimbă legile în decursul vremurilor, nu mai 
este acelaşi, concluzie care ar încurca întregul drept cetätenesc. 
După a doua se ajunge la posibilitatea de a se considera două 
lucruri care există în acelaşi timp, numeric ca același lucru. 
Astfel în cazul renumitei corăbii a lui Teseu, despre care 
sofist au discutat atât de mult, dacă i se înlocuesc toate 
scândurile una câte una, cu altele noi, numeric rămâne aceeaşi 
corabie; dar dacă cineva reface corabia din scândurile vechi, 
în aceeaşi formă, fără îndoială că şi corabia aceasta ar fi 
numeric aceeaşi cu cea dela început. Am avea deci două corăbii 
numeric identice, ceea ce este absurd. De fapt principiul indi- 
viduatiei nu se bazează nici numai pe materie, nici numai pe 
formă. 

Dacă se pune problema identităţii unui obiect, hotărîtor 
este mai ales numele care i s'a dat. Căci întrebarea dacă So- 
crate este acelaşi om, diferă de întrebarea dacă a rămas aceläsi 
corp, căci corpul său poate să nu mai fie acelaşi la bătrâneţe, 
ca la tinereţe, dacă n'ar fi decât din pricina mărimii. Ca om 
rămâne însă acelaşi. Dacă i s'a dat unui lucru un nume care 

îl arată ca identic, ţinându-se seama numai de materia sa, el 
îşi va păstra identitatea si individualitatea numai în măsura în 
care materia rămâne aceeaşi. De aceea apa rămâne aceeași 
şi în mare şi în nori, şi ca lichid'si ca ghiatä. Dacă dimpotrivă, 
numele se dă după formă, pentrucă deţine în ea un principiu 
de mişcare, lucrul rămâne acelaşi individ atâta vreme cât mis- 
carea rămâne aceeași. Omul rămâne același în măsura în care 
acţiunile şi gândurile sale decurg din același principiu vital 
al mișcării, pe care îl deţine dela naştere; cum vorbim de 
același râu, dacă purcede din acelaşi izvor, cu toate! că! apa lui 
nu este mereu aceeaşi. De asemenea un stat rămâne același 
dacă manifestările lui se trag progresiv din aceeaşi alcătuire, 
din aceeaşi structură, indiferent dacă oamenii sunt aceeaşi sau 
nu. In sfârşit, dacă se dă numele unui lucru din pricina vreunui 
accident, identitatea depinde de materie, căci dacă se ia din 
materie sau se adaugă, dispar accidente şi apar altele, care 
numeric nu mai sunt identice. O corabie, sub numele căreia 
înţelegem o materie aşezată într'un anumit fel, va fi aceeași 
atâta vreme cât materia ei va fi aceeași; dacă nu mai rămâne 
nici o parte din materia ei, numeric a devenit o altă corabie: 
dacă s'au păstrat unele părţi, iar altele s'au înlocuit, corabia 
este în parte aceeași, în parte alta. 


5. — Psihologia. 


Hobbes, după cum am văzut din clasificarea științelor 
sau din diviziunea filosofiei, pune studiul aptitudinilor și pa- 
siunilor omeneşti, probleme care tin astăzi de psihologie, în 
sarcina eticei, alături de studiul moravurilor. Totuși el res- 
trânge la un moment dat înţelesul eticei strict la filosofia morală, 
după cum vom arăta, încât am crezut că e mai nimerit: să 
desfacem preocupările acestea, înfățișând pe de o parte psi- 
hologia si consideraţiile generale despre om, pe de altă parte 
etica, ceea ce ne va apropia treptat de filosofia civilă sau de 
politică, partea principală a operei lui Hobbes. 

Hobbes nu se mulțumește cu un studiu partial al omului, 
ci îl studiază complet, biologic, psihologic, moral şi politic. 
Hobbes aplică și în privinţa omului, fie că e vorba de 
latura biologică, fie că e vorba de latura psihologică, concepţia 
sa filosofică despre mişcare (socotită ca pricina tuturor lu- 
crurilor). De pildă, socotește viaţa omenească în funcţie de 
circulația sângelui. Sângele circulă însă numai atât timp cât 

inima se contractă si se dilată, punându-l în mişcare. De unde 
îşi are însă inima mișcarea? Dela vreo mişcare care se petrece 
în sânge? Cu alte cuvinte: se mişcă inima din pricina sân- 
gelui sau sângele din pricina inimei? Câtă vreme copilul e 
în pântecele mamei sale, mişcarea inimei îşi are originea în 
sângele matern. După naştere însă observăm că omul nu poate 
trăi fără aer, de unde concluzia că aerul pricinueşte mişcarea 
inimei, sau ceva din cuprinsul aerului. Si după cum viaţa 
este mișcarea sângelui, moartea este oprirea lui. Sau în le- 
gătură cu reprezentările, Hobbes, după ce observă că originea 
lor stă în simţuri (si deci nu există nici. o concepție a spiritului 
uman care să nu provină la început ‘total sau partial din sim- 
turi), stărueşte asupra sensaţiilor ca să arate că pricina lor 
sunt corpurile exterioare sau obiectele care impresionează or- 
ganul propriu fiecărei sensaţii. Aceste impresii se propagă 
prin intermediul nervilor şi a celorlalte fibre şi membrane până 
la creer şi inimă, provocând acolo o rezistenţă, o contrapre- 
siune, un efort al inimei care tinde să se degajeze. Acest efort, 
fiind dirijat în afară, ni se pare ceva exterior nouă. Părerea 
aceasta sau nălucirea aceasta este ceea ce se numeşte sen- 
satie. Ea constă pentru ochi de exemplu, în lumină sau culoare, 
pentru ureche în sunet, pentru nas în miros, pentru limbă în 
gust şi pentru restul corpului în căldură, frig, aspru, moale şi 
celelalte cantităţi care se deosebesc prin pipăit. Lumina, culoarea 
etc., nu sunt accidente ale obiectelor, ci numai năluciri în noi. 
Ideea aceasta, declară Hobbes, n'a mai avut-o nimeni până 
la el. Toate calităţile care se numesc sensibile nu sunt în 
obiectul care le cauzează decât tot atâtea mişcări diferite ale 
materiei, prin mijlocirea cărora el impresionează organele noastre 
în chip diferit. lar în noi care suntem impresionați deasemenea 
nu există altceva decât mişcări diferite (căci mişcarea nu naşte 
decât mişcare). Dar ceea ce ne apare, atât în stare de veghe cât 
şi în vis, nu este decât nălucire. Căci după cum apăsarea, 
frecarea sau lovirea ochiului ne dă o nălucire de lumină, sau 
comprimarea urechei produce un sgomot, la fel fac corpurile 
pe care le vedem sau le auzim prim acţiunile care sunt puternice, 
cu toate ică pe ele înseși nu le observăm. Sensatia nu este deci 
decât o nälucire pricinuită de impresiunea, adică de mișcarea 
lucrurilor exterioare asupra ochilor, urechilor şi celorlalte 
organe ale noastre. 

Concepţia despre generalitatea mișcării l-a ajutat pe Hobbes 
să fie foarte înaintat pentru vremea lui, atât în teoriile lui fizi- 

ologice, cât şi în teoriile lui psihologice. Mai ales în teoria 
sensaţiilor şi a specificităţii simţurilor el este un precursor 
autentic al ştiinţei moderne. 

Aceeaşi concepţie despre mişcarea universală, îl duce uneori 
la analogii fără pici o valoare explicativă. De pildă, după el, 
imaginaţia (imaginea) nu este decât o sensatie descrescândă. Un 
lucru în repaus nu-şi schimbă starea decât dacă un alt corp 
îl pune în mişcare. La fel un lucru în mişcare nu se opreşte 
decât împiedecat de alt corp. Precum marea continuă 
să se frământe şi după ce a încetat vântul, mişcarea 
provocată în lăuntrul omului când vede sau când aude etc., nu 
încetează deodată cu îndepărtarea obiectului. Noi păstrăm din 
pricina aceasta o imagine a lucrului văzut mai slabă! însă decât 
dacă obiectul ar fi de faţă. Aceasta este imaginaţia, fantasia 
sau apariţia. Memoria nu este decât imaginaţia privită din 
alt punct de vedere. Când vrem să exprimăm lucrul însuşi, 
adică reprezentarea însăşi, spunem imaginaţie, când vrem să 
exprimăm descresterea sensatiei (treptata ei slăbire până la 
dispariţie), spunem memorie. 

Visurile sunt imaginaţiile celor care dorm. Ele au existat, 
ca toate imaginaţiile, mai înainte în simțuri şi au drept cauză 
tulburarea anumitor părţi interioare ale corpului. Tulburările 
diferite dau deci visuri diferite. Pentrucă în stare de veghe 
mânia ne dă căldură în anumite părţi ale corpului, invers, 
în somn sensaţia de căldură în aceleași părți provoacă mânia 
şi face să apară imaginaţia unui dușman etc. Visurile, sunt deci 
drumul invers al imaginaţiei din timpul de veghe. 

Tot prin concepţia mişcării explică şi celelalte funcţii 
sufleteşti. Hobbes distinge la animale (deci şi la om) două 
mişcări care le sunt proprii: mişcarea vitală, care începe dela 
naştere şi încetează numai la moarte (circulaţia sângelui, res- 
piratia, digestia, nutriția, excretia) şi mişcarea animală sau 
voluntară, cum sunt mersul, vorbitul sau mişcarea vreunei părţi 
a corpului într'un fel imaginat mai întâi în spirit. Mişcarea 
voluntară depinde totdeauna de o gândire care o precede sau 
cu alte cuvinte, orice mişcare voluntară începe printr'o ima- 
ginatie. Aceste începuturi ale mişcării, care se petrec înlăuntrul 
corpului uman pornind dela o imaginaţie, întrucât se găsesc 
înainte de traducerea lor într'o mişcare exterioară vizibilă, se 
numesc efort. De efort se leagă apoi toate pasiunile omeneşti, 
ca varietăţi ale lui. De pildă, dacă efortul este îndreptat spre 
ceea ce îl cauzează, se numeşte apetit sau dorinţă (foamea este 

dorința de hrană etc.); dacă efortul se îndepărtează de ceva, 
se numește aversiune etc. 

Pasiunile sunt importante pentrucă sunt singurele cauze 
ale deosebirilor dintre spirite. Diferenţa dintre pasiunile în- 
seşi purcede din constituția diferită a corpului și în parte 
din educația diferită. Pasiunile care pricinuesc cele mai mari 
deosebiri între oameni sunt dorința mai mare sau mai mică de 
putere, bogăţie, ştiinţă și onoare, sau pentrucă ultimele trei 
nu sunt decât feluri de putere, toate pot fi reduse la dorinţa 
de putere. Cei care nau o mare pasiune pentru putere, nu 
pot avea nici o imaginaţie mare, nici judecată multă, căci gân- 
durile nu sunt faţă de dorințe decât cercetasi si spioni care 
privesc în depărtare ca să găsească drumul către lucrurile 
dorite. 

6. — Etica şi religia. 


Care sunt manierele sau calitățile care fac pe oameni 
să trăiască în pace şi armonie? În legătură cu aceasta, Hobbes 
precizează că fericirea vieții omeneşti nu constă în odihna unui 
spirit satisfăcut. Ceea ce numeau vechii filosofi moralisti: Finis 
ultimus sau Summum Bonum, nu există. Fericirea este un 
progres continuu dela dorinţa unui obiect la dorinţa altui obiect, 
telul dorinței nu este să fie satisfăcută odată pentru totdeauna, 
ci să asigure pentru totdeauna drumul dorinței viitoare. De 
aceea oamenii nu urmăresc numai procurarea unei vieţi mul- 
fumite, ci si asigurarea ei. De aici purcede înclinația generală 
a umanității de a dori neîncetat puterea (după puterile fie- 
căruia). 

Concurența pentru bogăţie, onoare, conducere sau oricare 
altă putere, duce la luptă, la dușmănie si la războiu, pentrucă 
mijlocul de a obţine lucrul dorit este uciderea, învingerea sau 
îndepărtarea concurentului. “Totuşi alte pasiuni dispun pe oameni 
să se supună unei puteri comune, să renunţe la starea de luptă 
în folosul păcii. Acestea sunt: dorinţa de bună stare și plăcerea 
sensuală, teama de moarte şi răni, apoi dragostea pentru arte 
(pentru ştiinţă şi artele pacifice) a cărei satisfacere presu- 
pune răgaz și linişte. 

Toate virtuțile nasc după Hobbes din interese personale 
si pasiuni legate de acestea. lubirea pentru virtute provine 
din iubirea pentru laudă sau cu alte cuvinte: dorinţa de a fi 
lăudat dispune la acţiuni lăudabile, capabile să placă celor 
care sunt chemaţi să le judece. Ura maşte din greutatea pe care 

o simt oamenii ca să recunoască marile binefaceri pe care 
le au dela cineva pe care îl socotesc egalul lor. Căci bine- 
facerile obligă, iar obligaţia este o sclavie; o obligaţie de 
care cineva nu se poate libera este o sclavie perpetuă și 
sclavia față de un egal este odioasă. O binefacere dela un 
om socotit superior duce însă la iubire şi recunoștință, pen- 
trucă ea nu aduce o nouă scoborîre. Ambiţia provine din 
opinia suficientei, din opinia bună pe care oameni o au despre 
înţelepciunea lor şi care fără o întrebuințare publică ar rä- 
mâne fără onoare. Curiozitatea de a cunoaște provine din 
teama de viitor, pentrucă numai cunoașterea cauzelor îi poate 
feri de riscuri. Morala lui Hobbes este aşa dar individua- 
listă şi utilitaristă. | 

Religia nu are o explicare mai înaltă. După Hobbes 
religia naturală provine, ca si ştiinţa, din teama de viitor. 
Curiozitatea sau iubirea pentru cunoașterea cauzelor, specifică 
omului, duce dela efect la căutarea cauzei, apoi la afiarea 
cauzei acestei cauze şi a. nn. d. până se ajunge în chip ne- 
cesar la imaginea unei cauze care nu depinde de nici o cauză 
anterioară şi care este eternă, cauza numită Dumnezeu. lar 
cei care nu se ocupă de cauzele naturale ale lucrurilor: sunt 
înclinați, din pricina ignoranței în care se găsesc cu privire 
la ceea ce le poate face bine sau rău, să imagineze diferite 
feluri de puteri invizibile şi să se închine lor, făcând din 
creatura propriei lor imaginaţii, obiect de cult, adică zei. lată 
cum, din varietatea nenumărată a imaginaţiei lor, oamenii au 
creat nenumărate feluri de zeități. Această frică de lucruri in- 
vizibile este sămânţa naturală a tot ceea ce se numeşte religie, 
sămânță care nu se găseşte decât în oameni, încât nici religia 
nu se găseşte decât la oameni. Hobbes -stărueşte în mai 'toate 
lucrările lui asupra religiei, încercând tocmai prin această dis- 
cutie neîncetată si a îndoielilor pe care le sugerează, să-i 
sdruncine autoritatea. Doctrina lui tindea să scoată statul de 
sub influenţa politică a bisericei. 

Oamenii sunt egali dela natură în ce privește facultăţile 
corpului şi cele ale spiritului, cel puţin când se consideră lu- 
crurile în ansamblul lor, încât nimeni nu poate să ceară pentru 
sine un avantaj pe care să nu-l poată pretinde și un altul. Din 
această egalitate de capacitate rezultă o` egalitate a speranţei 
de a atinge scopurile urmărite — şi ori de câte ori doi oameni 
doresc acelaşi lucru, devin dușmani şi caută să se distrugă 
sau să se subjuge unul pe altul. Un om care îşi întemeiază o 

gospodărie se teme mereu de agresori, care îl vor deposeda 
nu numai de avere, dar si de viaţă si libertate. Agresorul 
este ameninţat la rândul său de aceeaşi primejdie din partea 
altora. De aceea din egalitate naşte neîncrederea. În starea 
aceasta, mijlocul cel mai raţional al fiecăruia de a-şi asigura 
securitatea, este de a o lua înainte celorlalţi, fie prin forţă, 
fie prin viclenie, şi de a-i face pe cât 'mai mulţi nevătămători. 
Prin urmare fiecare este mevoit să obţină atâta stăpânire asupra 
altora, de cât are nevoie pentru conservarea sa. Ín chipul 
acesta din neîncrederea reciprocă purcede războiul. Atâta vreme 
cât oamenii trăiesc în afară de stările civile, adică. nu se supun 
unei puteri comune care să-i menţină pe toţi sub stăpânirea 
fricei, ei se găsesc în stare de räzboiu permanent, de războiu 
al fiecăruia împotriva tuturor. Războiul nu constă numai în 
bătălie, sau violență imediată, ci el există în tot decursul tim- 
pului în care voinţa de a se bate este suficient de vădită. 

Tot ce se leagă de timpul de războiu, adică de timpul 
în care fiecare este duşmanul fiecăruia, se leagă deopotrivă 
de timpul în care oamenii trăiesc fără altă securitate, decât 
aceea pe care le-o pot procura propria dor forţă şi propria 
lor ingeniozitate. Într'o astfel de condiţie nu este posibilă 
imdusiria, pentrucă produsele ei sunt nesigure, deci nici cul- 
tura pământului, nici navigația, nici locuinţele şi aşezările con- 
fortabile, nici maşinile, nici artele, nici asociaţiile şi ceea ce 
este mai rău decât toate, oamenii trăiesc cu groaza continuă 
şi primejdia continuă a unei morţi violente. Viaţa este sin- 
guratecă, săracă, îndobitocită și scurtă. Desavantajele acestui 
timp, care precede starea civilă, sunt nenumărate. Timpul 
de războiu nu cunoaşte nici o lege, încât totul e permis, şi 
nici nu poate fi făcută vreo lege, câtă vreme oamenii nu cad 
de acord asupra persoanei care trebue să o facă. În timpul 
de războiu nimic nu poate fi injust. Noţiunile de dreptate și 
nedreptate nu pot să apară în această condiţie, pentrucă unde 
mu este o putere comună, nu există lege, iar unde nu există 
lege, nu există nedreptate. Forța şi viclenia sunt în războiu 
cele două virtuţi cardinale. Justiţia si injustitia nu sunt facul- 
tăţi ale corpului sau ale spiritului, căci dacă ar fi, sar găsi 
şi în omul care ar fi singur pe lume, cum se găsesc sensatiile 
şi pasiunile. Ele sunt calități care se referă la oameni trăitori 
în societate şi nu la oameni care trăiesc singuratec. Rezultă 
de aici că în războiu nu există nici proprietate, nici stăpânire, 
ci numai ceea ce fiecare poate să ia şi atâta vreme cât poate 

păstra. lată condiţia mizerabilä în care aşează natura pe om. 

Omul are totuşi posibilitatea să părăsească starea de 
războiu, datorită în parte pasiunilor, în parte rațiunii. Am 
văzut câteva din pasiunile care înclină pe om spre pace; 
cele mai de seamă sunt: frica de moarte, dorința de lucruri 
necesare pentru un traiu bun si speranța de a le putea obține 
prin industrie. Rațiunea la rândul ei sugerează articole de 
pace, prin care oamenii se pot înțelege între ei. Aceste ar- 
ticole se numesc cu alt nume legi naturale si constituesc te- 
meiul raţional al stărilor civile. Să stăruim puţin asupra lor. 

Dreptul naturii este libertatea pe care o are fiecare de a se 
folosi de puterea sa pentru conservarea vieții sale, după ju- 
decata şi rațiunea proprie, iar legea naturală este un precept 
sau o regulă generală descoperită de rațiune şi care pe de o 
parie opreşte o acţiune care poate să distrugă viaţa proprie sau 
să împiedice mijloacele de păstrare a ei, pe de altă parte 
opreşte nesocotirea umei acţiuni prin care viaţa poate fi pă- 
strată mai bine. Aşa dar dreptul constă în libertatea de a 
face sau de a nu face, câtă vreme legea constă în obligaţia 
de a face sau a nu face ceva. 

Fiecare om are dela natură un drept asupra tuturor lu- 
crurilor, chiar asupra corpurilor altora, căci în condiţia de 
războiu a fiecăruia împotriva tuturor, în care fiecare este condus 
prin propria sa rațiune, nu există nici un mijloc care să nui 
poată fi de vreo utilitate oarecare pentru conservarea vieţii pro- 
prii împotriva inamicilor. Deci atâta vreme cât dăinueşte dreptul 
acesta natural al fiecăruia asupra fiecărui lucru, nu poate să existe 
pentru nimeni vreo securitate, oricât ar fi de puternic sau de 
înţelept. De aici, preceptul sau regula generală a raţiunii, că 
fiecare trebue să caute pacea prin toale sfortärile sale, atât cât 
are nădejdea că o obține, iar când n'o poate obține, îi este 
îngăduit să caute toate mijloacele care îl pot ajuta sau favoriza 
în războiu şi să se folosească de ele. Prima parte a acestei 
reguli cuprinde prima şi fundamentala lege a naturii care este a 
căuta pacea și a o urma. Partea doua cuprinde suma drep- 
tului naturii, care este apărarea prin toate mijloacele la îndemână. 

Din legea aceasta fundamentală a naturii, care comandă 
căutarea păcii prin toate sfortärile, Hobbes derivă 19. legi 
naturale mai de seamă care impun pacea: Ele par complicate la 
prima vedere, dar pentru cei cari nu sunt capabili de mai 
multă judecată pot fi rezumate într'o regulă simplă: să nu 

faci altora ceea ce nu vrei să ti se facă ţie (ce tie nu-ți 
place, altuia nu face). 

Legile naturii obligă întotdeauna în conştiinţă, dar ele nu 
obligă efectiv decât dacă există securitate, adică în cuprinsul 
statului. Legile naturii sunt neschimbătoare şi eterne, căci in- 
justiţia,  nerecunoştința, aroganja, orgoliul etc., nu pot deveni 
niciodată legale. Nu se poate niciodată obţine ca războiul să 
păstreze viaţa, iar pacea să o distrugă. În sfârşit, ele sunt uşor 
de urmat, pentrucă nu obligă decât la o dorinţă și la un efort, 
prin acestea ele se şi împlinesc. 

Ştiinţa legilor naturii este adevărata şi singura filosofie 
morală, căci aceasta nu este decât ştiinţa binelui şi a răului 
din relaţiile şi societatea oamenilor. Cum pacea este un bine, 
iar războiul un rău, mijloacele sau căile păcii (Justiţia, recu- 
nostinta, modestia, echitatea etc.) sunt de asemenea bune, adică 
virtuţi morale. Cele contrare lor sunt rele, adică vicii. Ştiinţa 
binelui si a răului, a virtuţilor si a viciilor sau a legilor na- 
turale este același lucru cu filosofia morală. Cu aceasta cu- 
moaştem toate elementele care împing pe om să trăiască în 
armonie cu alţii, în societate, și să se supună unei puteri 
comune, statul. 


7. — Politica. 


Starea mizerabilă de războiu nu poate fi depășită numai 
prin pasiunile care împing pe om să caute pacea sau prin 
legile naturale a căror obligaţie este doar lăuntrică, ci se cere 
constituirea societăţii civile, a puterii de stat. Securitatea omului 
nu poate fi garantată nici de consimţimântul câtorva persoane, 
căci împotriva unei asociaţii atât de mici oricând se găseşte 
un inamic mai puternic, ispitit la războiu de putinţa victoriei. 
Dar chiar dacă numărul celor care se unesc pentru apărare în 
comun este foarte mare, dacă nu sunt de acord să întrebuinteze 
mijloacele cele mai potrivite, pacea nu va fi de lungă durată. 
Deosebirile d® păreri, emulatia, invidia, interesele personale, 
vor zădărnici orice acţiune eficace şi vor duce la destrămarea 
asociaţiei. Se cere deci să existe o 'teamă care să împiedice. des- 
ordinea, o putere care să constrângă pe oameni să se supună 
aceloraşi reguli, pentru folosul comun. 

Ca să se asigure deci pacea între oameni, trebue să existe o 
singură voinţă a tuturor, care să pună ordine în lucrurile ne- 
cesare pentru administrarea păcii şi a apărării comune. Aceasta 
nu se poate face decât dacă fiecare particular îşi supune voinţa, 

proprie voinței unuia singur sau a unei adunări, ale cărei 
hotărîri privitoare la pacea generală să fie urmate în mod ab- 
solut si considerate ca ale tuturor celor care compun corpul 
republicei. Dacă fiecare particular cedează dreptul asupra forţei 
și facultăţilor sale, cu condiţia ca toţi să facă la fel, cel care 
primeşte supunerea obține o forţă atât de mare, încât poate 
face să tremure pe toţi care ar vrea să se desfacă şi să rupă 
învoiala, ceea ce îi păstrează în datorie şi supunere. 

În cuprinsul statului, omul sau adunarea cărora şi-au. 
supus toți ceilalți vointele constituesc puterea suverană, adică 
exercită imperiul şi dominaţia supremă. Puterea suverană pur- 
cede din cedarea sau renunţarea la dreptul de apărare din 
partea fiecărui particular. Cei care şi-au cedat dreptul se nu- 
mesc supuşi. 

Scopul pentru care oamenii se supun unul altuia este 
siguranţa publică. Ei renunţă la dreptul de a se apăra după 
bunul plac în schimbul apărării pe care le-o dă statul. Sigu- 
ranta nu se păstrează însă numai prin pacte şi contracte, ci 
în acelaşi timp prin pedepse care reprezintă un rău mai mare 
decât avantajul obţinut prin injustitie sau nesupunere. Dacă 
dreptul de a pedepsi o ofensă e cedat cuiva, acesta deţine sabia 
justiției. Cedarea este absolut necesară pentru siguranţa fie- 
cărui particular şi pentru pacea publică şi trebue să se facă 
faţă de o singură persoană sau o singură adunare. Dreptul ace- 
sta de a se servi de sabie sau de forță pentru impunerea pe- 
depselor, constitue însă un drept suveran şi nu poate fi cedat 
decât celui care deţine puterea suverană. Sau întrucât suveranul 
nu poate să păstreze siguranţa publică decât prin pedepse, sabia 
justiţiei îi revine în mod firesc. Tot lui îi revine şi sabia räz- 
boiului, adică dreptul de a face războiu şi de a încheia pace, 
căci un stat nu poate fi apărat faţă de atacurile din afară dacă 
forțele de care dispune nu sunt utile.: Dreptul de războiu 
trebue să revină celui care are dreptul la pedeapsă, pentrucă 
numai el are mijloacele de a constrânge pe toţi ca să ia ar- 
mele. Dreptul de a purta războiu atrage după sine şi dreptul 
de a hotărî momentul si felul în care războiul trebue dus. 

Drepturile suveranului sunt nelimitate, căci pentru pă- 
strarea păcii este necesar și să se prevină certurile dintre 
oameni, născute din opiniile deosebite -despre proprietate, ju- 
stitie, utilitate, bine, onestitate, etc., prin reguli generale !care 
să curme discuţia si să impună tuturor acelaşi punct de vedere. 
Regulile sau măsurile acestea nu sunt decât legile civile, de 

aceea tot suveranului îi revine si dreptul de a face legile, care 
apar de astă dată ca ordonanţe sau edicte publicate de su- 
veran ca să servească dinainte ca regulă pentru acţiunile par- 
ticularilor. 

Tot suveranului îi revine dreptul de a numi pe magistrați 
şi pe ceilalţi funcţionari ai statului, care de fapt nu, sunt decât 
ajutoarele si subalternii săi. li revine de asemenea dreptul 
de a examina doctrinele care trebuesc predate în stat, în- 
trucât voința este în funcţie de opinia pe care o au oamenii 
despre ceea ce trebue să facă. De aceea în interesul păcii ge- 
merale nu trebue să permită propovăduirea sau introducerea 
vreunei opinii sau doctrine potrivnice suveranului, legilor in- 
stituite de el sau intereselor statului. In sfârșit, din moment 
ce fiecare particular şi-a supus voinţa sa voinţei celui care 
posedă voinţa suverană în stat, însemnează că nimeni nu poate 
întrebuința împotriva acestuia propriile lui forte şi deci su- 
veranul nu este justitiabil, orice ar întreprinde. El nu răspunde 
față de nimeni, pentru nimic. 

Suveranul nu este obligat să respecte legile civile, căci 
s'ar obliga faţă de sine ‘însusi, el fiind creatorul lor. El nu 
este obligat să respecte nici propietatea, căci nimeni nu are 
vreun drept de proprietate care să nu emane dela suveran. 
In starea de războiu fiecare are drept asupra fiecărui lucru. 
Proprietatea particulară începe numai în societatea civilă, in- 
stituită de legi, îngăduită de suveran. Tot legile civile, adică 
suveranul, stabilesc ce trebue să se înţeleagă prin tâlhărie, 
omor, adulter și injurie. 

Atributele suveranităţii sunt aşa dar putinţa de a face 
şi a abroga legile, de a declara războiu şi a încheia pace, 
de a judeca direct sau indirect toate procesele, de a alege 
pe toţi funcţionarii, magistraţii si consilierii. Deci este suveran 
într'un stat cel care poate face în chip legitim ceea ce nu revine 
pici unui cetăţean, nici chiar mai multora la un loc, să în- 
treprindä. 

Puterea suverană cu toate că naşte din contract, nu poate 
fi revocată legitim nici chiar dacă se face cu consimtimäntul 
celor care au stabilit-o. Căci Hobbes concepe contractul social 
în aşa fel încât nu mai poate fi desfăcut de cei care l-au 
încheiat. Contractul nu se încheie între particulari si suveran, 
încât suveranul nu este obligat faţă de nimeni cu nimic, ci 
numai între particulari. Fiecare particular declară: „Transfer 

dreptul meu acestuia, cu condiţia ca să-i transferi şi tu pe al 
tău”. După aceasta, dreptul pe care fiecare îl are de a uza 
de forţele sale pentru binele propriu, rămâne transferat în în- 
iregime, pentru interesul comun, persoanei sau adunării căreia 
s'a transmis suveranitatea. Deci în afară de convențiile mutuale 
ale particularilor, se face o donaţie a dreptului către suveran. 
In chipul acesta puterea suverană se întemeiază pe de o parte 
pe obligaţia supușilor unii faţă de alții, pe de altă parte pe 
obligaţia directă a supușilor faţă de stat. De aici concluzia că 
poporul sau supușii, în orice număr s'ar aduna și ar conspira 
contra suveranului, nu au dreptul să-i ridice puterea, afară dacă 
nu consimte el însuși la acest lucru. 


Societăţile civile sau formele de guvernământ sunt de 
mai multe feluri, după diferenţa dintre persoanele cărora li se 
transmite puterea suverană. Căci puterea se transmite sau unei 
persoane, sau unei curţi, adică unui consiliu compus din mai 
multe persoane. Consiliul e compus sau din toţi cetăţenii 
statului, sau numai din o parte a lor. De aici trei forme de stat, 
una în care toți au drept de wot: democraţia, alta în care 
numai câţiva deţin puterea, aristocrația, şi a treia în care o 
singură persoană este suverană: monarhia. In prima formă 
guvernează poporul, în a doua nobilii şi fruntașii statului, 
în ultima monarhul. Hobbes discută amănunțit problema a- 
ceasta, ca să arate avantajele, după el incomparabile, ale mo- 
narhiei faţă de democraţie şi aristocrație. Monarhia absolută 
este după el forma de guvernământ cea mai bună. 

Politica lui Hobbes cuprinde numeroase idei privitoare 
la drepturile stăpânilor asupra sclavilor, ale părinţilor asupra 
copiilor, la cauzele care pot provoca desfacerea societăţii civile, 
la datoriile celor care exercită puterea suverană, la legi şi 
ofense si la raporturile dintre religie si stat. Filosofia politică 
a lui Hobbes este mult mai cuprinzătoare şi apare ca foarte 
bugată în idei sociologice, etice, juridice şi politice, care ar 
merita să fie cercetate în chip special. 


Sistemul creat de Hobbes a atins nivelul unei mari construcții 
de gândire, de o rară consecvență si putere de argumentare. În 
gândire, de o rară consecvență si putere de argumentare. În 
lumina vremurilor noastre, ştiinţa a depășit de mult şi meca- 
nicismul pe care îl adoptă Hobbes în psihologie, şi utilitarismul 
său moral, si contraatualismul său politic, dar trebue să con- 

statăm că fără curentul filosofic din care face parte si Hobbes, 
care a eliberat ştiinţa de stăpânirea religiei si a pus bazele 
gândirii empirice şi experimentale, ştiinţele în genere si cu 
atât mai putin ştiinţele sociale n'ar fi ajuns la desvoltarea de 
astăzi. În acest înțeles Hobbes este un precursor al gândirii 
din vremurile noastre. 

Este lucru ştiut că fiecare gânditor se închipuie pe sine 
mai original decât este în realitate. Descartes însă pare, la 
prima vedere, cu adevărat original. Nu se lepäda el oare, 
în chip deschis, de toată învăţătura filosofilor dinaintea sa? 
Nu râvnea el să întemeieze din nou toate ştiinţele, reformând 
disciplina care stătea la temelia lor, metafizica? Nu dădea el 
o metodă cu desăvârşire nouă? 

Dar tocmai de aceea el nu gra întru totul original. În 
afară de influențele anumite care s'au exercitat asupra sa, 
după cum se exercită asupra oricărui filosof, de pildă in- 
fluenta sfântului Augustin sau a lui Campanella, influenţa Evu- 
lui Mediu sau cea a Renaşterii, — Descartes aparţine timpului 
său tocmai prin dorinţa ori nevoia de a reforma întreaga filo- 
sofie (adică, pe vremea aceea, toate științele). Sub un aspect 
paradoxal, totuşi nu fără îndreptățire, ' s'ar ‘putea spune că 
Descartes avea în comun cu epoca sa tocmai dorința de a fi 
singur. Într'adevăr, ceea ce caracterizează începutul veacului 
al XVII-lea este ieşirea de sub autoritate. Scolastica — prin 
care, în materie de filosofie, se înţelege mai ales învățătura 
lui Aristotel, prelucrată după normele bisericii creştine — 
îşi încheia veacul. Nu numai câte un mare învăţat cuteza să 
înfrunte învățătura lui Aristotel, dar 'chiar în păturile mai 
largi, ale celor trecuţi prin şcoli, dusmänia faţă. de antici 
era vădită. In 1624, trei adversari ai învăţăturii aristotelice ves- 
tesc o întrunire publică, în cadrul căreia tezele filosofului 
antic, reduse la număr de patrusprezece, aveau să fie discutate 
şi aspru judecate. Lumea, cam o mie de persoane pare-se, se 
şi adunase în sala unde urma să aibe loc disputa, când stă- 
pânirea porunci ca sala să fie evacuată. Apoi, după cererea 

Sorbonei, Parlamentul hotărî ca, pe viitor, oricine avea să 
rostească un cuvânt împotriva anticilor, să plătească nici mai 
mult nici mai putin decât cu vieaţa o asemenea îndrăzneală. 

Atmosfera timpului este, prin urmare, împotriva Scolasticei, 
aşa încât în această privință Descartes nu poate fi socotit 
original. Mai mult încă, întreaga epocă, sau o bună parte dintre 
învățații ei, râvneau să dea o metodă. Ce-i îndemna la aceasta? 
Nu atât gândul de a reforma:întregul edificiu al. ştiinţelor, aşa 
cum o spuneau adesea ei înşişi, în frunte cu Descartes, cât nevoia 
în care se aflau de a înlocui cu ceva autoritatea de sub care 
ieşeau. S'a observat pe bună dreptate că, atunci când nu te 
mai sprijini pe un autor de imare renume, aşa cum era Aristotel, 
sau pe dogmele unei învățături sfinte, aşa cum era învăţătura 
Bisericii, eşti nevoit să-ţi asiguri, într'un fel oarecare, mersul 
gândirii. De aci nevoia metodii, care ea singură poate încre- 
dinta gândirea că nu umblă pe căi greşite. Si tot de aci reiese 
că acele numeroase lucrări asupra metodei, ce apăreau la în- 
ceputul veacului al XVII-lea, ca şi în întreg veacul, nu erau 
decât foarte fireşti din punct de vedere istoric. Ele nu se 
iveau atât din dorinţa de a inventa ştiinţe nouă ori — după cum 
am mai spus — de a reforma ştiinţele vechi, cât din nevoia, de 
a îndruma, pe căi sigure, mintea unor învăţaţi ce nu mai căutau 
altundeva decât în ei înşişi sprijin. 

Dacă, în privinţa înfruntării lui Aristotel ca şi în cea 
a creiării unei metode nouă, René Descartes nu poate fi 
socotit un filosof cu desăvârşire original, într'o măsură, cel 
puţin, îşi depăşeşte el veacul: în stăruința prin care înţelege 
să-și ducă la capăt gândul său metodic. Nimeni!nu a crezut mai 
mult decâi Descartes în virtuțile metodei, adică în propria sa 
metodă, pe care o credea valabilă pentru toate mințile. El 
vorbeşte atât de des asupra metodei și îşi închipue într'o astfel 
de măsură că toată filosofia sa reiese din metoda pe care a 
schitat-o încă dela începutul vieţii, încât nu se mai osteneste 
să desfăşoare cu amänuntime tot ce era implicat în proectul 
metodei sale. Uneori, chiar, i se pare că ea — şi o spune 
de altfel — nu e decât metoda firească minţii omenești si 
pe care deci aceasta o folosise dinainte de cartesianism; alteori 
însă filosoful lasă să se creadă că metoda nu e decât a sa, chiar 
dacă nădăjdueşte şi doreşte omenirii s'o adopte. In orice caz 
gândul că, întrun fel sau altul; cu o ştiinţă sau cu alta, nu 
face decât să-şi ilustreze metoda, este gândul de totdeauna al 
lui Descartes. Metoda nu e de astădată doar mijloc de asi- 

gurare a gândirii, ci şi mijloc de progres, după cum e mijloc 
de reformă a ştiinţelor. Ea singură le face pe acestea din urmă 
exacte şi rodnice, iar exactitatea şi rodnicia ştiinţelor nu fac, 
la rândul lor, decât să dovedească valoarea metodei. Dacă 
ştiinţele progresează înseamnă că principiile noastre sunt bune. 
„Nu s'ar putea dovedi în niciun fel mai bine falsitatea celor ale 
lui Aristotel, scrie filosoful nostru în prefața „Principiilor de 
Filosofie”, decât afirmând că nu s'a putut face niciun progres 
datorită lor, de atâtea veacuri de când sunt urmate”. Ce nevoie, 
atunci, să te mai ostenesti cu desfăşurarea teoretică amănunţită 
a unei metode ce se desfăşoară necontenit în fapt? Şi de aceea 
cititorul lui Descartes, dornic să cunoască metọda în toate adân- 
cimile ei, e silit să constate că ea rămâne, la autorul acesta, 
mai de grabă o schiţă şi un program decât o adevărată doctrină. 

Ceea ce nädäjduia Descartes, în chip mărturisit sau ne- 
märturisit, dela filosofia sa astfel constituită, era so înlos 
cuiască pe cea a lui Aristotel. In şcoli, în cultura timpului 
său, peste tot aristotelismul era activ. Gândul de a-l înlocui 
nu putea fi decât cu atât mai ispititor pentru un filosof încres 
zător în puterile sale, ba chiar orgolios, cum era Descartes. 
Şi astfel autorul acesta, care combätea orice autoritate, năzuiă 
el însuşi să devină o autoritate, ba va şi deveni una, printre 
disapolii săi de mai târziu. "Scriind despre principiile sale 
filosofice, el spune: „Ştiu bine că sar putea să treacă mai 
multe veacuri până să se fi dedus din aceste principii toate 
adevărurile ce se pot deduce”. lar Ja sfârşitul „Geometriei” 
sale arăta de asemenea că lasă stränepotilor săi, adică genes 
ratilor ce vin, grija de asi duce mai departe ideile. Dar, cu 
excepția geometriei analitice, urmașii lui Descartes i-au părăsit 
curând învățătura, nu numai pentrucă se cuprindeau si în ea 
greşeli, dar şi pentrucă deprinseseră, dela autor însuşi, să nu 
se încreadă orbeşte în nicio autoritate. 

Filosofia lui Descartes, înțeleasă ca desfăşurare a unui 
gând metodic, nu se putea deci impune prea multă vreme nici 
prin propria ei autoritate şi nici prin cea a rezultatelor stintis 
fice la cari ajungea. Înseamnă aceasta că ea nu mai posedă 
decât un interes istoric pentru cei de astăzi? De sigur că nu. 
Intre timp, după Descartes, filosofia a început să fie înţeleasă 
mai putin enciclopedic, adică ştiinţele s'au desprins încetul cu 
încetul de trunchiul ei, läsändio cu un câmp de probleme mai 
restrâns dar mai chibzuit delimitat. In acest câmp, gândirea 
filosofică a lui Descartes poate interesa încă din plin. Re- 

zultatele stiintifice ale metodei sale, deci ale filosofiei sale, 
pot să fie lăsate de o parte de către omul de știință contem- 
poran. Metoda însăşi nu dispare prin acestea căci nici nu trăeşte 
prin acestea, oricât le-ar crede autorul lor de solidare. In- 
demnurile şi orientările ei rămân încă valabile, căci proble- 
mele de filosofie au un fel de vieatä proprie, străină de vieata 
adevărurilor ştiinţifice. Acest soju de vieatä proprie trebue să 
caute a-l înţelege cercetătorul filosofic. Altfel istoria filoso- 
fiei pe care o face el nu este — pe drept cuvânt s'a spus — 
una de lucruri vii ci, întocmai ca istoria ştiinţelor, una de lu- 
cruri moarte. 


René Descartes sa născut la 51 Martie 15%, în 
localitatea La Haye din provincia franceză Touraine. Tatăl 
său, loachim Des Cartes (scris astfel), făcea parte din mica 
nobilime franceză; în ce priveşte pe mama sa, Jeanne Brochard, 
era şi ea de o familie destul de bună si de înstărită. Din 
partea mamei sale, moartă curând după naşterea lui René, îi 
va rămâne acestuia o avere îndestulătoare spre a trăi în 
tihnä toată viaţa. Copilăria şi-o petrece în La Haye pentru ca, 
dela vârsta de opt ani, să fie trimis în colegiul din La Flèche, 
colegiu înfiinţat cu ‘putin înainte de către regele Henric al 
IV-lea. In anii petrecuți aici, copilul care era plăpând! din fire, 
se mai însdrăveneşte niţel și prinde, nu numai gustul pentru 
învăţătură, dar mai ales curiozitatea pentru ştiinţe. Deşi co- 
legiul în care se afla era de iezuiți, științele, nu erau nesocotite 
acolo, în orice caz nu mai mult de cum erau în altă parte. 
René Descartes poate afla, chiar din şcoală, de invenţia lunetei, 
pe care Galileu o folosea în chip atât de răsunător. De asemenea 
tânărul are prilejul să se releve drept un ascuţit spirit de 
matematician. Cu toate acestea partea principală a învățăturii 
o formau tot umanitätile, mai ales limba si literatura latină 
(despre limba greacă unii istorici nu cred că, Descartes o cu- 
noştea prea bine), ultimii trei ani de școală fiind rezervaţi stu- 
diului filosofiei, sub care se cuprindeau toate științele, dar 
acestea tratate potrivit cu învăţătura lui Aristotel. In sfârsit, 
pentru ca schița să fie completă, trebue adăugat că spiritul 
religios ce domnea în colegiu va fi înrâurit si el pe Descartes, 
îndeajuns pentru ca toată truda sa de mai târziu, de a mu supăra 
cu nimic biserica şi învăţătura ei, să ni se pară firească. 

In 1612 când, după toate presupunerile, filosoful iese din 
şcoală, el este destul de copt pentru a-şi da seama că nu 

ştie mare lucru, şi că învățătura şcolii este neîndestulătoare. 
În opera sa de maturitate, Discursul asupra Metodei, el po- 
vesteşte cum şi-a întrebuințat anii aceştia de tinereţe; şi chiar 
dacă opera sa înfloreşte niţel lucrurile, ea nu poate fi decât 
crezută în limile ei mari. După autor prin urmare, spiritul său, 
nemulţumit cu ceea ce ştia până acum din cărţi, se trudi să 
afle pe alte căi adevăruri mai complete şi mai sigure. Două 
căi îi rămâneau: prima, să se cultive călătorind şi cunoscând 
cât mai multe lucruri noui; cea de a doua, adâncindu-se cât mai 
mult în sine şi căutând să scoată, prin propriile sale puteri, 
aceea ce nu putuse afla în cărţi si dela alţii. Filosoful urmă 
amândouă aceste căi. Intr'adevăr, după ce făcu studii de drept 
la Poitiers, se hotărî, sub îndemnul tatălui său, să aleagă calea” 
armelor, ducându-se în acest scop în Olanda să slujească, în 
chip de voluntar, în armata principelui Mauriciu de Nassau. 
Serviciul militar nu-l absoarbe prea mult, aşa încât poate să-şi 
cultive spiritul după cum crede de cuviinţă; în schimb îi dă 
prilejul să călătorească şi să cunoască, potrivit cu un' stäruitor 
îndemn al său, cât mai multe locuri ale Europei. Cea mai mare 
parte din timpul său şi-o petrece însă în Olanda, unde întâl- 
neşte pe un medic, Isaac Beeckman, împreună cu care discută 
chestiuni de fizică şi matematică, adäncindu-si cunoştinţele în 
acest plan. Influența lui Beeckman asupra sa fu puternică; 
nu însă atât de puternică pe cât avea să fie influenţa hotă- 
rîrii ee=manifesta în urma visului din noaptea de 10 Noem- 
brie 1619 când, singur într'o neştiută localitate germană, Des- 
cartes resimte, într'un fel de criză mistică, însărcinarea de a 
reforma el singur întreg edificiul ştiinţelor. 

Amănuntele visului — pe care Descartes singur se silea. 
să-l tălmăcească —- abia dacă pot da socoteală, cu pitorescul 
lor, de hotărîrea pe care o lua acest tânăr de 23 de ani, 
înzestrat pentru ştiinţe şi curios de toate, dar fără să fi dat 
încă nimic deosebit până acum, hotărîrea de a nesocoti tot ce 
făcuseră înaintaşii săi si a lua dela început, pe cont propriu, 
întemeierea şi înălțarea ştiinţelor. Fapt este că hotărîrea a- 
ceasta stăpâneşte spiritul lui Descartes, impunându-i o misiune 
pentru tot restul vieţii. De acum încolo filosoful ştie ce vrea. 
Timp de vreo opt-nouă ani, din 1620 până prin 1638, el călă- 
toreşte, deprinzându-se, cum spune singur, să se desfacă de pre- 
judecăţi şi căutând să citească în „cartea cea mare a lumii”. 
El nu scrie prea mult si, în orice caz, nu publică nimic în 
lot acest răstimp. Trimisese lui Beeckman, în manuscris, cu 

data de 31 Decembrie 1618, un ,,Compendium Musicae”, scris 
numai pentru preţuitul său tovarăș de discuţii ştiinţifice. De 
asemenea, printre hârtiile rămase după moartea sa, s'a găsit 
un caet datat cu 1 Ianuarie 1619, care conţine schiţe de lu. 
cräri: pe mici una însă n'avea s'o ducă la capăt. În schimb, în 
wăstimpul de care e vorba, făcea două lucruri de cea mai mare 
însemnătate, în răgazurile călătoriilor sale: continua să se cul- 
tive în ce priveşte matematicile şi își constituia, încetul cu 
încetul, o metodă proprie de filosofare. 

Intr'adevär, o asemenea metodă îi era cât se poate de 
Necesarä acum, când vroia să înceapă din nou cu toate ştiin- 
tele. Reforma pe care i-o propunea visul, nu întotdeauna lă- 
murit, din 1619, însemna poate un simplu îndemn de a descoperi 
şi desfăşura o nouă metodă. Către constituirea unei astfel de 
imetode se îndreptau acum toate gândurile filosofului, şi el 
pare chiar a ajunge la un rezultat destul de preţios atunci când 
îşi incheagä vederile sale metodice, pe cât luaseră ele ființă 
până atunci, în lucrarea sa, „Regulae ad directionem ingenii”, 
rămasă neterminată, si nepublicată în timpul vieții sale dar 
scrisă, după toate probabilitățile, pe ila 1628. Nu însă atât 
prin vederile sale metodice cât prin iscusinta sa științifică se 
face Descartes cunoscut în acest răstimp. Pe atunci învățații 
discutau împreună şi comunicau mai mult decât astăzi, aşa încât 
era foarte firesc ca un om iscusit să-şi facă un renume chiar 
dacă nu avea tipărituri. lar, pe de o parte, spre a nu desminfi 
renumele său, pe de altă parte spre a urma pornirea de a 
se adânci cât mai mult în sine, filosoful, care acum plecase 
din armată, se gândeşte prin 1628 să se retragă undeva în li- 
nişte şi alege drept loc al meditaţiilor sale ţara de oameni cum- 
pätati si discreti ce i se părea că e Olanda. 

Cei douăzeci de ani pe cari îi petrece Descartes aici, 
cu scurte întreruperi, alcătuesc vieata sa filosofică însăşi. În 
acest răstimp îşi publică el lucrările şi-şi desăvârşeşte noua 
întemeiere a ştiinţelor, pe care o căpăta prin metoda sa. Vieata 
pe care o duce el, e însă departe de a fi închinată lecturilor. 
Filosoful vroia să ia lucrurile dela început, deci se interesa 
prea putin de activitatea celorlalţi, necitind, aproape, decât 
lucrările pe care i le trimeteau prietenii. O bună parte din timp 
i-o luau scrisorile — de un covârșitor interes filosofic — 
kätre cei câţiva, prieteni din Olanda ori Franţa, mai ales 
părintele Mersenne; către învăţaţi, sau către diverse persoane 
care-l admirau, cum era, spre sfârşitul vieţii lui, principesa 

Elisabeth, fiica unui rege al Boemiei de grabă detronat. Mai 
târziu, după ce-şi publică lucrările, o altă parte din timp i-a 
vor lua polemicile cu diverşi învăţaţi ori teologi ai timpului, 
polemici dintre care unele vor fi deosebit de veninoase, în 
parte şi din pricina firii mândre a lui Descartes. În sfârşit una 
din preocupările sale statornice va fi cea de a face disecţii pe 
diferite vietäti. Căci filosoful are un spirit de experimentator 
modern, îndeletnicindu-se mai de grabă cu lumea concretă, po- 
zitiv cercetată, decât cu abstractiuni si subtilitäti de tip sco- 
lastic. Alegerea reședinței sale în Olanda — el nu s'a sta- 
tornicit pentru multă vreme mai nicăieri — se datora adesea 
perspectivei de a găsi în unele locuri mai multe vietăţi pentru 
disectile sale. Si chiar dacă din experienţele sale prea puţine 
pot fi interesante astăzi, în timp ce reflexiunile sale filosofice 
i-au supravieţuit, trăsătura de experimentator a spiritului său 
nu poate fi.trecută cu vederea. De altfel, după propria sa con- 
vingere, experienţele nu erau străine de principiile sale filoso- 
fice, ci nu făceau decât să le continue şi sä le desăvârşească 
pe acestea. 

In 1649 filosoful este determinat să părăsească pustnicia 
șa din Olanda, spre a veni a curtea reginei Christina a 
Suediei. Regina aceasta vroia să dea strălucire curții sale si, 
cum Descartes îşi făcuse între timp un mare renume, în ciuda 
câtorva adversitäti pe care le ridicase, nimeni nu era mai 
potrivit decât el să fie chemat acolo. De altfel chiar regele 
Franţei hotărise, la un moment dat, să acorde o pensie ilus- 
trului învăţat, iar câţiva nobili avufi erau gata să pună la 
dispoziţia sa sumele ce i-ar fi trebuit nu numai spre a se 
întreţine pe sine dar şi pentru a-şi duce la capăt experienţele de 
care afirma că are nevoie pentru a-şi desăvârși sistemul, filo- 
sofic. Toate acestea îl mäguleau, dar nu-l scoteau din izolarea 
sa. Stäruintele prietenului säu Chanut, ambasador al Franței 
la Stockholm, precum si cele ale reginei Christina îl urnirä, 
în sfârşit, din loc. Deviza vieții sale fusese să stea retras: 
bene qui latuit, bene vixit, spunea el însuşi. Hotärîrea sa de 
acum nu făcea decât să pună şi mai bine în lumină vieaja {są 
trecută. El pleacă la Stockholm, unde-si träeste ultimele “zile 
învățând, pentru prima dată, poate, în vieață, ce este aceea 
plictiseala; gândindu-se întruna să plece din jara aceea de 
urşi, cum o numea singur; necăjit că trebue să trăiască într'un 
climat atât de aspru și să se supună capriciilor tinerei regine 
«Christina, care-i cere să scrie piese de teatru în loc să filo- 

sofeze (el scrie totuşi cu oarecare gust, pare-se, versurile unei 
astfel de piese) iar când îl chiamă să filosofeze il silește să 
se scoale la cinci dimineaţa spre a-i da lecţii. Descartes se 
îmbolnăvește şi moare, pe acel pământ străin, străin nu atât 
pentrucă nu-i amintea de fel de Franţa sa — căci Franţa o 
părăsise de mult — cât prin aceea că nu-i îngăduia să-și iră- 
jascä propria sa vieatä, cu bunul plac după care şi-o trăise 
până acum. 

Portretul moral ce s'ar putea face lui Descartes nu cere 
prea multe cuvinte. Bolnăvicios din fire, filosoful nu putea. 
avea decât un caracter de om închis în sine, ursuz și niţel ipo-| 
hondru. Pe acest fond de slăbiciune fizică, se altoia o anumită 
lipsă de curaj, dacă nu chiar de slăbiciune morală, 
cum vor unii istorici. Descartes e temător faţă de tot ce e 
încă autoritate pe vremea sa, şi deci în primul rând faţă de 
Biserică. Nu vrea s'o supere cu mimic, îi cere în mai multe rân- 
duri aprobarea, iar când află de condamnarea lui Galileu, re- 
nuntä pentru o bună bucată de vreme să mai dea la iveală ve- 
derile sale ştiinţifice. Dar, cu aceste trăsături de slăbiciune, 
se întovărăşeşte un orgoliu pe care nu toți filosofii îl au, si 
foarte puţini îl proclamă. Descartes nu se sfieste să vorbească 
de veacuri, atunci când se gândeşte la durata învăţăturii sale; 
are întotdeauna în minte pe ,,stränepotii noștri”, fie temân- 
du-se să nu-l judece aceştia prea aspru pentru cele ce na 
făcut, fie gândindu-se cu satisfacţie că-i vor fi recunoscători 
pentru căile pe care le-a deschis. Neprietenos, fără să fie 
legat de ai săi, fără să se cheltuiască sufletește pentru ceilalţi 
dar şi fără să aibe ispitele lor, adică păcatele lor, el nu 
avea nimic mai bun de făcut decât să trăiască singur. A avut, 
omeneşte, meritul că a înţeles aceasta şi nu și-a ales altă vieaţă 
decât cea în care-şi putea da măsura. 


Activitatea filosofică a lui Descartes se începe printr'o: 
serie de lucrări, ce nu numai că aveau să rămână inedite dar 
erau sortite şi să rămână neîncheiate. Autorul este un spirit 
programatic, unul din spiritele ce-şi propun întotdeauna sarcini 
mai mari decât cele ce pot fi duse la îndeplinire obişnuit. El 
ar fi näzuit să refacă în întregime și singur toate ştiinţele. 
Cum însă îşi dădea bine seama de greutatea unei asemenea sar- 
cini, se vedea silit să se restrângă la principiile reformei sale, 
pe care nu o putea ilustra decât în unele puncte, pentru rest 

lăsând cel mult schițe. Am amintit mai sus de un caiet datat 
cu 1 lanuarie 1619, unde s'au găsit asemenea schiţe. Ele cu- 
prind uneori câteva pagini, alteori doar un număr redus de 
rânduri, şi sunt: câteva pagini de consideraţii matematice inti- 
tulate „„Parnassus”; un discurs intitulat ,,Olympica”, unde au- 
torul povestea visurile avute in moaptea de 10 Noembrie 1619; 
câteva linii intitulate „Democritica”; alte câteva pagini unde, 
sub titlul de „Experimenta”, se înfățișau unele fapte trăite de 
autor; şi patru pagini cu titlul „Praeabula”. Fragmentele de 
altfel nu mai există astăzi, iar descrierea lor nu se cunoaşte 
decât din inventarul făcut la Stockholm, a doua zi după moartea 
filosofului. In același inventar sunt descrise şi caietele ce cu- 
prind tratatul „Regulae ad directionem ingenii”, tratat al cărui 
text din fericire există. Pentru ca enumerarea. de aci să fie 
completă, să mai amintim, în afară de „Compendium Musicae”, 
despre care s'a vorbit mai sus şi ce pare a fi prima lucrare a 
filosofului, de „Studium bonae mentis” o lucrare probabil 
tot de tinereţe si care e pierdută, precum și „La recherche de 
la vérité par la lumière naturelle”, lucrare neterminată şi 
popularizatoare. 

Dintre aceste lucräri sau schite de lucräri de mai sus — 
cu excepţia lui „Studium bonae mentis”, al cărui interes părea 
ridicat — numai Regulae ad directionem ingenii merită o 
atentiune deosebită. De altfel, deşi neterminată, lucrarea poate 
sta foarte bine, prin concepțiile ei, alături de celelalte lucrări 
mari ale filosofului şi exprimă mai complet decât oricare alta 
înţelesul metodei cartesiene. Aceste lucrări mari sunt, în ordinea 
apariţiei: Discours de la Méthode pour bien conduire sa 
raison et chercher la vérité dans les sciences. Plus la Diop- 
trique, les Météores et la Géométrie, qui sont des essais de cette 
Méthode (apărută în 1637); apoi Meditationes de prima 
philosophia (1641); Principia philosophiae (1644); şi Les 
passions de l'âme (1649). In afarä de ele, au mai apärut în 
timpul vieţii sale două lucrări polemice, una împotriva olandezului 
Gisberi Voët, Epistola ad Gisbertum Voëtium (1643) iar 
alta împotriva fostului său discipol, Regius, Notae in Pro- 
gramma (1647). Pentru lucrările în limba latină, autorul! semna 
Renatus Cartesius. E de, semnalat însă că numai unele din 
lucrări sunt scrise în latineşte, şi anume cele adresate învăța- 
tilor ori teologilor. De cele mai multe ori Descartes: scria pen- 
tru marele public, şi atunci alegea, contrar obiceiului din acel 
timp, limba vulgară a poporului său. 

Infätisarea ideilor filosofice ale lui Descartes nu s’ar putea. 
face mai bine decât începând cu prima sa lucrare de proporţii 
mai mari Regulae ad directionem ingenii. Această lucrare, pu- 
blicată postum şi pe care aproape toţi comentatorii o bănuesc, 
în lipsă de prea multe preciziuni, ca fiind scrisă prin 1638, 
cuprinde cea mai serioasă schiţă în vederea constituirii unei 
metode nouă. Descartes avea neapărată nevoie de o metodă, 
pentru ‘desfäsurarea gândirii sale atât de izolate, aşa încât nw 
trebue să ne mire însemnătatea pe care i-o acordă el. Metoda 
e cu atât mai necesară în filosofie — şi să nu se uite că 
prin termenul de filosofie Descartes înţelegea încă științele 
teoretice — cu cât toate ramurile ki o folosesc pe aceeași. 
Inteligența omenească, spune autorul, nu este, ca deprinderea 
la meşteşuguri, cu atât mai iscusită cu cât se interesează de 
un câmp mai restrâns de lucruri; mintea înţelege cu atât mai 
bine adevărul cu cât imbrätiseazä un câmp mai mare de ştiinţe 
şi cu cât e în stare, prin comparaţie, să scoată din ele ştiinţa 
înţelepciunii, care e una peste tot locul. 

Acesta este gândul cel mare prin care se încep Regulile lui 
Descartes. Regula întâi, una din cele mai frumoase pagini ale 
filosofiei, nu vorbeşte despre altceva. "Lucrarea, în întregul ei, 
ar fi trebuit să cuprindă treizeci și şase de reguli, împărțite în 
trei cărţi, câte douăsprezece de fiecare carte. Cartea întâi există 
în întregime; cea de a doua e dusă numai până la regula 21, 
ultimele trei reguli, de altfel, fiind doar enunțate, fără alte 
desvoltări; iar ultima carte nici mu a fost începută. Autorul 
ne lasă totuşi să ghicim, până la un punct, cam despre ce ar 
fi fost vorba în părţile neterminate ale lucrării sale şi, în 
brice caz, o înfăţişează pe aceasta în aşa fel încât să nu fie 
altceva decât desfășurarea gândului metodic pe care-l enunta, 
ca întrun fel de prefaţă, prima regulă. Intr'adevăr ce în- 
semna afirmaţia că spiritul omenesc este același, în orice plan 
ştiinţific s'ar manifesta el? Nu putea să însemne altceva. decât 
că metoda întrebuințată de spirit este aceeaşi peste tot, după 
cum aceeaşi este, sau ar trebui să fie, ţinta ultimă la care 
duce o asemenea metodă. De aceea autorului nu-i rămâne 
decât să desfăşoare vederile sale metodice. 

Întâiul lucru bun de știut, în materie de metodă, este că 
nu trebue să cercetăm „decât acele lucruri pe cari mintea noa- 
stră pare a le putea cunoaşte în chip neîndoelnic”. Autorul 
crede, pe drept cuvânt, că e de prisos să te îndeletniceşti cu 
ştiinţe în care îţi dai seama dela început că nu vei ajunge la o 

cunoaştere deplină a lucrurilor. Asemenea ştiinţe erau nume- 
roase pe vremea lui — se numeau ştiinţe ,,curioase” — ian 
Descartes nu era dintre cei cari să rătăcească pe câi' întunecoase; 
Mai mult încă, în ştiinţele aparent limpezi şi în care se putea, 
nădăjdui căpătarea de cunoştinţe sigure, rezultatele erau foarte 
slabe din pricină că nu se pornea dela noţiuni cât se poate 
de simple, într'atât de simple încât să nu poată exista în- 
doială cu privire la ele. Nu aşa făceau, de pildă, fizicienii de 
pe vremea sa, cari, în loc să caute legile fenomenelor, presu- 
puneau anumite forme substanţiale în sânul realităţii, forme 
despre care nu-şi puteau face o reprezentare clară şi distinctă. 
In schimb matematicienii, de pe vremea sa ca şi cei din anti- 
chitate, lucrau într'adevăr cu idei clare şi distincte, iar ştiinţa 
lor putea fi luată ca model. Noţiunile de bază ale matematicilor 
sunt limpezi dela sine; adevărurile deduse idin ele sunt limpezi 
prin felul cum s'a făcut deductia; aşa încât avem aci un exemplu 
de siguranță deplină a cunoştinţelor noastre, exemplu ce nu 
ne rămâne decât să urmăm. Căile noastre de cunoaştere sunt 
prin urmare două: una, cea principală, intuiţia, datorită căreia 
ne putem ridica până la noţiunile acestea simple, dela care trebue 
să pornim în cunoaştere; cea de a doua e deductia (autorul o 
mai numeşte şi inducţie sau enumeratie) datorită căreia putem 
merge din intuiţie în intuiție către descoperirea unei cunoştinţe! 
care nu era la îndemână pe cale nemijlocită. Metoda, începa 
prin a fi o schiţă de teorie a cunoaşterii. Nu trebue să ştim: 
oare cum cunoaşte spiritul nostru pentru a-i putea prescrie re- 
gulile potrivite activității salé? Descartes aşa crede, şi de 
aceea nu odată va depăşi punctul de vedere strict metodologic. 

Deocamdată, însă, după ce am stabilit cum cunoaşte spi- 
ritul nostru, trebue să arătăm cum e chibzuit să-şi înceapă 
el lucrul de constituire a ştiinţelor. De aceea a nouă regulă, 
ne va spune ce îndemnuri trebuesc urmate în primul rând: 
îndemnul de a nu lua nimic fals drept adevărat, şi apoi cel de: 
a căuta să dobândim o cunoaștere desăvârşită, o cunoaştere a 
tuturor lucrurilor, în orice materie ne-am lîncerca puterile. 
Primul precept ar privi mai mult intuiţia, cel de al doilea mai 
mult deductia. Amândouă sunt fireşti minţii omului şi autorul 
crede că întotdeauna, chiar în antichitatea îndepărtată, pot fi 
găsite urme de-ale unei metode, care mu păcătuia decât prin 
aceea că nu era „conştientă de sine. Filosofia lui Descartes nu 
vrea, privită fiind din acest punct, decât să reprezinte conștiința 
de sine a omenirii cugetătoare. 

Spre a da un exemplu de chipul în care anticii ajungeau, 
prin metodă, la adevărurile lor, fără ca totuși să fie întotdeauna 
conştienţi de metoda ce urmau, autorul arată felul cum se 
bănuia, din vechime, existența unei ştiinţe mai generale decât 
disciplinele matematicii obişnuite, un soiu de ştiinţă care să 
privească doar ce este comun în toate aceste discipline, anume 
moţiunea de mărime şi cea de ordine, cărora li se poate 
adăuga, drept o consecinţă, noţiunea de măsură. Ştiinţa aceasta 
el o numeşte „„mathesis universalis”, (care ar putea fi tradusă deo- 
potrivă prin ştiinţă universală ori matematică universală) şi 
nu reprezintă decât o cercetare a ordinii și măsurii în general. 
O asemenea cercetare însă trebue neapărat să preceadă cele- 
lalte ştiinţe, care presupun ordinea si măsura, întru cât ştim, 
din preceptele anterioare, că trebue să pornim, în cercetarea 
noastră, dela elementele simple şi sigure ale cunoaşterii. Faptul 
că cei mai multi nu pornesc de aci, înțelegând să treacă de-a- 
dreptul la studiul ştiinţelor fără să fi luat în considerație 
ceea ce au ele comun, dovedeşte că ei nu lucrează metodic. Si 
ce exemplu mai bun, pentru ilustrarea scopurilor urmărite de 
metodă, se poate da decât exemplul unei ştiinţe universale care, 
tocmai prin universalitatea şi simplitatea ei, să ilustreze um- 
tatea fundamentală a spiritului? 

După ce stabileşte lucrurile acestea, autorul revine la 
preceptele sale metodice propriu zise, şi arată cum e bine 
să ne îndrumăm mintea în vederea aflării adevărului. Trebue 
să rânduim, într'un fel, materialul cunoaşterii şi anume să re- 
ducem treptat propoziţiile învăluite şi obscure la altele mai 
simple. Mai mult încă, trebue să determinăm care este depăr- 
tarea de o noţiune simplă şi cu câte trepte e mai depărtată de o 
astfel de noţiune o chestiune sau o alta. Cu alte cuvinte, o 
noțiune simplă, o natură simplă, cum o numește Descartes, 
stă la temeiul oricărei chestiuni, care, potrivit cu metoda noastră, 
poate fi înfăţişată drept o serie pornind tocmai dela natura 
simplă implicată în ea. Seria însă trebue urmărită „printr un 
act de gândire continuu şi nicăieri întrerupt”, iar dacă dăm 
peste vreun termen în serie pe care nu-l înțelegem prea bine, 
atunci trebue să ne oprim acolo, căci orice trudă dincolo de el e 
zadarnică. — În vederea unei intuitii adevărate şi a unei deductii 
sigure, e bine să ne exercităm mintea cu lucruri cât mai ușoare, 
cu mestesugurile sau chiar jocurile cari presupun ordinea; în 
sfârşit, cu regäsirea ordinei din ideile altora. lar pentru 
a da un ajutor intelectului, care e prea slab dacă e redus la 

propriile sale mijloace, ne putem ajuta si de imaginaţie, sen- 
sibilitate sau memorie, spre a grava mai bine în spiritul 
nostru unele cunoştinţe şi a putea opera mai desăvârșit cu ele. 

Cartea a doua, care începe acum, indică felul cum! trebue 
ajutat intelectul, în activitatea, sa, şi de ce soiu de instrument 
trebue să se folosească. De vreme ce căutăm forma cea mai 
simplă sub care poate fi pusă io chestiune, autorul arată că 
orice aspect al realităţii poate fi cunoscut prin comparaţie cu 
altceva, pe baza acestei comparații dovedind că el este asemă- 
nător, identic sau egal tu ceva dat. Chiar cei trei termeni ai 
silogismului clasic pot fi exprimaţi în termeni de comparaţie. 
Prin urmare, „întreaga cunoştinţă ce nu se capătă printro 
intuiție simplă si pură a unui Singur lucru, se capătă prin 
compararea a două sau mai multe lucruri”. Însă: nu pot fi com- 
parate decât lucrurile cari admit variaţii „de mai mult sau mai 
puțin”; ceea ce se cuprinde sub numele de mărime. De aci 
reiese că orişice chestiune determinată se reduce, în ultimă in- 
stantä, la o chestiune de mărimi. Acum, deoarece avem dreptul 
să ne folosim de imaginaţie, ne putem înfățișa mărimea în 
felul cel mai simplu cu putinţă, si anume printr o linie. Aceste 
linii pot fi botezate prin simboale ca în algebră, sau pot fi 
lăsate în stare de linii, ca în geometrie: în orice caz cu ele 
putem opera, aşa cum se operează în matematici. Astfel suntem 
în stare să introducem nepretuitul instrument al matematicilor 
în toate cercetările noastre, cercetări care, de vreme ce pornesc 
dela elemente simple şi se folosesc de un instrument sigur, 
vor fi la fel de evidente ca adevărurile matematicilor înseși. 

Amănuntele cu privire la folosirea instrumentului mate- 
matic sunt întrerupte odată cu întreruperea cărții a doua. Cartea 
a treia, care nu e decât anunţată de autor, ar fi trebuit să arate 
cum se face aplicarea tuturor celor de mai sus: cu alte cuvinte, 
cum putem folosi instrumentul matematic în cunoaşterea rea- 
lităţii fizice, potrivit cu preceptele metodei arătate. Cartea a 
doua trata despre chestiunile determinate, iar la acestea ar fi 
trebuit reduse chestiunile nedeterminate din lumea fizicii. Autorul 
îşi curmă gândirea aci, şi nici în altă parte nu va relua întocmai 
principiile metodei sale. El ne arătase totuşi îndeajuns că 
singura cale, prin care chestiunile nedeterminate puteau fi reduse 
la unele de tip matematic, era prin considerarea aspectului lor 
cantitativ. Cartea a treia ar fi însemnat, astfel, aplicația metodei, 
în timp ce a doua dădea instrumentul ei iar prima preceptele 
metodice propriu zise. Nicio operă a lui Descartes nu ar {i 

fost mai armonios închegată decât aceasta, dacă autorul reușea 
s'e ducă la capăt. Dar el nu o duce la capăt, mai putin pentrucä 
întâmpina greutăţi în ce priveşte întrebuinţarea matematicilor; 
mai curând pentrucă nu reușea cu atâta uşurinţă Să facă redu- 
cerea cantitativă din lumea fizică; şi în orice caz pentrucă 
vederile sale metodice îl îndemnau să-şi lărgească preocupările 
şi să ajungă, așa cum va şi ajunge de altfel, la o perspectivă: 
metafizică. „Regulile” rămân astfel o lucrare iînsemnată a 
lui Descartes, fără să fie totuşi cartea sa cea mare. 

Discours de la méthode, în ciuda titlului, vorbeşte mult 
mai puţin despre metodă de cum o făcea „Regulae ad direc- 
tionem ingenii”. Apărut în 1637, Discursul este de fapt prima 
operă pe care o dă la iveală Descartes. In 1628, când se 
hotärise să se stabilească în Olanda, plănuia, după propria 
sa mărturisire, să scrie un mic tratat de metafizică. Curând 
după aceea, însă, este preocupat de anumite chestiuni ştiin- 
tifice, care iau amploare în mintea filosofului şi-l fac sä- 
se gândească, ba chiar să redacteze în bună! parte, un adevărat 
Tratat despre Lume, intitulat la început „Le Monde” şi după: 
aceea „Traité de la Lumière”, titlu mai putin pretentios. Pro- 
blemele discutate acolo nu erau numai de fizică ci si de 
astronomie şi cosmogonie. Descartes este pe punctul să dea 
la iveală teoriile sale ştiinţifice, când află, în 1633, de con- 
damnarea lui Galileu. Intru cât vederile sale se sprijineau, 
ca si ale lui Galileu, pe gonceptia lui Copernic, autorul, te- 
mätor faţă de biserică, deşi personal nu avea nimic de temut 
în Olanda unde se afla, se hotărăşte să nu-şi mai publice lu- 
crarea. Cum însă ține să dea da iveală ceva din teoriile sale, 
cu atât mai mult cu cât atinsese vârsta de 40 de ani fără a 
dovedi, prin vreo lucrare, că merită renumele pe care începuse 
să şi-l facă, se hotărăşte să aleagă, din tratatul său, câteva 
capitole ce i se păreau că pot impresiona mat mult pe con- 
temporanii săi, le adăugă un mic tratat de geometrie, pe care-l 
scrie în ultimul moment, şi pune, în fruntea acestor încercări 
ştiinţifice care se intitulează succesiv: „Dioptrica”, ,,Mete- 
ori” şi ,Geometria”, un studiu-prefatä, care este în acelaşi 
timp o istorie a vieţii şi gândirii sale trecute, precum şi un 
program pentru activitatea sa viitoare: „Discursul asupra Me- 
todei”. ` 

Primul titlu, pus în fruntea lucrărilor pe care le întrunea 
atunci spre publicare, trebuia să fie: !,,Le Projet d'une Science 
universelle qui puisse élever nostre nature à son plus haut degré 

de perfection. Plus la Dioptrique, les Météores et la Géométrie: 
où les plus curieuses Matières que l’Autheur ait pu choisir, pour 
rendre preuve de la Science universelle qu'il propose, sont expli- 
quées en telle sorte, que ceux mesmes qui n’ont point estudié, les. 
peuvent entendre”. Autorul a renunţat la acest titlu care, ca 
şi în cazul tratatului său „asupra lumii, i se părea prea preten- 
tios. Nu e mai putin adevărut însă că titlul prim exprima; 
destul de limpede nu numai legătura dintre metodă şi încercările 
sale ştiinţifice, legătură pe care o exprimă Și titlul al doilea, 
dar gândul autorului de a se lridica până la o ştiinţă universală. 
Aceasta nu mai era, la drept vorbind, ştiinţa universală din 
„Reguli”, sau nu mai era aceeaşi în amănunte; în schimb 
gândul unei unificări a tuturor cunoştinţelor 'omeneşti există 
atât întrun proect cât şi în celălalt, chiar dacă unul e vag 
şi problematic iar celălalt se trudeşte să se constitue în fapt, 
— aşa încât nu s'ar putea spune că autorul şi-a trădat gândul. 
Oricum, metoda era cea care avea întâietate, după autor, ŞI 
el nu înfățișa astfel lucrurile numai spre a face să treacă anumite 
concepţii ştiinţifice supărătoare prin ele însele — căci nu era 
nimic subversiv în cele ce publica acum Descartes — ci mai 
ales fiindcă era sincer încredințat de solidaritatea dintre des- 
coperirile sale ştiinţifice şi virtuțile metodei 'sale, lar accentul, 
de fapt, nu trebue să cadă nici pe metodă nici pe exemplifi- 
carea ei, adică pe capitolele ştiinţifice publicate; în gândirea 
lui Descartes toate fiind una, anume reforma pe care înţelegea 
el s'o aducă filosofiei enciclopedice de pe vremea sa. 
Discursul propriu zis se alcătuieşte din şase părți, sau 
mai de grabă şase capitole, lucrarea fiind de proporţii reduse. 
Primele două povestesc istoria gândirii lui Descartes, până 
la constituirea metodei sale. Evenimentele principale din vieata 
sa au fost amintite mai bus. În ce priveşte metoda la care 
aceste evenimente au dus, în evoluţia gândirii filosofului, ea 
este rezumată de către autor însuşi, fără să amintească în chip 
explicit de „Regulae ad directionem ingenii” (lucrare care nu 
era publicată şi nici terminată), în patru precepte cari sunt: 
1) A nu primi niciodată un lucru drept adevărat până ce n'a 
fost cunoscut în chip limpede ca atare, cu alte cuvinte a se 
feri cu grijă de grabă şi prejudecare, precum si a cuprinde, 
în judecätile sale, doar acele lucruri ce s'ar înfățișa spiritului 
atât de clar si de distinct încât să nu încapă prilej de a le 
pune la îndoială; 2) a împărţi, fiecare dintre greutăţile luate 
în cercetare, în atâtea elemente câte vor fi cu putință şi câte- 

vor fi cerute spre o mai bună rezolvare; 3) a-şi îndruma cu 
rânduială gândurile, începând cu obiectele cele mai simple si 
mai lesnicioase de cunoscut, spre a se ridica încetul cu încetul, 
ca pe niște trepte, până la cunoaşterea celor mai compuse, 
si presupunând o rânduială chiar între cele cari nu se înşirue 
în chip firesc unele după altele; 4) a face peste tot enumerări 
atât de depline şi-a arunca priviri atât de cuprinzătoare, încât 
să fim siguri că nu am lăsat nimic de o parte. — Redusă la: 
aceste precepte, metoda lui Descartes putea să pară, și a părut 
chiar, destul de săracă. Autorul însă mu simte nevoia să dea 
explicaţii mult mai ample cu privire la metoda sa și trece, 
în istorisirea evoluţiei sale spirituale, la capitolul descope- 
ririlor pe care le făcea cu efortul său metodic. Înainte de 
aceasta, însă, arată ce morală e chibzuit să adoptăm — sau 
mai precis ce morală i s'a părut lui chibzuit să adopte — 
atâta vreme cât reforma științelor, deci p nouă morală, nu 
era încă încheiată: morala de a se supune la legile şi obiceiu- 
rile ţării unde trăia, si de a făptui în ciuda îndoeln gândului; 
dar de a făptui inspirat de dorința luminării propriei sale 
minţi, în conformitate cu metoda aleasă. 

__ Descoperirile ştiinţifice şi filosofice pe care le făcea 
Descartes datorită metodei sale, erau, pe de o parte, cele din 
Le Monde iar, celelalte, probabil din tratatul de metafizică, 
pe care năzuia prin 1628 să-l scrie. În ce priveşte metafizica, 
ea va fi reluată în 1641, cu prilejul ,,Meditaţiunilor”. Tot ce 
este de remarcat, în legătură cu paginile metafizice din Discurs, 
este că ele nu contrazic cu nimic învăţătura de mai târziu a 
filosofului. Dimpotrivă, ca şi aceasta, sunt sortite să dea o 
bună întemeiere fizicei autorului, căci Descartes a socotit în- 
totdeauna metafizica drept prefața necesară a fizicii. Cât despre 
ştiinţa propriu zisă, ea va fi de asemenea reluată în amănunte 
si întregită, cu prilejul lucrării din 1644, „Principii de Filo- 
sofie”. Rezumatul pe care-l dă aci, în capitolul V al Dis- 
cursului, nu -reprezintă mai mult decât o făgăduială și un 
program. — Arătând în sfârșit motivele pentru cari tratatul 
„Le Monde” nu vedea lumina tiparului, Descartes își justi- 
fică, în capitolul VI al Discursului, atât tăcerea de «până 
atunci cât şi pricinele care l-au făcut să iasă acum din rezerva 
sa. E încredințat că, odată ideile sale împărtășite și exem- 
plificate prin Dioptrica si Meteorii — extrase din Le Monde 
— cei cari sunt în stare a face experiențele, ce depășeau 
propriile sale puteri, nu vor întârzia să le facă, spre progresul 

ştiinţelor, progres la care speră să fi contribuit şi el. In 
ce-l priveşte, e hotărît să continue pe calea începută, căutând 
mai ales să dobândească o cunoaştere a naturii de unde să se 
poată scoate reguli valabile pentru stunta medicinii. 

Cele trei tratate ştiinţifice, Dioptrica, Meteorii şi Geo- 
metria, cari însoțeau şi tindeau să ilustreze metoda filosofului,. 
sunt de valoare ştiinţifică inegală, dar poartă, toate, pecetia 
unei minţi ce se trudea să nu privească fenomenele naturii sau 
plăsmuirile minţii decât pornind dela idei clare si distincte. 
Dioptrica cercetează problemele de fizică ce le-am numi astăzi 
ca aparţinând opticei: care este natura razelor luminoase, felul 
cum parvin ele la ochiul nostru, prin ce medii trec, frângându-şi. 
linia, iată câteva din problemele discutate acolo, cărora autorul 
le adaugă cercetări asupra fiziologiei ochiului — materie în 
care a făcut nenumărate experienţe — asupra faptului viziunii 
şi asupra mijloacelor de a ne desăvârși vederea datorită len- 
tilelor. Meteorii cuprind exphcaţia tuturor acelor fenomene ale 
naturii din categoria cărora fac parte nourii, ploaia, zăpada, 
apoi furtuna, tunetul, trăsnetul, curcubeul ş.a.m.d. Spre deo- 
sebire de cele două tratate de mai sus, Geometria prezintă un 
interes şi astăzi, prin aceea că desvoltă ideea geometriei ana- 
litice, al cărei inventator este filosoful nostru. Geometria nu. 
făcea parte din „Le Monde”, şi autorul ei pretinde că nu a 
redactat-o decât în timp ce tipărea Meteorii. Totuși se cons- 
tată că ideea geometriei analitice i-a venit lui Descartes prin 
studierea problemei lui Pappus, o problemă hămasă nere- 
zolvată încă din antichitate, şi care-i fusese propusă spre des- 
legare în 1631, de călre prietenul său, Golius, profesor la 
Leyda. Geometria analitică este deci, la început, în mintea 
autorului ei, o simplă metodă pentru soluţionat anumite pro- 
bleme; Descartes este însă conștient de valoarea deosebită a 
metodei pe care o născoceşte, şi nu întârzie s'o declare. — 
Din punct de vedere filosofic, geometria analitică este o 
inventiune cât se poate de caracteristică pentru spiritul umfi- 
cator al cartesianismului. Căci, după cum se ştie, disciplina 
aceasta matematică introduce calculul aritmeticii, şi deci şi al 
algebrei, în studiul figurilor geometrice, făcând astfel o apro- 
piere între discipline, apropiere ce este idealul de totdeauna al 
filosofului. : 

Considerată în întregul ei, opera dela 1637 care, prim 
Discursul asup.a Metodei, propunea o reformă a ştiinţelor, 
iar prin celo trei tratate științifice se trudea, şi reuşea, până. 

la un punct, s'o ilustreze, opera aceasta nu putea decât să 
impresioneze pe contemporanii lui Descartes. Nici vorbă că i 
se vor aduce si ei nenumărate obiecții, fie din, partea teologilor, 
fie din partea savanților, iar laceste obiecţii vor privi când 
întregul operii când anumite părți desprinse din ea. Totuşi autorul 
isbutea ldintr'odată să-şi facă un renume însemnat sau să-şi 
confirme renumele pe care părea că şi-l făcuse dinainte chiar 
de a publica un singur rând. Descartes însă nu se mulțumește 
cu atât; pe de o parte programul ide .reformă pe care-l vestea; 
în cuprinsul Discursului era prea vast pentru a-l lăsa inactiv, 
— ba încă îşi dădea seama că-i va fi cu neputinţă să ducă 
la capăt, singur, sarcina ce-şi propusese; pe 'de altă parte nouile 
sale teorii ştiinţifice, si mai ales fizica sa, în care credea atât 
de mult, îl împingeau către cercetări filosofice mai adânci, 
-către o adevărată metafizică. Metoda sa, pe care o desfăşurase 
în „Regulae ad directionem ingenii”, ducea la aceeaşi nevoie 
de a constitui o metafizică. Proectul său nu mai putea fi 
acum amânat, cu atât mai mult cu cât avea prilejul, mijlocită 
metafizicei sale, să arate tuturor, şi mai ales teologilor, că 
învățătura sa nu are nimic subversiv şi nu o primejdueste întru 
nimic pe cea a bisericii, ba chiar, în punctele mari ale teo- 
logiei, o confirmă. 

Meditationes de prima Philosophia este lucrarea de me- 
iafizică a lui Descartes si, din punct de vedere filosofic, cea mai 
însemnată dintre operele sale. Autorul nu are nici el o părere 
mică despre opera sa. Intr'o scrisoare, ce se publică de obiceiu 
în fruntea Meditaţiilor, către teologii Sorbonei, a căror ,,pro- 
tectie” Descartes o cerea spre a-şi putea înfățișa ideile sale 
cu o autoritate sporită, autorul crede că argumentele pe cari le 
desfăşoară el întrec, în certitudine şi evidenţă, chiar demons- 
traţiile geometriei; iar dacă iluștrii teologi vor binevoi să re- 
-vadă teoriile sale şi să le aducă întregirile cuvenite — ceea 
ce e, poate, o dovadă de prea mare supusenie la un gânditor 
de 'obiceiu mândru şi sigur pe sine, cum, era Descartes — 
filosoful crede cä toate pärerile gresite, privitoare la existenta 
lui Dumnezeu şi la nemurirea sufletului ‘se vor şterge din 
minţile oamenilor. 

Cuprinsul operii e împărţit în şase „capitole, şase medi- 
taţii privitoare la problemele mari ale metafizicii! si încheiându-se 
printr'o întemeiere a lumii fizice. Întâia meditaţie începe prin 
a reaminti de aspectele mari ale metodei cartesiene, mai ales 
de aspectul „reducerii pe care se vedea silit s'o facă autorul. 

E nevoie, spune el, ca oricine să se desfacä de toate părerile 
luate drept bune. În orice icaz el a simţit nevoia să facă 'aceasta, 
şi de aceea a aşteptat anii maturității pentru a putea dărâma 
întreg edificiul ştiinţelor, aşa cum îl întâlnise până atunci, cu 
gândul de a-l reclădi apoi pe temelii mai sigure. Şi nu e 
vorba numai de ştiinţele omului; este vorba de orice cunoştinţă 
a sa, chiar peîncadrată într'o ştiinţă. Cum se capătă; cunoştinţele 
noastre şi ce ne face să le credem adevărate? Simturile sunt 
cele cari ni le dau şi ari ne asigură de ele. Insă, urmează 'au- 
torul, mi-am dat seama că simţurile sunt uneori înșelătoare: e 
înţelept deci să nu ne incredinfäm niciodată lor pe-de-a'ntregul. 
Dacă cineva se mai îndoeşte de nesiguranța simţurilor, nu 
are decât să se gândească la asemănarea diptre stările de vis 
şi veghe, asemănare ce e uneori atât de puternică încât nu-ţi 
sămâne niciun mijloc să le deosebesti. Visul foloseşte şi el 
elemente din sânul realităţii, după cum pictorii, de pildă, atunci 
când înfăţişează fiinţele cele mai ciudate, precum sirenele şi 
satirii, le alcătuesc fiinţa tot cu membre si părți din corpul 
animalelor. La fel cum aceste imagini compuse nu sunt soco- 
tite drept adevărate, am putea să punem la îndoială şi unele 
ştiinţe, precum fizica, astronomia, medicina şi altele, cari au 
totuşi la baza lor lucruri adevărate şi simple, cum sunt corpul, 
întinderea, figura, numărul, locul, timpul care le măsoară, ş. a. 
m. d. Alături de acestea, aritmetica, geometria şi ştiinţele ce 
tratează despre lucruri simple sunt cu mult mai sigure. Până 
şi acestea, totuşi, pot fi puse da îndoială, şi ne putem întreba 
ce me asigură, în definitiv, că operațiile noastre aritmetice nu 
ne înşeală şi ele? Prin urmare, putem pune la îndoială orice 
conținut, cât de simplu ar fi el, al gândirii noastre. E bine 
să ni le închipuim pe toate, pentru o clipă, greşite sau fictive, 
căci piciodată nu vom fi destul de neîncrezători într'o ase- 
-menea privinţă, cu atât mai mult cu cât nu e de tras niciun 
neajuns practic din scepticismul nostru metodic. Să presupunem 
deci că cineva atotputernic ne înşeală: nu Dumnezeu, căci pe el 
nu ni-l închipuim decât isvor al tuturor adevărurilor; ci un 
anumit „geniu rău”, care-şi va fi pus în gând să ne tragă pe 
sfoară. Să ne închipuim că cerul, pământul, figurile, sunetele, 
tot ce e (în afară de noi, poate fi socotit înşelător; să ne 
închipuim chiar propriul nostru corp şi propriile noastre simţuri 
drept iluzorii; să aruncăm acest văl.al îndoelui peste toate 
lucrurile şi cunoștințele ce ne erau până acum familiare. În 
felul acesta nu vom ajunge, poate, la o anumită cunoştinţă 

adevărată, dar ne vom feri de a fi înşelaţi de acest geniu 
rău care, oricât de iscusit s'ar dovedi, nu va putea înfrânge 
îndoiala noastră, egal răspândită peste toată întinderea cu- 
noaşterii. Încercarea e grea şi plină de primejdii. In locul lu- 
minilor — înșelătoare sau nu — de până acum, ne hotărîm 
să finfruntäm întunericul. Vom putea ieşi la capăt? Meditatia 
întâia se încheie cu această îndoială, ce se abate asupra fap- 
tului îndoeli: însăşi. 

Indoiala universală, pe care a atins-o autorul odată cu 
sfârşitul primei meditații, nu vroia să fie decât provizorie. 
Meditaţia a doua începe prin a căuta tocmai calea îndărăt, spre 
cunoştinţe si lume fizică; de astă dată însă spre cunoştinţe 
sigure şi spre o lume pe care mici un act de-al minţii noastre 
să nu o mai poată pune la îndoială. Un punct bine statornicit, 
un singur lucru neîndoios, i-ar fi deajuns ca punct de plecare 
pentru a reface îndărăt calea străbătută. Dar unde poate 
întâlni mintea noastră un asemenea pământ sigur? Nu pusese 
ea lucrurile la îndoială şi nu-şi făcuse un merit din a nu lăsa 
de o parte nimic? Dar, în timp ce te îndoieşti astfel de toate, 
îți vine în minte cum că nu te poţi îndoi de propria ta 
existenţă, într'un anumit sens ce.rămâne a fi stabilit, de vreme 
ce tocmai te îndoiesti. Suntem înselati, foarte bine. Dar noi. 
cei înşelaţi, trebue să fim ceva, de vreme ce înşelăciunea se 
exercită asupră-ne. Rămâne acum să determinăm ce trebue 
să înțelegem prin afirmaţia: suntem, existăm. Trecând în re- 
vistă toate înțelesurile pe cari le-am dat până acum afirmației 
acesteia, vedem că niciunul din atributele. corporale nu poate 
constitui existenţa noastră; dintre cele sufleteşti, de asemenea 
nu întâlnim vreunul care să ne pară a constitui în propriu 
fiinţa noastră, afară de faptul gândirii. A gândi e singurul 
lucru care-mi aparţine cu adevărat. De toate celelalte m'as putea 
desprinde, numai de gândire nu. Deci sunt atâta vreme cât 
gândesc, iar înţelesul lui a fi nu este altul, pentru om, decât 
a gândi. Nimic din ce mi-ar putea propune imaginaţia drept 
aparţinând cunoaşterii de sine nu-mi poate părea esențial. Totul 
fusese atins de îndoiala mea, afară de faptul acesta al gândirii. 
Si ce înseamnă acest „a gândi” sau (mai puţin intelectualist} 
a cugeta? Înseamnă că mă îndoiesc, că înţeleg, concep, afirm, neg, 
vreau, plăsmuesc, simt. Pot să mă' îndoiesc cu privire la obiectul 
simţirii sau închipuirii mele, dar nu mă pot îndoi de faptul că 
simt. În acest înţeles, a cugeta este primul lucru pe care-l cunoaşte 
minlea noastră şi cel pe care-l poate cunoaşte în chipul cel 

mai distinct. Cu toate acestea noi presupunem, în mod obisnuit, 
că lucrurile corporale ne sunt mai de aproape si mai limpede 
cunoscute decât cestälalt. Cu ce temeiu? Să luăm un lucru 
corporal şi să vedem dacă întradevăr îl cunoaştem mai bine 
decât faptul cugetării noastre. lată de pildă o bucată de ceară, 
cu privire la care ştim, prin simţurile noastre, că are o formă, 
duritate, culoare ş. a. m. d. Dacă topim bucata de ceară, ce 
mai rămâne din toate caracterele ei? Nouă ni se părea că 
singure aceste caractere o determină, iar acum ne dăm seama 
că bucata de ceară are un fel de a fi si dincolo de ele. 
Cum trebue înţeles lucrul acesta? Dat fiind că niciunul din ca- 
racterele corporale nu a rămas 'în vigoare, nu ne rămâne 
decât să credem că bucata de ceară — această! bucată anumită, 
nu numai ceara în general, — nu ne este cunoscută prin ima- 
ginatie şi simţuri, ci prin spirit. Singură o anumită pătrundere a 
spiritului este în măsură să ne încredințeze de existența unui 
lucru sau a altuia. Prin urmare, chiar atunci când vorbim de 
lucruri externe, de o bucată de ceară, tot la spirit trebue să 
ne întoarcem, dacă vrem să înţelegem faptul cunoaşterii noa- 
stre aşa cum trebue. Afirmăm deci că ceea ce e cunoscut în 
primul rând şi este cunoscut în chip mai distinct decât orice, 
nu e altceva decât spiritul. Toate mijloacele cari ne slujesc 
să cunoaştem sau să concepem alte existente, decât propriul 
nostru spirit, nu fac decât să verifice natura acestuia. E deci 
de prisos să întârziem cu lumea lucrurilor. E un ocol şi o 
nechibzuintä. Dacă vrem să ştim ceva, şi dacă vrem să știm 
mai sigur ca până acum, nu me rămâne nimio de făcut decât să 
pornim dela acest punct bine statornicit care este „a fi” si 
se traduce prin „a cugeta”. 

După ce meditaţia a doua a descoperit şi cercetat în ce 
constă natura punctului nostru de plecare, călătoria de re- 
facere a cunoştinţelor poate începe, odată cu meditatiunea a 
treia. Acum ştim că noi suntem si ce anume; suntem. Chestiunea 
este dacă nu putem şti mai mult decât atât, şi anume prin ce 
criterii ne putem întinde cunoştinţele. Însă ceea ce s'a știut 
până acum a fost datorită principiului că numai un lucru clar 
si distinct poate fi adevărat. Prin urmare, se poate. stabili 
o regulă generală cum că toate lucrurile pe cari le cunoaştem 
în chip clar si distinct sunt adevărate. E drept că, la prima 
vedere, chiar multe din lucrurile puse, cu prima meditaţie, la 
îndoială, păreau cunoscute în chip clar sr distinct. Numai că, 
în ce priveşte o bună parte din ele, făceau o presupunere ce 

nu era întemeiată şi care constituia motivul înşelăciunii: pre- 
supunerea că există lucruri în afară de noi. Era însă o altă 
categorie de lucruri, cele de tip matematic, cu privire la cari nu 
am fi avut niciun motiv de îndoială, de vreme ce erau ele- 
mentele simple ale cunoştinţelor noastre, afară doar, cum s'a 
şi întâmplat, dacă nu ne-am fi închipuit un geniu înşelător şi 
atotputernic. Prin urmare, în clipa când am putea găsi, pentru 
această categorie de lucruri, o garanţie de adevăr, ele ar fi 
indiscutabil adevărate, pe deasupra oricărei încercări sceptice. 
Să cercetäm, aşa dar, facultăţile minţii noastre, spre a 
vedea dacă, ajutaţi de ele, nu putem obţine o asemenea ga- 
ranţie. Spre a decide de adevărul sau greşeala cugetărilor 
noastre, e chibzuit să arătăm că ele se pot împărți în idei, 
în afecţiuni şi judecăţi. Ideile si afecțiunile nu pot fı greșite. 
Numai în judecăţi se poate întâlni eroarea. Aşa dar, urmărind 
firul ideilor noastre, suntem încredintati că, atâta vreme cât 
ele nu iau forma judecăților, nu pot fi greşite. Să continuăm 
deci cu cercetarea ideilor. La rândul lor, ele pot fi de trei 
feluri: înnăscute odată cu noi, ivite din afară, sau născocite 
de noi înşine. Pe de altă parte ştim, pe căile raţiunii noastre, 
că trebue să existe tot atâta realitate într'o cauză eficientă pe 
cât este în efectul ei: de unde altfel şi-ar putea trage acesta rea- 
litatea, dacă nu dela cauza sa? Ideile pot cel mult să decadă 
din perfecțiunea lor anterioară, întâlnită în sânul cauzei; ele 
nu pot însă în niciun caz figura în mintea noastră cu mai 
multă realitate, adică mai multă desăvârşire de cum aveau în 
cauza lor. Dar suntem noi în stăpânirea unor idei de à căror per- 
fectiune mintea noastră nu poate da socoteală până la capăt? 
Si într'adevăr, cercetând natura ideilor noastre, vedem că des- 
pre toate putem da socoteală, adică toate sunt pe măsura, 
noastră, a oamenilor, şi încap în experiența noastră obişnuită, 
— afară de ideea unui Dumnezeu. Atributele lui Dumnezeu 
sunt intr'atât de desävärsite, încât, neputând veni dela mintea 
noastră, reiese că derivă din însuşi faptul existenţi sale. Dum- 
nezeu există, de vreme ce noi, fiinţe nedesăvârşite, îl putem 
gândi. Mai mult încă, acum ne dăm seama că el există şi prin 
faptul existenţii noastre, nu numai al gândirii noastre: căci 
nimic nu ne poate da socoteală de existența noastră şi de 
conservarea ei, decât existenţa unui creator. Fără acest creator 
— acum ne putem da lămurit seama de lucrul acesta — nu ar 
reiesi de fel, din existenţa noastră prezentă, existența noastră 
viitoare, si nici nu am şti cum să ne-o explicăm pe căi na- 

turale. Nu am putea presupune nici că fiinţa noastră este pro- 
dusul mai multor cauze lucrând împreună şi că dela una din 
cauze ne vine ideea unei anumite perfectiuni, iar dela alta 
ideea unei alte perfectiuni,* despre care perfectiuni să spunem 
că doar în mod iluzoriu se întrunesc în ideea unui Dumnezeu; 
căci perfecțiunea principală, poate, dintre cele ale lu Dum- 
nezeu este tocmai unitatea şi simplitatea fiinţei sale. Prin ur- 
mare, noi suntem creaţia lui Dumnezeu, care a împlântat în 
noi ideea desăvârşirii sale. Nimic nu e mai înţelept decât 
să contempläm fiinţa divină şi să ne încredem ei. lar o fiinţă 
ce întruneşte toate desăvârşirile, nu poate fi, în niciun caz, 
înşelătoare. 

Cunoaşterea desävârsirilor lui Dumnezeu şi asigurarea că 
El nu poate fi cauza greselilor noastre, îndeamnă pe autor să 
cerceteze acum, în cea de a patra meditaţie a sa, de unde pot 
totuşi isvori greşelile pe care le săvârşim. Căci greşeala nu 
pare atât un cusur, cât lipsa unei desăvârşiri. Şi nu numai că 
Dumnezeu are toate desăvârşirile, dar nu putem înţelege prea 
bine de ce să ne fi lipsit pe noi, făpturile sale, de vreuna din 
ele. Chiar dacă ar fi așa. încă nu ar trebui să ne îndoim de 
existența sa, deoarece căile lui ne sunt uneori ascunse. Însă 
se poate adesea să ne închipuim că ne lipseşte vreo desă- 
vârşire, sau că lipseşte una din lucruri, pur şi simplu pentrucă nu 
privim întregul, ci doar părți. De aceea, când luăm în consi- 
deratie pricina greşelilor noastre, e bine 'să o privim în toată 
complexitatea ei. Această pricină ţine de două facultăți, nu 
de una singură, spune autorul: anume de intelect şi de voinţă. 
În intelectul nostru nu sălăslueşte şi nu poate fi vreo eroare. 
E adevărat că acest intelect nu gunoaşte o seamă de lucruri. 
Dar nimic nu dovedeşte că Dumnezeu ar fi trebuit să ne dea 
cunoaşterea acelor lucruri, şi noi nu putem greşi cu privire 
la ele, dacă nu ne rostim asupră-le. Voința, în schimb, sau 
liberul arbitru este, în noi, atât de mare pe cât ar fi putut, 
să fie. Toate facultăţile ni le putem închipui mult sporite, 
doar cu privire la voinţă nu me putem închipui ceva mai mult 
decât este ea în realitate. Prin urmare, în ele însele, atât in- 
telectul cât si voinţa nu pot fi pricina erorilor noastre. Ceea 
ce ne face să gresim este numai proasta întrebuințare a facul- 
tätilor amândoura, în exerciţiul lor comun. Intr'adevär, ju- 
decăm bine sau rău după cum ne potrivim voinţa cu intelectul 
nostru. Dacă în intelect se întâlneşte o mare limpezime, voinţa 
este si ea determinată în chip hotărît; dacă, mai departe, in- 

telectul nu are o cunoaştere desăvârşită, voinţa rămâne pur 
şi simplu indiferentă; în schimb dacă voința, care e cu mult 'mai 
întinsă decât intelectul, nu înţelege să se restrângă la limitele 
acestuia, şi încearcă să ajungă chiar la lucrurile pe cari nu le 
cunoaştem lămurit, atunci mintea noastră se rătăceşte, alege 
ceea ce e fals drept adevăr şi cade, prin urmare, în greșeală. 
Nu ne putem plânge de faptul că intelectul nostru nu este mai 
desăvârşit şi că voința se întinde peste graniţele sale. Crea- 
torul ne-a dat libertatea să adaptăm moi înşine facultăţile noa- 
stre: e vina noastră dacă nu ştim să ne folosim cum trebue 
de ele. E adevărat că, în atotputernicia sa, el ar fi fost în 
stare să ne facă în aşa fel încât facultăţile noastre să se 
potrivească dela sine. Totuși nu e un semn de imperfecţiune că 
ma făcut-o, de vreme ce a dat omului deprinderea, datorită 
căreia să-şi poată adapta facultăţile una alteia. Prin urmare, 
dacă judecăm cu privire la lucruri pe cari nu le concepem de- 
cât melämurit, e vina noastră că nu ştim să ne oprim la timp. 
Intr'un anumit sens, perfecțiunea lumii e mai mare acum, 
când ea reiese din acordul părţilor (intelect şi voință), dintre 
care unele pot fi imperfecte, decât dacă toate părţile ar fi 
perfecte dela început. lată prin urmare care e pricina gre- 
şelilor şi cum reiese că Dumnezeu nu e cu nimic vinovat de 
faptul că oamenii nu ştiu cum să-și întrebuințeze facultățile po- 
trivindu-le chibzuit una alteia. In felul acesta, încheie autorul, 
nu am învăţat numai, datorită meditatiei de faţă, ce trebue să 
fac spre a nu greşi, dar (şi ce e de făcut spre a dobândi 
cunoaşterea adevărată a lucrurilor. Căci dobândim această cu- 
noastere oprindu-ne numai asupra lucrurilor pe cari le con- 
cepem în chip desăvârşit şi deosebindu-le de cele pe cari le 
concepem în chip turbure. Orice concepție clară si distinctă 
este una cu privire la care nu ne putem înşela. Căci tocmai 
claritatea şi distincţia ei sunt caractere ce ne autoriză să spu- 
nem că o asemenea concepţie are drept autor pe Dumnezeu. 

Acum filosoful ştie să deosebească ceea ce e fals de ceea 
ce e adevărat şi are la îndemână un criteriu de îmbogățire a 
cunoştinţelor, anume criteriul claritäti şi distinctiei “ideilor. 
Inzestrat cu acest criteriu, el poate lua în cercetare existenţa 
lumii exterioare, pe care o pusese până acum la îndoială, şi 
pe care nici acum nu o regăseşte decât în ideile ce ne facem 
despre ea. Să luăm deci în cercetare ce idei clare si distincte 
avem cu privire la lumea exterioară. Ne dăm lesne seama că 
avem o idee clară şi distinctă despre întindere, de pildă; ştim 

ce este aceea lungimea, lăţimea şi adâncimea, cu alte cuvinte 
cunoaştem dimensiunile întinderii, precum şi câteva din pro- 
prietätile ei. De asemenea, ne înfätisäm în chip cât se poate de 
lămurit mai multe particularităţi privitoare la numere, figuri, 
mişcare ş. a. m. d. Ceea ce ne asigură de adevărul acestor 
cunoştinţe este, alături de claritatea şi distincţia lor, faptul că 
ele nu ne vin în niciuni!caz pe calea simţurilor. Principiul că 
simţurile sunt înşelătoare a rămas încă îndoelnic, şi așa va 
rămâne până la capăt; criteriul adevărului se dovedeşte străin 
de tot ce este sensibilitate. Mai mult încă, datorită acestui cri- 
teriu al adevărului putem Bă ne ridicăm dincolo de sensibilitate 
şi să determinăm, de pildă, cu certitudine matematică, existența 
lui Dumnezeu, — dacă mai e nevoie de o asemenea dovadă. 
Căci, după cum cunoaştem și demonstrăm în chip clar şi 
distinct un adevăr de natură matematică, la fel ştim că naturei 
lui Dumnezeu îi aparţine în chip hotărît o existență actuală şi 
veşnică. De vreme ce claritatea şi ‘distinctia hotăra acolo, ea 
trebue să hotărască şi aci. De fapt nu se aduce acum un nou 
argument pentru o existenţă care fusese dovedită în meditaţiile 
anterioare (am cădea într'un cerc dacă, după ce am întemeiat 
criteriul adevărului prin ideea existenţi unui Dumnezeu, am: de- 
monstra acum din nou o existenţă ce era presupusă dinainie). 
Autorul nu face decât să arate că nimic nu este mai lesnicios 
de cunoscut decât Dumnezeu. De siguranța existentii sale de- 
pinde, în chip necesar, siguranţa lucrurilor celorlalte. Căci deşi 
criteriul clarităţii şi distinctiei pare îndestulător pentru a des- 
coperi adevărul, totuși, cum nu ne putem afinti privirile necontenit 
asupra aceluiaşi lucru, am fi în stare să ne închipuim că ne-am 
înşelat cu privire la el si am pluti astfel, în mijlocul unor păreri 
fără consistență, dacă Dumnezeu nu ar fi chezasul adevărurilor 
noastre si nu ne-ar asigura, prin faptul existenţii sale și prin 
-faptul că el nu este o fiinţă înșelătoare, de trăinicia cunoştinţelor 
pe care le-am căpătat pe căile noastre omenești. Prin urmare, 
chiar în lucrurile pe cari le credem cele mai sigure pe baza 
criteriului nostru, existența lui Dumnezeu este o garanție de 
bună funcţionare a facultăților noastre intelectuale. lar dacă, 
fără o asemenea cunoștință, plutim în nesiguranță şi într'o 
lume de păreri, datorită ei putem, dimpotrivă, înainta cu pas 
sigur către cunoaşterea unui număr cât mai mare de lucruri și 
fenomene ale lumii. 

Meditaţia a şasea ajunge astfel să regăsească aceea ce 
meditatia întâia pusese la îndoială: existenţa lucrurilor exte- 


www.dacoromanica.ro 


214 René Descartes 
RE ORE e — al ges o 


rioare, a lucrurilor materiale. Asemenea lucruri pot exista,. 
spune autorul, măcar în măsura în care le considerăm ca obiecte 
ale demonstrațiilor geometrice; căci în această măsură ele sunt 
clare si distincte. Dar nu pot ele exista şi mai mult decât atât, 
cu alte cuvinte, nu au o claritate şi o distincţie chiar dincolo 
de cele geometrice? E adevărat că nu am avut. si nu mai putem 
avea încredere în simţuri, dintr'o serie întreagă de motive, a, 
căror descriere autorul o reia, în parte, la începutul meditaţiei 
de faţă, Aceasta nu înseamnă însă că trebue să punem la îndoială 
chiar totul din ce ne înfăţişează simţurile. De pildă, după cum 
ne înfăţişăm în chip clar si distinct, cu privire la noi înşine, 
că nu suntem decât fiinţe ce gândesc, la fel, în ce priveşte alt 
aspect al fiinţii noastre, putem avea pp idee distinctă a corpului 
în chip de ceva care mu e decât întins şi nu gândeşte de fel. lar 
cum amândouă aceste cunoştinţe sunt căpătate în conformitate- 
cu kriteriul adevărului, putem spune, în chip la fel de sigur, 
că obiectele lor sunt deosebite, şi prin urmare că spiritul nostru, 
care nu este întins dar gândeşte, este altceva decât corpul 
nostru, care nu gândeşte dar este întins. Ne putem da seama, 
mai departe, că facultăţile de a imagina şi simţi aparțin spi- 
ritului, iar despre cea de a schimba Jocul, luând diverse situa- 
jiuni în spaţiu, că aparţine corpului. Tot ceea ce concepem îr 
chip clar si distinct ca fiind în corp, se întâlneşte acolo cu 
adevărat. Prin urmare, ceea ce ne învaţă natura cuprinde un 
dram de adevăr. De asemenea, există oarecare adevär în cele 
ce ne învață ea cu privire la existența mai multor corpuri din 
jurul nostru, cari ne sunt folositoare ori däunätoare. Aceasta. 
însă nu ne împiedică să ne înseläm foarte des cu privire la 
datele sensibilităţii. Pentru a înțelege þine şi natura greselilor 
noastre si măsura în care pot fi ele ocolite, trebue să ne dăm 
seama de faptul că spiritul este indivizibil, pe când corpul este 
divizibil, precum şi de felul în care se face trecerea impresiu- 
nilor corporale în zonele spiritului. După ce înfăţişează pe 
scurt procesele acestea, autorul arată că simţurile sunt sortite 
să ne dea mai de grabă adevărul decât falsitatea cu privire la 
lucrurile cari folosesc corpului; ceea ce însă nu poate împiedica 
eroarea, tocmai din pricina deosebirii spiritului de corp. Cel 
mult omul îşi poate recunoaşte greşeala şi şi-o poate uneori 
îndrepta. Numai că, încheie autorul, suntem adesea datori să 
ne hotărîm înainte de a fi putut cerceta cu grijă lucrurile pe cari 
le întreprindea, iar aceasta nu înseamnă decât odată mai mult- 
că slăbiciunea este în firea omului. 

Concepţia metafizică a lui Descartes, aşa cum reiese mai 
sus din înfätisarea ideilor cuprinse în „Meditationes de prima 
Philosophia” si cum reiese si din răspunsurile întinse la obiec- 
tiunile ce se aduc lucrării, este cu adevärat expresia spiritului 
cartesian. Ea se inspiră din cele două mari momente ale me- 
todei autorului: momentul renunţării la tot ce e adevăr, — al 
altora sau al său, — renunțare dusă, prin îndoiala metodică, 
până la consecinţele cele mai depărtate; iar al doilea moment, 
cel pozitiv, folosirea, pentru progresul în materie de cunoaștere, 
a criteriului clarităţii si distinctiei în idei. Poate numai ul- 
tima meditaţie nu este, în toate momentele ei, prea ,,carte- 
sian%”. Trebue totuşi să se 'observe că ea tindea mai mult 
să reasigure conștiința noastră de valabilitatea experienţii psi- 
hologice imediate şi că psihologia era cea din urmă diciplină în 
care Descartes putea folosi metoda sa, atât de riguroasă. Căci 
metoda aceasta, care comandă întreaga filosofie a lui Descar- 
tes, este mai de grabă de tip matematic, iar acţiunea ei este 
mai binefăcătoare atunci când se aplică pe un conţinut. omogeri, 
aşa cum este cel al fizicei, decât atunci când se îndeletniceste 
cu fenomene de natură psihologică. Nu doar că Descartes avea. 
să le nesocotească pe acestea din urmă. Dar el nu credea că 
poate ajunge la ele înainte de a desfăşura întreaga sa fizică; 
si, în orice caz, era dator să-și înfăţişeze cititorului vederile 
într'o ordine, care să traducă mai credincios înläntuirea ideilor 
sale, în cadrul sistemului pe care acum, după întemeierea me- 
tafizicei sale, era în măsură să-l dea. 

Principia Philosophiae, lucrarea apărută în 1644, încearcă 
această constituire a ideilor lui Descartes în sistem. Din punct 
de vedere filosofic, lucrarea nu aduce prea mult material nou, 
ci doar distribue si rânduieste teoriile de până acum. Cercetătorul 
lui Descartes va găsi si aci precizări interesante, umpleri de go- 
luri, îmbogăţiri teoretice, dar toate acestea într'o măsură re- 
dusă. In schimb, din punct de vedere ştiinţific, lucrarea prezenta, 
pe vremea publicărei ei, cel mai mare interes, deoarece dădea 
la iveală, în sfârșit, vederile lui Descartes, aceleaşi — niţel 
schimbate ca înfăţişare — pe cari autorul nu îndrăsnise să le 
desvălue în cadrul lucrării sale, „Le Monde”. Descartes cuteza 
să-și publice acum teoriile ştiinţifice, căci nădăjduia să fi asi- 
gurat pe teologi, prin „„Meditaţiile” sale, de cumintenia învä- 
täturii ce desfășura. Si cum, de altfel, întreg materialul științific 
al lucrării sale isvora din câteva principii de filosofie, principii 
ce se dovedeau cât se poate de potrivite învăţăturii bisericii, au« 

torul putea nädäjdui că nu va supăra pe nimeni prin lucrarea 
sa. Aşa Sa si întâmplat, pe timpul vieţii sale, în ciuda acu- 
zatilor de ateism care i se aduceau şi care nu vor deştepta 
atenţia bisericii decât câţiva ani după moartea filosofului. 

„Principiile de filosofie” sunt închinate principesei Eli- 
sabeth, despre care am amintit mai sus, şi se întregesc, în tra- 
ducerea franceză pe care a dat-o după ele, în 1647, abatele Picot, 
cu o scrisoare de-a autorului ce figurează ca prefaţă şi cuprinde 
câteva idei interesante. Autorul compară acolo filosofia anti- 
cilor, a lui Platon si mai ales a lui Aristotel, cu cea a sa, 
şi arată progresele pe cari poate arăta că le-a, făcut el, datorită 
principiilor ce adoptă. Afirmă, mai departe, că aceste principii 
pot fi adoptate de către orişice minte şi că, prin urmare, nu 
există niciun spirit sănătos care să nu fie în stare să dobân- 
dească învățături cu privire la cele mai înalte ştiinţe, — dacă, 
bine înţeles, este îndrumat cum trebue. Totdeodată prefața la 
traducerea „Principiilor” cuprinde o prețioasă afirmaţie de-a 
autorului asupra felului cum înţelege el filosofia. E vorba de 
comparatia celebră a filosofiei cu un arbore, ale cărui rădăcini 
sunt metafizica, trunchiul fiind fizica şi ramurile, care ies din 
acest irunchiu, toate celelalte ştiinţe, ce se reduc mai ales la 
trei, medicina, mecanica şi morala. De unde reiese felul cum 
trebuesc redate ştiinţele — pornind adică dela rădăcină, dela 
principiile metafizicei — precum şi felul cum se vor înşirui 
ele în lucrarea de faţă. 

„Principiile de filosofie” cuprind patru mari părţi. Prima 
parte tratează despre „Principiile cunoaşterii omeneşti”, iar aci 
vom regăsi, sistematizat şi îndrumând către fizică, întreg ma- 
terialul filosofic de metodă, teorie a cunoaşterii şi metafizică, 
pe care l-am întâlnit în lucrările de până acum ale filosofului. 
Partea a doua tratează despre „Principiile lucrurilor materiale” 
şi arată felul în care ne putem încredința că; există corpuri ma- 
teriale; ce este spaţiul; în ce măsură trebue acceptat vidul; 
ce este mișcarea — și tot soiul de chestiuni; de această natură. 
La sfârşitul părţii a doua, autorul arată deschis că nu admite 
altă materie a lucrurilor corporale decât aceea care poate 
fi împărțită (întindere), figuratä (formă) şi mișcată (deplasare 
fizică) în toate părțile, adică ceea ce geometrii numesc can- 
titate. lar cu privire la ea, râvneste ca orice demonstraţie să 
fie tot atât de evidentă pe cât este o demonstraţie matemalicä. 
Partea a treia se îndeletniceşte cu „lumea vizibilă” şi cuprinde 
în consecință vederile cosmogonice și astronomice ale autorului. 

Omul, e drept, nu poate înţelege ţinta pentru care a fost 
creată lumea; dar, datorită principiilor amintite mai sus, se 
pot bănui multe lucruri privitoare la rânduiala cosmică. În 
sfârşit, partea a patra tratează „despre pământ” şi toate fe- 
nomenele în legătură cu el, explicate după aceeaşi metodă a 
deducerii din principiile simple admise la început. — ,,Princi- 
piile” ar fi trebuit să se întregească cu o a cincea parte, care 
să trateze despre natura animalelor şi plantelor, şi, în sfârşit, 
cu o a şasea, care să trateze despre om. Cum însă autorul nu 
isbutise a avea mijloacele nici răgazul de a face toate expe- 
rientele, necesare. spre a se lămuri într'o astfel de materie, el 
mărturiseşte a nu-şi putea desăvârși lucrarea decât schiţând, în 
câteva cuvinte, unele capitole din materia ce ar mai fi rămas de 
tratat, În încheiere, autorul crede că principiile sale sunt ade- 
vărul însuşi, de vreme ce noi, ca făpturi ale lui Dumnezeu, 
pulem atinge adevărul, în cazul că facem o bună întrebuințare 
a minţii noastre. Totuşi, spre a nu se încrede prea mult. în 
sine, autorul înţelege să-şi supună părerile judecății celor în- 
telepti şi autorităţii bisericii. 

În mintea autorului, „Principiile de Filosofie” erau cartea 
sa cea mare, adevăratul său sistem de filosofie. Astăzi însă, 
când filosofia nu mai implică şi ştiinţele particulare, „Prin- 
cipiile” reprezintă lucrarea ce interesează, filosoficeste, cel 
mai puţin. Doar primul capitol, cel despre principiile cunoaşterii 
omenești, si ultimul, cel despre om, privesc încă problemele 
filosofiei. Am văzut însă că ultimul capitol nu era redactat, din 
lipsă, spune autorul, de experienţe. După moartea sa se vor 
publica fragmente din tratatul „Le Monde”, fragmente dintre 
cari unul priveşte tocmai problema omului. 'Insă chiar din 
vremea vieţii sale, autorul avea să dea o lucrare de prim in- 
teres asupra naturii omeneşti, ultima sa lucrare: „les pas- 
sions de l'âme”. 

Apărut în 1649, tratatul intitulat Les passions de l'âme 
este, într'o largă măsură, urmarea corespondenţii şi schim- 
bului de idei pe cari le are autorul cu principesa, Elisabeth. 
Convorbirile dintre ei privesc de cele mai multe ori ches- 
liunile sufletului, dar coboară unéori la probleme de fiziologie 
sau medicină — materie în care Descartes se închipue un 
bun cunoscător — spre a urca alteori la probleme morale 
dintre cele mai nobile. Tratatul asupra Pasiunilor va oscila 
si el între acești doi termeni. Pentru o bună cunoaştere a 
sufletului, spune autorul, care nici aci nu ţine seamă de părerile 

înaintaşilor săi, este nevoie să-i deosebim funcțiunile de cele 
ale corpului şi apoi să arătăm cari sunt raporturile sale cu. 
acesta. Se ştie că principalul atribut al sufletului este de a 
gândi, pe când cel al corpului este de a fi întins. Privit sub 
aspect corporal, omul nu este altceva decât, întocmai ca ori- 
sice existenţă corporală o maşină. În acest mecanism, un element 
hotărîtor îl au aşa anumitele „spirite animale”. Datorită în parte 
circulaţiei sângelui — circulaţie pe care Descartes e printre 
primii s'o explice în chip ştiinţific — în parte deplasării pri- 
lejuite de subtilitatea lor, aceste părticele foarte mici de 
materie sunt purtate peste tot, dela creier la membre, şi co- 
mandă activitatea acestora, cum ar fi de pildă activitatea muş- 
chiulară. Explicaţiile fiziologice pot fi însă lăsate aci de o parte, 
spre a trece, împreună cu autorul, după ce a luat în conside- 
ratie funcțiunile corpului, la funcțiunile sufletului. Ele sunt, 
după cum se putea lesne bănui, doar gândiri, gândin în în- 
jelesul acelui „cogito cuprinzător cartesian, şi se împart în 
două categorii, acţiuni ale sufletului şi pasiuni ale lui. Acţiuni 
sunt toate iniţiativele de voinţă ale (sufletului, iniţiative care nu 
depind decât de el; pasiuni, ar fi perceptiunile sau cunoştinţele 
ce se întâlnesc în noi şi ce pot avea drept cauză fie însuşi 
sufletul, care deci e activ şi pasiv totdeodată, fie corpurile. 
De fapt, sub numele de pasiuni ale sufletului autorul nu cuprinde 
decât pe cele care se raportează la suflet însuşi, nu, cum 
afirmă singur că ar trebui, si pe cele care se raportä la 
obiecte din afara noastră. În chip general, pasiunile se pot 
defini drept ,perceptiuni sau sentimente ori emoţii ale su- 
fletului, ce se raportă în chip anumit la el şi care sunt pri- 
cinuite, întreţinute şi întărite de câte o mişcare a spiritelor” 
(spirite animale). Autorul arată că le defineşte ca rapor- 
tându-se la suflet, spre a le deosebi de alte sentimente, rapor- 
tate unele la obiectele exterioare, precum mirosurile, culorile, 
etc., iar altele la propriul nostru corp, precum foamea şi 
durerea; adaugă de asemenea că sunt pricinuite, întreţinute 
şi întărite de anumite mişcări ale spiritelor animale, spre a 
le deosebi de actele de voinţă, cari nu au altă determinatie 
decât cea a sufletului nostru. Cu alte cuvinte, Descartes pro- 
clamă o strânsă legătură între corp şi suflet şi recunoaşte 
că, în materie de pasiuni, corpul joacă un rol hotärîtor, deşi 
ele nu-şi au originele în aceasta. Cât despre legătura dintre- 
suflet si corp, ea se face printr'o mică glandă, (glanda pi“ 
nealä) pe care, în urma disecţiilor sale, autorul crede a o- 


www.dacoromanica.ro 


219 René Descartes 


fi descoperit ca aflându-se în chiar mijlocul creierului. Aci 
ar fi sediul sufletulu — în măsura în care sufletul poate 
figura în cuprinsul corpului — şi de aci, prin mijlocirea 
spiritelor animale, radiază sufletul în toate părţile corpului 
fiind la rândul lui influențat de mișcările acestuia. Acţiunea, 
sufletului asupra corpului constă în aceea că determină glanda. 
cea mică, de care el e strâns legat, să se miste în așa fel 
încât să transmită corpului aceea ce vrem. lar astfel, că- 
pătăm stăpânire asupra noastră şi, în măsura în care corpul 
e în stare să ne turbure sufletul prin pasiunile la care şi el 
participă până la un punct, ne putem educa în aşa fel pro- 
priul nostru corp încât participatia sa să fie binefăcătoare, co- 
rectând o pasiune atunci când este rea şi întărind-o atunci când 
este bună. Conflictele sufleteşti cari au făcut să se spună 
că există două părţi ale sufletului, una superioară şi alta. 
inferioară, nu constau decât în nepotrivirea dintre mişcările 
pe care corpul şi spiritele sale animale tind să le impună. 
glandei, în timp ce voința noastră tinde să impună, aceleeaşi 
_mijlocitoare, mişcări de altă natură. Prin educaţiune însă, adică 
prin folosirea obisnuinteï, datorită căreia putem lega mişcările: 
glandei de alte fenomene sufleteşti decât ele de cari se leagă 
obişnuit, omul poate căpăta o stăpânire idesävärsitä asupra 
pasiunilor sale. De altfel, pasiunile sufletului nu sunt, la ori- 
gină, dăunătoare acestuia. Dintre toate pasiunile noastre, în. 
frunte cu cdle şase primitive, admiraţia (în înţelesul de 
uimire), dragostea, ura, dorinţa, bucuria şi tristeţea, — niciuna 
nu ar trebui să aibe altă întrebuințare decât să îndemne su- 
fletul a vroi acele lucruri pe cari natura, ni le dictează că fiind 
folositoare, precum şi a stărui în această voinţă. Singură în- 
trebuintarea greşită a omului poate face ca pasiunile să fie 
dăunătoare. 

Fără a urmări descrierea pe care o dă autorul nu numai 
pentru cele şase pasiuni primitive, dar şi pentru cele de- 
rivate sau altele, numite de el „„particulare”, putem desprinde 
observaţia că Descartes rămâne, şi în materie de psihologie 
sau de etică, credincios metodei sale. Căci, 'e adevărat, el nu 
mai face caz aci de triteriul ideilor. clare şi distincte, cu toate 
că nu părăsește de fel ‘acest criteriu. În schimb afirmă că 
omul e educabil, că greşala nu-i aparţine decât lui şi că în- 
dreptarea poate veni tot prin el. Aşa sacotise în materie de 
cunoaştere, unde arăta că numai proasta întrebuințare a facul- 
tätilor noastre poate duce la neadevăr. lar dacă în materie, 

de cunoaştere omul poate, prin metodă şi discernământ, să se 
educe în aşa fel încât să ocolească eroarea şi să atingă, în 
măsura în care ne este cu putință omeneste, adevărul, nu 
mai puţin poate fi el educat în materie sufletească, unde tot 
ce e al sufletului îi este dăruit 'spre binele funţii sale. 

Cu Tratatul asupra Pasiunilor, activitatea filosofului 
ia sfârşit. Moartea lui Descartes, în vârstă de 54 de ani, 
deşi în plină maturitate de spirit, nu-l surprinde totuşi cu 
unele idei nesistematizate. E adevărat că programul vieții sale 
intelectuale, de a reforma în întregime toate ştiinţele, nu se 
încheiase încă. Dar el nici nu se putea încheia în decursul 
unei singure vieţi, oricât de lungă ar fi fost aceasta. În măsura. 
în care îi fusese cu putință, filosoful îşi constituise sistemul 
şi-l rotunjise, aşa încât putea pleca în Suedia cu sentimentul 
că opera sa era pusă la punct. Nici vorbă că ar mai fi scris, 
dacă supravietuia călătoriei sale în Suedia; dar e greu să 
găseşti, în vreuna din manifestările sale, indiciul că s'ar fi putut 
depăşi sau, măcar, înnoi. 

Nu este de prisos să aruncăm o privire asupra întregei 
activităţi a lui Descartes și să enumerăm pentru precizare titlurile 
tuturor lucrărilor sale ce ni s'au păstrat. Ele se găsesc, în 
întregime şi reproduse după criterii filosofice, în marea ediție 
a operelor lui Descartes scoasă de către Ch. Adam şi Paul 
Tannery. Primele cinci volume cuprind corespondenţa lui Des- 
cartes cu feluritii săi tovarăși de discuţii, printre cari trebuesc 
numărați, în primul rând, părintele Mersenne si principesa 
Elisabeth. Volumul VI este alcătuit din ,, Discours dela Mé- 
thode”, urmat de încercările care-l ilustrau: „La Dioptrique”, 
„Les Météores” şi „La Géométrie”. În volumul VII se cu- 
prind „Meditationes de prima philosophia”, întregite prin obiec- 
tiile ce li s'au adus precum gi cu răspunsurile autorului. Vo- 
lumul VIII cuprinde, în prima sa parte, „Principia Philosop- 
hiae”, jar în a doua parte: „Epistola ad G. Voetium”, „Let- 
tre apologétique” si „Notae in programma”. În volumul IX 
sunt tipărite din nou ,,Meditatile”, în ltraducerea franceză 
care s'a făcut chiar pe vremea lui Descartes şi a fost revăzută 
de el. Volumul X este alcătuit din: ,,Opuscule fizico-mate- 
matice”, „Compendium Musicae”, „Regulae ad directionem in- 
-genii”, „Recherche de la Vérité” şi un supliment la corespon- 
dentä. Printre opuscule sunt trecute, sub titlul de ,,Cogitati- 
ones privatae”, câteva însemnări ale lui Descartes sau extrase 
din lucrările sale, găsite în hârtule lui Leibniz și ednate, 

la mijlocul veacului XIX-lea, de către Foucher de Careil. 
La sfârşitul volumului se semnalează, după un pasagiu din 
Adrien Baillet, — primul mare biograf al filosofului (1691)— 
existenţa unui tratat asupra scrimei intitulat „Art de l'escrime”. 
Volumul XI cuprinde fragmentele din „Le Monde” sau, „Le 
Traité de la Lumière”, cărora li se adaugă „La description du 
corps humain” si ,,De la formation de l'animal”, lucrări ne- 
terminate şi publicate postum. De asemenea apar aci ,,Les 
Passions de l'âme”, un fragment intitulat: „Primae cogitationes 
circa generationem animalium”, cu o anexă ,,De saporibus”, 
precum şi câteva însemnări ştiinţifice redate tot după copiile 
lui Leibniz. Volumul XII este un supliment și cuprinde ,,„Vie 
et Oeuvres de Descartes”, studiu istoric scris de către Charles 


Adam. 


Dacă recapitulăm gândirea lui Descartes căpătăm un tablou 
de caractere ale ei precum şi de contributiuni în planurile 
unde a fost activă. Metoda lui Descartes este, la început, re- 
ductivă, îndemnând să înlăturăm orice cunoștință căpătată fără 
control, pentru a deveni apoi analitică, adică a supune fiece 
cunoştinţă unui proces de diviziune tinzând a pune în relief 
elementele simple, cari trebuesc totodată să fie clare şi dis- 
tincie. dealul acestei metode este atingerea unei ştiinţe de fun- 
damente, o ştiinţă universală, care să pună în lumină unitatea 
cu sine a spiritului. Cât despre instrumentul metodei, el e cu 
atât mai desăvârşit cu cât e mai apropiat de cel matematic. 
Teoria cunoașterii, desvoltată în bună parte odată cu metoda, 
pune în lumină cele două mijloace de cunoaştere ale intelectului, 
intuiţia şi deductia, stăruind întrastfel asupra primului încât 
se poate vorbi de un intuitionism cartesian. Prin precizarea 
gândirii sale, Descartes ajunge să afirme că „naturile simple” 
ale intelectului sunt, de cele mai multe ori, idei înnăscute 
ale sale, — aşa încât intuitionismul nu ar reprezenta decât deş- 
teptarea la vieatä a cunoștințelor esenţiale pe care spiritul 
le poartă cu sine. În desfăşurarea sa, însă, spiritul foloseşte 
metode deductive, aşa încât raționalismul fiinţează din plin în 
cadrul filosofiei cartesiene. Metafizica este, în primul rând, 
„ teistă, folosind ideea de Dumnezeu nu numai ca o cunoştinţă 
fundamentală, dar ca o garanţie pentru dobândirea ori- 
cărei alte cunoştinţe; şi este, în al doillea rând dua- 
listă; afirmând existenţa naturii spirituale ca esenţial deosebită 
de cea a naturii corporale. Științele, în special fizica lui 

Descartes, reducând totul la întindere, figură şi mişcare, 
înseamnă o inaugurare a mecanismului modern şi o defini- 
-tivă părăsire a fizicei substanfialiste, aristotelice. Dintre teoriile 
emise în câmpul ştiinţelor, aproape toate au căzut, în frunte 
-cu celebra ipoteză a vârtejurilor. Dacă geometria analitică trece 
încă drept o mare invenţie a filosofului, în schimb lipsa de 
înțelegere a lui Descartes faţă de unele teorii matematice, 
care duceau către calculul infinitesimal, trebue în egală măsură 
subliniată. In sfârşit, în ce priveşte fiziologia sa, e de re- 
marcat spiritul pozitiv, de experimentator, în care-și întreprinde 
cercetările. Cât despre psihologia şi etica sa, prima se resimte 
de dualismul metafizic, iar cealaltă va trăda influenţe de-ale 
“stoicismului. 

In linii generale, s'a putut spune cu îndreptätire, despre 
filosofia lui Descartes, că inaugurează gândirea modernă. S'a 
semnalat, în primul rând, faptul că el deschide epoca marilor 
sisteme raţionale; căci deşi Renaşterea a văzut înflorind nu- 
meroase sisteme de filosofie, ele se înnältau adesea mai mult 
-cu sprijinul imaginaţiei decât cu cel al raţiunii. Pe de altă 
parte Descartes este menţionat drept cel care desăvârşeşte auto- 
nomia raţiunii. Folosirea amplă a ideii de Dumnezeu repre- 
zintă, atunci când nu este o concesie faţă de teologia stä- 
pânitoare a timpului, o cunoştinţă dobândită tot pe căi ra- 
tionale şi prin exerciţiul liber al intelectului. In sfârşit, orien- 
tarea mecanistă pe care o dă cercetărilor ştiinţifice, înseamnă 
şi ea un titlu care să autorize pe istoric a face din Descartes 
un părinte al cugetării moderne. De asemenea, nu este de ne- 
socotit gustul pentru inventiune si pentru tehnică — în înţe- 
lesul modern — pe care-l avea Descartes, gust însă care, spre 
deosebire de mentalitatea epocii noastre, se întovărăşea la el 
cu un universalism filosofic în cadrul căruia toate aspectele 
particulare isbuteau să se unifice. 

Dar însemnătatea filosofiei lui Descartes nu este numai de 
a inaugura cugetarea modernă. Sunt acolo câteva trăsături mari, 
care o ridică dincolo de actual și fac din ea un tip permanent 
de filosofie, dacă nu filosofia însăși. O asemenea trăsătură 
o dă convingerea autorului cum că omul este o ființă educabilă, 
nu numai sub raport intelectual, dar şi sub raport moral. Pentru 
intelect, metoda este cea care reprezintă principiul educativ, 
în timp ce pentru vieata sufletească principiul este o înteleaptä 
stăpânire. şi folosire a pasiunilor. Stărue poate o iluziune la 
baza convingerii că orice intelect omenesc poate deslega tainele 

lumii, în cazul când este îndrumat cum trebue prin mijlocirea 
metodei. Nu este însă niciun fel de iluzie atunci când se a- 
firmă că fiecare om se poate desăvârși moraliceşte; iar fără 
presupunerea că ne_putem desăvârşi, filosofii nu ar gândi 
atât de mult pe socoteala omenirii. — O a doua trăsătură 
mare a filosofiei lui Descartes o dă faptul că prototipul cu- 
noaşterii omeneşti e înfätisat prin matematici. Filosofia aceasta 
se înscrie în linia celor de tip matematic; nu pentrucă Des- 
cartes ar fi creiat în planul matematicilor, pretinzând chiar că 
datorează inventiunile sale metodei filosofice pe care şi-o ale- 
sese, — ci pentrucă matematizarea cunoştinţelor era cea mai 
bună garanţie de adevăr. Dumnezeu însuşi, care în definitiv 
garantează totul la Descartes, pare a iubi cu deosebire ideile 
clare şi distincte de tip matematic. — Ultima trăsătură mare, 
ce s'ar putea desprinde din filosofia lui Descartes, este orien- 
tarea către subiect. Chiar dacă nu ar avea nicio valoare intrin- 
secă, metoda cartesiană — care de fapt vrea să îmbrätiseze 
întreaga filosofie cartesiană — nu este mai puţin semnificativă. 
Valoarea filosofică a unei metode nu se judecă întotdeauna 
după însemnătatea şi trăinicia rezultatelor ei. Filosofia este şi 
o chestiune dé orientare. Căile ei interesează în egală măsură 
cu rezultatele ei, şi în orice caz supravietuesc acestora. Orien- 
tarea lui Descartes către subiect, îndemnul de a reveni la 
conştiinţă si la înțelesurile ei adânci, reprezintă o cale regală 
a filosofiei. O asemenea cale s'a luai de cele mai multe ori în 
momentele de criză a gândirii. Pentrucă a ştiut la timp să se 
întoarcă spre isvoarele simple şi fireşti ale minţii, filosofia 
lui Descartes înseamnă o ieşire tipică idin criză şi un statornic 
punct de plecare al gândirii. 


Urmașii lui Descartes 


Filosofia cartesiană a făcut de grabă o puternică impresie 
asupra contemporanilor. Atât în Olanda, unde locuia autorul, cât 
şi în Franţa, cartesianismul nu întârzie să devină o şcoală. După ` 
cum s'a văzut, filosoful urmărea să înlocuiască, prin sistemul 
său, învăţătura lui Aristotel, care era încă, pe atunci, învăţă- 
tura oficială. Încercările ce se făceau; chiar pe vremea sa, de 
a preda învăţătura cea nouă la Universităţi, îl interesau deosebit 
pe Descartes, şi el părea că depune chiar oarecare stäruintä 
pentru a-şi răspândi ideile pe această cale. Poate aşa se și 

explică faptul că primii simpatizanți din Olanda ai cartesia- 
nismului, sunt nişte profesori: Henri Reneri, care predă la 
Utrecht, şi Henry de Roy (Henricus Regius) tot la 
Utrecht. De asemenea în Leyda câţiva dintre profesori se vor 
ocupa de filosofia lui Descartes, unii încercând s'o împace cu 
cea a lui Aristotel, alţii căutând potrivirea dintre ea si învă- 
ţătura biblică. Printre discipolii din Olanda, trebue numărat şi 
Geulincx, asupra căruia, chiar, va trebui să ne oprim mai 
îndelung. 

In Franţa, discipolii lui „Descartes sunt încă mai nume- 
rosi, iar, după cum e şi firesc, cartesianismul va supravieţui 
aci, ca şcoală, mai multă vreme decât în orice altă parte. 
Unii sunt prieteni personali de-ai filosofului, precum Claude 
de Clerselier, care se va osteni, după moartea lui Descartes, să 
"tipărească o bună parte din hârtiile sale inedite, iar alții sunt 
oameni de ştiinţă, cuceriti de noua doctrină, precum fizicianul 
Jacques Rohault, filosoful Sylvain Regis, avocatul 
Gérauld de Cordemoy sau medicul Louis de la 
Forge. Ultimul publică în 1666 un „Tratat al spiri- 
tului omenesc, al facultăţilor si functiunilor sale, pre- 
cum şi al unirii sale cu corpul, potrivit cu prin- 
cipiile lui René Descartes”, iar în acelaşi an Cordemoy 
publică: „Zece discursuri asupra deosebirii şi «nirii corpului 
cu sufletul”. O deosebită însemnătate, pentru cultura franceză, 
are adeziunea la cartesianism a Jansenistilor dela Port Royal. 
Printre aceştia trebuesc puşi în frunte Antoine Arnauld şi 
Piere Nicole. Ei alcătuesc, împreună, celebra logică dela 
Port Royal, intitulată „L'art de penser” (1662) unde, deşi 
se folosesc idei de ale lui Blaise Pascal, se poate vorbi despre 
o puternică influență cartesiană. În timp ce Nicole este preo- 
cupat mai mult de probleme morale, Arnauld se ocupă din plin 
de filosofie şi adânceşte augustinismul — doctrină scumpă 
celor dela Port Royal, — sub punctul de vedere al căruia 
poate analiza cu autoritate filosofia lui Descartes. Inrâurirea 
cartesianismului, însă, nu se opreşte aci, în cuprinsul culturii 
franceze, şi se exercită chiar într'un domeniu unde autorul nu-şi 
folosise metoda sa, anume în materie de estetică, unde Boileau 
dă un „Art Poetique” de inspiraţie de asemenea cartesianä. 
Claritatea şi raționalismul doctrinei acesteia sunt întru totul 
pe gustul spiritului francez, care până astăzi va găsi în cuge- 
tarea lui Descartes un model. 

Chiar în alte ţări influența lui Descartes se resimte, deși 

într'o mai mică măsură. Astfel există cartesieni germani, din 
rândul cărora trebuesc neapărat amintiţi Joh. Clauberg, care 
se trudeste să lege, cartesianismul de platonism, si Balthasar 
Bekker. Influenţa lui Descartes a pătruns până în Austria si 
Italia, pe de o parte, si Anglia, pe de alta. Insă aceea ce 
alcătuise teama de fiecare moment a filosofului, pe timpul vieţii, 
anume interzicerea de către biserică a învăţăturii sale, avea să 
se îndeplinească, în parte, chiar înainte de moartea sa, dar, într'o 
măsură mai mare, nu mult după moartea sa. Predarea filosofiei 
lui Descartes fu interzisă la Utrecht, în anul 1642, iar la 
Leyda în 1648. In .1656, în tot cuprinsul Olandei predarea în- 
väjäturilor cartesiene nu mai era de fel îngăduită. In sfârşit, 
chiar Roma intră în acţiune, şi, la anul 1663, scrierile filoso- 
fului sunt puse la index. In Franţa, Ludovic al XIV-lea inter- 
zice predarea unor asemenea învățături, mai întâi la Colegiul 
regal, în anul 1665, apoi la Universitatea din Paris, în 1671, si 
în sfârşit la Angers 1675. Toate măsurile de prevedere pe care 
intelesese filosoful să le ja nu serviseră, prin urmare, la nimic. 

În ciuda interzicerilor acestora, vieata filosofică îşi urma 
cursul şi cartesianismul continua să rodească, în mintea celor ce 
filosofau asupră-i. O dificultate, mai ales, turbura adânc spi- 
ritele tuturor continuatorilor lui Descartes: chestiunea raportu- 
rilor dintre spirit si corp. Dintre aspectele variate si nu întot- 
deauna duse la desăvârșire ale metodei, epistemologiei sau meta- 
fizicei cartesiene, urmașii săi imediati dau întâietate chestiunii 
dualismului pe care-l propunea filosoful, cu atât mai mult cu 
cât acest dualism punea în joc numeroase probleme în legătura 
cu religia. Descartes nu dăduse o întemeiere apriorică a legăturii 
dintre spirit si corp. Urmaşii săi vor căuta să umple această 
lacună a sistemului, dar vor pluti în nesiguranță, cum este 
cazul pentru Clauberg, care găsea că legătura în chestiune este 
o „„minune”; sau, precizând ceva mai bine lucrurile, cum fac 
De la Forge şi Cordemoy, se va recurge pur si simplu la inter- 
venjia lui Dumnezeu, pentru fiecare act de comunicaţie între cele 
două substanţe cartesiene. Aşa se ajunge la celebra teorie a 
ocasionalismului, care afirmă că fiecare legătură dintre spirit 
şi corp nu face decât să prilejuiască, să ocazioneze intervenţia 
lui Dumnezeu. Ceea ce vedem noi este.cauza ocazională a :lucru- 
rilor, cauza principală säläsluind într'o existență de dincolo 
de lume. 

Învățătura ocasionasimlui a căpătat prin Arnold Geu- 
lincx (1625—1669), o întemeiere mai sistematică. Operele sale 

principale, „Metaphysica vera” şi „Metaphysica ad mentem 
peripateticam”, apar postum. Presupozitile filosofiei lui Geu- 
lincx sunt cele ale cartesianismului. Pe linia ocasionalismului, 
însă, el duce mai departe gândirea înaintaşului său, arătând că 
mintea noastră nu face decât să contemple aceea ce Dumnezeu 
acţionează în noi, iar corpurile nu sunt decât instrumente ale 
acţiunii sale. El ajunge, chiar, la unele vederi, ce fac să ne 
gândim la criticismul kantian de mai târziu, atunci când spune 
că nu putem înţelege lucrurile aşa cum sunt în sine, ci trebue să 
ne mulțumim şi restrângem la cunoştinţele relative pe care le 
căpătăm despre ele. Ceea ce e de asemenea demn de subliniat, 
în legătură cu gândirea lui Geulincx, este hotărârea cu care 
proclamă el că se impune o înnoire a ştiinţelor — înnoire în 
sens cartesian — şi încercarea de a da un soiu de clasificatie 
a lor, sau de a le orândui într'o serie care să fie firească., 
La temelie, stau, după el, geometria şi aritmetica, sprijinite însă 
la rândul lor pe logică, această din urmă disciplină urmând să 
fie mai adânc înţeleasă decât logica tradiţională. După mate- 
matici vine metafizica, unde chestiunea raporturilor dintre spirit 
şi corp are, de departe, întâietatea. In sfârşit, vin ştiinţele na- 
turii, în privinţa cărora se recomandă observatiuni şi experienţe 
în spirit cu desăvârşire modern. 

Cu filosofia lui (Geulincx, ocasionalismul în particular 
şi tradiţia cartesiană în genere nu-şi capătă expresia cea mai 
înaltă. In privinţa primei doctrine, filosofia lui Malebranche 
va fi mai hotărîtoare. În privinţa tradiției cartesiene, se poate 
spune fără umbră de exagerare că întreaga filosofie modernă 
se va resimti, într'un fel sau într'altul, de ivirea lui Descartes. 


Spinoza 


Spinoza s'a născut la Amsterdam, în anul 1632. El a 
primit din cea mai fragedă copilărie o instrucţiune strict reli- 
gioasă. ' Părinţii săi, negustori bogaţi, refugiați din Spania ca- 
tolică la Amsterdam, voiau să-l facă rabir. Primul său dascăl, 
rabinul Morteira, l-a iniţiat în cunoaşterea limbei ebraice şi în 
comentariul Bibliei. Mintea copilului trebuie să fi adâncit dela 
început atât limba ebraică cât şi Biblia, deoarece mai târziu 
Spinoza a aşternut cunoştinţele sale în materie, dându-ne o gra- 
matică a limbei ebraice şi un comentar al Bibliei, expus pe larg 
în Tratatul teologico-politic, apărut în timpul vieţii sale. După 

Solomon van Til, profesor de teologie la Utrecht, lucrarea a- 
ceasta ar fi o ripostă a lui Spinoza la excluderea sa, în anul 
1657, din comunitatea evreiască din Amsterdam. Se afirmă că 
Spinoza n'a suportat cu indiferență această excludere. Tratatul 
ar fi datorit aşa dar „,răsbunării” lui Spinoza, împotriva exclu- 
derii sale din rândul comunităţii evreesti. Dacă cunoaştem însă, 
că viaţa lui Spinoza nu a fost pătată niciodată de fapte mes- 
chine, ci dimpotrivă a fost marcată întotdeauna de atitudini 
generoase, atunci interpretarea lui Solomon van Til şi a altor 
biografi ai lui Spinoza, cari şi-au însuşit această părere, trebue 
privită sub beneficiu de inventar. Mai curând, am putea spune că 
viața lui Spinoza, în scurtul ei destin, a fost turburată de o 
serie de crize sufleteşti, cari ni-l înfăţişează ca pe un adevărat 
înțelept, generos în cele din urmă si desbrăcat de orice nimic- 
nicie care ar fi putut să-l scadă în propriii săi ochi şi să con- 
trazică învăţăturile sale etice. Prima criză a fost aceia pe 
care a trăit-o la vârsta, de 9 ani, când a aflat de penitentele umi- 
litoare la care fusese supus Uriel Acosta +), de către evreii 
din comunitatea sa; a doua, a fost aceia a excluderii sale din 
comunitatea evreiască, în urma convingerii ce şi-o fäcuserä 
evreii, că Spinoza nu poate accepta învăţăturile lor despre Dum- 
nezeu, despre profeti, despre revelaţie şi despre imortalitatea 
sufletului; a treia criză am putea-o socoti pe aceia pricinuită 
de înclinația sa pentru Clara Maria van dem Emden, fiica pro- 
fesorului creştin, cunoscut de Spinoza cu ocazia frecventării 
sectelor creştine din Rejensburg, fără ca frecvenţa aceasta să-l 
fi convins că e necesar să treacă la creştinism; a patra, a fost 
datorită invitatiei ce i-a făcut-o în 1672 principele Carl Lud- 
wig von der Pfalz, de a profesa filosofia la Heidelberg, şi 
insfârsit a cincea: uciderea protectorului său Jean de Witt, 
statuderul Olandei. Biografii povestesc, între alții Colerus, că 
revolta împotriva acestei crime a fost atât de mare, încât Spinoza 
se hotărîse să placardeze pe zidurile orașului un manifest prin 
care protesta în contra barbariei comise. Gazda sa prinzând 
însă de veste despre această intentiune, avuse grija să închidă 
din timp porţile casei, aşa că Spinoza trebui să rămână seches- 
trat în casă, ne mai putându-si.realiza planul. Aceasta i-a 
mântuit desigur, fiindcă altminteri el ar fi avut aceias soartă 
ca şi protectorul său. Pare de aceia neîndoios, că lucrările sale, 


1) Creştin din părinți marani, trecut la judaism, apoi excomunicat de 
către evreii din Amsterdam. 

deşi au fost scrise în liniştea de suflet a unui om ce şi-a găsit 
echilibrul prin aflarea adevărului, au totuş ceva din ceiace 
constitue „experiența de viaţă a lui Spinoza. Altfel, nu ne-am 
explica nici adâncul comentar critic pe care îl face Bibliei, 
nici cunoştinţele politice de care dă dovadă, nu numai în 
Tratatul teologico-politic, ci şi în Tratatul politic, şi nu ne-am 
explica nici adâncimea adevărurilor din Etica sa, cu privire la 
pasiunile omeneşti, la servitudinea noastră față de ele şi la 
posibilitatea de a ne libera de puterea lor, înlăturând cunoașterile 
întunecate despre lume şi oameni, printr’ o cunoaştere cât mai 
adecuată a lui Dumnezeu. Această cunoaştere este echivalentă 
cu suprema virtute. Cunoaşterea este colorată aşadar etic. De 
aceia cred, contrar multora dintre comentatorii lui Spinoza, că 
sistemul spinozian a fost intitulat Etica, tocmai fiindcă cunoaște- 
rea este suprema noastră virtute. In logosul acesta care este 
şi etos, se întâlneşte însă si un patos adânc, fiindcă suprema 
cunoaştere este totuna cu iubirea noastră infinită către întreaga 
existență, care este Dumnezeu. „Altfel, viaţa lui Spinoza s'a 
scurs liniştită, cu pretentiuni modeste în ceiace priveşte bunu- 
rile pământeşti, activă în ce priveşte meseria lui Spinoza: şle- 
fuitul sticlelor de ochelari, preocupată cu redactarea scrieri- 
lor sale şi cu ţinerea corespondentii cu numeroșii săi prieteni 
şi admiratori, până la 21 Februarie 1677, când Spinoza moare 
bolnav de tuberculoză. Preocupată adesea şi de discuţiile de 
ordin politic, ce le avea cu prietenul şi protectorul său Jean 
de Witt, sau de ordin religios, ce le avea fie cu aceia care îl 
vizitau, fie cu gazda sa. Semnificativă în această privinţă este 
relatarea lui Colerus: la întrebarea ce i-a făcut-o gazda sa: 
„Credeţi că aşi putea să fiu mântuită prin religia pe care o 
profesez?” Spinoza a răspuns: „Religia dvs. este bună, nu 
trebue să căutaţi alta şi nici să vă îndoiți că nu v'aţi putea 
mântui printr'însa; numai că, alipindu-vă pietăţii, să ducefi 
totodată o viaţă liniştită şi neturburatä”. Semnificaţia poate fi 
văzută şi pe un plan teoretic, dacă voim să recunoaştem că 
Spinoza părăseşte în răspunsul său blajin tonul ironic şi bat- 
jocura din Tratatul teologico-politic, cu privire la cultul reli- 
gios, fie al evreilor, fie al catolicilor. 


Scrierile lui Spinoza nu sunt numeroase. În 1660 el re- 
dactează scurtul tratat Despre Dumnezeu, despre om şi feri- 
cirea acestuia, scris în limba olandeză; în 1661, tratatul De 
emendatione intellectus, neterminat (ca şi Regulae ad directionem 

ingenii, cartea lui Descartes, pe care o amintesc, fiindcă, între 
ea şi aceia a lui Spinoza, istoricul filosofiei ar putea face unele 
apropieri); în 1663 este redactată prima parte din Etica, com- 
pletată mai târziu cu alte patru cărţi şi care circulă în manuscris 
printre prietenii săi; în 1663 apar în latineste Renati Descartes 
principia philosophiae more geometrico demonstrata, ca şi Cogi- 
fata metaphysica; iar la 1670, apare Tratatul teologico-politic, 
tratat ce completează, în privinţa criticei formelor de guver- 
nământ încercată de Spinoză, pe celalt tratat neterminat, inti- 
tulat: Tractatus politicus. Tratatul teologico-politic produsese 
însă atâta perturbare în rândurile profanilor, preoţilor şi rabi- 
nilor, iar numele lui Spinoza era atât de mult în vederea 
tuturora, încât, deşi către 1675, Etica, ordine geometrico de- 
monstratu, era terminată, Spinoza nu a îndrăznit s'o dea publi- 
cităţii. „„Etica” circula numai printre prietenii devotați. Aşa 
se explică dece ea apare după moartea sa, sub inițialele „B de 
S.”, datorită medicului Ludovic Meyer, singurul prieten care 
asisiase la săvârşirea lui Spinoza. 


La inveniariul ce s'a făcut bibliotecei lui Spinoza, sa 
găsit într'însa nu numai lucrările lui Descartes, dar şi nu- 
meroase de-ale filosofilor antici şi misticilor creştini din Evul- 
Mediu. Spinoza îl cunoştea pe Thomas de Aquino, ca şi pe 
Bellarmin, Toledo, Pereira; pe Jacob Böhme, ca şi pe Ficino, 
Pico dela Mirandolo, Giordano Bruno; pe Bacon ca şi pe 
Cherbury, Hobbes şi în fine, pe Descartes. Acest fapt, 
cât si unele date din cuprinsul filosofiei lui Spinoza, au con- 
tribuit ca istoricii filosofiei să caute originile gândirii sale 
în filosofii citați, iar comentatorit şi filosofii evrei, să găsească 
alături de aceste origini, altele, fie în gândirea filosofică, 
evreiască, aşa cum ea se poate desprinde din Biblie, fie din 
Kabala. Astfel, filosoful L. Brunschvicg găseşte apropieri între 
filosofia lui Spinoza şi gândirea contemporanilor săi: Descartes, 
Pascal, Malebranche, Leibniz. Istoricul H. Hôffding amin- 
teste că primii biografi ai lui Spinoza se referă la influenţele 
lui Descartes, că filosoful Karl Joël a căutat să arate legătura 
lui Spinoza cu teologia catolică a Evului-Mediu (aşa cum 
alţii au căutat să arate legătura ei cu filosofia lui Maimonide, 
Ibn Esra, şi alţii)1), că Freudenthal a găsit apropieri cu 
noua-scolastica, că Sigwart a stabilit relații cu gândirea lui 
Giordano Bruno, iar O. Mainsma, cu mişcările liberale olandeze. 


1) Nota mea, 

Desi neconvergente, pärerile acestea nu sunt lipsite de 
interes pentru acela care este preocupat de elementele externe 
ale unei filosofii, cum nu pot fi lipsite de interes şi frumuseţe 
unele amănunte pe care ni le dau istoricii în legătură cu câteva 
din conceptele filosofiei spinoziene, sau referitor la unele din 
lucrările sale. Așa, de pildă, în ce priveşte conceptul de „amor 
dei intellectualis”, central în filosofia lui Spinoza, comentatorii 
arată că Spinoza a suferit influența evreului neoplatonician 
Juda Aberbanel, cunoscut sub numele de Leone Ebreo, care 
în 1535 a publicat cartea să „Dialogi di amore”. Freudenthal 
este cel dintâiu care vorbeşte de această influență. lar mai 
târziu, ea a fost relevată de Paul-Louis Couchoud, în cartea 
sa: „Benoît de Spinoza” ,(1924), de Edmondo Solmi, în studiul 
său: „„Benedeto Spinoza et Leone Ebreo”, de Giovanni Gen- 
tile, în studiul său: „Leone Ebreo et Spinoza”, şi între alții, 
de Ad. Dyroff, în studiul său: „Zur Entwicklungsgeschichte 
der Lehre Spinozas von Amor Dei Intellectualis” (1917). 
Cele mai multe amănunte privitor la izvoarele Tratatului teolo- 
gico-politic, ni le dă Leo Strauss, în lucrarea sa: „Die Reli- 
gionskritik Spinozas als Grundlage seiner Bibelwissenschaft” 
(1930), lucrarea ce aminteşte de Tucidide (cunoscut de Spinoza 
prin Hobbes), Cicero, Tacit, Bachia, Maimonide, Alpakhar, 
Albo, Machiavelli, Clapmarius (a cărui carte: „De arcanis 
rerum publicarum”, s'a găsit în biblioteca lui Spinoza), Petre 
Cunaeus, Hobbes si La Peyrère. 

Cine vorbeşte însă de izvoare, origini şi influenţe, gândeşte 
că în filosofia lui Spinoza se găsesc oarecari „elemente” din 
gânditorii amintiți, elemente cari s'au sudat apoi în mintea 
filosofului, pentru a ne da opera de sinteză, „Etica”. Cine 
gândeşte aşa, greseste fie în ceiace priveşte metoda folosită 
în studiul unui obiect, cum este istoria filosofiei, fie cu privire 
la ceiace constitue esența unei filosofii. Opera lui Spinoza, 
deşi este îmbibată de elemente cartesiene (teoria substanţei 
şi a atributelor paralele: întinderea şi gândirea), deşi e plină 
de date din filosofia evreiască (cum este mai ales ideia de 
amor dei intellectualis, sau ideia că Dumnezeu deşi este 
cuprins în univers nu poate fi totuş confundat cu pulberea sau 
materia acestuia — panenteism), — reia pe proprie răspundere 
conceptele filosofiei din totdeauna, şi încearcă să răspundă, 
întrun plan de transcendentä şi prin metodă geometrică, de- 
ductivă şi descriptivă, marilor probleme ale minţii noastre: ce 

pentru a fi fericiți pe pământ; cum putem ajunge să-l cunostem 
pe Dumnezeu, de a cărui existență nu ne putem îndoi, întrucât 
este în natura sau în felul său de a fi, de a exista: ad naturam 
Dei pertinet existere; ce drum trebue să urmăm pentru a 
cunoaşte lumea, dacă ştim că cunoaşterea completă şi adecuată 
a lucrurilor ne poate duce la cunosterea lui Dumnezeu; ce 
afirmă atât filosofia cât şi religia, privitor la problema mântuirii 
noastre si dacă se înțeleg asupra adevărului că folosirea ra- 
țiunii de către cea dintâi şi a revelație} de către cea de a doua, 
nu sunt decât două căi ce duc la acelaș rezultat; ce trebue să 
facem ca respectând legile, aşa cum trebue să ne supunem 
determinismului fenomenelor naturale, să ajungem a gârdi liber 
si critic asupra institutiunilor politice şi sociale, pentru a îm- 
piedeca răul, atunci când organele constituite ar abuza de 
puterea cu care au fost fînvestite, în virtutea contractului ce l-au 
încheiat oamenii între dânşii şi în virtutea nădejdii pe care 
ei au pus-o în vigilenta şi preocuparea Statului de soarta 
tuturora, etc. Opera lui Spinoza, prin urmare, deşi pare îm- 
bibată de gândirea cugetärilor dinaintea sa, şi, după unii, 
şi de progresul matematicei din timpul său (dacă ne gândim 
la metoda geometrică, pe care Spinoza a folosit-o în opera 
sa fundamentală, ,,Etica”’), este o creație personală, care, 
oricum, ar fi existat chiar dacă înaintea lui Spinoza nu ar 
fi fost nici (Giordano Bruno, nici Leone Ebreo, nici Descartes. 


Etica 


In micul tratat al lui Spinoza: „Despre Dumnezeu, despre 
om şi fericirea acestuia”, sunt cuprinse problemele pe cari 
Spinoza le-a tratat pe larg în „Etica” sa. lar „Etica” se leagă 
prin câteva din capitolele ei şi prin unele concepte, atât de 
lucrarea ,,Renati Descartes principia philosophiae more geo- 
metrico demonstrata”, cât si de ,Cogitata metaphysica”. 

„Etica” este împărţită în cinci cărți şi anume: cartea Í, 
tratează despre Dumnezeu; cartea Il, despre natura şi origina 
sufletului; cartea III, despre natura ii origina pasiunilor; cartea 
iV, despre sclavia umană; cartea V, despre libertatea umană. 
Este necesar de menţionat că în cartea I, se mai găseşte un 
„apendice” privitor la determinismul naturii şi al faptelor 
noastre; în cartea I-a, o demonstraţie a identităţii dintre voinţă 
si intelect; în cartea III, cap. celebru intitulat: „definiția pasiu- 
nilor”; iar în cartea IV, un apendice privitor la regulile noastre 
de conduită. 

Despre Dumnezeu. 


1. Spinoza demonstrează geometric existenţa lui Dumne- 
zeu, pornind dela definiţia ce o găsim în propoziţia XI, din 
cartea l-a a „Eticei”: „„Dumnezeu sau substanţa compusă din 
atribute infinite, cari fiecare exprimă o esenţă infinită şi eternă, 
există în mod necesar”. Dacă negäm această propoziţie, negăm 
existența lui Dumnezeu, deoarece natura substanţei nu poate 
fi gândită fără ca ea să existe, întrucât substanţa este cauza ei 
însăşi. Asa că substanţa există în mod necesar (Demonstrația 
I). Pornim dela întrebarea dece un lucru există şi dela ideia 
că pentru a exista, el trebue să aibe o cauză, care să fie 
cuprinsă în natura lui sau să fie în afară de el. In acest 
din urmă caz, nici o cauză nu-l poate împiedeca de a exista. 
Dacă o cauză oarecare l-ar împiedeca pe Dumnezeu să existe, 
ea nu ar putea avea nimic comun cu substanţa sa, întrucât este 
în natura substanţei lui Dumnezeu să existe. lar dacă ar fi o 
substanță ct atribute diferite decât acelea ale substanţei sau 
Dumnezeu, ea tot nu l-ar putea împiedeca pe Dumnezeu să 
existe, fiindcă n'ar avea nimic comun cu Dumnezeu; deci nu 
l-ar putea împiedeca să existe. Dacă am considera cauza în- 
lăuntrul lui Dumnezeu. O cauză care ar putea să-l împiedece 
pe Dumnezeu de a exista, ar fi ceva absurd deoarece, este în 
natura lui Dumnezeu să existe. (Demonstrația I). Dacă fin- 
tele finite există, atunci cu atât mai mult Dumnezeu poate 
exista, întrucât e o fiinţă absolut infinită şi are o putere infinită 
de a exista. Rezultă, că Dumnezeu există în mod necesar. 
(Demonstrația II). 

Dumnezeu despre care suntem siguri că există, este unic. 
Spinoza demonstrează acest lucru întâiu în ,,Cogitata meta- 
physica”, unde ideia de perfecţiune este considerată ca un atribut 
al lui Dumnezeu, perfecţiune pe care o are dela el însuşi. Dacă 
am considera că ar fi mai multi zei cu desăvârșire perfecţi, 
atunci ar trebui ca ei să aibă suprema inteligenţă şi să se 
recunoască nu numai pe ei înşişi, ci în acelaş timp tot ce 
există, ceiace înseamnă că ar trebui să cunoască si pe ceilalți 
zei. De unde putem deduce, că desăvârșirea fiecăruia dintre 
aceşti zei depinde de el însuși si de ceilalți zei. Ceiace în- 
seamnă, că el nu mai este perfect. Cum prin urmare existenţa 
cea mai perfectă nu poate avea o imperfecţiune, urmează că 
Dumnezeu este unic. Spinoza demonstrează apoi această unici- 
tate, întemeiându-se pe ideia de substanță. In propoziţia XIV 
din cartea I a „Eticei”, el arată că dacă ar exista o altă 


www.dacoromanica.ro 


Spinoza 233 


substanță decât Dumnezeu, ea ar trebui să aibă atributele lui 
Dumnezeu. Aceasta ar presupune existența unei substanțe cu 
aceleaşi atribute ca şi Dumnezeu, ceiace este absurd. Fiindcă 
ar trebui să gândim două substanţe cari au aceleaşi atribute, aşa- 
dar cari nu s'ar putea distinge una de alta nici prin atributele, 
nici prin modurile lor. Ceia ce ne duce la încheierea că există 
o singură substanţă, care este Dumnezeu. 

Atributele şi modurile despre care am vorbit mai sus, 
nu pot exista şi nu pot fi concepute fără existenţa substanței, 
adică fără Dumnezeu (prop. XV, partea I). Întrucât nimic 
nu poate exista în afară de el. De unde rezultă mai departe, 
că Dumnezeu există prin el însuşi, este causa sui şi este cauza 
eficientă a oricărui lucru, sau a oricărei activităţi. Aşa că, orice 
activitate a noastră este fixată de necesitatea naturii divine. De 
aci nu trebue să conchidem că esenţa lucrurilor produse de 
Dumnezeu implică existenţa lor. Numai esenţa lui Dumnezeu, 
întrucât el este cauza sa, implică existența sa. Orice fenomen, 
ca să existe şi să se manifeste, are nevoie de unitatea primordială 
a lui Dumnezeu. În cadrul ei, omul nu se poate depärta cu 
nimic dela ceiace este natura acestei unităţi. Activitatea omului 
este supusă unor legi imuabile, mecesare. El nu poate rupe 
rigiditatea lor. In consecință, faptele noastre nu pot fi libere 
în raport cu voinţa noastră şi nici nu pot fi desfășurate în 
vederea unui scop.| Dacă am considera că suntem liberi, ar 
trebui să punem ordinei naturale a lucrurilor un terminus ad 
quem către care am putea porni ca spre un ideal, mai perfect 
decât perfecțiunea existentă. Cum însă nu-l putem gândi pe 
Dumnezeu decât că este perfect, trebue să înlăturăm ideia 
perfecțiunii în afară de cadrul legilor existente. Fiindcă, alt- 
minteri, ar urma să afirmăm că poate să existe ceva mai perfect 
decât Dumnezeu, şi că Dumnezeu ar avea un tel către care ar 
porni. Ceiace nu se poate presupune, fiindcă nu poate exista 
nimic care ar fi mai mult decât :ceiace Dumnezeu a realizat. 
Dacă am presupune o astfel (de existenţă, ar trebui să conchidem 
că Dumnezeu este imperfect. Ceiace ar contrazice cele de- 
monstrate până aci, în legătură cu perfecțiunea lui Dumnezeu. 
Rezultă, că orice încercare a noastră de a schimba ordinea 
existentă este o himeră, cum este p naivitate să credem că 
Dumnezeu ar putea să schimbe ordinea fixă şi eternă a lucru- 
rilor, în urma implorărilor şi rugăciunilor noastre. Dumnezeu 
n'a creiat lucrurile, cu scopul ca oamenii să le folosească spre 
fericirea lor. Toate fenomenele, din contră, se produc ca o 

consecință logică a legilor naturale şi este o greşală să credem 
“că Dumnezeu ar putea privi întâmplările omeneşti cu vreun sen- 
timent de milă sau să dle întovărăşească cu unul de dragoste. 
Dacă am gândi că Dumnezeu se comportă asttel, ar fi să-i atri- 
buim propriile noastre afecţiuni şi să judecăm perfecțiunea sa, 
după ideile ce ni le facem despre propria noastră perfecţiune. 
Intr'un cuvânt, omul nu trebue să creadă că prin implorare 
divină, prin rugăciuni sau sacrificii, ar putea să schimbe oricât 
de puţin din ordinea fixată de Dumnezeu dela început şi 
pentru totdeauna. Spinoza va deduce mai târziu, în cartea V-a 
a „Eticei”, că omul poate fi liber, prin cunoaşterea cât mai 
adecuată a legilor naturale. Ceiace coincide cu cunoaşterea lui 
Dumnezeu, cunoaştere care e totodată şi suprema noastră vir- 
tute. Aceasta mai explică dece Spinoza intitulează cartea V-a a 
„Eticei”, astfel: „Despre puterea intelectului sau libertatea 
umană”, 

Trebue să completăm ideia ce o avem despre Dumnezeu, 
cu afirmarea, că el nu poate fi conceput decât sub atributele de 
gândire şi întindere, deşi, cum am văzut, atributele lui sunt 
infinite. Sub oricare din atribute l-am cunoaşte pe Dumnezeu, el 
este cunoscut în esența sa, întrucât fiecare din atribute exprimă 
esenţa lui infinită. Ceiace este perfect exprimat astfel: „Fie 
că noi considerăm natura sub atributul gândirii (sau sub acela 
de întindere), sau sub oricare atribut ar fi, noi vom regăsi 
întotdeauna singura şi aceiaş conexiune a lucrurilor, adică sub 
orice punct de vedere le-am privi, vom găsi că lucrurile au o 
aceiaş succesiune şi un acelaş raport” (prop. VII, partea V-a, 
„Etica”). Prin aceasta înlăturăm critica ce s'ar putea face, 
că, întrucât nu-l cunoaştem pe Dumnezeu decât prin două din 
atributele sale infinite, nu l-am cunoaște în mod absolut. 


Despre natura si originea sufletului. 


2. Dacă știm că esența omului nu implică existenţa sa, 
că omul gândeşte şi că gândirea este un atribut al lui Dumnezeu, 
adică Dumnezeu este un lucru gânditor, aşa cum şi întinderea 
este un atribut al lui Dumnezeu, adică Dumnezeu este un lucru 
întins; dacă ştim, că în Dumnezeu există în mod necesar ideia 
esenței sale cât şi ideia că tot ce este fenomen sau se pro- 
duce urmează în mod necesar din ceiace este esența sa, de 
unde rezultă că această ideie a lui Dumnezeu, din care urmează 
lucrurile infinite cu modurile infinite, nu poate fi decât unică, 

— atunci, „ordinea şi conexiunea ideilor sunt aceleaşi ca şi 
ordinea şi conexiunea lucrurilor”. 

Ceiace nu înseamnă că trebue să amestecăm lucrurile. Din 
contră, privindu-le sub atributele lor de întindere si gândire, 
trebue să vedem că fiece atribut există per se, așadar, că 
fenomenele gândirii sau cele sufleteşti, sunt independente de 
fenomenele de mişcare si repaus, care sunt ale corpului. Feno- 
menele sunt paralele numai. Le-am putea întâlni totuş în 
Dumnezeu sau substanță, dacă ştim că totul se petrece în 
unitatea substatei. De unde urmează afirmarea că corpul 
şi sufletul nu sunt decât unul si acelaş lucru pe care îl concepem, 
când sub atributul întinderii, când sub cel al gândirii. Dacă 
concepem lucrurile sau pe om ca existând sub perspectiva atri- 
butului de întindere, atunci sunt întindere, dacă le privim sub 
atributul gândirii, ele sunt spirit. 

Raportul dintre corp şi suflet se mai lämureste şi prin 
următoarele propoziţii spinoziene: „corpul nu poate să determine, 
sufletul să gândească, iar mişcarea şi odihna corpului ca şi 
restul operaţiunilor sale, dacă mai sunt şi altele, sunt inde- 
pendente de suflet”. Corpul nu determină sufletul să gândească, 
cum nici sufletul nu determină mişcarea sau odihna corpului şi 
nimic nu ne dă dreptul să afirmăm că sufletul poate fi influen- 
jat de corp şi invers. Experienţa noastră în această privinţă 
este totus incompletă. De pildă: somnambulii săvârşesc fapte 
pe care nu le-ar putea face în stare de veghe, aşa că, urmând 
jegile propriei lui naturi, corpul poate săvârși o mulţime de 
lucruri, cari să mire sufletul. Argumentul deci că fără suflet, 
corpul nu ar putea face unele mişcări, nu ne poate duce la 
încheierea că anume acte ale corpului depind de voinţa sufle- 
tului. Cu toate acestea, afirmarea contrară poate să fie ade- 
vărată si ea, dacă ne gândim că „sufletul nu mai are facul- 
tatea de a gândi, dacă corpul este în inactiune”, ca în cazul 
când corpul este în stare de somn şi când toate facultăţile 
sufletului sunt suspendate. 

Trecând însă dincolo de planul acesta al experienţei, tre- 
bue să afirmăm acum, că corpul nostru considerat ca mod al 
întinderii este obiect al ideei; care constitue sufletul nostru; 
că sufletul nu se cunoaşte decât dacă percepe ideile afecţiunilor 
corpului si percepe corpurile ca existând, dacă este afectat actual 
de ele. (În cartea a V-a a „„Eticer', Spinoza demonstrează 
că sufletul nu percepe existența unui corp decât în timpul pro- 
priei lui existente, ceiace are semnificaţia că sufletul nu are 

altă durată decât a corpului. Deaceia, în această carte, 
Spinoza va înlătura ideia imortalităţii sufletului şi va demon- 
stra în schimb, eternitatea lui). 


Pornind dela ideia, că ideia afecțiunii corpului uman nu 
implică cunoaşterea adecuată a corpului şi că ideia ideei afec- 
tiunilér corpului uman nu implică cunoaşterea adecuată a spi- 
ritului uman, cât şi dela afirmările că toate ideile sunt adevărate 
numai întrucât ele sunt raportate în Dumnezeu, Spinoza ajunge 
să facă distinctiunea între termenii transcendentali: „ființă, 
„lucru” şi „ceva” şi să stabilească o erarhie din punctul de 
vedere al rezultatelor ontologice pe care le vizează orice cu- 
noastere. Prin urmare, să ne vorbească de cunoaşterea mai 
perfectă şi mai puţin perfectă, mai adecuată şi mai puţin ade- 
cuată, adevărată sau falsă, dar care, din planul epistemei, 
trebuesc privite ca genuri şi modalităţi, independente, fără nici 
o erarhie între ele. Din punct de vedere psihologic ele pot fi 
privite deasemeni ca grade sau etape de cunoaştere, sau ca 
momente de evoluţie a cunoaşterii, dacă ne referim la stările su- 
fleteşti şi la momentele prin care trecem, pentru a ajunge la 
cunoaşterea lui Dumnezeu, în cazul când izbutim să ne liberăm 
de toate afecțiunile şi pasiunile noastre. Aşadar, când am 
ajuns să ne liberăm de cunoasterile inadecuate, reuşind astfel să 
avem cunoaşterea nemijlocită a lui Dumnezeu. 

Considerând genurile de cunoaştere din punctul de vedere 
epistemologic, lămurim următoarele: Í 

Cu privire la primul gen de cunoaştere, Spinoza porneşte 
dela observarea că mintea noastră nu-si poate forma întotdeauna 
imagini distincte despre - lucruri, din cauză că, corpul nostru 
fiind limitat, excederea posibilităților noastre de a ne forma 
imagini, duce la confuzia perceperit lor. In acest caz, imaginile 
se amestecă, corpul îşi va imagina obiectele fără nici o distinc- 
tie între ele si le va cuprinde pe toate sub un singur atribut, 
sub acela de lucru, de fiinţă, de ceva. Din această pricină avem 
o cunoaştere inadecuată, ca şi în cazul când ne formăm despre 
lucruri noţiuni universale. Acestea au aceiaşi origină ca şi 
termenii transcendentali. Numărul imaginelor întrece atât forţa 
noastră de a ne imagina numărul lor determinat şi diferenţele 
lor particulare, cât şi puterea sufletului nostru de a-şi imagina 
distinct raportul dintre ele, în măsura în care corpul este afectat 
de ele. Deasemeni, aceste noţiuni nu se formează la fel în 
fiecare dintre noi, ci diferă la fiecare dintre noi, după lucrul 


www.dacoromanica.ro 


Spinoza 231 


care a afectat corpul cel mai des si pe care sufletul îl imagineazä 
sau şi-l reaminteste mai uşor (Scolie la prop. XL). Primul 
gen de cunoaştere este denumit opinie sau imaginaţie. 

Cu privire la al doilea gen de cunoaştere, Spinoza arată 
că mai putem avea noțiuni comune şi idei adecuate despre pro- 
prietätile lucrurilor, adică putem avea conceptul lor. Im sensul, 
că privim corpurile sub aspectul raporturilor dintre ele, adică 
le cunoaştem sub acelaş atribut, de exemplu, sub atributul de 
întindere, şi vedem în felul acesta, că ceiace e comun tuturor 
lucrurilor, nu constitue esenţa nici unui lucru particular. Aşa 
că, ceiace e comun tuturor lucrurilor, nu poate fi conceput 
decât în mod adecuat. Ideia ce o avem despre lucruri, privin- 
du-le sub un acelaș atribut, este adecuată întrucât însuşi atri- 
butul sub care raportăm lucrurile este adecuat în Dumnezeu. 
Se confundă cu însăşi substanţa lui. 

Al treilea gen de cunoaştere, Spinoza îl numeşte: „ştiinţa 
intuitivă”. „Această cunoaştere se întinde dela ideia adecuată 
a esenței formale a atributelor lui Dumnezeu până la cunoaşterea 
adecuată a esenței lucrurilor”. Spinoza revine în cartea a V-a a 
„Eticei” asupra acestui gen de cunoaştere, pentru a ne demonstra 
că numai acela care dobândeşte o cunoaștere clară şi distinctă 
a lucrurilor şi afecţiunilor, devine liber, întrucât cunoaşte cât 
mai complet, aşadar, adecuat lumea, prin urmare îl cunoaşte 
pe Dumnezeu, manifestându-şi această cunoaştere prin iubirea 
infinită către fiinţa sa. Problema este aci în legătură cu de- 
monstrarea eternității sufletului, demonstrare pe care Spinoza 
o face de abia în cartea V-a a „Eticei”. 

Cunoașterea de primul gen e cauza falsităţii, pe când 
cunoaşterile de al doilea şi al treilea gen sunt adevărate şi ne 
învață să distingem adevărul de eroare. 

In legătură cu ierarhia rezultatelor ontologice ce le vi- 
zează orice cunoaştere, semnificative apar atât scolia la prop. 
XIII-a din cartea l-a a „„Eticei”, cât şi propoziţiile finale din 
cartea a V-a. 

In propoziţia XIII-a găsim aceste afirmatiuni: „Noi nu 
putem să negăm că ideile diferă între ele, că o idee este mai 
perfectă şi că conţine mai multă realitate decât alta, după cum 
obiectul acestei idei este mai perfect şi conţine mai multă 
realitate decât obiectul unei alte idei. Astfel, pentru a deter- 
mina diferența ce este între spiritul uman şi celelalte spirite 
şi gradul său de perfecţiune faţă de celelalte, este necesar să 
cunoaştem natura obiectului său, adică a corpului uman”. În 

general, „cu cât un corp este mai propriu decât altele de a 
lucra şi să simtă mai multe lucruri deodată, cu atât mai mult 
spiritul său este mai propriu decât celelalte de a percepe mai 
multe lucruri deodată; mai mult, cu cât acţiunile unui corp 
depind de el însuşi şi cu cât mai puţin celelalte corpuri concură 
împreună cu el la acţiune, cu atât spiriiul său este mai propriu 
să perceapă perfect. De aci noi putem cunoaşte excelența unui 
suflet faţă de celelalte, putem vedea apoi dece noi nu avem 
-decât o cunoaştere foarte confuză a corpului nostru; şi putem 
vedea numeroase alte consecinţe pe cari le voi trage în ceiace 
urmează”... In prop. XXXVII, XXXIX si XL din 
cartea a V-a, găsim consecințele: ,,Intr'adevär, partea eternă a 
sufletului este intelectul prin care noi lucrăm, şi aceia care 
am demonsirat că piere este imaginaţia, datorită căreia noi 
suferim; deci această parte este mai imperfectă decât cealaltă” 
(corolar, la prop. XL), fiindcă, icu cât corpul nostru poate 
lucra mai mult şi are o cunoaştere cât mai cuprinzătoare a 
lucrurilor, deci poate înlătura cel mai mult pasiunile, cu atât 
sufletul său este mai etern. lată acum şi un pasagiu din: ,,Tra- 
tatul teologico-politic”. şi anume, acela în care Spinoza vorbeşte 
-de revelație şi profeție, întemeiate pe imaginaţia noastră, ca 
de o cunoaştere ce ar icorespunde celeia imperfecte de gradul 
întâsu. ,,Profetia este deci inferioară în această privinţă cu- 
noaşterii naturale care nu are nevoie de nici un semn, dar care 
cuprinde prin natura sa, certitudinea. Si într adevăr, certitudinea 
profetică nu era una matematică, ci numai una morală” (cap.: 
„Despre profeti”). 


Despre originea şi natura pasiunilor. 


3. Fundamentale pentru determinarea originei şi naturii 
pasiunilor sunt propoziţiile I şi III din cartea Îll-a a „Eticei”. 
Prop. l-a: „Sufletul nostru lucrează sau suferă; el lucrează 
necesar atunci când are idei adecuate și suferă în mod necesar 
când ideile sale sunt inadecuate”. Prop. III-a: „Acţiunile sufle- 
tului nu sunt produse decât de ideile adecuate şi pasiunile de 
ideile inadecuate”. Problema se leagă cu definițiile pe care 
Spinoza le dă cauzelor adecuate şi cauzelor. inadecuate. Primele 
duc la cunoaşterea clară şi distinctă a efectului. Celelalte nu 
duc la o astfel de cunoaştere. Ceiace micşorează puterea de 
a lucra a corpului. Din această pricină suntem supuşi tuturor 
afecțiunilor posibile. Când o afecţiune este însă o idee con- 
fuză, „prin care sufletul afirmă forţa de existență a corpului 

său, sau a unei părți a corpului, forță mai mult sau mai 
putin mare ca mai înainte şi care fiind odată dată, determină 
sufletul să se gândească la an lucru mai curând decât la un 
altul”, ea se numeşte pasiune. lar când forța omului este 
limitată şi subordonată cauzelor externe, omul este sclavul 
tuturor pasiunilor. Sufletul caută cu toate acestea să-şi ima- 
gineze ceiace märeste puterea de a lucra a corpului, aşa că, 
atunci când îşi imaginează lucrurile cari micşorează sau rețin 
puterea de a lucra, a corpului, încearcă pe cât poate să-şi amin- 
tească de ceiace face abstracţie de existența acestora, în sensul 
că-şi imaginează un alt lucru care îndepărtează existenţa lor. 
Ceiace se înţelege uşor, dacă ne gândim de ex. la iubire şi 
la ură, şi anume, că „iubirea nu este altceva decât bucuria înso- 
titä de ideia unei cauze externe, pe când ura nu este altceva, 
decât tristeţea însoţită deasemenea de ideia unei cauze externe”. 
Acela care iubeşte, va căuta să se bucure de prezenţa lucrului 
iubit şi să-l păstreze, pe când acela care urăşte va căuta să 
îndepărteze şi să distrugă obiectul urei sale. De aci putem 
deduce în plus, că orice lucru poate fi o cauză de bucurie, de 
tristețe sau de dorință. Distrugerea lucrului iubit ne va întrista, 
păstrarea lui ne va bucura (întocmai ca şi distrugerea urei 
noastre). Dacă vom şti că ceiace iubim este afectat de bucurie 
sau tristeţe, vom avea aceleaşi afecţiuni ca şi lucrul iubit, iar 
dacă ne vom imagina că cineva procură, de pildă, bucurie o- 
biectului pe care îl iubim, vom fi afectaţi de dragoste către 
dânsul şi dimpotrivă, îl vom (duşmăni, dacă ne imaginăm că-i 
procură tristeţe. Tot astfel, ne vom bucura, dacă ne imaginăm, 
că ceiace urâm este afectat de tristețe, sau ne vom întrista, 
dacă îl vom crede afectat de bucurie. Deasemeni ne vom rea- 
minti de un lucru, care ne-a făcut plăcere şi vom dori să me 
bucurăm de aceleaşi împrejurări când am avut plăcere, dar ne 
vom întrista, dacă aceste împrejurări vor lipsi. Intr'un cuvânt, 
dorința care se naşte în noi din ideia de tristeţe sau bucurie, 
din ură sau iubire va fi cu atât mai puternică, cu cât, afecțiunea 
noastră este mai mare. lubirea prin urmare este mărită prin 
iubire şi ura poate să fie mărită de o ură reciprocă. Ura 
poate să fie totuş distrusă prin dragoste, deoarece putem fi 
puşi în această situafiune: să contemplăm cu bucurie obiectul 
pe care-l urâm, dar care ne iubeşte. În acest caz, nu vom mai 
fi afectaţi de tristețe. Dacă afecțiunea de bucurie va fi mai 
mare decât ura noastră, ea va izbuti chiar să distrugă ura, care 
se va transforma în dragoste, iar dragostea față de obiectul pe 

care la început l-am urât, va fi cu mult mai mare decât în 
cazul când nu l-am fi urât de loc. 

Bucuria, tristețea, dorinţa, iubirea, ura, speranța, teama, 
sunt pasiuni sau afecţiuni cari se raportă la sufletul nostru 
întrucât el lucrează. Dintre toate, numai dorinţa este de esenţa 
omului. 

Spunem că avem dorință când sufletul nostru este conceput 
că lucrează determinat de o afecţiune oarecare. 

Bucuria este trecerea omului dela o mai mică la o mai 
mare perfecţiune. 

Tristetea este trecerea omului dela o perfecţiune mai mare 
la una mai mică. 

Iubirea este bucuria însoţită de ideia unei cauze externe. 

Ura este tristeţea însoţită de ideia unei cauze externe. 

Speranţa este o bucurie inconstantă, produsă de ideia unui 
lucru viitor sau trecut, a cărui existență sau producere ne pare 
îndoelnică. i 

Speranţa este o bucurie inconstantă, produsă de ideia unui 
lucru viitor sau trecut, a cărui existență sau producere ne 
pare nesigură. 

Plăcerea este bucuria însoțită de ideia unui lucru trecut, 
fără să ne fi aşteptat la el. 

Mila este o tristeţe însoţită de ideia răului ce i se în- 
tâmplă aceluia pe care îl credem semenul nostru. Mila este o 
iubire, în măsura în care afectează pe om în aşa fel că se 
bucură de fericirea altora şi e mâhnit de nenorocirea lor. 

Umilinţa este o tristeţe care provine din împrejurarea 
că omul vede slăbiciunea sa. 

Remuscarea este o tristeţe însoţită de ideia unei acţiuni pe 
care credem că am făcut-o prin voinţa liberă a sufletului nostru. 

Rezultă din cele de mai sus: definițiile pe cari Spinoza 
le dă tuturor pasiunilor şi afecţiunilor noastre sunt călăuzite 
de ideea afirmată la început, că o pasiune este o idee inadecuată 
sau confuză, „prin care sufletul afirmă forta de existență a 
corpului său, sau a unei părți din corpul siu, mai mare sau mai 
mică decât înainte, şi care fiind odată dată, determină sufletul 
să gândească la un lucru mai mult decât la un altul”. (Definiţia 
generală a pasiunilor). 


Despre servitutea umană. 


4. Lunga prefață pe care Spinoza o face în cartea a IV-a 
a „Eticei”, care tratează despre servitutea umană sau puterea 

pasiunilor, duce la afirmarea primă, ică omul este atât de 
mult sclavul întâmplării, încât „adeseori e constrâns si urmeze 
şi să facă ce este rău, deşi vede ce este bun”. Aceasta se datorește 
limitării puterii noastre prin cauze externe. Aceste cauze de- 
termină forţa, creşterea şi durata pasiunilor noastre. Cum însă 
o afecţiune, întrucât este raportată ia sufletul nostru, „este o 
idee prin care sufletul afirmă că puterea de existenţă a corpului 
său este mai mare sau mai mică decât înainte” (prop. VII), 
o afecţiune care ar micşora această putere, n'ar putea să fie 
reprimată sau distrusă decât „printr'o cauză corporală care 
afectează corpul de o afecţiune contrară sau 'mai puternică”. 
Rezultă, că o afecţiune nu poate să fie distrusă decât de o 
afecţiune contrară şi mai forte. 

In acest caz, noi suntem afectaţi mai puternic de un lucru 
viitor, când ne închipuim că el poate să se întâmple în curând, 
decât dacă ne imaginăm că el trebue să se întâmple întrun 
timp mai îndepărtat; deasemeni, suntem afectaţi mai pu- 
ternic de memoria unui lucru trecut de curând, decât în ipoteza 
că el a trecut de mai multă vreme (prop. X). 

Tot astfel, o afecţiune pentru un lucru pe care ni-l ima- 
ginăm ca necesar, este mai puternică, păstrând aceiaş proporţie, 
decât un lucru posibil, contingent sau care nu e necesar 
(prop. XI). 

O afecţiune pentru un lucru pe care îl ştim că nu există 
actual, şi pe care ni-l imaginăm ca posibil, este mai puternică, 
păstrând aceleaşi proporţii, decât un lucru contingent (prop. 
XII). lar o afecţiune pentru un lucru contingent pe care îl 
ştim că nu există actual, este mai slabă, păstrând aceleaşi pro-. 
` porţii, decât o afecţiune pentru un lucru trecut (prop. XIII). 

Prin jocul acesta de a reprima sau distruge o afecţiune: 
printr'o afecţiune contrară şi mai forte, tindem să conservăm 
existenţa noastră. Cu cât efortul acesta este mai mare, cu atâta 
şi virtutea noastră este mai mare. Numai atunci putem spune, 
că cineva lucrează datorită virtuţii sale, când are idei adecuate- 
despre lucrurile care îl afectează, adică le cunoaşte. Ceiace în- 
seamnă, că a lucra conform virtuţii, este tot una cu a lucra, 
a trăi şi conserva fiinţa noastră (prop. XXIV), după regulile 
pe care ni le prescrie rațiunea. Urmează, că în raţiunea noastră 
trebue să căutăm propria noastră utilitate. 

Este prin urmare bun ceiace ne duce la înţelegerea lucru- 
rilor. Este rău ceiace e un obstacol la âteastă înţelegere. Su- 
premul bine este cunoaşterea lui Dumnezeu. Cea mai: mare vir- 

tute a noastră este să-l .cunoastem pe Dumnezeu (prop. 
XX VIII). Inteligența sau înţelegerea este virtutea supremă a 
sufletului. Rațiunea fiind însă fundamentul virtuţii noastre, re- 
zultă implicit, că oameniii cari diferă între ei din pricina afec- 
tiunilor şi pasiunilor, ajungând la cunoaştere, aşadar la virtute, 
îşi dau seama că supremul lor bine nu poate fi “decât înţelegerea 
între ei, pentru a-şi păstra existenţa. Aşa' că, aceia cari practică 
virtutea, vor dori altora binele pe cari şi-l doresc lor înşile, „şi 
aceasta în proporţia în care ei vor avea o mai mare cunoaştere 
a lui Dumnezeu” (prop. XXXVII). In felul acesta, trăind 
după principiile raţiunii, oamenii vor căuta să compenseze prin 
dragoste şi generozitate, ura, mânia şi disprețul, pe care ar 
putea să le aibă unul împotriva celuilalt (prop. XLVI). 

Cartea a IV-a a „,„Eticei” se termină cu o serie de con- 
sideratiuni din care rezultă, de pildă, că mila, fiind o tristeţe, 
este rea şi inutilă prin ea însăşi pentru omul care se conduce 
după principiile raţiunii. Acesta va face binele, conducându-se 
de rațiune. 

Deasemeni, umilinţa nu este o virtute şi nu provine din ra- 
țiune, deoarece umilinţa este o tristeţe, care provine din nepu- 
tinţa noastră de a lucra. Omul care se conduce de rațiune, cu- 
noaste putinţa lui de a lucra. 

Cäinta nu este o wirtute. Ea este o tristeţe, iar acela care 
se cäieste de fapta sa, este de două ori nenorocit, deoarece el 
a crezut că a lucrat şi după propria sa libertate. 

Tot astfel, acela care se conduce de teamă şi face binele 
spre a evita răul, nu se conduce de rațiune, ci de teama răului, 
iar teama este o afecţiune ce nu poate fi raportată la rațiune, 
deoarece raţiunea produce numai afecţiuni de bucurie şi dorinţe. 

Spinoza răstoarnă prin urmare părerile obişnuite cu pri- 
vire la sentimentele nobile. El nu înlătură însă practicarea nici 
a milei, pici a pietăţii, nici a generozitäti, atunci când ele 
îşi au temelia în rațiune, fn cunoaşterea adecuată despre lucruri. 


Despre libertatea umană. 


5. Esenţa acestei cunoașteri stă în ideia de necesitate. Cu 
cât un suflet înţelege mai bine acest lucru, cu atât el are o 
putere mai mare asupra afecţiunilor şi suferă prin urmare mai 
putin (prop. VI, cartea V-a). Cunoaşterea despre care vorbim, 
se mişcă în limitele corelatiei inadecutie-adecuatie, sau în limi- 
tele scorelaţiei neclar si nedistinct — clar şi distinct. Ea va fi 
la limite si ultimă o icunoaştere de genul al treilea, imediată, a 

necesităţii legilor şi ordinei naturale a lucrurilor. Din pricina 
imediatitäti ei, ea este colorată afectiv. Ea este echivalentă cu 
cunoașterea clară şi distinctă a omului, a afecţiunilor sale şi a 
lucrurilor. Ea duce la iubirea către Dumnezeu. Iubirea. aceasta 
ocupă întregul nostru suflet. Iar acela care îl iubeşte pe Dum- 
nezeu, nu poate să facă alte eforturi decât de a fi iubit la 
rândul său de Dumnezeu. 

In acelaş timp, cunoaşterea imediată produce în noi cea 
mai mare seninătate, deoarece sufletul îl cunoaşte pe Dumnezeu 
în eternitatea sa. Este iubirea noastră intelectuală către Dum- 
nezeu. Ea coincide cu iubirea lui Dumnezeu care se iubește 
cu o dragoste intelectuală infinită, „dar în măsura în care el 
poate fi explicat prin esenţa sufletului uman, considerat_ sub 
forma eternității”. (prop. XXXVI, cartea V-a). Ceiace în- 
seamnă, că gândind vecinicia lui Dumnezeu, sufletul nostru, 
prin iubirea intelectuală către Dumnezeu, este o parte din iu- 
birea infinită a lui Dumnezeu 'către el însuși. 

In această ocurentä, nimic nu poate distruge iubirea noa- 
stră intelectuală. Nu mai suferim nimic din partea afecţiunilor 
rele şi nici nu ne temem de moarte.’ Iubirea intelectuală ne 
duce la comprehensiunea lui Dumnezeu, la cunoaşterea com- 
pletă a lumii, cunoaştere ce coincide cu eliberarea noastră de 
sclavia pasiunilor. Ea coincide, așadar, cu libertatea noastră. 
Cunoaştem lucrurile în esenţa lor, ceiace e totuna cu cunoaș- 
terea esenței lui Dumnezeu. Ceiace este totuna cu dobândirea 
sfinteniei şi a beatitudinii. 

Întrucât cunoaşterea datorită ştiinţei intuitive este supre- 
ma virtute, nu trebue să credem însă că beatitudinea astfel 
dobândită „este preţul virtuţii noastre, ci este virtutea însăşi”. 
Cum nu trebue să credem, că noi ne bucurăm de beatitudine, 
„fiindcă ne reprimăm pasiunile”. Din contră „ne reprimăm 
pasiunile, fiindcă ne bucurăm de beatitudine” (prop. XLII, 
cartea V), adică ne reprimăm pasiunile întrucât puterea de a 
ni le reprima stă numai în intelectul nostru, sau întrucât ne 
bucurăm de iubirea divină, care este cunoaştere, beatitudine. 

Deducem că beatitudinea coincide cu virtutea. Sfârșitul 
lucrurilor coincide cu începutul lor. Cu alte cuvinte, beatitudinea 
nu este punctul terminus la care am ajuns în urma trecerei prin 
focul afecţiunilor şi pasiunilor, adică prin sclavia de care ştim 
că ne putem libera prin cunoaşterea eternității lui Dumnezeu 
Din contră, beatitudinea presupune o”cunoaştere anticipatoare, 
absolută (de reminiscență platoniciană, oarecum) şi în con- 

secinfä, care pare numai a fi punctul de plecare al virtuţii. 
Cum aparent putem spune că am ajuns, la sfîrşitul trecerii 
prin pasiunile noastre, să ne liberăm de ele. De fapt, am 
fost dela început liberi, dacă privim lucrurile sub aspectul 
eternității lor. 

Prin propoziţia ultimă, filosofia lui Spinoza nu afirmă 
ideia unei conversiuni, datorită unui act mistic, ca în filosofia 
lui Plotin, de pildă. Dacă în „Etică” se vorbeşte de o ajungere 
la cunoaşterea lui Dumnezeu, aceasta se face mai mult ca o 
lămurire pentru raţiunea noastră, că ea nu a esit niciodată, 
din divinitate, ci a rămas într însa. In acest caz, pentru rațiune 
nu poate fi vorba de o mişcare inversă de plecare și de în- 
toarcere, deoarece totul stă pe loc. Aşadar: privite empiric, 
lucrurile pot avea întradevăr mişcări în orice direcţii am voi. 
Privite însă sub specie aeternitatis, ele formează un cosmos 
în echilibru static. Deaceia, sub acest aspect al eternității, nu 
există nici timp, nici durată. Ceiace înseamnă mai departe, că 
într'o lume empirică lucrurile pot fi privite sub specie durationis, 
dar nu într'o lume ce vizează transcendenta şi pe care o cu- 
noaştem dela început, sau la sfârşit. 

Rezultă totodată, că pentru o morală considerată sub as- 
pectul eternității, problemele unei morale empirice nici nu pot 
fi puse şi că, în cadrul unei morale considerată sub aspectul 
eternității, putem vorbi cel mult de un singur afect, care e 
divin; putem vorbi de cunoaşterea lui Dumnezeu prin iubire. 
Ceiace constitue apoi restul consideratiunilor noastre etice, se 
poate referi la o morală privită în desfăşurare, în timp, empiric. 

Rezultatele acestea trebue să le punem în legătură şi cu 
scolia la prop. XXXIII din cartea V-a a „Eticei”'; cu toate 
că jubirea noastră către Dumnezeu n’a avut o origine, ea are 
toate perfectiunile iubirii, ca și cum ar fi avut ‘un început; nu 
e nici o diferenţă, afară de faptul că sufletul a avut aceleaşi 
perfectiuni din totdeauna, dar la cari presupunem numai că a 
ajuns. Sau cu această propoziţiune, din aceiaş carte: sufletul 
neputând să fie distrus în mod absolut odată cu corpul, deşi, 
empiric, el are durata corpului, păstrează ceva din eternitate, 
dacă privim lucrurile sub acest din urmă atribut, adică dacă 
concepem corpul sub esența lui Dumnezeu; în acest caz, întrucât 
în Dumnezeu există ideia care exprimă esenţa corpului, care 
prin aceasta este ceva ce aparţine esenței sufletului, şi întrucât 
nu putem da sufletului o durată care să fie exprimată! în timp, 
căci dacă am proceda astfel, am atribui sufletului durata cor- 

pului, urmează, că întrucât există ceva ce este conceput prin 
esenţa lui Dumnezeu, că acest ceva care aparţine esenței sufle- 
tului, va fi etern (prop. XXIII). Şi în sfârşit, cu această idee: 
„Cum deci în eternitate nu există nici când, nici înainte, nici 
după, conchid, că din singura perfecţiune a lui Dumnezeu re- 
zultă, că el'm'a putut niciodată şi nici acum, nu poate să voiască 
ceva diferit de ceiace a voit, sau că Dumnezeu ar fı putut fi 
înaintea hotărîrilor lui cari sunt eterne ca şi dânsul sau să 
fie fără ele, cari nu sunt decât el însuși” (prop. XXXIII, 
cartea l-a, scolia 2). 


Tratatul teologico-politic 


Lucrarea „Tratatul teologico-politic”, celebră încă din tim- 
pul vieţii lui Spinoza, trebue să fie privită ca o filosofie a re- 
ligiei în care este tratată problema raportului om-divinitate. 
Accentul cade aci însă, pe momentul temporal al raportului. 

A. Primele pagini ale tratatului se referă la superstiţiile moa- 
stre, izvorîte din teamă şi ignoranță, din inexperientä şi speranţă. 
Superstiţiile sunt fundamentul religiei. Aceasta demonstrează, 
că religia se întemeiază pe o prejudecată, că ea nu-şi are ori- 
ginile în rațiune, ci dimpotrivă, în pasiune. Ceiace contribue 
ca oamenii să vadă pretutindeni miracolul şi să interpreteze în- 
tâmplările ca şi cum ar fi produsul bunului plac al zeilor, 
cărora trebue să le cerem sprijinul prin daruri şi lacrimi, sau 
cărora trebue să le cerem să ne mărturisească intenţiile lor, 
atunci când cercetäm măruntaiele animalelor, semnele paserilor, 
înşirările fără de rost ale dementilor şi spusele zäpäcitilor. In 
felul acesta, datorită preoţilor cari cultivă mai curând adulatia 
decât adorarea lui Dumnezeu, oamenii nu pot suporta decât 
acele manifestări religioase care sunt mărturia adulatiunii, per- 
secutând pe aceia cari ar voi să iubească pe Dumnezeu, nu 
după închipuirile, prostiile şi superstitiile cari ne-au aruncat 
Şi ne menţin în sclavie, ci după complexiunea sa. Dacă ne-am 
conduce de rațiune, am vedea că nu trebue să fim ostili acelora 
cari ar avea, în ce priveşte adorarea lui Dumnezeu, opinii 
conforme luminilor raţiunii, în locul părerilor scoase din practica 
superstitülor şi a misterelor. Chiar dacă am sprijini aceste 
păreri pe cunoaşterea misterelor Scripturii, fiindcă, şi în acest 
caz, dovedim că „supunerea faţă de Scriptură întrece credinţa, 
ceiace se vede din împrejurarea, că cei mai multi spun în 
principiu că Scriptura este pretutindeni adevărată şi divină, 


când de fapt aceasta ar trebui să fie concluzia unui examen sever, 

care să nu lase să subsiste într'însa nici o obscuritate” 1) Acea- 
sta impune prin urmare un alt examen al Scripturii, întemeiat 
pe metoda naturală, clădit pe cunoaşterea clară şi distinctă a 
afirmațiilor ei. Un studiu al Scripturii conceput în acest sens, 
ne-ar duce la stabilirea următoarelor adevăruri: 

l. Autoritatea profeților nu poate avea valoare decât din 
punctul de vedere al vieţii şi virtuţii. În fond, profeţii ne în- 
vatä lucruri extrem de simple, pe cari ni le expun într'o formă 
simbolică, vie, întemeiându-se pe imaginaţia noastră, deci pe 
o formă mai apropiată de puterea de cunoaștere a mulţimii. 
„Cum însă simpla imaginaţie nu cuprinde prin natura ei certi- 
tudinea, aşa cum este cazul cu orice idee clară şi distinctă, 
pentru a fi siguri trebue să adăogim imaginaţiei ceva care este 
raţionamentul, se vede că profeția prin ea însăşi nu putea să 
cuprindă certitudinea, deoarece ea depinde numai de imagi- 
nație” 2). Deaceia, profeţii erau siguri de revelație, numai 
dacă aveau în vedere şi un semn oarecare (de ex.: Dumnezeu 
spuse lui Moise: şi aceasta pă fie pentru tine un semn că te-am 
trimes, etc.). Semnele acestea sunt dependente însă de ca- 
pacitatea sufletească a profeților, aşa că, din această pricină, 
ele au fost diferite pentru fiecare profet, cum deosebit este 
şi conţinutul profeţiei lor, dacă waportăm lucrurile la tempera- 
mentul profetilor, la imaginaţia lor, la opiniile ce le aveau despre 
astrologie, auguri, oracole şi despre Dumnezeu 

Rezultă cu atât mai mult, că profeţiile pot fi luate în 
considerare pumai din punctul de vedere al credinţei; şi întrucât 
se refereau la viaţa morală a omului. Din punctul de vedere al 
certitudinei raţionale, ele pot fi părăsite. 

2. Poporul evreu poate fi poporul ales numai întrucât 
Dumnezeu i-a ales un anume loc unde ar putea trăi. În orice 
altă privință, poporul evreu este egal cu celelalte popoare, 
fiindcă, în ce priveşte intelectul, el a avut despre Dumnezeu 
şi despre natură idei comune, iar în ce priveşte virtutea şi viaţa, 
adevărată, a fost la fel cu celelalte popoare. Cu referire la 
promisiunile ce Dumnezeu le-ar fi făcut evreilor, dacă vor 
asculta cu supunere legile sale, aceasta nu este o excepţie, 
deoarece orice popor şi orice organizare omenească nu se pot 
menţine decât dacă ascultă de legile ce contribue la menţinerea 
lor. Legea evreiască le-a fost dată evreilor tocmai în acest scop, 


1) Prefatä la „Tratatul teologico-politic”, 
2) Cap.: „Despre profeti”. 

de aceia ea prevede si pedeapsa pentru cazul în care nu ar 
urma poruncile lui Dumnezeu. Legea aceasta nu are nimic 
comun cu legea divină, care are de obiect „numai binele suveran, 
adică cunoaşterea adevărată şi iubirea lui Dumnezeu 1). Numai 
o astfel de cunoaştere poate fi binele suveran, întrucât ea de- 
pinde de perfecțiunea noastră, iar perfecțiunea aceasta e cu 
atât mai mare, cu cât avem „,o cunoaştere mai mare şi mai 
perfectă a lui Dumnezeu”. Adică, cu cât cunoaștem) mai multe 
lucruri în matură, cu atât cunoaştem mai bine esenţa lui Dum- 
nezeu. 'Mijloacele sau regulele prin cari ajungem la o atare 
finalitate, se numesc comandamente sau legi divine. De aci 
tragem încheierea, că acţiunile noastre nu trebue să aibă în 
vedere teama, plăcerea, renumele, etc., ci e necesar să fie 
făcute numai din grija „de a-l iubi pe Dumnezeu”. Căci, 
numai cunoscându-l si iubindu-l pe Dumnezeu, urmăm legea 
divină si obţinem binele suveran. „Acest bine „consistă numai 
în contemplarea si în gândirea pură a lui Dumnezeu”, Deaceia, 
legea 'divină are aceste caractere: 

a) este universală, adică este comună tuturor oamenilor; 

b) ea nu ne cere să credem în povestirile istoriei, „căci 
credinţa în povestirile istorice, chiar dacă ar cuprinde o cer- 
titudine, nu ne poate da cunoaşterea lui Dumnezeu, deci nici 
iubirea lui Dumnezeu"; 

c) această lege nu cere ceremonii rituale, ele fiindu-i 
indiferente ; 

d) cea mai mare recompensă pentru ea este numai s'o 
cunoaştem, adică să-l cunoaștem pe Dumnezeu. 

Din aceste caractere rezultă, că: a) Dumnezeu a cărui 
inteligenţă şi voință sunt unul si acelaş lucru, nu a putut 
să le apară oamenilor prescriindu-le legile după care vor avea 
să se conducă pentru a-și menţine viaţa. Sub acest aspect 
legea nu apare cu un caracter de necesitate, deci ca un adevăr 
etern. Aceasta ne explică de ce Adam a putut să mănânce 
din mărul oprit şi dece adevărul revelat în Decalog a fost 
privit ca o lege, nu ca un adevăr etern. Dacă concepem exi- 
tenta lui Dumnezeu ca un adevăr etern, nu ca o lege, şi-l cu- 
noaștem pe Dumnezeu adecuat, nemijlocit, adică prin gân- 
direa pură, adică nu prin cuvinte şi imagini, aşa cum l-au cunoscut 
profeţii, ci cum l-a cunoscut Hristos, care a propăvăduit 
aceleaşi lucruri ca şi profeţii, dar a vôrbit despre ele, nu ca 


1) Cap. : „Despre legea divină“, 

legi, „cı ca adevăruri eterne”, atunci Dumnezeu nu ne poate 
apărea „ca un legislator sau ca un prinţ care ar prescrie oa- 
menilor legi? +); b) legea divină se acordă cu lumina na- 
turală, cum se poate vedea din proverbele lui Solomon de 
pildă, unde se spune că inteleciul uman „este o făntână de 
viață adevărată” pentru cel care îl posedă, pe când pedeapsa 
prostului este prostia sa; c) cultul -a fost instituit de evrei 
pentru menţinerea statului lor şi a existenţei lor, întrucât în 
vederea acestui scop ei credeau că nu trebue să lucreze din 
proprie inițiativă, ci după comandamentul altora, — iar cres- 
tinii l-au instituit ca un semn exterior al bisericei lor universale, 
dar nu că ar contribui cu ceva la ,,beatitudinea” noastră?); 
d) povestirile Scripturii au devenit la rândul lor necesare, 
dacă socotim că Dumnezeu are grijă de oamenii cari îi urmează 
prescripţiile, fiindcă numai în felul acesta omul comun „al 
cărui spirit poate vedea clar şi distinct”, îşi îmbibă sufletul 
cu devoțiune şi ascultare. 

Acela însă care ar nega aceste povestiri, sau care nu ar 
crede în Dumnezeu, este un păcatos. „Acela din contra care 
le ignoreazä, dar care totuş crede prin lumina naturală că 
există un Dumnezeu şi ceiace urmează, care pe de altă parte 
observă adevărata regulă a vieţii, acela posedă în întregime 
beatitudinea şi o posedă încă mai real decât omul vulgar, 
fiindcă nu are numai opinii adevărate, dar şi o cunoaştere 
clară și distinctă” 3). 


Despre metoda de interpretare a Scripturii. 


B. Dacă ne referim la miracole, atunci cunoaşterea şi 
studiul lor trebue să ne ducă la convingerea că Scriptura trebue 
interpretată după metodele prin care interpretäm natura, în- 
temeindu-ne pe rațiune. Rațiunea ne arată ordinea fizică şi 
imuabilă a lucrurillor. Aşa dar, înlătură explicarea lor prin 
miracole. Rațiunea ne arată că nimic nu se întâmplă „care 
să fie contrar naturii”, şi nimic nu ne poate face să credem că 
legile ei se aplică unor lucruri şi altora nu. O astfel de cre- 
dintä ar contrazice ideia că „virtutea şi puterea naturii, fiind 
virtutea însăşi şi puterea .lui Dumnezeu, legea și regulele 
naturii sunt decretele lui Dumnezeu”. Ceiace înseamnă, că pu- 


1) Cap.: „Despre legea divină”. 

2) Cap.: „Despre raţiunea pentru care au fost instituite ceremoniile şi 
despre credinţa in povestire”. 

3) Cap.: „Despre raţiunea pentru care au fost instituite ceremoniile”, 

terea naturii este infinită şi legile ei destul de largi, pentru 
a se întinde la tot ceiace este conceput prin intelectul divin!). 
Ceiace înlătură, mai departe, posibilitatea miracolelor, cari se 
întemeiază pe credinţa falsă că nu am putea cunoaşte cauza 
evenimentelor. Omul comun putea să (presupună aceasta în 
vechime, tot aşa şi cărțile sfinte, cari nu au văzut „că tot ce 
se întâmplă datorită unor cauze maturale se întâmplă şi prin 
puterea şi voinţa lui Dumnezeu” 2). Conchidem deci, că prin 
miracole nu izbutim să-l cunoaştem pe Dumnezeu. Rezultă 
însă, că dacă miracolele nu ne pot da cunoaşterea lui Dumnezeu, 
trebue să căutăm totuş divinitatea Scripturii în altceva decât 
în miracolele despre care ea ne vorbeşte. Anume, în faptul 
că ea ne învaţă virtutea adevărată, ceiace putem să ştim numai 
dacă studiem Scriptura în ea însăşi şi călăuzindu-ne de urmă- 
toarele principii: 

a) să înțelegem sensul pe care îl poate avea un text 
în uzajul obişnuit; i 

b) să grupäm enuntärile cari se raportä la un acelaş obiect 
si să înlăturăm pe cele ambigue sau neclare, dând atenție 
sensului istoric al conceptelor si metaforelor, chiar când ele 
nu s'ar potrivi cu principiile raţiunii; 

c) să facem ancheta istorică a textului, preocupându-ne 
de „viața, moravurile autorului fiecărei cărţi, ținta ce şi-a pro- 
pus, care a fost, în ce ocazie, în ce timp, pentru cine, în ce 
limbă a scris; ea trebue să se rapoarte, la destinul propriu al 
fiecărei cărţi, cum a fost primită la început, în ce mâini a 'căzut, 
câte învățături diferite sunt cunoscute despre textul ei, cine 
au fost aceia cari au decis admiterea în canoane şi, “în fine, 
cum au fost reunite într'un singur corp toate aceste cărţi cari 
au fost recunoscute canonice”. 

„Pentru a putea şti cari propoziţii sunt enunțate ca legi, 
cari din contră ca învățături morale, este necesar să cunoaștem 
viaţa, moravurile autorului şi scopul vizat de ele, în afară că 
noi putem să explicăm mai uşor vorbele unui om, cu cât cu- 
noaştem mai bine genul său propriu şi complexiunea sa spi- 
rituală; „pentru a nu confunda învăţăturile eterne cu altele 
“valabile pentru un timp numai şi destinate unui mic număr de 
oameni, este necesar deasemeni să cunoaştem la ce ocazii, 


1) Aci Spinoza face următoarea notă: ‘nu înţeleg prin natură numai 
-materia şi afecțiunile ei, dar în afară de materie o infinitate de lucruri”, 
Cap.: „Despre miracole“, 


2) Cap. : „Despre miracole“. 

în ce timp, pentru care naţiune şi pentru ce secol au fost 
scrise toate aceste învățături; e necesar să cunoaștem toate 
împrejurările pentru a şti la ce să ne referim, când e vorba 
de autoritatea proprie a fiecărei cărţi şi în acelaş timp, dacă 
textul a putut să fie sau nu falsificat de mâni criminale, dacă 
S'a strecurat într'însul erori şi dacă aceste erori au fost cori- 
jate de oameni competinti şi demni de încredere; este foarte 
necesar să ştim toate acestea, pentru!a nu ceda unei porniri oarbe, 
care ne-ar înșela uşor şi pentru a nu admite decât ceiace este 
sigur şi în afară de îndoială”. 

Intr'un cuvânt, metoda preconizată este cea istorică, pen- 
tru ca din istoria Scripturii să deducem divinitatea acesteia, 
întrucât me învaţă adevărata virtute. Adică, ne învaţă „că există 
un singur Dumnezeu a-tot-puternic care trebue să fie singur 
adorat, care se îngrijeşte de toţi si care iubeşte în primul rând 
pe aceia, care îl adoră şi care iubesc pe aproapele lor ca pe ei 
înşişi, şi așa mai departe. Aceasta şi lucruri asemănătoare 
învaţă Scriptura pretutindeni, atât de limpede şi atât de clar, 
încât nimeni nu poate avea vreo îndoială asupra sensului ei 
în această privinţă. Ceiace este însă Dumnezeu şi în ce chip 
el vede totul şi are grijă de toţi, aceasta şi lucruri asemănătoare 
nu învaţă clar Scriptura şi nici ca adevăr etern. Mai mult, în 
această privință profeţii nu au fost de aceiaş părere. Deaceia 
în astfel de întrebări nimic nu poate fi considerat ca învăţătură 
a spiritului sfânt, chiar şi atunci când putem; s'o lămurim după 
interpretarea naturală” 1). 

Metoda este foarte dificilă a fi aplicată. Folosirea ei pre- 
supune cunoaşterea limbei ebraice şi istoria ei, iar când o cu- 
noaştem încă ne este greu să facem uz de ea, deoarece există 
în Biblie multă ambiguitate şi neclaritate a cuvintelor, un sens 
multiplu al conjucţiilor şi adverbelor, verbele la indicativ n'au 
prezent, la preteritum n'au imperfectul, mai mult decât per- 
fectul, viitorul, ceiace duce la ambiguitate, iar ceiace” măreşte 
şi mai mult neclaritatea e, că în limba; ebraică nu există vocale, 
iar propoziţiile nu sunt despărțite între ele. In plus, nu posedăm 
unele cărţi ale Scripturii în limba în care au fost scrise. 

In consecință, metoda după care trebue să interpretăm 
Scriptura e cea folosită la cunoașterea lucrurilor naturale. Iar 
dacă unii ar fi de părere contrară şi anume, că Scriptura ar 
putea fi mai curând studiată, dacă am folosi o interpretare su- 


1) Cap.: „Despre interpretarea Scripturii“, 

pranaturală, pe care o privesc ca pe un dar divin, ,,ceiace este 
indoelnic că îl posedă”, trebue să observăm că aceştia afirmă 
aceleași lucruri şi adevăruri, numai că le exprimă într'o formă 
mai putin clară. Altceva ar fi însă ideia lui Maimonide, idee 
pe care Spinoza o comentează pe larg şi care vrea să spună, 
că orice capitol al Bibliei poate fi interpretat diferit şi contra- 
dictoriu şi că numai atunci suntem siguri de înţelesul lor, 
când după interpretare ştim că, „ele nu cuprind nimic care n'ar 
fi în acord cu raţiunea noastră sau care ar putea să o contra- 
zică 1). 

In lumina acestei metode, o cercetare a Scripturii. ne duce 
la afirmarea că cele cinci «cărţi ale lui Moise, ca şi cărțile lui 
Josua, ca şi aceia a Judecătorilor, a lui Ruth, Samuel si a 
Regilor, nu sunt scrise de aceștia, că Ezra a putut fi ultimul 
lor redactor, că Psalmii au fost adunaţi în timpul celui de al 
doilea Templu, că proverbele lui Solomon au fost adunate în 
tot timpul acela sau în timpul regelui Josua, că asupra cărții 
lui Hiob există numeroase păreri cu privire la persoana re- 
dactorului ei, etc. In ce priveşte scrierile apostolilor: apostolii 
au fost nu numai profeţi ci şi învăţători, care au avut şi auto- 
ritatea de a propăvădui învăţătura lui Hristos, iar religia lor, în 
măsura în care povesteşte viaţa lui Hristos, nu aparţine dome- 
niului raţiunii, dar în măsura conţinutului ei, care cuprinde morala 
lui Hristos, poate fi interpretată natural ?). 


Despre credință. 


C. Legea divină nu este scrisă pe table sau în cărţi, ci 
în sufletul oamenilor. Aceasta nu vrea să spună totus că Scrip- 
tura n'ar cuprinde cuvântul lui Dumnezeu, sau că ea nu ar fi 
divină sau sfântă. Din contră. Ea este o învăţătură a pietăţii şi 
întrucât vorbeşte de eternitatea lui 'Dumnezeu,. este învăţătura 
religiei adevărate. De aci deducem, ică numai întrucât concepem 
Scriptura ca învățătura religiei adevărate şi că ea „nu învaţă nimic 
despre natura divină ce n'ar putea să nu fie imitat de oameni dacă 
trăiesc după o anume normă”, putem spune că Dumnezeu este 
autorul Bibliei. De aci mai deducem, că în măsura în care 
Scriptura cuprinde cuvântul lui Dumnezeu, sau în câre ne 
arată că învățătura sa era în lume (lon, cap. I. v. X), numai 
că lumea nu o cunoştea, numai în acea măsură putem să spunem 


1) Acelaş capitol. 
2) Cap.: „Despre Apostoli”, 

că Scripiura cuprinde legea divină, care se resumă în perceptul 
acesta: „să iubim pe Dumnezeu mai presus de orice si pe 
aproapele nostru ca pe noi înşine”. Această învățătură care a 
rămas realteratä în semnificaţia ei şi n'a fost conruptă de njci 
o eroare, este fundamentul religiei. Dintr'însa deducem apoi, că: 
„Dumnezeu există, că providenta sa este universală, că el este 
a-tot-puternic, că prin hotărârea sa omul pios este fericit, pe 
când cel rău este nenorocit şi că mântuirea noastră depinde 
numai de graţia sa” +). 


Credinţa ne învaţă să me supunem lui Dumnezeu, iar 
pentru a ne supune, ne “învaţă să ascultăm de acest unic coman- 
dament: să iubim pe aproapele mostru. În felul acesta, credinţa 
poate fi definită că consistă, „în a atribui lui Dumnezeu prin 
gândire astfel de caractere că ignorarea lor trebue să ducă la 
distrugerea supunerii şi că fiind pusă supunerea, caracterele 
acesteia sunt puse în mod necesar” ?). 

De aci urmează, că: a) „Credinţa aduce mântuirea nu prin 
ea însăși, ci dacă o raportăm la supunere”; b),,Cine se supune 
cu adevărat, posedă în mod mecesar credinţa adevărată, aceia al 
cărei fruct este mântuirea” 3). 

De unde rezultă, că „nimeni mu poate fi judecat că e cre- 
dincios sau nu e credincios, decât după faptele sale” — dacă 
practică sau nu mila şi dreptatea. Credinţa se raportă prin 
urmare la o serie de dogme rezultate din supunerea noastră şi 
care se reduc la iubirea aproapelui. „Numai în proporţia acestei 
iubiri fiecare din noi este fin Dumnezeu (pentru, a vorbi ca Ion) 
şi Dumnezeu este în fiecare din noi” +). 


Credinţa aceasta nu are nimic comun cu filosofia, fiindcă 
scopul credinţei este mila și pietatea, pe când al filosofiei este 
„adevărul. Credinţa se întemeiază pe istoria şi filologia Scrip- 
turii, cât şi pe revelație, pe când filosofia se întemeiază pe 
conceptele scoase din natură. Deaceia, credința nu condamnă 
libertatea de a filosofa, ci socotește că sunt „eretici şi schizmatici 
aceia cari învaţă opinii proprii cari răspândesc printre oameni 
nesupunerea, ura, spiritul agresiv şi mânia şi consideră din contră 
drept credincioşi pe aceia cari după măsura raţiunii şi a capa- 
citätilor lor răspândesc dreptatea și iubirea” 5). 


1) Cap.: „Despre prescriptia originară adevărată a legii divine”, ete, 
2) Cap.: „Ce este credinţa”. 

3) Ibidem, 

4) Ibidem, 

5) Cap.: „Teologia nu este servitoarea raţiunii”, etc. 

Revelatia nu trebue confundată cu un. număr oarecare 
de scrieri, ci e necesar să fie privită ca o idee simplă, cunoscută 
de profeti: „să ne supunem lui Dumnezeu din tot sufletul, prac- 
ticând justiția Şi mila”. Sub semnul revelatiei „lucrurile se 
raportă la Dumnezeu” +). 

De aci deducem, că obiectul credinței este supunerea. 
Ea este cu totul distinctă de cunoaşterea naturală a lucrurilor. 
Rezultă, că religia şi filosofia au fiecare un domeniu separat. 
Nu este însă necesar ca ele să se combată. Este necesar numai 
ca oamenii să fie lăsaţi să cerceteze cu toată libertatea judecății 
lor, fundamentele credinţei si „să judece credința fiecăruia 
numai după faptele sale, întrebându-se dacă acestea sunt con- 
forme sau nu pietăţii, devarece numai aşa va putea poate să se 
supună lui Dumnezeu printr'un consimtämênt întreg şi liber, 
iar justiția şi mila vor avea pentru toţi acelaș pret” 2). 

Într'un cuvânt, teologia nu este servitoarea raţiunii, în- 
tocmai cum raţiunea nu este servitoarea teologiei. Cine vrea să 
supună filosofiei, Scriptura, „ar atribui profeților multe gândiri 
pe cari nu le-au avut nici măcar în vis şi ar interpreta fals 
gândirea lor; cine dimpotrivă ‘face din rațiune servitoarea teolo- 
giei, este ţinut să admită ca lucruri divine prejudecățile vulgare 
din timpurile trecute, prejudecăţi cari ar stăpâni şi orbi gândirea 
sa” 3). Scriptura nu trebue să se supună raţiunii, cum credea 
Maimonide, şi nici raţiunea Scripturii, cum credea rabi Jehuda 
Alpakhar, de pildă. Acesta din urmă lăsa chiar la o parte 
raţiunea, întemeiându-se numai pe afirmaţiile dogmatice ale 
Scripturii, afirmaţii pe care le socotea absolut adevărate, întrucât 
se sprijineau pe autoritatea Scripturii. Ceiace, după Spinoza, 
este o greşală. Deoarece, dacă este just ca Scriptura să fie 
explicată prin Scriptură până ce „descoperim sensul textelor si 
gândirea profeților”, este necesar în urmă să ne folosim „de 
judecată şi rațiune, pentru a da âcestei gândiri asentimentul 
nostru”. Raţiunii îi apare ca un fapt temerar obligaţia la care 
unii vor să ne supună de a „admite ca adevărat tot ceiace 
Scriptura afirmă şi să negäm ka fals tot ceiace ea neagă”. 
Ceiace ştim până acum despre Scriptură, anume că „ea se 
compune dia diverse cărți cari au fost scrise în timpuri dife- 
rite, că ea nu ni s'a păstrat nedeformată, că trebue să-i deter- 
minăm sensul prin critica istorică, că este scrisă într'o limbă 


1) Prefatä la Tratatul teologico-politic, 
2) Ibidem, 
3) Cap. „Teologia nu este servitoarea rațiunii". 

metaforică şi imaginativă, că dogma ei fundamentală, care este 
supunerea, nu poate fi explicată prin lumina naturală, ci prin 
revelaţie, că certitudinea acestei dogme este numai una morală, 
că autoritatea Scripturii nu este stabilită prin demonstrație ma- 
tematecă, ci pe mărturia profeților cari la rândul lor îşi clădesc 
certitudinele pe imaginaţie, pe semne şi pe „sufletul lor înclinat 
spre ce este drept şi bun”, etc., — ne impune, dincontră, să 
nu admitem o atare pretenţie. Rămânem deaceia la afirmarea 
primă, că raţiunea şi teologia nu sunt supuse una alteia. Teologia 
trebue să lase însă raţiunii, „care este într'adevăr lumina gân- 
dirii, de a determina cum anume dogmele trebue să fie înţelese 
în mod precis şi în raport cu adevărul, căci fără această lumină 
gândirea ar fi numai vis şi ficţiune”. Intocmai cum „raţiunea 
urmează să recunoască adevărul, că mu trebue respinse dogmele 
din care oamenii îşi trag iconsolarea. În această privinţă, Spi- 
noza merge chiar mai departe, când își încheie consideratile 
sale, cu această frază: „ţin să observ, în ce priveşte utilitatea 
sau necesitatea Scripturii sau a revelatiei, că le socotesc foarte 
mari. Dacă, aşadar, noi nu putem prin luminarea naturală să 
dăm seama că simpla ascultare este o cale de mântuire, însă! 
că singură revelaţia învaţă că acest lucru este posibil numai 
priritr'un deosebit har al lui Dumnezeu, pe care raţiunea nu-l 
poate explica, — se vede că Scriptura a adus oamenilor 
o mare consolare. Căci, toți pot să se supună şi numai o ‘parte 
comparativ foarte mică a genului uman atinge starea de virtute 
sub singura conducere a ratiunei; dacă aşadar n'am avea mär- 
turia Scripturii, ne-am îndoi aproape de mântuirea tuturor” +). 


Incheiere. 


Sfârşitul „Tratatului teologico-politic” coincide, cum vedem, 
în planul filosofiei religiei, cu finalul „Eticei”, văzută! în planul 
ei ultim şi prim de transcendentä. Este aci un paralelism teoretic 
de o impresionantă claritate şi a cărui viziune ne face să 
constatăm că în, Tratatul teologico-politic”, Spinoza a desbătut pe 
un plan temporal aceiaÿ problemă a virtuţii şi a mîntuirii noastre, 
pe care în „Etică” o tratează pe un plan transcendent. Fe 

N'am putea spune cu toate acestea, privind ambele planuri, 
că drumul pe care-l face Spinoza pentru a ajunge la afirmarea 
ultimă, teoretic revelatorie, din „Tratatul teologico-politic”, e dru- 


1) Cap.: „Teologia nu este servitoarea raţiunii”. 

mul unei conversiuni de felul celei alexandrine. Fiindcă, aci nu este 
vorba de nici o mişcare ascendentă morală a omului, cum nu e 
vorba nici de misticism sau de asceză, adică de fapte pe cari 
conversiunea alexandrină le presupune. Aci este vorba de o 
cunoaştere care ne face să vedem, că punctul de ajungere este 
acelaş cu punctul de plecare. Altminteri, nu ne-am putea explica 
dece Spinoza în textul „Tratatului politic” ne spune, că în 
măsura în care Scriptura ne arată că învăţătura, lui Dumnezeu 
era în lume, numai că lumea nu o cunoştea, în acea măsură 
Scriptura cuprinde cuvântul lui Dumnezeu; sau de ce ne spune 
că numai în măsura iubirii noastre către Dumnezeu, la rândul său 
Dumnezeu este în moi. Ceiace ne aminteşte de. celelalte afirmări 
spinoziene din „Etica”: cu toate că iubirea noastră către Dum- 
nezeu n'a avut o origine, ea are toate perfecţiunile iubirii, ca şi 
cum ar fi avut un început; nu e nici o diferenţă, afară de 
faptul că sufletul a avut aceleaşi perfectiuni din totdeauna, dar 
la cari presupunem numai că a ajuns, etc. 

Cum nu am putea pe de altă parte să afirmăm, privind 
sfârşitul „Tratatului teologico-politic” şi finalul „Eticei”, sfârşit 
şi final cari exprimă o identitate, că punctul de ajungere ar fi 
acela al plecării, dacă voim să acceptăm că ,,Etica” a fost 
temeiul întregii construcţii spinoziene; sau că punctul de, plecare 
este acelaş cu punctul de ajungere, dacă voim să socotim că 
„Tratatul teologico-politic” a servit de bază întregului eşafodaj 
al filosofiei lui Spinoza. Fiindcă, fie că am privi lucrurile dela 
dreapta spre stânga, fie că le-am considera dela stânga spre 
dreapta, începutul lor, privind totul pe un plan de vecinicie, 
coincide. 

Ceiace, mai departe, înseamnă, că independent de împre- 
jurarea că nici n'am putea să stabilim cu preciziune întâietatea 
uneia sau alteia din aceste două lucrări, problema nici nu are 
însemnătate din punctul de vedere al atributului eternității sub 
care trebue să vedem şi de astă dată lucrurile. Fiindcă, sub 
acest aspect, ontologic vorbind, totul este dat dela început sau 
e fără început, e din totdeauna sau este în acelaş timp. 

Incheiere, care ne duce la aceste lămuriri: numai întrucât 
şi atâta timp cât sa menţinut pe planul temporal, Spinoza a 
putut să aducă în „Tratatul teologico-politic” criticile sale 
împotriva cultului şi ceremonialului judaic, cât şi împotriva cul- 
tului şi sacramentului catolic. Când părăsea însă punctul de 
vedere temporal, adevărul ultim fixat mai sus, îi apărea în toată 
strălucirea lui. Ceiace înseamnă că Spinoza, deşi mare exeget 

al Bibliei, n'a cercetat adeseori decât aspectul temporal al 
lucrurilor şi sensul lor concret, uitând tot de atâtea ori semni- 
ficatia lor spirituală. Şi că, pe planul temporal, critica Bibliei 
în legătură cu profetismul, miracolul, superstitüle, interpolärile 
şi scrierea Bibliei în mai multe epoci, este perfect posibilă. Dar 
că, procedând astfel, Spinoza a uitat să dea, atenţie şi sensului 
spiritual al conceptelor biblice. Dacă ar fi păstrat mereu înaintea 
sa viziunea transcendentă, aşa cum a făcut în ,,Etica”, adică, 
dacă n'ar fi uitat niciodată punctul de vedere transcendent, 
cum a procedat chiar si atunci când în ,,Eticä” ne vorbeşte de 
cele trecătoare,ar fi văzut şi în, Tratatul teologico-politic” că 
dincolo de ceiace este timp si povestire în Biblie, este vecinicia 
revelată. Este Dumnezeu. Este acel Dumnezeu pe care, rațional, 
Spinoza l-a descoperit, preferând această descoperire, revelatieï 
şi mărturisind un alt drum decât acela găsit de către profeti si 
urmat de oameni,’ datorită autorităţii cuvântului inspirat al 
profeților. 

Este acum o altă întrebare, dacă sensul acela spiritual 
al conceptelor biblice, paralel sensului lor concret, nu este totuna. 
cu o cunoaștere rațională a lui Dumnezeu, cunoaştere pe care 
nici Moise și nici profeţii nu aveau s'o comunice oamenilor, 
dacă ne gândim că atât Moise cât şi profeţii au descoperit 
oamenilor legea, folosind metafora, parabola şi felul antropo- 
morfic de a înţelege lucrurile, propriu comunilor muritori. Cum 
comentează nu numai Spinoza, dar si celalt mare învăţat evreu, 
Maimonide. 


Nicole Malebranche 


Descartes croise filosofiei moderne o perspectivă atât de 
largă, încât urmaşii săi aveau deschise, în faţa lor, directiuni di- 
ferite. Totuşi, ei păstrează ca moștenire comună aceeaşi ţinută, 
specific idealistă, care îi determină să părăsească problema 
medievală a substanţei şi să-şi atinteascä luarea aminte asupra 
valorii „cunoaşterii. 

Pe când, însă, idealismul lui Descartes se întemeiază pe 
matematică, urmaşii săi îl îndreaptă către psihologie. Nu 
atât valoarea cunoștinței şi deci a principiilor constitutive ale 
ştiinţei, va rămâne interesul central al filosofiei după Descartes, 
ci origina cunoaşterii, procesul cugetării şi condiţiunile lui su- 
biective, individuale. 

De la idealismul științific cartesian duce un drum direct 
spre idealismul psihologic al lui Berkeley. Etapa cea mai 
de seamă şi care înseamnă pentru cultura modernă un moment 
critic, de criză a creşterii ei, e filozofia lui Nicole Ma- 
lebranche. 

Născut la Paris, în anul 1638, Malebranche a studiat teo- 
logia şi a intrat în ordinul liber al Oratorienilor, în care 
domnea învăţătura şi spiritul Sf-lui Augustin. In școală n'a 
învăţat filosofie, dar când, din întâmplare, i-a căzut în mână 
Traité de l'homme al lui Descartes, Malebranche s'a simţit 
atât de puternic atras de filosofie, încât i se închină. Pe lângă 
o nestrămutată credinţă în Dumnezeu, după dogmele catolice, 
el simte o nevoie poruncitoare de a şti exact cele ce se în- 
tâmplă în natură şi lume. După mărturisirea sa, nimeni altul 
afară de Descartes nu-l mulţumeşte cu privire la ştiinţă. Căci 
acelor cunoştinţe practice si întâmplătoare, pe care i le ofereau 
ceilalţi gânditori, Malebranche nu le acordă numele de ştiinţă 
— ele sânt istorie şi nu-i satisfac setea de a şti. 

Intre Descartes si Sf. Augustin, cugetarea sa îşi caută 
drumul — căci Malebranche nu e un eclectic — ci inspirat 
de aceşti mari predecesori, se face de sine stătător. 

in Recherche de la Vérité, opera sa fundamentală, ca 
şi în Entretiens sur la Métaphysique et sur la Religion, e 
vădită influenţa Sfântului Augustin si prin acesta a lui Platon 
asupra cartesianului — dar în corespondenţa cu Leibniz, se 
vede cum Malebranche se emancipează de modelul .său prin 
constatarea greşelilor făcute de acesta în fizică. 

La sfârşitul vietei l-a întâlnit pe Berkeley, cu care are 
adânci asemănări. Se pare că, bolnăvicios şi plăpând cum era, 
Malebranche ar fi murit în urma unei convorbiri, care l-a 


turburat adânc (1715). 


Malebranche e însufleţit de credinţa nestrămutată că omul 
este una cu Dumnezeu. Doar trupul îl face să-şi uite de 
această legătură și-l îndepărtează de izvorul său divin. 

Dacă îşi clädeste speculatiunile filosofice pe o temelie re- 
ligioasă, nu e mai putin adevărat că se osteneste să destepte 
şi să întărească credința prin cugetare raţională. Nevoia de a 
întemeia adevărul pe cunoaştere, iar nu pe autoritate, înrolează 
pe Malebranche printre idealiştii moderni. Ca atare, el deo- 
sibeşte între ştiinţă şi credinţă, iar Gând încearcă, totuşi, să 
împace în conştiinţa sa creştinismul cu raționalismul, o face, 

nu pentru a confunda tainele sfinte cu natura, ci pentru a le 
deosebi, ca două adevăruri la fel de necesare pentru împlinirea 
Omului. „Pour être fidèle il faut croire aveuglément, mais 
pour être philosophe il faut voir évidement”. 

În filosofie şi ştiinţă nu ne este îngăduit să ne dăm 
consimțământul decât lucrurilor cari sânt „entièrement évidentes”. 
Cele mai mari greșeli se fac din încăpăţânarea cu care se ia 
în grabă, drept adevăr, ceea ce e numai verosimil. Erorile purced 
din faptul că, în loc să cercetăm, noi ne încredințăm orbește 
unei autorități. Malebranche se împotriveşte attâ tiraniei lui 
Aristot cât şi a altor gânditori din trecut, pe motivul că: „de 
vreme ce am ochi să văd, vreau să văd prin mine însumi”. 

Singurul criteriu recunoscut pentru evaluarea, adevărului 
este evidența. Acest drum, descoperit de Descartes, îi aparţine lui 
Malebranche „drum foarte sigur pentru descoperirea tuturor 
adevărurilor pe care le poate cuprinde o înţelegere limitată” 
şi singurul pe care o ştiinţă cinstită despre natură se poate 
angaja. 

Ştiinţă e cunoaşterea adevărurilor necesare, aşa cum sânt 
adevărurile matematice. Tot ce nu e necesar, nu e, de altfel, 
nici evident. Astfel, cunoştinţele practice, cum sânt cele po- 
litice, medicale, chiar o parte din morală, Malebranche le 
numeşte: isforie şi le găseşte numai verosimile, nu evidente. 
Fără, pentru aceasta, a fi de disprețuit, fiindcă, strânse la- 
olaltă, orânduite, asemenea cunoştinţe pot duce cu timpul la 
descoperirea unui adevăr. 

Pentru a fi în stare de a recunoaşte adevărul si evi- 
denta lui, trebuie, mai înnainte de toate, să ne tămăduim su- 
fletul de erori: „Que l'esprit soit purifié avant d'être éclairé”. 

Toate facultätile sufletului nostru sunt isvoare de erori. 
Malebranche închină o jumătate şi mai bine din opera: sa prin- 
cipală Recherche de la vérité, căutării şi descoperirii erorilor. 

Cu acest prilej, se dovedeşte a fi nu numai un fin observator 
al fenomenelor sufleteşti, dar şi întemeietorul unei metode de 
cercetare psihologică. Astfel se poate spune că nu Englezii 
sunt întemeietorii psihologiei moderne, — ci Malebranche. 

Pentru împărţirea erorilor după facultăţile conştiinţei, s'a 
servit de exemplul lui Bacon din „Teoria Idolilor”, dar expe- 
rienţele sale de seamă în optică, interesul său adânc pentru 
ştiinţele matemamtice şi fizice, îl pun în starea de a delimita 
şi fixa rolul şi natura diverselor funcțiuni mintale cu o pre- 
ciziune ce o întrece pe a contemporanilor săi, şi pe de altă 

parte sä pästreze legätura cu problema fundamentalä a filoso- 
fiei moderne: problema cunoștinței. 

Călăuzit de interesul cartesian pentru valabilitatea stiin- 
tei, el împarte facultăţile de cunoaştere în simțuri, imaginaţie 
şi înțelegere. 

Prin simţuri, sufletul percepe lucrurile materiale, care, 
fiind prezente, impresionează organele externe ale trupului, co- 
municând creerului impresiunile. 

Malebranche împărtăşeşte cu Descartes convingerea că 
datele simţurilor sunt subiective, adăogând la probele precede- 
sorului său observatiuni preţioase din domeniul opticei. Struc- 
tura ochiului şi mai ales a cristalinului îi dovedesc subiectivitatea, 
— deci relativitatea până şi a formei obiectelor. 

Malebranche explică în genere subiectivitatea simţurilor 
prin scopul lor practic: ele ne sunt date doar ca să ne mentie 
în viaţă, nicidecum pentru a cunoaşte adevărul. După -Male- 
branche, simţurile sunt, mai puţin de temut şi se poate aştepta 
dela ele mai mult decât se crede în genere. Mai primejdioasă 
e în schimb imaginaţia: ea nu percepe decât lucruri materiale 
absente, despre care îşi face imagini în creer. 

Acestea sunt pe de o parte mai slabe ca cele intuite prin 
simţuri, pe de alta lucrul închipuit e numai în creer; astfel 
percepția internă e deosebită de cea externă. Consideră mai 
primejdioasă eroarea de imaginaţie decât pe acea a simţurilor, 
pentrucă pricinueste confuzia între realitate şi simplul ideal. 
Prin observaţiile sale psihologice, Malebranche ajunge astfel 
la adâncirea problemei fundamentale a filosofiei moderne, de- 
desubtul curiozităţii psihologice, îl preocupă acut valabilitatea 
ştiinţei, — obiectivitatea cunoaşterii. 

În fine înţelegerea pură, — „„l'entendement” —, e facul- 
tatea sufletului care cunoaşte „„universalul”, „spiritualul”. Prin 
© reflexiune asupra sa însuşi, sufletul descoperă în el idei, no- 
fiuni, care sunt evidente, — se impun. Una din acestea e 
întinderea cu proprietăţile ei, alta e infinitul. Acestor idei nu-le 
corespund imagini corporale. Cum prin natura ei înţelegerea 
e limitată, erorile ei decurg din această îngrădire care o face 
inaptă să conceapă perfect infinitul si nu-i îngădue să deose- 
beascä mai multe lucruri deodată. Cu cât gândurile sunt mai 
numeroase, cu atât sunt mai confuze” Greşala fundamentală a 
filosofilor e, pe de o parte, lipsa de control a „„autorităţii”,, 
încrederea oarbă în argumentarea altora, atunci când numai 
„fapte şi experiențe” și convingerea proprie trebue să ne în- 

credinteze; pe de altă parte, filosofia nu cunoaşte limitele spi- 
ritului şi s'a aventurat în teme prea mari pentru capacitatea de 
înţelegere a acestuia. 

Punctul de vedere psihologic din care Malebranche cer- 
cetează cunoaşterea, îl duce la constatarea subiectivităţii, — 
deci a relativităţii ei, ceeace îl apropie fireşte de idealismul 
modern, împingându-l însă spre concluzii diferite. Descartes 
întemeiase obiectivitatea cunoaşterii pe cugetare: în „je pense, 
donc je suis”, ceeace importă e raportul între a gândi şi a fi. 
Urmaşii săi mută accentul de pe acest raport, pe subiect: ceeace 
îi interesează e Eul; filosofia, în loc să se, mai îndrepte asupra 
conţinutului cunoaşterii, asupra științei, deviază înspre su- 
biectul cunoscător: Teoria cunoaşterii face loc psihologiei. 
Malebranche simte cum fără voia lui alunecă de pe linia car- 
tesiană şi încearcă să oprească devierea printr'o justificare a 
psihologismului său ca fiind o simplă metodă; „la methode qui 
examine les choses en les considerant en leur naissance, a plus 
d'ordre et de lumière et les fait connaître plus à fond”... (Car- 
tea I cap. 1). Il preocupă procesul gândirii, dar faţă, de con- 
ținutul acesteia, atitudinea sa devine metafizică, — deşi intenția 
rămâne totuşi ştiinţifică. Atât de pătruns e dealtfel cartesianul 
de noul ideal ştiinţific, încât îl aplică şi studiului psihologic. El 
ştie bine că procesul cunoaşterii nu poate deveni obiect de 
ştiinţă, neputând fi redus la raporturi numerice. Numai natura 
empirică a corpurilor poate fi cuprinsă în asemenea raporturi, 
— numai despre corpuri, poate deci fi o ştiinţă exactă. 

Ideile clare, evidente, precum sunt cele matematice, sunt 
şi ele tot raporturi, şi stările psihice neputând fi puse între ele 
întrun raport matematic precis, nici reduse la o comună mä- 
sură, nu e posibilă despre ele o ştiinţă propriu zisă, decât dacă 
ne raportăm la relatiunile între cauzele lor fizice concomitente» 

Acest paralelism psiho-fizic, pe care Malebranche îl a- 
doptă alături de Spinoza şi de toţi contemporanii säi, nu-l duce 
însă la confuzia psiho-fizicei, căci el condamnă măsurătoarea 
stărilor psihice prin aceea chiar că Je consideră inapte de a sta 
în raport matematic unele faţă de altele. 

Nici nu-l lasă însă cu totul să cadă în ocazionalismul pur 
metafizic, — cel care constată între registrul fenomenului ma- 
terial şi al celui spiritual o legătură numai externă. Pentru Ma- 
lebranche, paralelismul e o nevoe logică, un principiu de cu- 
noaştere. Spiritul şi materia rămâneau distincte în cartesianism. 
Malebranche, preconizând o ştiinţă a psihologiei legată de 

fisiologie, fără să reducă registrul material şi cel spiritual unul 
la altul printr'un raport cauzal, face să pălească deosebirea lor 
concepută metafizic, şi le priveşte doar ca două momente inte- 
grante ale aceleiaşi cunoaşteri precise, ştiinţifice. Chiar dacă 
nu am lua în seamă interesul său viu pentru toate noile desco- 
periri fizice, şi mai ales pentru cercetările matematicienilor con- 
temporani asupra infinitului, atitudinea acestui rationalist e e- 
vident idealistă şi modernă în însăşi concepția sa despre ştiinţa 
psihologiei. 

Psihologia e fără îndoială partea originală a sistemului 
lui, pentru care Malebranche rămâne alături de marii cuge- 
tători ai Renaşterii. 

Nu e mai puţin adevărat că în intenţia sa, psihologia 
e doar un mijloc pentru cercetarea adevărului, pe care Male- 
branche îl concepe ca adevăr ştiinţific, — nu metafizic. El 
refuză de a crede că putem cunoaşte de-adreptul sufletul prin 
intuiție internă. i 

Numai fenomenul psihologic îl interesează. ‘De altfel 
acest cartesian se îndepărtează într'atât de problema substanței, 
încât se declară indiferent nu numai faţă de materie în sine, 
dar şi de sufletul în sine; fenomenele materiale şi cele de 
conştiinţă sunt singurul obiect al cercetărilor sale. 

E. incontestabil că Malebranche înţelege problemele filo- 
sofice ca un modern, — dar nu e mai puţin adevărat că le 
soluţionează ca un medieval. Obstacolul în faţa căruia se 
opreşte avântul cugetătorului modern, e problema cauzalității. 

Cercetările psihologice îl făcuseră să uite deosebirea me- 
1afizică între trup şi spirit. Cu toată admiraţia sa pentru Des- 
cartes, îl nemultumeste totuşi explicatiunea influenţei trupului 
asupra spiritului prin „esprits animaux”. Malebranche refuză 
entitățile, forţele, prin care se explică atât fenomenul de voinţă, 
cât şi oricare acţiune. Datele exacte ale psihologiei îl ajutau 
să uite deosebirile metafizice între trup şi spirit, — dar în 
faţa problemei cauzalitäfii, deosebirea se iveşte amenințătoare. 
Acţiunea corpurilor asupra corpurilor, a stărilor sufleteşti între 
ele, —- aceasta îl turbură mai puţin, dar în acţiunea spiritului 
asupra corpurilor, i se înfăţişează cauzalitatea ca problema 
esenţială filosofică, — şi peste ea nu poate trece. Fără îndo- 
ială Malebranche dă la iveală adâncurile problemei cauzalitäti, 
care se va înfăţişa ca centrul cugetärit moderne, dar, pentru a o, 
soluţiona, se aventurează într'un sens care denunţă capitularea 
spiritului modern ştiinţific în faţa spiritului medieval dogmatic. 

E drept că întemeiază cauzalitatea pe legi, nu pe forte şi 
entităţi: „puisque les lois sont efficaces, elles agissent, et les 
corps ne peuvent agir’. Adevărata ştiinţă, e cunoașterea acestor 
legi, ca raporturi constante. lar regulele nestrămutate ale ori- 
cărei cunoașteri sunt vecinice. Sustrase oricărei influenţe, ele 
sunt raporturi ideale, — fără de cari nici nu ar fi posibilă 
realitatea. Obiectul ştiinţei celei mai desävârsite, sunt tocmai 
aceste raporturi ideale, precum le găsim în Analiza Matematică, 
care e după Malebranche călăuza științei. 

Şi totuși cauzalitatea îl scoate din acest fägas, pentru a-l 
purta pe drumuri părăsite de Descartes. Fenomenul îl fundase 
pe legi, — nu pe puteri şi entități, dar deodată acestea se întorc 
sub alt nume, căci Malebranche se întreabă: pe ce se întemeiază 
eficacitatea legilor? Intrebarea e modernă, dar nu şi răspunsul: 
legile îşi au fundamentul în voinţa divină, care le-a făcut. Cu 
aceasta, părăseşte calea științei, pentru a se aventura în do- 
meniul nesigur al metafizicei. În locul puterilor multiple, inter- 
vine Puterea Unică, creatoare: Tensiunea între ştiinţă şi meta- 
fizică e flagrantă, mai ales în opoziţia dintre natură şi legi pe 
de-oparte, şi „Creație? pe de alta. In locul conservării energiei, 
care e o problemă ştiinţifică, apare problema creării energiei. 
Acţiunea unui corp asupra altuia, ca și a spiritelor asupra cor- 
purilor, e după Malebranche o iluzie, — cea mai primejdioasă 
eroare datorită filosofiei păgâne. Singura putere care acţionează 
e puterea lui Dumnezeu. Numai voinţa divină mișcă totul: ea e 
puterea lucrurilor ca și a sufletului. Când două bile se lovesc 
şi una pune pe cealaltă în mişcare, ea nu-i comunică o putere, 
deoarece nu o are. Ea e numai cauza naturală, — adică oca- 
zională — care determină pe Creator să acţioneze într'un anu- 
mit fel. Dumnezeu mişcă totul după anumite legi pe care El 
le-a vrut. Aceste legi — iar nu corpurile înfăptuesc: „il n'y 
a pas de forces, de puissances, de causes veritables dans le 
monde matériel et sensible”. Dar iată că problema fizică se 
repercutează asupra însăși cunoașterii: „ils (spiritele) ne peu- 
vent rien connaître si Dieu ne les éclaire. Ils ne peuvent rien 
sentir si Dieu ne les modifie. Ils ne peuvent rien vouloir si 
Dieu ne les meut vers le bien général, — c'est-à-dire vers 
Lui”. (Cartea 6, cap. 3). Cauză adevărată nu poate fi decât 
aceea în care spiritul vede o legătură necesară. Ori o asemenea 
necesitate există doar între Dumnezeu și creaturile sale. Tot 
ce pare a fi cauză, e numai prilejul extern al intervenţiei divine. 
Dumnezeu acţionează voind: „communiquer sa puissance, c'est 


www.dacoromanica.ro 


Nicole Malebranche 263 


communiquer l'efficace de sa volonté”. lar voinţa noastră e 
executată de voinţa Lui. Cum nu e decât un Dumnezeu adevărat, 
nu e decât o singură cauză adevărată. lar cunoașterea care se 
făcea prin ideile clare şi evidente ale spiritului, nu mai asigură 
existența obiectului, — obiectivitatea nu mai e garantată de 
idee, ci are nevoe de Revelatie. Ascensiunea gândirii lui Male- 
branche se oprește în faţa dogmei catolice, şi se înclină. Căci 
la el revelaţia nu înseamnă ca la Pascal deschiderea unei pers- 
pective spiritului cercetător, — ci e o încheere a acţiunii spi- 
ritului: ea desvălue pasivitatea esenţială a acestuia. Şi totuși, 
dacă Sfântul Augustin a învins pe Descartes, a făcut-o prin 
momentul său platonic. Ceeace îl chinueste pe Malebranche, nu 
e atât de a şti că lucrurile percepute sunt, — ci e îngrijat de 
siguranţa cunoașterii, — deci de valoarea ştiinţei. Izvorul di- 
vin garantează astfel fundamentul inteligibil al fenomenelor. 

Dacă cunoașterea ar fi numai în noi, cei trecători, nimic 
nar chezășui-o. „Cela ne vient point de la modalité qui -nous 
est propre et particulière, — c'est un éclat de la substance lu- 
mineuse de notre Maître commun” (Cartea III si VI, cap. 3, 
partea a Il-a). 

Ideile matematice, care sunt tip de cunoștință științifică, nu 
sunt induse, nu sunt suma cazurilor particulare. 

Izvorul acestei cunoașteri nu poate fi în noi, ci e transmis 
de Dumnezeu în care e permanenta și claritatea. Acelaşi lucru e 
valabil și pentru cunoașterea empirică. Toate lucrurile le privim 
in Dumnezeu. Această afirmare ia cu Malebranche un sens 
nou: Eul nostru trecător prinde permanentul în inteligibil, — 
nu-l creează. 

Prin urmare ideile nu mai sunt funcțiunea, spiritului ome- 
nesc, ci devin un fel de obiecte spirituale, în Dumnezeu, care e 
locul spiritelor. El a creat lumea. făcând întâi ideile lucrurilor. 
Corpurile nu sunt cuprinse în Dumnezeu, ci numai ideea lor. 
Dimpotrivă spiritele create sunt în El, unde se întâlnesc cu 
ideile corpurilor, şi astfel le pot cunoaşte pe acestea din urmă. 

Aşadar spiritul e condamnat la pasivitate, — căci el 
percepe raporturi ce există între 1dei de sine stătătoare în, Dum- 
nezeu. Însăși atenţia, — această activitate a spiritului —, 
ne e dată din mila cerească: Malebranche o numeşte „o rugă- 
eiune naturală”. 

Etica lui e consecinţa acestei concepții. Voința noastră e 
executată de voinţa lui Dumnezeu. 

Apucäturile naturale sunt bune, fiind inculcate în om de 
către Dumnezeu. 

Totuşi suntem liberi să alegem sau nu binele, după cum îl 
recunoaştem sau nu. El întrece dilema pusă de alții, — care 
nu are sens: e voinţa indiferentă sau e determinată? Suntem 
obligați să voim binele, — dar suntem liberi să alegem sau nu. 
Dumnezeu e pus în postura falsă de a ne executa chiar hotă- 
rârile rele. Cum cunoaşterea e însă tot în Dumnezeu, — nu în 
ea poate fi libertatea omului, — deaceea Malebranche se simte 
silit s'o introducă pe altă cale, fără totuşi a reuşi. Si astfel 
rămâne Malebranche în faţa probleme: păcatului (legată de 
cea a libertăţii), fără să poată ieşi din ea. 

Dragostea divină e ultimul nostru scop, ca o consecinţă 
naturală a faptului că suntem doar modificări ale lui Dumnezeu, 
— tindem să ne integräm în El. Apropiat prin aceasta de 
Spinoza, se deosebeşte totuşi de el prin faptul că Dumnezeul 
lui Spinoza e în lume, pe când al lui Malebranche cuprinde 
El lumea. ` E 

Malebranche pune problemele ca un spirit modern înaintat. 
Si chiar dacă le soluţionează medieval, înclinarea spre ştiinţa 
exactă imprimă însăşi religiozitätii sale un caracter rațional. 

Dacă lupta între influenţa lui Descartes şi a Sfântului 
Augustin sfârşeşte în favoarea celui din urmă, momentul pla- 
tonic inerent Augustinismului îl menţine pe Malebranche într'o 
oscilare între cele două orientări, — care face din el un 
exemplu viu al însăşi strădaniei culturii omeneşti de a trece 
un ecuator. 


Blaise Pascal 


B. Pascal sa născut la 1623, la Clermont, dintr'o 
distinsă familie de magistrați, în care tradiţia religioasă trăia 
liniştită alături de preocupările ştiinţifice. Micul Blaise a crescut 
într'un cerc de cercetători ca matematicienii Fermat, Roberval, 
Desargues, — şi dela doisprezece ani este admis la întrunirile 
din cari va ieși mai târziu Academia de Științe franceză. Pri- 
vilegiul îi e acordat în urma unui episod emotionant: pe temeiul 
unei simple definiţii a Matematicii ca fiind ştiinţa cu ajutorul 
căreia se pot construi figuri juste, exacte, şi se pot găsi pro- 
portile între ele, el își formulează singur teoremele funda- 
mentale ale Geometriei, şi le demonstră după ce formase singur 
axiome şi definiţiuni. Fără să fi născocit (Geometria, cum po- 
vesteşte legenda, el a descoperit spontan metoda deductivă. 

Frecventarea cercului de matematicieni condus de Père Mer- 
senne, prietenul lui Descartes, îl ajută să-şi desvolte darurile 
excepţionale. La cincisprezece ani, i se publică un tratat despre 
Sectiunile Conice, în care nevoia de sinteză de-o parte, şi de 
cuprinderea adevărului întreg sub toate feţele lui pe de alta, 
vădeşte înaintaşilor săi geniul acestui copil. Aceeaşi nevoe îl 
mână şi la descoperirea masinei de calculat. Existau ,,bastona- 
sele” lui Napier; Pascal izbutește să facă reţinenle pe cale 
mecanică. Descoperirea o face prin raţionament şi pe temeiul 
ipotezei că în (diversele operaţiuni de calcul se ascunde o 
singură mişcare a raţiunii, și că la dinamismul gândirii mate- 
matice, trebue să se găsească un corespondent în mişcarea meca- 
nică. Cu toată opoziţia faţă de Descartes, întreţinută de Fermat 
şi Roberval, el se mărturiseşte astfel din familia idealistilor 
moderni, a căror flamură o poartă Descartes. 

Întâlnirea a doi gentilomi jansenisti si a gânditorilor dela 
Port-Royal provoacă prima sa conversiune. Teoria predestinării 
şi a graţiei nu-l scot din preocupările sale de matematician, la 
care se: adaogă acum cercetările asupra vidului. Dumnezeu, în 
care crezuse întotdeauna, îi devine doar o nevoe logică. 


Părintele Mersenne adusese din Italia zvonul experien- 
telor lui Toricelli asupra vidului. Pascal întreprinde o serie 
de experienţe la Puy-de-Dôme și la Paris, în Tour Saint- 
Jacques, ale căror rezultate le publică la 1647 în Nouvelles 
Expériences touchant le Vide, în care combate pe Aristot 
şi susține existența vidului. Deşi experienţa fusese copiată, 
deși problema era veche, el aduce o mare noutate: combate în 
numele faptelor, o teorie susţinută în numele rațiunii, şi pro- 
clamă experimentul ca singură dovadă acceptabilă pentru con- 
firmarea unei ipoteze; în al doilea rând, într'o problemă par- 
ticulară, Pasca] descoperă un: principiu universal, căci expe- 
rientele asupra vidului îl duc la stabilirea unei analogii com- 
plete între presiunea atmosferii si presiunea lichidelor. La 1651, 
formulează prima teorie modernă de hidrostatică, cu principiile 
fundamentale clar enunțate si ilustrate. Moartea tatălui său îl 
hotărăşte să-și caute consolarea în preocupări mai lumești. În 
saloanele strălucitoare ale Parisului întâlnește libertini ca Mi- 
ton, epicurieni ca Des Barreau, ‘si mai ales acel tip desăvârșit 
de gentilom, de „honnête homme”, care e cavalerul de Mere. 
Tovărăşia acestui om de lume are © mare influenţă asupra lui 
Pascal, opunând spiritului logic ştiinţific mlădierea bunului simţ. 

Din această epocă datează faimosul Traité sur les Passions 
de l'Amour. 

Pe lângă spiritul geometric, Pascal recunoaște acum și 
spiritul de fineţe. Se vorbeşte de o pasiune a sa şi de hotă- 
rârea de a se însura. Interesul său pentru Matematică se înte- 
teste. Anul 1653—54, însemnat prin conversiunea sa defini- 
tivă, e totodată anul preocupării sale intense cu Indivizibilele. 
Rațiunea îi apare acum insuficientă pentru explicarea reali- 
tății matematice. In Lettres de Dettonville (pseudonimul sub 
care scrie), vechea concepţie geometrică e denuntatä ca insufi- 
cientă, și Indivizibilele, care jigneau „atât raţiunea, adică ma- 
tematica veche, cât şi bunul simţ, trec peste limitele :lor, afir- 
mând un tărâm neştiut încă. Pascal întrevede cu realitățile: 
nou, metode nou de investigaţie. Dar echilibrul atins pe 
cale rațională, e săpat acum de preocupările cu irationalul, 
atât în Matematică cât şi în viaţă. Incepe să-l Jignească ra- 
portul său cu un Dumnezeu numai abstract şi filosofic. 

Conştiinţa sa clară și stăpânită îşi revarsă prinosul într'o 
mare presimtire. Influența sorei sale Jacqueline, pe care za- 
darnic încercase să o împiedece de a intra în mânăstirea dela 
Port-Royal, pregăteşte în sufletul lui o mouă cristalizare pe care 
predica Părintelui Singlin o precipită. În noaptea de 23 No- 
embrie 1654, Pascal are viziunea clară a adevărului integral. 
Infiorat de ea, o aşterne pe hârtie fintr'o serie de interjectiuni, 
cuvinte rupte din suflet. E ca un wal de inspiraţie ce-i inundă 
fiinţa şi o ridică spre o cunoştinţă nouă. O lecuire minunată 
săvârşită aupra propriei sale nepoate, îl hotărăşte să se re- 
tragă la Port-Royal. 

Aci, în acest adăpost si loc de meditare, se ascut proble- 
mele cari îl munceau atât pe matematicianul cât şi pe omul 
Pascal. Împreună cu Arnauld, Nicole şi alţi gânditori, a căror 
fervoare a purificat spiritualitatea franceză a veacului al XVII- 
lea, el adânceşte atitudinea filosofică până la religiozitate. 

"Fără să se retragă propriu zis din lume, Pascal stă 
doar la marginea vieţii zgomotoase, cu privirea atentă înspre 
ea, dar cu conştiinţa inspirată de aiurea. Sub pseudonimul Louis 
de Montalte, publică o serie de 18 scrisori, Lettres à un Pro- 
vincial, în cari apără credinţa celor dela Port-Royal, şi dărâmă 
cu o bogăţie uimitoare de argumente şi cu un umor neîntrecut, 
cazuistica jesuitä. In esenţă, lupta aceasta nu e decât opoziţia 
între două sisteme de morală, dintre cari Pascal apără pe 
cea mai pură. Prin aceste scrisori, care au fost foarte gustate 

de contimporani, el se dovedeste a fi cel mai mare polemist 
al Franţei, si totdeodatä primul ei mare prozator, care a si 
fixat măsura clasică. 

Mereu bolnav, träeste când singuratec sub un pseudonim: 
la Paris, într'un mic hotel, când la sora sa, Doamna Périer, 
şi este neîncetat preocupat de probleme matematice ca şi de- 
pregătirea unei ,, Apologii a Creștinismului”. 

Ascet tot mai convins, el nu renunță numai la orisice 
plăcere a vieţii, dar chiar la cele mai permise bucurii, şi moare 
la vârsta de 39 de ani. 

Filosofia lui Pascal nu e formulată sistematic decât în 
două tratate de metodologie a ştiinţei exacte: Traité sur le 
Vide şi L'esprit de Géométrie. Altfel e răspândită în reflexiuni 
scrise la întâmplarea inspiraţiei, destinate să servească unei 
lucrări de sinteză. Acestea au fost toate publicate după moartea 
sa, la 1669, de Port-Royal, sub titlul: Pensées sur la Religion 
et sur la Morale. Rânduite după un plan, pe care Pascal îl 
expusese mai de mult, într'un cerc de prieteni, ele schiteazä 
mersul unei „„Apologii a Creştinismulu”, pe care şi-o propusese 
Pascal ca încoronare a cercetărilor sale, dar dela desăvârşirea 
căreia a fost împiedecat de boală şi de moartea sa prematură. 

Intre lucrările de metodologie ştiinţifică şi reflexiunile: 
asupra soartei şi salvării omului, a scris faimosul Discours sur 
les Passions de l Amour, care multă vreme nici nu i-a fost 
atribuit lui Pascal. 

In Préface du Traité sur le Vide şi în L'esprit de Géo- 
mélrie, — care sunt primele tratate de filosofia științei mo- 
derne, Pascal precizează natura şi mecanismul metodei ştiin- 
tifice. Deosebită de metoda istorică și teologică, cea care 
nare alt temei decât tradiţia și autoritatea, metoda științifică 
întemeiază cunoştinţa pe demonstrație şi pe experiență. Aceasta 
din urmă e dealtfel suprema instanţă de verificare a unei ipoteze.. 

Constiinta modernă a lui Pascal se mai mărturisește şi 
în îndrăzneala cu care proclamă, chiar pe tărâmul discuţiei 
teologice, că dovada e mai convingătoare decât autoritatea 
papală. 

Studiul asupra golului îi e prilej să combată nu- numai 
fizica lui Aristot, dar întreaga metodologie învechită a Scolas-- 
ticei, căreia îi scapă spiritul ştiinţific, fiindcă confundă ,,realul” 
cu ,,discursul”. Lovitura se îndreaptă împotriva lui Descartes, 
căci lui Pascal îi pare suspectă geometria intelectualizată a 
algebristului, pe care o confundă cu formalismul gol. 

Deosebirea între ei doi era dealtfel flagrantä, prin faptul 
că pentru Descartes, spiritul îşi constitue singur principiile 
sale, înainte ca el să se întâlnească cu natura, iar pentru 
Pascal, dimpotrivă, desfăşurarea spiritului purcede dela cu- 
noaşterea naturii. 

Nedreptatea faţă de predecesorul său nu şi-a recunoscut-o 
decât pe la sfârşitul vieţii, — dar ea e o dovadă mai mult 
de grija ce poartă omul modern adevărului ştiinţific, ferindu-l 
de deductiuni fundate pe definitiuni pur nominale, si întemeindu-l 
numai pe experiente decisive. 

In cele douä tratate, Pascal lämureste si fixeazä metoda 
ştiinţelor moderne, şi are conştiinţa netă că el, fizicianul, 
singurul în măsură să o facă. 

Vechiul spirit geometric visa o ştiinţă, toată în demons- 
tratiuni; Pascal recunoaşte în această pretenție o contrazicere 
lăuntrică. Faptul că primele principii ale geometriei nu mai 
sunt demonstrabile, ci sunt evidente, nu numai că nu-l supără, 
ci admiră în aceasta un efect al naturii „qui seule-est toute 
bonne et toute saine”. 

Geometria e certă, deşi derogă dela ordinea matematicii 
ideale, deşi e mai putin convingătoare ca aceasta, fiindcă e 
silită să se oprească în faţa unor principii ce nu se mai pot 
demonstra. 

Dar nerationalul nu e numai o limită negativă a raţiunii, 
ci e o însuşire pozitivă a însuşi obiectului matematic. Bună- 
oară: infinitul are însuşirea de a fi irațional, — ceeace înseamnă 
că e de altă natură decât raţiunea, fără să fie absurd. Pascal 
repetă în mai multe rânduri cu insistență; „ce qui n'est pas 
compréhensible, ne laisse pas d'être”. Dealtfel nerationalul îm- 
plineste rationalul din însăşi hotărârea raţiunii: „la dernière 
démarche de la raison est de reconnaître qu'il y a une infinite 
de choses qui la surpassent”. Dincolo de cunoştinţele raţionale, 
sunt „les pensces qui viennent du coeur”. Un exemplu de ase- 
menea gândire venită din inimă, ni-l dă Pascal în intuirea 
spațiului tridimensional. Clare şi evidente deşi nedemonstrahile, 
noi recunoaştem în aceste „gânduri venite din inimä sau 
„gânduri iraționale” , intuițiile pure ce vor deveni la Kant 
intuițiile apriorice. Terminologia nu ne poate rätäci într'atât, 
încât să interpretäm elementul “irațional ca fiind de natură 
sentimentalä. Cäci Pascal deosebeşte net aceste gânduri atât 
de imaginatiune şi de intuiţia sensibilă, cât şi de sentimentul 
propriu zis. Recunoastem deci în ele instrumentul cel nou al 

matematicii moderne, şi înţelegem că Pascal, deosebind cu 
insistență între raţiunea ce procedează prin demonstrație şi 
„raţiunea care vine din inimă” (,,le coeur a des raisons que la 
raison ne connait pas”), deosebeşte numai gândirea sintetică 
de gândirea analitică. lar când, alături de infinitul matematic, 
el dă pe Dumnezeu ca exemplu de asemenea irațional, nu 
putem crede că introduce un element mistic în matematică, ci 
că, prin această analogie, lărgeşte orizontul cunoaşterii, des- 
chizând perspective asupra tunui tărâm nou de cercetare. 

Teoria cunoaşterii este orientată prin Pascal spre ştiinţa 
exactă. Aceasta constitue una din cele două caracteristice fun- 
damentale ale filosofiei lui. 

Problema ştiinţei şi teoria cunoaşterii se complică însă 
cu problema psihologică şi morală, în urma unei perioade de 
viață mondenă în care Pascal se apropie de oameni, despre 
cari ştia foarte puţin, pe cari fizicianul îi privise fără atenţie, 
şi cari deodată stârneau în el un interes pasionat. Pe de altă 
parte, influența Jansenismului îl face să descopere în om o 
cerință cel putin tot atât de puternică precum e setea de 
adevăr: nevoia imperioasă de fericire. i 

Mânat de interesul religios, el îşi concentrează toată 
atenția asupra scopului vieţii. Aceasta cerea în prealabil o 
examinare a naturii omeneşti. 

Ca psiholog, profită de, moştenirea bogată a lui Montaigne, 
de vastul material de observatiune şi experienţă personală 
cât şi de acel adunat dela alții, a predecesorului său. Con- 
statarea obiectivă a contradictiun ce defineşte pe omul lui 
Montaigne, în dubla sa natură de înger şi bestie, — Pascal 
o preschimbă întrun simţământ tragic, care îl sileste să iasă 
din liniştea înțelegerii raţionale. Ca să-şi încerce sorții de 
mântuire din sfâsierea la care l-a condamnat păcatul originar, 
el sfätueste pe om să se svârle în aventura „acţiunii” iraționale, 
— a iubirii lui Dumnezeu. Acesta este sensul faimosului „pariu”, 
în care filosoful demonstră, cu accentul patetic al unui mare 
poet, că omul, prins în clestele unei iremediabile contradictiuni, 
au poate fi salvat decât pariind pe existenţa lui Dumnezeu. 

Psihologia pascaliană, dominată în întregime ‘de deza- 
cordul dintre aspirația spre fericire a omului şi imposibilitatea 
lui dea oatinge,— dintre setea lui de Dumnezeu şi neputinta de 
a-l cunoaşte, nu are sens prin ea însăși ca la Montaigne; 
ea nu e decât cunoașterea pregătitoare ce trebue să ducă pe 
om la credinţă. Căci numai teoria păcatului originar poate, 

«după Pascal, să explice dubla natură a omului. Fundamentul 
religios al psihologiei, nu-l împiedecă totuşi să observe pe 
‘om cu aceeași atentiune cu care observă fenomenul naturii şi 
să introducă în studiul vieții aceeas preciziune. Imbogä- 
teste astfel psihologia propriu zisă cu o seamă de ob- 
servafiuni prefioase. In „Discours sur les Passions de 
T Amour”, precizează mecanismul psihic si descrie cu subtile 
nuanțe însușirile spiritului de fineţe, — care pătrunde con- 
secintele cele mai îndepărtate ale principiilor, si spiritul de 
geometrie, care deosebeşte fără greş principiile între ele. Cu 
'unul întrevede profunzimea, cu celălalt amploarea spiritului. 
In acelaşi studiu premergător Pensées-urilor, Pascal proclamă 
«dragostea ca fund si rădăcină şi destin al omului, — origină 
si scop. Dacă aceasta ar părea să contrazică pasaguile din 
Pensées în care esența omului e recunoscută în gândire, con- 
trazicerea dispare în definiția pe care o dă Pascal despre dra- 
goste, ca fiind gândire în mişcare („de la pensée en mou- 
vement'”). 

Psihologia lui Pascal e, la urma urmelor, numai o dovadă, 
o verificare a necesităţii si valabilitäti religiei creştine. Căci 
“scopul omului fiind în afară de om, în Dumnezeu, psihologia 
pascaliană nu pregăteşte măcar tărâmul unei morale propriu 
zise, ci al unei religiuni. - 

Morala nu este nici ea decât un scurt drum ce duce dela 
ştiinţă la religie, căci deşi întemeiată pe principiul „bien penser”, 
ea nu se îndeplinește, nu-și atinge sensul, decât în revelaţia 
“creştină. Fundamentul religios îi explică dealtfel cele două 
caracteristici: 1. E o morală individualistă, în care individua- 
litatea se restrânge până la a fi aproape singularitate (,,,puisqu’on 
-meurt seul, il faut vivre seul”) si 2. solidaritatea omenească 
se închiagă dincolo de conştiinţa individuală, în focarul spre 
‘care toate tind, — în Dumnezeu. Comunitatea omenească ie 
“înţeleasă ca comunitate spirituală a sfinţilor, a drept-credincio- 
şilor, cu excluderea păgânilor, dela a căror virtuţi crestinul 
nare nimic de învățat. O asemenea concepție ar denunța pe 
Pascal ca un retrograd faţă de concepțiile umanitariste ale 
veacului, dacă înţelesul tuturor acestor afirmatiuni nu lar 
“împlini si clarifica religia. 

Tot ce poate ființa omenească prin propriile ei puteri, e 
să caute pe Dumnezeu, — adică adevărul absolut. Găsirea 
lui însă, ca şi mântuirea, nu atârnă de om, ci îi sunt dăruite. 
‘Cu tot pesimismul unei asemenea viziuni, morala lui Pascal 

www.dacoromanica.ro 


Blaise Pascal 271 


rămâne dinamică. Căutarea e soarta şi singura fericire posibilă 
în lume a omului: „rien ne donne le repos que la recherche 
sincère de la vérité”. 

Salvarea însă e în afară de mijloacele omului: Dumnezeu 
mântueşte pe cine vrea; astfel morala œ ancorată în teoria 
gratiei şi a predestinării. Dar religia creştină, întemeiată pe 
credinţa într'un mediator între Dumnezeu şi om, îşi pune toată 
nădejdea în Hristos Mântuitorul. Oricât de mare ar fs pocäinta 
omului, păcatul lui nu are alt leac decât răscumpărarea prin 
Mântuitor. Credinței că omul îşi pregăteşte soarta veşnică şi 
prin faptele sale, Pascal îi opune credinţa jansenistă că numai 
graţia divină e hotărâtoare. 

Renunţarea la înţelegere, acceptarea voită a misterului, 
e considerată adesea ca o abdicare a lui Pascal dela rationa- 
lismul ştiinţei. Tot ce cucerise tânăra știință până la el şi 
prin înseși descoperirile lui, pare a fi compromis prin afirmaţia 
că „Dumnezeu nu poate fi scop decât fiindcă e principiu”. De- 
aceea mulţi interpreți văd o sciziune iremediabilă între Pascal 
matématicianul si fizicianul, pe de o parte, şi Pascal misticul, 
pe de alta. Dar cercetarea mai de aproape a capitolelor reli- 
gioase din ,,Pensées”-uri, precum irationalul introdus în Ma- 
tematică, luminează fncheetura logică a celor două momente 
caracteristice lui Pascal: știința şi credința. 

Ştiinţa e căutarea adevărului pe cale raţională şi prin 
experienţă. Dar căutare adevărată nu e decât aceea care nicio- 
dată nu se opreşte locului. Creștinismul œ şi el o metodă de 
căutare. Dacă Pascal nu recunoaşte căutarea sinceră de adevăr 
decât pe aceea dureroasă, plătită cu fiinţa întreagă, — „chercher 
en gémissant? —, aceasta nu înseamnă că dispreţueşte cer- 
cetarea raţională, obiectivă. Opoziția între una şi cealaltă este 
mai mult expresia unei deosebiri 'metodice decât a unei predi- 
lecţiuni. Trebuiau delimitate metodele de cercetare si de cu- 
noaştere; dacă matematica e un instrument pentru cunoașterea 
universului, credinţa — „la foj? — este mijlocul ds a cău'a pe 
Dumnezeu. Şi Pascal insistă cu putere asupra necesităţii unei 
«delimitări precise între aceste două metode, ca şi între tărâ- 
murile lor. Nicio clipă, Pascal nu susţine o ştiinţă despre 
Dumnezeu, precum nu preconizează credința în materie de 
„cunoaştere a Universului. Dealtfel credinţa ea însăşi nu e mij- 
locul de a găsi pe Dumnezeu, ci numai de a-l căuta. Căci 
ceeace descoperă credința nu e Dumnezeu, ci însuşi omul. E 
äzbitor cum această nuanță a scăpat criticei. Credinţa desco- 

peră, sau mai bine zis explicitează, adâncurile omeneşti. Cât 
despre Dumnezeu, nicio metodă de cercetare, nici chiar cre- 
dinta-dragoste, nu-l poate ajunge. Dumnezeu se därueste celui. 
pe care El îl alege; revelaţia e dincolo de orice cercetare. 
Omul se poate ridica prin căutare, dela cunoaşterea relativului 
până la presimţirea absolutului, cunoaşterea absolutului însă 
e o absurditate. Credinţa, dragostea, smerenia — toate aceste 
atitudini sufleteşti în care Pascal subliniază cu insistență ca- 
racterul irationa] — îl dispun pe om să primească revelaţia; 
dar nu au nici o parte activă la ea. Ele nu sunt decât drumul 
ce tinde spre Adevărul absolut, dar nu-l atinge. Căci acesta 
rămâne în afara cunoștinței iraționale, ca şi a cunoștinței ra- 
tionale, 

Credinţa e propriu zis intuiţia, ce nu e anti-, ci supra-ratio- 
nală: „elle est au-dessus, et non pas contre”. Dacă totuşi 
Pascal nu conteneşte să umilească raţiunea şi adevărurile do- 
bândite prin ea, o face pentru a preveni inerția, pentru a evita 
ca adevărul, la care mintea a ajuns, să fie transformat în 
idol. Orice adevăr dobândit, nu poate să fie decât o treaptă 
către adevărul absolut. 

Omul nu numai nu poate cuceri adevărul întreg pe nicio 
cale, dar chiar când îi e dăruit, nu-l] poate păstra. Singura 
atitudine, care îl face apt să-l trăiască, e supunerea. Pascal 
nu înţelege prin supunere a gândirii înnoptare, prostie, ci in- 
tensificarea gândirii ca inspiraţie. Dealtfel, nu numai că nu 
neagă rostul raţiunii si al ştiinţei, dar le dă chiar un rol im- 
portant în economia conştiinţei. „Il faut savoir douter où il faut, 
assurer où il faut, se soumettre où il faut; qui ne fait ainsi, 
n'entend pas la force de la raison”, si mai departe: „en doutant 
de tout, en se soumettant à tout, on manque de savoir où il 
faut juger”. lar mai departe defineşte creştinismul însuşi ca 
o metodă de a cunoaşte, în çare rațiunea şi supunerea îşi au 
fiecare locul ei precis: ,,soumission ou usage de la raison: 
en quoi consiste le vrai christianisme”. 

Prin urmare, ruperea omului din ordinea raţională, in- 
troducerea lui prin credință într'o ordine nouă spirituală, nu 
e o lovitură dată ştiinţei pozitive, ci este afirmarea unui şir 
infinit de alte grade de cunoştinţă, la care nu se ajunge prin 
argumentare, ci prin salturi continue ale conştiinţei din cunoscut 
în necunoscut. Dragostea este cuvântul în care Pascal concen- 
trează tot acest dinamism al spiritului, și prin care accentuează 
acţiunea gândirii, opunând-o gândirii pasive necreatoare. ,,L'’a- 

mour est de lu pensée en mouvement”. În timpul conversiunii 
sale religioase, el nu neagă activitatea ştiinţifică, ci transpune 
pe toate registrele conştiinţei descoperirea sa matematică: după 
cum diferitele grade de infiniti nu sunt legate prin continuitate 
între ele, şi după cum nu se trece treptat dela un grad inferior 
la un grad superior, ci prin salturi, tot astfel nu se trece din 
cunoaşterea rațională științifică la credinţă, dela adevărul re- 
lativ la adevărul absolut prin acumularea şi continuitatea pro- 
belor, ci prin saltul conştiinţei din gândirea ce se desfășoară 
ca demonstrație în dragostea care e cunoștință creatoare. 

Demonstrarea care duce la probabilitatea lui Dumnezeu 
e un mijloc, ce scoboară credinţa pe planul inferior omenesc. 
Numai dragostea, care e cunoştinţă de alt ordin, trece pe om 
în planul sfinteniei. Oricât omul ar înainta pe calea intelectuală, 
el nu se poate realiza în ordinea superioară care e cea spiri- 
tuală, nu se poate întregi decât trăind și celălalt fel de 
cunoaştere, care e credinţa. Departe de a fi concepută senti- 
mental, ea nu e decât um registru nou al însăşi gândirii, — e 
gândire inspirată. Căci la urma urmelor, gândirea e şi rămâne 
pecetea demnității si a nobletii omeneşti. 

Legenda rupturii dintre Pascal matematicianul și Pascal 
creştinul, a fost răspândită de sora sa, Doamna Périer. In 
dorinţa ei de a înfățișa pe Pascal în lumina perfectei ortodoxii 
şi a unei sfinţenii care îi punea memoria la adăpostul oricărei 
învinuiri din partea bisericii catolice, a insistat mai mult decât 
se cuvine asupra indiferentei pe care Pascal, în ultimii săi ani, ar 
fi aratat-o faţă de ştiinţa exactă. Azi se știe bine că deşi bolnav, 
a tost preocupat până în ultimele zile de calculul probabili- 
tätilor, şi că faimoasa sa conversiune dela 1654 coincide cu 
cel mai intens interes pentru indivizibile. Ascetismul marelui 
gânditor s'a atins fireşte şi de bunurile lui intelectuale, con- 
damnându-le vanitatea, dar nu pentru a le desfiinţa, ci pentru 
a le relativa. Subt aparentul dispreţ pentru știință, el accen- 
luează numai caracterul ei relativ, şi întărește astfel, limpe- 
zind-o, însăşi directiva spiritului modern, care, smerit, se 
leapădă de :rufia absolutului: „il n'y a rien de si conforme à 
la raison que ce désaveux de la raison”. Ca credincios, el 
introduce în conştiinţa ştiinţifică modernă misterul, ca o di- 
mensiune ncuă, şi o salvează din păcatul spiritual care e oprirea/ 
pe loc, fie chiar într'un adevăr probabil. 

Dealtfel metoda de tratare, chiar şi în acelea dintre ,,Pen- 

s&es” în cari se mărturisește misticismul lui Pascal, e tot cea 
geometrică- raţională. 

Dacă Pascal descopere în om o contradicție fără leac, si 
cu adânc simţământ tragic, îi proclamă soarta desnădăjduită, 
dacă aşteaptă mântuirea fără siguranța că © va putea obține 
dela voința de nepätruns a lui Dumnezeu, această nesiguranţă 
ea însăşi se preface pentru crestinul matematician întrun 
orizont de infinite posibilităţi. După ce raţiunea condusese pe 
Pascal până la hotarul ei, de unde îl îmbia să facă saltul în 
credinţă, aceasta, la rândul ei, deschide orizontul nesfârşit ce 
chiamă mintea spre cercetare. 

Pascal e în istoria gândirii o figură cu totul deosebită. 
El întrupează geniul universal al Renaşterii, care nu se opreşte 
la anumite facultăţi si la anumite specialităţi, ci depăşeşte limi- 
tele obişnuite ale cugetări, şi ie lărgește cuprinzând în ea 
sensuri opuse. Sävârsind covârşitoarea sinteză a celor mai ne- 
fmpäcate contraste, el pregăteşte calea unei culturi viitoare, 
al cărei orizont nespus de lărgit va cuprinde tărâmuri noui 
de cercetare. 

Considerat multă vreme ca o ramură lăturalnică în istoria 
filosofiei, lăsat în seama istoriei ştiinţifice şi literare, Pascal 
revine azi pe primul plan al interesului filosofic. El e gânditorul 
în care se întâlnesc toate curentele fundamentale ale veacului 
al saptesprezecelea, care săvârşeşte sinteza superioară a ge- 
niului unei epoci, şi care, mai presus de orişice, este tipul 
reprezentativ al geniului omenesc. 


John Locke 


John Looke s'a născut la Wrington, cu şase ani după 
moartea lui Bacon şi cu trei luni înaintea naşterii lui Spinoza, si a- 
nume la 29 August 1632. Copilăria şi-o petrece la ţară, lângă Bris- 
tol (la Beluton), unde tatăl său avea o mică proprietate. Rămas de 
timpuriu fără mamă, a fost crescut de tatăl său, avocat, care, 
atât prin caracterul său, cât şi prin sistemul său de educaţie, 
a exercitat o considerabilă influență asupra fiului său. Disci- 
plina, la care acesta era supus de mic, era destul de severă, îm- 
blânzindu-se numai pe măsură ce copilul creştea; dela raportul 
autoritar de dominație şi supunere, între părinte şi copil, se trece 
treptat la raporturi apropiate de amicitie. Tatăl lui Locke era 
un puritan inteligent, energic şi cu idei politice liberale; a luptat 

în timpul revoluţiei dela 1648, ca şef al unei unităţi militare, 
în armata parlamentului, iar după restaurarea Stuartilor, îşi reià 
ocupațiile sale. La 14 ani John Locke părăseşte satul pentru a 
urma colegiul din Westminster. Învăţământul aici era concen- 
trat în jurul limbilor moarte, iar metoda de predare era artifi- 
cială; se preda multă gramatică şi se învăţa mult pe dinafară. 
Rigiditatea puritană a înăsprit considerabil disciplina şcolii. 
Timpul de 6 ani a fost pentru Locke suficient ca, odată cu 
o bună pregătire clasică, să termine şcoala şi cu un sentiment 
de adâncă aversiune pentru practica pedagogică a timpului său. 
Vine la Oxford în 1652, pentru a continua studiile clasice. Puri- 
tanismul care domina şi aici, era impregnat de spiritul scolastic; 
cu atât mai vie a devenit antipatia lui Locke faţă de scolastica 
peripatetică şi faţă de formalismul steril al studiilor; totodată 
interesul pentru ştiinţele naturale apare mai pronunţat. Regimul 
la Oxford era mult mai tolerant, iar Owen, conducătorul cole- 
giului Christ Church şi vicecancelarul universităţii, era un om 
intelegätor şi cu vederi largi. La 24 ani Locke obține gradul de 
bacalaureat în litere, încă peste doi ani titlul de doctor si 
rămâne mai departe în învățământul din Oxford, urcând treptat 
scara ierarhiei universitare. Citirea operilor lui Bacon favori- 
zează si mai mult înclinația lui pentru ştiinţele naturii şi mai 
ales pentru medicină. La Oxford se împrietenește cu Robert 
Boyle (cu şase ani mai în vârstă decât Locke), marele fizician 
al timpului, iar mai târziu devine prietenul lui Sydenham, nu 
mai puţin celebru ca medic. Studiul operilor lui Gassendi şi 
Hobbes îl influențează deasemenea pe Locke. In anul 1659 
citeşie pe Descartes şi această lectură îl face să simtă si mai 
acut prăpastia între filosofia medievală şi cea nouă. La 1665 
Locke se hotărăşte să renunțe definitiv la cariera ecleziastică. 
Primeşte un post de secretar de legatie în Germania, dar peste 
un an se reîntoarce la Oxford, consacrându-şi timpul studiilor 
medicale, care devin domeniul de preferință al ocupaţiilor sale. 
Locke este consultat în calitate de medic de către lordul Ashley 
(viitorul conte Shaftesbury), ministrul lui Carol al II-lea; aju- 
torul medical a dat rezultate bune și de atunci viaţa lui Locke 
este legată de soarta lui Ashley, protectorul şi prietenul său, 
căruia îi face servicii de secretar, medic, sfătuitor si educator 
(al fiului şi, mai târziu, al nepotului mi Ashley). Asupra lu: 
Locke se repercutează în mod inevitabil şocurile politice suferite 
de contele Shaftesbury şi de partidul liberal (Wigs) căruia îi 
aparține. Contele Shaftesbury a căzut în disgrație şi Locke 

pleacă în Franţa, odată în anul 1672 şi a doua oară în 1675,. 
când stă patru ani, Având sănătate şubredă (sufere de piept), 
se supune unui regim sever, iar doctorul Sydenham îi recomandă 
ca reşedinţă orașul Montpellier; acest oraş prin facultatea sa 
de medicină îi oferă lui Locke şi posibilitatea de a se ocupa 
cu studiile medicale. După ce a recăpătat libertatea, contele 
încearcă să provoace revoluţie, dar, neisbutind, este silit să se: 
refugieze în Olanda (1682), unde moare în scurt timp. Locke, 
fiind şi el bănuit, urmează în anul 1683 aceeași cale şi rămâne 
în Olanda până da revoluţia din 1688. In 1684 se cere destituirea 
lui Locke din postul de profesor la Oxford; el este invitat să 
se reîntoarcă pentru a da explicaţii; ştiind, însă, ce-l așteaptă, 
Locke preferă să rămână în (Olanda, pierzându-și postul. Intro 
vreme chiar, fiind cerută extrădarea sa de către guvernul englez, 
era silit să-şi ascundă domiciliul. Detronarea lui Iacob al II-lea 
şi ocuparea tronului Angliei de către Wilhelm de Orania sunt 
evenimente care aduc schimbări și în viaţa filosofului. El 
revine în patrie în Februarie 1689, insotind pe viitoarea regină 
(prinţul de Orania îi precedase încă din Noembrie 1688). Aici 
Locke se bucură de o mare influenţă politică; propagă idei 
liberale şi contribuie la consolidarea formei constituționale de 
guvernământ. El refuză demnitätile înalte ce i se propun de 
către noul rege şi se mulțumește cu funcţia de comisar al 
apelurilor. În anul 1692 Locke se retrage la Oates, la familia 
Masham. Aici, în atmosfera de liniște și de caldă prietenie, 
ambianţă creată de doamna Masham (fica filosofului Cud- 
worth), Locke rămâne până în toamna anului 1704, data morţii 
sale. La această dată Locke era deja cunoscut în cercurile inte- 
lectuale engleze ca unul din cele mai proeminente spirite ale 
culturii engleze. 

Era normal ca inteligenţa vastă a lui Locke să nu rămână 
străină de preocupările și frământările epocii sale. Luptele religi- 
oase ale timpului i-au pus şi lui problema religioasă şi totodată 
problema dreptului autorităţii politice de a impune o credință religi- 
oasă sau o formă de cult religios. Această întrebare şi-opune precis 
încă din anul 1660. Autorităţii şi intolerantei religioase el opune 
judecata critică și toleranța, pe care o propagă în scrierea sa, 
Incercare asupra tolerantei din 1667, apărută mai târziu sub 
forma celebrei scrisori asupra tolerantei, Epistola de tolerantia 
(1685) tradusă mai târziu în limba engleză. A doua scrisoare 
a apărut în 1690, a treia în 1692, iar a patra (postumă) în 1704. 
Nu trebue să uităm, că Locke a respirat multă vreme atmosfera 

Olandei, patria libertăţii religioase si civile, locul de medi- 
taţii filosofice al lui Descartes şi Spinoza. Este importantă 
deasemenea cartea sa The Reasonableness of Christianity as 
delivered in Scripture, 1695 (Rationalitatea creştinismului expus 
după Scriptură). O altă carte mai.de seamă este Thoughts 
on a christian Life (Gândiri asupra vieţii creştine). Locke a 
fost foarte atacat de teologi; este însemnată polemica lui cu 
Stillingfleet, episcopul de Worcester. „Acesta, a fost ultimul 
duel al filosofiei scolastice cu filosofia modernä” 1). 

Curentele politice din Anglia ale secolului al XVII-lea, 
spiritul de libertate ce-şi găseşte expresia în mişcările revolu- 
fionare şi în reformele constituţionale engleze, se oglindesc şi ele 
în operile politice ale lui Locke; autorităţii politice absolute 
el opune emanciparea şi libertatea cetäteneascä. Un an după 
revoluţie, în 1689, apare Two Treatises on Government (Două 
tratate asupra guvernării); acestei scrieri îi urmează trei studii 
asupra reformei monetare. f 

Dar şi din experiența educativă şi didactică J. Locke a 
ştiut să extragă unele principii teoretice sau regule practice. 
Unul din prietenii säi, Edward Clark of Chipley, având copii 
si nefiind mulțumit de metodele educative ce se practicau 
atunci, se adreseazä din Olanda, unde era refugiat, lui Locké, 
cerând acestuia sfaturi în educație; urmează o serie de scrisori 
în care filosoful englez îşi formulează părerile sale în arta 
educației. Aceste scrisori sunt publicate în anul 1693 sub în- 
„demnul unui alt prieten, matematician şi fizician irlandez, Moly- 
neux, care a socotit necesar ca aceste reflexii să fie cunoscute 
de. către marele public. Ele apar sub titlul: Some Thoughts 
concerning Education (Cugetări asupra educației). Formalis- 
-mului steril al învățământului el îi opune fondul real şi util al 
ştiinţelor; metodei mecanice şi uniforme îi opune primatul indi- 
vidualității şi al spontaneităţii infantile. Până la moartea lui 
Locke cartea a avut cinci ediţii. 

Spiritul sec al învăţământului de atunci nu a putut să nu 
provoace o reacţie vie de contrast în sufletul lui Locke. Vioi- 
-ciunea şi curiozitatea sa naturală sufereau; spiritul său, doritor 
de viață şi de natură, a găsit o exteriorizare fericită în ştiinţa 
timpului; secolul al 17-lea este secolul ştiinţelor naturii. Prie- 
tenia lui cu Sydenham şi cu Boyle a favorizat şi mai mult 
apropierea sa de problemele ştiinţifice ale timpului. Lectura 


1) H. Hoffding, Histoire de la philosophie moderne I, pag, 400, 


www.dacoromanica.ro 


278 John Locke 


unui Descartes, Bacon sau Hobbes a pus problemele de me- 
tafizică alături de problemele ştiinţei contemporane. Alchimia 
primia lovituri de moarte dela chimistul Boyle, medicina pro- 
fană şi fantezistă bătea în retragere în faţa metodei empirice a 
unui Sydenham; Locke nu va privi obiectul ştiinţei prin prisma 
metafizicei ci va examina problemele metafizice cu ochii omului 
de ştiinţă. Dogmatismului metafizicei ontologice Locke va opune 
filosofia critică. Filosoful Locke începe prin a fi om de: ştiinţă 
pozitivă. În 1668 el scrie un tratat medical Anatomica; în 1669 
De arte medica; în 1668 este ales membru al Societăţii Regale, 
unde trimite din când în când memorii ştiinţifice; filosofia îl 
atrage mai târziu. Imboldul principal porneşte în anul 1670— 
1671, dela discuţii avute acasă la el cu câţiva prieteni; din cei 
mai de seamă era James Tyrrel (care a jucat un mare rol în 
revoluție la detronarea lui ilacob şi la aducerea noului rege) 
şi medicul David Thomas. Discuţiile şi controversele gravitau 
în jurul problemelor de morală şi de religie. Intrebarea firească 
pusă de Locke în faţa acestor discuţii interminabile era dacă 
noi suntem capabili de a le soluţiona în mod ştiinţific şi universal 
valabil. Astfel se naşte iniţiativa celei mai însemnate opere a 
lu Locke An Essay concerning Human Understanding din 1690 
(Incercare asupra intelectului omenesc). Acesteia îi premerge o 
mică scriere în 1671 De intellectu humano şi, în 1688, un rezumat; 
în limba franceză (tradus si editat de Le Clerc, în Amsterdam). 

Activitatea lui Locke n'a fost mciodată întreruptă de 
voiajurile sale, după cum n'a fost oprită nici din motive de 
sănătate. Spiritul său sociabil era sensibil la toate aspectele 
vieţii sociale; inteligența sa vie era permeabilă la cele mai 
însemnate curente ştiinţifice; pasiunea sa pentru adevăr era 
imensă. Aşa se explică faptul că J. Locke este cea mai pro- 
eminentă figură a Angliei din acea epocă; în spiritul său se 
resfrâng cele mai înalte aspirații sociale şi ştiinţifice si astfel 
el este în stare să proecteze în viitor o lumină kare va străbate 
tot secolul al 18-lea nu numai în Anglia, dar si în țările 
străine, cu deosebire în Franţa. Epoca iluminismului a găsit 
pentru prima oară în filosofia lui Locke cea mai adecvată si 
anticipativă expresie a tuturor însuşirilor sale. Locke poate 
fi socotit ca o figură reprezentativă a iluminismului, iar filo-. 
sofia sa se poate considera ca „un preludiu al marei simfonii 
de idei ale acestei epoci” 1). 


1) W. Windelband, Geschichte der neueren Philosophie, 1919, I, p, 273, 

Scrierea fundamentală a lui Locke nu este numai o primă 
teorie a cunoașterii, clar formulată, dar este, în oarecare mă- 
sură, şi logică şi psihologie si morală și teologie; este un feno- 
men natural pentru faza de sincretism în care se află încă aceste 
discipline: aspectele logic şi gnoseologic nu sunt încă despărțite 
de cel psihologic, iar morala este încă dizolvată în psihologie 
şi mai ales în teologie. Pentru ușurința descrierii vom încerca, 
pe cât va fi posibil, să degajăm aparte diferitele categorii de 
cunoștințe cuprinse la un loc în această operă. Cartea a fost 
scrisă cu întreruperi, timp îndelungat și la intervale diferite; 
Locke îşi dă seamă de imperfectiile construcţiei si de nume- 
roasele repetiţii. Partea întâi tratează despre noţiuni înăscute, 
a doua despre idei, a treia despre cuvinte, iar a patra despre 
cunoştinţă. 


Teoria cunoaşterii. 


Bacon şi Descartes sunt reprezentanţi ai filosofiei noui 
prin accentuarea punctului de vedere metodologic al cunoaşterii, 
dar ei nu şi-au pus problema validității cunoștinței, rămânând 
astfel dincolo de pragul filosofiei critice; scopul cunostintei 
este presupus deci ca realizabil; nar rămâne decât problema 
mijloacelor. Locke pune problema scopului însuşi al cunoștinței 
şi, prin aceasta, pune greutate pe aspectul gnoseologic, devenii 
după el central în filosofie. Din acest punct de vedere, Locke 
poate fi socotit, fără exagerare, ca precursor al lui Kant. 

„Inainte de a ną angaja în acest fel de cercetări (morale 
şi religioase) — spune Locke — este necesar să ne examinäm 
propria noastră capacitate şi să vedem care sunt obiectele 
accesibile minţii noastre şi care sunt deasupra înţelegerii noa- 

(Essay, Prefaţa). Gândirea, întâlnind un obstacol, se 
întoarce asupra sa sub forma unei probleme; în loc de a ne 
ocupa cu natura obiectelor inteligenții noastre, e nevoie să 
examinăm inteligenţa însăși; ea nu se percepe uşor pe ea însăşi: 
e mevoie să ne aşezăm la o distanţă spre a o putea cerceta ca 
obiect al gândirii. Problema teoriei cunoașterii este pusă: îna- 
inte de a rezolva enigmele lumii externe, trebue să încercăm 
puterea instrumentului nostru de cercetare, să constatăm ,,cer- 
titudinea şi întinderea cunoştinţelor umane, precum şi gradele 
credinței, ale opiniei şi ale asentimentului ce le putem avea cu 
privire la diferitele subiecte ce se prezintă spiritului- nostru” 
(Ess. Introd.). Ce valoare are cunoştinţa noastră? Care sunt 
limitele ei? Cât şi ce cunoaştem? Nu este nevoie de subliniat; 

räspunsul la aceste probleme este de mare importantä, cu- 
noasterea puterilor noastre ne vindecă de dogmatism si tot 
ea ne fereşte si de scepticism. Pilotul ce încearcă adâncimea 
mării trebue să cunoască lungimea sondei sale; artileristul trebue 
să ştie puterea de bătaie a tunului. 

Aceste probleme par a fi în strânsă legătură cu întrebarea 
asupra originei cunoștinței noastre. Opoziția între izvorul em- 
piric şi cel raţional al cunoștinței este veche. Locke dă acestei 
opoziții un caracter specific, care pentru multă vreme deplasează 
centrul discuţiei spre problema originei cunoștinței. Cercetarea 
dobândeşte astfel un caracter psihologic sau, mai precis, psi- 
hogenetic. Filosofia lui Locke este „o istorie naturală a inte- 
lectului omenesc” 1). Puterea cunoaşterii Locke o va deduce 
din originea psihologică a cunoștinței. Cum fundamentul cu- 
nostintei sunt ideile, o întrebure importantă şi preliminară pentru 
Locke este aceasta: avem sau nu idei înăscute? 

1. Problema ideilor înăscute. După unii comentatori. partea 
întâia din ,,Essay” a fost scrisă la urmă şi este evident că nu 
se îndreaptă atât împotriva teoriei carteziene a ideilor înăscute 
cât împotriva filosofiei platonice dominante pe vremea aceea 
la Cambridge. Desvoltarea acestei probleme în lucrarea lui L.ocke 
este deci, mai mult o replică; el nu numeşte din ‘adversari decât 
pe Herbert, care într'o lucrare din 1656 susține că am avea 
câteva idei înăscute (în număr de cinci) din care una este ideia 
de Dumnezeu, iar celelalte sunt idei mai mult cu caracter re- 
ligios-moral (ex.: datorie, lege). Înţelesul de idee în filosofia 
lui Locke pierde ultima legătură cu ideia platonică; ea devine 
sinonim cu termenul de conţinut intelectual. Astfel, atât sen- 
sațiile, imaginile sau noţiunile, cât si sentimentele, sunt idei. 
Acest înţeles se generalizează în filosofia engleză şi chiar 
mai mult, intră în patrimoniul limbilor populare ale altor ţări. 
După părerea lui Locke nu există idei înăscute. A gândi altfel, 
este a te lăsa pradă a tot felul de prejudecăţi; înseamnă a 
justifica mai usor indolenta intelectuală sau vanitatea personală; 
susținerea ineității ideilor te scuteste de a le căuta o altă 
explicaţie, pe lângă că le dă mai mare prestigiu. Dar să exa. 
minăm mai întâi principiile teoretice. 

Susținerea ineitätii ideilor se întemeiază pe consimtimântul ` 
general ;. unde oare se află primitivul, copilul, idiotul sau omul 
incult, care să ne poată formula principiul: un lucru nu 'poate sä 


1) Kuno Fischer, Baco von Verulam, 1856. p, 414, 

fie şi să nu fie în acelaș timp? Obiectia că un asemenea efort 
mu se poate cere dela ființe care nu au întrebuinţarea normală 
a rafiunei, nu se poate sprijini pe observaţie: un copil este 
străin de aceste principii, chiar după ce este în stare să rationeze. 
Dacă ideile ar fi înăscute, ele ar trebui să fie atât de evidente, 
încât, ca să fie înţelese, n'ar fi nevoie de facultatea de a rationa 
şi, afară de aceasta, care ar fi atunci criteriul de deosebire între . 
“ideile înăscute şi cele câştigate? N'ar fi oare mai drept să 
trecem toate ideile în categoria celor înăscute? Dar se 
afirmă că ideile înăscute ar exista în suflet chiar înainte de 
a fi deduse de rațiune. Ce înseamnă a exista în suflet fără a 
fi aperceput de conştiinţă? O contradicție; a avea în suflet a 
idee, este a fi iconstient de ea; ideile înăscute, sau sunt con- 
ştiente sau nu există. Dacă există, ele trebue să aparţină tuturor 
oamenilor, să fie în aceeaşi măsură clare și distincte, o ipoteză 
desmintitä de experienţă. Dacă ideia de Dumnezeu, spune Locke; 
nu este înăscută (şi vom vedea că .ea nu este înăscută) cu atât 
mai püfin sunt înăscute celelalte idei. Mai există o întâmpinare 
posibilă din partea apărătorilor ideilor înăscute: ideile din me- 
morie există în suflet fără a fi conştiente. Este adevărat, răs- 
punde Locke, numai că p idee, atunci când revine în suflet, 
pierde caracterul de actualitate, dobândind o notă de reminis- 
cenţă; o idee, sau pe vine pentru prima oară din experienţă, 
sau ne apare ca o amintire; o altă posibilitate nu există. Așa 
dar, nici principiul de identitate, nici cel de contradicție şi 
nici alte axiome teoretice nu pot fi socotite ca idei înăscute. 
Consecvent cu tradiția carteziană, Locke nu vede o a treia 
posibilitate între a fi conştient si a nu exista psihologiceşte; Leib+ 
niz ne-o va indica prin extinderea noțiunii de suflet şi la, 
domeniul inconştientului; raționalismul va dobândi astfel o nouă 
armă împotriva empirismului. 

Aplicând aceleași argumente la principiile practice, Locke 
găseşte şi mai puţine motive de a le socoti înăscute. În afară 
de lipsa şi mai evidentă de uniformitate în părerile morale, 
„acestea nu sunt evidente in ele înseși ci au nevoie de demon- 
stratie. Convingerile noastre morale me-au fost transmise prin 
educaţie şi prin puterea 'ambianţei sociale; ele au fost primite 
fără nici un examen critic și, în loc de a le supune unui control 
raţional, noi le decretăm deadreptul înăscute; astfel punem 
rezoluția de veto liberului examen al “acestor principii, devenind 
sclavi ai opiniei publice şi ai credulitätii oarbe. Această in- 
“terdicție poate servi unora de instrument puternic pentru gu- 


www.dacoromanica.ro 


282 John Locke 


vernarea maselor de ignoranti. Aşa dar, nici ştiinţa, nici morala, 
nici religia nu sunt înăscute. , 

După ce a combătut teoria adeilor înăscute, Locke are 
convingerea că nu i-a rämas decât o singură soluție: toata 
ideile vin din experienţă. Conştiinţa este, din acest punct de 
vedere, o tabula rasa, pe care percepțiile înscriu semnele lor; 
„nihil est in intellectu quod non fuerit in sensu”. Locke este 
departe, totuşi, de a socoti spiritul ca lipsit complect de orice 
putere, inițiativă sau impulsiune proprie; analogia făcută nu 
se referă decât la confinuturi sufleteşti provenite din afară. O- 
poziţia empirism-raţionalism se transformă în opoziţia înăscut- 
câştigat. Leibniz va intrevedea mai târziu o altă perspectivă 
(cunoscută, datorită întârzierii de apariţie a operii sale de 
ieoria cunoaşterii, abia în 1765); ar exista idei ce ne vin din 
experiență şi idei cari ne vin cu ocazia experienţii. Geniul lui 
Kant pretizează definitiv opoziția a priori şi a posteriori, 

2. Izvoarele şi structura ideilor. Celelalte probleme fun- 
damentale din teoria cunostintei, a obiectului si a limitelor cu- 
noştinței omeneşti, sunt tratate mai ales în cărţile a doua şi a 
patra. Cunostinta este o relaţie şi primul lucru care ne interesează 
este ideia; ne vom întreba mai precis: de unde vin ideile şi care 
este natura lor? Prin experienţă Locke nu înţelege numai per- 
ceperea lumii externe, a aspectului sensibil al lucrurilor mate- 
riale, dar şi perceperea propriilor noastre operaţii sau mani- 
festări sufleteşti ce au loc cu ocazia percepției externe. Vechea, 
ppozitie între lumea psihică şi cea fizică a luat, în concepţia 
lui Locke, forma gnoseologică şi psihologică; la Descartes două 
substanţe, la Spinoza două atribute, la Locke două izvoare de 
cunoaştere (Windelband). Avem două izvoare ale ideilor: sen- 
satia şi reflexia. Prin reflexie înţelegem, în sens general, orice 
proces intern de conştiinţă şi de aceea Locke găseşte că! i s'ar 
potrivi termenul de simţ intern (fără a ne închipui pentru aceasta 
un anumit organ sensorial); reflexia este însuşirea de a oglindi 
propriile noastre operaţii sufleteşti. Se vede de aici clar cât de 
insuficientă poate fi caracterizarea filosofiei lui Locke prin 
epitetul de sensualistă, cum o fac unii interpretit). „Locke 
suprimă legătura tradițională (să ne gândim de pildă la Hobbes) 
între empirism şi sensualism '2). Nu există decât aceste două 
căi de experienţă, iar bogăţia ideilor noastre este în funcție de 

2) Brehier, Hist. de la phil. II, 1, 282. 

contactul sufletului cu lumea externă şi de variaţia operaţiilor 
noastre sufleteşti. Prioritatea, cel puţin temporală, o are izvorul 
extern, căci reflexia, trebuind să fie trezită de către stimulul 
exterior, vine în urma cunoaşterii sensoriale. Filosofii de mai 
târziu iau atitudine cu privire la acest dualism fie accentuând 
asupra uneia din surse (externă — Condillac, internă — Berke- 
ley), fie păstrându-le, sub o altă formă, pe amândouă (impresii 
şi idei, la Hume). 

`a) Ideile simple. Metoda lui Locke în explicarea mate- 
rialului cunoștinței omeneşti este prin excelenţă analitică. Această 
metodă a dominat gândirea filosofică, şi mai ales acea psihologică, 
până în timpurile noastre; pentru a se sublinia afinitatea ei cu. 
metoda ştiinţelor naturei, și mai ales cu acea din chimie, de 
analiză, de descompunere a unui complex în elementele sale 
ultime, ea este cunoscută astăzi ca integrată în concepția ato- 
mistă a sufletului. 

Ideile se împart în două mari grupe: idei simple şi idei 
complexe. Cele dintâi se deosebesc după provenienţă. O categorie 
este alcătuită din idei care ne vin printr'un singur simţ, cunr 
sunt diversele modalităţi de sensaţii (culorile, gusturile, sunetele, 
etc.). Simţul tactil ne dă o idee foarte importantă, ideia soli- 
dității. Ideia aceasta este din cele mai constante şi esenţiale; 
ea este foarte strâns unită cu ideia de corp, de materie, fiindcă 
numai prin ea corpul poate umplea un spaţiu. Soliditatea este 
deosebită atât de spaţiu, care n'are nici rezistenţă, nici mișcare, 
cât şi de ideia de duritate, prin care se înțelege o unire puter- 
nică a particulelor materiale. Termenul de soliditate este prefe- 
rabil celui de impenetrabilitate, acesta din urmă fiind nu numai 
un termen negativ, dar şi un efect al solidității. Soliditatea este 
cauzată de rezistența corpului. Este de subliniat această însuşire 
de rezistenţă pe care ne-o procură simţul tactil; acestui simţ (şi 
celui muscular) i se jatribue în: genere, de către filosofi, mai 
multă obiectivitate decât celorlalte simţuri. Pe ideia de rezis- 
tentä, prin intermediul noţiunii de efort, Maine de Biran va 
clădi conştiinţa lumii externe. Gândirea lui Locke ‘se separă 
aici de aceea a lui Descartes: spaţiul nu poate fi un atribut 
esențial al materiei, deoarece putem concepe o întindere spa 
Halä, vidă, necorporală, adică nesolidă (fără rezistență), in- 
divizibilă şi imobilă, spre deosebire de întinderea corporală, 
solidă, divizibilă şi capabilă de mişcare. Al doilea grup de idei 
simple îl reprezintă ideile venite prin mai multe simţuri; aşa 
sunt ideile de: spaţiu (prin senzaţii vizuale unite cu senzaţii 

tactile), figură, mişcare, repaos şi mobilitate. Ideile venite prin 
reflexie s'ar subdivide în două clase principale, corespunzătoare 
celor două puteri spirituale: intelect şi voinţă. În fine, ultima 
grupă de idei o constituie ideile provenite din amândouă sursele 
deodată, de pildă: durata, unitatea, existenţa, puterea, plă- 
cerea si durerea. 

Ideile simple reprezintă limita inferioară a definiţiei, căci 
oricare ar fi cuvântul prin care am încerca să definim o asemenea 
idee, el ar însemna un înţeles cu desăvârșire eterogen faţă de 
ideia de definit. Nici o definiţie mu ne poate face să înțelegem 
‘o culoare, de pildă, ii s'o fi trăit vreodată. În loc de a 
defini aceste idei simple, Je putem stabili un înţeles, indicând 
condițiile lor de producere. Din acest material elementar re- 
zultă toate cunoştinţele după cum numai cu ajutorul a 24 
de litere ale alfabetului se poate construi un număr prodigios 
de cuvinte. Noi nu putem creia idei simple; ele ne sunt date; 
spiritul le primeşte pasiv. Importanţa lor mare constă în faptul 
că pe ele se bazează întreaga noastră construcție de idei si 
«de cunoştinţe. 

b) Ideile complexe. Din idei simple activitatea spirituală 
creiază, prin combinare, compunere și abstracție, idei complexe. 
Acestea pot rezulta din elemente unice, privite în ele înseși, 
cum sunt modurile şi substanțele; ele mai pot reprezenta idei 
formate prin comparaţie, relațiile. Modurile, însuşirile, se divid 
în două mari clase: simple si complexe. (sau mixte). 

Modurile simple, din clasa ideilor complexe, sunt deter- 
minări sau modificări ale unei singure idei simple; astfel ideile 
de distanță, lungime, profunzime, capacitate, de loc şi de imen- 
sitate, rezultă din ideia simplă de spaţiu, după cum ideia de 
doi este compusă din ideia unităţii repetate. Tot aşa, din ideia 
de durată rezultă succesiunea, timpul (ore, zile, ani), momentul 
şi eternitatea; din ideia de unitate rezultă numerile, iar din 
acestea derivă infinitul. Acesta, dealtfel, este produsul unei 
“idei mai generale, al ideii de mărime: spaţiul, timpul şi numărul 
ne duc deopotrivă la înţelesul de infinit, cu deosebire că numărul 
ne dă o idee mai netă a acestuia. Ideia de infinit izvorăşte din 
puterea de a spori o mărime (spaţiu, durată, număr), prin noui 
adäogiri; orice mărime este capabilă de sporire pe cale: de 
repetiție. Infinitul, deci, implică ideia unei progresiuni fără 
limite; de aceea, dacă ne este permis a vorbi despre infinitatea 
spaţiului, a timpului sau a numărului, noțiunea de spaţiu infinit 
şi actual este o absurditate, căci ea presupune o limită şi-o 

oprire, însuşiri tocmai opuse ideei de negatie a oricărei limite. 
Ideia de infinit cuprinde fin ea o parte pozitivă şi clară a unei 
mărimi determinate, alături de o parte negativă si obscură, 
constituită din ceea ce depăşeşte această mărime, negația sfâr- 
şitului, ceva ce poate spori necontenit. lată de ce încercarea de 
a vedea în afară un corespondent al ideei de infinit este o de- 
pășire a experienţii. Din alte posibilități de construcție de 
moduri simple, vom găsi ideia de alergare, alunecare, 
dans, etc., ca rezultate din ideia de mișcare, apoi mai 
multe moduri de sunete, de culori, de mirosuri, de gusturi, 
moduri ale gândirii (sensatia, memoria, reminiscenta, atenţia, 
raţionamentul, voinţa, judecata, etc.), ale plăcerii şi ale durerii 
(iubirea, ura, tristeta, speranţa, etc.). Ideia de libertate este 
deasemeni un mod simplu, rezultat din ideia, de putere, care pro- 
duce două moduri generale, de putere activă și de putere pasivă. 
Ideia de putere rezultă mai ales din reflexia asupra operaţiilor 
spirituale, mai mult decât din sensatii exterioare. Şi” această 
părere a lui Locke merită să fie reţinută ca o încercare de a 
explica în mod psihologic geneza notiunei de putere. Dacă 
întrebarea asupra libertăţii de a face sau de a nu face ceva 
este foarte normală, întrebarea asupra libertăţii de a voi este 
fără sens. Libertatea mea este în funcţie de puterea mea de 
a face sau de a nu face un lucru pe care-l voesc. 

Modurile mixte sunt combinări active ale ideilor simple. 
Ele reprezintă unităţi legate de câte un nume; le putem! câştiga 
şi pe calea limbajului (prin explicaţie), analizând termenii; noi 
le înţelegem atunci reducându-le la elementele lor, la idei 
simple. Aşa, de pildă, fără să fi avut ideia de sacrilegiu, noi 
o putem înţelege prin enumerarea ideilor simple, din care se 
compune. Formarea acestor idei este în funcţie de obiceiurile 
şi instituţiile unui popor. Ele se pot forma şi prin experienţă sau 
observaţie (de pildă, noţiunea de luptă), dar ele mai pot fi 
şi rezultatul unei invenţii (ex.: imprimeria). 

A doua categorie de idei complexe o constituie ideile de 
substanţe. Acestea sunt grupuri de însușiri, constituite în unităţi, 
legate de câte un nume şi de câte un substrat, înţeles, ca suport 
permanent al acestor însusiri. Noi ne făurim o sumedenie de idei 
de substanţe speciale: cal, om, plumb, apă, etc. De asemenea, 
formaţiuni complexe sunt si ideile de substanţe în general: de 
corp sau de materie gi de spirit. Ideia de Dumnezeu noi o 
constituim pe aceeaşi cale: ea este compusă din idei simple do- 
bândite prin reflexie; după ce am format ideia de existenţă, 

„durată, cunoştinţă, putere, plăcere, fericire și altele, noi sporim 
cu ajutorul ideii de infinit, fiecare din aceste idei. Ideia de 
Divinitate, ca fiinţă infinită, atotputernică, înţeleaptă şi per- 
fectă, nu este decât infinitul adăogat la ideile de existenţă, putere, 
„cunoştinţă, etc. Locke mai deosebeşte o speţă de substanţe 
«colective: armată, univers, oraş, flotă, constelație, etc.; toate 
ideile artificiale sunt colective. 

Ideile relationale implică raporturi între lucruri; ele fac 
parte din idei complexe. Toate lucrurile se pot înfățișa în' aproape 
o infinitate de relaţii. Relaţia cauzală este un tip de idee rela- 
țională: ea este scoasă din observaţie, din experienţă. Noi ob- 
servăm că unele lucruri, — calităţi sau substanțe — încep a 
«exista datorită altui lucru. „„Prin această observaţie noi dobândim 
ideia de cauză şi de efect. Ceea ce produce o idee simplă sau 
complexă noi denumim cu termenul general de cauză, iar ceea 
«ce este produs, prin termenul de efect”. (Essay, II cap. XXVI, 
I). In afară de relaţiile cauzale, mai există relaţii temporale, 
spatiale, de putere, de instituţii (general-armată, cetățean- 
stat), naturale (părinte-fiu), proporţionale (mai alb, mai dulce), 
morale (raporturi de conformitate între o acţiune voluntară şi o 
regulă) şi de identitate. Raporturile de identitate sau de com- 
paratie a lucrului cu sine însuşi pot avea de obiect identitatea 
substanţelor (Dumnezeu, inteligență finită, corpuri materiale) 
sau a modurilor. Identitatea corpurilor materiale depinde de 
“masa compusă a aceloraşi particule ce se află în coeziune unele 
cu altele; identitatea vegetalelor şi a animalelor stă în organizareà 
lor, în unitatea vieții, ce face ca, cu toată schimbarea, particule- 
lor, unitatea să rămână aceeaşi. Identitatea personală rezidă în 
conștiința de sine a individului uman. Trebue să deosebim ideile 
ce conţin relaţii între lucruri de relaţii între idei; acestea din 
urmă se formulează în propoziţii şi, când au un caracter de 
certitudine, se numesc cunoştinţe. 

3. Ideile şi lucrurile. Dacă sub raportul structural toate 
ideile se aşează pe acelaşi plan, bucurându-se de aceeași impor- 
tantä, sub raportul valorii lor reprezentative, al relaţiei lor cu 
lumea pe care o reprezintă, (am putea spune, sub aspectul 
cognitiv), ele au o importantă diferită. In raportul dintre idei şi 
lucruri me vom ocupa mai întâi de corelatul extern; cum sunt 
lucrurile şi ce cunoaştem din ele? 

Lumea externă, obiectele materiale, ni se prezintă ca o 
sumă de calităţi sensibile. Intrebarea se pune: exprimă oare 
ideile noastre lumea externă aşa cum este ea? Sunt oare obiectele 

aşa cum le înfățișează ideile noastre? Problema e veche şi s'a 
răspuns la ea în diferite feluri. Filosofia scolastică, reluând pro- 
blema, deosebea datele sensibile, cunoscute în ele însesi şi 
numite calităţi primare ale lücrurilor, de datele pur subiective, 
numite calități secundare. Locke păstrează această terminologie, 
iar filosofia carteziană si ştiinţa timpului său îi ajută să pre- 
cizeze conţinutul acestor două cadre. Ideile lui Galilei, ale lui 
Robert Boyle şi ale lui Descartes, au făcut ca această pro- 
blemă să nu lipsească din epistemologia lui Locke. Galilei 
afirmase că procesele obiective ale naturii nu se pot explica 
decât cu ajutorul matematicei; înseamnă că raporturile şi no- 
țiunile matematice ar aparține şi lumii externe. Caracterul de 
subiectivitate al sensatüilor a fost afirmat, înainte de Locke, încă 
de Campanella, Descartes şi Hobbes. Concepţia mecanicistă, 
după care toate fenomenele naturale se pot reduce la mişcarea 
particulelor unei materii cu calităţi neschimbătoare, este do- 
minantă la sfârşitul secolului al 17-lea. Obiectele externe sunt 
despoiate de o mare parte de însuşiri calitative; lor nu le 
aparţine, după Locke, decât soliditatea, întinderea, figura, nu- 
mărul, mişcarea şi repaosul; acestea sunt calitățile primare. 
Ideile produse de aceste calităţi se aseamănă cu însușirile lu- 
<rurilor; calităţile primare le cunoaştem așa cum sunt ele în 
realitate, sau, viceversa, ele sunt aşa cum le cunoaştem. Dar 
cum se explică toate celelalte impresii pe care le atribuim lu- 
crurilor: cald sau rece, culoare, sunet, miros, etc.? Ele se 
atribue în mod eronat lucrurilor. De fapt ele nu există în 
lucruri, decât ca simple puteri sau posibilităţi ale calităţilor 
primare de a produce în noi, prin configuraţia lor (situaţie, număr, 
figură şi mișcare), efecte asupra organelor noastre. Aceste 
calităţi secundare se pot percepe imediat (de ex.: mişcarea mai 
rapidă a particulelor unui corp în contact cu mâna ne dă sen- 
satia de căldură) sau mediat (soarele topeşte ceara, iar aceasta, 
în contact cu simţurile, ne apare moale, caldă şi albă). Am 
putea spune, cu alţi termeni, despre calitățile primare că sunt 
obiective, iar despre cele secundare că sunt subiective. O expe- 
rienţă simplă ne poate demonstra subiectivitatea unor idei simple. 
Dacă prealabil încălzind o mână şi răcind alta, le introducem 
pe amândouă într'un vas cu apă de temperatură potrivită, vom 
simţi la o mână sensafia de cald, far la alta sensatia de rece. 
Cum apa nu poate fi caldă şi rece în acelaş timp, aceste sen- 
saţii trebue: să le socotim subiective. Prin această experiență 
Locke ne dă un exemplu foarte elocvent de deosebire dintre un 

fenomen psihic şi unul fizic (căldura ca obiect al fizicei şi ca 

obiect al psihologiei). Această deosebire devine familiară penirur 
filosofii secolului al 18-lea. Dacă ideilor corespunzătoare ca- 

litätilor secundare le lipseşte asemănarea cu excitantul din a- 

fară, nu înseamnă însă, că le lipseşte corespondența, corelatia 

cu acesta. O culoare se aseamănă tot atât de putin cu obiectul 
extern, câi şi durerea cu mişcarea cuțitului înfipt în corpul 

nostru; dar după cum durerea este un efect al tăieturei, tot 

astfel şi culoarea este efectul anumitor vibrații mecanice. Ideia 

corespunzătoare calităţii secundare este un simplu semn şi sea- 

mănă tot atât de puţin cu lucrul cât şi cuvântul scris pe hârtie 

cu gândul pe care-l exteriorizează. Dacă n'ar exista nici o- 
fiinţă înzestrată cu organe sensoriale, n'ar exista în lume nici 

lumină, nici căldură, nici durere; aceste calități deci, nu există - 
decât în corpul nostru. Dar dacă ar dispărea omul (conştiinţa 
apencepătoare), soarele tot ar exista, soliditatea, întinderea, 

figura şi mişcarea ar exista ca modificări reale ale materiei. 

Din galitätile primare enumerate pare că Locke dă cea mai 

mare importanţă, alături de soliditate, mişcării, iar dintre sim- 
turi locul principal îl ocupă simţul tactil. Nu este greu'de obser- 

vat corelatia între soliditate și mişcare, pe de o parte, şi tact, 

pe de altă parte. 

Ceea ce reprezintă calitățile primare pentru lumea externă 
reprezintă intelectul şi vôinta pentru suflet; aceste idei traduc 
esenţa sufletului. 

După ce am văzut cum se prezintă lucrurile în raport cu 
ideile, să vedem ce deosebiri am găsi în idei ca semne repre- 
zentative de obiecte. Locke deosebeşte trei criterii de examinare - 
a ideilor: al realității, al completitudinei şi al adevărului. 
Care dintre idei o putem socoti reală şi care închipuită? Toate 
ideile simple sunt reale. Asta nu înseamnă că ele ar fi nişte 
imagini ale lucrurilor; ele sunt nişte efecte constante ale naturii 
lucrurilor, miște semne de corespondenţă constantă între spirit 
şi constituția lucrurilor reale. Ideile complexe, fiind toate com- 
binări voluntare, nu au altă realitate decât pe aceea din spi- 
ritul omului si, totuşi, unele sunt reale iar altele imaginare, căci, 
dacă nu le putem examina sub raportul concordantei lor cu lu- 
crurile externe, ne rămân alte două criterii: lipsa de contra- 
dictie între elementele lor şi conformitatea cu sensul social. 
Dacă arhetipurile modurilor mixte (de ex.: curajul) se află în ele 
înseşi, Locke îşi dă bine seamă că înțelesurile acestor noţiuni 
îl depăşesc pe individ şi atunci le sprijină pe criteriul social al 

adevărului. Locke, totuşi, nu are încă conştiinţa clară a însem. 
nătăţii acestui criteriu, deoarece îl atribue mai mult limbajului. 
Ideile de substanţe sunt formate în raport cu lucrurile din afară 
şi sunt reale, când sunt compuse din idei simple, existente şi unite 
la fel ca şi lucrurile din afară; ideia de centaur, de pildă, fiind 
compusă din idei simple ce nu se află unite în lucrurile din 
afară, este o himeră. Relaţiile sunt şi ele construcţii pur 
mintale. 

Care dintre idei sunt complecte sau adecvate lucrurilor şi, 
care nu sunt? Deşi unele din ideile simple reprezintă calităţi 
primare, iar altele pe acele secundare, toate aceste idei reprezintă 
în mod complect realitatea corespunzătoare; ideile calităţilor 
secundare reprezintă în mod adecvat puterea corpurilor de a 
produce în noi aceste idei. Modurile şi relaţiile, neavând arhe- 
tipuri sau modele în afară, nereprezentând, deci, decât pe ele 
înseşi (de ex.: ideia de triunghiu), sunt toate complecte. Ele 
pot fi defectuoase numai în raport cu numele, cu semnificaţia 
curentă a cuvântului. Ideile de substanţe, fie că le înţelegem ca 
reprezentând esențe reale ale lucrurilor, fie că le considerăm ca 
totalități — mai mult nominale — de caractere, ele nu pot 
fi complecte. 

Ideile în sine, ca realităţi spirituale, nu pot fi nici false 
nici adevărate atât timp cât nu implică o afirmație sau o 
negaţie, întrun cuvânt o judecată. Ele pot fi adevărate sau 
false numai întrucât reprezintă sau nu o conformitate fie cu ceva 
extern, fie cu un înţeles universal admis. Ideile simple nu 
pot fi false în raport cu lucrurile exterioare (albul, galbenul, 
etc. sunt aşa cum ne apar), dar uneori pot fi false în raport 
cu alte idei simple cu același nume (ex.: cineva numeşte roş 
o culoare verde). Modurile complexe (ex.: justiţie, temperantä, 
religie, virtute), nu pot fi false. decât în raport cu ideile din 
spiritul altora. Ideile de substanţe pot fi egal de false atât în 
raport cu realitatea, cât şi în raport cu ideile altora. 

Se vede importanţa atribuită de Locke ideilor Ale 
Locke contestă ideilor generale și abstracte o altă semnificaţie 
decât aceea de scheme mintale, de realităţi psihologice fără 
corespondent extern. Problemele filosofiei scolastice nu dis- 
păruseră complect şi una din problemele arzătoare ale acestei 
filosofii fusese şi aceea a universalelor. L.ocke ia o poziţie 
hotărîtă de nominalism sau, mai just, de conceptualism. Spetele 
de lucruri sau de fiinţe sunt simple concepte, idei complexe, 
noţiuni legate de câte un nume; esentele lor sunt pur nominale 

(în loc să spun aurul este maleabil, este mai just să spun: 
ceea ce numesc aur este maleabil). Totuşi, acest nominalism 
este destul de atenuat, căci creaţiile mintale nu sunt cu totul 
arbitrare: în unirea diverselor calități omul urmează natura, 
şi întemeiază aceste unităţi pe natura lucrurilor. (Ess. III. 
cap. VI, 28-29). Nu este greu de recunoscut în nominalismul 
lui Locke, înfluenta lui Hobbes care afirmase că nu există 
decât lucruri individuale. Cartea a Ill-a din „Essay” Locke 
o consacră analizei de cuvinte; noţiunile sunt cuvinte; a clarifica 
noţiunile, este a raporta semnele, ddică cuvintele, la lucruri. 
Locke nu contestă, totuşi, ideilor abstracte fiinţa lor psiholo- 
gică, după cum le va contesta această posibilitate Berkeley. 

4. Raporturile între idei. a). Cunostinta. Cunoştinţa este 
percepția unei potriviri sau nepotriviri între două idei. Deşi 
Locke încearcă o deosebire între certitudinea cunoștinței si 
acea a adevărului, până la urmă el identifică cunoştinţa cu 
adevărul sigur; cunoştinţa provine din comparatia ideilor clare 
şi distincte; dacă ideile ce se află alături sunt confuze şi 
obscure, raportul între ele mu poate duce la cunoştinţă. Cuno- 
ştința, astfel definită, rămâne, sub raportul gnoseologic, în li- 
mitele stricte ale imanentului. Se înţelege de ce limitele cu- 
noaşterii, după Locke, sunt limitele ideilor; ba sfera cuno- 
stintei este chiar mai îngustă decât acea a ideilor. Mai ob- 
servăm că în concepția lui Locke, cunoştinţa are un pronunţat 
caracter de pasivitate. Adevărul (concordanța sau neconcardanta 
între idei) exercită o constrângere asupra spiritului; noi nu ne 
putem opune adevărului. Empirismul în genere subestimează 
activitatea spirituală, dând preponderență influenţei periferice; 
atomismul psihologic neglijează importanţa spontaneităţii, dând 
prea mare atenție conţinuturilor; spiritul devine prea împovărat 
de greutatea materialului său de construcţie spre a încerca 
o, legiuire proprie. 

După obiect cunoştinţa este de patru feluri: de identitate 
sau de diversitate (ex.: albastrul nu este galben), de coexis- 
tență sau de conexiune necesară (ex.: fierul este susceptibil 
de a fi influenţat de către magnet), de relaţie (ex.: două linii 
paralele cu a treia sunt paralele între ele), şi de existenţă 
reală (ex.: D-zeu există). De fapt cele trei feluri dela, început 
se pot îngloba în unica categorie a relaţiei. Cunostinta variază 
în gradul de certitudine, iar variaţia este în funcţie de felul 
de apreciere a relaţiei ideilor între ele. Din acest punct de 
vedere, şi în anumite cazuri, noi putem proceda intuitiv (ex.: 

rosul şi albastrul, alăturate, ne provoacă o percepție imediată 
şi evidentă a deosebirei). Acest fel de cunoştere este cel mai 
sigur si ne provoacă cel mai mare grad de evidenţă. O evidenţă 
mai slabă ne procură cunoașterea demonstrativă şi, în fine, 
cea mai putin certă este cunoaşterea sensitivä. Identitatea şi 
diversitatea se percep cel mai bine prin intuiție; cunoştinţa 
intuitivă este tot atât de vastă cât şi câmpul ideilor noastre. 
Ideia de cauzalitate, după Locke, se bucură deasemenea de o 
certitudine intuitivă. Cunoaşterea coexistentelor nu se întinde 
atât de departe; ea depinde de observaţie și de experiență; 
fizica şi chimia sunt cele mai în măsură să ne avanseze în acest 
domeniu al substanţelor, al naturii lucrurilor. Cunostinta rela- 
țiilor depinde mult de agerimea inteligenţei noastre şi aci este 
locul demonstrației, cum e cazul cu matematica, morala sau 
ştiinţele juridice. În fine, în domeniul existentii reale ne folosim 
de diferite feluri de cunoaştere, în funcţie de natura existentii. 
Existenţa noastră o cunoaștem intuitiv, existența divină— prin 
demonstraţie, iar existenţa lucrurilor concrete o percepem în mod 
sensitiv; această din urmă „cunoaştere nu se întinde dincolo de 
obiectele aflate în faţa simţurilor noastre. Cum certitudinea cu- 
nostintei este în funcţie de idei, de legăturile între două idei 
şi de înlănţuiri între mai multe idei, rezultă că ignoranta noa- 
stră ar depinde de lipsa ideilor, de neputinta aperceperii de 
legături între ele şi de insuficienţa urmăririi termenilor de le- 
gătură în demonstrație. 

b) Judecata reprezintă relaţiile mai putin certe. Impreju- 
rările ne impun adesea să luăm o hotărîre înainte de; a fi ajuns 
la o cunoştinţă sigură; atunci facem o judecată care este un 
fel de presupunere asupra raportului de potrivire sau de nepo- 
trivire între idei. E de remarcat şi aici acelaş caracter pasiv 
şi atomist: noțiunea este temeiul judecății şi-i premerge acesteia. 

c) Probabilitatea este o aparenţă a concordantei sau a 
lipsei de concordanţă între idei; consimţimântul nostru se ba- 
zează pe dovezi care nu sunt infailibile; avem numai impresia 
că propoziţia noastră este mai valabilă decât contrariul ei, 
şi atât. Starea de spirit ce însoțește asemenea propoziţii o numim! 
credinţă, asentiment, părere. Credinţa noastră nu se mai bazează 
pe intuiţia intrinsecă a raportului între idei sau pe deducție, 
ci pe ceva străin de ideile în chestiune. Locke ne oferă o frumoasă! 
analiză a fundamentelor probabilității; aceasta din urmă este 
efectul mărturiilor altora; critica mărturiei este ceva esenţial 
în procesul de transmitere a cunoştinţelor dela om la om. In 

alte împrejurări părerea noastră se întemeiază pe analogie. In 
acest domeniu crepuscular al cunoștinței există diferite grade 
de lumină, de probabilitate. Pentru această regiune, unde lu- 
mina abia mijeşte, unde contururile ideilor abia se mai disting, 
Locke ne dă câteva sfaturi practice spre a distinge un semn 
de o iluzie, promisiunea unui adevăr de ficţiunea amăgitoare. 

d) Rațiunea. Sfera cunoștinței noastre poate spori numai 
odată cu îmbogățirea numărului de idei (experienţa), cu clari- 
ficarea si precizarea acestora şi cu aflarea ideilor intermediare 
pe baza cărora aflăm raporturi între alte două idei. Când, 
certitudinea sau probabilitatea nu pot fi obținute din raportul 
direct între două idei, atunci e nevoie de idei intermediare, 
de un proces de deducție. Aici intervine raţiunea cu un rol 
dublu: de a descoperi ideile mijlocitoare şi de a trage concluzii, 
după aranjarea termenilor, în aşa fel ca să se evidenfieze 
legăturile între termeni; la fiecare treaptă a deductiei noi avem 
percepția imediată şi intuitivă a legăturii între idei. In părerea 
lui Locke asupra silogismului se recunoaşte gândirea lui Bacon. 
Silogismul nu este un mijloc de descoperire a adevărului si, 
deci, el nu serveşte aproape de loc pentru progresul cunoștinței 
noastre. Procesul de descoperire a adevărului se petrece în 
afară de silogism; acesta vine după cunoștință. Silogismul 
este arta de a aranja dovezile pe care le aveam dejà; a susține 
necesitatea lui, este tot una cu a fi în postura omului, care, 
având vederea slabă si întrebuinţând ochelari, pretinde că nu se 
poate vedea bine decât prin ochelari. Este eronată pretenţia 
acelora, care susţin că din câteva principii generale se pot deduce! 
o serie de adevăruri. Principiile sau axiomele au, în adevăr, o 
evidenţă, dar ele vin după lucruri individuale; adevărul 1+-2=—3 
nu poate fi dedus din principiul „totul este egal cu părțile 
sale”, adevăr mai obscur şi mai tardiv ca apariţie. Axiomele 
matematice, ca şi principiile logice, vin după experienţa indivi- 
duală; iată de ce, conchide Locke, aceste principii sunt scoase 
din experienţă; el nu vede posibilitatea de disjonctiune a acestor 
două idei. Aici constatăm confuzia, care domină întreaga con- 
ceptie empiristă a lui Locke, între apriorismul logic şi cel psi- 
hologic, între condiţie logică si antecedent psihologic. „Putem 
înţelege atunci de ce Locke angajează pe o pantă greşită problema 
cunoștinței şi totodată, de ce Kant este adevăratul inovator 
fericit, când lasă la o parte cercetările otioase asupra antece- 
dentelor psihologice ale cunoştinţelor — capitol de psihologie 
care studiază geneza, dar nu judecă valoarea ideilor — şi 

se interesează numai de fundamentele lor necesare, de presu- 
punerile lor logice”.1) Ceea ce noi numim principii logice 
(de identitate sau de contradicție) sunt abstracții cu punctul 
de plecare în constatări ale experienţii individuale. De aceea 
ele nu pot servi ştiinţei de fundament şi nici nu ne pot folosi 
în confirmarea propoziţiilor individuale. Cunostinta copilului că 
degeiul său mic este mai mic decât corpul său întreg, este 
anterioară maximei „totul este mai mic decât partea”. Maximele 
generale pot servi în învățământ, dar nu pentru progresul şti- 
infei sau ca metodă de cercetare în invenţia şi descoperirea 
adevărului. Aici Locke se sprijină pe autoritatea lui Newton. 
Din analiza unor noţiuni putem scoate propoziţii generale, dar 
sterilitatea lor le deosebeşte de acele propoziţii care contribue 
la îmbogățirea cunoștinței noastre. În această analiză s'ar putea 
intrevedea deosebirea pe care o va face Kant între judecätile 
sintetice şi cele analitice (Windelband). Locke se îndreaptă 
împotriva filosofiei peripatetice, care mai dăinuia în şcolile 
de atunci şi favoriza discuţii sterile. Folosul acestei filosofii 
nu este decât de a reduce la tăcere pe adversarul cure ţine 
să te şicaneze. Aceeași utilitate fusese atribuită silogismului 
de către Bacon. Descartes arătase, odată cu sterilitatea silo- 
gismului, și aspectul de invenţie şi de creaţie în demonstraţia 
matematică. Pentru Locke, deasemenea, adevărurile matematice 
posedă cea mai mare certitudine. Morala, procedând prin de- 
monstraţie, s'ar putea și ea ridica la nivelul matematicei. Ce- 
lelalte “ştiinţi, cum este fizica sau chimia, trebue să recurgă la 
experienţă. Dacă îmbogățirea cunoştinţelor în ştiinţele demon- 
strative se poate face prin inventarea ideilor mijlocitoare, evi- 
denţiindu-se, astfel, potrivirea sau nepotrivirea 'între idei ce nu 
se pot compara imediat, progresul cunoştinţelor experimentale 
nu se poate face decât prin câștigarea noilor idei despre un lucru; 
“calea cunoașterii corpurilor este „o cale direct contrară” aceleia 
a ştiinţelor demonstrative (Ess. IV. cap. XII, 9). Astfel gân- 
direa lui Bacon şi acea a lui Descartes tind spre sinteză în 
filosofia lui Locke. 

Sub raportul metodelor Locke deosebeşte două mari grupe 
de ştiinţe: demonstrative, cum ar fi ştiinţele matematice cu ști- 
infele juridico-morale, şi experimentale, fizica şi chimia (sau, 
mai scurt, filosofia naturală). Primul grup de ştiinţe se bucură 


1) I, Petrovici, Viaţa si opera lui Kant, 1936, pp. 23—14; vezi şi 
pp, 68—69, 

de o certitudine şi generalitate pe care nu o vor. atinge ştiinţele 
experimentale, mai putin sigure şi mai putin generale. Concluzia 
e inconsecventă cu o concepţie empiristă. Prin ea Locke se 
apropie mai mult de Malebranche şi Spinoza, decât de Bacon, 
şi merită cu mai multă dreptate epitetul de „cartezian influenţat 
de Bacon” decât caracterizarea de baconian cu nuanţă carte- 
ziană. 1). Cu atât mai puţină dreptate socotim că are Kuno 
Fischer, care îl socoate pe Locke un baconian consecvent şi 
fără originalitate. 2). 

5. Concluzii: problemele fundamentale. Drept concluzie 
vom degaja din cele spuse gândirea lui Locke cu privire la 
două probleme fundamentale şi corelate. 

a) Problema obiectului si a limitelor cunostintei. Această 
problemă, pusă în cadrul filosofiei lui Locke, s'ar mai putea 
formula şi astfel: dacă există ceva, ce anume? ce putem şti 
despre existenţă? Cum ni se prezintă această lume şi cât putem 
şti despre ea? Aceasta este în fond problema existentii văzută 
gnoseologic. 

Locke deosebeşte trei mari categorii de existente: ființa 
noastră, D-zeu şi lucrurile. Despre existenţa noastră avem cea mai 
înaltă certitudine, de natură intuitivă. Nu ne putem îndoi că 
există în noi ceva care gândeşte; îndoiala însăși ar fi o dovadă 
de existenţă. Argumentul lui Descartes rămâne deci valabil; 
numai că Locke adaogă: „aşa dar, experienţa este aceea care 
ne convinge că avem o cunoştinţă intuitivă despre existenţa 
noastră şi o percepţie interioară infailibilă că suntem ceva” 
(Ess. IV. cap. IX, 3). 

Evidenţa asupra existenţei divine se dobândeşte cu aju- 
torul demonstraţiei, la fel cu demonstraţia matematică; această 
certitudine se întemeiază în ultima analiză pe intuiţia despre 
persoana noastră. Unul din cele mai principale argumente în 
favoarea existenţei lui D-zeu se sprijină pe principiul de cau- 
zalitate. Siguranţa că nimic nu poate produce ceva, o avem 
din experienţa ce ne arată în mod constant că oricând se 
produce un fenomen, el îşi datoreşte existența lui „unei juste 
aplicări sau operaţii a unei alte existente” (Ess. II, cap. XXVI, 
1.). Cum nimic nu poate produce ceva, fiinţa noastră trebue 
să aibă o cauză care a produs-o şi această cauză o numim 
D-zeu. D-zeu este etern, căci dacă ar fi altfel, ar însemna că 


1) R. Falckenberg, Geschichte der neueren Philosophie 1902, p. 152, 
2) Vd, K. Fischer, op, cit, p. 409—419 şi p. 424, 

sa născut din neant. Dar cum facultăţile noastre spirituale le 
datorăm tot Divinităţii, înseamnă că trebue să-: atribuim şi 
însuşirea de putere nemărginită. Autorul nostru trebue să fie 
si o fiinţă inteligentă, căci o ființă oarbă nu poate produce 
o altă inteligenţă. 

Așa dar, ideia de D-zeu nu conţine decât elemente din 
experienţă. Locke nu-și dă seama, însă, că principiul de cauzali- 
tate, scos și el din experienţă, capătă o întrebuințare transcen- 
dentă de vreme ce încercăm să demonstrăm prin el existenţa efec- 
tivă a unei realități pe care nam cunoscut-o în experienţă. 
Astfel cunoștința depăşeşte experienţa, şi încă servindu-se de 
mijloace care nu pot avea decât o tărie empirică. Reiese clar 
nepotrivirea între acest procedeu și afirmaţia lui Locke că 
fundamentul tuturor cunoștințelor se află numai în experienţă. 

Asupra existenţii lumii din afară Locke nare nici o în- 
doială şi nu simte nevoia, ca Descartes, de un alt garant al 
acestei certitudini afară de intelect. Am văzut că evidența 
despre existenţa noastră se dobândește prin intuiţie, existența 
divină o cunoaştem prin demonstraţie, iar lucrurile din afară prin 
cunoaşterea sensitivä. Această cunoaştere nu poate fi decât 
actuală, adică trăită în momentul când lucrurile influenţează 
asupra noastră. Gradul de evidenţă în acest domeniu este mai 
slab. Şi aici sprijinul ni-l dă încrederea în facultăţile noastre, în 
intuiţia noastră internă, în siguranța că simţurile nu ne înşeală 
în referintele lor asupra lucrurilor exterioare. Al doilea motiv 
de a crede în existenţa realităţii externe este şi experiență 
că ideile noastre — în cea mai mare parte — le primim prin 
intermediul simţurilor (lipsa simţurilor atrage după sine lipsa 
ideilor corespunzătoare), iar simţurile singure nu pot produce 
idei (în întuneric nu putem vedea lumină sau culoare). Apoi, 
ideile venite direct dela obiecte au un caracter de constrângere, 
ce lipsește ideilor produse de spiritul nostru, după cum le 
lipseşte și ideilor memoriale. Sensaţiile actuale sunt însoțite 
de plăcere sau de durere, sentimente de care sunt lipsite aceleași 
sensaţii atunci când sunt amintite. Şi în fine, probabilitatea spo- 
reste, cu cât numărul de mărturii sensitive este mai numeros și mai 
variat: toate simţurile sunt solidare în confirmarea realităţii din 
afară. Dar dacă ne-am închipui, cum a făcut Descartes, că 
totul este un vis? Noi simţim, spune Locke, diferența între 
vis şi realitate şi afară de aceasta, dacă totul este un vis, este 
inutilă orice argumentare. Durerea sau plăcerea sunt cele mai 
puternice argumente: cine persistă până la sfârşit în îndoiala 

despre existența lumii externe n'are decât să pună mâna în foc 
ca să se convingă că nu visează. Argumentarea lui Locke este 
riguroasă în aparenţă; în fond el afirmă existenţa unor deosebiri 
între diteritele noastre idei sau stări, pentru a ne constrânge să 
nu găsim o altă cauză a acestor deosebiri decât acea a influ- 
entelor externe. Noi constatăm diferenţe între stările noastre 
psihice; care este cauza acestor diferente?; ea nu poate să fie 
decât lumea obiectelor din afară. Argumentarea lui Locke — 
fără voia autorului — se întemeiază în ultima analiză pe cer- 
titudinea imediată a principiului de cauzalitate, care, la rândul 
lui, este scos din experienţă. Cauzalitatea este o idee relationalä 
complexă, o construcţie mintală, fără corespondent adecvat în 
realitate, dar bazată pe idei simple scoase din observaţie. Cum 
poate această realitate imanentă să ne impună, şi mai ales 
să ne justifice, un salt în regiunea transcendentului? După cum 
Berkeley va limpezi gândirea lui L.ocke în problema substanţei, 
tot astfel, în problema cauzalităţii, Hume va trage, din premisele 
lui Locke, concluzii pe care gândirea, încă prea realistă a lui 
Locke, şovăia să le afirme. 

Fiind admisă existența lumii externe, nu este greu să 
putem cunoaşte ceva despre ea; calea spre metafizica onto- 
ligică este deschisă. Locke, ajuns la limita cunoaşterii, nu 
rezistă tentaţiei de a păşi — aproape fără voie — peste 
hotarele cunoscutalui posibil. Negând substanţa ca obiect adecvat 
al cunoștinței, el va tăgădui şi posibilitatea metafizicei, după 
cum mai târziu Kant va tăgădui posibilitatea unei psihologii, 
cosmologii sau teologii raţionale. Dar, spre deosebire de Kant, 
Locke va face, totuşi, puţină metafizică. Noţiunea de substanţă 
este una din noţiunile centrale pe care obișnuit clädeste un 
sistem de metafizică. L.ocke în această privinţă are o atitudine 
intermediară şi inconsecventă; substanța nu este negată, dar e 
decretată incognoscibilă; ea nu poate fi cunoscută şi totuşi 
i se atribuie însușiri ce i-ar aparține necondiţionat. Consecvent 
tendinței nominaliste a lui Hobbes, Locke consideră substanţa 
ca subiect al unei judecăţi, ca nume la care raportăm continu- 
turile date în percepție, dar nu desfiinţează substanţa, aşa 
cum o fac Berkeley şi Hume. 

Există două substanţe generale: materie și spirit. Din 
teoria ideilor am văzut că nu se poate afirma nimic despre 
esentele reale ale lucrurilor, substanţa fiind o idee complexă, 
o totalitate de însuşiri, legată de un nume şi pentru care ima- 
ginăm, drept suport, un subiect; acesta, însă, pentru noi rămâne 

complect necunoscut. Noi nu putem şti absolut nimic. nici despre 
materie nici despre spirit, după cum, de altfel, şi esenţa proprie 
a Divinităţii rămâne necunoscută. Locke n'are nici o îndoială 
despre existenţa substanţei, dar are tot atât de mare siguranţă 
despre imposibilitatea de a-i pătrunde natura. Care este natura 
materiei? Nimic nu se 'opune ipotezei ca materia să aibă si 
însuşirea de a gândi. Locke depăşeşte această stare de rezervă. 
După cum Divinitatea — substanţa supremă — este înzestrată 
cu anumite însuşiri reale, tot astfel şi corpul posedă proprietăţi 
esenţiale, cum sunt: coeziunea părților solide şi impulsia sau 
puterea de a comunica mișcarea pe cale de impulsie. Întinderea 
singură nu poate fi un atribut al corpului, după cum afirmase 
Descartes, deoarece putem concepe existența întinderii fără corp 
(vidul), pe când nu se poate concepe ceva solid care să nu 
fie corp şi, implicit, să n'aibă întindere şi figură. Aceste în- 
susiri nu sunt numai idei ci şi proprietăţi ale lucrului în sine, 
ale substanţei reale. Substanţa spirituală) are două însuşiri esen- 
fiale, un fel de calităţi primare ale sufletului: gândirea şi vo- 
inta, sau puterea de a pune în mişcare un corp prin gândire 
şi libertate. Ambele substanțe — din care cea spirituală ne 
apare mai clar — mai au drept însuşiri comune: existenţa, 
durata şi mobilitatea. | 
Multe reflexii fecunde din filosofia lui Locke sunt insu- 
ficient armonizate. Acest filosof a împrăștiat multe idei, care 
au fost desvoltate şi precizate de către urmaşii săi. Locke ne 
dă câteva cunoştinţe dogmatice despre substanță; deşi o socoate 
necunoştibilă, el întrevede, totuşi, o posibilitate de a ne apropia 
de natura lucrurilor, şi anume, prin studierea minuțioasă a 
relațiilor între lucruri. Orice substanţă particulară este compusă 
din idei de calităţi primare, din idei de calităţi secundare (pu- 
terea substanţei de a produce „asupra noastră, prin intermediul 
simţurilor, diferite idei; de pildă, culoarea galbenă a aurului 
este posibilitatea metalului de a excita ideia de galben prin 
intermediul ochiului) şi, în fine, din idei de putere (aptitudini, 
active sau pasive, de a produce sau a suferi o schimbare din 
partea primelor calităţi). Noi cunoaștem un lucru cu atât mai 
bine, cu cât ne sunt mai bine cunoscute numeroasele lui relaţii 
cu alte lucruri. Dacă Locke consideră substanța ca imposibil 
de cunoscut, o face şi din motivul că cunoaşterea totală a rela- 
iilor unui obiect cu tot ce-l încorijoară este o imposibilitate. 
„A cunoaşte © substanță este a cunoaște raporturile sale cu 
alte corpuri şi cu poi” (Essay, IV, cap. VI, 14). Numai prin 

ştiinţă, prin cercetarea experimentală a relaţiilor între lucruri, 
ne putem apropia de fondul realităţii. Această idee, care se trans- 
formă mai târziu în ideia de temelie a pozitivismului, poate că 
ar putea fi socotită ca un germene al pozitivismului. 

Din inconsecventa cu privire la substanţă rezultă o altă 
inconsecventä, corelată cu cea dintâi, cu privire la definiţia 
cunoștinței: dacă o cunoştinţă nu este decât un raport între 
două idei, cum se poate concepe un obiect al cunoștinței în 
afară de noi şi necunoscut de noi? Cunoştinţa dobândeşte si 
ea un caracter transcendent. Cu aceasta, însă, intrăm în teoria 
adevărului. 

Doctrina epistemologică a lui L.ocke este o teorie a ştiinţei 
pozitive născânde; prin ea lumea ne apare aşa cum ne-o pre- 
zintă, în linii generale, ştiinţa timpului. Un singur lucru îl 
neglijează Locke: întemeierea gnoseologicä a legii ştiinţifice +); 
această sarcină o va “încerca în parte Hume şi o va duce la 
sfârşit Kant. 

b) Teoria adevărului. Problema adevărului la Locke se 
poate formula astfel: Ce este adevăr? Care este garanția şi 
fundamentul lui? Adevărul este definit ca o justă unire sau 
separație a semnelor (mintale sau verbale); ar părea că este 
o definiție nominalistă; ea ar fi de acord cu definiţia cunoștinței 
(sinonimă cu adevărul), înţeleasă ca o percepție a potrivirii 
sau a mepotrivirii între două idei; avem, deci, și aci un raport 
între semne, căci ideile nu sunt decât semne. Dar ce reprezintă 
aceste semne? Lucruri. Locke nu se mai poate menţine pe 
acest teren şi este nevoit să adaoge că justeta unirii este — prin 
intermediul ideilor — în fynctie de potrivirea sau nepotrivirea 
lucrurilor înseşi (Ess. IV. cap. V, 2). Se impune distincţia 
între adevăr verbal, unde separarea sau unirea termenilor se 
face în funcție de raportul între idei, indiferent de conformitatea 
ideilor cu ceva dinafară, şi adevăr real, unde unirea sau se- 
pararea se subordonează realităţii externe. Cunostinta este reală 
numai întrucât implică o conformitate între idei și lucruri. 
Dacă judecätile noastre de relaţie se pot dispensa de realitatea 
externă, Judecätile de existenţă o presupun. Prin aceste jude- 
căți se admite, în afară de realitatea ideilor înseși, care ar 
circumscrie hotarele cunoștinței noastre, o altă lume, o altă 
realitate. Această lume se oglindeşte în idei; iar acestea devin 
copii ale unor modele aflate dincolo de graniţele unei cunoştinţe 


1) W, Wundt, Einleitung in die Philosophie, 1920, p, 209. 

posibile. Adevärul devine o relatie între aceste continuturi trans- 
cendente şi idei. Dar am văzut că există adevăruri — acele for- 
mulate în judecăţi de relaţie — care se pot dispensa de spri- 
jinul unei realități din afară. Majoritatea ideilor complexe sunt 
construcții mintale fără modele în afară; în cazul lor esenţa 
reală coincide cu cea nominală. Pentru a deveni cunoştinţe, 
adevăruri, aceste relaţii între idei n'au nevoie de existenţă; 
aici criteriul acordului cu realitatea cedează în faţa acordului 
cu înţelesul social. Ideile, deci, existente în spiritele altora, 
pot servi în aceeaşi măsură de organ de control al ideilor 
individuale, cât şi obiectele lumii externe. Acolo, unde ideei 
individuale îi lipseşte corelatul său material, îi vine ca sprijin: 
corelatul său social. În afară de criteriul concordantei cu obiectul 
şi acel al lipsei de contradicţie internă, în unele cazuri, deci, 
trebue să mai admitem un criteriu, acel al concordantei sociale. 
Orice idealist, care suprimă existența lumii externe, simte nevoia 
de un alt suport al adevărului. Berkeley îl va căuta în consensul 
tuturor oamenilor, iar Kant într'o conştiinţă în genere. O cu- 
noştință morală poate avea numai o existență ideală cu suport 
social; cu timpul, însă, ea îşi va putea dobândi si un fundament 
real; ceea ce este adevărat pentru calculele sau figurile noastre 
matematice ideale, va fi adevărat şi pentru mișcări sau figuri 
reale; realitatea spirituală se transformă în una materială; ar- 
hetipul îşi creiază exemplarul respectiv. 

O ultimă constatare în domeniul teoriei adevărului. Am 
văzut cum Locke desparte categoria de idei subiective de aceea. 
a ideilor corespunzătoare calităţilor sensibile primare. Dela a- 
ceastă notă de subiectivitate nu este decât un pas până la 
noțiunea de relativitate a cunoştinţelor noastre, pasul pe care îl 
si face Locke, destul de conştient. Ideile, ca şi cunoştinţele 
noastre, sunt în funcţie de structura noastră sufletească în genere 
şi de cea sensorială în special. Dacă simţurile noastre ar fi 
construite altfel, şi aparenţa lumii ar fi alta. Este uşor de 


văzut În acest relativism — care este mai mult de esenţă 
psihologică — germenul criticismului si al relativismului gnoseo- 


logic kantian. Locke merge mai departe: structura rioasträ este 
în funcție de trebuintele vieţii, de adaptare la mediu, de ac- 
tiune. Facultätile noastre nu sunt creiate pentru speculație si, 
dacă prin ele nu se poate ajung€ la o cunoştinţă perfectă, ele 
ne ajută cel putin la satisfacerea intereselor noastre (vezi Essay, 


Introd. şi c. H. cap. XIII, 12-13 si IV, cap. III, 23). Locke 

atribue astfel cunostintei o valoare instrumentalä. Aceastä idee 
va deveni mai târziu axa centralä a biologismului gnoseologic. 


Ideile psihologice. 


Dacă nu se poate spune fără nici o rezervă că J. Locke 
este întemeietorul psihologiei noui, empirice şi introspective, 
nu se poate tăgădui însă, că pentru începutul acesteia, figura 
lui Locke este cea mai însemnată, cea mai reprezentativă. 
Locke întemeiază o ştiinţă, care poate sta alături de celelalte 
ştiinţe experimentale; singura ei deosebire de tovarăşele sale 
stă în izvorul deosebit al cunostintei: experienţa internă. Prima 
încercare serioasă de emancipare a psihologiei de metafizică se 
datorește lui Locke. Să nu uităm că Locke a intrat în domeniul 
filosofiei destul de târziu; medicina şi chimia i-au făcut prima 
educaţie ştiinţifică; Sydenham şi Boyle au fost marii săi prieteni. 
Psihologia va fi tratată ca o ştiinţă biologică, sufletul va fi 
descris ca un obiect ide anatomie şi analizat ca un corp chimic; 
o psihologie empirică, descriptivă şi atomistă. Divorțul între 
psihologie şi filosofie va fi desăvârşit prin adăogirea la aceste 
însuşiri a caracterului cantitativ şi experimental. Psihologia lui 
Locke nu poate înlătura cu desăvârşire noţiunea de Divinitate, 
de care se serveşte în explicaţia originei omului sau a facul- 
tăților psihice ale acestuia; explicaţia teologică, totuşi, este 
deplasată cu totul spre periferia ştiinţei psihologice, iar faptele 
sufleteşti sunt descrise şi analizate ca orice fapt natural şi 
pozitiv. Intenţia lui Locke nu este de a cerceta natura sufletului, 
esenţa acestuia, și „a face să se vadă, cu ajutorul unei metode 
“clare şi, ca să zicem așa, istorice, prin ce mijloace inteligența 
noastră îşi formează ideile despre lucruri”. (Ess., Introd., 2). 

Omul este o treaptă în scara organismelor. Locke are 
conştiinţa clară a transitülor aproape insensibile între spete 
şi a continuității biologice dela organismele cele mai simple şi 
inferioare până la organismele complexe. Intre regnul animal 
şi cel vegetal, el vede o mare apropiere; şi nici între matenie 
şi vegetale nu există un hiatus prea mare. Animalele, departe 
de a fi maşini, cum le socotea Descartes, sunt ființe, ca si 
oamenii, cu deosebirea că le lipseşte raţiunea, adică facultatea 
de a face raționamente. Între inteligența animalelor superioare 
şi nivelul inferior al inteligenţei unor oameni diferenţa e atât 
de mică, încât ar fi greu de afirmat că omul are o inteligenţă 
mai întmsă şi mai pronunțată decât acea a animalelor. (Ess. IV, 
cap. XVII, 2). Condillac va fi şi mai hotărît în asemănări 

între sufletul uman şi cel animal. Perceptia şi memoria sunt, 
după Locke, destul de desvoltate la animale; puterea de compa- 
rațe şi de compunere sunt slabe, iar abstractia, fiind inexis- 
tentă, atrage după sine şi lipsa limbajului. 

Locke este dintre cei dintâi filosofi, care, în descrierile 
sale psihologice, face comparații atât de frecvente între sufletul 
uman, adult, civilizat şi normal, pe de o parte, şi cel animal, 
infantil, primitiv şi alienat, pe de altă parte. Locke va arăta 
egală curiozitate pentru informaţiile unui misionar sau călător 
în ţinuturile necivilizate, cât şi pentru manifestările unui alienat 
care „„raţionează just pe principii false” (noi îl denumim paranoic) 
şi deosebit de un imbecil, cu insuficienţă în exerciţiul facultă- 
tilor sale mintale. 

Spre deosebire de animal, care se prezintă, datorită orga- 
nizării vieţii, ca o individualitate corporală, omul este o persoană, 
adică un individ conştient de sine. Identitatea omului nu se 
datoreşte unei substanţe ci numai conştiinţei de sine care se 
afirmă identică; identitatea omului este identitatea conşiinței 
sale; conştiinţa este fundamentul personalității, In constituirea 
personalității memoria joacă uni mare rol; numai amintirile, 
sistematizate în grupuri diferite, si fără comunicaţie între ele, 
pot disloca unitatea personalităţii. Aceasta mai are şi un înţeles 
social; persoană este cineva, care poate fi făcut responsabil 
de o faptă săvârșită, sau care îşi poate asuma răspunderea unei 
acțiuni, recunoscând-o ca aparținând lui. Cuvântul de persoană, 
deci, într'un sens, este „termen de barou”’. 

Din definiția însăși a personalității ne dăm seama de 
importanța conștiinței şi, implicit, de importanţa metodei de 
observaţie internă în psihologie. Alături de sensatie, observaţia 
internă este un izvor principal al cunoștinței omenești, deşi intră 
în funcție cu ocazia sensaţiei. Leibniz va deosebi percepția, 
prin care reprezentările se păstrează în suflet, de aperceptie, prin 
care ele iau conştiinţă de sine. Apercepţia se apropie de ceea 
ce Locke înţelege prin reflexie. Metoda subiectivă este aliata 
unei alte metode, importată din ştiinţele 'fizico-chimice. Locke 
este deprins să ajungă la deplina înţelegere a unui corp ‘complex 
prin reducerea lui la elementele sale componente: O bună 
parte din opera lui Locke esté consacrată descrierii proceselor 
de formare a ideilor complexe cu 'ajutorul unor idei simple ce 
sunt „materiale şi fundamente alë tuturor gândirilor”. „Aceste 
diferite acte [formarea ideilor complexe, a ideilor de relație, 
abstractia şi generalizarea] arată care este puterea omului, 

precum şi faptul că operaţiile sale sunt aceleași în lumea materială 
ca şi în lumea spirituală. Căci materialele acestor două lumi 
sunt de aşa natură încât omul nici nu poate să facă nimic din 
nou, nici mu poate distruge ceea ce există; toată puterea sa 
mărginindu-se numai în a le uni împreună, a le aşeza unele 
alături de altele sau a le separa cu totul” (Ess., II, cap. XII, 
1). Astfel atomismul îşi face o intrare triumfală în palatul nou 
al psihologiei; toată şcoala empiristă engleză (Hume, Mill, 
Bain, Spencer, etc.), se va servi din plin de această 
concepţie ca de o metodă comparativă. Ideia simplă este ele- 
mentul ireductibil al vieţii sufletești; ceea ce pentru chimie 
este atomul, pentru psihologie este ideia. În genere Locke va 
imprumuta multe imagini din lumea materială: conștiința o 
va compara cu o oglindă (sau cu o tabula rasa), memoria cu 
ceara, ideile şi amintirile cu picturi, formarea asociaţiilor cu 
bătătorirea unui drum, etc. Este prea evident, pentru a mat 
insista asupra faptului, cât de mult pägubeste înţelegerea spi- 
ritului când el este privit ca o facultate pasivă, de înregistrare. 
Numai în formarea ideilor complexe, a ideilor de relaţie, în 
abstracţie şi generalizare, spiritul, după părerea lui L.ocke, 
este activ. i 

Socotind amintirile drept caracter fundamental al psihi- 
cului, Locke rămâne fidel cartezianismului: a fi psihic este 
a fi conştient. În această privință Leibniz îl depăşeşte ocu- 
pându-se de penumbra şi de întunericul vieţii psihice. 

Locke îşi dă seama ide fenomenul, evidențiat mai târziu, 
de îngustime a conştiinţei, afirmând, că claritatea şi distincţia 
unei idei merg paralel cu concentrarea acesteia. Din imper- 
fectia conştiinţei noastre, de à nu putea îmbrätisa mai multe 
idei deodată, rezultă mai multe operaţii, ca abstractia si gene- 
ralizarea. Se subliniază importanţa creerului pentru viaţa con- 
“ştiinţei. 

Locke nu pierde ocazia să arunce câteva săgeți în psi- 
hologia facultăţilor, arătând sterilitatea explicatilor psihologice 
prin întrebuinţarea notiunei de facultate. Acest termen se poate 
întrebuința numai cu prudenţă, fără să însemneze „fiinţe reale 
din suflet ce ar produce acte de inteligență sau de voinţă” 
(Ess., II, cap. XXI, 6). Asta nu-l împiedică pe Locke să 
conceapă sufletul ca o totalitate de puteri în legături foarte 
slabe unele cu altele. 

Clasificatia psihologică a lui Locke nu prezintă origi- 
nalitate: „sunt două mari și principale acţiuni ale sufletului”... 

„puterea de a gândi şi voinţa sau puterea de a voi” (Ess., II, 
VI, 2), inteligenţa şi voinţa. Această împărțire poate fi înte- 
leasă ca o disjunctie a aspectului subiectiv al conştiinţei de cel 
obiectiv. Sentimeniul nu este o facultate independentă ci, fiind 
aperceput prin sensatie şi reflexie în acelaş timp, aparţine 
ambelor aspecte. 

În definiţia raţiunii pe care o dë Locke, se poate găsi in- 
fluenta lui Descartes si germenul înţelesului modern al inteli- 
gent: un aspect al raţiunii este agerimea ce are rolul de a 
descoperi, a inventa relații noui, idei mijlocitoare întrun ra- 
ționament; astfel se ajunge la noui adevăruri. Rațiunea, sub 
acest raport, are un înţeles pur psihologic de inteligență. Din 
acest punct de vedere, al pătrunderii şi al înţelegerii, oamenii 
se deosebesc mult unii de alţii. 

Impresiile produse asupra organelor sensoriale sunt duşe 
la, creer, unde se produc sensaţiile corespunzătoare. Multe din 
informaţiile sensaţiilor sunt relative; pe-o arată experienţa (des- 
crisă în altă parte) pentru sensafiile termice. 

Prima şi cea mai simplă idee este percepţia; ea este, însă, 
contopită aproape totdeauna cu judecata: un obiect rotund, văzut 
la o distanţă, ne apare de fapt ca o figură plană, ca în pictură; 
noi îl vedem, totuşi, ca o figură convexă, prin adăogirea judecății 
la datele simţurilor. Astfel se explică şi deformärile sensațiilor 
(iluziile), atât de frecvente la simţul văzului. În grupul sen- 
saţiilor venite prin simţuri diferite, unele elemente se controlează 
prin altele; în acest control intersensorial simţul tactil pare a 
avea votul hotărîtor. 

Am văzut că ideile de spaţiu şi de timp ne vin tot prin 
simțuri; dacă dintr'un punct de vedere această concepţie este 
realistă, judecată prin prisma originei ideilor ea este empiristă. 
Simţul tactil are prioritate în formarea ideei de spaţiu; rolul 
sensaţiilor vizuale este mai slab. Ilustraţia o avem în problema 
pusă de Molyneux, corespondentul lui Locke: dacă presupunem 
un orb din naştere, îndată după ce a recăpătat vederea, în faţa 
unui cub, această figură nu va putea fi deosebită de o sferă (Ess., 
H, IX, 8). Spaţiul vizual este un derivat faţă de spaţiul tactil. 
Durata rezultă din reflexia asupra succesiunii şi schimbării stă- 
rilor noastre de conştiinţă. Imobilitatea psihică este un fenomen 
irealizabil. 

Datorită memoriei, spiritul este şi mai apt de cunoaştere. 
Ideile, cunoscute odată, se păstrează în spirit şi se pot repro- 
duce însoţite de un sentiment că au fost trăite cândva; puterea 

de a le trezi şi a le readuce în spirit se chiamă memorie. O 
idee se fixează bine, când este urmărită cu atenţie, când este 
repetată, când este însoțită de sentiment, şi, mai cu seamă, când 
este favorizată de o bună constituție fiziologică. Aceste idei 
revin în suflet uneori dela sine, de multe ori datorită voinţei şi 
foarte adesea datorită sentimentului sau pasiunilor violente, care 
trezesc „tablourile adormite”, scoţându-le din „ascunzişurile” 
lor. Fără memorie toate celelalte facultăți sunt imposibile, 
fără ea nu putem depăşi limitele prezentului; ea contribue la 
identitatea personalităţii noastre. 

Datorită operaţiilor de discernământ, comparaţie, compu- 
nere, abstracţie şi generalizare, construim tot edificiul complicat 
al conţinutului sufletesc. Abstractia şi generalizarea ne servesc 
mult pentru economia gândirii; devenind mai ușoară și mai 
comprehensivă, gândirea se poate mișca mai repede. Gândirea 
este înţeleasă câteodată ca sinonimă cu conştiinţa; ea este 
realitatea fundamentală a sufletului. Gândirea maximă coincide 
cu maximul de atenţie; reveria şi visul sunt stări de diminuare, 
de destindere sau de suspendare a gândirii. 

Limbajul este în strânsă legătură cu gândirea (ideile, ca 
şi cuvintele, sunt semne); el este în serviciul relaţiilor sociale 
şi de aceea limbajul oglindește viaţa şi obiceiurile popoarelor. 
Erorile se datoresc în bună parte limbajului: sub aceleași cu- 
vinte se ascund înţelesuri diferite. lată de ce este nevoie de a 
deosebi elementul logic al limbajului de cel psihologic sau 
istoric. Limba, legătura între idee şi cuvânt, ar fi un produs 
convenţional; în libertatea de a schimba limba, individul, însă, 
se loveşte de rezistența socială. In filosofia limbajului Locke 
aplică aceeaşi metodă analitică; înţelesul frazei rezultă din 
înțelesul cuvintelor. Avem mai întâiu ideea — termen, apoi 
legătura între termeni. Limbajul, pe lângă funcţia de a comunica 
altora ideile noastre, mai are şi funcţia de a ne reprezenta 
nouă înşine propriile noastre idei. Filosofia limbajului la Locke 
cuprinde multe idei interesante de amănunt şi, în genere, repre- 
zintă o încercare originală. 

Urmându-l pe Hobbes, Locke dă destulă atenţie înläntuirei 
ideilor; pare că însăşi denumirea de asociaţie de idei este 
introdusă de către el. Dar şi aci Locke este acelaş psiholog 
prudent; mai târziu Hume şi Hartley vor aşeza acest fenomen 
în centrul explicatülor psihologice. Pentru adâncirea legăturilor 
asociative repetiţia joacă un mare rol, creind, astfel, legături 
permanente şi aproape indisolubile. Dar, alături de acest factor, 

mai este unul, de ordin afectiv, foarte important. Legäturile 
dintre idei se pot cimenta instantaneu, dar durabil, în urma numa: 
a unei singure impresii ,,violente”, când am fost stäpâniti de 
un puternic sentiment. Acestor asociaţii se datoresc simpatiile 
şi antipatiile inexplicabile, inconștiente. În educație ele au un 
rol foarte important; tot ele explică multe dintre gusturile 
bizare ale copiilor. Alte exemple: camera în care ne-a murit 
un prieten ne va provoca totdeauna o impresie de tristeţă, de 
durere; ideia alimentului ce ne-a desgustat odată va avea aproape 
acelaş efect ca şi substanţa însăşi; un singur obiect dintr'o si- 
tuatie complexă şi impresionantă ne poate declanșa întreaga 
atitudine avută faţă de situaţia complectă; şi, invers, lipsa unui 
element neînsemnat poate împiedeca desfăşurarea conduitei sau 
a sentimentului inițial. Aceste fenomene, asupra cărora Locke 
ne atrage atenţia cu atâta finetä de observaţie, s'au interpretat 
mai târziu în mod diferit şi sub denumiri variate, subliniindu-se 
anumite aspecte ale lor, şi anume, ca: asociaţii dintre sentimente 
şi idei, complexe, lege a reintegrării, iradiatie afectivă, transfert 
afectiv, reflex conditional și altele. Locke subliniază caracterul 
involuntar al acestor asociaţii, precum şi nesupunerea lor la 
guvernarea ratiunei; singurul lor remediu ar fi timpul. 

Sentimentul mai este si una din cauzele erorii. Consinitä- 
mântul nostru pentru o afirmaţie este adesea înrâurit nu numai de 
prejudecăţi, de autoritate, dar şi de pasiuni. 

Sentimentul este o idee simplă provenită pe cale de sen- 
satie si de reflexie. Cu privire la calităţile afective, Locke 
rămâne la două calităţi afective fundamentale: plăcerea şi du- 
rerea; celelalte sentimente şi pasiuni reprezintă diferite moduri 
complexe ale primelor două. Din reflexie asupra binelui si 
răului rezultă iubirea, ura, dorinţa, bucuria, etc. In mod foarte 
vag Locke afirmă existenţa unor „organe ale sentimentelor”. 
Deşi sentimentele nu se bucură de importanţa, unor facultăţi, ele 
sunt nelipsite, totuşi, de pe lângă celelalte idei; ele se unesc atât 
cu ideile venite prin sensaţii, cât si cu acelea ce vin prin re- 
flexie. Această deosebire faţă de celelalte clase este cu atât 
mai evidentă, cu cât Locke le atribue o funcție specială şi 
foarte importantă. El pune clar problema scopului durerii si 
al plăcerii; acestea sunt stimulente ale activităţii; datorită lor 
individul reacţionează fie în sensul de prelungire a plăcerii, fie 
în sensul de evitare a durerii. Fără sentimente n'am avea criterii 
de alegere sau de preferinţe, nici acţiune, nici atenție; am fi 
nişte corpuri inerte. Am văzut rolul pe care-l joacă sentimentul 

în certitudinea existenţei, a realităţii. Plăcerea şi durerea au 
rolul biologic de a ne avertiza când o impresie externă a devenit 
primejdioasă pentru integritatea unui 'organ oarecare sau pentru 
personalitatea întreagă; ea este semnalul care ne face să ne 
îndepărtăm de obiectul vătămător înainte ca organul să fie 
distrus. Aceeaşi impresie, diferit gradată, ne poate provoca 
uneori plăcere, alteori durere. L.ocke recunoaşte subiectivitatea 
sentimentelor, dar o socoate egală cu subiectivitatea sensatiilor 
(de cald, rece, dulce, etca). Sentimentul mai posedă un caracter 
specific: în momentul când este trăit, reprezentarea unui alt 
sentiment diferit devine imposibilă; noi nu putem simţi decât o 
singură plăcere sau o durere într'un moment dat. Un sentiment, 
când nu este prea slab, „umple capacitatea îngustă a sufletului 
nostru în aşa fel încât cu greu lasă să pătrundă în el vreo gândire 
a lucrurilor absente” (Ess., II, XXI, 64). Gândirea noastră 
se abate în direcţia pasiunilor; omul pasionat este orb şi surd 
pentru argumente aduse împotriva pasiunei sale. Astfel se pune 
problema voinţei şi a libertăţii. 

Voința se determină numai de neliniste a ca a o 
jenă psihică, de o nemulţumire; neliniştea este cauzată de do- 
rinfä. Gândirea lui Locke asupra libertăţii nu este suficient de 
unitară; ne vom mulţumi să degajăm diferitele aspecte sub care 
ea ni se înfăţişează din analizele lui Locke. 

Problema libertăţii pare că nu poate fi izolată complect 
de aspectul moral; noi suntem liberi când actionäm în sensul 
binelui. Cum se face, totuşi, că unii oameni, cunoscând binele, 
fac rău? Acest lucru se petrece numai din cauza unei iluzii: 
plăcerea actuală pare mai de pret decât cea viitoare; durerea 
actuală, chiar când e mai mică decât cea viitoare, ne pare mai 
redutabilă. Sentimentul este totdeauna gata să ne falşifice ra- 
tiunea. Libertatea voinţei, deci, ar fi puterea de a sacrifica 
plăcerea imediată, actuală, unui bine mai îndepărtat. Dar acest 
lucru presupune un proces de reflexie: se cere o suspendare a 
executării dorințelor până la pronunţarea forului suprem de 
iudecată; a fi liber este a te determina de propria ta judecată, 
singura în stare să vadă calea cea bună. Procesul de voinţă se 
desfăşoară în patru faze: dorința sau neplăcerea, reflexia sau 
combinarea ideilor, judecata şi hotărârea. Libertatea îşi are 
locul la începutul fazei a doua. Dar inevitabil se pune o altă 
întrebare: care este puterea prin care putem înfrunta impe- 
tuozitatea dorinţei, sbuciumul neliniştei actuale? S'a spus că 
voința nu se determină decât de neliniştea dorinţei; puterea de 

suspendare a dorinţei esta tot o dorinţă si anume näzuinta per- 
manentă, adâncă și universală, spre fericire. Orice dorinţă va 
fi confruntată cu această înclinaţie fundamentală şi va fi sus- 
pendată în cazul când; o va contrazice pe aceasta din urmă. A 
fi liber, deci, este a te determina numai din dorinţa de bine, 
de adevărată fericire. Cu toţii dorim binele, numai că realizările 
lui sunt înţelese în mod diferit, iar obiceiurile sau educaţia 
greşită pervertesc gusturile, falsifică judecätile. În afară de 
mijlocul de opunere directă unei dorinţe cu consecinţe dăună- 
toare, ni se mai oferă un mijloc: modelarea, prin judecată şi 
prin deprindere, a firei noastre proprii. Calea spre libertate 
trece prin desăvârşirea fiinţei noastre însăşi. Se vede bine că 
libertatea, după Locke, nu exclude determinismul, ci-l implică. 
Fără libertate, însă, nu se poate concepe judecata morală si 
responsabilitatea. Aşa dar, nici indiferenţă nici impulsie oarbă; 
din indiferență nu izvorăşte acțiunea, din impulsie nu se naște 
alegerea. Puterea de a voi, puterea de a judeca, orientate spre 
adevărata fericire, reprezintă suficiente condiții şi trepte ale 
libertăţii. Cineva este liber „atât timp cât are puterea de a 
gândi sau a nu gândi, de a mișca sau a nu mişca conform cu 
preferințele sau cu alegerea propriului său spirit” (Ess., Il, 
XXI, 8). Orice am crede despre valoarea acestei caracterizări, 
trebue să apreciem nota ei dominant psihologică şi lipsită de 
speculaţii teologico-metafizice. 


Ideile pedagogice. 


Ideile despre educaţie ale lui Locke au fost formulate 
pentru fiul unui nobil; valoarea lor, însă, depăşeşte acest ca- 
racter strict individual. Pedagogia Jui Locke este un reflex al 
şcolii de atunci, al moravurilor sociale ale sec. XVII-lea si al 
experientii proprii. Şcoala neglijează să dea elevului educaţie; 
instrucfia pe care i-o dă este inasimilabilă, artificială. [nvätätura 
trebue să treacă pe planul al doilea faţă de educaţie, care trebue 
să tindă spre formarea virtuţilor, a omului, independent şi ca- 
pabil de ,,selfgovernment”. Lucrul este posibil prin exerciţiu 
care creiază deprinderi. Unul din marele resorturi ale transfor- 
mării individului este sentimentul eului (al onoarei, dorinţa de 
valorificare în ochii altora). In- marea operă educativă trebue 
să ţinem seama de natura copilului, de individualitatea sa, po- 
trivind felul nostru de acţiune cu medul de reacție al copilului; 
altminteri truda noastră va fi zădarnică şi, poate, chiar dăună- 

toare. Trebue să utilizăm natura copilului, să ne-o facem aliată; 
altfel atât educaţia cât şi învăţământul nu vor produce roade. 
„De aceea începe de timpuriu să observi firea fiului tău şi anume 
atunci când se simte mai liber, la joc, şi când te crede absent. 
Observă atunci care îi sunt pasiunile dominante şi înclinațiile 
cele mai proeminente”... „Acestea fiind diferite, metodele tale 
vor fi şi ele diferite, iar autoritatea ta va lua măsuri spre a se 
afirma ea însăşi potrivit cu aceste direcţii diferite” (Some 
Thoughts concerning Education, $ 102; vezi şi Trad. de Coşbuc 
în ed. Casa Scoalelor). 

Cunoaşterea copilului trebue să înceapă dela naştere: ac- 
țiunea educativă va fi cu atât mai puternică cu cât se va 
exercita mai de timpuriu. Pe lângă virtute trebue să formăm în 
copil o judecată independentă, spirit de iniţiativă! şi ọ inteligenţă 
ascuţită. Desvoltarea spiritului social, a bunului simţ, a gene- 
rozităţii, a sincerității, a modestiei şi a dreptăţii, constitue tot 
atâtea aspecte ale scopului educaţiei. Educaţia fizică are un loc 
de cinste în concepția pedagogică a lui Locke. Aspectul moral 
al familiei este fundamental în formarea caracterului; iată de 
ce educaţia în familie este superioară celei din şcoală. 

Ce trebue să se învețe? Locke împarte ştiinţele în trei 
mari grupe: ştiinţe naturale, științe practice (morala, dreptul, 
istoria) si ştiinţe despre semne (logica, stilistica). În 
ordinea studiilor se face un loc de seamă dreptului, istoriei. 
limbilor şi ştiinţelor reale. Cunostintele nu se dobândesc prin 
cuvinte, ci prin lucruri; regula: mai multă observaţie şi contact 
cu realitatea, mai puţină învăţare pe din afară şi, în predarea 
limbilor, mai puţină gramatică. Învăţarea se face mai natural 
şi mai uşor prin joc şi nu prin constrângere, care crează desgust 
pentru carte (Ib. § 128). 

Cartea lui Locke despre educaţie conţine multe observaţii 
fine şi prețioase cu privire la psihologia copilului. Pe lângă 
liberiate, la copii este foarte desvoltată înclinația spre domi- 
nație. „Acesta este primul isvor al celor mai multe deprinderi 
rele”... „Această năzuinţă după putere şi după dominație apare 
foarte devreme”. (ib. $ 103 vezi şi §§ 104, 105). 

Respectul pentru individualitatea copilului, metoda func- 
țională şi dinamică, sunt două mari idei pe care Locke 'le impune: 
sec. al XVIII-lea. Profesorul trebue să aibă grijă ca bagajul 
de cunoştinţe să corespundă puterii de asimilare a copilului; 
marele ferment al asimilării este interesul. Acţiunea educatorului 

se va orienta după rezonanţa structurii sufleteşti a individului; 
educatorul își va apleca atent urechea asupra sufletului infantil 
urmărindu-i transformările şi aspiraţiile. | 

Răsfrânte prin firea pasionată, tumultuoasă şi originală a 
lui Rousseau, aceste idei vor dobândi o nouă lumină, o mai 
amplă semnificaţie şi o mai mare putere de răspândire. 


Ideile morale şi religioase. 


In noi există o aspirație continuă spre fericire, dar această 
tendinţă dominantă trebue să fie dirijată raţional. Binele nu 
este numai o simplă satisfacţie a trebuintelor noastre imperioase, 
dar şi un acord al acestora cu o lege; caracterul legii este faptul 
de a fi investită cu autoritatea de a sancţiona abaterile dela legi 
şi a recompensa acordul cu ele. Legea are diferite izvoare: 
legea divină desparte păcatul de datorie, legea civilă opune 
acţiunea inocentă celei criminale, iar opinia publică scindează 
acţiunile umane în două categorii: virtuţi şi vicii. Deşi grija de 
a-şi păstra reputaţia în societate este una din cele mai constante 
preocupări ale individului, deşi supravegherea socială este una 
din cele mai vigilente operaţii, binele individului îşi găsește 
ultimul reazăm în legislaţia divină. In felul acesta Locke leagă 
morala de religie. Etica lui Locke oscilează între două motivări, 
de nivel diferit: binele în sine, idealul moral şi utilitatea sau 
recompensa. Care este sau care trebue să fie imboldul acţiunilor 
noastre: ideia morală în sine sau grija de consecințe ale acţiunilor 
noastre? Pare că aici empirismul lui Locke nu distinge suficient 
cele două aspecte ale realităţii morale: există şi trebue. Si 
asupra acestui punct gândirea filosofică de mai târziu va avea 
de ales. Ca şi Spinoza, Locke dorește o etică demonstrativă, în 
care ideile morale să ni se impună cu rigoarea adevărurilor 
matematice. Din ideia de Dumnezeu, infinit în putere, bunătate 
şi înţelepciune, din ideia despre noi înşine, ca fiinţe inteligente 
şi raţionale, se pot deduce fundamentele datoriilor. noastre, regu- 
lile noastre de conduită. 

Adevărurile religiei naturale se pot stabili cu ajutorul ra- 
țiunii şi, în acest fel, ele devin un bun inteligibil şi comun tu- 
turor oamenilor; creştinismul este evanghelia iubirii; cu toţii 
înțelegem deopotrivă de uşor calea spre mântuire. Mintea noastră 
nu trebue torturată cu dogme neinteligibile; creştinismul trebue 
să fie raţional. Locke ne dă o filosofie empiristă, de bun 
simț, de toleranţă şi de vastă anvergură democratică. Astfel 

porneşte mișcarea creştinismului raţional, continuată prin ,,deism” 
şi libera cugetare”. 

Dar adevărurile religiei naturale nu sunt suficiente; majo- 
ritatea oamenilor, din frică, din superstiție sau din comoditate, 
nu mai urmează legile raţiunii; de aici necesitatea unui izvor 
pur şi inalterabil. Multe din ideile religioase provin direct dela 
Dumnezeu şi astfel cei mai săraci dintre oameni pot înţelege 
legea divină; Isus a fost trimis pentru a o răspândi printre 
oameni. Ideile revelatiei stau alături de ideile obţinute prin 
demonstrație şi intră în domeniul credinţei. Credinţa este un 
asentiment legat de o propoziţie pe baza unui credit (şi nu pe 
baza deductiei raţionale) acordat aceluia ce o enunţă ca venind 
direct dela Dumnezeu, printr'o comunicare extraordinară. Cu 
toate că adevărurile revelate au o altă sursă de certitudine, 
credința nu este opusă rațiunii. Bacon desparte domeniul ra- 
țiunii de acel al revelatiei, opunând credinţa, ştiinţei; şi poate 
că dovedise mai mult simţ psihologic şi istoric decât L.ocke când 
afirma că o dogmă este cu atât mai respectată cu cât este mai 
puţin inteligibilă. Pentru Locke raţiunea este o revelaţie naturală, 
iar revelaţia este o rațiune naturală, sporită cu un nou fond 
de adevăruri emanate direct dela Dumnezeu. Şi nici nu se poate 
să fie altfel; dacă revelaţia ar contrazice raţiunea, am pierde, 
odată cu criteriile adevărului raţional, şi criteriul adevăratei 
revelații. Şi, pe lângă asta, nu se poate admite ca să se opună 
revelația raţiunii, amândouă izvorând din inteligenţa divină; o 
divinitate ce se contrazice? Aşa dar, revelaţia este subordonată 
controlului raţional, singur în stare să decidă ce este şi ce nu 
este adevăr revelat şi care este înţelesul lui. Limitele credinţei 
coincid cu limitele rationalului. 

Care sunt criteriile raţionale de recunoaştere a revelatiei? 
Pe lângă conformitatea cu raţiunea, mai ţinem seama de con- 
formitatea cu Sfânta Scriptură. Când este primită, revelaţia se 
recunoaşte printr'un semn divin, iar când se transmite mai de- 
parte pamenilor, semnul autenticităţii stă în puterea cu care este 
înzestrat purtătorul cuvântului divin. Rostul revelatiei mai este 
de a ne îmbogăţi cu acele adevăruri care în mod obişnuit de- 
pășesc posibilităţile noastre de cunoaştere (în trecut sau în 
viitor) sau asupra cărora nu putem avea în mod natural decât o 
probabilitate. Fără aceste călăuze raţionale putem cădea uşor 
în domeniul fantaziei, a extravagantului si a absurdul. 

Ce ne aşteaptă dincolo de mormânt? În afară de credința 

în nemurire, ne poate conduce, socoate Locke, şi concluzia 
practică a rationamentului (care nu este decât pariul lui Pascal): 
este mai cuminte să riscăm fericirea infinită contra neantului, 
decât nefericirea infinită contra aceleeasi neființe; activând pen- 
tru fericirea eternă, câştigăm mai mult, dacă există nemurirea, 
decât am pierde în cazul când nemurirea nu există; şi vice- 
versa, în alternativa a doua (nefericire infinitä-nefuntä), pier- 
dem mai mult, dacă nemurirea este o realitate, decât am câștiga 
în cazul când nemurirea este o himeră. 

Scrierile religioase ale lui J. Locke vor exercita o mare 
influență asupra secolului al XVIII-lea, în ţările străine mai 
ales prin intermediul lui Voltaire şi al lui Friedrich al II-lea. 
Filosofia religiei şi teologia lui Leibniz se vor asocia în Ger- 
mania cu filosofia practică a lui Locke, devenind o concepţie 
din cele mai răspândite. 


Ideile juridice şi politice. 


Locke este reprezentativ pentru spiritul englez. Teoria 
la el nu premerge observaţiei, ci dimpotrivă o urmează pe aceasta. 
Epistemologia lui Locke este o codificare a ştiinţei timpului 
său, teoria sa a educaţiei este rezultatul atât al impresulor trăite 
în şcoală, cât şi al îndelungatei practice educative; cu toate 
că a contribuit mult la revoluţia din 1688, Locke asterne pe 
hârtie doctrina sa politică după revoluţie, pentru justificarea şi 
sprijinirea formei constituționale deja instaurate. Dacă acti- 
vitatea sa intelectuală este stimulată de pasiunea desinteresată 
a adevărului, motivele scrierilor sale sunt de ordin practic și 
ocazional: teoria cunoaşterii o scrie pentru a elucida chestiunile 
puse în discuţii, teoria educației o face sub forma unor sfaturi 
adresate unui prieten, teoria politică o face pentru a justifica şi a. 
întemeia o stare de lucruri existente. lată de ce nici una din 
opere nu prezintă o sistematizare impusă de normele expunerii: 
caracterul de stringentä, de sistematizare didactică, lipseşte; 
schema cedează în faţa materialului si a observaţiei. 

Doctrina sa politică se îndreaptă împotriva absolutismului, 
împotriva interpretării patriarhale a monarhiei, cât şi împotriva 
republicanismului. Starea naturală nu este războiul, după cum 
afirmase Hobbes, ci o stare de libertate; aceasta nu se poate 
garanta mai bine decât în societate. Astfel dreptul de proprietate 
este un drept natural, întemeiat pe muncă şi limitat la întinderea 
de pământ pe care omul o poate lucra; din muncă izvorăşte şi 
orice valoare economică. Libertatea persoanei este tot un drept 

natural, iar sclavia este un fenomen reprobabil. Familia este 
o instituţie naturală, iar dreptul patern are şi el un caracter 
natural. 

Geneza statului este concepută în sensul lui Hobbes: statul. 
se naște dintr'un pact, dintr'o înţelegere reciprocă; rostul lui, 
însă, nu stă în exercitarea arbitrară a puterii absolute, ci în 
exercitarea puterii majorităţii, îndreptată spre garantarea drep- 
turilor naturale ale cetăţeanului; această putere izvorăşte dela 
majoritate care a cedat drepturile sale naturale puterii legiu- 
itoare, aleasă de ea. Funcţia statului este să facă legi, să le 
execute şi să protejeze societatea împotriva violenţelor externe. 
Puterea supremă aparține poporului, iar puterea regală nu este 
nici absolută, nici de drept divin. Împotriva absolutismului lui 
Hobbes, Locke arată că forma superioară a guvernării este 
monarhia constituţională care precizează cel mai bine limitele 
puterii suveranului şi drepturile cetăţeanului. Această formă 
reprezintă un contract bilateral între cetăţean şi suveran. Pentru 
reuşita operei legislative, care trebue să exprime necontenit ma- 
joritatea, puterea legiuitoare trebue să fie despărțită de puterea 
executivă (administraţia și justiția) şi de cea federativă (apă- 
rarea externă a statului). Dacă forţa executivă încearcă o des- 
füntare a puterii legiuitoare, poporul singur are dreptul de a 
interveni spre a restabili ordinea legală. Această intervenție, 
chiar când e revoluţionară, nu trebueşte socotită ca o călcare 
a intereselor statului și mici ca o violare a legilor; majoritatea 
se apără contra agresorului care a nesocotit contractul şi, im- 
punând voinţa, contribue astfel la triumful interesului social. 

De aici se deduce și faptul că un rege nu are dreptul 
de a impune o credință religioasă sau o formă de cult. Pu- 
terea politică trebue să se despartă de cea religioasă. Toleranta, 
însă, nu este nelimitată. Limitele ei sunt limitele interesului 
social-politic; ea se întinde până la ,,papism” , care împlică 
amestecul unei puteri străine, şi până la „ateism care, negând 
pe Dumnezeu, respinge principiul însuşi al legilor naturale. 

Filosofia liberalistă a lui Locke va avea un mare răsunet, 
fiind continuată în Franţa de Montesquieu şi Rousseau. 

Revoluţia Americei de Nord şi Marea Revoluţie Franceză 
se vor face în numele acestei doctrine. Sugerată de societate, 
elaborată pentru societate, concepţia politică a lui Locke se 
răspândește uimitor de repede, fmbogätind patrimoniul demo- 
cratilor tinere. 

Filosofia engleză în secolul XVIII 


Originile gândirii engleze din secolul XVIII se prelungesc 
până în miezul secolului trecut; deismul își are punctul de 
plecare în ppera lui Herbert de Cherbury. În cursul unui veac se 
cristalizează astfel o atitudine de gândire care, crescută din- 
tr'o anumită direcţie a protestantismului, înseamnă esenţial vo- 
inţă de încercuire a cosmosului între marginile raţiunii noa- 
stre şi încredere în puterea de totală cuprindere a acestei ra- 
țiuni. Optimismul şi noul sentiment religios cari străbat gândi- 
rea acestor ani însemnează faptul unei înţelegeri noui, pentru 
care lumea prezintă acea unitate de semnificație ce permite 
cuprinderea ei totală. 

Anterior empirismului lui Locke apare atitudinea lui Cher- 
bury schiţând liniile unei religii naturale, crescute necesar din 
structura spiritului omenesc, pentrucă întemeiată pe unitatea 
lui; contimporan cu Locke apare Newton, în a cărui gândire 
întâlnim, alături de menţinerea pe linia obiectivă a ştiinţei, vo- 
ința găsirii unei cauze prime, credința în existenţa ei, astfel 
un sentiment religios pur, manifestat prin entuziasmul faţă de 
armonia deplină a cosmosului. Dincolo de empirismul lui Locke 
se schița această avântare în speculatia depäsitoare a științei, 
această indicare de ipoteze cu toată voinţa afirmată de „a nu 
plăsmui ipoteze”. Insfârsit, încercuind pe Locke, luând dela 
el anumite puncte cari însemnau ideia de toleranță religioasă, 
deismul secolului al XVIII se va înscrie pe linia gândirii lui 
Cherbury, în sensul definirii religiei naturale si se va apropia 
de Locke în sensul închiderii spiritului faţă de speculatia me- 
tafizică şi în verificarea, în lumina bunului simţ, a ceeace 
constitue întregul diverselor credinţe religioase. Este, în această 
desfăşurare de gândire, care duce dela Herbert de Cherbury, 
prin Locke şi Newton, până la lordul Bolingbrocke, o trecere 
firească în care atitudinea fiecăruia se desvoltă numai aparent 
neaşteptat. Acest deism, care înlocuieşte speculatia metafizică 
pe care în acelaș timp o întâlnim la gânditorii depe continent, 
însemnează aproape o prelungire a Renașterii prin reducerea 
întregului cosmos la om, prin „această rezolvare a misterului 
în inteligibilul omenesc. Ceeace defineşte atitudinea acestor 
gânditori este astfel, la un moment dat, o prea evidentă şi 
prea rece voinţă de simplificare a realului, o reducere a to- 
tului la raţional, o golire a lumii de mister. Ceeace totuşi — și 
aci este punctul care limpezeste caracteristic această atitu- 

dine — nu însemnează scepticism. Înțelegerea lumii prin re- 
ducerea ei la marginile raţiunii îi răpeşte imprevizibilul, dar 
rămâne totodată prilejul cel mai adevărat pentru prinderea. 
armoniei perfecte a realului; astfel înaintarea pe calea în- 
telegerii cosmosului este totodată adâncirea sentimentului reli- 
gios. Laicizat, desprins de specificul confesiunilor, totuşi viu 
şi prezent pâna la sfârşit, «atât la savanţi ca Newton, cât şi 
la deisti sr la primii materialisti, acest sentiment religios în- 
semnează conştiinţa unui sens divin ce străbate existența, a cărei 
desfacere, în lumina analizei obiective a ştiinţei, naşte aceeaşi 
înfiorare pe care o însemna credinţa. 


Puncte de plecare ale deismului. 


La începutul acestei desvoltări noui a gândirii engleze 
apare opera lui Herbert de Cherbury (1581-1648). In 
linia gândirii protestante care a luptat împotriva dogmatizării 
protestantismului, în linia acelui spirit de toleranță creştină ce 
apărea îndeosebi la un Taurellus, se arată acum în Anglia 
această primă schiță de religie laică, pe care o vom regăsi max 
clar afirmată în deism. Putem vedea în Herbert de Cherbury 
o direcţie esenţială a gândirii engleze, renunțarea la metafizică 
şi schitarea “unei religii laice însemnând empirismul englez; dar 
gândirea lui corespunde totodată cu formele de gândire care, 
aproape la aceeaşi dată, s'au măscut atât din protestantism cât 
şi din Contra-Reformă. Se pregăteşte astfel în Anglia atmosfera. 
de gândire a secolului XVIII, Cherbury schitând ideile condu- 
cătoare ale unui deism autentic, încă pur de acele imixtiuni 
speculative cari, la deiştii de mai târziu, vor apărea falsificând 
în parte această atitudine. 

Viaţa lui Herbert de Cherbury se aşează în linia tra- 
ditiei engleze. Ca si Bacon, el participă la faptele epocii, are un 
rol în întregul complicat al preocupărilor politice ale vremii, 
este astfel dela început aplecat asupra problemelor practice 
pe cari le poate privi în toată existenţa lor concretă, ce loveşte 
simţurile, iar nu prin vălul separator al unei vieţi de izolare 
şi de gândire. Prezentat la Curte foarte tânăr, la nouăsprezece 
ani, cunoaşte toată viaţa politică şi îndeplineşte unele misiuni 
diplomatice. Aparține deci timpului şi realizează toată nece- 
sitatea lui de gândire, stăruința atingerii claritäti logice şi a 
limitării faptului credinţei la unicul imperativ etic. Ca şi pentru: 
gânditorii germani ai protestantismului, cari se retrăgeau in- 
dignati din faţa spectacolului acelui nou fanatism trezit de 

Luther, şi cari denuntau dogmatismul instaurat de acesta, în 
numele totuși al unei lupte de emancipare, — pentru Herbert. 
de Cherbury deasemenea spectacolul luptelor religioase cari 
însângerau încă Franţa şi Germania a trebuit să fie un prilej 
de gândire şi de căutare a unei alte întemeieri a credinţei. Afir- 
mând puterea şi autonomia conștiinței religioase, încercând să. 
desprindă din totalitatea credințelor esenţa lor comună, arătând 
astfel credinţa ca născută din acelaș spirit omenesc, întemeiată. 
pe aceleaşi date ale raţiunii, prin ea singură motivându-se, 
Herbert încerca unificarea religiilor prin raționalitatea lor. La. 
1624 apare Tractatus de veritate prout distinguitur a revelatione, 
a verisimili, a possibili et falso; publicată întâi la Paris, este re- 
publicată la Londra, în 1693: auctius, emendatius; ceva mai. 
târziu, apare: De causis errorum, v. |. una cum tractatu de reli- 
gione Laici et appendice sacerdotis: nec non quibusdam poe- 
matibus (1645 si 1656); iar în 1664 se publică, cincisprezece 
ani după moartea autorului, De religione gentilium erroramque 
apud eos causis, apărută la Amsterdam. 

Se poate vorbi, în aceastä afirmare a unei religii naturale, 
întemeiate pe autonomia şi supremaţia rațiunii, de o apropiere 
de Renaştere, întrucât aceeaşi conştiinţă de libertate şi eman- 
cipare de dogme, aceeaşi voinţă de împăcare a conflictelor: 
religioase impune, ca necesară, această revedere a religiilor şi 
încercare de reducere a lor la acelaș imperativ etic esenţial, care- 
singur le epuizează. Plecând aşa dar dela acel „libere philosophe- 
mur” care înseamnă, în De veritate, primul pas spre lămurirea 
spiritului de orice dogmă sau autoritate de gândire, Herbert 
încearcă să întemeieze credinţa pe rațiune întrun fel nou, pe 
care-l vom regăsi la Newton şi pe care îl putem bănui până azi- 
în unele concluzii asupra semnificației structurii universului. 
Herbert dă noţiunii de dibertate a raţiunii un înţeles deosebit; o 
socoteşte eliberare de orice autoritate dogmatică pentru rein- 
trarea în ceeace el mumeşte conformitatea sau adaptarea la 
natură, prin recunoașterea astfel aci a unei Providente univer-- 
sale. Natura însemnează pentru el această Providentä divină, — 
am spune aproape această „lume cea mai bună”; atingerea: 
adevărului este astfel atingerea sau prinderea acestei Providente: 
„Est igitur omnis veritas nbstra conformitas” t). Este aproape 
surprinzătoare această identificare„a adevărului cu adaptarea; 


1) Cit. în Baron Cay von Brockdorff, Die englische Aufklärungsphi-- 
losophie, Verlag von Ernst Reinhardt in München, 1924, p. 33. 

deplină sau recunoaşterea sensului naturii. Afirmarea unei ra- 
tonalități a naturii implică o depărtare clară de empirismul pur, 
însemnează o interpretare finalistă a naturii şi totodată desigur 
acel optimism pe care-l vom regăsi la gânditorii deişti ai seco- 
lului următor; dar pe care nu am fi crezut să-l întâlnim acum, 
în această imediată apropiere de Locke. 

Dar, arătând calea acestei adaptări sau recunoașteri a 
adevărului, Herbert vorbeşte de un instinct natural, de un simţ 
extern şi intern, prin care e posibilă această cunoaştere a ade- 
“vărului. Acest instinct natural apare dela început arătat prin 
şapte principii cari afirmă putinţa atingerii adevărului; aceste 
principii însemnează astfel afirmarea existenţei adevărului si 
corespondenţei lui cu lucrurile. Ele sunt: 1) Est veritas; 2) 
haec veritas est coeterna seu coeva rebus; adăogând pentru ca- 
racterizarea ei: 3) haec veritas est ubique; 4) haec veritas est 
in se manifesta; pentru ca, afirmând ultimile trei principii; 5) 
tot sunt veritates, quot sunt rerum differentiae; 6) differentiae 
rerum a potentiis facultatibus, nobis insitis ‘innotescunt; 7) est 
weritas quaedam harum veritatum — sä deosebească adevärul 
în forme de „veritas rei, apparentiae, veritas conceptus”? si 
„veritas intellectus”. 

Dacă „adevărul lucrului” însemnează o primă treaptă, 
aceea a conformităţii lucrului cu el însuşi, celelalte adevăruri 
înseamnă identitatea în timp și spaţiu a spiritului omenesc, în- 
trucât însemnează conformitatea spiritului cu lucrurile, acea în- 
jelegere a lumii sau apropiere a adevărului pe care am întâl- 
nit-o numită „,conformitas”. Gândirea lui Herbert de Cherbury 
se întemeiază tocmai pe analiza adevărurilor ultime, ,,veritas 
intellectus”, întrucât ele pot întemeia religia naturală. Ele sunt, 
nu produse ale experienţei, așa dar nu născute din contactul 


lumii exterioare, ci — şi aci apărea punctul care însemna o 
«depăşire a lui Locke, a ceeace avea să fie peste putin timp 
empirismul strâns şi minuţios al gândirii lui — ci adevăruri ale 


intelectului, înăscute deci, de origină divină şi exprimate sau 
manifestate în faptul unor ,,notitiae communes” care atestă 
existența instinctului natural. Deşi comună lui Locke și lui 
Cherbury este discernarea netă făcută între adevăr şi autori- 
tate, totuşi esenţa atitudinii acestuia din urmă apare în această 
presupunere — contrară oricărui empirism — a unor date 
comune şi fundamentale raţiunii tuturor. Făcând acest proces 
de analiză treptată, Cherbury ajunge la anumite adevăruri esen- 
tiale, „notitiae communes”, între cari cinci sunt ale vieţii morale 

si religioase; ele însemnează întemeierea acelei religii naturale 
şi superioare tuturor deosebirilor de dogmă. Le însemnăm aci,. 
în cuvintele latine ale scriitorului, ele însemnând începutul acelui 
nou umanism care va străbate spiritul filosofic ale secolului ur- 
mător în voinţa lui de fundare a unității de gândire si credinţă: 
1) Esse supremum aliquod Numen; 2) supremem istud Numen 
debere coli; 3) probam facultatum conformationem, praecipuam. 
partem cultus divini semper habitam fuisse; 4) Vitia et scelera 
quaecumque expiari debere ex poenitentia; 5) esse praemium,. 
vel poenam post hanc vitam. 

Afirmând valabilitatea lor general şi etern umană, Herbert 
putea face din ele evident temelia religiei naturale. In De 
religione gentilium, într'adevăr el întreprinde, în perspectiva 
acestor cinci adevăruri ce sunt înnăscute spiritului omenesc, 
critica religiunilor încercând, în analiza formelor lor diverse, 
găsirea acelorași adevăruri de bază; analiza aceasta înseamnă. 
mai mult decât numai o critică istorică, şi ea foarte prețioasă, o 
cunoaştere a diverselor civilizaţii, nu frecventă la acea dată, şi 
mai ales o voință de unitate si de găsire a adevărului unic, pe 
care nu putem să o găsim decât foarte necesară în această at- 
mosferă pregătitoare a spiritului iluminist. i 

Dar apărea în acest sens uşor de prevăzut opoziţia pe care 
ova arăta Locke faţă de această afirmaţie a universalității ideii 
de Dumnezeu. Impotriva unei asemenea critice empiriste, care 
va voi să arate, cum va face Locké, că ‘nu întâlnim nicidecum o 
asemenea idee la numeroase popoare rămase primitive, Herbert 
abservă că nu e vorha cu adevărat de inexistenţa acestei idei ci, 
mult mai mult, de neputinţa noastră de a o recunoaște dincolo 
de elementele contingente si locale ce i s'au suprapus, fără 
însă a-i denatura esența care este aceeași, peste tot, fund a. 
aceluiaș spirit uman. ` 

Dar direcția anti-cmpiristă a gândirii lui Herbert apărea 
tot atât de clar în afirmarea existenței lui „notitiae communes” 
ca şi în arătarea celor şease caractere prin cari ele se definesc: 
prioritas, independentia, universalitas, certitudo, necessitas (fa- 
ciunt ad hominis conservationem) și modus conformationis sau 
assensus nulla interposita mora, care însemnează neapărată si 
nemijlocită aderare. Se schiteazä astfel această linie a gândirii 
laice, pentru care însuși misterul reyelatiei se motiveazä limpede 
prin ineitate, prin prezenţa în noi a puterii recunoaşterii ade- 
vărului; şi Herbert Cherbury exprima astfel această ineitate a 
principiilor superioare, a căror treaptă cea mai înaltă în prin- 


www.dacoromanica.ro 


-318 Filosofia engleză în secolul XVIII 


«cipiile morale, este puterea discernării răului de bine, un dar 
«divin, o dată înnăscută: „,de morali philosophia summus con- 
sensus; tota enim est notitia communis, quod in reliquis scien- 
tiis (nisi fortasse mathematicas excipias) non datur. Totum 
illud, quod bonum a malo in nobis distinguit, ipsa est dos 
.naturae” 1). 

Dacă aşa dar, Cherbu'y päseste pe linia carteziană a unui ra- 
jionalism .care întemeiază unitatea conştiinţei morale, dacă numai 
pe baza lui reuşeşte să delinieze doctrina religiei naturale — 
«căreia totuşi ar fi trebuit să-i corespundă, pentru a însemna 
spiritul empirist al timpului, o metodă de cunoaştere întemeiată 
„pe experienţa lumii exterioare —, el se situiază într'o direcţie 
opusă lui Locke. Cuvintelor cunoscute ale acestuia: îi Încercarea 
“asupra intelectului gmenesc: „There are not innate speculative 
principles and no innate practical principles”, li se opune desigur 
-enumărarea acelor „notitiae communes” cari întemeiază instinctul 
natural. Dacă negarea ideilor înăscute a fost pentru Locke 
prilejul analizei formării ideilor şi astfel enuntarea empi- 
rismului, pentru Herbert această problemă a originii ideilor nici 
au se pune, dela început afirmându-se, cum am văzut, acea 
divină ordine a lumii şi acea iniţială corespondenţă — ce amin- 
teste pe Spinoza — a lucrurilor cu ideile. Afirmarea acestui 
adevăr sau acestei iniţiale corespondențe însemnează afirmarea 
ideii unei ordine divine, a unei finalitäti şi armonii a cosmosului; 
şi astfel, implicit, afirmarea existenței lui Dumnezeu. In acest 
fel se schiteazä semnificaţia (gândirii lui în perspectiva atât a 
deismului cât şi a gândirii ştiinţifice a timpului. Într'adevăr, 
aceastä religie naturală, întemeiată istoric pe cercetarea tuturor 
fenomenelor de credință în variațiile lor numeroase şi totuşi în 
unitatea lor, însemnează afirmarea acelui simţ moral înnăscut, 
care, dincolo de deism, va întemeia filosofia morală a secolului 
XVIII, iar recunoaşterea unei finalitäti a cosmosului şi a unei 
‘prezențe, în el, a ordinei divine însemnează apropierea de 
Newton, ca încă un argument — acesta ştiinţific — pentru 
posibilitatea unei credinţe născute din singura rațiune sau cu- 
noaştere. Dacă pentru Hobbes problema fusese aceea a originii 
-dreptului, pentru Herbert de Cherbury şi pentru curentul etic 
al secolului al XVIII-lea ea este a originii religiei şi moralei. 
Astfel, în mod necesar, trecând peste perspectiva ştiinţifică, 


1) Citat în Uberweg, Die Philosophie der Neuzeit bis zum Ende des 
“XVIII Jahrhunderts, Berlin, 1924, p, 187. 

de cunoaștere a lumii exterioare, pe care o schiteazä Newton, 
pentru deisti şi pentru ceilalți gânditori ai epocii problema de 
teorie a cunoaşterii va fi o problemă de psihologie, si astfel se 
schiţează mai târziu şi semnificaţia bogată a aceloraşi cercetări 
la Hartley si Priestley. Herbert de Cherbury cuprinde astfel 
esenţa iluminismului, căci cuprinde — deşi i se opune — pe 
Locke; entuziasmul etic şi optimismul ce vor reapărea în seco- 
lul XVIII în linia filosofiei morale si a deismului — pe care 
totuși l-au falsificat anumite elemente străine, sectare — aci 
apare în această înţelegere a sufletului omenesc ca poten- 
țalitate ce închide cunoaşterea adevărului, astfel ca spiritualitate 
superioară, capabilă de perfecţiune, şi pentru care contactul cu 
lumea exterioară era un prilej de regäsire a adevărului pe care îl 
purta în sine şi; care era temelia cea mai adâncă a acelei iubiri 
a ordinei divine a cosmosului, ce însemna sentimentul religios. 
Apropiat — chiar de către contimporani — de un Hobbes și 
de Spinoza, Christian Kortholt teologul, îl socotea un „,înşe- 
lător”, ca şi pe ceilalți doi; căci Herbert de Cherbury aducea, 
prin această contmuare a liberei cugetări pe care.şi gânditorii 
germani ai Reformei o indicaseră, semnul acelei nevoi de uni- 
tate şi de găsire a unui singur adevăr, pe care o vom întâlni 
deplin în deism. 

Newton (1642-1727), apare însă în linia chiar a atmosfe- 
rei create de gândirea contimporană a lui Locke. Întâlnim la el, 
nu preocuparea anumită de probleme filosofice, ci numai unele 
puncte cari pot să: însemne sensul evoluţiei de mai târziu a gândirii 
engleze. Intr'adevăr, figura lui Newton se impune prin acordul pe 
care îl încearcă între știință —" căreia el însuşi îi deschisese 
drumuri noui — şi credința lui religioasă. Apărut la răscrucea 
unor direcţii noui, prins între necesitatea conştiinţei, religioase si 
perspectiva largă pe care i-o deschidea cosmosul, acordul pe 
care-l încearcă între aceste două lumi reuşeşte, nu să anuleze 
una pentru cealaltă, dar să întemeieze una pe cealaltă. 

Anti-cartezian — şi e cunoscută pagina lui Voltaire în- 
făţişând gândirea deosebită a celor doi filosofi —, metoda 
sa se întemeiază pe experienţă dar si pe deducție, îmbinând 
aceste două atitudini cari însemnează aci, nu obișnuiful lor 
antagonism, dar arată clar singura cale de cunoaştere sigură a 
experienţei, și deci a materialului de inducţie, deasupra și 
înaintea deductiei. In Philosophiae naturalis principia mathema- 
fica apar într'adevăr aceste rânduri: „In Filosofia experimen- 
tală, propoziţiile trase prin inducție din fenomene trebue privite, | 

cu toate ipotezele contrarii ca exact sau aproape adevărate, până 
ce alte fenomene le confirmă în întregime sau arată că sunt 
supuse unor excepţii. Căci o ipoteză nu poate slăbi rationamentele 
întemeiate pe inducția trasă din experienţă” +); şi tot astfel 
va spune în prefața primei ediţii engleze a Opticei, apărută în 
1704: „Am lăsat deasemenea neterminată materia cărți III, 
deoarece n'am făcut toate experiențele pe cari îmi propusesem 
să le fac, şi deoarece nu am repetat unele din ele destul de des 
pentru a le putea explica toate împrejurările” ?); în prefața 
celei de a doua ediţii engleze a aceluiaş tractat, apărută în 1717, 
va spune deasemenea că nu a putut răspunde desăvârşit între- 
bării asupra cauzei gravităţii, deoarece nu a avut la îndemână 
experienţe suficiente $). 

Metoda lui încearcă astfel separarea ultimă a filosofiei de 
ştiinţă şi face astfel cel din urmă pas în! acel drum pe care o 
singură serie de preocupări l-a parcurs până acum în perspective 
diverse; şi totuşi — şi aci apare punctul lui de contact profund 
cu voința de credinţă a secolului —, separarea este numai o 
cale de mai justă întemeiere a credinţei. Într'adevăr, cercetarea. 
naturii, acea reluare a fenomenelor ei fundamentele în multiple 
şi mereu înnoite experienţe, a însemnat pentru Newton dovada 
cea mai strălucită a existenţei unei ordine divine, supreme şi 
regulatoare. Apare astfel, în acest sfârşit de secol, un argument 
nou, fizico-teologic, care, din considerarea armoniei legilor uni- 
versului, deduce — depășind aşadar, într'o înţelegere perfectă, 
raporturile mecanice ale lumii — existenţa lui Dumnezeu. Ceva 
din entuziasmul etic al lui Shaftesbury apare aci ca entuziasm 
religios pătruns de vastitatea si armonia cosmosului; care, deși 
comparat cu o vastă maşină, nu-și pierde semnificaţia adâncă ci, 
tocmai pentru aceasta, apare ca operă voită şi condusă de o 
inteligenţă superioară. Dacă .asa dar această perfectă creaţie 
divină, dela început astfel — pentru că nu putem presupune 
intervenţia Creatorului pentru ameliorarea unui mecanism —, 
însemna clar puterea nașterii unui sentiment religios, admiraţie 
şi umilință în faţa Creatorului, este limpede că de aci s'a 
putut alimenta deismul epocii. Religia naturală se va întemeia 
pe o cunoaştere a naturii, și astfel se va relua acea universală 


1) Principes mathématiques de la philosophie naturelle, par feue 
madame la Marquise du Chastellet, à Paris, MDCCLIX, tome second, livre 
troisième, p. 5. 

2) Optique de Newton, traduction nouvelle, à Paris, chez Leroy, 
MDCCLXXXVII, v I, pp. XXI—XXIII. 

3) Ibid., p. XXIV. 

iubire a Cosmosului, pe care o întâlnim la gânditorii Renaşterii 
— şi ei pătrunşi de sensul divin al acestei lumi desăvârşite; 
acum însă întemeiată ştiinţific pe o cunoaștere a acelor legi 
cari fac armonia universului. Windelband, analizând acest fapt 
— care nu e departe de a reveni azi, în concepțiile ultime filo- 
sofice, mäsêute dintr'un contact adevărat cu ştiinţa — observă 
că optimismul estetic al lui Bruno, considerarea cosmosului ca 
o desăvârşită operă de artă, se precizează odată cu Newton 
ca un optimism practic, o siguranţă a perfectei înjghebări a 
lumii de către Dumnezeu £). 

O spicuire a textelor lui Newton permite surprinderea 
unor puncte de gândire filosofică ce au însemnat efortul lui 
de integrare a spaţiilor noui ce i se deschideau, conştiinţei sale 
adânc religioase. In Philosophiae naturalis principia mathema- 
tica întâlnim afirmarea identităţii legilor ce guvernează toate 
faptele cosmosului: „Efectele de acelaş fel trebue atribuite în- 
totdeauna, atât cât este posibil, aceleiaşi cauze., Astfel respiraţia 
omului şi aceea a animalelor; căderea unei pietre în Europa şi 
în America; lumina focului de aci și aceea a soarelui... trebue 
atribuite respectiv aceloraşi cauze” 2). Înseamnă, această unjre 
într'un acelaş tot de fenomene, a lumii noastre mici cu universul 
întreg, o lărgire de spaţiu dintre cele mai neaşteptate, o stră- 
pungere a orizonturilor şi un gând omenesc care le poate cu- 
prinde pe toate; înseamnă totodată conștiința vastitätii lumii, 
dar şi aceea a putintei omenești de stăpânire a ei. O spune 
mai clar un fragment din ultima pagină a cărţii a III, în Scolia 
generală; aceste rânduri sunt o recunoaștere a existenţei lui 
Dumnezeu, născută din conştiinţa adâncă a desävârsitului me- 
canism ce este cosmosul: „Această admirabilă aşezare a Soa- 
relui, a Planetelor si a Cometelor nu poate fi decât opera unei 
Fiinţe atotputernice şi inteligente. Si dacă fiecare stea este 
centrul unui sistem asemănător celui al nostru, este sigur că, totul 
purtând pecetea unui aceluiaș plan, totul trebue să fie supus 
unei singure şi aceleiași fiinţe: căci lumina pe care Soarele si 
stelele fixe şi-o trimit reciproc este de aceeaşi natură... Această 
ființă infinită guvernează totul, nu ca sufletul lumii, dar ca 
Stăpânul tuturor lucrurilor” 5). Mai departe, definind această 


ii 1) W. Windelband, Die Geschichte déf neueren Philosophie, Leipzig, 
p. . 


i 2, Principes mathématiques de la philosophie naturelle, cit. v. Il, 
pp. 2—3 
3) Ibid., p, 175. 

existență a lui Dumnezeu (în sensul unui panteism în carg între- 
vedem viziunea poetică a lui Rousseau, Newton va scrie: 
„Astfel Dumnezeu este un singur şi acelaş Dumnezeu peste 
tot si totdeauna. El este prezent peste tot, nu numai virtual, dar 
substanţial, căci nu poţi acţiona acolo unde nu ești. Totul este 
mișcat şi conţinut în El, dar (fără nici o altă acţiune a celor- 
lalte ființe asupra lui... Este deasupra a tot şi în întregime 
desăvârşit... Nu este eternitatea şi infinitatea, dar este etern 
şi infinit; nu este durata nici spaţiul, dar durează şi e prezent...; 
constituie spaţiul şi durata” t); iar calea de cunoaștere a acestei 
Fiinţe este una singură: „Îl cunoaștem numai prin proprietățile 
şi atributele lui, prin structura foarte înţeleaptă şi excelentă a 
lucrurilor, prin cauzele lor finale” 2). 

In Optică apare deasemenea enuntarea conştiinţei existenţei 
lui Dumnezeu căci, vorbind despre ordinea sistemului planetar, 
întrevede în el „efectul unui plan admirabil” iar organismul 
animal îi inspiră aceeaşi credință în existența „unei Fiinţe atot- 
puternice si prezente peste tot” 3). 

Dar Scolia generală a +Principiilor, care strânge la un 
loc tot înţelesul propoziţiilor cuprinse în demonstrațiile trata- 
tului, ajunge, după definirea existenței lui Dumnezeu, la unele 
indicaţii de metodă preţioase pentru înţelegerea celuilalt Newton, 
al omului de ştiinţă (desăvârşit. Arătând metoda pe care a folosit-o 
în cursul demonstrațiilor, Newton va spune că nu a reușit încă 
„să deducă din fenomene raţiunea acestor proprietăţi ale gra- 
vităţii, și eu nu plăsmuec ipoteze. Căci tot ce nu se deduce din 
fenomene este o ipoteză: și ipotezele, fie metafizice, fie fizice, 
fie mecanice, fie cele ale calităţilor oculte, nu trebue primite în 
filosofia experimentală. În această filosofie, propoziţiile sunt 
trase din fenomene, apoi sunt generalizate prin inducţie” +). La 
un moment dat totuşi, el însuşi încearcă, în aceeași pagină, o. 
ipoteză, vorbind despre acel „spirit universal” foarte subtil 
care pătrunde toate corpurile si este ascuns în substanţa lor 5); 
totuşi se opreşte şi sugerează numai putinţa existenţei lui, pre- 
cizând că nu sau făcut încă destule experienţe pentru a putea 
determina exact legile după cari lucrează acest „spirit universal”. 
Într'o scrisoare către Robert Boyle spunea, cu privire la ipoteza 


1) Ibid, p, 176. 

2) Ibid, p. 178. 

3) Optique, cit, v, II, p. 277. 
4) Principes, cit, v. Il, p, 170. 
5) Ibid, pp. 179—180. 

existenţei eterului: „În ce mă priveşte pe mine, am atât de putin 
gust pentru lucruri de acet fel încât, dacă nu m'ar fi îndemnat 
la aceasta îndrumarea D-tale, cred că niciodată n'aşi fi luat 
despre gravitate şi alte principii active cari mişcă particulele 
pana în mână pentru această chestiune” t). In Optică, vorbind 
corpurilor, Newton va observa că el nu consideră aceste prin- 
cipii „drept calități oculte..., dar drept legi generale ale Naturii... 
Adevărul acestor legi se manifestă prin examinarea fenomenelor, 
deşi cauzele lor ne scapă azi. Dar, dacă aceste cauze sunt 
oculte, efectele lor sunt evidente” 2). Definind astfel încă odată 
metoda savantului care nu vrea să depăşească prin construcţii ale 
rațiunii faptele date de experienţă, Newton adăoga în conti- 
nuare.această precizare: „A deduce din fenomenele Naturii două 
sau trei principii generale de mişcare şi a arăta apoi cum pro- 
prietätile tuturor corpurilor şi fenomenele decurg din aceste 
principii constatate, cu toate că ne rămân necunoscute cauzele 
lor” 3). Ipoteza pe care o condamna în cuvintele mai sus citate: 
„Şi eu nu plăsmuesc ipoteze”, însemna astfel pentru el acea 
construcție raţională pentru care ştia că nu se vor găsi experien- 
tele doveditoare; definea prin această precizare a metodei si 
prin condamnarea ipotezei — în înţelesul pe care aceasta îl 
avusese la Descartes —, marginile între ştiinţă şi speculație filo- 
sofică, dar folosea el însuşi ipoteza ştiinţifică, a cărei posibilitate 
i-o indica efortul de deplină înţelegere a fenomenelor. 

Totuşi, sunt unele puncte în cari Newton părăseşte rezerva 
absolută a omului de ştiinţă; astfel, în cartea III a Opticei 
observă că scopul savantului este de „a rationa asupra fenome- 
nelor fără ajutorul nici unei ipoteze, de a deduce cauzele din 
efecte până ce se va ajunge la cauza primă care foarte sigur nu 
este mecanică” £). Această cauză depăşeşte evident posibilitatea 
strictei mentineri în marginile: lucrurilor acestei lumi şi înseamnă, 
în ultimul moment, totuşi un salt făcut din cunoscutul fenome- 
nelor. în necunoscutul ipotezei filosofice. Mai departe, deosebirea pe 
care a făcut-o între timpul real şi cel absolut însemnează dease- 
menea o depărtare de lumea datelor verificabile, căci timpul abso- 
lut nu poate fi măsurat în raport cu nici o mișcare. Tot astfel, 
Newton vorbeşte de spațiul absolut; după de a spus că în lucrurila 


1) Scrisoarea din 28/11,1678—79, cit. în Walter Frost, Bacon und die 
Naturphilosophie, Verlag E, Reinhardt în München, 1927, p. 421. 

2) Optique, cit, v, II. p. 274, 

3) Ibid,, p, 275, 

4) Ibid., p. 228. 

omeneşti ne servim de spaţiul şi timpul relativ, adaogă: „dimpo- 
trivă, în ştiinţa naturii trebue să facem abstracţie de simţuri” +). 
În acest punct apare însă contactul între gândirea lui ştiinţifică si 
cea religioasă, căci acest spațiu absolut este ,,sensoriul” lui 
Dumnezeu, locul în care El vede lucrurile în adevărul lor, locul 
în care totodată realizează forţa lor de acţiune. Este acesta 
punctul care a însemnat pentru Leibniz prilejul unei observaţii. 
Intro scrisoare din Noemvrie 1715 către Prinţesa de Wales, 
acesta spunea că, dacă Newton presupune existența spaţiului 
absolut ca precedent lui Dumnezeu, atunci el totodată neagă 
esența Acestuia; căci presupune lă pentru Dumnezeu cunoaşterea 
este mediată, aşa dar lucrurile nu sunt creația lui. La această 
observaţie însă replica Samuel Clarke afirmând că adevăratul 
înţeles al ipotezei acesteia este altul, precizând că pentru Fiinţa 
supremă lucrurile există nemijlocit. 

Dacă așa dar, presupunerea iunei cauze prime ca şi distincția 
unui spaţiu şi a unui timp absolut însemnează puncte ce îl de- 
părtează de însăşi regula imetodei lui, ele se motivează prin 
acea atitudine de savant modern pe care s'a străduit s'o rea- 
lizeze deplin. Căci grija cu care separă întotdeauna noțiunile 
credinţei de cele ale filosofiei naturii însemnează tocmai voința 
de păstrare a unui cerc, dincolo de planul cunoaşterii verifi- 
cabile, în care domneşte căutarea cauzei prime, a izvorului ce 
străbate, creator de armonie, întreg cosmosul. Cele patru reguli 
cari apar la începutul cărții III a Principiilor cuprind clar 
enunțată metoda cercetării lumii fizice în liniile limpezi ale 
empirismului: ,,1) Să nu admitem drept cauze decât acelea 
cari ne sunt necesare pentru a explica fenomenele; 2) Efectele 
de acelaş fel trebue atribuite, atât cât este posibil, aceleiași 
cauze; 3) Acele calităţi ale corpurilor, cari nu sunt susceptibile 
nici de creştere, nici de micşorare şi cari aparţin tuturor corpu- 
rilor asupra cărora se pot face experienţe, trebue privite ca 
aparținând tuturor corpurilor în general; 4) În fizica experi- 
mentală, propoziţiile trase prin inducție din fenomene trebue 
privite, cu toate ipotezele contrarii, ca exact sau aproape ade- 
vărate, până ce câteva alte fenomene le confirmă în întregime, 
sau arată că ele sunt supuse unor excepții” 2). Şi aceste reguli 
de metodă, care înseamnă menţinerea omului de ştiinţă în planul 
pur al concretului, se alătură totuşi, în aceeaşi carte a Prin- 


1) Cit. în Walter Frost, op. cit. p, 433. 
2) Principes, cit. v. II, cartea III, pp. 2—5. 

cipiilor, de aceste rânduri pe care le întâlnim în Scolia generală, 
si cari indică punctele unei înţelegeri a valorii cunoașterei ome- 
neşti; vorbind despre cunoașterea lui Dumnezeu, Newton scrie: 
„Noi avem idei despre atributele sale, dar nu avem despre, sub- 
stanța sa. Vedem figurile şi culorile corpurilor, auzim sunetele 
lor, atingem suprafeţele lor exterioare, simjim mirosurile, gustăm 
gusturile lor: dar cât priveşte substanţele intime, nu le cunoaştem 
prin nici un simţ, nici prin vreo reflexiune; și avem încă mai, 
puţină cunoştinţă despre substanța lui Dumnezeu” +). 

Cu Newton se defineşte astfel, prin toate cotiturile şi 
revenirile gândirii lui, aceeaşi voință de împreunare a lumii cre- 
dintei cu planul cunoaşterii științifice; această împreunare în- 
semnând însă, de data aceasta, îmbogățirea uneia prin cealaltă, 
perspective deschise adâncirii sentimentului religios prin cunoaş- 
terea desăvârşită a admirabilului mecanism al universului. 


Deismul. 


Cu gândirea lui Newton suntem astfel în pragul secolului al 
XVIII-lea şi întâlnim între contemporanii săi chiar pe creatorii 
deismului. Ne aflăm în faţa unei gândiri care încearcă folosirea 
ultimelor puncte lämurite de empirismul lui Locke şi cari, re- 
luând atitudinea mai veche a lui Herbert de Cherbury şi aceea 
a unor gânditori protestanți ai primei jumătăți a secolului al 
XVI-lea, constituie această viziune laică a unui univers, în 
care apare atât rațiunea clară și spiritul critic al adversarilor 
dogmei catolice, cât şi voinţa de adorarea şi entuziasmul religios 
pe care-l întâlneam la Newton. S'a putut încerca asemănarea 
gândirii secolului al XVIII-lea cu sofistica, deoarece s'ar putea 
vedea în ambele aceeaşi voinţă a discuţiei ultimelor margini ale 
cunoaşterii, aceeaşi depărtare de speculatia metafizică şi aceeași 
raportare a totului la om. În deismul care domină în mare 
parte acest secol, apare afirmarea autorităţii raţiunii, centrarea 
tuturor intereselor gândirii asupra omului și, pentru justa lui 
aşezare în univers, efortul lămuririi acestuia pe aceeaşi cale 
unică a raţiunii; se va adăoga uşor, voinţa lămuririi nu numai 
a universului, dar a vieţii sufletești însăşi prin rațiune singură; 
şi se va schiţa astfel, dincolo de deism, primul aspect al asocia- 
tionismului care încearcă epuizarea faptului sufletesc complex 
într'un mecanism simplu, pentrucà. material. 

Am întâlnit prima formă a deismului la Herbert de Cher- 


1) Principes, cit v. II, cartea III, p. 178. 

bury; îl regăsim în parte la Locke, în scrierea asupra Raţiona- 
lităţii creştinismului, încercând deasemenea arătarea identității 
religiei naturale cu creștinismul primitiv; Locke derivă din a- 
ceastă afirmaţie, a generalitätii credințelor esenţiale, ideia dk, 
toleranţă; Scrisorile asupra toleranţei însemnau, ca şi pentru 
Taurellus şi Herbert, voinţa separării Statului de Biserică, ară- 
tarea semnificației deosebite a fiecăruia, astfel posibilitatea con- 
stituirii fără teamă a unei libere gândiri. Alăturarea lui Locke 
grupului deistilor apare neîntemeiată dacă avem în vedere numai 
afirmaţiile cuprinse în Încercarea asupra intelectului omenesc; 
aci, fundarea empirismului cuprindea arătarea inexistentei unui 
principiu universal sau a unei credințe comune tuturor oame- 
nilor; argumentarea lui Locke se îndreaptă limpede împotriva 
afirmațiilor despre ideile înnăscute. Totuşi, în desvol- 
tarea gândirii sale, Locke găsește punctul în care poate 
imtegra premisele unei religii naturale, arătând că întemeierea 
tuturor religiilor este, nu revelaţia, dar raţiunea. Înălţarea 
raţiunii la treapta de singură temelie a credințelor însemna astfel 
punctul esenţial al deismului. Arătând adevărul revelatieï însăși, 
deismul îl va socoti, mu ca adevăr ce întrece raţiunea, ci ca 
simplu inteligibil prin rațiune, revelaţia fiind astfel numai oi 
altă expresie a unui adevăr pe care și pe altă cale îl pot 
atinge. 

In felul acesta creștinismul, desfăcut de toate elementele 
ce i s'au suprapus, apărea ca o religie naturală; în realitate însă, 
noţiunea de religie nu mai corespundea perfect acestei forme 
simplificate, schematizate, a creştinismului care își pierduse 
orice caracter de religie pozitivă și istorică, devenind în primul 
rând un sistem de morală laică. În cercetarea gândirii celor 
mai mulți dintre deisti, apare clară această aläturare de două 
perspective deosebite, întrucât fiecare dintre aceştia se de- 
clară creștin, neprimind totuși aceste elemente caril au constituit 
creştinismul ca religie. Identificarea raţiunii cu credinţa a dus 
la această reducere a faptului complex al credinţei, care apare 
secătuit astfel de tot ceeace constituie specificul trăirii religioase. 

Cel care a trezit mai multe discuţii si a însemnat mai ca- 
tegoric această operaţie superficială de rationalizare a crestinismu- 
lui, a fost John Toland (1670-1722), ale cărui prime opere 
apar încă la sfârşitul secolului XVII, contimporan cu scrierile lui 
Locke. In 1696, Toland publică Christianity not mysterious, 
operă care fu arsă la Dublin; în 1709, Letters to Serena; în 
1710 vestitul si rarul Pantheisticon, publicat anonim şi cu o in- 

dicare fictivă a orașului de tipărire: Cosmopolis. Această din 
urmă operă, scoasă în foarte puţine exemplare, vândută în 
ascuns pentru a atrage astfel mai mult curiozitatea publicului 
cetitor, cuprindea o largă expunere a panteismului ca religie, 
acest sens avându-l întregul aparat de organizare liturgică, de 
mister şi asociere ascunsă în vederea împlinirii unor rituri 
tainice. Creator al cuvântului panteist — căci celor cari în 
trecut însemnară deplin şi adânc această poziţie, li sa dat 
numele de atei, cum a fost cazul lui Spinoza — Toland dădea 
religiei expuse înţelesul unui “crez rezervat unui grup restrâns de 
credincioşi, în cerc închis. (Opera lui s'a constituit prin ata- 
curi împotriva Bisericii şi prin adoptarea unor puncte de gân- 
dire panteistä, cari au servit însă alcătuirii unei viziuni în 
care esenţa gândirii inspiratoare s'a pierdut. Atacuri împotriva 
Bisericii apar chiar în una dintre primele opere, acel Creștinism 
lipsit de taine, în çare Toland arăta că nu există în Evanghelie 
nimic contrar raţiunii, dogmele creştine nefiind aşadar mistere; 
cartea produse răspunsurile lui Brown în Irlanda şi ale lui 
Th. Payne în Anglia, şi i se aduse ca primă acuzaţie aceea de 
socinianism. Dar, ambițios, Toland va scrie mai departe şi 
în materiile cele mai diverse; va scoate o ediţie a operei lui 
Milton, se va introduce în vieata politică şi, plecat la Berlin 
de mai multe ori, va adresa apoi reginei Prusiei, Sofia-Charlotte, 
acele Letters to Serena, dintre cari notăm argumentele primeia: 
Despre arigina şi forța prejudecăţilor; al celei de a doua: 
Istoria dogmei despre nemurirea sufletului la păgâni; al celei 
de a treia: Origina idolatriei si fundamentele religiei păgâne; 
iar a patra, adresată unui nobil olandez, demonstra că sistemul: 
lui Spinoza a fost lipsit de fundament si greșit în principiile sale. 

Titlul complet al lui Pantheisticon însemna aproape un 
plan al cărţii: Pantheisticon, sive formula celebrandae Sodalitatis 
Socraticae, in tres particulas divisa; quae Pantheistarum, sive 
Sodalium continent: 1) mores et axiomata; 2) numen et philo- 
sophiam; 3) libertatem et non fallentem legem neque fallendam. 
Praemittitur de Antiquis et novis eruditorum sodalitatibus, ut 
et de Universo infinito et aeterno, diatriba. Subjicitur de duplici 
Pantheistarum philosophia sequenda, ac de viri optimi et orna- 
tissimi idea, dissertatiuncula. Ceea-ce se desprinde din lectura 
acestei cărți, care nu seamănă nici de cum cu o expunere de 
doctrină filosofică, ci se apropie mai mult de programul unor 
asociaţii secrete, este, în ultimă analiză, afirmarea panteismului; 
acesta înţeles însă, mai mult decât ca o concepţie cosmologică, 

în semnificaţia lui de drum spre atingerea fericirii. Acele Socra- 
ticae Sodalitates erau prilejuri de discuţie a dogmelor acestei 
religii şi, prezidate de un Rege al Banchetului, ele însemnau un 
întreg ceremonial. Regele anunţa la începutul şedinţei: „Suntem 
devotați adevărului şi libertăţii, pentru a putea fi liberati de 
tiranie si de superstiție”; se începea apoi citirea unui Formular 
care cuprindea, între altele, aceasta: „În lume, toate lucrurile 
sunt Unul şi Unul este Totul în toate lucrurile”. Asistenţa 
răspundea: „Ceea ce este Totul în toate lucrurile este Dum- 
nezeu, etern şi imens, nici născut, nici pieritor. Din El s'a născut 
orice ființă şi orice Fiinţă se va întoarce în El, căci este 
pentru tot lucrul începutul şi sfârşitul” 1). 

În acest panteism al lui Toland sa putut întrevedea in- 
fluenta lui Bruno. S'a putut preciza şederea acestuia în Anglia la 
finele secolului al XVI-lea şi publicarea la Londra, în acești 
ani, a operelor lui celor mai însemnate; s'a mai putut preciza 
în plus că ediţia complectä a operelor lui Toland, apărută la 
Londra în 1786, în 3 volume, cuprindea două mici scrieri asu- 
pra filosofului italian. Panteismul Renaşterii, trecut prin Spi- 
noza — întrucât Scrisorile către Serena arătau că Etica îi 
era bine cunoscută — se prelungea astfel până aci, îmbinat 
însă în mod interesant cu acest deism, în care apărea încă pe 
primul plan cultul raţiunii. Se poate spune într'adevăr că în- 
tâlnim la Toland ultimul aspect al panteismului Renaşterii, 
întrucât apare la el, mu atât ecoul marilor cuceriri ale ştiinței, 
— aşadar nu atât împlântarea în perspectiva vastă deschisă 
de cercetările lui Newton — cât mai mult un entuziasm pentru 
desăvârşirea cosmosului si o voinţă de identificare cu el. Atât 
în Pantheisticon, cât şi în Scrisorile către Serena, se exprimă 
acest entuziasm, şi îl regăsim reafirmat în faptul înţelegerii 
materiei ca pătrunsă ea însăși de o mișcare străbătută de un 
sens finalist. „Mişcarea este proprie materiei”, scrie Toland 
într'una din Scrisori, şi această arătare a unei imanente finali- 
tăți a lucrurilor, această însufletire a materiei însemna o re- 
luare a uneia din atitudinile, a hilozoismului, Renaşterii. Linia 
acestuia se prelungeşte astfel limpede pentru a duce însă, în 
ultima concluzie, la altceva, la un deism ale cărui ultime des- 
voltäri nu vor mai avea decât prea putin din spiritul viu şi 
înflăcărat al Renaşterii. 


1) Citat în Nourrisson , Philosophies de la nature, Paris, 1887, pp. 
145—150. 

Este cultul exclusiv al raţiunii care duce la această con- 
stituire a deismului, în care, deși punctele de plecare au fost 
acestea ale unui entuziasm suscitat de armonia cosmosului, punc- 
tele de ajungere se vor defini în constituirea unei doctrine în- 
temeiate pe cultul raţiunii şi astfel pe o purificare a credinţei 
de tot ce este element de mister. Intr’o pagină din Pantheisticon 
întâlnim: „Rațiunea este adevărata si prima Lege, este torta si 
lumina filosofiei”... Pentru ca astfel, ideea religiei naturale 
să se afirme ca o concluzie strâns dedusă: „Pentru a trăi 
bine, virtutea singură este suficientă şi-şi este ea însăși bogată 
răsplată”. Astfel lui Toland i se va aplica pentru prima oară 
termenul de liber-cugetător; Molyneux, scriind lui Locke, în 
1697, îl numește astfel, el însuși spune despre el: „we freethin- 
kers”... înscriindu-se astfel în linia tolerantei religioase care 
pleacă dela scriitorii protestanți ai secolului XVI. In acelaș 
sens va face elogiul textelor evanghelice, în care vede adevărul 
rațional încă nefalsificat de elemente ulterioare; şi va afirma 
că faptul criticei raţionale a textelor de dogmă creştină nu le 
răpeşte întru nimic valabilitatea, întrucât revelaţia se rezolvă 
în elemente pe care orice rațiune le poate primi; era acesta, 
dela început, sensul scrierii: Christianity not mysterious. : 

Identificând astfel credinţa cu raţiunea si pe Dumnezeu cu 
lumea, simplificând până la anulare faptul credinţei, doctrina 
lui se completează atunci când socotește ca sfinţi ai acestei 
noui religii pe marii gânditori ai tuturor timpurilor; cele trei 
zeități fiind, pentru acest panteism, libertatea, adevărul şi sä- 
nătatea. Dar doctrina, așa cum e înfățișată în Pantheisticon, era 
destinată numai unui grup ide credincioşi, acelora care au un 
anumit grad de cultură. Toland înţelegea că ridicarea doctrinei 
lui la treapta de religie a tuturor nu poate reuşi, întrucât mul- 
timea are nevoie de o adevărată religie, pozitivă şi istorică. 
Incă odată, Toland apărea pe linia Renaşterii prin această 
separare a vulgului de grupul restrâns al initiatilor si prin re- 
zervarea numai lor a deplinei libertăţi de conștiință. Ca şi 
umanismul Renașterii, care însemna drum închis al gândirii, 
deasupra graniţelor naţionale, dar între graniţele unor anumite 
direcţii ale spiritului, iluminismul englez aducea aceasfă nouă 
grupare a celor demni ide a-şi călăuzi vieata după legile rațiunii 
şi după credinţa fundată unic în conştiinţa lor. 

n această curioasă îmbinare de ceremonial misterios, de 
formulări pretentioase si în această prezintare a panteismului 
ca religie a unei secte închise, nu putem să mai deosebim liniile 


www.dacoromanica.ro 


330 Filosofia englezä în secolul XVIII 


unui adevärat sistem de gândire. Deismul englez se alcätueste, 
în acest caz, dintr'un mozaic de idei — multe străine gândirii 
autentice — și din această îmbinare care nu poate prezintă 
semnificaţia unei atitudini spirituale pure. Toland apare astfel 
ca tip de nemăsurată ambiţie, de spirit sectar şi îndrăzneală 
în toate afirmațiile, gândirea fiindu-i mijloc de atingere a glorie: 
uşoare şi sgomotoase. Așa, Pantheisticon era tipărit în cerneală 
roşie şi neagră şi cuprindea texte ce voiau să contrafacă textele 
de liturghie +). 

Dar întâlnim la Anthony Collins (1676-1729) acea 
ordonare a ideilor şi acea mai justă definire a deismului, pe care: 
nu le-am putut găsi la Toland. Collins era unul din discipolii 
apropiaţi ai lui Locke, ale cărui scrieri asupra credinţei și 
tolerantei pot fi privite de data aceasta întradevăr ca puncte 
de plecare ale deismului. Dacă în Philosophical inquiry con- 
cerning human liberty (1717) şi în A dessertation on liberty 
and necessity (1729) apare preocuparea problemei voinţei, în a 
cărei rezolvire Collins se întemeiază pe Locke, scrierea cea. 
mai interesantă pentru cunoașterea poziţiei întregului deism, este 
A discourse of freethinking, apărut la 1713, în care întâlnim 
depăşit punctul de vedere biblic al lui Locke si totodată punctul 
de vedere încă foarte creştin al lui Toland. Critica textelor 
religioase este într'adevăr pentru Collins prilej de totală negare 
a valorii lor. Întemeiat pe o cercetare atentă a ceea-ce se spusese 
până atunci asupra acestor texte, ducând mai departe opera de 
analiză critică începută de Renaștere, Collins a arătat că nu 
poate fi vorba de: siguranță în interpretarea textelor, deci nici de 
unitate de vederi în privința semnificatilor lor; el precizează 
că profeţiile Vechiului Testament pot avea cel mult un sens 
alegoric, depăşind astfel sensul istoric care li se atribue de- 
pbiceiu. Îndepărtând astfel tot materialul străin şi suprapus, 
mulţimea prezicerilor si a minunilor, Collins ajunge la iden- 
tificarea creştinismului cu o pură doctrină etică, aşa cum încer- 
case să arate mai înainte Herbert de Cherbury. Intr'adevăr, 
concluzia acele: laborioase analize a textelor nu putea fi decât 
această negare a rostului religiei pozitive, astfel afirmarea drep- 
tului la absoluta libertate a credinţei si la crearea unei religii 
laice fundate pe o doctrină etică rațională. Drumul către Dum- 
nezeu va fi astfel pentru (fiecare dintre noi altul, va trebui să 


1) Nourrisson, op. cit. p. 174 

fie acela pe care fiecare îl poate realiza singur pentru mân- 
tuirea lui. 

Arătarea acestei depline elasticitäti a faptului credinţei 
a provocat răspunsuri aspre, cum a fost acela al lui Ibbot: The 
true notion of the exercise of private judgement or Freethinking 
(1737), în care se afirmă dreptul libertăţii de credinţă dar se 
arată că Ant. Collins nu s'a condus numai după acest principiu 
pur al adevărului, şi că în critica textelor istorice nu a dovedit 
prea multă şi nici prea exactă cunoaştere a istoriei. Atitudinea 
oamenilor Bisericii însemna recunoaşterea netă a afirmării mai 
clare a deismului în scrierile lui Collins. Căci,’ dacă acesta 
reducea creștinismul la o doctrină eticä, punctul deosebitor 
faţă de Toland apărea în mai neta lămurire a poziției, lui; nimic 
din panteismul aceluia nu mai apare acum, nimic din acel cult al 
cosmosului pe care Toland îl arăta ca isvor al credinţei în matura 
divină a mecanismului acestui univers. Collins a păstrat esența 
eticei creştine şi credinţa în nemurire ca și întrun Dumnezeu 
superior creaţiei; dar ele îi apar nu ca fapte de credinţă, ci 
afirmaţii ale unei necesităţi logice a gândirii. Ceea-ce va fi 
uscăciune şi intelectualism steril în deismul englez apare acum 
în scrierile lui Collins, deoarece Toland participă încă la âcea 
înfiorare religioasă pe care o trădează gândul lui Newton, la 
acea înțelegere a cosmosului ca operă desăvârşită străbătută de 
un înţeles divin. 

Matthews Tindal (1656-1733) publică la 1730 Chri- 
stanity as old as the creation, în care apare dusă mai departe 
poziţia lui Collins. Intr'adevär, în sensul spiritului cosmopolit 
al acestui început al secolului luminilor, Tindal nu mai face 
critica textelor biblice pentru găsirea fundamentelor celor mai 
logice şi mai comun acceptate ale creştinismului ci, ducând până 
la capăt concluzia ce necesar se deprinde din această analiză, 
depăşeşte punctul de vedere unic creştin şi găseşte o totalitate 
e principii cari, în esenţă creştine — în înţelesul etern al 
cuvântului — aparţin de fapt si omenirii anterioare crestinis- 
mului istoric. Viziunea pur rationalistä, care a viciat în tot cursul 
secolului âl XVIII-lea justa înţelegere a faptului social, apare 
şi aci îw acest ultim pas spre rationalizarea faptului credinţei. 
Tindal socoteste că toate religiile istorice apărute în cursul se- 
colelor au fost numai modificări au derivări ale unei prime religii 
originare, comune tuturor, religie naturală la care omul trebue 
să revină parcurgând înapoi acelaș drum, desbrăcând treptat 
religia lui actuală de tot ce i s'a adăogat străin şi de prisos. 

Creştinismul înseamnă un prim pas spre purificare, dar întele- 
gerea lui raţională va putea duce la o religie laică în cari vor 
persista ca esenţiale credinţa întrun Dumnezeu superior cre- 
atiei şi credinţa în nemurire. În mod interesant însă, în acest 
punct deismul lui Tindal coincide cu filosofia morală a lui 
Shaftesbury; căci credinţa în Dumnezeu şi în nemurire se 
întemeiază, ca şi doctrina etică a acestei filosofii, pe credinţa 
că Dumnezeu a creat pe om pentru fericire, că astfel vieata 
lui este destinată realizării ușoare şi desävärsite a împăcării, 
ca o garantie a existenței lui armonioase şi bune. Optimisul 
secolului luminilor se lămureşte astfel în această limpede vi- 
ziune a unui cosmos al cărui creator poartă grija fericirii 
făpturilor lui. 

Intre 1737 şi 1740 apare scrierea lui Thomas Morgan, 
(moare la 1743), The moral philosopher, în trei volume; iar 
la 1741 apărea volumul al patrulea cu titlul Physico-Theology. 
Concepută în forma unui dialog între un deist creştin, Philalethes 
si un iudeo-creştin, Theophanes, cartea era o preţuire a Vechiului 
Testament ca superior celui nou, o încercare de a readuce în 
vieatä credinţele primului creștinism; era astfel un pas făcut 
în sensul aceluiaș deism pe care un Collins si un Toland îl 
ilustrau pe calea scrierilor de doctrină. În această voință de 
rationalizare a religiei si în acest cosmopolitism spre care tindea 
credinţa europeană, Thomas Chubb (1679-1747) scrie acel 
The true Godzpel of Jesus Christ (1738) care încerca o expunere 
a creştinismului în afara oricăror probleme de exegeză, lămurind, 
din tot ce s'a scris, sensul religios şi moral cel mai adânc al 
credinței creştine; la fel era şi direcţia de gândire a celeilalte 
scrieri a lui Chubb, din 1730: A discourse concerning reason 
with regard to religion. 

În desvoltarea deismului apare însă la un moment dat prea 
net contrastul între cele două clase pe cari Toland le sepa- 
rase; la aceeaşi dată când se formulau principiile unei religii 
libere, persista încă religia pozitivă şi istorică. Luminează acest 
contrast Lordul Bolin gbroke (1672-1751) care, om de- 
săvârşit al acestui secol cosmopolit, este foarte mult timp oas- 
petele Franţei si este prieten apropiat al lui Voltaire. Atitudinea 
lui poate interesa aci ca un comentariu interesant la ideologia 
deiştilor. Bolingbroke constată existenţa atât de deosebită, deşi 
contemporană, a unei religii naturale şi a uneia încă strâns 
legată de Biserica organizată şi, afirmând necesitatea acesteia 
din urmă, observă că un filosof nu poate primi contradicţiile 

textelor religioase, dar trebue să recunoască necesitatea lor 
ca mijloc de întemeiere şi de păstrare a autorităţii sociale. 
lată cum, menţinând exclusivismul Renaşterii, aristocratismul 
lui Bolingbroke prelungea aceeaşi separare a omului cult de 
vulg. Om politic, participând bogat la faptele vremii, nu pu- 
tem vorbi de o închegare de gândire care să însemne rezultatul 
unei atitudini închise şi bine fixate; putem vorbi numai de 
unele puncte de gândire care îl integrează atitudinii epocii. 
Apropiat de deism prin disprețul clar exprimat faţă de speculatia 
metafizică, consideră cu neîncredere gândirea lui Descartes și 
a lui Leibniz, numindu-l pe acesta din urmă: „one of the vainest 
and most chimerical men that ever got a name in philosophy 2). 
Negând posibilitatea ontologiei, recunoaşte însă, în linia deismului,, 
existența lui Dumnezeu, întemeindu-se pe argumentul psicho-te- 
ologic, şi, deşi prieten al lui Voltaire, nu admite progresul, vorbind 
numai de un proces de urcare şi coborîre în evoluţie. Numai în 
acest sens adversar credințelor secolului lui, Bolingbroke’ strânge 
însă laolaltă toate celelalte aspecte ale acestei gândiri: ac- 
ceptă empirismul lui Locke şi materialismul lui Condillac, 
indicând o poziţie baconiană atunci când defineşte scopul filo- 
sofiei; şi, completând acest punct de vedere uman pur, această 
märginire a înţelegerii oricărei credinţe în semnificaţia ei uti- 
litară, Bolingbroke scrie acele Lefters on study of history, 
apărute întâi la 1738, completate la 1752, arătând, în această 
cercetare pragmatică a istoriei, că egoismul este mobilul tuturor 
acţiunilor morale; se completa astfel viziunea sa pesimistä 
despre lume. Afirmarea în plus a teismului care se găseşte 
integrat unui complex străin şi nearmonizat lui, înseamnă a- 
mestecul hibrid la care putea duce deismul; atitudinea lordului 
Bolingbroke însemna negarea ultimilor credinţe, deși totodată 
apărea afirmatä necesitatea lor practică. 

In linia aceluiaș deism, deşi însă cu preocuparea dominantă 
a eticei, în linia astfel totodată a filosofiei morale, apare Joseph 
Buter, (1692-1752), care se situiază în direcţia gândirii lui 
Shaftesbury. Dacă pentru acesta apărea necesară admiterea unui 
simţ moral înnăscut, apartinerea lui Butler la atitudinea rezultată 
din deism se lămureşte prin aceeaşi comună depărtare de punctul 
de plecare al empirismului lui Locke. Pentru deişti ca şi pentru 
Butler, apare necesară presupunerea umui sentiment religios comvn 
tuturor, înnăscut, şi astfel întemeierea religiei şi a eticei naturale. 


1) Citat in Brockdoiff, op. cit, p. 70, 

Butler numeşte această dispoziţie morală originară „principiu 
al reflectiei sau conştiinţă” şi expune esenţa gândirii lui în 
Sermons upon human nature, or man eonsidered as a moral 
agent (1726); iar mai târziu în The analogy of religion, natural 
and revealed, the constitution and course of nature (1736). 
Plecând dela Shaftesbury, Butler analiza principiul reflecţiei, 
încercând să atingă întemeierea etică a faptelor pe această 
realitate interioară a conştiinţei; care pentru el însemnează auto- 
ritatea cea mai ascultată, întrucât este prezența în noi a unei 
obligativitäti superioare, este necesitatea împlinirii legii morale 
pe care o cuprindem în noi. In acest sens scrie Butler: „It is 
by this faculty (conscience) natural to man, that he is a moral 
agent, a law to himself” 1t). Afirmând mai departe că glasul 
conştiinţei însemnează totodată calea noastră spre bine, aceasta 
însemnează nu numai existenţa interioară a legii morale, așadar 
libertatea reală, ci, mai mult, însemnează siguranţa fericirii. În 
această etică fundată pe principiul autorităţii interioare se intro- 
duce astfel la un moment dat punctul de vedere al utilitarismului. 
In Predica III, Butler spune: „conștiința si iubirea de noi înşine 
ne conduc — dacă ne înţelegem bine fericirea — totdeauna! pe 
acelaş drum. Datoria şi interesele noastre coincid deplin. In 
cea mai mare parte, chiar în lumea acesta; deplin însă, dacă 
luăm în consideraţie viitorul, întregul existenţei noastre” ?); 
regăsim acest moment utilitar în alte afirmaţii ca aceasta: „Putem 
admite fără a face rău moralei şi religiei că, dintre reprezen- 
tările noastre, cele ale fericirii şi nefericirii ne sunt cele mai 
apropiate; ele se vor arăta şi trebue să se arate superioare ichiar 
celor de ordine, frumuseţii și armoniei, în caz că vreodată am 
putea crede că între ele si fericirea noastră apare vreo contra- 
dictie” 5). Întregul predicii din care am citat aceste rânduri, 
predica a XI-a, precizează astfel esenţa utilitaristă a doctrinei, 
„afirmând că eticul este căutarea binelui în sine, dar acesta 
el însuşi trebue să apară util propriei noastre fericiri, sau cel 
puţin nu contrar ei. Această atitudine de gândire aparent con- 
tradictorie se lämureste însă în lumina punctului ei de plecare, 
acesta fiind afirmarea unui principiu etic înnăscut; ca şi pentru 
-deism, această credinţă în esenţa etică proprie întregii omeniri 
însemnează fundamentul optimismului, întrucât susţine credinţa 
în fericirea fiecăruia si (în bunătatea acestei lumi, credinţă ce 


1) Citat în Jodl, Geschichte der Ethik, v. I, p. 409, nota 24. 
2) Ibid. p. 193, 
3) Ibid. 

înseamnă înțelegerea lumii ca desăvârşit organizată, dela înce- 
put, spre binele nostru. Ceea-ce mai departe apare ca moment 
pur etic în gândirea sa, ca depăşire a utilitarismului pe care l-am 
bănuit în unele puncte, se lămureşte tocmai prin înţelegerea 
conştiinţei ca prezenţă divină în noi, şi astfel considerarea valorii 
faptelor în perspectiva unei tinalităţi superioare aceleia pe care 
o poate însemna vieafa pământească; în acest sens, Butler 
poate scrie că o acţiune nu trebue judecată după urmările ei, 
nu acestea putând fi criteriile valorii pe care o reprezintă: 
„The goodness or badness of actions does not arise... from 
their being attended with present or future pleasure or pain, 
but from their being what they are... Or in other words, we 
may Judge and determine, that an action is morally good or evil, 
before we so munch as consider whether it be interested or dis- 
interested” 1). 
Psihologia. 


Dar în cuprinsul cele: de a doua jumătăţi a secolului se 
desvoltă, pe urmele speculatiei lui Locke, acel materialism care 
avea să crească deplin în filosofia franceză a timpului. L-am 
putut socoti pe Locke drept punct de plecare al deismylui; 
dar tot în gândirea lui apar originele celeilalte direcții a cerce- 
tărilor englezi: căci din gândirea lui a derivat,pe de o parte 
spiritualismul lui Berkeley, desvoltând până la capăt problema 
calităţilor primare; şi tot dela Locke a putut să derive mate- 
rialismul lui Hartley şi Priestley cari, în lumina mărginită a empi- 
rismului, ajungeau la o concluzie nouă. Materialismul acestor 
doi psihologi apare astfel în parte contimporan cu deismul, şi 
echivalenta lor de spirit nu este greu de definit, ca fiind asemenea 
o atitudine de spirit modern, sau o voinţă de înțelegere a 
omului — ca şi a cosmosului, — în marginile singure ale ra- 
țiunii. În deism ca şi în această speculație, pe baze de psiho- 
logie, apare astfel centrarea interesului de cunoaştere asupra 
omului: desfăcut de raporturile lui cu o lume supranaturală, 
capabil să se mântuie şi să înţeleagă creația în lumina simpli- 
ficatoare şi ordonatoare a raţiunii, această. rațiune ea însăşi 
va fi lämuritä acum, în originile ei, ca tot atât de simplă” si ușor 
de înţeles în mecanismul ei. 

Psihologia asociaţionistă îşi găseşte punctul de plecare la 
David Hartley (1704-1757) a Gărui gândire se desvoltă în 


1) Citat în Jodl, op, cit. pp. 409—410, nota 25. 

cuprinsul primei jumătăţi a secolului. Scrierile cele mai cunos- 
cute sunt: Coniecturae quaedam de motu sensus -et idearum gene- 
ratione (1746); Observations on man, his frame, his duty and 
his expectations (1749). Opera ultimă în deosebi însemnează po- 
ziţia grea si nouă a lui Hartley, căci asociationismul lui, de reflexe 
materialiste, se găseşte nu de puţine ori în contradicţie cu sufletul 
lui religios. Incă odată, încercarea păstrării gândului pe linia unică, 
a omenescului si călăuzirea Jui spre găsirea adevărului științific sa 
loveşte — ca şi în cazul lui Newton — de o profundă con- 
ştiinţă religioasă, pentru care împăcarea celor două puncte de 
vedere nu era uşoară. Asociationismul apăruse încă cu câţiva ani 
mai înainte în scrierile lui Peter Brown care publicase la 
1719: The procedure, extent and limits of human understanding. 
Hartley îl va duce mai departe, încercând deducerea proce- 
selor spirituale din diverse tipuri de combinări de mişcări fi- 
ziologice, şi va arăta astfel strânsa dependenţă a celor două lumi 
ce constituie totalitatea vieţii omeneşti, pe care însă nu le va 
identifica, neatingând astfel deplin materialismul. Pentru Hartley, 
analiza unui proces sufletesc duce la discernerea unor elemente 
simple, constitutive ale lui prin anumite legi de combinare me- 
canică; aceste elemente sunt însă pentru el deasemenea spi- 
rituale. Punctul de plecare îi era astfel paralelismul psiho-fizic, 
de inspiraţie spinoziană poate, sau născut din ocazionalismul 
cartezian; ambele nume pot fi citate aci ca origini ale unui 
curent ce avea să ducă departe de gândirea celor doi filosofi. 
Fiecărui proces psihic îi corespunde aşa dar unul material 
sau fiziologic, o producere de anumite grupuri de vibratiuni 
în substanţa nervoasă; si deosebind procesele psihice simple 
de cele, complexe, deosebeşte deasemenea grupuri de vibrații, 
sinteze nervoase mai bogate sau mai puţin bogate. Repetarea 
frecventă a unui acelaş grup de excitaţii, căruia îi corespunde 
un acelaș grup de sensaţii totdeauna asociate, produce consti- 
tuirea treptată a unor anumite combinații tipice care pot fi 
uneori de o atare complexitate încât să nu mai apară limpede 
raportul cu elementele cari de fapt le alcătuesc. Dar pentru 
viitor, Hartley vedea posibilitatea despicării faptelor sufleteşti 
celor mai complexe în tot atâtea elemente simple, „ideas of 
sensations”. Hartley folosea în sistemul lui de explicare o serie 
de diviziuni materialiste vorbind despre urmele (traces) pe cari 
le lasă faptele împlinite, de putinţa combinării lor prin repro- 
ducere mecanică, de constituirea astfel a faptelor complexe 
de pasiune din agregate de idei. Specificitatea proceselor spi- 

rituale se pierde în această mecanică explicare a naşterii lor. 

Lämurind astfel geneza proceselor psihice, Hartley arăta 
în cartea următoare, Observation on man, paralelismul perfect 
între material şi spiritual, şi lămurea mai adânc vibratiunile 
substanţei nervoase însăşi ca, determinate de o anumită cauzali- 
tate mecanică sau de excitaţii periferice. Afirmarea paralelismului 
psiho-fizic a provocat definirea gândirii lui Hartley ca mate- 
rialistă, deşi el nu identifica cele două serii de fapte; dar în 
această explicare a procesului naşterii sentimentelor ca şi a 
voinţei dintr'un mecanism de combinare a unor elemente spiri- 
tuale şi totalitäti previzibile, Hartley trebuia să ajungă — ceeace 
contrazicea convingerile lui cele mai scumpe — la negarea 
libertăţii voinţei. In analiza faptelor vieţii morale însăşi, Hartley 
arăta producerea lor deasemenea prin asociaţie. Arăta ca ori- 
gină a lor numai sentimentul de plăcere sau neplăcere care, 
ca atitudine egoistă, au fost la început singurele cari au deter- 
minat judecälile noastre de valoare; din această coexistentä 
primă a unui sentiment-de plăcere sau neplăcere proprie faţă 
de un anumit obiect, s'a ajuns la producerea anumitor judecăţi 
de valoare independente treptat de atitudinea noastră egoistă, 
aşa dar la judecätile pe cari le numim morale. Analiza lui 
tindea spre arătarea naşterii, prin asociaţie, a faptelor morale, 
accentuând că în faptele de repetiţie, în grupele de sentimente 
cari revin, se observă eliminarea treptată a celor neplăcute 
în favoarea celor plăcute, care sunt puse în lumină, din grupe 
amestecate de sentimente rezultând astfel, aproape printr'un 
proces de economie sau reducere nivelatoare, cu direcția binelui, 
un sentiment omogen care ajunge criteriul de judecată sau ju- 
decată de valoare. Analiza lui conchidea astfel aproape în 
sensul credinţei că repetarea şi deci gruparea sentimentelon 
în anumite asociaţii se face astfel încât să producă cel mai 
plăcut sentiment individului. 

Hartley era medic şi pe primul plan a trebuit să-i apară 
punctul de vedere științific, astfel siguranţa de neînlăturat a 
paralelismului psiho-fizic şi a constituirii faptelor sufleteşti din 
grupări de vibratiuni nervoase. Dar, dincolo de această latură 
a gândirii lui, apare aceea care aminteşte de Newton, în deismul 
ce se schiteazä dincolo de analiza strâmtă a sufletului. Acest 
deism al lui Hartley se defineşte îp conceperea unei existente 
a lui Dumnezeu ca persoană, această idee de Dumnezeu și 
simţul moral sustinându-se reciproc, deoarece pentru el eticul 
este produsul unei cauzalităţi divine; între aceste două serii de 

existente, raportul este, mai mult decât psihologic, metafizic 
fundat, ordinea conducătoare a lumii ca şi a sufletului fiind 
aceeaşi. Hartley schiţa o scară a eticului, dela sensualitate, prin 
simpatie, până la teopatie sau sentiment religios şi sentiment 
moral, această din urmă treaptă însemnând totala dăruire lui 
Dumnezeu; posibilă, deoarece Hartley vorbeşte despre o cauza- 
litate divină care pătrunde lumea şi înseamnă astfel acelaş 
optimism ca şi al şcolii lui Shaftesbury. 

Cu Hartley suntem astfel încă în această poziţie nede- 
finită, pe care materialismul francez avea s'o clarifice; un pas 
mai departe apare însă tot în Anglia, la Priestley. 

Om de ştiinţă ca si Hartley, cunoscut chimist, Priestley 
(1733-1804), trăeşte în a doua jumătate a secolului. A lăsat mai 
întăi un comentariu al teoriilor lui Hartley: Hartley's theory of 
human mind on the principles of association of ideas (1775); ceva 
mai târziu publică Disquisitions relating to matter and spirit, şi, în 
acelaş an 1775: The doctrine of philosophical necessity. Format 
deasemenea în spiritul unei credinţe, a studiat mai întâi teologia; 
a emigrat în Statele-Unite şi a trăit acolo până la sfârşitul 
vieţii. Depăşind pe Hartley, Priestley va rezolva psihologia 
în fiziologie: „It is not impossible, but that in time we may 
see how it is that sensation results from organisation”. Raţio- 
namentul lui pleca dela constatarea că toate sensatile sau 
ideile ne sunt date prin mijlocirea simţurilor exterioare, trans- 
mise fiind prin nervi; rolul filosofului nu va; fi de a cunoaşte ce 
sunt aceste sensaţii, întrucât sunt conţinute în spiritul nostru, 
dar să cunoască acea afecţiune a creerului, care corespunde 
sensatiei. Este astfel o limitare a rolului psihologiei numai 
la această cercetare fiziologică pentru găsirea acelor vibratiuni 
sau grupuri de vibraţiuni cari corespund anumitor  sensaţii. 
Continuând asociationismul lui Hartley,. îl aplică deasemenea 
explicării naşterii tuturor faptelor sufleteşti, si astfel procesele 
cele mai complexe ale spiritului se reduc la acest mecanism 
simplificat al modificărilor treptate şi combinate. Totuşi în 
această analiză a vieţii sufleteşti, Priestley accentuiază caracterul 
ei teleologic, alcătuirea ei în aşa fel încât să-i fie îngăduită 
cea mai justă adaptare și cea mai bună folosire a lumii. 

Materialismul lui Hartley şi Priestley a determinat o serie 
de scrieri polemice între cari pot fi citateaceleaale lui J. Be- 
rington: Letters on materialism and Hartley's theory of the 
human mind addressed to Dr. Piestley (1776); la scrierea pla- 


tonicianului Richard Price, Letters on materialism and philo- 

sophical necessity (1778), Priestley räspundea în acelas an 
prin: Free discussion of the doctrines of materialism. 

Dar scrierile lui Hartley și Priestley însemnau totuşi în- 
ceputul materialismului care de aci trecea în filosofia francezä. 
Este legătura încă strânsă cu deismul care salvează atitudinea 
gânditorilor englezi de materialismul deplin afirmat; căci în- 
tâlnim, la ambii, afirmarea existenței necesare a unei inteli- 
gente superioare creatoare. Se încheie astfel cu ei linia acelei 
gândiri care, plecată dela Herbert de Cherbury şi Newton, 
a însemnat cu fiecare pas pătrunderea tainelor mecanismului 
ce constituie cosmosul, şi a fost în acest fel voință de încercuire 
a lui între liniile clare ale gândirii omeneşti. Deismul care s'a 
constituit din această coborîre a misterului în lumina raţiunii 
a putut fi totuşi, în gândirea unor spirite mari, cum a fost 
Newton, posibilitate de reală trăire a sentimentului religios, 
iar cercetarea ştiinţifică a mecanismului vieţii sufleteşti nu a 
putut duce nici ea, deocamdată, la golirea lumii de un înţeles 
superior. Ceeace încă astăzi poate fi valabil din sträduinta 
de înţelegere a deiştilor, este acest nucleu luminos al entu- 
ziasmului pentru desăvârşita alcătuire a cosmosului. El singur, 
condensat în gândirea lui Newton, însemnează perspectiva nouă 
a acelei epoci şi efortul ei de înţelegere. 


Filosofia morală engleză din sec. XVII și XVIII 


A. — 1. Filosofia morală engleză din secolele al 17-lea 
şi al 18-lea cuprinde gânditori cu orientări diferite. 

Cei mai multi din acești filosofi nu sunt exclusiv moralişti, 
profesionişti ai filosofiei morale (cum e de pildă, Hutcheson). 
Unii sunt metafizicieni de’ seamă (Cudworth si Clarke); 
alţii, teoreticieni subtili ai cunoaşterii (Hume). Printre ei sunt 
economişti vestiți (Adam Smith), politicieni iscusiti (Shaf- 
tesbury), teologi si exegeti abili ai scripturilor (Cumberland, 
More) şi „eseişti” străluciți în sensul montaignan al cuvântului 
(Mandeville). 

Dacă li se dă totuşi numele generic de ,,moralisti”, este 
pentru cä principala lor preocupare filosofică a fost de ordin 
etic, sau pentru că în acest domeniu s'a resfrânt, mai ales, 
influenţa lor. 

Filosofia lor aparţine celor mai deosebite curente. Unii 
tin încă de aristotelismul medieval. Alţii. încearcă să reînvie, 

pe urmele Renașterii, influența platoniciană. Câţiva din ei sunt 
tributari inducției baconiene si empirismului lui Locke. Cei- 
lalti, analiticei carteziene şi raționalismului leibnizian. 

Orientarea lor etică nu este mai omogenă. Unii cred în 
existența înăscută a ideilor morale. Alţii slăvesc, dimpotrivă, 
virtuțile moralizatoare ale educaţiei şi obisnuintei. Câţiva caută! 
temeiul bunei purtări în intelect, alții în aplicarea omului către 
semeni. . 

Idealul moral e, pentru unii, plăcerea şi pentru alţii, 
folosul, interesul bine înţeles. Dacă cei mai mulţi sunt altruisti 
şi optimişti şi cred în aplecările generoase ale omului şi n 
potrivirea firească a interesului individual cu cel obştesc, nu 
lipsesc însă nici egoisti şi pesimişti, cari cred, la fel cu Hobbes, 
în desacordul natural dintre individ şi obşte. 

Cu toată diversitatea de păreri, moraliştii englezi din seco- 
lele cercetate, pot fi împărţiţi în trei curente principale. 

1. Scepticismul moral şi doctrinele autoritariste legata 
de el, care se desvoltă la Londra, sau în exil, în legătură cu 
pretențiile de justificare a monarhiei absolute. 

2. Intelectualismul ineist, platonizant, care se desvoltă în 
sfera de influență a colegiilor dela Cambridge, în strânsă le- 
* gătură cu anglicanismul, care joacă în această epocă rolul de 
mijlocitor între doctrinele extreme. 

3. Aşa numitul empirism moral, sentimentalismul, care 
se desvoltä mai ales în jurul Universităţii dela Glascow, în 
legătură cu liberalismul. 

Caracterul general al filosofiei morale engleze din vea- 
curile 17 şi 18 este autonomismul naturalist, descoperirea omului 
„moral prin firea lui”, nu după porunca divină. Prin aceasta, 
etica englezească se integrează în tendinţa generală a filosofiei 
moderne, care, în acelaș timp în care dislocă pe om din centrul 
universului imaterial, îl substituie lui Dumnezeu, în centrul lumii 
morale. În istoria filosofiei moderne, etica engleză reprezintă 
deci o punte de trecere dela scolastică la Kant, 

Mişcarea particulară a filosofiei morale englezeşti, prin 
care se realizează această trecere, este o 'alunecare treptată 
dela intelectualismul moral al şcoalei filosofice dela Cam- 
bridge, la sentimentalismul moral al şcoalei scoțiene. 

Intelectualismul moral care înflorește la sfârşitul vea- 
cului al 17-lea la Cambridge, reia tezele naturaliste ale aristo- 
telismului medieval, opunându-le tezelor sceptice si autorita- 

riste din patrimoniul nominalismului scottist şi occamian, re- 
exploatate de Hobbes în folosul autorităţii de stat. 

Luptând împotriva misticismului autoritarist al augustinis- 
mului medieval, după care: Nu e nici bine, nu e nici rău, 
decât porunca lui Dumnezeu!), pe care ateul Hobbes a 
răstălmăcise în sensul pământesc: Este bine şi este rău, ce 
poruncește şi ce opreşte, domnul şi stăpânul tău 2), — treptat 
ideea tomistă după care binele e fäptuirea potrivită firii, pentru 
că făptuirea după fire, e a lui Dumnezeu voire’), se des- 
bracă de orice întregire divină, prin convingerea că între 
Dumnezeu și fire, nu poate fi împotrivire, fie pentru că. 
Dumnezeu nu există (ateism), sau nu e deosebit de fire (pan- 
teism), fie pentru că rânduiala acestei firi reprezintă toată 
lucrarea lui Dumnezeu (deism), şi ca atare acesta n'o poata 
schimba fără să se împotrivească sie-şi (rationalism). 

Această decapitare a eticei scolastice începută la Cam- 
bridge, în prima jumătate a secolului al 17-lea, se desăvâr= 
şeşte la Glascow de filosofii şcoalei scoțiene, în a doua ju- 
mătate a secolului al 18-lea. După acești filosofi, omul are o 
facultate firească prin care deosebeşte binele de rău. El nu 
are deci nevoie de altă călăuză decât de propriul său cuget, 
care dela sine îl îndeamnă spre binele tutulor. Prin aceasta, 
revoluția e terminată. Conştiinţa individului se substituie divi- 
nității şi armonia socială, mântuirii tutulor. 

Alunecarea eticei engleze dela o poziţie la alta, dea- 
lungul celor două secole, nu e fără legătură, cu prefacerile 
societății englezeşti din acea vreme. Veacurile 17 şi 18, sunt 
în Anglia veacurile revoluţiei burgheze, capitaliste, triumfă- 
toare politiceste cu Wilhelm de Orania asupra încercărilor 
de înscăunare a absolutismului sub cei din urmă Stuarti, si 
economiceste, cu revoluţia industrială. E deci firesc, ca mişcarea, 
ideilor să resfrângă fizionomia generală a spiritului epocei, 


1) Duns Scot, De rerum principio, în Opera Omnia, III, 38, 5, şi 
Super libros quatuor magistri sententiarum, ibid. VIII, 919, c f„ Landry, 
Duns Scot, 1 vol. în 80, Paris (Alcan) 1922, pag. 254 si urm. Vezi de asemeni 
pentru Occam: De Wulf, Histoire de la philosophie médiévale, 2 vol. în 8; 
Paris şi Louvain (Alcan) 1925, c, f., vol. II, p, 172, Nr. 374. Jaj 

2) „Ad Summam potestatem attinet opinionum omnium judiéatio. Regu- 
lae quibus definiuntur bonum et malum, licitum et illicitùm, a habente po- 
testatem summam prescribendae sunt”, Hobbes, Leviathan, cap. VI, c, f., Jodl, 
Geschichte der Ethik, 2 vol., în 8; Stuttgart u. Berlin, (Cotta) 1930, vol. II, 
pag. 602, nota 19. #8 

3) „Unumquodque tendens in suam perfectionem, tendit in divinam si- 
militudinem“, Tomas Aquinas, Summa contra gentiles, III, 21, c. f., Gilson, 
Le Thomisme, 1 vol. tn 8; Paris (Vrin) 1927, pag. 290 si 179. 

chiar dacă nu totdeauna! filosofii sunt cei ce! trag sforile isto- 
riei. Între” strămutarea certitudine în individ si triumful gu- 
vernământului de opinie există corelatia sigură impusă de struc- 
tura tipului burghez. 

Corelatia aceasta apare şi mai evidentă în liniile sale 
générale, dacă observăm centrele în jurul cărora se desvoltă! 
fiecare curent, fizionomia lui caracteristică şi legăturile lui 
cu diferitele‘ orientări sociale ale epocii. 

2. — Cel dintâi dintre aceşti filosofi e Richard, Cum- 
berland (1632-1718). Filosof şi teolog, Cumberland publică! 
la Londra în 1672, De legibus naturae disquisitio philoso- 
phicq.. .„ în' care combate doctrina lui Hobbes, arătând că' fe- 
ricitea individului nu este scopul suprem, că răsboiul tutulor 
cu toţi nu e starea naturală a oamenilor şi că legea n'are ori- 
gină în convenţie şi în frică, ci în constituția firii omenâști, 

Natura a înscris în sufletul omenésc „bunăvoinţa” cătra 
semeni, pe care o descoperă omului’ „dreapta judecată” (recta 
ratio). Bunävointa e'o lege naturală, generală tutulor oamenilor, 
având drept autor pe Dumnezeu si drept sancţiune fericirea. 
Prin ea; bunăstarea individului se acordă cu interesul public. 

Apropiată de doctrina „dreptului natural” al lui Grotius 
si de doctrinele scolasticei suareziene şi tomiste, -gândirea lui 
Cumberland încearcă să împace filosofia cu teologia, rațiunea, 
cu sentimentul, egoismul cu altruismul şi morala intenţiei cu 
etica rezultatelor. Prin acest efort de siiiteză va înrîuri asupra 
sistemelor următoare, constituind' cadrul problemelor care vor 
forma obiectul controverselor filosofiei morale englezeşti si 
schița soluţiilor acestora. 

3. — Dintre filosofii platonizanti cunoscuţi sub nuniele 
şcoalei dela Cambridge, cel mai însemnat pentru filosofia 
morală este Ralph Cudworth (1617-1688), erudit me- 
tafizician spiritualist. Din opera lui îndreptată împotriva ate» 
ismului şi nominalismului moral al lui Hobbes n'a apăruti 
în cursul vietei sale decât Adevăratul sistem intelectual 
(The true intellectual System) la Londra, în 1678, în card 
combate cele trei forme principale ale ateismului: fatalismul! 
materialist, care suprimă libertatea, pe Dumnezeu şi orice 
spirit, fatalismul teologic, care face ca binele să atârne de 
bunul plaĉ şi fatalismul istoric, care confundă providenta cu 
legea naturală. 

Originalitatea concepției sale metafizice 'stă în teoria na- 
turii plastice, realitate spirituală lipsită de libertate, inter- 

mediară între Dumnezeu şi materie, analogă „sufletului lu- 
mesc” al filosofilor antici. În afara ei, animismul său admite 
o forţă spirituală pentru fiecare fiinţă, 

Opera lui etică, cuprinsă în Tratatul privitor la morala 
eternă şi neschimbätoare (À .treatise concerning eternal and 
immuable. Morality) n'a apărut decât după moartea sa, la 
Londra, în 1731, publicată de nepoata lui, Lady Masham, 
prietena lui Locke. Ideile sale fuseseră desvoltate însă între 
timp de alt filosof platonizant Heñry More (1614-1687), 
în Enchiridion Ethicum. Esenţa acestei doctrine stă în tä- 
găduirea nominalismului moral care întemeiază norma pe arbi- 
trariul divin şi în afirmaţia :că legea morală are o necesitate 
firească, ce se impune chiar și divinității. 

4. — Un alt filosof spiritualist, înrudit ideologic cu 
filosofii dela Cambridge, deşi mai 'apropiat de cartezianism 
decât de platonismul acestora, e Samel Clarke (1675- 
1729). Operele sale principale sunt: Dovedirea existenței si 
atributelor lui Dumnezeu, spre a sluji drept răspuns lui Hobbes, 
lui Spinoza şi partizanilor lor (A demonstration of the beeng 
and attributes of, God...) publicată în 1706, Cuvântarea asupra 
datoriilor imuabile ale religiei 'naturale (Discourse concerning 
the unchangeable obligations of the natural religion) din 1708 
si Cercetarea filosofică privitoare la libertatea omenească (Phi: 
losophical Inquiry concerning human liberty) din 1751. 

Clarke sustine evidenta normelor morale si caracterul lor 
natural isvorât din firea lucrurilor. Influenfat de 'fizica lui 
Newton şi de raționalismul lui Descartes, Clarke combate 
ateismul lui Hobbes si panteismul lui Spinoza, apără liber- 
tatea împotriva deismului mecanicist al lui Collins şi nemu- 
rirea sufletului împotriva lui Dodwell. Clarke crede că exis- 
tenta lui Dumnezeu poate fi „dovedită apriori, prin ideea e- 
videntă prin sine a fiinţei necesare, şi prin ideile de timp şi 
spaţiu, concepute — cu toată împotrivirea lui Leibniz, — ca, 
atribute divine. 

În etică, Clarke crede la fel cu eticienii precedenţi, că 
dreptatea are un caracter absolut si imuabil, independent de. 
decretele divine, întrucât constitue natura « însăşi a divinității, 
ci nu o simplă emanatie a atotputerniciei acesteia. De, asemeni, 
dreptatea nu isvorăşte din legea pozitivă, ci e presupusă 'de ea. 

Binele derivă din raporturile reale şi imuabile dintre 
lucruri şi nu poate fi schimbat fără a altera aceste raporturi 


fireşti. 

Tot intelectualist e şi William Wollaston (1659- 
1724), dar altfel. 

In Schița religiei naturale (The religion of nature deli- 
neated), publicată la Londra în 1722, acest preot anglican în- 
temeiază morala deopotrivă pe rațiune şi pe firea lucrurilor, 
arătând că binele nu e un principiu suprem simplu si ire- 
ductibil aşezat de Dumnezeu în mintea omului, cum cred cei 
mai mulţi moralişti. 

Ideea de bine corect definită, se poate reduce la aceea de 
adevăr. A făptui bine, înseamnă a făptui după adevăr şi 
orice faptă rea e o minciună. Adevărul poate fi contrazis cu 
vorba, dar şi cu fapta. Astfel, călcând o învoială faci rău, 
pentru că faci altceva decât ai afirmat că vei face. 

Dacă prin felul particular de reducere a caracterului ra- 
tional al moralității, Wollaston se deosebeşte de ceilalți in- 
telectualisti, el se apropie de ei prin Faptul că şi la el acest 
caracter de raționalitate al moralității apare indisolubil legat 
de caracterul ei natural. Raporturile pe care intelectul le des- 
coperă între lucruri ca raporturi adevărate, sunt pentru el 
raporturi fireşti. 

Cu toate deosebirile, există deci un fir călăuzitor care 
leagă intelectualismul lui Clarke şi al lui Wollaston de a- 
cela al lui Cudworth şi Cumberland. 

5. — In opoziţie cu ‘filosofii de mai sus, în ce priveşte 
fundamentul psihologic al fenomenului moral, dar alături de 
ei în convingerea despre caracterul natural al acestuia, se 
desvoltă în Anglia un al doilea curent care întemeiază etica, 
pe un sentiment interior. 

Rădăcinile acestui curent se pot găsi la acei dintre inte- 
lectualişti cari, crezând în caracterul nemijlocit al imboldului 
spre bine, nu arată lămurit dacă e vorba da o aprehensiune in- 
telectuală, sau de o înclinare afectivă. Precursorul acestei 
orientări e fără îndoială Cumberland. Trecerea dela un curent 
la altul nu se face decât prin gândirea lui Shaftesbury, care 
dobândește prin aceasta o poziţie centrală în istoria filosofiei 
morale englezeşti a celor două secole de care ne ocupăm. 

Filosofia morală a lui Shaftesbury (1671-1713), con- 
centrată în Încercarea sa asupra virtuții si meritului (Inquiry 
concerning virtue and merit) sau răspândită în celelalte lucrări 
adunate alături de aceasta în Caracteristicile - oamenilor, nä- 
ravurilor, părerilor şi vremurilor (Characteristics of men, man- 

ners, opinions and times) din 1711, poate fi înfățișată pe 
scurt în modul următor: 

Morala e deosebită de religie. Insusirea faptelor de a fi 
morale, nu atârnă de bunul plac al lui Dumnezeu, de închipuire, 
sau de voința omului. Deosebirea binelui de rău ţine de firea 
omenească, 

Făptuirea omenească fiind determinată de înclinări si de 
cugetare, omul are un sentiment lăuntric cu ajutorul căruia, 
Heosebeste ce e bine şi ce e rău, ce e drept şi ce æ ne-, 
drept, frumuseţea si urîțenia (faptelor. Această însușire are 
o obârşie emoțională. Ea funcționează însă reflexiv, ca a 
judecată, şi se poate îndrepta prin educație ṣi obişnuință. 
Ea pune rânduială în purtäri, alungând aplicările omului ‘spre 
rău şi potrivind înclinarea lui spre căutarea de sine, încli- 
nării lui fireşti către binele obştesc. 

Înţelesul adânc al făptuirii omeneşti e tendinţa de a 
împlini armonia universală. In această direcţie, omul nu e 
purtat nici de teama pedepsei dumnezeiesti, a puterii de 
stat, sau a opiniei publice, nici de nădejdea räsplatei ime- 
diate, sau viitoare; ci numai de firea lui, care se vädeste 
în glasul cugetului care-l „duce spre împlinirea scopului său 
firesc, care este perfecţia, integrarea lui armonică în univers. 

6. — Principalii teoreticieni ai eticei afective aparțin 
însă scoalei scoțiene. Ei sunt irlandezul Hutcheso n (1694- 
1747), profesor de filosofie morală la Glascow, fondatorul 
şcoalei scoțiene şi urmaşul său la catedră, vestitul economist 
scoțian Adam Smith (1723-1790). Tot de această orien- 
tare se leagă filosofia morală a lui David Hume. 

Dacă prin poziţia centrală a gândirii sale, la răspântia 
tuturor doctrinelor etice, Shaftesbury este gânditorul cel mai 
fecund al filosofiei morale englezești dela începutul veacului. 
al XVIII-lea, Francisc Hutcheson, e cel mai desă- 
vârsit. 

Gândirea lui se desfăşoară sistematic, trecând prin toate 
ramurile filosofiei dela Logicae compendium, la Synopsis me- 
taphysicae şi la Philosophiae moralis institutio compendiaria. 

Lucrările lui originale: Cercetarea asupra originei ide- 
ilor noastre de frumusețe şi virtute (Inquiry into the original 
of our ideas of beauty and virtue), publicată în 1725 şi Incer- 
carea asupra firei şi îndrumării pasiunilor şi afectiilor, cu pilde 
despre simțul moral (Essay on the nature 'and conduct of pas- 
sions and affections, with illustrations on the moral sense) 

din 1728, nu sunt contribuţii cu totul noui. Ele precizează 
însă cu meticulozitate şi cu ascutime filosofică, ideile ,,rap- 
sodice” aruncate de Shaftesbury în discuţie. 

Hutcheson afirmă existența unui simţ moral special, în; 
constituția firească a oamenilor, cu ajutorul căruia aceştia îşi 
rânduesc purtarea în armonie cu binele semenilor, pentru fe- 
ricirăa tuturor. Sistemal său de filosofie morală (System of 
moral philosophy), publicat în 1755, dă o formă sistematică 
perfectă acestor idei, desvoltând legătura dintre constituţia firii 
omenești, fericirea individului şi societatea civilă. 

Părintele economie: politice Adam Smith, e cunos- 
cut în istoria filosofiei prin Teoria sentimentelor morale (The- 
orie ot moral sentiments) din 1759, prin nimic inferioară Cer- 
celării sale asupra naturii şi cauzelor bogăției naţiunilor (An. 
inquiry into the nature and causes of the wealth of nations) 
din 1776, 

Etica lui Smith întemeiază moralitatea pe simpatie; pe 
înclinarea firească a omului către semeni, cu respectul per- 
sonalitätii acestora. Simpatia este con-simţirea individului la 
acţiunea şi scopurile altora. Măsura moralității este lărgimea, 
acestei consimţiri. Criteriul după care se măsoară lărgimea 
simpatiei şi, prin ea, valoarea morală a unei acțiuni, e judecata 
„spectatorului impartial” din conştiinţa fiecăruia. 

Smith crede în armonia firească. a interesului individual 
cu cel general. Orice pricină de dezacord îşi găsește remediul 
într'o reacţie maturală, care restabilește echilibrul tulburat. Eco- 
nomia nu contrazice etica lui Smith, ci dimpotrivă se desvoltă 
pornind dela constatările acesteia. 

7. — Dacă aproape toată filosofia morală englezească, 
intelectualistă ca şi afectivă, e îndreptată împotriva doctrinei 
lui Hobbes, acesta, găsește totuşi un susţinător strălucit în 
medicul olandez stabilit la Londra, Bernard de Mande- 
ville (1670-1733). 

In numeroasele sale fabule satirice, în care ironizează 
societatea timpului său, dintre care cea mai vestită este Fa- 
bula albinelor cu subtitlul Viciile private fac propăşirea 
publică (Fable of the bees, or private vices, public benefits) 
publicată în 1723, care nu e însă decât un comentar desvoltat 
al unei fabule mai vechi a acestuia: Roiul bâzâitor, sau 
tâlharii ajunşi cum se cade (The grumbling Hive, or knaves 
turned honest) din 1714. — Mandeville foloseşte cu incisi- 
vitate arma paradoxului şi a ironiei împotriva filosofilor op- 

timişti cari cred în moralitatea naturală a omului şi în ar- 
monia necesară a interesului individual cu cel colectiv, şi în 
deosebi împotriva lui Shaftesbury. 

Pesimist ca şi Hobbes, convins de individualismul radical 
al pornirilor omenești, Mandeville reia comparatia clasică a 
lui Cumberland, a societăţii omeneşti cu stupul albinelor, ară- 
tând prin contrast dezacordul dintre individ şi grup, silniciile 
şi înşelăciunile prin care se realizează pretinsa lor armonie. 
Paradoxele lui despre utilitatea luxului şi risipei pentru pro- 
gresul industrial nu sunt fără oarecare adevăr. 

In general, opera lui va exercita o influenţă directă āsu- 
pra negatorilor providentei din secolul al XVIII-lea, în deo: 
sebi asupra iluminismului francez şi o influenţă indirectă asupra 
doctrinei economiştilor pesimisti, Ricardo şi Malthus, din vea- 
cul al XIX-lea. Personal s'a apărat însă de acuzaţia de 
ateism îndreptăţită de lucrarea så din 1720 Gânduri libere 
despre religie, biserică, stăpânire şi altele (Free thoughts on 
the religion, church, government, etc.), încercând să afle, ca 
şi Pascal, în scepticismul său faţă de morala naturală, un 
temeiu pentru susţinerea religiei revelate. Cercetarea sa asupra 
originei omului şi a folosului creștinismului (Inquiry into 
origin of man and usefulness of Christianity), în care desvoltă 
această teză, nu a fost însă luată în serios de cei mai mulţi 
comentatori, cari refuză să creadă în sinceritatea convertirii 
săle religioase. 


B. — Shaftesbury. 


1. — Cel mai reprezentativ gânditor al filosofiei mo- 
rale englezeşti dela începutul secolului al XVIII-lea e, fără 
îndoială, Shaftesbury. 


Ashley Cooper, al treilea conte de Shaftes- 
bury, s'a născut la Exeter House din Londra, la 26 Febru- 
arie. 1671. El era fiul celui de al doilea conte de Shaftesbury 
si al Doroteei Manners, fiica lui John din Rutland. Bunicul 
său, primul conte de Shaftesbury, era vestitul om de stat cu acelaş 
nume, prieten cu Locke, care jucase un rol dø frunte în istoria 
politică a Angliei din impul restauratiei Stuartilor, fiind suc- 
cesiv cancelar al regelui Carol al II-lea, şef al opoziției îm- 
potriva guvernului Danby şi adversar neîmpăcat al absolu- 
tismului, întemeietor al partidului Tiberal şi iniţiator al legii 
de Habeas Corpus, silit să se exileze la sfârşitul vieții în 
Olanda, unde a şi murit. 

O scrisoare autobiografică scrisă lui Leclerc +), lămureşte 
că Shaftesbury a fost crescut de bunicul său, sub supravegherea 
imediată a lui John Locke, care de altfel îl, asistase şi la 
naştere, ca medic, si care avu astfel ocazia să-și pună în apli- 
care, „Ideile asupra Educaţiei”, 

Shaftesbury a fost un copil precoce. Invätase de tim- 
puriu să vorbească fluent limbile clasice, greaca si latina, cu 
ajutorul unei guvernante instruite, Miss Birch, aşa că, la 11 
ani, ajunsese să citească în original autorii clasici. 

În 1683 fu trimis la şcoala din Winchester. Dar fu isgonit 
de aci, în 1686, în urma persecuțiilor suferite din partea colegilor 
lui, feciori de lacobiţi, crescuţi în ura bătrânului Shaftesbury. 
Dar tot răul spre bine! Shaftesbury fu trimis să călătorească 
însoţit de un preceptor în: Italia, unde contactul cu arta Re- 
naşterii avea să-i desvolte gustul artistic. 

Împrejurările redevenind favorabile taberei liberale, după 
înscăunarea lui Wilhelm de Orania și declaraţia de -drepturi, 
care urmară revoluţiei din 1689, Shaftesbury se întoarse în 
Anglia. 

Deşi liberal de formaţie şi de tradiție familiară, Shaftesbury 
intră în parlament în 1695 ca partizan al lui Poole. In parla- 
ment se distinse prin libertatea lui de duh şi prin lipsa spi- 
ritului pătimaş. Când parlamentul fu disolvat, în Iunie 1698, 
Shaftesbury nu făcu nimic pentru a fi reales. 

Plecă însă, în acelaş an, din nou în călătorie, la Rotter- 
dam, de astă dată incognito. Locui în casa quakerului Benj 
Furly, frecventă cercul lui Limborch şi se împrieteni cu filo- 
sofii francezi emigraţi: scepticul Bayle si teologul liberal Leclerc! 

Moartea tatălui său, în 1699, îi desvălui însă anonimatul şi 
fu destul de fericit să constate că influența numelui său e în 
deajuns de puternică în Olanda, spre a împiedeca expulzarea 
prietenului său Bayle. Această călătorie contribui să desvolte la 
el cunoaşterea oamenilor şi simţul realitätilor /sociale. 

La întoarcere, Shaftesbury fu neplăcut surprins de faptul 
că, în lipsa lui, prietenul şi admiratorul său Toland îşi îngă- 
duise să-i publice Încercarea asupra virtuții si meritului (Inquiry 
concerning Virtue and Merit) scrisă la 20 ani, fără corectări 
şi cu adăugiri neîngăduite de dânsul. 


1) James Martineau, Types of Ethical Theories, 2 vol., in 160, Oxford 
(Clarendonn), 1901; c f. vol. II, pap. 487 si următoarele, căruia datorăm cele 
mai multe informatiuni asupra vieţii lui Shaftesbury. 

Intrat în camera lorzilor după moartea tatälui său, noul 
sfetnic al regelui fu chemat de mai multe ori să apere în par- 
lament politica externă a cabinetului Sommers, puţin simpatică 
poporului englez. O făcu cu atâta dibăcie, încât regele; îi oferi 
un Joc în cabinet. Shaftesbury îl refuză însă sub cuvânt că 
sănătatea nu-i îngăduia o asemenea osteneală şi în 1703 plecă 
din nou la Rotterdam, pentru un an. 

La întoarcere îşi consacră aproape tot timpul tercetă- 
rilor filosofice. Cele mai multe din lucrările lui sunt concepute 
într'adevăr în această perioadă. Reacţia conservatoare din timpul 
reginei Ana, care îi va răpi mai târziu vice-amiralitatea Dorset- 
ului, nu va face decât să-l întărească pe drumul apucat. 

In toamna anului 1707, Shaftesbury publică Scrisoarea 
despre entuziasm către Sommers (Letter on Enthusiasm). Pe 
vremea aceia, opinia publică engleză era tulburată de propa- 
ganda sectei ,,Profetilor din Ceveni”, împotriva căreia gu- 
vernul avea de gând să ia măsuri de represiune. Spiritul de 
toleranţă în care Shaftesbury fusese crescut de Locke, îl îm- 
pinse să scrie Primului Ministru o întâmpinare publică, în 
care, protestând împotriva legilor respective pregătite de acesta, 
profita să ridiculizeze fanatismul religios. Întâmpinarea avu 
mult succes şi fu urmată de o întreagă polemică, atrăgând! prä- 
buşirea sectei, odată cu aceia a măsurilor destinate s'o reprime. 

In 1709, Shaftesbury publică o nouă lucrare despre Mo- 
ralişti pe care, din cauza facturii libere, o intitulă singur Rap- 
sodie filosofică (The Moralists, a Philosophical Rhapsody). 

In acelaş an, publică studiul său asupra Bunului simţ, 
încercare asupra libertății spiritului şi ironiei (Sensus Communis, 
or Essay on the Freedom of Wit and Humour), în care arată 
eficacitatea ridiculizării ca mijloc de combatere a ideilor ab- 
surde. Cartea, specific englezească, îşi propune să ilustreze 
paradoxul că ridicolul e piatra de încercare a adevărului. Ea 
n'ar fi decât un comentar post festum al procedeului folosit în 
„Scrisoarea despre entuziasm”, dacă autorul n'ar profita de 
ocazie ca să-şi ilustreze teza cu exemple de absurditäfi culese 
din lucrările adversarilor săi filosofici: Hobbes, Montaigne 
si La Rochefoucauld. 

În anul următor, 1710, Shaftesbury publică Solilocviile, 
cu subtitlul Sfat unui autor ( Soliloquy, or Advice to an Author), 
autor care nu e altul decât el însuşi, în care expune împreju- 
rările care tind să deformeze adevărul în viaţă, în literatură şi 

în filosofie, precum şi sarcina autorului onest dé a reacţiona 
în contra lor. 


Cum vedem, opera lui Shaftesbury se situează, ca şi aceia 
a lui Montaigne, între polemică şi Jurnal intim. Activitatea lui 
æ inspirată în parte de mobile estetice, în parte de mobile 
politice, urmărind luminarea opiniei publice împotriva înfier- 
bântărilor care tulbură dreapta judecată. Această preocupare 
de luminare a opiniei publice trebuie judecată în perspectiva 
«cerinţelor sociale ale democraţiei născânde. 

Intre timp, cedând insistențelor prietenilor, Shaftesbury 
se îînsurase în 1709, cu vara lui, Jane Ewers, deşi bănuia că 
„nici temperamentul, nici iubirea de contemplatie nu-i vor aduce 
fericirea în căsnicie. 

Să fie boala, disgratia politică, necazurile casnice, sau 
preocuparea de dobândire a unei posteritäti fireşti? Nu se ştie. 
Fapt e, că după 1710, Shaftesbury încetinește ritmul producţiei 
sale filosofice, multumindu-se să gloseze pe marginea scrierilor 
sale precedente. Incă o asemănare cu Montaigne! Dar judecată 
greşită. Posteritatea a fost mai generoasă cu opera lui intelec- 
tuală, decât cu al patrulea conte de 'Shaftesbury. 

In 1711, Shaftesbury își adună operile într'o lucrare. de 
ansamblu intitulată Caracteristicile oamenilor, năravurilor, pä- 
rerilor şi vremurilor (Characteristics of Men, Manners, Opinions 
and Times), publicată la Londra în trei volume. Această lu- 
“crare cuprinde pe lângă scrierile de mai sus, Cercetarea asupra 
meritului si virtuţii, publicată greşit în 1699, de astă dată cu 
corecturile autorului, Ea mai cuprinde, în al treilea volum: 
Reflectiunile diverse (Miscelaneous Reflections), precum şi iPre- 
fața la Predicile D-rului Whitchcote, platonistul cambridgean, 
„Scrisoarea privitoare la desen (Letter concerning Design), şi 
Ideea despre ariditatea istorică a intabulărei (A Notion of 
«the historical Drought of Tabulature), operile sale minore. 

Sfârșitul anului îl găseşte iar în Italia, unde-si caută de 
sănătate şi face, printre picături, ultimele îndreptări lucrării 
sale. Aceste îndreptări nau fost însă publicate decât după 
“moarte, în 1732. 

Shaftesbury moare la Neapole, în 1713. 

„Trei ani mai târziu, apar scrisorile lui din 1707-708, către 
“studentul teolog Ainsworth, sub titlul Scrisorile unui nobil către 
un tânăr universitar (Letters of a noble Man, to a young Man 
-at the University); iar în 1721, mai apar câteva Scrisori către 

lord Molesworth (Letters to Lord Molesworth), editate tot 
de credinciosul Toland, care, dupä moartea lui Shaftesbury, 
poate însfârşit să dea frâu liber manifestărilor sale de admiraţie 
către defunct, fără teamă de răsbunarea lui postumă. 

Operele complecte ale lui Shaftesbury s'au tradus în 
frantuzeste la Geneva în anul 1769. In 1776-79 ele s'au tradus 
şi în nemteste. 

Filosofia lui exercită o mare influență asupra cugetării 
secolului al 18-lea. Direct, sau prin notele lui Bolingbroke, 
operile lui au influențat pe Pope, care în Încercarea asupra 
omului (Essay on Man), a transpus în versuri pagini întregi 
din „„Moraliştiui”” acestuia. Filosofii din şcoala scoțiană: Hut- 
cheson, Hume, Smith şi utilitarişti ca Butler, Price, Paley, 
sunt în multe privinţe tributari ideilor lui. In Franţa, Voltaire, 
Diderot, Leclerc îl citează adeseori. In Germania, Leibniz, Les- 
sing, Mendelssohn, Wieland si Herder (în ,, Adrastea”) idea- 
semeni. 

2. — Contribuţia biografiei la înţelegerea operei lui Shaf- 
tesbury e destul de însemnată. Filosofia lui, resfrânge, în- 
tr'adevăr, toate influențele suferite în copilărie și în tinereţe. 

Spiritul liberal și anticatolic al bunicului, e oarecum ‘spi- 
ritul rector al familiei. El constituie caracterul dominant al 
filosofiei lui Shaftesbury şi se manifestă mai ales sub forma 
apologiei libertăţii de cugetare, precum şi a ostilitäti latente 
— cum observă cu dreptate Berkeley — împotriva religiei 
creştine. 

Amintirea culturii clasice se recunoaşte deasemenea în 
opera lui, sub forma eudemonismului naturalist al Eticei aristo- 
telice către Nicomah, precum şi naturalismului stoic. Ideea lui 
de măsură, temperantä, e împrumutată „Phileb"'-ului lui Platon, 
ci nu ,,mezotes’ -ej aristotelice, cum se afirmă uneori. Legăturile 
lui cu liberii cugetători se resimt în independenţa spiritului 
său — chiar faţă de aceştia —, în folosirea ironiei ca armă 
“intelectuală pentru combaterea afirmațiilor lipsite de bun simţ 
şi aproape toate tezele prin care apără autonomia moralei na- 
turale împotriva religiei revelate. Influenţa preocupărilpr lui 
artistice se manifestă în stil, în ideia de simetrie, de măsură, 
careis subordonează pornirile omeneşti, precum şi în tendința 
repetată de a identifica gustul estetic cu simţul moral. 

Intre influenţele livreşti ale filosofilor englezi, precursori 
sau contimporani, Shaftesbury e tributar deopotrivă polemicei 
dusă împotriva filosofiei lui Hobbes de către Cumberland, 

platoniştii Şcoalei de Cambridge şi de intelectualistul Clarke; 
dar şi criticelor lui Locke împotriva ineismului acestuia. Nici 
una din ideile altor gânditori nu se găseşte însă la el, altfel 
decât ca punct de plecare al reflecţiilor proprii. 

Într'adevăr, dacă întemeerea eticei lui Shaftesbury pe 
aplecarea firească a omului către sement, aminteşte filosofia 
lui Cumberland, ea se deosebește totuşi de aceasta prin faptul 
că dreapta judecată (reata ratio), care măsoară la Cumberland 
conformitatea pornirilor cu norma, în judecata morală, e înlocuită 
la Shaftesbury printr'un simțământ moral, care înlătură orice 
ideie de normă exterioară în procesul de valorificare. 1). La 
fel, dacă realismul său moral, care consideră binele ca, existent 
în sine, independent de „voința care-l ordonă, sau de cea 
care-l împlinește, nu e decât o formă nouă a ideilor lui Cum- 
berland, ale lui Cudworth şi ale lui Clarke, totuşi Shaftesbury 
nu se rătăcește nici în speculaţiile celui de al doilea asupra 
naturii plastice, nici nu împărtăşeşte ineismul intelectualist al 
celui din urmă. Cât despre influenţa lui Locke, s'a putut spune 
despre Shaftesbury cu drept cuvânt, că n'a iubit pe Platon, 
mai mult decât adevărul, căci deşi orientarea platonizantă a 
filosofiei sale l-a îndreptat în cu totul altă direcție decât pe 
Locke, el a rămas credincios învățăturilor morale esenţiale 
ale acestuia 2): toleranța, gustul introspectiei şi iubirea de adevăr. 

Dacă filosofia lui Shaftesbury este locul de întâlnire al 
tuturor curentelor caracteristice ale filosofiei morale englezeşti, 
influenţa ei se resfrânge atât asupra filosofiei englezeşti, cât 
şi asupra celei franceze şi germane. 

Răsturnarea raportului dintre etică şi religie, prin care 
Shaftesbury va desăvârși tendinţa generală a eticei filosofice 
dela Renaştere încoace, de a se constitui autonom, va] influenţa, în 
chip hotărâtor, întreaga filosofie a luminilor și în special pe 
Kant. Încercarea lui de a constitui o morală pe spontaneitatea 
sufletului omenesc, independentă de orice idee de obligaţie ex- 
terioară şi de orice sancţiune transcendentä, se va resimti, 
deși cu totul altfel orientată până la Nietzsche și mai ales 
J.-M. Guyau. Poziţia intermediară a eticei sale reflexiv-afective, 
între intelectualismul utilitarist al lui Locke si sentimentalismul 
hedonist al scotienilor, va influența atât pe Hutcheson si pe 
Smith cât si pe Price, pe Butler si mai, departe, pe J. S. Mill. 


1) Jodl, op. cit. pag, 276, 
2) Martineau, op, cit. pag. 492. 

Teodiceia sa aproape panteistă îl va apropia, cu toate protestele 
lui, de deism. Ea va influenţa deasemenea pe Voltaire. Op- 
timismul său metafizic va înrâuri adânc pe Bolingbrocke, şi în parte 
prin acesta, pe Pope, care va pune în versuri pagini întregi 
din ,„Morahştii” săi. El va influența deasemenea pe Leibniz, 
pregătind concepţia „ordinei naturale si providenţiale” a fiziocra- 
tilor. Armonismul său dintre tendințele egoiste şi altruiste ale 
sufletului omenesc va sta la baza concepției aşa numitilor 
optimişti” ai liberalismului economic, şi va da prilej de 
critică lui Mandeville şi pesimiştilor, ale căror concepţii derivă 
din gândirea acestuia. In sfârşit, caracterul rapsodic, nesistematic 
al filosofiei lui Shaftesbury caşi strălucirea stilului său, aşa de 
potrivită eseului, îl apropie de principalul său adversar, Man- 
deville, Montaigne-ul englez. 

Fără a fi a unui filosof adânc, cugetarea lui Shaftesbury e 
plină de bun simţ. Insemnätatea ei vine din faptul că, așezată 
la răscrucea tutulor curentelor, e plină de sensurile, încă nedes- 
picate, ale viitorului. Si-e, poate, un destin, în filosofie, ca fe- 
cunditatea să aparțină nu atât cercetătorilor care rezolvă pro- 
bleme puse de alţii, cât anticipatorilor care lasă posterităţii 
sarcina să lămurească, ceeace li s'a nălucit, dar n'au putut, 
lămuri ei însisi. 

3. — Punctul de plecare al cercetărilor morale ale lui 
Shaftesbury e constatarea că există discordaniä între religie şi 
moralitate. Multi oameni care se afirmă religioşi comit imora- 
lităţi: mint, înşală, nu se tin de cuvânt. Si invers, sunt foarte 
multi oameni cinstiţi, cumsecade, cari nu cred. Trebue să. existe 
deci un caracter care deosebeşte moralitatea de religie. 

Shaftesbury îşi propune cercetarea acestuia!) El nu se 
mulţumeşte însă cu această separație de domenii, care asigură 
eticei o desvoltare independentă de religiile revelate. Räs- 


1) Martineau, op. cit, pag. 492. 

Aceasta este argumentarea prin care Shaftesbury îşi justifică ,Cerceta- 
rea asupra virtuţii şi meritului”. 

In desvoltările ce urmează, referintele se vor face la ediţia completă 
a „caracteristicilor”, indicându-se primele cuvinte ale titlului englez al lu- 
crării la care se face referinţa, cu indicaţiile cărții, părţii şi secțiunii, la care 
ne referim. In parenteze se mai indică volumul din„Caracteristici” şi pagina 
‘la care trimete referinţa. Intrucât nu am putut controla direct toate referin- 
fele, vom indica pentru confruntare şi isvorul dela care definem referinţa, 
care este sau Jodl, Geschichte der Ethik, deja pomenită, sau Martineau, Types 
of ethical Theories, deasemeni pomenită. 

Spre deosebire de referințe, textele traduse de noi din „Cercetarea 
asupra virtuţii şi meritului” vor fi citate după traducerea germană a lui 
Paul Ziertmann : „Untersuchungen über die Tugend” -tn Philosophische Bi- 
bliothek, la Felix Meiner (Leipzig). 

turnând rolurile, Shaftesbury va pretinde să subordoneze religia, 
moralității naturale +). 

Intr'adevär, toată etica medievală  subordonase morala, 
religiei. Această subordonare era mai puternică la nominalişti 
(occamiem şi scotisti), pentnu cari binele şi răul nu existau în 
sine, ci numai în raport cu voinţa lui Dumnezeu. Această voinţă: 
fiind cunoscută omului prin revelație, religia singură avea să 
judece în raport cu porunca revelată, despre binele şi răul 
faptelor omeneşti. 

E adevărat, că realiştii (tomişti şi suarezieni) opuseseră 
nominalismului, existenţa .unei legi naturale înscrise în sufletul 
omenesc dela creaţie, care îngădue oricărui om să deosebească 
binele de rău, chiar dacă nu are parte de revelaţie. Dar şi pentru 
ei, cel putin în teorie, împlinirea acestei legi a firei, nu era 
cu putinţă fără o întregire a puterii omeneşti prin harul de sus. 

Raționalismul care a urmat filosofiei Renaşterii încercase 
deasemeni, cum am văzut, să opună tezei nominaliste afirmaţia 
existenței unui bine absolut (de sine stătător) care se impune 
voinței divine, adică pe care această voinţă nu poate să nu-l 
voiască, sub sancţiunea desființării propriului său concept. Cum- 
berland, More, Cudworth şi Clarke, apucaseră, cu mici deo- 
sebiri, pe această cale, paralelă dealtfel cu aceia care subordona 
în teoria cunoaşterii, decretul divin, principiilor logicei formale. 

Dar asemenea încercări, deşi ruinaseră pe nesimţite vechea 
subordonare a eticei față de religie, nu consumau încă ruptura 
dintre ele. Pentru că, deşi provenite din isvoare deosebite, 'adică 
justificate în chip deosebit, conținutul preceptelor legii naturale 
şi al poruncilor dumnezeieşti rămânea identic. 

Abia cu filosofii atei şi libertini de după Renaştere, reapare 
constatarea, scumpă nominalismului, a unei deosebiri de conţinut 
între ordinea firească şi poruncile divine, interpretată însă, de 
astă dată, ca un argument îndreptat deopotrivă în contra moralei 
fireşti şi existenţei divinității. Hobbes cälcase pe acelaş drum. 

Originalitatea lui Shaftesbury stă în faptul că, pentru 
el, constatarea nepotrivirii dintre voinţa lui Dumnezeu desvăluită, 
religiilor constituite şi rânduiala firească a binelui lumesc, nu 
sdruncină nici credinţa în *Dumnezeu, nici această ultimă rân- 
duială, ci numai credinţa în adevărul revelaţiilor deţinute de 
diferitele ,,secte” particulare. 

Astfel, Shaftesbury este adus să ia contrapartea exactă 


1) Jodl, op. cit, pag. 283. 

a teoriilor scolasticei nominaliste. În loc să judece adevărul 
moralei după conformitatea ei cu poruncile divine desvăluite 
bisericilor, el va pretinde să judece adevărul revelatiei după 
moralitatea naturală a preceptelor ce derivă din ea. Se vede 
limpede că religia e pusă în tutela filosofiei morale. 

Shaftesbury va combate deci în religie tot ceiace este imo- 
ral 1). Isvorul oricărei moralitäti fiind pentru el, cum vom vedea, 
aplecarea firească a omului către binele semenilor, Shaftesbury 
va combate în religie tot ceiace, în numele ei, desparte pe 
oameni în loc să-i apropie: fanatismul şi superstația 2). Gând 
la gând cu filosofii preocupaţi de religia naturală, Shaftesbury 
va admite religia numai în afirmaţiile ei generale, în stare să 
unească pe toţi oamenii, va respinge însă orice afirmaţie a ei 
care ţine de dogmatismul strâmt al unei secte particulare. 

Printre elementele vieţii religioase care stimulează aplecările 
sociale ale omului, Shaftesbury aşează, în primul rând, credința, 
în Dumnezeu, fiinţă supremă, universal bună şi care priveghează 
la fericirea tuturor, pildă de bună purtare pentru oameni. 
Shaftesbury combate deci ateismul, căci deşi acesta nu are 
consecințe direct vătămătoare pentru moralitate, o vatămă în, 
măsura în care face pe om să nu creadă în existenţa unei rân- 
dueli providentiale şi-i slăbeşte voinţa de a subordona căutarea 
propriului său interes, binelui altora. Între ateism şi superstiție, 
Shaftesbury preferă însă hotărît ateismul, care cel putin nu 
învrăjbeşte pe oameni între ei). 

Shaftesbury a protestat adeseori împotriva calificatiei de 
„deism” aplicată filosofiei sale, casi împotriva aceleia de .„a- 
teism” 4). În realitate, Shaftesbury nu tägädueste providenta. 
Teismul său este totuşi mai curând un panteism decât un teism 
propriu zis, Dumnezeul său fiind foarte apropiat de ideia stoică 
a naturii însufletite, în care fiinţa supremă nu transcende, nu 
depăşeşte, prin nimic lumea aceasta 5). 

1) „Nimic reprobabil sau nefiresc, nimic din ce dă o pildă rea, nimic 
din ce ar putea distruge înclinările fireşti prin care se realizează speța, sau 
societatea, nu se cade a fi dedus şi urmărit vreodată la lucru bun şi vrednic 
de atenţie, din nici un principiu, sau concept, de cinste, sau de religie“. 

Inquiry, trad. germană, pag. 20. 

2) Inquiry, vol. I, part. III, (sect. II, 33) şi Advice, part. Ill, sec. 1 
(1, 201), c. î., Jodl, op. cit. pag. 284 si nota 69, pag. 618 


g | 
3) Inquiry, v. I, p. II], s. 2 ([1, 34) şi I, Ill. 3 (UI, 45), c. f, Jodl, op. 
cit. pag. 284 şi nota 70 pag. 618. 
4) Numeroase texte din Inquiry atd5tă această grijă. Ceia ce totuşi n'a 
scutit pe Shaftesbury de acest fel de acuzaţii, în special dela Berkeley, 
c. f, Jodl, op, cit., pag. 286, şi nota 78 dela pag. 619. 


5) Moralists, p. III, s.1, pag. 224, c. f., Jodl, op, cit. pag. 285, şi nota 
14 dela pag. 619. 

Un asemenea panteism e foarte aproape de ateism; căci 
providenta se reduce la ordinea naturală a lucrurilor 1). Actul 
esențial al vieţii religioase, intervenţia divină si corelatul ei, 
rugăciunea, își pierd orice sens efectiv. Chiar dacă am considera, 
teist pe Shaftesbury, caracterul anti-religios al concepţiei sale 
morale n'ar rămâne mai putin în picioare, religia fiind cu totul 
altceva ca teodiceia. Admiţând prin absurd posibilitatea consi- 
deratiei lui Shaftesbury ca filosof religios, cum vor unii, religia 
lu; naturală, lipsită de revelaţie, este cu totul altceva și decât 
religia creştină şi decât orice altă religie constituită. Optimismul 
său radical, credința că lumea e bună în sine, nu lasă nici un loc 
pentru păcat. Consecvent, nu există pentru el problemă a mân- 
tuirii. Perfectionismul său imanent exclude orice întregire a 
lumii prin har, și orice simtire a acesteia. 

În sfârşit, Shaftesbury este un adversar hotărît al pedepselor 
şi al räsplätilor din vieata de apoi, pe care le socotește nevrednice 
de perfectia ‘lui Dumnezeu si de demnitatea moralei?), care 
nu poate admite altă răsplată decît fapta dezinteresată. Anti- 
cipând argumentul viitor al marxismului, Shaftesbury spune că 
asemenea închipuiri copiläresti nu sunt făcute pentru a moraliza, 
ci numai pentru a întări supunerea celor slabi de minte voinţei 
stăpânitorilor. Sub acest raport, religia ar trebui pusă alături; 
de călău si de spânzurătoare*). 

Când vom cerceta în chip amănunţit natura moralității, la 
Shaftesbury, vom vedea că filosofia lui prezintă încă un aspect, 
care-i pune în evidenţă caracterul esenţial nereligios. Shaftesbury 
tinde să întemeieze morala nu numai independent de orice normă 
transcendentă, dar indepedent de orice lege, numai pe spon- 
taneitatea sufletului omenesc. Omul și sentimentul său devin 
astfel singurele măsuri ale purtării, iar moralitatea devine inde- 
pendentă de orice normă concretă. E just că Shaftesbury se 
loveşte la un moment dat de faptul dedublării conştiinţei, agen- 
tului fäptuitor în făptuirea morală, de scindarea lui în „cel care 
face” şi „cel care e judecat” +). Dar această dualitate nu-l 

1) ibidem. . 

2) Inquiry, loc, cit. I, II, 13 IT, 45) e. f. Jodl, op. cit, pag. 284 şi no- 
tele 71 şi 72 dela pag. 618. 

3) Misc, refl., vol. III, cap. 2, pag. 122 şi şi Moralist, part. II sect. 3, 
pag. 177 şi urm, c. f. Jodl, op cit. pag. 285 şi nota 73 p. 618. 

4) „Când inteleptii antici vorbeau de un demon, geniu sau inger, că- 
ruia îi suntem încredinţaţi din clipa naşterii, ei nu se gândeau la altceva 
decât să declare în chip enigmatic (în parabolă) că fiecare din noi are în 
sine un pacient (pe cineva care păţeşte), că suntem în realitate propriul 


nostru subiect de acţiune, când în virtutea unei retrageri în sine, putem des- 
coperi o anumită duplicitate a sufletului, şi ne impärtim în două părți...“ 


Advice to an author, sect. 2 Geo opricits pré. 618, nota 64. 

pune însă pe gânduri asupra originei paradoxului alterităţii în- 
chise în fiece fiinţă morală, ci îi deschide numai, descriptiv si 
morfologic, drumul spre concepţia „spectatorului impartial” al 
lui A. Smith. 

Shaftesbury trebue deci considerat ca un autonomist „à 
outrance”. Cu el, procesul de autonomizare a eticei, început cu 
aristotelismul latin, trebue socotit ajuns la punctul culminant. 
Din acest punct de vedere, poziţia sa nu va fi fără influență 
asupra filosofiei lui Kant. Dacă isvorul moralității şi relaţiile 
ei cu natura vor fi cu totul altele la acesta, şi dacă chiar 
teodiceea unuia se va. deosebi radical de a celuilalt, totuşi trei 
lucruri sunt la ei identice: cel dintâi este strămutarea definitivă 
a criteriului moralității în sufletul omenesc, încercarea de a 
face din ea judecătorul suprem al binelui şi răului. Al doilea 
e încercuirea religiei „în limitele moralității”, adică a rânduirii 
vieţii pământeşti. In sfârşit, a itreia e corolarul său firesc, 
„„punerea ideii de Dumnezeu la remorca filosofiei morale” 1). 

4. — Am văzut că pentru Shaftesbury nu există alt 
izvor al moralității decât natura. i 

Cum îşi reprezintă însă Shaftesbury acest izvor? 

Mai întâi o observaţie: dacă pentru Shaftesbury isvorul 
moralității e natura, formal, natura nu se identifică cu mora- 
litatea, ci domeniul ei este mai restrâns decât al acesteia. 

Shaftesbury deosebeşte într'adevăr între bine şi bunătate, 
pe de o parte, virtute, merit și moralitate, pe de alta. Cele dintâi 
sunt predicate potrivite pentru acţiunile spontane ale întregei, 
naturi, cele din urmă nu se potrivesc însă decât faptelor omenești 
conştiente şi voluntare, adică în care intervine o alegere liberă; 
a minții între diferitele porniri?). 

Dacă însă moralitatea e formal deosebită de natură, ea nu 
este, prin conţinutul ei, în afară de natură. Dimpotrivă, precum 
vom vedea, ea are numai izvoare fireşti, pe de o parte: aplecarea 
naturală a omului către semeni, pe de alta: justa proportionare 
a pornirilor omeneşti 5). 

Dificultăţile iscate de coexistenta acestor două izvoare ale 
moralității sunt numeroase la Shaftesbury si vor fi expuse 
la timp. Dacă însă încercăm să pătrundem 'dincolo de deosebirea 
lor, ajungem la concluzia că amândouă aceste rădăcini n'au 
alt rost decât să stabilească în sufletul omenesc armonia dintra 


1) Nae Ionescu, Filosofia religiei, 1924 (Curs inedit). 
2) Martineau, op. cit. pag. 494. 
3) Jodl, op. cit. pag. 273. 

tendințele care urmăresc binele părții şi cele care tind călra 
binele general, armonie care în natură se împlineşte dela sine 
şi care în om poate fi turburată de libertate. Moralitatea ne 
va apare astfel, la urma urmelor, la Shaftesbury ca triumful 
naturii în domeniul libertăţii. 

Să strângem mai deaproape fiecare din aceste afirmaţii. 

Prima constatare: Etica lui Shaftesbury nu se întemeiază 
pe ideea de obligaţie, ci pe ideea de binet). Este deci o 
etică materială. 

Ideea de bine se întemeiază pe ideea de scop şi finalitatea: 
pe ideea de fire a lucrurilor. Formal, binele are deci un înțeles 
functional, definit în raport cu scopurile fireşti ale cuiva?). E 
bine tot ce aduce împlinirea scopurilor unei fiinţe, tot ce 
satisface exigenţele naturii acesteia. Conformitatea lucrurilor 
cu firea lor, atingerea scopurilor lor e identică cu posestunea 
binelui, cu fericirea. 

Cercetarea relaţiilor dintre bine şi natură, duce pe Shaftes- 
bury la o nouă constatare: În natură, lucrurile există într'o 
anumită ordine. Toate fiinţele sunt în strânsă interdependentä. 
Fiecare aparţine unei spete şi fiecare speţă ocupă un loc anumit 
în ierarhia füntelor®). Binele fiecărui lucru fiind în funcție 
de finalitatea lui 4), şi aceasta fiind în funcţiune de esenţă, 
ierarhia bunurilor va reproduce ierarhia finală a esentelor. 

Funcţionalitatea binelui implică însă relativitatea oricărui 
bine particular. Căci orice bine particular, poate fi un bine 
iluzoriu, fiind însoțit de un fäu mai însemnat5). Invers, un 
rău partial poate lfi un bine mai general. Rezultă că nu există 
decât un singur bine absolut, binele întregei existente. 

Considerarea ideii de bine natural îl duce deci pe Shaftesbury 
la constatarea existenţei unei ordini universale, rânduite în 
vederea binelui suprem, în care fiecare lucru îşi află locul. Con- 
formitatea fiecărui lucru cu rostul acesta providential, face ca 
totul să fie bine în natură. Ideea fundamentală a lui Shaftesbury 
este deci ideea identităţii ordinei fireşti cu ordinea morală, rea- 
lizată prin ordonarea actiunei fiinţelor particulare, după scopurile 
lor, în vederea binelui general. In lucrurile din natură, există deci 
un principiu ordonator, care le constrânge cu necesitate internă 


1) Martineau, op. cit, 493, 

2) Martineau, op. cit., pag. 439, 
3) ibidem. 

4) ibid, 

5) ibid, 

să tindă, cu său fără voe, la binele totului t). Binele este sâmbu- 
rele întregei naturi. Cu cât mai mult o pätrunzi, cu atât lucrul 
devine mai limpede si mai evident?). Ideea aceasta a ordinei 
fireşti, se leagă la Shaftesbury de ideea divinității. Providența 
acesteia este ordinea firească. Etica lui Shaftesbury este deci 
un eudemonism naturalist şi optimist, întemeiat pe finalitate, 
asemănător aristotelismului : 

Dacă tot ce trebue unei fiinţe pentru a-și împlini scopul 
firesc e un bine; bunătatea unei fiinţe e însuşirea eï de a servi 
la împlinirea fiinţei altora, capacitatea de a împlini un scop, 
o funcţie?). 

Rezultă că bunătatea nu e un adaos fiinţei, cum pretind 
religiile, ci un atribut al ei. 

Pe temeiul acestor două noţiuni, etica lui Shaftesbury 
apare, în fundamentul ei metafizic, o etică a realizării de sine 
a fiecărei fiinţe), înfăptuită prin dăruirea de sine altora, în 
vederea binelui obştesc. 

Am spus însă că ideile de bine şi de bun, sunt rezervate 
de Shaftesbury, cel puţin principial, pentru calificarea acțiunilor 
spontane ale naturii. 

Să cercetăm însă, cum se resfrânge această concepție; asupra, 
faptelor reflectate. 

5. — Concepţia lui Shaftesbury despre moralitate se poate 
înfățişa pe scurt în chipul următor: Dacă binele există în 
natură independent de conştiinţă, moralitatea nu există decât 
pentru o fiinţă reflexivă5). 

„Numim o fiinţă, de pret, sau virtuoasă, numai în 
cazul în care poate ajunge la speculație, sau ştiinţă, despre 
ceeace este moraliceste bun sau rău, admirabil sau blamabil, 
drept sau strâmb”. 

Si mai departe: 

__ Dacă o fiinţă e generoasă, blândă, răbdătoare şi 
compătimitoare, dacă nu poate cugeta la ceeace face ea 
însăşi, sau vede pe alţii făcând, așa ca să-şi dea seama 
de ce e vrednic (de cuviință) sau cinstit (cum se cade) 
şi să facă din această constatare un obiect al afectieï sale, 


1) Jodl, op. cit, pag. 280. 

2) Jodl, op. cit. pag. 280. 

3) Martineau, op. cit. pag. 494. 

4) ibidem, pag. 493. 

5) Martineau, op. cit. pag 495 şi Jodl, op. cit. pag. 275, 

nu are caracterul virtuos, căci numai în acest fel, si nu în 

altul, are sensul binelui şi răului” 1). 

Punctul de plecare al gândirii lui Shaftesbury, asupra 
moralității este deci constatarea că, în orice act moral, alături de 
pornirea afectivă, elementară, de aplecarea firească a omului 
spre un anumit scop, există o operaţie deosebită de adeziune 
sau de repulsie, un consimţământ sau o reprobare intimă faţă 
de pornirea respectivă. Această judecată de valoare e deosebită 
de pornirea elementară, care nu este actul judecății, ci obiectul 
judecat 2). Morala, în sens shaftesburyan, nu e deci înclinarea 
individului spre binele general, ci conştiinţa în care triumfă 
o asemenea înclinare, asupra simtämintelor potrivnice, cu ajutorul 
simțului moral. 

Acest fel de a înţelege moralitatea, nu ca ceva exterior con- 
ştiinţei omeneşti, nu ca o conformare a (faptei cu o lege impusă 
din afară, ci ca o potrivire a æi cu sentimentul lăuntric, e prima 
trăsătură caracteristică a conceptului de moralitate la Shaftes- 
bury. Ea se opune hotărît, părerii filosofilor care afirmau că 
moralitatea are un caracter impus omului de modă, sau de 
societate, în special părerii lui Hobbes, şi dă eticei un caracter 
socratic. În loc ca omul moral să apară ca un păzitor de rân- 
duieli, el va apare mai ales ca o ființă preocupată de îm- 
păcarea cu sine. 

Strâns legată de caracterul intim al moralității stă a doua 
însuşire a ei: caracterul nemijlocit de reacţie directă. Împotriva 
lui Hobbes şi a lui Locke, care 'tăgăduiesc caracterul originar 
al sentimentului de valorificare, afirmând că acesta ar fi re- 
zultatul chibzuit al experienţei, Shaftesbury va argumenta, ară- 
tând că norma de conduită nu isvoräste din reflectia asupra 
consecințelor vătămătoare ale faptelor omeneşti), ci dintr'o 
evidenţă interioară, care atrage asentimentul imediat al fiinţei 


1) Inquiry, I, IL, 3 c. f. Jodl, op. cit. pag, 616 rota 55. 

2) „Pentru o fiinţă în stare să constituie noţiuni generale despre lu- 
cruri, nu sunt obiecte de înclinare numai lucrurile exterioare, ci şi faptele 
şi pornirile sufleteşti... 

Astfel, prin mijlocirea facultăţii de reflexie, apare un afect de un 
fel nou, faţă de insesi afectele nesimţite, care devin astfel obiectele unei noui 
plăceri sau neplăceri”, 

Inquiry, trad. germană, pag, 16. 

3) Jodl, op. cit., pag. 278. 

Evidenţa interioară a binelui şi răului nu este la S. o evidenţă 
sui generis, ci rezultatul introspectiei de care S. nu se poate îndoi. Certitu- 
dinea indiscutabilă pe care S. o acordă evidenţei interioare vădeşte legătura 
poziţiei sale gnoseologice cu aceia a lui Descartes şi a fenomenologilor de 
astăzi. Spre deosebire de cel dintâiu. care, pentru a înlătura orice posi- 
bilitate de îndoială, recarge la ipoteza suplimentară a veracitäfii divine, S. 

făptuitoare, să zicem dintr'o ,înclinatie” de un fel nou a acestei 
fiinţe. In acest sens, Shaftesbury va demonstra, împotriva lui 
Hobbes, că sentimente de felul rusin nu pot isvori în nici 
un caz din teama de consecințe!). La fel, ideea unei „stări 
naturale” originare, de „luptă a tutulor împotriva tutulor”, 
din care omul n'ar fi ieşit decât reflectând asupra mizeriei 
sale, apare de negândit?) lui Shaftesbury, înclinarea omului 
către semeni fiind connaturală acestuia. 

Deşi interior şi nemijlocit, asentimentul lăuntric care în- 
clină conştiinţa spre sentimentele generoase, nu e arbitrar. Tot 
împotriva lui Hobbes, care afirmase că bine şi rău, drept şi 
nedrept, nu sunt decât nume) pentru ceiace îngăduie, sau nu, 
norma pozitivă +) isvorîtä din voinţa arbitrară a stäpânitorului 5), 
Shaftesbury afirmă, cum am văzut, că deosebirea dintre bine 
şi rău se întemeiază pe natura lucrurilor. La fel și sentimentul 
interior al binelui şi al răului nu face decât 'să integreze pe indi- 
vidul conştient, unei rânduieli obiective, coordonând scopurile 
firii lui cu acelea ale naturii mai vaste a spetei din care 
face parte. 

„Pentru ca un individ să merite numele de bun, 


exclude ca şi cei din urmă însăşi posibilitatea îndoelii de cele descoperite 
prin introspectie. 

sDe-am impinge oricât de departe scepticismul — zice el — şi de 
ne-am îndoi, dacă putem, de totul dimprejur; de ceia ce se întâmplă cu noi 
nu ne putem indoi. Simtirile şi afectele ne sunt bine cunoscute. Ele sunt si- 
gure, fie ce ar fi lucrurile spre care se îndreaptă. Pentru demonstraţia 
noastră e fără interes cum se comportă lucrurile din afară, dacă sunt reali- 
täti sau iluzii, dacă suntem trezi sau visăm. Căci visele rele sunt tot atât de 
tulburătoare, pe când un vis frumos, (de n'ar fi viaţa altceva), trece uşor şi 
fericit. In acest vis al vieţii, dovezile noastre au aceiaş tărie, socotelile şi 
presupunerile noastre au acelaş pret şi obligaţia la virtute rămâne aceiaş, 
oricum am privi lucrurile“, 

Inquiry, trad. germană, pag. 114. 

1) ibid. p. 277-278 şi nota 58 pag. 617 cuprinzând numeroase referinţe ; 
Advice, Il, 3 (|, 237), Essay on the freedom of wit, II, 2 şi DI, 4 (I, 62 şi 84), 
Moralists, IN, 2 (IL, 270), Inquiry, I, UI, 3 (I, 24). 

2) Jodl, op. citat., pag. 278. 

3) „Bine şi rău nu sunt decât nume care desemnează poftele şi aver- 
iunile noastre, deosebite după firea, obiceiurile şi învăţăturile oamenilor şi 
oamenii diverşi nu se deosebesc numai în judecata lor despre înţelesul a ceia 
ce e plăcut şi neplăcut... dar şi a ce e confortabil şi desagreabil judecății în 
faptele vieţii zilnice. Hobes, Leviathan, cap. XV în fine, c.f, Jodl, op. cit. 
pag. 602, nota 14. á 

4) „Nam etsı naturae lex prohibet furtum, adulterium, etc. si tamen 
lex civilis jubeat invadere aliquid, non est illum furtum, adulterium, etc.“ 
Hobbes, De cive, XIV, 10, cf., Jodl, op. cit, pg. 272 şi nota 47 pag. 
602, nota 20. 

5) „Regulae quibus definiuntur bonum et malum, licitum et illicitum 
a habente potestatem summam prescribendae sunt”. Hobbes, Leviathan, VI 
cf., Jodl, op. cit, pag. 602, nota 19. 

sau virtuos, trebuie ca toate înclinările si afectele lui, tot 

felul său de a gândi şi de a simţi să fie potrivit binelui 

speciei sale, sau sistemului, în care e cuprins ca parte” 1). 

Chiar dacă am tăgădui binelui o existenţă externă, el sub- 
sistă ca exigentä subiectivă, şi aplecarea spre el nu se poate 
înlătura decât pervertind sufletul omenesc?). 

Afirmația că sentimentul interior la fapta bună nu este 
întâmplător şi arbitrar, ci corespunde unei rândueli fireşti, ce 
pare că se impune conştiinţei individului ca ceva deosebit de 
el, fără ca totuşi să i se impună din afară, € de natură să 
surprindă, dacă ne gândim că toată încercarea lui Shaftesbury 
urmărește întemeierea moralității pe o spontaneitate subiectivă, 
independentă de orice constrângere. Totuşi, ideea că, cu toate 
rădăcinile ei naturale, moralitatea implică o oarecare constrân- 
gere, ispiteste gândirea lui Shaftesbury. De ea e legată şi altă 
afirmaţie şi mai surprinzătoare a acestuia si anume, că per- 
fectiunea morală e o chestiune de mestesug, o creaţie artistică 3). 

Cum se poate împăca afirmaţia spontaneitätii conştiinţei, 
lăuntrice, cu această constrângere, în constituţia conştiinţei mo- 
rale? 

Moralitatea nu se poate impune din afară conştiinţei, în- 
trucât nu există în afara ei. Dacă ea are totuşi o consistență 
proprie, care se impune asentimentului şi nu atârnă de arbitrarul 
acestuia, cu toate că în alt sens e constituită de el, aceasta se 
datorește legăturilor sale cu binele absolut si cu ordinea naturei: 


1) Inquiry, IL Î, 1 (ÎI, 51) c.f, Jodl. op. cit, pag. 272 şi nota 47 
pag. 616. 

2) „Acelaş lucru se întâmplă cu obiectele morale şi spirituale, ca și 
cu corpurile obişnuite. sau cu lucrurile ce cad îndeobşte sub simţuri. De 
îndată ce mişcări, forme şi raporturi de ale acestora sunt puse în faţa ochilor 
noştri, rezultă în chip necesar frumuseţe sau urâtenie, după chipul deosebit 
în care se potrivesc, se orănduiesc şi se juxtapun părţile lor individuale. La 
fel, e de găsit in purtare şi în făptuire, atunci când se înfăţişează intelectului, 
o deosebire revelatoare, care corespunde regularităţii sau neregularitätii 
obiectelor”. 

Şi mai departe: 

„Precum formele sau chipurile. culorile şi tonurile lucrurilor sensibile 
plutesc în permanenţă, chiar şi în somn, înaintea ochilor şi lucrează asupra 
simţurilor noastre, tot astfel stau în suflet, în orice timp, şi nu mai puţin 
active, formele şi chipurile obiectelor morale şi intelectuale. 

Faţă de aceste impresii şi imagini înconjurătoare despre modurile de 
comportare, pe care sufletul şi le constituie în chip necesar şi le „poartă 
peste tot cu sine, inima nu poate rămâne neutră, ci ia partea uneia sau alteia. 
Oricât ar fi (sufletul n. tr.) de fals şi de stricat, găseşte deosebirea de fru- 
musete şi har dintre o inimă şi alta, dintre o îndreptare a înclinărilor, o 
comportare, un simțământ şi altele..." 

Inquiry, trad. germană, pag. 16 şi 17. 

3) Jodl, op. cit, pag, 280—281. 

Cum am spus, ea nu e decât răsfrângerea în conştiinţă a unei 
rândueli fireşti, care subordonând; bunătatea fiinţelor, ierarhiei 
esentelor, integrează fapta individuală ce tinde spre binele pro- 
priu, binelui universal 1). 

Această răsfrângere nu e însă o lege deosebită de legea in- 
dividului, ci chiar legea acestuia, întrucât el nu e decât o 
parte a unei lumi mai vaste, binele lui fiind inclus în acela al 
totului din care face parte. Voind binele general, individul 
nu vrea decât propriul său bine, numai că acesta e adevăratul său 
bine absolut, ci nu binele iluzoriu nălucit de aplecarea spre ale 
sale 2). 

Conţinutul vieţii sufleteşti e constituit din lupta porni- 
rilor omeneşti pentru a pune stăpânire pe faptă. Ele tind 
spre fericirea altora, a individului, sau spre rău). Ierarhia 
firească a lucrurilor vrea ca sentimentele care tind spre un mai 
mare bine să triumfe asupra celor rele, sau asupra celor ce tind spre 
un bine inferior. In fapt însă, se petrece în sufletul omenesc o 
năuceală, care-l face să-şi prefere pe nedrept, binele propriu 4). 
Tot sbuciumul din sufletul omenesc isvoräste din descumpă- 
nirea acestor afecte. Triumful moralității nu înseamnă, după 
Shaftesbury, decât împăcarea omului cu sine şi cu lumea, 
prin alungarea pornirilor rele din suflet şi supunerea senti- 
mentelor egoiste de către cele generoase 5). 

Acesta fiind conţinutul conștiinței morale, meritul nu va 
fi la Shaftesbury, decât caracterul unei conştiinţe în care simțul 
moral alungă prin luptă pornirile rele şi supune tot prin luptă. 
egoismul, altruismului 6). Virtutea va fi dimpotrivă, starea unei 
conştiinţe în care înclinațiile altruiste biruiesc în chip firesc, 
pentru că sentimentul moral a devenit înclinaţie spre bine?) 
şi subordonarea omului către scopul său firesc se face fără 
sbucium 8). 

Consideraţiile lui Shaftesbury asupra stării conştiinţei ome- 

1) Inquiry, IL, I, 1 (II. 51) c.f. Jodl, op. cit, pag. 272 şi nota 47 
dela pag. 616. 

2) Martineau, op. cit, pag. 499. 

3) Inquiry, II, í, 1, (IL, 57) c.f. Jodl, op. cit. pag, 273 şi nota 50 dela 
pad: SE Marais loc. cit, ; 

5) Inquiry, IL, I, 3 (II, 57) ci. Jodl, op. cit., pag. 274 şi note 54 dela 
pag, 616. 

6) Martineau, op, cit. pag. 495. 

1) „Virtutea consistă în înclinarea proportionatä a fâpturii raţionale 
m perle morale” defineşte Shaftesbury, c.f. Martineau, op. cit, 


8) Martineau zice „acordul perfect al intensității sentimentelor cu 
valoarea lor”. Ibidem. 

nesti în cursul acestei lupte deschid moralității o nouă pers- 
pectivă. Aceia a fericirii omeneşti. Fericirea fiind starea în 
bine şi plăcerea, simtirea acestei stări, integrarea armonică a 
finalitätilor aduce, odată cu desăvârşirea, si fericirea în su- 
fletul omenesc +). 

Tinzând către binele general, individul îşi reakzează deci 
propria lui desăvârşire. Revenim astfel, la aceiași idee de au- 
torealizare a părţii prin integrarea ei în finalitatea lumii întregi, 
care formează, în acelaş timp, substratul naturei şi substratul 
moralității, realizând puntea de trecere dintre una şi cealaltă. 

6. — Am văzut că pentru Shaftesbury moralitatea are 
două rădăcini: 1) Una e înclinarea firească spre binele semenilor; 
2) alta e sentimentul intern de aprobare sau reprobare a por- 
nirilor, care ţine cumpănă între ele. 

Deși bune prin natura lor, înclinațiile sociale nu ajung 
să constitue singure moralitatea, cât timp pornirile omului nu 
se reflectă în conștiință, cucerind aprobarea sau reprobarea 
forului său interior2). 

Purtarea rezultată din înclinarea firească a omului spre 
semeni poate fi bună. Morală, merituoasä sau virtuoasä, nu e 
decât purtarea rezultând din sentimentul de aprobare sau desa- 
probare a conştiinţei care însoţeşte pornirea elementară si judecă 
valoarea ei). 

Ce este însă această funcţie internă, care triază înclinațiile 
sufletului, supunându-le judecății sale, aprobând: pe unele, re- 
probând pe altele, şi prin care omul îşi realizează echilibrul 
interior? 

Shaftesbury nu lämureste nicăieri lucrurile pe deplin. 

Uneori vorbeşte de această funcţie ca de un simţ special, 
de o aprehensiune imediată a binelui şi răului, „simţul moral”, 
aşă cum va vorbi, mai târziu, Hutcheson{). 

Alteori, pare că o confundă cu alte funcţii sufletești. 

Texte numeroase vorbesc de ea ca de „gustul estetic”, 
de simțul proporţiilor, care descoperă urâtenia si frumusețea 


[i 


1) „Virtutea.,, această însuşire originală, aşa de binefăcătoare oricărei 
societăţi şi omenirii este deasemeni norocul şi prosperitatea fiecărei fiinţe 
individuale, în special, şi numai prin ea poate fi omul fericit; fără ea trebuie 
să fie nenorocit. 

Astfel virtutea e binele fiecui şi viciul răul fiecăruia“, 

Inquiry, trad, germană, pag, 115. Vezi deasemeni: Moralists, Il. 4 
(II, 190) c.f, Jodl, op. cit., pag. 281—282 şi nota 65 dela pagina 618. 

2) Martineau, op. cit, pag. 494, Jodl, op» cit., pag. 275, 

3) Inquiry, I, Il, 3. c.i. Jodl, cp. cit, nota 55 pag. 616. 

4) Martineau, op. cit, pag. 497, 

faptelor omenești. De unde și aşezarea lui Shaftesbury printre 
eticienii estetizanti, de către unii!). 

Alte texte vorbesc însă de rațiunea care dă subiectului 
activ noţiunea binelui şi a räului?), în opoziţie cu închipuirea. 

Înţelesul atâtor texte deosebite e greu de strâns la un 
loc. S'ar putea spune cel mult că e vorba de o facultate gene- 
rală de discernământ a valorilor 5): logice, etice şi estetice în 
unitatea lor, fără deosebită adâncire a raporturilor reciproce 
dintre aceste valori specifice), intermediară între „dreapta, 
judecată” a lui Cumberland si „simţul moral” al lui Hutcheson. 

Acest concept se deosebeşte de dreapta judecată (recta 
ratio) a lui Cumberland, cu care are totuşi mare analogie func- 
țională, prin aceia că, spre deosebire de dreapta judecată, 
simțul moral nu alege tendinţele după conformitatea lor cu o 
normă exterioară subiectului moral5). Norma lui e natura, 
subiectului însuşi. 

E însă acest act un act de discernământ intelectual, o 
hotărîre arbitrară a voinţei, sau tot o aplecare afectivă? Şi 
aci, Shaftesbury şovăe, numindu-l cu vădită stângăcie ,,simtä- 
mântul reflexiv” 6), voind par'că să 'nsemne. prin acest nume 
caracterul său dublu de sentiment şi de judecată. 

Este acest act măcar un act înnăscut sau dobândit? Dela 
Locke, Shaftesbury a învăţat să se teamă 'de primul cuvânt. 
Va prefera deci să-i zică ,,conatural” firii omeneşti”). Am 
zice, fără soväialä, că e un sentiment „apriori””, dacă Shaftesbury. 
nar adăuga în alt loc că e vorba de „factul”” format prin edu- 
catie şi cultură socială 5), la fel cu ,,gustul” estetic. Nu e deci 


1) Sufletul „simte blândeţea şi asprimea, plăcutul şi neplăcutul încli- 
nărilor. El găseşte uritul şi frumosul, armonia şi disonanta, tot atât de ade. 
vărate aci, caşi în ritmurile muzicale, sau în formele şi întăţişările exteri- 
oare ale obiectelor sensibile şi nu-şi poate reţine admiraţia şi încântarea, des- 
gustul şi reprobarea pentru aceste obiecte mai mult decât pentru celelalte”. 

Inquiry, trad. germană, pag. 17. Vezi în acelaş sens: Misc. refl. (III, 
183) şi Moralists IL 422) c.f. Martineau, op. cit, pag. 497 şi 498. 

2) Valoarea şi virtutea „atârnă de cunoaşterea a ceia ce e drept şi ne- 
drept şi de o întrebuințare a raţiunii care ajunge să asigure o dreaptă po- 
trivire a înclinărilor”. 

Inquiry, trad. germană, pag. 20. Vezi în acelaş sens: Advice, p. II, 
sect. 2 (I, 218 şi 228). ibidem p. I, s. 2 (I, 127), Misc. refl., Il. cap. 2 (I. 
128) c.f. Jodl, op. cit, pag. 276 şi nota 56 dela pag. 617. La Inquiry (Il, 
53) trimete si Martineau, op. cit., pag. 497. 

3) Moralists, (II, 414—415) c.t. Martineau, op. cit, pag. 497. 

4) Martineau, op, cit. pag. 498. 

5) Jodl, op. cit. pag. 2714—75 şi 316, 

6) Hoffding, Histoire de la Philosophie moderne, 2 vol. în 8, Paris 
(Alcan) 1924, vol I, pag. 415. 

1) Letter to a siud., Scrisoarea 8-a, c. f, Jodl, op. cit., pag. 617, Nota 60. 

8) Martineau, op. cut. pag. 498. 

vorba de un ,,simt”, în sensul propriu al cuvântului, cym va 
deveni la Hutcheson. 

Exegeţii lui Shaftesbury observă cu drept cuvânt că psi- 
hologia sa a actului moral nu e foarte limpede +). Abia urmaşii 
săi, hedoniştii, scoţienii şi utilitariştii sau aprioriştii materi- 
alişti vor încerca să o descurce. Dar tocmai prin nelămuririle 
ei, psihologia * „sentimentului reflexiv” interesează istoria fi- 
losofiei, căci ele au făcut posibilă trecerea dela intelectualismul 
moral, la etica afectivă. 

Recapitulăm deci elementele concepţiei lui Shaftesbury 
asupra simțului moral: 1. Aplecările sufleteşti elementare sunt 
deosebite de sentimentul de aprobare sau reprobare läuntricä 
ce le însoţeşte, ţinând cumpăna între ele; 2. Acest sentiment 
æ în acelaş timp înclinaţie lăuntrică şi judecată; 3. E un sen- 
timent general de valorificare (logică, etică si estetică), con- 
matural conştiinţei omeneşti, dar educabil. 

7. — Simţul moral se exercită asupra pornirilor sufletului 
«omenesc. După scopul lor, aceste porniri sunt de trei feluri: 
1) înclinări către semeni şi către binele obştesc; 2) înclinări 
egoiste, spre căutarea de ale sale; 3) aplecări spre rău. 

Pe cele dintâiu Shaftesbury le consideră totdeauna bune şi 
le numeşte nefireşti 2). Pe .cele din urmă le consideră rele, şi 
le numeşte nefireşti. Clasificarea de mai sus nu lămureşte 
însă natura şi valoarea sentimentelor egoiste. Sunt ele rele, 
sau bune? Sunt ele fireşti, sau nefireşti? Problema e de cel mai 
mare interes, pentru că de ea atârnă înţelegerea exactă a po- 
zitiei lui Shaftesbury față de concepţia lui Hobbes, pentru care 
numai sentimentele egoiste erau înclinări firești. 

Examinarea primei şi celei de a treia categorii de înclinări 
confirmă cele ştiute despre identitatea dintre ‘ce e natural si 
ce e bine la Shaftesbury. In cazul acestor înclinări, deosebirea 
binelui de rău se suprapune întocmai peste deosebirea dintre 
firesc şi nefiresc. Dacă însă examinăm înclinațiile egoiste, 
lucrurile se complică. Textele lui Shaftesbury nu sunt clare 
şi mici interpreţii lor, de acord. 

În ce priveşte bunătatea înclinațiilor omeneşti, unii inter- 
prefi, socotind că pentru Shaftesbury aplecarea către alți, 
fără sentimentul măsurat al conştiinţei, nu conferă acestora 
„moralitatea”, extind nevoia acestei ,mäsuri” şi pentru a aprecia 


1) Jodl, op, cit, pag, 275. 


2) Inquiry, IL I, 1 (ÎL, 57) c. f. Jodl, op. cit, pag. 273 si nota 50 dela 
pag. 616, Martineau, op. cit, pag, 501. 

„bunătatea” înclinațiilor, şi afirmă că nici o afecţiune nu e 
bună prin ea însäs, ci numai proporţionată altora. Sentimentele 
altruiste n'ar fi prin urmare nici ele bune în chip absolut, ci cu 
măsură 1). Cu atât mai mult, sentimentele egoiste. 

Cât priveşte caracterul firesc al sentimentelor, Shaftesbury 
recunoaşte într'adevăr, uneori, că sentimentele egoiste sunt tot 
atât de fireşti si tot atât de necesare economiei organizaţiei 
omeneşti, ca şi cele altruiste. Ceeace şi face pe unii comen- 
tatori să afirme că Shaftesbury consideră sentimentele egoista 
ca sentimente bune şi firesti?). Totuşi, în clasificarea porni- 
rilor, Shaftesbury nu consideră fireşti decât înclinările sociale, 
ceeace face pe alţi - comentatori să-i reproşeze inconsecventa 
de a nu le fi considerat firesti*). Mai mult decât atât, îm- 
pingând ideea la limită, aceşti comentatori nu şovăie să afirme 
că Shaftesbury ar fi trebuit să cuprindă şi sentimentele vătă- 
mătoare, în rândul înclinărilor fireşti £). | 

Pentru a da un răspuns lămurit întrebării de mai sus, 
să cercetăm de unde provine desechilibrul tendinţelor în sufletul 
omenesc şi cum rezolvă judecata lăuntrică, sentimentul reflexiv, 
diferitele cazuri ce rezultă din acest desechilibru. 

Moralitatea constând pentru Shaftesbury în alungareh din 
suflet a sentimentelor vätämätoare, nefireşti şi din potrivirea 
sentimentelor egoiste cu cele sociale, fireşti 5), desechilibrul 
poate proveni: 1) din slăbiciunea sentimentelor fireşti; 2) din 
tăria celor egoiste; sau 3) din prezenţa celor nefiresti €). 

În ce priveşte pornirile altruiste, desechilibrul nu poate 
proveni din partea lor, decât din lipsa lor, sau din slăbiciunea 
care le face insuficiente să încline acţiunea în sensul lor. Nicio- 
dată desechilibrul nu poate proveni din natura lor, deci nici din 
excesul lor atunci când reușesc să se impună conştiinţei până 
la abnegaţie. Jodl se înşală deci când afirmă că excesul înclinărilor 
sociale ar putea tulbura echilibrul sufletesc si că ele au nevoie 
de măsură” spre a fi bune. Sentimentul moral n'ar putea 
refuza adeziunea lui la o înclinare care ar împinge pe individ 
să se sacrifice pentru scopurile obştei. Pentru că, prin natura 


lui, binele general este supraordonat celui individual, pe care-l 
cuprinde în sine. f 


1) Jodl, op. cit., pag. 264, Martineau, op. cit., 504, 
2) Martineau, ibidem. , Op. cit, pag 


3) Jodl, op. cit., pag. 273 şi nota 51 dela pag. 616, 
4) Jodl, op. cit, pag., 273—74. 


5) Inquiry, H, I, 3 (Il, 57 şi urm.) cf. Jodl, op. cit, . 274 şi 
54 dela pag.616. De SR: lar PAR ăi 


6) Martineau, op. cit., pag. 274. 

Pornirile nefiresti, dimpotrivă, sunt rele prin firea lor. 
Simpla lor prezenţă în cugetul omenesc, tulbură echilibrul su- 
fletesc. De ce produc aceste înclinări tulburare în sufletul 
omenesc şi de ce simţul moral refuză să-şi dea asentimentul 
actelor inspirate de aceste tendinţe? Pentru că, prin ele, fäptuirea 
omenească e deviată dela scopul ei firesc, care este binele. 
Binele nefiind decât conformitatea cu finalitatea fiinţei indivi- 
duale, sau a întregii existente, şi sentimentul moral permiţând. 
deosebirea imediată a binelui de rău, e firesc ca cugetul omenesc 
să-şi refuze asentimentul unei acţiuni rele, nefolositoare nimănui. 

Cât despre pornirile egoiste, ele tulbură echilibrul sufle- 
tesc numai dacă sunt prea puternice. De ce e desechilibru, 
când tendinţele sociale sunt slabe şi cele egoiste sunt tari şi 
de ce simţul moral refuză să-şi dea în acest caz asentimentul, 
faptelor isvorâte din căutarea de sine împotriva binelui obştesc?, 
Pentru că, în acest caz,pornirile care tind spre binele general 
nu au putere să se impună celor ce tind către binele individual! 
ci sunt subordonate acestora. Cum însă binele particular e 
prin natura lui subordonat celui general, ca partea faţă de tot, 
precumpănirea înclinațiilor egoiste produce o neorânduială a 
finalitätilor, ordinea scopurilor acţiunii fiind deosebită de or- 
dinea ierarhiei existentelor corespunzătoare. Făptura preocu- 
pată de căutare a ceeace mu e decât un bine particular, dă pre- 
ferintä unui act mai putin necesar, față de altul mai necesar; 
în loc să tindă spre binele general care-l include şi pe acesta; 
îşi face aparentul bine propriu, cu riscul de a face rău altora. 

Caracterul esenţial al pornirii egoiste din care isvorăsc 
cele mai multe neorânduieli în sufletul omenesc, e tocmai a- 
ceastă orbire a omului. Ele nălucesc omului iluzia că cedân- 
du-le, îşi poate realiza fericirea individuală, pe când în rea- 
litate, punând-o în contradicţie cu binele general şi pretinzând 
s'o realizeze chiar împotriva acestuia, faptele lui dobândesc un 
caracter monstruos, prin care îşi prepară singure ruina 1). 

Din acest punct de vedere, se poate spune cu drept cu- 
vânt, că pornirile nu sunt în echilibru, decât atunci când sco- 


1) „Înţelepciunea care poartă şi stăpâneşte firea, a potrivit astfel lu- 
crurile, încât binele personal şi interesul fiecărei ființe individuale să co- 
respundă tendinței spre binele general. Se opreşte (o fiinţă n. tr.) a face 
aceasta ? Ea fäptuieste direct împotriva ei însăşi şi încetează de a-şi urmări 
propria fericire şi bunăstare, Prin aceasta, (fiinţa n. tr.) se duşmăneşte sin- 
Gură şi nu poate fäptui bine şi cu folos pentru sine, decât atunci când are 
în faţa ochilor binele societăţii, sau al totului din care face parte”. 

Inquiry, trad. germană, pas, 115, Vezi şi Martineau, op. cit., pag. 503. 

purile către care tind sunt în raporturile fireşti de ierarhie 
ale existentelor cărora sunt necesare. 

Din cele de mai sus, rezultă că în justa interpretare senti- 
mentele egoiste nu sunt pentru Shaftesbury nici bune nici 
rele în mod absolut și devin bune sau rele numai în raport 
cu fiinţele al căror bine îl urmăresc. Binele întregei existente 
fimd singurul bine absolut, sentimentele egoiste sunt bune, 
atunci când căutarea de ele se potriveşte cu voirea binelui 
obstesc; ele sunt rele, atunci când această căutare de sine 
se impotriveste acestuia. 

Dacă bunătatea unui lucru vine din conformitatea lui cu 
natura, din cele de mai sus rezultă că pornirile egoiste nu 
sunt prin natura lor, pici fireşti, nici nefireşti, ci devin fi- 
reşti, sau nefiresti, după cum finalitatea lor e sau nu armo- 
nizată cu aceia a întregii existente, adică cu binele tuturor. 

Pornirile egoiste sunt fireşti şi trezesc asentimentul lă- 
untric, numai atunci când căutarea de sine se potrivește cu 
binele general, adică atunci când ea nu e decât un mijloc de 
a înfăptui fericirea altora. 

Ele sunt rele şi nefiresti, adică protivnice rânduelilor 
naturii, atunci când binele unuia singur se caută în detri- 
mentul altora şi mai ales al binelui general. 

Shaftesubry are prin urmare dreptate să le numească 
uneori bune, alteori rele, uneori 'ireşti, alteori nefireşti. Bu- 
nătatea şi naturalitatea lor nu e însă niciodată absolută, ci 
totdeauna în relaţie cu finalitatea afectelor ce tind spre bi- 
nele general. 

Martineau se înşeală deci, când pune pe acelaș plan ten- 
dintele sociale și cele egoiste la Shaftesbury, socotindu-le de- 
opotrivă de fireşti si succeptibile a fi bune sau rele. 

Dacă aplecările egoiste ar fi aplecări firești, cum pre- 
tinde Martineau că sunt, şi Jodl că ar trebui să fie la Shaf- 
tesbury, ele ar trebui să fie întotdeauna bune, pentru că, după 
Shaftesbury, tot ce e firesc e bun. Cum însă nu e acesta cazul, 
admiterea lor printre sentimentele firești ar compromite iden- 
titatea binelui cu natura lui. 

La fel ar fi, dacă aplecările sociale ar putea fi bune 
sau rele, după împrejurări, cum crede Jodl, ci nu invariabil 
bune, cum sunt în realitate după Shaftesbury, căci în acest 
caz, ar trebui să admitem răutatea unui lucru firesc. 

Chestiunea poate fi înfățișată lui Jodl sub forma vur- 
mătoarei dileme: 

24 

Dacă sentimentele egoiste sunt totdeauna firești sau bi- 
nele şi natura sunt identice şi atunci binele nu mai e tot una 
cu aplecarea socială spre binele general, — ceeace e contradicto- 
riu; sau bineele rămâne tot una cu aplecarea socială, spre 
binele general, dar atunci binele şi natura nu mai sunt iden- 
tice. 

O asemenea înțelegere compromite deci concepţia op- 
timistă esenţială a lui Shaftesbury, după care binele se iden- 
tifică cu naturalul şi socialul cu binele general. 

Mai just vede lucrurile Jodl, când afirmă după Harms, 
că această concepţie implică o înţelegere a naturii cu totul 
deosebită de aceea a lui Spinoza sau Hobbes. Dar atunci ne 
întrebăm: ce temei mai are obiectia lui Jodl, faţă de Shaf- 
tesbury din punct de vedere al unei critici interne, a con- 
ceptiei acestuia? 

Eroarea celor mai multi interpreţi ai lui Shaftesbury, 
asupra acestui punct, vine din faptul că privesc armonizarea 
tendințelor la Shaftesbury în perspectiva interpretărilor” he- 
doniste si utilitariste mai noui, ca o proportionare cantitativă 
a intensității afectelor, atunci când ea trebuie privită aris- 


. totelic, ca o acordare calitativă, sau ca o ierarhizare a lor, 


în ordinea generalitätü finalităţilor lor, adică: ca o subordo- 
nare a aplecărilor egoiste faţă de cele sociale. 

Numai această subordonare dă sentimentelor egoiste un 
caracter firesc, care smulge aprobarea setimentului moral, pe 
când dimpotrivă, imboldul lor împotriva tendinţelor altruiste; 
atrage reprobarea lor ca sentimente monstruoase. 

Toată problema moralei ar consta deci în reintroducerea 
omului în ordinea firească a lucrurilor tulburată de 'libertate, 
prin înlăturarea sentimentelor nefiresti si prin înfrânarea sen- 
timentelor egoiste care iluzionează pe om asupra adevăratalui 
său bine. 

Aplecarea omului către binele semenilor n'ar fi astfel 
decât aspectul psihologic subiectiv al tendinței naturale ge- 
nerale, care subordonează binele părţii faţă de binele întregului. 

lar moralitatea n'ar fi, cum am spus, decât realizarea bi- 
nelui în lumea libertăţii. 

8. Analiza de mai sus lămureşte înţelegerea exactă a carac- 
terului bun sau rău, firesc sau nefiresc, al pornirilor egoiste, 


după Shaftesbury. 


1) Harms, Formen der Ethik, 1878, c.f., Jodl, op. cit, pag. 617, nota 59. 

Concepţia sa lasă însă deschise alte două întrebări, că 
rora Shaftesbury nu le răspunde. Cea dintâi este problema 
răului. Cum poate omul, fiinţă firească, să simtă aplecări ne~- 
firești? Cum se poate ca în firea presupusă nealterată, să 
sălăşluiască germenele stricăciunii? Întrebarea s'ar putea pune 
şi altfel. Cum se poate ca existența să tindă spre altceva decât 
să persevereze în existență? Cum poate ea dori un bun, fără 
ca prin aceasta să nu i se recunoască o deficiență organică, a 
lipsă esenţială, din care tocmai isvorăşte nu numai moralitatea, 
ci price putinţă de valonificare a ei ca bun? Sau poate fiinţa 
se doreşte pe sine, dar atunci ar rămâne de explicat ce miraj 
transformă toată problema morală într'o goană iluzorie, după 
stăpânirea a ceia ce ai deja? Shaftesbury nu vede această 
problemă. 

A doua e problema libertăţii: Dacă firea împinge orice 
lucru, dela sine, spre binele general, cum poate tinde o fiinţă 
firească spre binele său propriu, împotriva acestuia? Cum e po- 
sibil celălalt miraj, orbirea egoistă, dessuruparea acţiunii ome- 
nesti din rânduiala naturală, după care orice ființă tinde în chip 
necesar spre binele său adevărat? Să fie ceva stricat în natura 
omului? Să fie el legat de ceva din afară de natură? Oarecare 
reflecţie ar îngădui poate rabaterea acestei probleme asupra 
celei precedente). Shaftesubry nu răspunde însă nici la a- 
ceastă întrebare. 

Din cele ce s'a spus mai sus, se vede că muchia de care 
se poticneste gândirea lui Shaftesbury e întâlnirea dintre pla- 
nul maturii şi planul libertăţii. 

aci isvorăsc toate dificultățile interne ale filosofiei 
lui, care-l silesc succesiv: 

1. Să substitue conceptului naturii reale, înţeleasă ca exis- 
tență de fapt, ideia unei existente necesare, care însă nu există 
în fapt, ci e numai o exigentä, — anihilînd prin aceasta, fără 
să-şi dea seama, toate pretenţiile eticei sale, de a se întemeia 
pe natură, în sensul existenței de fapt; 

2. Să lase apoi nelămurită, întrebarea dacă consimţământul 
interior este o înclinaţie, un instinct, sau o însuşire dobândită 
prin cultură şi prin educaţie; | 

3. Să lase nelămurită, în sfârşit, întrebarea dacă morali- 
tatea este starea firească, un fapt înnăscut al firei omeneşti, sau 


1) Shaftesbury consideră intr'adevär înclinația spre rău tot ca o lipsă 
de măsură. Martineau, op. cit., pag, 503. Ceiace solidarizează obiectia privi- 
toare la existenţa răului, cu cea privitoare la libertate. 

un produs artificial, un act de voinţă prin care omul îşi în- 
seamnă un loc deosebit de al restului naturii. 

După cum vor aluneca pe planul naturii, sau pe planul 
libertăţii, urmaşii lui Shaftesbury vor accentua unul sau altul 
din aceste caractere şi-i vor reproşa, sau nu, felul de înţelegere 
a naturii. 

Judecat în lumina intenţiilor lui proprii, adică a voinţei de 
a constitui un sistem de etică independent de orice transcen- 
dentä, ne putem întreba dacă soluţia lui, care nu constă în fond 
decît în dotarea naturii cu atribuţiile divinității, pentru a-i pu- 
tea atribui originea unei facultăți paradoxale, este într adevăr 
realizată? 

Piatra de poticnire a sistemului, ceiace rămâne neexplicat 
lui Shaftesubry, şi crează dificultăţi la toate articulațiile gândirii 
sale, este faptul libertăţii, care introduce prin definiţie în na- 
tură răul, sub dubla formă a neorânduelii afectelor egoiste, 
şi a prezenței aplecărilor spre rău. Cele dintâi constituie, în 
natură, o a doua natură (moralitatea), deosebită de cea dîntâi, 
1) prin faptul că în lumea ei poate fi desarmonie, care dincolo 
nu este şi 2) prin faptul că trebuie forţată spre a deveni „fi- 
rească”, în primul sens al cuvântului, deşi este deja firească, 
după definiţia lui Shaftesbury. 

Prezenţa în sufletul omenesc a pornirilor nefireşti este un 
fapt şi mai grav, a cărui origine rămâne la Shaftesbury cu 
totul inexplicabilă, într'o natură care nu cunoaşte răul. 

Pentru a scăpa de contradicţiile pe care sagacitatea lui 
Mandeville nu va şovăi să le exploateze împotriva lui Shaf- 
tesbury cu o ironie cu atât mai cruntă, cu cât va mânui arma de 
predilecție a arsenalului shaftesburian, — nu există decât o 
singură cale de ieşire onorabilă: revizuirea ideeii de natură, 
prin separarea existenţei de fapt, de existenţa 'ideală, și prin dis- 
tinctia categorică a domeniului naturii de acela al libertății, 
pe care va încerca să le realizeze Kant. 

Cât priveşte psihologia concretă a actului moral, filozofia 
lui Shaftesbury păstrează un caracter dualist. Cele două ră- 
dăcini ale moralității: sentimentele sociale si consimţământul 
interior sunt acte deosebite. Cele dintâi sunt înclinări fireşti; 
al doilea un act sufletesc sui-generis, nu prea bine lămurit de 
Shaftesbury. 

Că, metafizicește pentru Shaftesbury „sentimentul refle- 
xiv”, nu face decât să exercite în lumea morală, rolul pe care-l 

exercită în natură tendinţa firească a fiinţelor particulare de 
a-şi subordona activitatea binelui general, tendinţă pe care o 
manifestă şi sentimentele sociale — nu încape îndoială. Că 
totuşi, psihologiceşte, cele două funcțiuni nu sunt identice, o 
ovedeşte însăşi existenţa celei dintâi, menită să asigure, cu 
ajutorul constrângerii interioare, triumful celor din urmă, a- 
colo unde acestea nu pot birui singure. 

In această măsură, deosebirea e reală, sau nu e decât a 
părere nălucită de libertate, adică de conştiinţa posibilității 
de a făptui în desacord cu sentimentul interior? Altfel zis, în 
ce măsură trecerea din domeniul înclinaţiei fireşti în acela al 
judecății conştiente, schimbă natura „sentimentului reflexiv”? 
Nici acest lucru nu e bine lămurit la Shaftesbury. 

Din cauza acestei nelămuriri asupra naturii concrete a 
elementului central al filosofiei sale, opoziţia dintre cele două 
rădăcini sufleteşti pe care se întemeiază moralitatea la Shaf- 
tesbury se va accentua la urmaşii acestuia, dând naştere la 
două tipuri de etică, cu totul deosebite. 

De o parte, sentimentaliştii scoțieni ca Smith, urmaţi mai 
târziu de Schopenhauer, vor accentua importanţa sentimentului, 
făcând să depindă moralitatea direct de înclinația către‘ semeni. 
Cel dintâi va preface simtämântul moral în simpatie; iar jude- 
cata de valoare va deveni privirea „spectatorului impartial” 
care judecă gradul de generalitate al acestei simpatii. Al doilea 
va reduce moralitatea la simțământul de compătimire în care 
individul rupt de întreg şi pus ca existență separată îşi neagă 
cu totul voința de a trăi distinct. De cealaltă parte, utilita- 
riştii, Price, Butler și după ei Bentham şi Mill, cu toată pos- 
teritatea lor, vor concentra preocupările lor exclusiv asupra 
planului judecății de valorificare, şi neglijînd natura motivelor, 
nu se vor ocupa decât de raportul .lor în procesul deliberării, 
pregătind astfel teoriile echilibrului tendinţelor läuntrice, dela 
forma bugetului moral al lui Bentham, până la aceia a utilității 
marginale a lui Bawerk si Jevons. 

Între unii şi alții, Hutcheson va căuta să ţină cumpănă, 
definind, pe de o parte, simţul moral ca pe o funcțiune cu totul 
deosebită şi adâncind, pe de alta, conceptul de armonie dintre 
aplecarea spre binele propriu şi cea spre binele general. 

Astfel, gândul lui Shaftesbury va domina cea mai desă- 
vârşită întruchipare a eticei englezeşti şi îşi va ramifica influ- 
enjele în toate direcţiile filozofiei morale, până în zilele noastre. 

George Berkeley face parte din grupul destul de 
restrâns al acelor mari filosofi, cari îşi statornicesc concep- 
tiile la o vârstă foarte timpurie, pentru ca în restul vieţii să 
şi le împlinească necontenit, legându-le din ce în ce mai mult 
de necesităţile trăirii lor. Dacă alți filosofi îşi dau măsura per- 
sonalității lor la o vârstă mai înaintată, uneori după o vie 
experienţă individuală, alteori şi fără ea, ci doar pe temeiul 
unei necurmate meditații, cu Berkley se întâmplă altfel. El 
a cunoscut viața, cu toate înălțimile și scăderile ei, după ce 
şi-a formulat filosofia sa. În aceasta, se cuvine să vedem nu 
numai © trăsătură a spiritului dogmatic, care, prin firea lui, 
judecă deductiv, ci: şi dovada unei relative genialitäfi, în a 
cărei precocitate timpul nu are o prea mare importanţă. Pe 
când Locke, Thomas Reid sau Kant îşi publică operele lor ca- 
pitale la o vârstă înaintată şi după multi ani de pregătire, 
Descartes, Spinoza, Berkeley şi Hume îşi dau măsura deplinei 
lor puteri creatoare, mult mai de iimpuriu. Berkeley şi-a pu- 
blicat opera sa de frunte la douăzeci şi inci de ani. Precocitatea 
sa genială a fost cu timpul întregită de o disciplinată trăire 
pentru noui dumeriri personale cât şi pentru binele celorlalți. 

In genere, viaţa lui Berkeley este împărțită în trei pe- 
rioade: anii unei tinereţe studioase, care constituesc totodată 
şi epoca cea mai de seamă a activităţii sale speculative și 
filosofice; apoi perioada călătoriilor şi a marilor încercări; 
şi, în fine, retragerea la episcopia din Cloyne, unde se devotează 
operelor de asistență religioasă și filantropică, în timp ce se 
apropie tot mai mult de nevoile oamenilor, dar si de un mi- 
sticism interior pe care ni-l va mărturisi mai ales ultima sa 
lucrare filosofică. 

Sa născut în 1685, la Dysert, în comitatul Kilkenny din 
Irlanda. Familia sa era însă de obârşie engleză, | înrudită 
de departe cu lorzii Berkeley of Stratton, iar tatăl său, un 
devotat al Stuartilor, obținuse acolo un post de perceptor. 
Şi-a făcut studiile la colegiul din Kilkenny, unde, cu câţiva 
ani mai înainte, învățase şi Swift. Işi ispräveste repede, si 
în chip strălucitor studiile, pentruca la cinsprezece ani să meargă 
la Dublin, unde se înscrie la Universitatea sau Colegiul Trinity. 
Rămâne în această universitate timp de treisprezece ani, mai 
întâi ca student, apoi ca profesor si îndrumător (,fellow” 
si „tutor”). 

Anii aceștia sunt cei mai remarcabili din întreaga-i carieră. 
Predă teologia, limbile greacă şi ebraică si fine predici. In 1707, 
publică anonim două opuscule latine privitoare la niște chestiuni 
matematice, Arithmetica şi Miscellanea Mathematica. In 1709, 
apare Eseul despre o nouă teorie a viziunii (Essay towards a 
New Theory of Vision) iar în 1710 opera sa, cea, mai însemnată 
Tratat asupra principiilor cunoștinței omenești (A Treatise con- 
cerning the Principles of. Human Knowlege), Partea I. Când, 
în 1713, tânărul filosof (în vârstă de douzeci si opt de ani) 
părăseşte Colegiul Trinity din Dublin, el plecă la L.ondra cu 
manuscrisul unei alte cărți ce-o va tipări imediat, Trei dia- 
loguri între Hylas si Philonous (Three dialogues between Hylas 
and Philonous) şi în care îşi exprimă teoria într'o formă mai pe 
înţelesul tuturor, dar nu mai puţin impunătoare prin claritatea 
şi conc'ziunea ei. Filosoful plecă la Londra, pentru a-şi tipări 
manuscrisul, cât şi pentru a face cunoştinţă „cu oamenii de 
valoare” de acolo. 

Lăsând laoparte opusculele, aceste trei cărţi mărturisesc 
întreaga si noua concepţie a filosofiei lui Berkeley. Din jur- 
nalui sau notele pe care filosoful le-a scris între, 1702 şi 1710 
(adică între 17 si 25 de ani), din acel Commonplace Book (des+ 
coperit şi publicat de Campbell Fraser în 1871) rezultă că el 
avea abia douăzeci de ani când noile idei şi concepţii își fă- 
cuseră drum în spiritul său. E atât de sigur de descoperirile 
şi de valoarea concepției sale, încât în aceste însemnări zil- 
nice se referă mereu la „noul meu principiu, marele meu 
principiu”: sau la „doctrina mea”: „ipoteza imaterială”. 

Lipseşte opt ani din Irlanda, în care timp se află la 
Londra sau în Franţa şi Italia. La Londra, este introdus în 
societatea oamenilor celebri ai epocii, protejat fiind de Swift. 
Astfel tânărul filosof ajunge la curte şi deasemenea cunoaşte pe 
Lordul Berkeley of Stratton, căruia îi sunt dedicate Dialogurile. 
Face cunoştinţă și cu marele poet Pope si cu acel om de stat 
şi scriitor celebru Addison. Religios şi pios la culme, deşi câtusi 
de puţin orbit de anumite prejudecăţi teologice, Berkeley luptă 
împotriva liber cugetătorilor (the free-thinkers). Publică o serie 
de articole în The Guardian (încă din 1702 Anglia, îşi avea pu- 
blicaţii zilnice), cerând, cu îndârjire, dreptul de a gândi pentru 
oamenii religioşi şi dovedind că religia şi mai ales creştinismul 
sunt departe de a împiedeca aflarea adevărului, ci dimpotrivă. 

Dar în toiul acestei lupte, filosoful pleacă de la Londra, 
începându-și acea serie de călătorii, ce va dura, cu întreruperi, 

aproape sapte ani. Pleacä, în calitate de capelan äl vicontelui 
de Peterborough, care fusese numit ambasador în Sicilia. Re- 
chemat peste un an (1714), Peterborough readuce si pe Berkeley 
în Anglia. Dar acesta vine ca să plece din nou, întovărăşind, 
de astă dată, pe fiul unui episcop irlandez. În drum spre 
Italia, se opreşte din nou în Franţa, unde cu un an mai înainte 
vizitase pe preotul Malebranche. Rămâne în „talia mai bine 
de patru ani. În 1721, e din nou în Anglia. 

In acest răstimp, a scris putin. A lucrat la partea a Il-a a 
Principiilor cunoștinței omeneşti, dar manuscrisul a fost pierdut 
în aceste călătorii şi lucrarea nu a mai fost niciodată completată 
(W. R. Sorley). A strâns material pentru o istorie naturală a 
Siciliei, dar şi acest manuscris a fost pierdut. Doar jurnalul 
său de călătorie, ţinut în Italia, precum și unele scrisori mär- 
turisesc admiraţia sa faţă de frumuseţile naturii şi ale artei. 
Curios în faţa tuturor fenomenelor, Berkeley a făcut ascen- 
siunea Vezuviului pentru a observa mai de aproape o; eruptiune 
şi a face asupra ei un raport amănunţit pentru Societatea Regală 
din Londra. In drumul de înapoiere, se opreşte, în 1720, la 
Lyon pentru a scrie în latineşte tratatul Despre mișcare (De 
Motu), în care combate mai cu seamă fizica lui Newton. Tra- 
tatul fusese scris ca răspuns unei chestiuni puse de Academia 
de Ştiinţe din Paris. 

Revenirea lui în Anglia îl angrenează şi mai mult în 
viața timpului şi a societăţii sale. Lumea e speriată de eşecul 
sistemului financiar al lui Law. Criza economică are urmări 
peste tot, până şi în comerțul cu coloniile. E o perioadă de 
präbusiri şi greutăţi, în care spiritele nobile vorbesc despre 
decadenţa lumii, despre vina materialismului care a dus prea 
departe ‘mania speculațiilor bănești, despre lipsa de caracter 
a conducătorilor. Filosoful Sorley, în capitolul despre Ber- 
keley din remarcabila sa Istorie a filosofiei englezești (A History 
of English Philosophy), ediţia din 1921, ne citează părerea lui 
Mark Pattison despre epoca lui Berkeley: „o epocă a cărei 
poesie era lipsită de romantä, a cărei filosofie era fără pătrun- 
dere şi ai cărei conducători (public men) erau lipsiţi de caracter”. 
Desigur că astfel arăta epoca privită global. Sunt totuşi câțiva 
oameni, cari îi vor salva reputaţia, printre ei fiind de bună 
seamă Berkeley, care împărtășește aceste păreri defavorabile, 
despre timpul său, după cum reiese din esseul ce-l publică anonim 
în 1721: Esseu asupra mijloacelor de a preveni ruina Marei Bri- 
tanii (Essay towards preventing the ruin of Great Britain). 

Aici arată el că răul poate fi îndreptat doar printr'o reformă 
morală, printr'o spiritualizare a moravurilor. 

În acelaş an, se înapoiază în Irlanda, tot la Trinity College 
din Dublin. De multă vreme, căuta o slujbă în cadrul bisericii 
irlandeze. Din cauza simpatiilor sale politice, lucrul nu i-a fost 
uşor. Totuşi, în 1721, este capelan apoi decan de Dromore. 
Spera că astfel să aibă din nou răgaz spiritual şi securitate ma- 
terială, pentru a-şi putea continua meditațiile, cât şi pentru a 
se dovedi mai de folos semenilor săi, prin opere filantropice. 
Dar pe motive de formalism legal, el nu poate nămâne, la Dro- 
more. Îşi apără cu energie drepturile, acționează în judecată şi 
câştigă. Inainte de terminarea procesului, însă, este numit într'un 
post mai bun: decan de Derry (1724). Are acum o leafă de 
1500 lire pe an, sumă cu care el doreşte să se ajute pentru rea- 
lizarea planului său pentru Bermuda. 

Incă cu doi ani înainte, năzuise să se stabilească în insula 
Summer sau Bermuda, unde să întemeieze un colegiu cu îndoitul 
scop „de a reforma purtarea Englezilor din plantatiunile apusene 
ale Angliei şi de a propaga Evanghelia printre sälbatecii ame- 
ricani . Pentru acest plan romantic, Berkeley, care acum seapro- 
pie de vârsta de patruzeci de ani, va sta patru ani la Londra, spre 
a convinge un guvern răuvoitor şi o generaţie sceptică să-i dea 
permisiunea şi banii necesari. Face tot felul de demersuri şi-şi 
argumentează cauza în fața Reginei Carolina, pe atunci Prin- 
cipesă de Walles, — discutând cu Samuel Clarke. In 1725, pu- 
blică Propuneri pentru o mai bună desvoltare a Bisericilor în 
plantațiile noastre din străinătate (A proposal for the better 
supplying of Churches in our foreign plantations), în care-și 
arată planul pentru Bermuda. Insufleteste, în sfârşit, o mână de 
prieteni şi astfel reuşeşte să convingă pe deputaţi să-i voteze 
legea şi creditele. Numai doi deputaţi votează împotrivă. Însuși 
Regele George I îi aprobase mai înainte planul. Totuşi bună- 
voința Regelui si a deputaţilor, ca şi entusiasmul public, cu- 
prins acum de romantismul Bermudei, vor găsi un obstacol în 
Robert Walpole, acest politician plin de duplicitate. După ce 
s'a împotrivit planului lui Berkeley, a votat şi el, în faţa entu- 
siasmului public, suma de 20.000 de lire, dar hotărît să nu 
plătească niciodată această sumă. Credul ca toţi marii intelectuali 
— căci în genere omul judecă după sine — Berkeley s'a 
încrezut în făgăduiala lui Walpole că suma îi va fi plătită în 
America, îndată ce va sosi acolo. În Septembrie 1728, filosoful 
se îmbarcă împreună cu tânăra sa soţie (abea se însurase) si 

care era o fiinţă cultă, fiind o admiratoare a lui Fénelon si 
a Doamnei Guyon. In Ianuarie 1729, sosește la Newport, în 
Rhode Island. Acolo aşteaptă zadarnic timp de trei ani îm- 
plinirea făgăduinţii lui Walpole. Subventia nu i-a sosit niciodată. 

Berkeley nu a ajuns până în insula mult dorită, colegiul 
său mu a fost întemeiat, sălbatecii bästinasi nu au primit cuvântul 
Evangheliei. În schimb, filosoful englez a influenţat primele 
sträduinte ale filosofiei americane, găsindu-și numeroşi discipoli 
printre preoţii, misionarii şi gânditorii Lumii Noui, dintre care 
cel mai de seamă este Jonathan Edwards, metafizician si teolog, 
format la Universitatea Yale şi ajungând în 1758 preşedintele 
Universităţii Princeton, instituţii care vor păstra mereu credinţa, 
în spiritualismul berkeleyan, ca dealtfel toate facultätile de 
filosofie şi teologie din Statele-Unite, unde niciodată empi- 
rismul şi pragmatismul nu au fost stăpâne, așa cum au fost în 
facultăţile de psihologie, sociologie sau politică. Amintirea po- 
pasului lui Berkeley în America este mereu vie în spiritul de 
acolo. lar Lumea Nouă i-a dat filosofului prilejul de a lucra 
mai temeinic, precum şi izvoare noui de inspiraţie. El a scris 
un proiect pentru întemeerea artelor şi ştiinţelor în America, 
Verses on the prospect of planting arts and learning in America, 
publicat după moarte. Unul din versurile acestea Westward 
the course of empire takes its way (Înspre Apus se îndreaptă 
drumul Imperiului) a fost socotit profetic, dar, după cum explică 
Sorley, ideia lui Berkeley nu era geografică (sw desigur nici 
politică), ci p speranță că acolo unde ,,natura călăuzeşte si 
virtutea domneşte? vor fi timpuri mai bune pentru moravuri 
mai bune. Tot în fortuita izolare de la Rhodg Island şi-a scris 
cel înşelat de Walpole, Alciphron, or the Minute Philosopher, 
în care revine la polemica, începută în Guardian, contra liber 
cugetătorilor, întrebuinţând iarăşi forma dialogului. 

Revine în Anglia în 1731, după ce și-a dăruit proprietatea 
de la Rhode Island și biblioteca ce-o adusese din! patrie, acelei 
congregatii religioase care a fundat colegiul Yale. Rămâne doi 
ani la Londra, unde-și tipăreşte Alciphron, si Teoria viziunei 
sau limbajul vizual (The theory of vision, or visual language), 
iar în anul următor (1734) publică The Analyst, în care critică 
poziţiile mouei matematici care, după părerea sa, sunt legate 
de p concepție materialistă a lumii, precum şi pretinsa claritate 
a matematicilor, semnalând o seamă de obscuritäti si contra- 
dictii în domeniul fizicii şi, mai ales, în doctrina newtoniană. 
Tot în 1734, el publică o nouă ediţie a Dialogurilor şi a Prin- 

cipiilor cunoștinței omeneşti, cu unele modificări înşemnate. 

În acest timp filosoful este numit episcop de Cloyne, 
stabilindu-se în Irlanda. Restul vieții şi-l împarte între o acs 
tivitate  obştească şi meditații religioase. Mai publică The 
Querist (Omul care se întreabă) şi Siris, a Chain of 
Philosophical Reflexions (Siris, o serie de reflectiuni filosofice), 
în care după ce arată virtuțile medicinale ale apei de gudron, 
promovează un fel de idealism platonian, prin care diferă de 
concepliile-i de odinioară, organizate sub influenţa lui Locke, 
În 1752 publică À Miscellany containing several tracts (Scrieri 
diverse). 

In 1750, Berkeley se îmbolnăvește. In toamna anului 1752, 
pleacă la Oxford cu fiul său George, care trebuia să-şi ter- 
mine studiile. La Oxford, abea de mai trăeşte câteva luni 
şi acolo, la 14 lanuarie 1753, încetează din viaţă. 


Formaţia filosofică a lui Berkeley, deși atât de timpurie 
şi atât de strălucitoare, a fost săvârşită sub bune auspicii. La 
Dublin, şi mai ales printre profesorii de la Trinity College, 
exista un puternic curent anti-scolastic şi prielnic spiritului 
modern si novator al filosofiei si ştiinţei. Ideile lui Descartes, 
Malebranche şi Locke erau bine cunoscute în cercurile acade- 
mice, iar fizica lui Newton era mult discutată. Când Berkeley, 
şi-a, formulat idealismul său, cetise pe Descartes şi Malebranche, 
era, familiar cu operele matematicienilor şi filosofilor naturii si 
fusese atras de filosofia lui Platon. Dar gândirea lui s'a, format 
mai ales sub influenţa lui Locke, — recunoscut mai întâi la 
Dublin şi apoi în universităţile engleze. În afara Universităţii, 
avea mare influenţă la Dublin William Molyneux, celebru pe 
atunci în calitate de corespondent al lui Locke si de editor al 
lui Descartes, cât și ca autor al unui tratat de Dioptrică, pu- 
blicat în 1692. Iar în timpul când Berkeley își începuse studiile 
la Trinity College, Peter Bowne, mai apoi episcop de Cork, 
funcţiona la Universitate si era un important cercetător si critic 
al operii lui Locke. Opera lui Bowne era si, ea protivnică, în 
parte, teoriei lui Locke, el susţinând că spiritul şi trupul nu 
pot fi cunoscute în acelaş mod, spiritele neputând fi cunoscute 
prin idei, ci numai prin analogie (Divine Analogy). 

Dar Berkeley nu-și exprimă dintru început teoria sa asupra 
cunoaşterii omeneşti. Eseul asupra unei noui teorii a viziunii 
impärtäseste doar un singur aspect din teoria sa: anume relația 

dintre obiectele văzului şi obiectele pipăitului. Molyneux pusesa 
odată lui Locke următoarea problemă: dacă un om născut orb 
şi-ar căpăta vederea, ar putea el, numai prin văz, să distingă 
un cub şi o sferă, obiecte cu care mai înainte el nu luase contact 
decât prin pipăit? Molyneux răspunsese la propria sa întrebare 
în mod negativ, iar Locke îi aprobase soluţia. Berkeley. era de 
aceiaşi părere cu dânșii, dar pe motive mai fundamentale. Dacă 
extensiunea ar fi o idee comună şi văzului si pipăitului (așa cum 
susţinea Locke), atunci forma pătrată vizibilă trebuie să fie la 
fel, sau să aibă ceva în comun, cu forma pătrată tangibilă. In 
virtutea acestora, omul născut orb, de îndată ce poate vedea, ar 
trebui să fie în stare să distingă între un pătrat vizibil şi un 
cerc vizibil şi să identifice această deosebire cu deosebirea, 
dintre pătratul si cercul deja cunoscute prin pipăit. Dacă el 
nu e în stare să procedeze astfel, aceasta se datoreşte faptului 
că nu există nimic comun între obiectul vizibil şi cel tangibil, 
Acesta este şi punctul de vedere al lui Berkeley. „Obiectele 
văzului si ale pipăitului formează, dacă pot să mă exprim 
astfel, două serii (sets) de idei care diferă mult unele de 
altele... Un om născut orb şi căpătând darul vederii, nu va 
avea la început nicio idee de distanţă prin văz. Soarele si 
stelele, cele mai depärtate ca si cele mai apropiate sr îi 
vor părea că sunt toate în ochii săi, sau mai curând î 
spiritul său”. 

Eseul accentuiază, în special, două teme: obiectele (sau 
ideile) văzului nu au nimic comun cu obiectele pipăitului; le- 
gătura dintre văz şi pipăit este arbitrară şi dobândită numai 
prin experiență. Distanţa (sau exterioritatea) nu este nici per- 
cepută direct de la sine, cu ajutorul văzului, nici apreciată 
sau judecată după linii şi unghiuri. Ea este „numai sugerată 
gândurilor noastre prin anumite idei și sensaţii vizuale care 
în natura lor proprie n'au niciun fel de asemănare sau relaţie 
cu distanţa sau cu lucruri orânduite la distanţă; ci numai prin 
conexiunea lor, întărită de experienţă, acele sensatii semnifică 
şi ne sugerează distanţa în acelaș fel în care cuvintele ne su- 
gerează ideile pentru semnificarea cărora ele sunt întrebuințate”. 
In lucrarea de mai târziu, Teoria Viziunii sau Limbajul vizual 
întăreşte şi mai mult teoriile din prima lucrare, susţinând că 
întreaga lume vizibilă consistă dintr'o serie de semne care, ca 
şi limbajul, au drept scop să furnizeze un înţeles. Dar asemeni 
vorbelor dintr'un limbaj, ele nu cauzează înțelesul şi nu au o 
legătură directă cu el. Intrebuintând văzul pentru a ne călăuzi 

mişcările noastre, noi tălmăcim astfel limbajul lui Dumnezeu. 

Criticii filosofiei au găsit în această teorie a lui Berkeley 
o seamă de merite. Analiza simţurilor, astfel întocmită, a rămas 
un bun pentru Psihologie. „Este adevărat... că văzul si pipäitul 
nu posedă un element comun care să 'poată fi, separat de ele și 
să devie o prezentare independentă”, scrie Sorley, care vede 
în aceste eseuri „una dintre cele mai strălucite analize psiho- 
logice din limba engleză”. Alți filosofi au desvoltat rolul pre- 
cumpănitor al văzului în cunoașterea lumii sensibile, arătând 
că în imaginaţia noastră văzul asigură continuitatea şi sursa 
noastnă de orientare spirituală, chiar dacă în funcțiunile noastre 
spirituale simţurile mu lucrează separat, cum pare a crede Ber- 
keley când afirmă că legătura dintre văz şi pipăit este arbitrară. 
In fine, alţi critici ca A. Seth Pringle-Pattison observă că 
Berkeley, separând extensiunea tangibilă de cea vizuală şi în- 
deletnicindu-se mai mult cu percepţia distanţei, pare să rezolve 
spaţiul într'o serie de sensatiuni locomotive, învederându-se 
astfel că e vorba de o analizare a spaţiului în timp. 

Dar dacă în aceste două lucrări el a tratat.mai mult despre 
simţurile văzului şi al pipăitului, neocupându-se de cunoaşterea 
prin concepte sau de întreaga cunoaştere omenească, în Tratatul 
asupra principiilor cunoștinței omenești (À treatise concerning 
the Principles of Human Knowledge) îşi va desvolta teoria, sa 
fundamentală, prin care a influenţat atât de profund gândirea 
filosofică a lumii. 

Locke, ca şi Descartes, sustinuse că toate obiectele cunoa- 
şterii sunt idei şi astfel a avut de întâmpinat dificultatea de a 
susţine realitatea lucrurilor pe care el presupunea că le repre- 
zintă ideile. Ca şi Descartes şi Hobbes, Locke sustinuse că 
dintre sensaţiile noastre, coloarea nu există independent de acel 
care o vede, că există numai pentru omul care o percepe. La 
fel, sunetul mu există decât pentru cel care aude, gustul pentru 
cel care gustă, mirosul pentru cel care miroase. Aceste calităţi, 
cu alte cuvinte, nu sunt inerente lucrurilor în sine, ci sunt sen- 
sațiuni strict omeneşti, constituind calitățile persoanelor sau 
subiectelor care percep. Ele nu aparţin substanţei sau lucrurilor- 
în-sine. Berkeley e de acord cu Locke în această privință. Dar 
nu e de acord în ceea ce priveşte celelalte calităţi, pe care 
Locke le atribue obiectelor independent de subiectele care percep. 
Predecesorul său credea că extensiunea, forma şi mişcarea sunt 
calități obiective, care pot exista şi fără un spirit care să le 
perceapă, adică aparţin substanței necugetătoare. Berkeley nu 

admite deosebirea dintre calitățile primare (acestea din urmă, 
adică obiective, existând independent de spirit şi aparţinând 
substanţei necugetätoare) si calităţile secundare (adică subiective, 
existând numai prin spiritul care percepe şi deci neapartinând 
substanţei necugetätoare). El socoteşte greşită această deose- 
bire, susținând că asemeni calităţilor secundare, şi calitățile pri- 
mare sunt tot produsul spiritului care percepe, sunt tot calităţi 
gpirituale, aparținând subiectelor sau persoanelor care percep. 
Aceasta este ideia fundamentală a lui Berkeley, modificarea 
ingenioasă şi aparent simplă a teoriei lui Locke, dar pe baza 
căreia el va'da un mou înțeles întregei cunoașteri omenești. 

Prin urmare, atât culoarea, mirosul, sunetul si gustul, cât 
şi extensiunea, forma şi mișcarea există numai pentru persoanele 
care le percep. Eliminând oamenii sau: subiectele care percep, 
înseamnă că elimini întreaga lume sensibilă, căci obiectele nu 
există aparte sau independent de subiectele care percep. Astfel 
fiind, înseamnă că existenţa lucrurilor se datorește percepției 
moastre, că noi percepând facem să existe lumea sensibilă. Por- 
nind, așadar, de la Locke si urmând linia empirismului său, 
Berkeley rezolvă dificultatea implicată în deosebirea dintre lu- 
cruri şi Adei, dintre substanță şi percepție, identificând lucrurile 
cu ideile, sau substanța cu percepţia. Ideile sunt lucrurile. Tot 
ce văd, aud, pipăi, tot ce simt eu este ideia mea. Lumea este 
ideia mea. În afară de percepţie sau de idee, nu există nimic 
în lumea sensibilă. Aceasta este teza fundamentală a filosofului 
şi, astfel, elimină el ideia de substanţă materială sau necuge- 
tătoare ca o absurditate, spiritualizând si :dealizând întreaga 
cunoaştere. 

Pentru a lămuri mai limpede această teorie fundamentală şi 
pentru a arăta chipul în care argumentează filosoful englez, 
cităm următorul pasaj din A Treatise concerning the Principles 
of Human Knowledge: „Se va admite de toţi că nici! gândurile 
noastre, nici sentimentele, nici ideile formate prin imaginatiune 
nu gxistă fn afară de spirit. Şi nu mai putin evident îmi apare 
faptul că diferitele sensatiuni sau idei întipărite în simţurile 
noastre, oricât de amestecate si de compuse ar fi ele, (cu alte 
cuvinte, orice obiecte ar compune ele prin reunirea lor) nu pot 
exista decât într'un suflet care le percepe. O cunoaştere intuitivă 
despre aceasta o poate obţine, după cum cred, oricine îşi în- 
dreaptă atentiunea la ceea ce se exprimă prin termenul există, 
atunci când este aplicat la lucruri perceptibile. Dacă spun că 
masa la care scriu există, aceasta înseamnă că o văd şi o ating; 

şi chiar dacă m'as afla în afară de biroul meu, încă aş putea, 
să spun că ea există, înțelegând prin aceasta că dacă aș fi 
în biroul meu aş putea să o percep, sau că un alt suflet o 
percepe în acel moment. Există un miros, aceasta înseamnă că, 
el a fost simiit; există un sunet, aceasta înseamnă că! el a fost 
auzit; există o coloare sau o figură, aceasta înseamnă că' a fost 
percepută prin văz sau pipăit. Aceasta e tot ce se poate înțelege 
prin termenii de mai sus... Căci ceeace se spune despre o exis- 
tentä absolută a lucrurilor mecugetătoare, fără relatiune cu faptul 
perceperii, îmi pare ceva cu totul de neînțeles. Existenţa lor, — 
esse — constă în a fi percepute, — percipi — şi este o neputinţă 
ca lucrurile mecugetätoare să aibă o existenţă în «afară de su- 
fletele sau ființele cugetătoare care le percep”. 

Şi aceasta, chiar dacă „printre oameni stărue o părere 
că munţii, casele, râurile şi întrun cuvânt, toate obiectele 
sensibile, — au o existență, naturală sau reală, deosebită! 
de faptul că sunt percepute prin intelect (by the understanding)”, 

Fiinţa lucrurilor, existenţa lor este, prin urmare, de a 
fi percepute. Lucrurile pe care noi le socotim materiale, nu 
sunt decât idei sau percepții. Esse est percipi. A fi înseamnă 
a fi perceput. 

Astfel îşi constitue Berkeley metafizica sa imaterialistă, 
identificând jobiectele simţurilor cu ideile. Dar chiar dacă nu 
au o naturä materială, ideile acestea sunt pasive si inerte; ele 
nu au o activitate și o cauzalitate proprie. Metafizica aceasta 
elimină nu numai din cunoaştere, ci şi din realitate materia, 
afirmând-o ca o idee a spiritelor sau eurilor cugetătoare. Aceasta 
este prima teză esenţială a filosofiei lui George Berkeley, 

Înainte de a ne opri la a doua sa teză esenţială, anume 
nominalismul său, să vedem consecinţele metafizice ale acestui 
idealism. Cum se leagă între ele ideile sau percepțiile, pentru 
a ajunge totuşi la ordinea si configuraţia lumii înconjurătoare? 
Există (între idei o anumită legătură? Cum se influenţează 
între ele? La aceste întrebări, filosoful englez răspunde: „Ideile 
nu isunt produse la întâmplare şi fără nicio ordine, ci între ele 
există o anumită ordine si înläntuire, asemenea aceleia dintre 
cauză şi efect” (Tratat, 64). Inläntuirea, însă, nu implicä 
raportul dintre cauză şi efect, ci numai raportul unui indiau 
sau semn cu lucrul semnificat. Cu alte cuvinte, ideile fiind 
pasive noi ne obisnuim să înţelegem gruparea sau conexarea 
lor după succesiunea în care ele apar în spiritul, nostru. Totuşi, 
nu spiritul cauzează aceste idei, deşi ele nu există decât în 

spirit, ci spiritul le înţelege si le urmărește semnificaţia. 

Dar dacă ideile simţurilor sau lucrurile sensibile nu po- 
sedă o cauzalitate eficientă şi nici nu sunt măcar cauzate de 
spiritul care le percepe, atunci cine le cauzează şi le asigură 
ordinea şi succesiunea? Ele sunt cauzate şi orânduite de „un 
Spirit omnipresent si etern, care cunoaşte si cuprinde toate 
lucrurile şi mî le înfăţişează vederii noastre în aşa chip si 
potrivit unor astfel de reguli precum singur le-a orânduit, și 
pe care mor le numim legile naturii”. Prin urmare, ceeace chemäm 
noi legile naturii este, în realitate, manifestarea divină şi ea 
stabileşte anumitele reguli de conexiune si consecutiune generală 
între ideile, cărora „,materialiştii”' le atribuie în mod greşit 
o cauzalitate eficientă, căci „nicio idee nu poate fi ceva activ, 
sau... mu poate să ‘fie cauza unui lucru oarecare”. Ceiace numim 
noi lucruri, nu sunt decât combinaţiile ideilor, statornicite prin 
obiceiurile experienţii noastre perceptuale. 

Dacă privim, acum, caracterul contribuţiei lui Berkeley 
si pe gândim ce modificări esenţiale aduce ea faţă de celelalte 
teorii filosofice ale vremii, observăm că idealismul său 
elimină materialismul, făcând din lumea sensibilă o realitate 
ideală, care există în spirite și pentru spirite. Nu există lu- 
cruri-în-sine, lucruri materiale, când e vorba de cunoaştere, 
ci numai percepții ale spiritelor, adică idei orinduite arbitran 
de către Dumnezeu. Dar dacă materia este înlocuită prin ideile 
spiritelor care percep, în schimb, ideile care la alți filosofi posedă! 
active virtuţi creatoare (Kant şi Hegel ne vor arăta cât de 
vie şi de creatoare este ideia), aici ele devin, tot atât de inerte 
si de „date? ca pi sensaţiile în filosofia empirică şi mate- 
rialistă. Evoluând tot pe linia empirismului lockean, Berkeley 
nu a “făcut decât să subsfitue materiei ideia, dar totodată a räpit 
ideii Viaţa si dinamismul pe care i le hărăzise întreaga tradiţie 
platoniană şi, mai încoace, un Descartes sau un Leibniz. 

Dar în felul acesta, am ajuns la a doua sa teză esențială, 
anume mominalismul său. In afară de percepţie, spiritul ome- 
nesc mai are şi alte putinte de ga cunoaşte? Căci, am văzut, 
că deşi udeală (imaterială) percepţia se reduce, în fond, la 
ceeace este în alte filosofii cunoaşterea sensibilă. Si fiind 
idealä, (care sunt mijloacele de a distinge între o percepție: 
justă (sau reală) şi una înșelătoare? 

Deşi Berkeley mu ne-a dat un sistem complet, ci a tratat 
numai anumite chestiuni care l-au interesat mai ales ca om 
al credinţei religioase (teoriile sale, în acest sens, nu au fost 

cu adevărat desinteresate, și cetindu-i opera ai la tot pasul 
impresia că e un mijloc de combatere a ateismului, materia- 
lismului şi scepticismului), totuşi se găsesc în opera sa și 
mai ales în introducerea Tratatului asupra cunoaşterii ome- 
neşti o seamă de observaţii asupra cunoaşterii raționale. 

Din ele, Berkeley se arată un pur nominalist. El nu 
crede decât în idei generale, dar nu şi în idei abstracte. „Un 
cuvânt devine general prin faptul că este întrebuințat ca un 
semn, mu al unei idei generale abstracte, ci al mai multor idei 
particulare”. „Şi precum această linie particulară devine ge- 
nerală prin întrebuintarea ei ca un semn, tot aşa devine general 
numele ,,linie” care, luat în mod absolut este particular, luat, 
însă, ca un semn e general”. Filosoful tägädueste că prin 
abstractiune se pot despărți mintal sau concepe separat calităţi 
care nu pot exista separat sau „că îmi pot forma o noţiune 
generală, făcând abstracție de orice calitate particulară”. lată 
cum, pentru a-şi salva idealismul percepţiei, cugetătorul acesta 
răpeşte spiritului puterea de a forma idei abstracte, reducând 
cunoştinţa la o empirie subiectivă. 

Berkeley şi-a completat metafizica şi epistemologia sa 
pe măsură ce îi veaneau fn minte anumite chestiuni pe care voia 
să le susțină sau să le combată. In prima ediţie a Tratatului 
asupra principiilor cunostintei omenești el distinge între ideile 
simţurilor care sunt mai intensive, mai vii şi mai clare și 
ideile imaginaţiei, mai putin orânduite si coherente. Primele 
sunt lucruri reale, celelalte sunt imagini ale lucrurilor. Mai 
recunoaşte, deasemenea, și ideile operaţiunilor mentale. Dar 
nu ne arată, în care din aceste trei clase de idei, se află cu- 
noaşterea eului, sau a celorlalte spirite care percep sau, în 
fine, cunoaşterea lui Dumnezeu. Aceste chestiuni le ridică Ber- 
keley în Dialogurile dintre -Hylas si Philonous. 

Deşi având o realitate spirituală, ideile sunt niște date 
pasive şi inerte, care nu implică nicio activitate sau cauzalitate 
în ele înseși. Prin urmare, ar fi o contradicţie să credem că 
ideile pot să se asemene naturii lui Dumnezeu sau să ni-l re- 
prezinte. Tot astfel, ideile nu ne pot da nici cunoașterea, eului 
sau a celorlalte spirite care percep. Dar atunci cum putem 
cunoaște spiritele finite si spiritul infinit? Le putem cunoaşte, 
spune Berkeley, prin noţiuni. Reflectând asupra propriului nostru 
eu sau Spirit, noi avem o cunoaștere imediată a eului, ca fiinţă 
activă, şi prin inferentä, plecând de la cunoașterea imediată a 
acestui eu, putem cunoaşte si celelalte spirite si pe Dumnezeu. 

„Căci orice notiune despre Dumnezeu este dobândită reflectând 
asupra propriului meu suflet, exaltându-i puterile şi îndepărtând 
imperfectiunile sale”. Intre idei și spirite fiind o diferenţă de 
natură, cunoaşterea ideilor este mediată, iar cunoaşterea spi- 
ritelor este imediată. Noi nu ne percepem sufletul, dar îl cu- 
noaştem intuitiv şi imediat, căci „inteligenţa sau spiritul, 'sau 
sufletul, este acel lucru indivizibil neîntins, care cugetă, acti- 
vează şi percepe”. (Dialogurile între Hylas şi Philonous, Dia- 
logul III). Acest nou mijloc de cunoaștere, noţiunile, prin care 
înţelegem spiritele şi legile, a fost menţionat de Episcopul 
de Cloyne în ediţia a doua a Tratatului, dar fără modificarea 
contextului, care încă declară că toate obiectele cunoştinţei 
omenești sunt idei. 

Ce sunt exact aceste noțiuni si care este relația dintre 
idei şi noţiuni în cunoaştere, iată chestium pe care Berkeley 
nu le-a lămurit suficient şi care arată că interesul său faţă 
de rationalism a fost mult mai mic decât cel faţă de un 
empirism spiritual. Noţiunile sunt produse ale reflexiunei, sunt 
un fel de judecăţi raţionale, dar totodată ki intuiţii, cel putin 
când e vorba de cunoașterea imediată a inteligenți şi ideilor 
noastre proprii, chiar dacă, apoi, această cunoaştere imediată! 
ne dă putinţa de a cunoaşte mediat, prin analogie raţională, 
telelalte spirite, 

Privind-o acum, în totul, putem defini cunoaşterea 
berkeleyană ca pe un idealism subiectiv, dar mergând pe, 
urmele teoriei lui Locke, care în Essay concerning Human 
Understanding, atacând vechea noţiune de substanță, o de- 
fineşte ca o combinaţie de calităţi. Berkeley a spiritualizat 
aceste calități, făcându-le idei ale spiritelor care percep. Dar 
nu-i mai puţin adevărat, că în cadrele filosofiei sale, cunoaşterea 
` Funcționează exact ca şi în empirism, şi consecințele sale nu se 
depărtează (câtusi de puţin în practică de acelea ale bunului 
simţ obştesc ( common sense). 

Faptul că lumea este percepţia spiritului nostru, nu mo- 
dificä conduita noastră concretă, ci doar conştiinţa noastră 
morală, care pe temeiul metafizicii sale ar putea să se încreadă 
în spirit şi nu în materie, în Dumnezeu Şi nu în lumea senza- 
țiilor. Nu e nicio dificultate în a şti că în realitate mâncăm si 
bem lidei, căci practic vom mânca şi bea aceleaşi lucruri ca și 
până acum şi ne vom comporta în lume la fel. Important e 
să ştim că aceste jobiecte nu sunt materiale, ci sunt percepții 
ale spiritului şi sunt cauzate de Agentul suprem. Dealtfel, în 

metafizica fundatä pe noua fizică nu mâncăm si bem în realitate 
atomi sau protoni şi electroni? Chiar ştiinţa şi-a modificat 
concepția despre materie, atribuind realității o ultimă energie 
materială. 

Epistemologia lui Berkeley este idealistă, în sensul că 
susține o cunoaştere prin subiect. Şi, epistemologic, idealismul 
său este subiectiv, căci cunoaşterea prin idei este cunoaşterea 
unui spirit sau eu. Dar deşi subiectivă în epistemologie, cu- 
noaşterea aceasta nu este solipsistă, deoarece spiritul care per- 
cepe are noțiunea Spiritului infinit şi a spiritelor finite, care 
percep ca si el. În Introducerea în Filosofie a lui Oswald 
Kiilpe se face distincţia între epistemologia lui Berkeley, kare 
este subiectiv idealistă, si psihologia sa (noi am spune onto- 
logia sau metafizica sa), care este realistă. ,,Psychologisch 
dagegen war er ein Realist, der nicht nur die einzelnen geistigen 
Akte auf eine Seelensubstanz bezog, sondern auch die Vielheiten 
von Geistern annahm”. 

Dar înainte de a ajunge la pluralismul său spiritual, 
într'adevăr realist, trebuie să observăm că însăşi cunoaşterea 
prin idei este, în felul ei, realistă, deoarece ideile nu sunt apa- 
rente şi nici nu depind de subiectivitatea eului care percepe, 
deşi există în el și pentru el. Realitatea lor este, însă, spiri- 
tuală. „Ideile întipărite în simţurile noastre sunt lucruri reale 
si există în realitate. Aceasta nu o negäm, ci negăm că ele 
pot exista în afară de spiritul care le percepe, sau că sunt 
copii după anumite prototipuri, care există în afară de spirit... 
Lucrurile percepute prin simţuri pot fi numite externe, din punct 
de vedere al originii lor, întrucât nu sunt produse, din interiorul 
sufletului nostru însuşi, ci întipărite de un alt spirit, care se 
(deosebește de acela care le percepe. Se poate spune, la fel, 
că obiectele sensibile există „în afară de suflet” şi în alt sens, 
anume când există întrun alt suflet. Astfel, dacă închid ochii, 
lucrurile există încă, dar ele trebuie să existe întrun alt spirit”. 
(Tratat, 90), 

Prin urmare, în materie de cunoaștere, idealismul ber- 
keleyan îşi afirmă realitatea spirituală şi caută să nu cadă! 
în solipsism. Psihologismul ideii îşi caută un suport metafizic, 
care să-i garanteze nu numai o anumită ordine în manifestări, 
dar şi o cunoaştere universală. Dacă, într'adevăr, cunoaşterea 
lumii sensibile este ideia mea, cauza acestei cunoaşteri, şi im- 
plicit a ideilor mele, este realitatea obiectivă a lui Dumnezeu, 
care m'a creiat pe mine şi pe ceilalți oameni. Şi ideile mele, 

oricât ar exista în spiritul meu şi pentru el, posedă o ordine 
logică pe baza căreia eu pot afla adevărul. Tocmai pentrucă 
Dumnezeu (sau Providența) este cauza existentii şi a cunoaşterii 
mele, cunoaşterea mea nu poate să fie înșelătoare. Ideile sunt 
cu atât 'mai adevărate cu cât sunt mai intensive, mai vii şi mai 
clare şi pe temeiul acesta (în fond psihologic Îşi nu logic) pot 
eu deosebi diferitele feluri de idei. 

Berkeley nu aprofundează problema adevărului în materie 
de idei sau percepții, întemeindu-se, pe de o parte, pe ordinea 
empiriei, aşa cum procedează şi psihologii, iar, pe de altă, parte, 
pentrucă presupune că universul este raţional. Temeinicia şi 
ordinea relaţiilor dintre cunoașterea mea și a celorlalți se ba- 
zează pe p presupozitie rationalistä, după cum a observat A. 
Seth Pringle-Pattison, în lucrarea sa Scottish Philosophy, des- 
voltând acest argument interesant: „Experienţa, aşa cum 0 cu- 
noastem moi, este, după Berkeley, o serie de stări, idei sau 
percepții independente, pe care, prin puterea nerationalä a obi- 
ceiului, noi ajungem în decursul timpului, să le asociem unele 
cu altele în felurite chipuri. Dar, dacă nu pornim la aceasta 
cu presupunerea că universul este rational, noi nu avem dreptul, 
de a susține că aceste asociaţii ale noastre corespund, modurilor 
de operaţie ale unei Vointe obiective, pe care noi suntem, făcuţi 
ca să le învăţăm. Berkeley, de bună seamă, că face această! 
tacită presupunere, sau ia raționalitatea universului ca implicată 
în existenta-i conștientă” (pp. 52—54). Si numai astfel scapă el 
de solipsism, chiar dacă, în grija sa de a tăgădui materialismul 
şi scepticismul, a spiritualizat şi subiectivat cunoaşterea sensi- 
bilă, îndeletnicindu-se mult mai puţin de cunoaşterea raţională, 
unde el este un nominalist, asemeni tuturor psihologilor cari 
pornind de la empirie insistă asupra percepţiilor si neglijează 
ideile logice. Apărător al religiei şi vrăjmaş al materialismului, 
Berkeley şi-a concentrat atenţia combativă în punctul unde ma- 
terialiştii erau mai tari si nu în făgaşurile ratiunei, de unde nu 
putea primi decât sprijin. Presupozitia raţionalităţii universului 
nu-i putea fi decât un element de susţinere a imaterialismului său. 

Dacă această cunoaştere prin subiect nu poate fi redusă 
la solipsism, aşa cum nu pot fi‘reduse nici monadele lui Leibniz, 
care chiar dacă îşi au „ferestrele închise” faţă de lumea exte- 
rioară, ele o cunosc prin rațiune, — nu-i mai puţin adevărat 
că la Berkeley cunoaşterea celorlalte spirite care percep este 
mai anevoioasă, tocmai din pricina nominalismului şi a faptului 

că ideile sale sunt pasive si inerte, contrar ideilor raţiunii din 
sistemul leibnizian. 

A treia teză esenţială a Episcopului de Cloyne este onto- 
logia sa spiritualistă. Dacă lumea sensibilă este ideală şi ima- 
terială; dacă ideile raţiunii sunt simple cuvinte, — Berkeley 
acordă o realitate substanţială (spirituală şi nu materială, fi- 
reste) fiinţelor omeneşti. Aceste fiinţe sau spirite sau euri sunt, 
pentru el, substanțe simple, indivizibile, active. Când ele percep 
idei, se numesc intelecte, iar când produc idei sau au influenţă 
asupra lor, se numesc voințe. Sufletul, spiritul, eul, intelectul 
(termem cari exprimă, în fond, aceiaşi realitate) reprezintă 
singura substanță în care pot exista lucruri negânditoare sau 
idei. Gândind, voind şi percepând, spiritul nu poate fi cunoscut 
prin idee, după cum s'a văzut mai sus, ci printr'o intuiție sau 
printr'o moţiune. Deasemenea, cunoaşterea ce o avem despre 
alte suflete nu este directă, ci „depinde de interventiunea ideilor, 
pe care eu le pun în raport cu alte fiinţe sau spirite deosebite 
de mine si le consider ca efecte sau semne concomitente”. 
(Tratat asupra principiilor cunostintü omeneşti, 135—145). 

Aşadar, dacă Berkeley a tăgăduit orice substanță lumii 
șensibile, spiritelor el le acordă calitatea de substanţe active 
şi producătoare de idei sau percepții. Metafizic, el concepe un 
spiritualism pluralist, care, însă, recunoaște doar lui Dumnezeu 
a fi cauza şi izvorul tuturor manifestărilor 'active, care, la rândul 
lor, produc ideile acelea pasive şi inerte. 

Dumnezeu nu poate fi văzut, pentrucä nu este o idee. 
Dar „existenţa lui Dumnezeu o concepem întrun mod cu mult 
mai evident decât existența oamenilor, fiindcă efectele naturii 
sunt în chip infinit mai numeroase şi mai considerabile decât 
cele atribuite ființelor omeneşti”. Tot ceea ce socotim noi că 
sunt lucruri ale naturii nu sunt, de fapt, decât dovada puterii 
Lui infinite. Aceasta este a patra teză importantă a filosofiei 
lui Berkeley: teismul și afirmaţia că Dumnezeu este necesar 
pentru întemeerea realităţii întregului nostru univers. 

Teist, când e vorba de fundarea realităţii lumii; spiri- 
tualist pluralist, când e vorba de realitatea sufletelor omeneşti; 
idealist subiectiv când se referă la cunoaşterea noastră şi ima- 
terialist, când se referă la obiectul sensaţiilor noastre, aceste 
patru aspecte ale filosofiei lui Berkeley formează un! tot coherent 
si consistent, icare, în general, poate fi numit, pe drept cuvânt, 
un spiritualism absolut. 

Meritele teoriei Episcopului de Cloyne au fost arätate 

în numeroase rânduri în decursul anilor: el ne-a dat o explicaţie 
unitară .şi omogenă, înlăuntrul căreia nu se află! nicio contrazicere. 
fundamentală şi care poate fi opusă cu succes materialismului, 
devremece ţine seama de obiecțiile lui şi caută să le înlăture. 
Poate că dintre filosofii moderni, numai Leibniz ne-a dat o 
explicaţie mai clară şi mai strânsă, nelăsându-ne pradă contra- 
dictülor şi îndoelilor, aşa cum ne lasă, de pildă, un Descartes 
sau un Kant. Thomas Reid, de pe o poziţie aproape contrară! 
celeia a lui Berkeley, şi mult mai aproape de Kant sau de; 
realiştii maturali, a declarat că dacă admitem identificarea obiec- 
telor cunoaşterii cu ideile, „sistemul lui Berkeley rămâne ne- 
clintit (impregnable)” (Reid, Works, p. 283). 

Berkeley a căutat să nimicească materialismul si scepti- 
cismul, a dus o vie luptă împotriva lui Newton şi a oamenilor 
de ştiinţă, care implicau materialismul în teoriile lor, ca şi 
împotriva necredinciosilor cari erau foarte la modă în vremea sa. 
A fost un spirit religios, dar mai curând un teist. Ideile pe 
care le percepem sunt cunoscute prin înţelegerea şi sunt pro- 
duse prin voinţa unui Spirit infinit, dar nu le vedem percepând 
ceea ce reprezintă ele în substanța inteligibilă a lui Dumnezeu. 
Berkeley nu a fost un ocazionalist ca Malebranche şi a avut 
grijă să-şi deosebească doctrina sa de ocazionalism, mai cu 
seamă în dialogul al doilea dintre Hylas şi Philonous. In 
faza finală, deci în Siris, serie de reflexiuni şi cercetări filosofica 
privind virtuțile apei de gudron, el s'a aproprat de idealismul 
platonian, accentuând acum raționalismul şi nu ideile simţurilor, 
înţelegerea şi nu percepţia. Era concluzia firească a teoriei sale 
spiritualiste şi idealiste, care, sub veghea lui Platon, susţine, 
acum că „deoarece legătura naturală a semnelor cu lucrurile 
semnificate este regulată şi constantă, ea formează un fel de 
discurs cugetător” (Siris, 254). 

În chipul acesta, el a adus în cadrul spiritualismului şi 
idealismului o poziţie interesantă, bine închegată si consistentă, 
care în ciuda premisei ei nu uşor de înţeles și de acceptat, ur- 
măreşte, totuşi, linia empirismului şi a bunului simţ, ceea ce 
era necesar înarmării sale pentru lupta cu materialismul si 
ecepticismul. Doctrina sa rămâne o pildă de măreaţă viziune 
filosofică şi de ingenioasă argumentare, şi nu puţini cugetători 
idealişti o consideră valabilă şi astăzi în multe privinţe. 

Influenţa lui Berkeley s'a desfășurat în multe direcţii, 
“uneori opuse. Unii critici văd această influenţă până si în psi- 
hologismul activist al pragmatismului. Dar în special acel psi- 

hologism, care porneste de la cunoasterea eului si de la empiria 
psihologică, este mult tributar filosofului englez, care credea 
în percepții şi nu în ideile abstracte. D. Parodi subliniază! că o 
seamă de teze berkeleyene se găsesc în filosofia lui Bergson: 
neîncrederea în ideile abstracte, critica ideii generale, condam- 
narea mecanismului ştiinţific, reabilitarea imaginilor sensibile şi 
a percepției brute; precum şi refutatia paralelismului psiho- 
fizic, indicată în cel de al doilea dialog dintre; Hylas si Philo+ 
nous. (D. Parodi, notă despre filosofia dialogulurilor, în tra- 
ducerea franceză a Dialogurilor dintre Hylas şi Philonous). 

Incepând cu Hume şi ajungând până la Bergson, influenţa 
Episcopului s'a păstrat vie în lumea filosofilor şi psihologilor. 
Ea este trainică si în rândurile teologilor. Misticismul său, mai 
ales cel din Siris, rămâne un veşnic izvor de inspiraţie și de. 
invitație la o cugetare cucernică. 

Este de remarcat că tot un filosof dublat de un; mare psi- 
holog a fost acela care a intuit şi a desprins substratul mistic 
al filosofului Berkeley. Henri Bergson a semnalat misticismul 
fundamental al acestui credincios, care reduce materia, ce „nu-i 
decât limba pe care Dumnezeu ne-o vorbeşte”, la „o infimă 
peliculă transparentă între om’ şi Dumnezeu”. (H. Bergson, 
»L'Intuition Philosophique” în Revue de Méthaphysique .et 
de Morale, Nov. 1911, citat şi de Parodi). W. R., Sorley ne-a 
amintit că la tot pasul opera lui Berkeley revendică, polemizeazä 
si luptă pentru chestiunile cele mai esenţiale ale cugetuluii ome- 
nesc, care are nevoie de certitudini. Alţii ne-au accentuat ca- 
racterul putin desinteresat al cercetărilor sale. Ce dovedesa 
toate [acestea decât că, îndărătul idealismului său, a säläsluit 
un mistic, pe cât de discret pe atât de tenace si de convins? 
Opera si trăirea lui George Berkeley, Episcop de Cloyne, sunt 
rezultatul auster si cutezător al unui misticism modern, cara 
mai mult gândeşte si activează decât contemplă şi visează şi al 
unui om dintr'o ţară unde îndoelile şi crizele sufleteşti se re- 
zolvă întotdeauna într'o creatiune activă, dobândită prin luptă 
şi dârzenie). - 


1) O teorie similară cu aceea a lui George Berkeley a sustinut-o şi 
filosoful Arthur Collier, rectorul instituţiei Langford Magna pe lângă Sali- 
sbury, într'o lucrare numită Clavis Universalis şi care a apărut trei ani 
după Trataiul asupra principiilor cunostinfei omeneşti, Titlul exact al 
lucrării lui Collier exprimă conţinutul cărţii sale: Clavis Universalis, sau 
o nouă cäutare a Adevărului, fund o demonstraţie a inexistenhi sau a 
imposibilității lumii externe. Arthur Collier ajunge là aceleaşi concluzii 
ca şi Berkeley, dar pe o altă cale. Se pare că el nu a fost influenţat de 
Locke, autorii săi favoriţi fiind Descartes, Malebranche şi Norris. Deşi se: 

David Hume 


Analiza procedeelor cunoasterei, începută de Locke si Ber- 
keley, a fost continuată de David Hume. 

Filosofia engleză a avut această menire în evoluţia gândirii 
omenești ca să analizeze şi să verifice prin metoda sa empirică 
atât noţiunile pe care erau construite sistemele speculative cât 
şi principiile care fundează ştiinţele naturei şi cunoştinţa vulgară. 

Gânditorii englezi au un ger de familie care îi apropie: 
afară de rari excepţii (întâlnim la toţi aceiaşi repulsie pentru 
ipoteze şi construcţii a priori şi aceiaşi excesivă prudenţă când 
părăsesc cât de puţin domeniul faptelor concrete. Este un 
exemplu strălucit de manifestare a etnicului în filosofie. +). 

Hume e cel mai empirist dintre englezi, e acel care a 
împins până la ultimele iconsecințe analiza principiilor cunoa- 
şterii şi în acelaş timp e gânditorul cel mai adânc şi mai 
cuprinzător pe care l-a dat națiunea engleză. 

Hume era convins de valoarea ştiinției pozitive, era un 
„„Baconian” în spiritul tendinţelor vremii lui. In 1704 Newton 
publică Optiks. Philosophia naturalis apăruse cu câţiva ani 
mai înainte. Robert Boyle descoperea, în Fizică, legile cari 
îi poartă numele. John Ray publică Historia Plantarum Ge- 
neralis, depăşită abia ide Linné. Ştiinţele positive erau în 
plină eflorescentä. Scopul mărturisit al lui Hume e să con- 
struiască o ştiinţă a spiritului omenesc cu aceleaşi procedee 
care erau utilizate în ştiinţele naturel. 

Kant a descoperit cel dintăi originalitatea şi adâncimea 
gândirei lui Hume. Pentru icontemporani, Hume era mai mult 
un filosof” în sensul secolului XVIII-lea, un moralist şi 
un istoric, un essai-ist de talent care a tratat chestiuni morale, 
politice şi religioase, în preocupările vremii. Erau apreciate 
mai ales lucrările sale istorice, essai-urile asupra pasiunilor 


exprimă mai simplu şi mai direct decit Berkeley, Collier nu este mai puţin 
sigur de dreptatea sa. Argumentul său central este următorul: lumea ex- 
ternă, concepută ca neatirnind de spirit, este socotită infinită în întindere. 
dar este socotită şi finită. Şi pentru fiecare din aceste alternative se găsesc 
argumente la fel de bune. Deasemenea, ea apare „infinit şi finit divizibilă“. 
Dar un lucru nu poate avea două predicate contradictatorii. Deaceia, materia 
externă nu există. Acest argument, derivat din antinomiile gîndirii filosofice, 
coincide cu teza cea mai de seamă a Mi Berkeley. Arthur Collier a trăit de 
la 1680 la 1732. 


1) v. I Petrovici, Studii istorico-filosofice, ed. IL. Articolul Etnicul în 
iilosofie si La Nationalité en philosophie în „Revue Mondiale“ 15 Mars 1932, 

şi asupra miracolelor, rămânând în umbră neîntrecuta şi pä- 
trunzătoarea analiză a cauzalitätii. 

Intr'un pasagiu cunoscut din „„Prolegomena”, Kant spune 
că „Hume l-a trezit din somnul dogmatic” şi apoi în repetate 
rânduri îl citează ca pe precursorul său cel mai important. 


1. — Viaţa şi personalitatea. 


Viaţa sa, destul de zbuciumată, a cunoscut şi răgazul 
închinat lecturei şi meditatiei filosofice şi vicisitudinile activi- 
tății publice, care i-au dat ocazia să călătorească pe Continent 
în plină epocă pre-revolutionarä, în perioada controverselor po- 
litice şi religioase, când analiza filosofilor contribuia la pre- 
facerile sociale ce se pregăteau. 

Al doilea fiu al unui proprietar scoţian, David Hume, 
s'a născut la Edinburgh la 26 Aprilie 1711. 

Părinţii săi erau nobili, deşi de rang nu prea ridicat şi 
filosoful de mai târziu nu va ezita să se mândrească cu acest 
lucru. Conform însă legilor engleze, la moartea tatălui său, 
survenită încă în anii copilăriei lui David, întreaga avere imo- 
biliară care cuprindea domeniul Ninewells şi titlul de nobleţe, 
reveniră fratelui său mai mare, el trebuind să se mulţumească 
numai cu un mic venit. 

După ce a primit acasă, sub supravegherea mamei sale, 
o femee foarte capabilă şi energică, primele elemente de în- 
vätäturä, s'a înscris după obiceiul vremii, în vârstă de 12 ani, 
la Universitatea din Edinburgh, unde studiază limbile şi lite- 
raturile clasice, pentru care simţea o mare atracţie. 

O deosebită dragoste pentru lectură, o veşnic nesăturată 
curiozitate şi o aplecare precoce de a vedea filosofic se ma- 
nifestă încă din aceşti primi ani de ucenicie intelectuală. 

La vârsta de 17 ani începe studiile juridice, mai mult 
din îndemnul familiei decât din dorința de a urma o vocaţie. 
Studiul dreptului îl reţine însă destul de puţin şi în timp 
ce era bănuit că studiază cu atenţie pe Voetius şi Vinnius, 
lecturile lui preferate erau Cicero şi Virgil.1). Îşi întrerupe 
apoi studiile, probabil şi datorită unei crize care va dura 
aproape patru ani şi care se va manifesta printro stare de 
oboseală fizică şi de depresiune sufletească. 

Revenindu-si, este atras de viaţa practică și timp de câteva 
luni de zile lucrează într'o întreprindere comercială din Bristol. 


1) Burton, Life and correspondance of David Hume, Edimburgh, 1846, 

Plecä si de aici deziluzionat, de astă dată complect lămurit 
asupra adevăratei sale meniri. Cu toate că mijloacele sale 
pecuniare erau destul de reduse, se decise să plece în Franţa 
şi să se dedea în întregime ambițiilor literare care îl rodeau 
de mult şi care nu-l vor părăsi toată viaţa. 

Trebue remarcat că între Scotia şi Franţa existau legături 
destul de strânse, probabil şi din cauza raporturilor dintre 
Stuarti cu Curtea franceză. Nobilii scoțieni aveau obiceiul să-şi 
trimită copiii la învățătură în Franţa. Scriitorii francezi erau 
apreciaţi la Edinburgh. Hume ştia limba franceză şi cunoştea; 
operele lui Montaigne, Bayle şi Fontenelle. +). 

Mai întâi la Reims, apoi la La Flèche din Anjou, unde 
Descartes primise educaţia într'un colegiu iezuit, Hume petrecu 
trei ani (1734-1737), închinaţi pregătirei şi redactării primei 
şi principalei sale opere Treatise of Human Nature, pe care 
o publică (primele două volume în 1739) îndată după reîn- 
toarcerea sa în patrie. Succesul aşteptat de autor întârzie, dezi- 
luziile şi îndoelile îl măpădesc din nou, până când, în cele din 
urmă, ajunge la concluzia că ceiace a împiedecat succesul operei 
sale este ţinuta ei greoaie şi dogmatică şi stilul ei preţios. 

Doi ani mai târziu, cu Essays, Moral and Political, 
gcrise într'un stil mai limpede şi mai uşor, Hume obține un 
strălucit succes, care pune temelia celebritätii sale ulterioare 
şi care-l face „să uite în întregime” amărăciunea cauzată de 
lipsa de preţuire a „,,Tratatului”. 

În acest timp, devine vacantă catedra de Etică dela Uni- 
versitatea din Edinburgh. Hume candidează la această catedră, 
dar din cauza opoziţiei clericale, care vedea în el un ateu, 
cu toate stäruintele prietenilor săi, nu reuşeşte să o obție. 

Două episoade curioase intervin apoi în viaţa filosofului: 
traiul la Wellhall în toväräsia Marchizului de Annandale, care 
avea să dovedească mai târziu simptome de alienatie mintală, 
şi apoi o scurtă experiență militară care l-ar fi putut conduce 
până în America. Ca secretar al generalului St. Clair, co- 
mandantul unei flote de expediţie împotriva coloniilor franceze 
transoceanice, a asistat însă numai la câteva operaţiuni mili- 
tare de mică importanţă şi care au fost şi ele în urmă întrerupte 
de mersul împrejurărilor. 


1) A. Leroy, La critique et la religion chez David Hume. Paris, 1930 
pag, 4 şi 68, 


www.dacoromanica.ro 


D. Hume 395 


La sfârsitul anului 1747, tot ca secretar al lui St. Clair, 
cälätoreste prin Franta, Prusia, Austria si Italia. Atât expe- 
ditile militare cât si călătoriile la curţile regale si princiare 
europene îi vor deschide moui perspective în concepţiile sale 
despre oameni şi despre istorie. Această vreme corespunde 
cu operația de epurare si de clarificare pe care o întreprinsese 
asupra primei lui lucrări, pentru a o reda într'o formă) cât mai 
accesibilă publicului cetitor. 

Reîntors la Londra în posesia unei modeste averi — 1000 
lire — publică în 1749 volumul său revizuit şi simţitor; micşorat 
sub titlul cel nou de Philosophical Essays Concerning Human 
Understanding, care la a doua ediţie va purta titlul sub care e 
cunoscută astăzi: An Inquiry Concerning Human Understan- 
ding. Renumele său pentru contemporani nu-l va datora nici aces- 
tei opere, ci acelor Political Discourses apărute în 1752 şi care 
s'au bucurat de un real succes, fiind imediat traduse şi în 
limba franceză. 

O nouă vacanţă la o catedră de logică a Universităţii din 
Glascow l-a determinat din mou să candideze, fără să reu- 
şească, pentru aceleaşi motive ca şi la Edinburgh. In cele 
din urmă intră bibliotecar la Facultatea juridică! din Edinburgh, 
unde timp de zece ani de zile va lucra o. Istorie a Angliei dela 
Julius Caesar până la Revoluţia dela 1688. Cele şase volume 
ale acestei lucrări s'au bucurat şi ele de o bună primire, pre- 
zentând originalitatea de a nu mai vedea în desfăşurarea is- 
toriei numai cronologia războaelor, ci a insista şi asupra feno- 
menelor sociale, de cultură şi de obiceiuri. 

In momentul când Hume, ajuns la vârsta de 50 ani, se 
gândea să-și petreacă restul vieţii „în chip filosofic”, în h- 
niște şi meditare, este rugat de contele de Hertford, ambasador 
la Paris, să primească postul de secretar de ambasadă. 

Hume acceptă şi este sărbătorit în saloanele parisiene, 
unde numele său era cunoscut, și la Curte, cu un entuziasm: 
pe care modestia lui fl socotea exagerat. 

Tot dela Paris datează si prietenia lui cu Jean Jacques 
Rousseau. După insistenţele prietenilor săi, îl ia pe autorul 
„Contractului social” cu el în Anglia, dar aici, Rousseau, ur- 
mărit de vesnica sa manie a persecuției, scrie un pamflet 
împotriva lui Hume. Hume a fost indignat si nu l-a iertat 
niciodată. In autobiografia scrisă la sfârșitul vietei, episodul 
Rousseau nici nu este pomenit. Din 1767 devine subsecretar 
de Stat pentru Scotia işi în 1769 se retrage la Edinburgh, unde 

îşi petrece ultimii. ani ai vietei şi unde, în cele ‘din urmă, chinuit 
de durerile unei maladii îndelungate pe care a ştiut să le suporte 
cu stoicism, a murit cu seninătate la 25 August 1776. 

Infätisarea fizică a lui Hume, aşa cum îl descriu con- 
timporanii şi cum e zugrăvit în tabloul lui Ramsay, nu ar 
fi dat de bănuit pătrunzătoarea sa ascutime de gândire. Era 
un om sociabil şi bun, neafectat, simplu şi generos din fire, 
instructiv în conversaţie, vesel şi natural. Pasiunea sa de toată 
viaţa a fost literatura. 

Spirit larg, de o rară libertate de înțelegere, fără nici 
un fel de prejudecăţi, nimic nu i-a fost mai străin decât 
spiritul de sistem şi orice dogmatism în general. Hume este 
în totul un gânditor al secolului XVIII-lea, secolul criticei şi 


al filosofilor. 


2. — Doctrina cunostintei. 


In prefața Tratatului asupra naturei omenești, care poartă 
subtitlul de „Incercare de a introduce metoda experimentală 
de raționament în subiecte morale”, David Hume ne sfătueşte 
„să părăsim metoda înceată şi plictisitoare pe care am urmat-o 
până aici (si, în Joc de a cuceri din timp; în timp câte un castel 
sau sat de frontieră, să päsim direct spre capitală sau centrul 
ştiinţelor, însăşi natura omenească; odată ajunşi în stăpânirea 
ei, vom putea spera peste tot o victorie uşoară. Dela acest 
post ne vom putea întinde cuceririle la toate ştiinţele care 
privesc de aproape viața omenească şi apoi să procedăm în 
voe la explorarea complectă a acelora care sunt obiecte de 
pură curiozitate” 1). 


Toate ştiinţele, crede Hume, şi nu numai ştiinţele spiritului, 
au raporturi strânse cu natura omenească. 

Cunoscând întinderea şi forţa intelectului omenesc, natura 
şi valoarea ideilor de care ne servim, ne vom da seama de va- 
loarea ştiinţelor şi de progresele pe care sunt susceptibile să 
le facă. 

Ştiinţa omului e singura bază solidă pentru celelalte stiinfi, 
crede Hume, şi această ştiinţă trebue edificată prin "metoda 
experienţei şi observaţiei. 

Această metodă dăduse rezultate strălucite, ducând mai 
ales la descoperirile lui Newton, ale cărui idei triumfă definitiv 


1) David Hume, A Treatise of Human Nature edited by Green and 
Grose, 1909 vol. I Introd, pg. 


www.dacoromanica.ro 


D, Hume 397 


în jurul anului 1730, şi care exercita un mare prestigiu asupra 
tuturor gânditorilor secolului al XVIII-lea. 

Ca şi Newton în mecanica cerească și fizică, Hume credea 
să poată porni dela considerarea faptelor şi, observând aparte 
caracterele proprii ale diverselor categorii de fenomene, să gă- 
sească leg: verificabile direct sau indirect. A proceda la ge- 
neralizarea treptată a acestor legi particulare, a evită în per- 
manenfä amestecul ipotezelor care mar putea suporta controlul 
experienței, înseamnă a ne îndrepta modest dar sigur în dome- 
niul disciplinelor morale, la rezultate echivalente acelora pe care 
le-a atins Newton în acela al disciplinelor mecanico-fizice. 

Ca şi Newton, Hume va lăsa la o parte chestiunile care 
întrec verificarea experimentală — cum e problema originei 
senzaţiilor noastre —, mărturisind că „sunt prea grele pentru 
dânsul”, mărginindu-se numai la datele experienţei. 

E drept că, spre deosebire de ceiace se întâmplă în ştiinţele 
fizice, în domeniul fenomenelor psihice şi morale nu se pot face 
experienţe. Filosoful va putea însă să utilizeze datele furnizate 
de istorie, de natura înconjurătoare şi de modul de reacţie al 
indivizilor în cele mai variate împrejurări. Postulând deci, im- 
plicit, constanta şi identitatea naturei omeneşti în decursul vea- 
curilor t), asimilând pe contemporanii săi cu individul antichi- 
tății clasice, Hume explică diferenţele societăților omeneşti nu 
prin eterogenia naturei lor, œi prin condiţiile externe sau interne 
(climatul, regimul economic, istoria, etc.). În ceiace priveşte 
introspectia, cu toate că nu constitue o metodă riguroasă, ea este 
totuşi indispensabilă, fiind singura care ne poate da relații asupra; 
experienţei noastre interne. 

Acest fenomenism al lui Hume nu implică o atitudine meta- 
fizică, ci e doar cuprins în cadrele metodei de raţionament 
experimental pe care Hume îşi propune să o introducă în 
ştiinţele morale. a ASR 

Problema capitală în gândirea lui Hume e valoarea cu- 
noaşterei omeneşti. ,,[deismul” lui John Locke reducea toate 
cunoştinţele noastre la „idei” derivate din simţuri. Aceste idei, 
simple sau complexe, erau reprezentative şi serveau ‘ca inter- 
mediar între spiritul nostru şi lumea exterioară. 

Pe când Locke era preocupat mai ales de geneza ideilor 
pentru a dovedi că nu există idei înăscute, Hume analizează mai 


‘1) Levy-Bruhl, L'orientation de la pensée de David Hume, Revue de 
Métaphysique et de Morale, 1909 pag. 601. 

ales valoarea lor de cunoaştere şi pune, cel dintâi, în mod 
explicit, problema cunoasterei sub forma ei critică. 

Hume începe prin a face o distincție între impresii (impres- 
sions) şi idei (ideas). 

„Toate percepțiile spiritului omenesc se reduc la două 
genuri distincte pe care le numesc impresii si idei. Diferenţa 
între ele constă în gradul de forţă şi de vivacitate. cu care apar 
în spirit şi îşi croesc un drum în gândirea sau conştiinţa noastră. 
Perceptüle care pătrund cu mai multă forţă şi violenţă le vom 
numi impresii, şi sub acest termen se cuprind senzațiile, pa- 
siunile, emoțiile, când apar pentru prima oară în spiritul nostru. 
Prin idei înţeleg imaginile, care sunt simple și slabe copii ale 
celor dintâi” t). 

Impresiile de senzație se masc în spiritul nostru din cauze 
necunoscute. Cu toate că Hume vede un raport evident între 
senzaţii si modificarea nervilor, el nu cercetează mai departe 
această problemă. 

Impresiile de reflexie sunt toate manifestările vieţii noastre 
interioare: dorinţele, emoțiile, pasiunile, etc. 

Ideile derivă din impresiuni corespunzătoare. Între idei 
şi impresii nu exită diferenţă de natură ci de grad. Ideile fiind 
niște copii ale impresiilor, nu pot fi independente de acestea: 
un orb peputându-și face nici o idee despre culori si un surd 
despre sunet. Impresiile sunt mai intense decât ideile; conţinutul 
lor reprezentativ e însă acelaş. 

Ideile noastre decurg aşadar, din experienţă. Ele presupun 
niște impresii ale căror copii sau reproduceri sunt. Nu există 
deci idei a priori. 

Ideile generale sunt si ele simple idei unite cu anumite 
cuvinte care le dau o semnificaţie mai întinsă, făcând din 
ele un instrument de rememorare a ideilor particulare. Nu avem 
noţiunile abstracte de cantitate sau de calitate, fără a fi avut 
mai întâi noţiuni despre diferite grade de cantităţi şi calităţi. 
Formarea acestor idei generale ne dovedeşte puterea imagi- 
natiei, a acestei funcțiuni esenţiale a spiritului nostru, care 
constitue puterea de unificare şi de sistematizare a datelor 
experienţei. 

Există în spiritul nostru un principiu de legătură, an 
uniting principle 2), care face ca ideile să fie atrase unele de 
altele ca şi cum far fi împinse de o forţă, a gentle force. Acest 


1) Hume, Treatise | sect. I, 
2) Ibid. I sect. III şi VI. 

principiu de legäturä se manifestä prin legile asociatiei care se 
îndeplineşte prin asemănare, prin contiguitate şi prin, raportul de 
cauzalitate. Ideile chiar asociate unele de altele, rămân străine 
între ele, pe când sentimentele se influenţează reciproc. 

Pentru John Locke există cunoaştere, atunci când per- 
cepem o relaţie între două idei sau când avem percepția ime- 
diată a unei existente, şi această cunoaştere e totdeauna sigură. 
Locke lăsa pe dinafară domeniul imens al inferentelor în materie 
de fapte, al previziunilor şi explicărilor făcute în baza legilor 
ştiinţei pozitive, toată certitudinea pe care o avem când prevedem 
că a doua zi wa răsare soarele sau că apa va îngheţa la frig. 

De soluţia problemei cauzalităţii depinde eficacitatea în- 
tregei stunti pozitive şi orice investigaţie a fenomenelor naturei 
nu urmăreşte în fond decât să găsească relaţiile dintre fenomene. 

Chestiunea aceasta, i se pare lui Hume de supremă impor- 
tantä, cu atât mai mult cu cât filosofii de până la el nu i-au 
acordat atenţie. 

Ideia de conexiune necesară între fenomene, crede Hume, 
nu rezultă dintr'o intuiţie, pentru că nu se pate percepe direct: 
fiind puşi în faţa unui fenomen, nu putem gti a cărui cauză sau 
efect poate fi. Această idee de conexiune necesară nu rezultă 
nici dintr'o demonstraţie, căci dacä s'ar putea 'demonstra, contra- 
rul ar fi absurd şi de neconceput, şi am putea prevedea, cu- 
noscând cauza, care va fi efectul er. Ori, noi putem concepe 
contrariul unui raport de fapte, fără ca acesta să fie numaidecât 
absurd, şi, mai înainte de experienţă, nu putem preciza care 
va fi efectul unei anumite cauze. Aşa dar, conexiunile necesare 
nefiind legitimate a priori, numai experienţa ne poate arăta 
că între anumite fenomene există o conjunctie constantă. Dar 
cu ce drept trecem ‘dela această conjunctie constantă la afir- 
marea une: conexiuni necesare? Experienţa trecută nu poate 
justifica certitudinea experienţelor viitoare. Chiar dacă o co- 
nexiune dintre două fenomene se verifică de o mie de ori, nu 
suntem îndreptăţiți să conchidem jcä se va verifica şi a mia, una 
«oară. Nu am putea-o face decât postulând că legile naturii sunt 
constante sau, cu alte icuvinte, că toate conexiunile fenomenelor 
<e se vor produce în viitor vor fi identice cu acelea deja ob- 
servate. Dar acest postulat nu poate fi legitimat nici a priori, 
cum am văzut mai fus, nici a posteriori, căci ar însemna ca 
experiența să fundeze principiul pe care ea însăşi trebue să 
se întemeeze. 

Nici inducția pe baza unui imens număr de fapte, care să 

ne facă să credem în constanta legilor naturei, — aşa cum au 
admis mai târziu Auguste Comte şi John Stuart Mill, — 
nu poate justifica moţiunea de conexiune necesară.. Pentru Hume 
această idee care, departe de a fi justificată de experienţă, o 
face posibilă, îşi are originea în subiectul cunoscător. „„Necesi- 
tatea este ceva care există în spirit şi nu în obiecte. Sau n'avem 
idee de mecesitate, sau necesitatea nu este decât determinarea 
gândirei de a trece dela cauze la efecte şi dela efecte la cauze, 
când am avut experiența unirii lor'1). „Imi dau seama, 
spune Hume mai departe, că dintre toate paradoxele cu- 
prinse în acest Tratat, acesta e cel mai .violent. Ar în- 
semna că eficacitatea cauzelor ar rezida în determinarea spiri- 
tului cunoscător, ca si cum cauzele nu ar lucra în acelaş, mod, 
indiferent de faptul că există sau nu un spirit care să rationeze 
asupra lor. Aceasta înseamnă a răsturna însăşi ordinea na- 
turală”. Originalitatea lui Hume constă tocmai în a fi pus pro- 
blema posibilităţii acestei ordine naturale care se bazează pe 
legea cauzalităţii. 

Kant va relua mai târziu dela Hume ideia unei cauzalitäfi 
înnădăcinată în însuşi subiectul cunoscător, caracterul sintetic 
al raportului de cauzalitate şi imposibilitatea de a justifica em- 
piric acest raport. Kant admite însă posibilitatea unor cunoştinţe 
apriorice valabile şi cauzalitatea va constitui pentru autorul 
„Criticei rafiunei pure” una din categoriile intelectului, condiţii 
universale şi necesare ale cunoștinței şi legi constitutive ale 
oricărei naturi posibile, în genere. 


Hume explică această înclinare a spiritului nostru prin 
obisnuintä. Când am observat de un mare număr de ori, o le- 
gătură între două fenomene, suntem înclinați ca, atunci când se 
produce fenomenul antecedent, să aşteptăm să se producă şi 
cel consecvent. 

Obişnuinţa ne face să simţim într'un fel o conexiune, care: 
s'a repetat de multe ori, şi altfel, când o observăm pentru prima, 
oară. Fenomenul e desigur acelaş, dar repetarea lui constantă. 
ne face prin intervenţia imaginaţiei, să-l simţim întrun fel 
diferit de primul. Suntem înclinați să trecem dela un raport bazat 
pe contiguitate şi pe succesiune la o legătură cauzală, dela 
post hoc la propter hoc. Toate inferentele din experienţă sunt 
efectele obisnuintei, nu ale activităţii raţionale. 

„Apariţia unei cauze poartă întotdeauna spiritul nostru, 


1) Treatise, I, III sect. XIV, 

printr'o tranziție obişnuită, la ideia de efect” +). Această tran- 
zitie spontană, această asociație de idei nu e explicată de 
către Hume, care, ca şi Newton, nu tinde la cercetarea prin- 
cipiilor ultime, la explicarea legilor celor mai generale. 

Dar o simplă asociaţie de idei, chiar cu ajutorul obisnu- 
inf, nu procură o cunoştinţă veritibilă. Nu vom atribui unor 
legături asociative prin contiguitate, chiar dacă ni se prezintă 
de foarte multe ori, nici o valoare obiectivă, ie vom pune pe 
seama imaginaţiei noastre și nu vom crede că fenomenele sunt 
legate între ele, fiindcă mintea noastră le apropie unul de altul; 
pe când în cazul unei conexiuni cauzale, vom afirma că legătura 
între ele este obiectivă şi necesară. Aceasta se datoreşte, so- 
coate Hume, credinței (belief). 

Credinţa întovărășeşte întotdeauna impresiile simţurilor noa- 
stre și amintirile. Ea este un sentiment originar, care se pro- 
duce independent de voinţa noastră şi înseamnă simtirea mai vie 
a unei idei, atunci când „îi dăm asentimentul”, adică atunci când 
îi acordăm o valoare obiectivă, de realitate. Simtim alt- 
fel o reprezentare pe care o ştim fictivă 'şi altfel una 
despre care ştim că există în realitate. Conţinutul logic 
poate să fie acelaş, însă va fi o deosebire de intensitate, de 
forță, de vivacitate, în felul cum gândim această reprezentare. 

Hume înţelege prin credinţă (belief) atât sentimentul, cât 
şi judecata de obiectivitate 2). Credinţa în existenţa lumii exte- 
rioare provine aşadar din acest sentiment, din partea senzitivă 
a naturei noastre şi nu din cea raţională. 

Obiectivitatea judecăților de experienţă își are originea 
în subiectul cunoscător. Această credinţă, care întoväräseste 
apariția unei impresii în spiritul nostru, se comunică şi ideilor 
care sunt în relaţii cu această impresie. 

Pentru ca o idee să fie gândită ca având o valoare obiectivă 
trebue să aibă o legătură cu o impresie prezentă, „căci, când o 
impresie devine prezentă, ea au numai că transportă spiritul la dei 
ce sunt în relaţii cu ea, ci le şi comunică pe lângă aceasta şi o 
parte din forţa şi din vivacitatea ei”. Sentimentul de obiec- 
tivitate se comunică prin toţi termenii intermediari la a idee, 
legată cu o impresie prezentă și ne face să credem în obiec- 
tivitatea ei. 

Ideia de cauză este copia unei impresii produsă în spi- 


1) Cercetare asupra intelectului omenesc, trad. de S. Căteanu, cu o 
introducere de N. Bagdasar. VII, II, pg. 69, 
2) Lévy-Bruhl, op, cit, pag. 605, 
| 26 

ritul nostru de o repeţire constantă a unei legături dintre feno- 
mene, a unei impresii de reflexie, şi nu reprezintă vreo acțiune 
pe care am percepe-o în obiectele exterioare. 

Hume se întreabă apoi dacă ideia cauzalităţii nu provine 
din reflexia asupra stărilor ide conştiinţă si dacă nu o concepem 
prin analogie cu forţa care ne face să mişcăm membrele noastre 
sau să conducem cursul gândurilor noastre. Dar şi experiența 
internă ca şi cea externă nu poate să justifice, după Hume, 
ideia de cauzalitate. 

Raporturile între suflet şi corp sunt atât de greu de cu- 
noscut, puterea noastră asupra corpului şi spiritului nostru atât 
de schimbătoare şi în fond atât de misterioasă, că experienţa 
noastră internă nu ne poate fi de folos pentru această problemă. 

Hume respinge deasemenea doctrina ocazionalistă (Male- 
branche şi Berkeley), după care ceiace numim noi cauze nu 
sunt decât ocaziuni ale intervenției puterii divine. Pe lângă 
că această doctrină, spune Hume, depăşeşte cu totul experienţa 
şi facultățile noastre intelectuale, apoi noi cunoaştem tot atât 
de puţin modul cum spiritul acţionează asupra corpurilor, ca 
şi acțiunile corpurilor între ele. 

Această analiză a cauzalităţii nu duce la distrugerea ei 
şi implicit la distrugerea ştiinţei? Nu e deloc aceasta concluzia 
lui Hume. ,,Cauzalitatea e un mod particular de a gândi, pe 
care rafionamentele nu pot să-l distrugă”. 

Dacă există contrazicere între credință si reflexiune, a- 
ceasta nu poate fi decât în paguba reflexiunei. Aplicarea princi- 
piului de cauzalitate având o mare importanţă practică, natura nu 
l-a pus în rațiune, ci l-a aşezat în instinct, infinit mai puternic. 

Uniformitatea fenomenelor observate în natură, unde lucruri 
similare sunt constant legate între ele, au determinăt spiritul prin 
obisnuintä să înfereze dela apariţia fenomenului-cauză apariţia 
fenomenului-efect. Cauzalitatea nu este principiul conexiunilor 
necesare, ci mai degrabă consecința implicată de inferentele 
noastre în materie de fapte. 

Dar, ca să se poată produce aceste asociaţii prin habi- 
tudine, trebue ca natura să cuprindă o oarecare uniformitate a 
fenomenelor. Intro lume în care nu ar exista repetire, nu ar 
putea exista o credinţă în legătura cauzalä. Hume nu cercetează 
această chestiune, ci se mărginește să constate că există o 
armonie între natura noastră adâncă şi natura lucrurilor. 

La Kant, legile spiritului vor fi în acelaş timp şi legile 
constitutive ale oricărei naturi posibile pentru noi. Hume va 

rămâne în faţa a două ordine paralele: a legăturilor formate de 
spiritul nostru coincizând cu ordinea fenomenelor care se suc- 
ced în natură. 

Problema substanței ocupă un loc important în „Tratatul 
asupra naturii omeneşti”, şi cu toate că această parte e supri- 
mată în „„Essai” ea cuprinde un mod original de a vedea şi 
un pas mai departe în evoluţia gândirii moderne. 

John Locke şi apoi Berkeley criticasenă noțiunea de sub- 
stanfä, dovedind-o neîntemeiată, cu rezerva pentru Berkeley, 
a existenţei unei substanţe spirituale. Hume merge mai departe 
şi neagă orice justificare a ideii de substanță în genere. 

Impresiile nu ne aduc 'la cunoștință decât calități distincte. 
Imaginatia face să credem calitățile lor înlänțuite de un substrat 
necunoscut. Lucrurile însă nu sunt altceva decât suma calităților 
lor. Substanța s'a născut din obiectivarea unei, deprinderi interne 
a imaginației care ne face să presupunem un substrat unui grup 
de calităţi. 

De altfel, după „principiul fundamental”, deoarece ideei 
de substanță nu-i corespunde nici o impresie, această idee e o 
„idee fictivă”. 

De asemenea, nu se poate justifica ideia unei substanţe spi- 
rituale. Noi cunoaştem doar impresii particulare şi nimic nu 
ne poate face să concepem un substrat al modificărilor noastre 
sufletești. 

Nu se poate invoca identitatea personalităţii omeneşti în 
sprijinul ideii de substanţă. Noi nu avem vre-o impresie din 
care să derive ideia de eu, şi dacă ar exista, ar trebui să 
dureze fără întrerupere. Dar impresiile se succed unele după 
altele şi niciodată nu există toate în acelaş timp. Nu putem găsi 
originea ideei de eu în vre-o stare particulară de conştiinţă. 
Conştiinţa de eu e produsă de impresii particulare care se 
succed în spiritul nostru şi nu e decât un ,,mänunchiu sau o 
colecție de diferite percepții care se suoced cu rapiditate in- 
conceptibilă şi care sunt în perpetuu flux şi mişcare”. 

Ideia de identitate se naşte prin asimilatia între ideia unui 
obiect care rămâne invariabil şi mat multe obiecte ce se succed 
în timp şi sunt legate între ele, este contopirea ideii de perma- 
nenţă cu acea de diversitate. Imaginaţia noastră ne face să credem 
într'o existenţă continuă a lucrurilor, pentru a suprima între- 
ruperile şi crează astfel noțiunile de eu, de suflet si de sub- 
stanfa. i 
Aceste noțiuni create de imaginația noastră nu influențează 

întru nimic impresiile şi senzatuile pe care le subsumeazä, care 
îşi păstrează caracterul lor particular. Aceste impresii sunt 
legate între ele doar prin legile asociaţiei, de contiguitate, de 
asemănare, de cauzalitate, care me înclină să creăm noţiunea 
de identitate. Substanţa este deci, după Hume, o idee fictivă, 
o creație a imaginaţiei noastre. 

Asa dar, imaginaţia, care după Descartes purta vina ero- 
rilor noastre, este răspunzătoare si de crearea ideei de substanţă 
care nu e o idee raţională, clară si distinctă, ci o creaţie subiec- 
tivă. Dar, pe când ideia de substanță este ininteligibilă 
şi superfluă, conexiunea cauzală, deşi datorită unei înclinații 
subiective a spiritului nostru, este implicată în toate jude- 
câtile noastre despre lucruri. 


Hume se consideră el însuşi, de repetate ori, ca sceptic 
şi Kant la rândul său îl caracterizează la fel. Explicaţia cau- 
zalităţii ca o simplă legătură asociativă duce la ruina științei 
pozitive: odată ce ideia de cauzalitate este lipsită de orice va- 
loare obiectivă şi raţională şi izvorăşte din simple asocieri 
subiective, cunoștințele noastre pot atinge cel mult un grad 
mai mare sau mai mic de probabilitate, fără să ajungem la o 
cunoaştere sigură a fenomenelor. Dacă Hume a analizat cu 
neîntrecută fineţe şi subtilitate mecanismul psihologic al for- 
mărei legăturei cauzale, o cercetare a sa nu a putut explica 
tăria raţională a acestui concept şi faptul că se impune cu 
necesitate, tuturor capetelor gânditoare. 

Obisnuinta nu ar putea niciodată explica principiul de 
cauzalitate ca obiectiv şi general valabil şi, mai târziu, Kant vă 
rezolva dificultatea, admițând că există legi formale si generale 
ale intelectului, care sunt condiţiile înseşi în care se desfăşoară 
experiența noastră. „Fenomenele oferă fără îndoială cazuri din 
care e posibil de scos o regulă, după care ceva se întâmplă în 
mod obişnuit, dar niciodată în mod necesar. Conceptul cauzei, 
sau ar trebui să fie întemeiat cu desăvârşire a priori în intelect, 
sau ar trebui abandonat cu totul ca o simplă iluzie”+). 

De asemenea, în ce priveşte ideia de substanță, Kant 
va respinge părerea lui Hume care o consideră o idee fictivă 
şi superfluă 2). După Kant, ideia de substanţă nu e pur subiectivă 
şi lipsită de valoare, ci, ca şi cauzalitatea, o formă a priori a 
spiritului nostru, un concept pur al intelectului si, departe de 


1) Kant, Critica raţiunii pure, trad. Brăileanu, pag. 117. 
2) v. I. Petrovici, Viaţa şi opera lui Kant, pag. 129 şi urm. 


www.dacoromanica.ro 


D. Hume 405 


a fi efectul unor asociaţii întâmplătoare, ea este o formă inte- 
lectuală, care dă obiectivitate cunoştinţelor noastre. 

Critica lui Hume, în lupta dată în contra „superstiţiilor” 
şi prejudecälilor de gândire, ajunge să distrugă înșiși stâlpii! 
pe care e clădită cunoştinţa omenească. Si totuşi scepticismul 
lui Hume nu e integral şi multe nuanţe din gândirea sa înclină, 
fie spre un pozitivism critic!), fie spre o filosofie cu caracter 
finalist şi biologic?). 

De altfel Hume nu crede că cineva poate fi adeptul unui 
scepticism total. O asemenea filosofie nu poate exista, si am 
lupta cu un adversar fictiv, dacă am discuta arguțiile acestei 
pretinse filosofii. Noi nu putem suspenda cursul judecăților 
noastre ca nesigure. Natura, printr'o necesitate inexorabilă, ne-a 
determinat să gândim astfel, cum ne-a determinat să simţim 
sau să respirăm. „Noi nu ne putem împiedeca de a privi 
anumite obiecte sub o lumină mai vie şi mai intensă în virtutea 
conexiunii lor obişnuite cu ọ impresie prezentă, aşa cum nu 
ne putem împiedeca de a vedea corpurile înconjurătoare când 
îndreptăm ochii asupra lor în plin soare” 5). Această funcția 
mentală, această „mică agitaţie a creerului” care ste miste- 
rioasă și inexplicabilă si pe care o au si animalele. într'un grad 
infinit mai mic, ne permite să facem judecăţi de experienţă 
şi să legăm cauzele de efecte, cu un grad oarecare de probabi- 
litate ea pare să fie, crede Hume,, efectul unui instinct organic, 

Dacă există un conflict între opiniile pe care le formäm 
în urma unei reflexiuni adânci si între acele pe care le îmbräti- 
şăm printr'un fel de ‘instinct sau de impulsie naturală, nu e 
greu de prevăzut care va învinge: cât timp atenţia noastră e 
îndreptată asupra subiectului cercetat, principiul filosofic şi arti- 
ficial va prevala; dar în momentul în care atenţia slăbeşte, 
natura se va desfăşura şi ne .va readuce la prima, noastră opinie. 

Kant nu a cunoscut de altfel, din opera lui Hume, decât 
„„Cercetarea”, singura tradusă în limba germană. Dar, deşi Hume 
repudiază ,,Tratatul” şi declară că veritabila sa doctrină e 
cuprinsă numai în ,,Cercetarea asupra intelectului”, „„Tratatul” 
cuprinde idei, în special cu privire la Matematici, care ar fi 
ferit doctrina lui Hume de acuzaţia unui scepticism integral 4). 


1) Termenul e al lui A, Riehl, Philosophische Kritizismus, Le ipzig 1908 
vol. I pg. 101 şi urm. 

2) v. A op. cit. pg. 505. 

3) Treatise I, 3 XIV, 

4) v. Eugen Meyer, Humes und Berkeleys Philosophie der Mathematik, 
Halle, 1894, p. 56. 

Hume crede în valoarea de adevăr a Matematicilor (în special 
a Algebrei şi Aritmeticii) şi în ştiinţa pozitivă, care trebue să 
fie ştiinţa de observaţie şi de clasificare, aşa cum gândea Francis 
Bacon. 

In această privinţă, faimoasa frază care închee „Cercetarea 
asupra intelectului omenesc” este semnificativă: 

„Dacă, pătrunşi de aceste principii, inspectăm bibliotecile, 
câte devastări ar trebui să facem! Dacă luăm în mâini un 
volum oarecare de teologie sau de metafizică de exemplu, ne 
vom întreba: conţine raționamente abstracte relative la cantitate 
sau la număr? Nu. Conţine raționamente relative la fapte expe- 
rimentale? Nu. Atunci aruncaţi-l în foc, căci nu poate conţine 
decât sofisme şi iluzi”. 

Dacă Hume repetă câte odată argumentele tradiţionale 
ale scæpticilor, el face aceasta cu gândul de a zdruncina sigu- 
ranta metafizicienilor dogmaiici +), cari speculau asupra abso- 
lutului, pe când după Hume, „cauzele prime şi principiile ultime 
sunt sustrase pe de-a 'ntregul curiozităţii omeneşti” 2). 

I s'a obiectat lui Hume, cu dreptate, că în explicaţia pe 
care o dă cauzalităţii, atribue spiritului nostru, în procesul de 
cunoaştere, o atitudine mult mai pasivă decât cea pe care o 
are în realitate 3). Constiinta noastră nu se mărgineşte să înre- 
gistreze impresiile, ci le si organizează după legi care-i sunt 
proprii. Chiar în cercetarea experimentală a naturii, noi nu 
aşteptăm repetiţia fenomenelor asemănătoare, ci, prin o adevărată 
„„anticipatio mentis”, stabilim legi care urmează să fie verificate 
ulterior de experienţă. 

Analiza lui Hume nu explică corespondenţa între procesele 
noastre de gândire şi desfășurarea fenomenelor naturii. Lipseste 
tocmai partea cea mai importantă pentru motivarea certitudinei 
implicată în conexiunile cauzale şi anume necesitatea conținută 
în principiul cauzalităţii, „evidenţa unei conformitäfi de con- 
ținut a judecății cu obiectul ei” 4). Kant, mai târziu, va găsi 
în categoriile a priori ale intelectului principiile care organizează 
cunoaşterea noastră şi care sunt implicit şi condiţiile oricărei 
experienţe posibile. Impresiile individuale odată prelucrate în 


1) Lèvy-Bruhl, op. ci}. pg. 609. 

2) Cercetare, pag. 28. 

3) Riehl, op. cit. p. 158 şi Paul Richter, David Humes Kausalitäts- 
theorie und ihre Bedeutung für die Begriindung der Theorie der Induktion, 
Halie, 1893, p. 50. 

4) Beno Erdmann, Kant und Hume um 1762, Archiv für Geschichte 
der Philosophie B. I. p. 62 cf. Richter op. cit. p. 35. 

tiparele noastre organizatoare, devin universal valabile şi capătă 
un caracter obiectiv. 

Dacă analiza lui Hume a neglijat partea, activă a spiritului 
nostru în cunoaștere, ea a servit la îndepărtarea concepțiilor 
care vedeau în cauzalitate, fie perceperea directă a unei forţe 
ascunse în lucruri, fie o isimplă deducție raţională. Ideile sale au 
dus la o problemă a inducției, independentă de silogism şi în 
strânse relaţii cu cauzalitatea +). 

Se insistă prea mult de obiceiu, cum remarcă Riehl, asupra 
opoziţiei dintre Kant şi Hume. Analiza lui Hume se integrează 
în „Critica raţiunii pure”, bine înţeles, Kant mergând mai de- 
parte şi căutând să justifice principiul de cauzalitate ,,inde- 
pendent de experienţă, dar totuși nu independent de orice re- 
latie cu forma experienţei, mai ales” 2). 

Oricare ar fi obiecțiile ce se pot aduce empirismului lui 
Hume, în teoria cunoaşterii, pătrunzătoarea sa analiză care ‘se 
mărginește să scruteze faptele de conştiinţă așa cum ni le dă 
observaţia, fără a recurge la ipoteze metafizice, — Hume voia 
să fie un explorator şi geograf al spiritului omenesc, — în- 
seamnă un important progres în evoluţia gândirii moderne. Şi 
numai faptul că ideile sale au deschis drumul ,,Criticei rațiunii 
pure” justifică aşezarea sa alături de cei mai mari gânditori ai 
filosofiei europene. 

3. — Morala. 


Aceiași metodă empirică, de observaţie și de analiză, se 
aplică şi cercetării vieţii noastre morale. Ca şi Spinoza, Hume 
recunoaşte importanţa legăturii între idei pentru desvoltarea 
sentimentelor. Sentimentele se atrag şi se influenţează prin aso- 
ciatia ideilor la care se raportă. 

Sentimentele sunt mobilele întregei noastre activităţi. Plă- 
cerei sau nepläcerei, bucuriei sau tristetei, fricei sau speranţei 
datorim noi toate reprezentările lucrurilor ca favorabile sau nu. 
pentru noi. Din aceste sentimente, se pot naşte în anumite împre- 
jurări aşa zisele pasiuni indirecte ca: mândrie! sau lasitate (când 
obiectele sunt în legäturäæbu noi înşine), sau iubirea şi compă- 
timirea (când bucuria sau tristeţea noastră sunt provocate de 
avantagiile sau lipsurile altora). 

In Morală, Hume e departe de a fi un sceptic; el com- 
bate însă o morală sprijinită pe rațiune, — cum era ratio- 


1) Richter, op. cit. p. 50. 
2) Riehl, op. cit. p. 166. 

nalismul lui Clarke, pe atunci foarte răspândit în Anglia —, 
făcând apel la sentiment şi la credinţă. 

Rațiunea ne poate ajuta la alegerea mijloacelor, dar nu 
poate fi niciodată un motiv de acţiune în sine. Ea nu poate 
influenţa direct asupra scopului sau asupra voinţei, ci numai 
pe cale indirectă, prin intermediul unei înclinatiuni sau pre- 
ferinti oarecare. 

Reprezentările abstracte ne lasă indiferenți, iar dacă se 
poate vorbi vreodată de un triumf al raţiunei asupra senti- 
mentului, apoi este pentru că un sentiraent mai liniștit a pus 
în umbră alte sentimente mai sgomotoase. Aceasta nu înseamnă 
că sentimentele liniștite trebuesc considerate ca cele mai tari 
pentru motivul că vedem întotdeauna sentimentele sgomotoase 
servind ca mobile pasiunilor violente. 

Plăcerea sau neplăcerea pe care ne-o produc faptele se- 
menilor noştri, este criteriul după care stabilim scara valorilor 
morale. Ne place virtutea, pentru că ne produce bucurii şi 
ne repugnă viciul, pentru că ne întristează. 

Dacă judecätile morale derivă din sentiment, aceasta nu 
înseamnă că sunt arbitrare. Caracterul de generalitate al jude- 
cätilor morale derivă din aprobarea sau desaprobarea semenilor 
noştri. Sentimentul moral nu are sens decât într'o societate 
dată. 

In toate acţiunile care primesc aprobarea noastră, găsim 
caracterul că ele profită direct sau indirect, fie persoanei 
care le îndeplinește, fie semenilor săi. 

Putem împărţi îndatoririle noastre în patru clase: unele, 
ca dreptatea şi respectul proprietății, sunt în folosul societăţii; 
altele, ca hărnicia, economia, modestia, sunt folositoare celui 
care le practică; demnitatea, curajul, seninătatea ne sunt plăcute, 
când fac parte din firea noastră înaintea oricărei reflexiurii și, 
în sfârşit, politetea si spiritul aparţin ultimei grupe, a calităților 
imediat plăcute pentru semenii noştri. 1). 

Plăcerea si folosul fiind asadar criteriile după care judecăm 
acţiunile noastre, rezultă că acele virtuţi care nu aduc nici un 
folos posesorului lor şi nici societăţii, nu pot fi considerate 
ca raţionale, de ex. virtuțile monahale de umilinţă şi mortificare. 

Valoarea purtărilor omeneşti este aşadar judecată după 
rezultatele, după efectele lor. Şi dacă este drept că asupra 
acestor efecte ne lämureste mumai raţiunea, apoi numai sen- 


1) v. Leroy, La critique et la religion chez David Hume, Paris 1930 
pag, 329. 

timentul ne indică drumul plăcut sau folositor spre ele. 

Sentimentul fundamental din care decurg judecätile mo- 
rale este simpatia. Văzând bucuriile sau suferințele altora, se 
produce în spiritul nostru un sentiment de bucurie sau de durere, 
prin o asociație care leagă o idee de o impresie prezentă, 
care-i comunică vivacitatea sa. Simpatia ne dă posibilitatea, 
cu ajutorul fanteziei, să judecăm moral comportările seme- 
nilor noştri. 

Din deprinderea de a ne examina şi judeca pe noi înşine 
şi de a pune de acord punctul nostru de. vedere cu acel al 
binelui general, s'a născut conştiinţa morală. Dorinţa de glorie 
e înrudită cu conştiinţa în măsura în care dorim ca purtarea 
noastră să pară cât mai favorabilă altora. 

Oamenii au prețuit întotdeauna aceleaşi virtuţi, natura lor 
rămănând aceiaşi din antichitate până azi. Dacă au existat 
uneori, la diferite popoare şi în diferite epoci, obiceiuri con- 
tradictorii, aceasta se explică prin diversitatea numai a îm- 
prejurărilor, ele derivând dintr'un acelaş principiu mai general. 
- Virtutile primordiale sunt aceleaşi întotdeauna. 

Fără să sustie doctrina unui „simţ moral”, ca Hutcheson 
şi Shaftesbury, Hume vede în „natura omenească”, isvorul 
virtuţilor moastre. Etica sa nu cunoaşte principii deduse pe 
cale raţională şi recurge la sentiment şi imaginaţie pentru a 
explica originea judecăților morale. 

În ce priveşte originea statului, Hume este un adver- 
sar al teoriei contractuale a lui Hobbes. Pentru el, drep- 
tul s'a născut mai întâi în societate şi nu în Stat. lar 
legile Statului n'au făcut decât să întărească dreptul, pro- 
prietatea, îndatoririle şi contractele. Dreptul rezultă din- 
tro convenţie, dintro înțelegere tacită, nu dintr'üun contract 
formal. Această înţelegere tacită provine şi ea din impulsul pri- 
mar de a trăi în societate. Starea naturală nesocială si nejuridică 
n'a existat niciodată, este o creaţie a filosofilor, întrucât oa- 
menii au fost totdeauna sociabili. Ei se nasc în sânul familiei 
şi nu cunosc pedeapsă mai aspră decât singurătatea. lar Sta- 
tele nu se nasc dintr'un act de liber arbitru, ci sunt rezultante 
ale unei întregi desfăşurări istorice. 

Concepţia lui Hobbes, crede Hume, poate fi cel mult 
o ipoteză de lucru, o metodă de analiză. El n'a ţinut seamă 
nici de sentimentele naţionale, mici de instinctul sexual, nici 
de dragostea părinţilor pentru copii, care explică formarea şi 
evoluţia societăţilor; n'a considerat oamenii în întreaga lor com- 

plexitate şi nici n'a remarcat că viciile si virtuțile pot duce la 
acelaș rezultat. Bandele de răufăcători observă în sânul lor 
anumite reguli foarte stricte de dreptate ca si societățile de 
oameni cumsecade. 

"Societăţile originare restrânse, bazate pe instinctul de re- 
producere și înclinările părintești, s'au desvoltat din pricina 
conştiinţei avantagiilor vieţii de grup: acţiunea comună, abili- 
tatea manuală prin diviziunea muncii, educaţia copiilor. O con- 
vente implicită stabilește stăpânirea bunurilor si stävileste egois- 
mul care, cu toate că e un sentiment foarte puternic 'şi dizolvant, 
nu este totuși predominant ca intensitate. La această obligaţie 
naturală, se adaogă simpatia, şi astfel ia naştere obligaţia mo- 
rală a justiţiei. Promisiunile si contractele sunt de asemenea 
instituţii sociale, iar Statul, presupunând existenţa anterioară 
a societăţii, se bazează pe aceste promisiuni. Loialismul supușilor 
este şi el un fel de promisiune 1). 

În politică, Hume avea idei conservatoare, opuse libera- 
lismului lui Locke, care era si el adept al teoriei contractului, 
— dar spre deosebire de conservatori, tories, el nu admitea 
absolutismul și nici monarhia de drept divin, mărginindu-se 
să justifice autoritatea Statului pe motivul utilifäfii generale. 


4. Filosofia religiei 


t 

Hume și-a expus ideile despre religie în ,,Tratat” (sect. 
V şi VI din partea IV, despre materialitatea sufletului si 
despre identitatea personală), în Istoria naturală a religiei 
(Natural History of Religion) şi în Dialogurile asupra re- 
ligiei naturale (Dialogues concerning Natural Religion), care 
au apărut abia după trei ani dela moartea sa. 

Controversele relative la religie erau în toiu în acea vreme, 
ca un ecou al luptelor politice şi religioase care turburaserä 
Anglia şi Scoţia în ultima jumătate a sec. XVII şi Hume 
arată o constantă preocupare pentru problema religioasă. 2). 

Hume încearcă a aplica în cercetarea religioasă aceiag 
metodă pe care o aplicase la analiza cauzalităţii. Religia este: 
pentru el un fenomen psihologic şi istoric. Ea, își are originea: 
în natura omenească și anume în partea ei instinctivă, în viaţa 


1) Această opoziţie între Hobbes şi Hume va fi împăcată mai apoi de 
Kant sub forma următoare: deşi Statul nu a rezultat istoticeste dintr'un 
contract, totuşi ideia unui contract social a existat ca normă, ca o idee regu- 
lativă care s'a desluşit treptat în conştiinţe, (v, I. Petrovici, Kant pag. 208 
şi următoarele. 

2) Leroy, La critique et la religion chez David Hume, Paris 1930 p. 204.. 

practică, nu în cea intelectuală! în contemplarea naturii. 

Speranţa şi grijile noastre ne fac să presupunem existenţa 
unor puteri supranaturale care ar conduce destinul nostru şi 
care ar putea fi influențate de atitudinea ce am avea-o faţă 
de ele. Tendinţa ce o avem de a întrezări în aceste puteri 
calităţi omeneşti a dus la acea alegorică zeificare antropo- 
morfică care este politeismul. Politeismul şi nu monoteismul 
este religia originară, după cum ne arată istoria. A admite 
monoteismul relevat la începuturile umanităţii, înseamnă a nu 
putea explica apariția politeismului, decât printr'o întoarcere 
înapoi pe care istoria o infirmă. Zeii sunt buni sau răi, mai 
înainte de a fi cauzele ordinei naturale. 

Monoteismul este un fruct târziu al gândirei spiritului 
omenesc şi cu toate acestea nu a rezultat dintr'o cercetare ra- 
Honalä, ci din aceleaşi izvoare nerationale ca şi politeismul. 
Trecerea dela politeism la monoteism se datoreşte faptului 
că frica sau celelalte sentimente omenești atribue divinității 
o infinită posibilitate de conducere a lumii. 

Conştiinţa se ridică progresiv la grade superioare şi înalță 
obiectul imaginației, făcându-l din ce în ce mai perfect, ajungând 
astfel la ideia unui Dumnezeu unic, infinit şi incomprehensibil. 
Însă această reprezentare superioară nu rămâne pură, întrucât 
cu cât e mai sublimă imaginea pe care superstitia populară și-o 
face despre divinitate, cu atât intervine nevoia de a interpune 
mijlocitori apropiați naturei omenești. Există un fel de oscilație 
între concepţia intuitivă, sublimă, despre Dumnezeu, şi con- 
ceptia sensibilă mărginită, aşa că religia cuprinde lucruri su- 
blime alături de altele grosolane şi prozaice. 

In „Dialogurile asupra religiei naturale”, Demea susține 
un punct de vedere ortodox sprijinit pe rațiune si pe sentiment; 
Cleant reprezintă un deism rationalist care se sprijină mai 
ales pe argumentul teleologic, jar Philon reprezintă punctul 
de vedere sceptic. Deşi Hume spune că „ideile lui Cleant se 
apropie cel mai mult de adevăr”, desigur că punctul de vedere al 
scepticului îl interesează cu deosebire, dacă nu coincide chiar 
cu părerile sale, aşa cum reese de altfel din corespondenţa sa. 

Argumentele raţionale prin care se dovedeşte existența 
lui Dumnezeu provin dintr'o extindere nelegitimă a judecăților 
noastre. Philon critică şi respinge așa numitul argument tele- 
ologic dedus din ordinea şi din finalitatea ce se observă în 
natură. Acest argument se sprijină pe o nejustificată analogie 
între univers şi un mecanism artificial. E greu de admis că 

există vreo analogie între un mecanism limitat, datorit unei 
cauze limitate, şi întreaga natură, care ne este în mare parte 
necunoscută. Dacă am admite această analogie, ar trebui să 
admitem un Dumnezeu după modelul 'naturii omeneşti, care 
ar fi finit şi imperfect, care ar construi cu sfortäri, ca un meşter 
priceput, universul. 

- E greu să deducem o divinitate unică şi infinit atotputer- 
nică şi perfectă drept icauza unei lumi finite şi pline de im- 

perfectiuni, care nu pare să fie opera unei ființe, perfecte. 
Apoi nu poate exista o problemă specială relativă la lume 
ca totalitate; din moment ce avem explicaţii pentru fenomene 
izolate, a transpune problema la lumea în totalitatea ei, e 
opera unui act arbitrar de conștiință. 

Deasemenea, argumentul ontologic care dovedea existenţa 
lui Dumnezeu prin aceia că existenţa este implicată în perfec- 
tiunea lui Dumnezeu, nu are tărie, fiindcă existenţa nu poate 
fi derivată dintrun conţinut logic. 

Faptul că tocmai imperfecţiile şi suferinţele acestei lumi, 
care pledează contra argumentului teleologic, aduc la credinţă 
mulţi oameni cari caută consolarea, dovedeşte pentru Hume 
că religia izvorăşte din natura noastră adâncă, din sentiment 
şi din instinct şi că ea nu este o creaţie rațională. Ca şi în 
ce priveşte cauzalitatea, dacă reflexiunea filosofică arată lipsa 
de temeiu a unui principiu al naturei omeneşti sau al unei 
credinţe, nu rezultă că trebue să le îndepărtăm, ele făcând 
parte din structura spiritului nostru. Astfel în ultimul Dialog, 
Philon arată că critica religiei naturale lasă loc revelatiei şi 
ne sfătueşte ca, în materie religioasă, să ne încredintäm instinc- 
tului şi părerilor generale. 

Această recomandare poate apare ça un fel de concesiune 
făcută mai degrabă din prudenţă, mai ales dacă ţinem seamă 
că, în acelaş Dialog, vorbeşte despre cauza de discordie care 
poate deveni religia şi despre superstiţiile pe care le poate 
provoca. 

Hume a examinat problema religioasă, atât din punctul 
de vedere al originei istorice a religiilor, cât şi a temeiurilor ra- 
ionale pe care se sprijină re ligia. 

Concluziile sale sunt mai degrabä sceptice si critica lui 
Hume se îndreaptă împotriva deismului rationalist ca si în 
contra ortodoxiei religioase. 

Dar scepticismul său nu e integral şi nu duce la ateism. 
Mai mult, deşi a fost considerat ca deist sau ca un ateu de- 

ghizat în sceptic, se pare că Hume a fost credincios şi că 
frecventa biserica. 1). 

Critica lui Hume a combătut mai ales antropomorfismul 
grosolan si superstitüle; ea tindea la înobilarea sentimentului 
religios şi la purificarea sa de orice elemente inferioare. Religiile 
nu sunt revelate şi nu sunt de esenţă supranaturală; ele tre- 
buesc considerate ca fapte, ca nişte creații ale spiritului omenesc. 
care corespund unei nevoi adânci a sufletului nostru. 

Atitudinea lui Hume în problema religioasă e înrudită 
aşa dar cu aceia din teoria cunoasterei si morală. 


David Hume urmează tradiţia empiristă a filosofiei en- 
gleze, pe care o ridică la expresia sa cea mai generală şi mai 
cuprinzătoare. (Gândirea sa își are rădăcinile în primul rând 
în ideile empiriştilor englezi, — Fr. Bacon şi Locke, Hobbes 
şi Berkeley, — a căror critică o reia, pentru a o duce mai 
departe. Alături de această influenţă tradițională, există în cu- 
getarea sa şi nuanţe de gândire datorite principalelor curente 
ale filosofiei moderne, precum și clasicilor latini, în special. 
Hume cunoştea scepticismul lui Montaigne, raționalismul car- 
tesian, — pe Malebranche mai ales, — Ethica lui Spinoza, 
faimosul dicţionar istoric al lui Pierre Bayle, care cuprindea 
deja mentalitatea critică şi negatoare a secolului XVIII 2). 

Filosofia lui morală aminteşte de idealul antic al lui Cicero 
şi al stoicilor romani, teoria afectelor este înrudită cu aceia 
a lui Spinoza, dialogurile asupra religiei poartă pecetea dis- 
cutülor şi controverselor ce se duceau atunci între ortodoxia 
religioasă si deism. 

Progresele ştiinţei, care culminează în descoperirile lui 
Newton, îşi au deasemenea ecoul în gândirea lui Hume, ca 
şi tendințele liberaliste pe care le răspândea secolul luminilor. 
Punând omul, „natura omenească”, în centrul tuturor cercetărilor 
sale privitoare la Morală, Drept, Economie, Religie şi Istorie, 
filosofia sa exprimă în totul tendinţele individualiste și critice 
ale epocei sale. In acest sens, l-a numit Carlyle, „adevăratul 
rege intelectual al secolului XVIII”. 

Ideile lui Hume au fost un ferment roditor pentru cugetarea 
filosofică. Thomas Reid, întemeietorul şcoalei scoțiene, aşa nu- 
mită „a simțului comun” şi contemporan cu Hume, mărturiseşte 


1) v. Leroy, op, cit. pag. 366. 
2) Asupra influențelor suferite şi exercitate de Hume a se vedea 
Hendel, Studies in the philosophy of David Hume, 1925. 

că „nu s'ar fi gândit să analizeze principiile rațiunii omeneşti, 
dacă nu ar fi cetit Tratatul lui Hume” t). La fel Adam Smith 
şi Malthus recunosc impulsul hotärîtor pe care l-a avut au- 
torul Tratatului asupra operei lor. 

Pe continent, ideile sale au „trezit pe Kant din somnul 
dogmatic”, — titlul de glorie al lui Hume ìn istoria filosofiei, — 
şi mai apoi în cugetarea post-kantianä s'au dovedit deopotrivă 
de fecunde: Jacobi, Schulze şi Maimon au împrumutat dela 
el ideia de credinţă (belief) şi armele sceptice în lupta contra 
Criticei raţiunii; Schopenhauer vedea în Hume pe principalul 
premergător al lui Kant si vroia să traducă scrierile sale re- 
lative la religie, fiind convins „că întro privință s'ar putea 
învaţa din ele mai mult decât din: operile lui Hegel, Herbart şi 
Schleiermacher la un loc”; pe când Feuerbach reia, după 
Hume, studiul evoluţiei religiilor din punct de vedere istoric 
şi psihologic. 

Asupra pozitivismului francez, ideile lui Hume au avut 
o influenţă covârșitoare, după cum mărturiseşte Aug. Comte 
într'o scrisoare către J. St. Mill: „nu voiu uita niciodată cât 
de mult datoreşte propria mea desvoltare influenţei lui Hume 
şi Adam Smith”; Hume e considerat cu drept cuvânt ca prin- 
cipalul precursor al pozitivismului francez. 

De asemeni, utilitarismul lui Bentham, asociationismul lui 
Bain, ca şi evoluționismul lui Spencer, sau pragmatismul lui 
James, vădesc influența fecundă à ideilor lui Hume. La fel 
empirio-criticismul lui Avenarius ca și analiza senzaţiilor lui 
Mach şi filosofia imanentistă a lui Schuppe și Schubert-Sol- 
dern mărturisesc trăinicia ideilor cuprinse în ,,Tratat” şi în 
, Cercetare”, 

Cugetarea lui Hume este un moment important al cu- 
getării moderne. El poate fı depășit — cum a şi fost, de alt 
fel — dar ideile sale vor continua să aibă înrâurire, fiindcă 
sunt expresia desăvârșită a unui punct de vedere totdeauna 
valabil, al spiritului omenesc: atitudinea empiristă. 

Meritul său este că „a alungat fantomele cunoaşterii”, 
cum spune Rickert şi că a pus cel dintâi într'un mod pătrunzător 
şi adânc problema cauzalitäti, a principiului de care depind 
toate cunoștințele noastre despre Univers. Dacă cercetarea lui 
sa oprit la jumătatea drumului şi dacă metoda sa empirică 


1) citat de R, Metz, Hume pag. 379. 

l-a împiedecat să vadă partea activă a spiritului nostru în 
procesul cunoaşterii, apoi analiza sa a făcut posibilă apariţia 
unui nou statut al cunoașterii omenești, pe care-l va cuprinde 
„Critica Raţiunii Pure”. 


Şcoala scoțiană 


Scotianului David Hume i sa împotrivit tot un Scotian, 
Thomas Reid, profesor la Aberdeen şi Glasgow şi întemeetorul 
şcoalei Filosofiei scoțiene, numită şi şcoala Bunului Simi 
(Common Sense School). Thomas Reid a fost cel mai va- 
loros şi mai dârz dintre primii oponenți englezi ai filosofiei lui 
Hume, viu criticată în rândurile acelor gânditori de la Aberdeen, 
constituiți într'o societate filosofică. Alături de el, au com- 
bătut peniru aceeaşi cauză şi Geonge Campbell şi James Beattie, 
amândoi profesori la Marischal College. Campbell a fost 
cel dintâiu care a atacat filosofia strălucitului Hume, dar pe 
chestiuni secundare, în lucrarea sa Dissertation on Miracles 
(Disertatie asupra Minunilor), apărută în 1763, unde printre 
altele analizează rostul afirmațiilor (testimony) în cunoaştere, 
susținând că pe când experiența conduce la adevăruri generale 
şi este temelia filosofiei, afirmația este temelia istoriei și ea 
ne dă certitudinea absolută. Cealaltă lucrare a lui Campbell, 
The Philosophy of Rhetoric (1776) se distinge prin câteva ches- 
tiuni de psihologie, excelent prezentate. 

James Beattie (1735-1803) a fost profesor la Edin- 
burgh şi a lăsat mai multe lucrări, printre care şi Essay on 
the Nature and Imutability of Truth (Eseu despre natura şi 
imuabilitatea adevărului), apărută în 1770, dar pe care unii 
critici o socotesc lipsită de orice originalitate sau distincție, 
nefiind decât o carte de polemică viguroasă, care, e drept, 
a adus o mare faimă autorului, în timpul vieţii sale. Pictorul 
Reynolds l-a înfățișat închizându-şi cu seninătate cartea, în 
timp ce Hume şi ceilalți apostoli ai eroarei sunt aruncaţi la 
închisoare. Această operă de artă mărturiseşte şi astăzi pătimaşa 
opoziție ce a stârnit-o Hume cu scepticismul său. Beattie a 
mai publicat Theory of Language (Teoria limbajului), Londra, 
1778 şi Elements of the Science of Morals (Elemente de 
Morală). 

Cam tot în acelaş timp, preotul James Oswald a 
publicat An Appeal to Common Sense in behalf of Religion 

(Un apel la bunul simţ în favoarea Religiei, 1766-72) şi care, 
ca şi Campbell şi Beattie, a fost un bun psiholog, dar un me- 
diocru metafizician. Reid, Beattie şi Oswald au fost judecaţi 
împreună de către Joseph Priestley în Examination (1774), 
lucrare ce se îndeletnicea cu analiza filosofiei scoțiene şi această 
judecare globală a fost repetată şi de Immanuel Kant, care 
astfel a greşit faţă de Reid, identificându-l cu ceilalți gânditori, 
într'adevăr de calitate inferioară. Cel mai însemnat continuator 
si totodată critic al lur Hume, Kant, sa arătat protivnic 
şcoalei bunului simţ. „Bunul simt, scrie Kant, este un dar 
prețios al lui Dumnezeu. Dar noi trebuie să-l dovedim prin 
actele lui, printr'o gândire si vorbire deliberată şi rațională, 
iar nu să apelăm la el ca la un oracol, oridecâteori ne lipseşte 
rațiunea. Una dintre cele mai subtile născociri ale timpului 
nostru este de a apela la bunul simţ (common-sense) când 
cunoașterea ne porunceşte, si astfel omul cel mai mărginit îşi 
poate măsura puterea cu cel mai adânc cugetător... Și ce este 
acest apel la bunul simţ decât un premiu pentru aplauzele 
mulțimii, ce nu poate decât să înroşească obrazul filosofului? 
Nu pot să mă împiedic de a gândi că Hume avea tot atâta, 
bun simţ cât şi Beattie” t). Dar doctrina lui Reid nu poate 
fi atât de lesne anulată, căci ea pre, după cum vom vedea, o 
seamă de obiecţii mult mai temeinice decât apelul la bunul 
simţ. Şi deşi conduce la un anumit fel de realism, în alte 
privințe Reid anticipează pe Kant în critica lui Hume, dove- 
dindu-se un gânditor de osebită importanţă. 

Thomas Reid sa născut în 1710, ca fiu al pastorului 
parohiei Strachan din ţinutul Kincardineshire. Familia sa era 
recunoscută pentru pietatea, austeritatea și bunătatea ei, iar 
locul acesta, mai mult cu aspect rural, mu era lipsit de, svonuri 
romantice şi nici depărtat de Glen Dye, unde cu multi ani îna- 
inte se aflase şi proprietatea familiei of Kant, din care descindea, 
Andrew Cant, cu care Immanuel Kant, marele filosof german, 
susținea că este înrudit. 

Reid întră în 1722 la Marischal College, unde bântuie o, 
atmosferă progresistă, dar nedespărţită de religie. Reid este 
călăuzit de câţiva profesori de seamă, printre care şi un serios 
cunoscător al lui Berkeley, Hutcheson si Butler, — George 
Turnbull. Acesta l-a atras către problemele cunoaşterii. Dar 


1) Kant, lata) zu einer jeden ktinitigen Metaphysik, Prefaţa 
vol. III (Rosenkranz) pag. 

Reid se îndreaptă, deocamdată, spre teologie, şi deţine tot la! 
Aberdeen anumite oficii preoțești. 

In 1733, este numit bibliotecarul colegiului Marischal. Vi- 
zitează apoi Anglia, la Londra fiind găzduit de unchiul său, 
un medic, iar la Oxford de către vărui său David Gregory, 
profesor de istorie acolo. Având contact mai mult cu lumea bi- 
sericii şi a şcoalei, Reid nu este un om al vieții şi se pare 
că pici nu a călătorit mai mult decât atât. Formaţia si ori- 
zontul său nu sunt mult deosebite de cele ale lui Kant, despre 
care se spune că n'ar fi călătorit mai mult de şaizeci de kilometri 
de oraşul său, Königsberg. Dealtfel, vom mai avea prilejul de 
a-l asemui cu Kant, ambii făcând parte din clasa acelor gân- 
ditori austeri, depärtati de vâltoarea vieţii şi care-şi meditează 
îndelungă vreme operele de seamă. 

Timp de cinsprezece ani, Reid deţine parohia New Machar, 
la vreo zece mile de Aberdeen. Cu trei ani înainte de a o 
părăsi, deci la treizeci şi opt de ani, Reid își face debutul ca 
autor, publicând An Essay on Quantity (Eseu despre Cantitate) 
care apare în buletinul Societăţii Regale. Aici discută el ideile 
etice ale lui Hutcheson (apărute cu vreo douăzeci de ani în 
urmă într'o carte bine cunoscută) si susține că cercetările mo- 
rale nu pot fi supuse unei măsurători geometrice. 

Dar pe când era la New Machar o altă carte, apărută 
în 1739, îl tulburase profund. E vorba de Treatise of Human 
Nature al lui Hume, mai tânăr cu un an ca Reid, dar care s'a 
manifestat în chip precoce şi strălucitor, ceeace nu este şi 
cazul său. Hume a regretat publicarea Tratatului său şi cam 
peste zece ani își va formula ideile într'o formă mai atenuată, 
în aceea Inquiry concerning Human Understanding. Reid va 
critica pe Hume din prima carte, pe când Kant pe Hume din 
Inquiry (se pare că el nici nu a cunoscut Tratatul). Dar deși 
Reid îl va combate, Hume este acela care i-a deschis ochii 
asupra neajunsurilor filosofiei lui Berkeley. Peste patruzeci 
de ani de la părăsirea parohiei New Machar, Reid ne va măr- 
turisi în cartea sa Essays on the Intellectual Powers of Man 
(Essay II, 10) că în tinerețe a crezut pe de-a'ntregul în 
„sistemul” lui Berkeley şi că numai Hume i-a dat conştiinţa 
dificultăților acestui ,,sistem”. Acum ideia lui Berkeley, că 
nu există lume materială, îi apare ca „cea mai stranie si mai 
în stare să ducă filosofia la ridicol în faţa oamenilor obişnuiţi 
(i plain men), care sunt cäläuzifi de dictatele naturii si de bunul 
smţ . 

: 27 

După demnitatea preoțească de la New Machar, Reid 
este numit în 1751 la King's College din Aberdeen, ca „re- 
gent master”, atributie specifică învățământului scoțian de atunci 
şi care cerea unui profesor să predea unei întregi serii de 
studenţi, de la intrarea şi până la ieşirea lor din universitate, 
un anumit grup de ştiinţe. Reid a trebuit astfel să predea. ma- 
tematicele, ştiinţele materiei, ca şi psihologia şi morala. Astfel, 
s'a îndeletnicit el cu o seamă de chestiuni, care nu aparțineau 
în totul domeniului său intelectual. 

Tot la Aberdeen, în cadrul acesta academic, Reid parti- 
cipă la lucrările Societăţii de Filosofie, numită şi Wise Club 
(Clubul Inţelepciunii), fundată de dânsul şi de Gregory, dea- 
semenea profesor la King's College. Prima reuniune a socie- 
tății a Host la 12 Ianuarie 1758, ñar ultima în 1773. Printre 
membrii fondatori era şi George Campbell, iar peste doi ani 
intră în societate şi James Beattie. Aici discută Reid şi co- 
legii săi filosofia vremii; aici se citesc o serie de eseuri sau 
studii care definesc poziţia şcoalei filosofiei scoțiene împotriva 
acelui scoţian singuratec şi dârz combătut, Hume. 

Faima lui Thomas Reid creşte. I se conferă doctorate ono- 
rifice, iar în Decembrie 1763 este invitat să ocupe la Univer- 
sitatea din Glasgow catedra de filosofie morală din care de- 
misionase Adam Smith. 

În anul următor şi după o reflecţie de douăzeci de ani, îşi 
publică, în sfârşit, Reid cartea sa An 'Inquiry into the Human 
Mind on the Principles of Common Sense (Cercetarea spiri- 
tului omenesc potrivit principiilor bunului simț). Este interesant 
de reţinut că înainte de a-l tipări, Reid a trimis manuscrisul 
său lui Hume, printr'un prieten comun. Hume îi răspunde foarte 
elegant şi îndemânatic, lăudându-i sfortarea, dar ferindu-se să 
o judece în esenţa ei, deoarece nu a avut în faţă manuscrisul 
complei. Când o va putea judeca în întregime şi dacă Reid 
va limpezi chestiunile acelea atît de dificile, „în loc de a 
mă socoti nimicit, voiu fi atît de vanitos încât să pretind a 
lua parte la laudele ce vi se vor cuveni; si am să mă gândesc 
că greşelile mele, avînd totuşi o oarecare coherentä, v'au putut 
determina să-mi revizuiti şi să le percepeti utilitatea”. La 
rândul său, Reid se adresează foarte respectuos şi recunoscă- 
tor lui Hume. ,,0 să mă socotesc întotdeauna discipolul 
dvs. în metafizică. Am învăţat din scrierile dvs. privitoare 

la aceste chestiuni mai mult decît din toate celelalte 'scrieri 
puse laolaltă” 2). 

Reid a fost o fire timidă, iar pe sine s'a judecat întot- 
deauna cu multă modestie. În lecţia inaugurală de la Uni- 
versitatea Glasgow, continuatorul lui Francis Hutcheson şi Adam 
Smith, declară că „voiu fi întotdeauna dornic să primesc lu- 
mină din orice loc... şi gata să-mi schimb opiniunile în faţa 
„unei convingeri”. 

Trăeşte retras în mijlocul familiei, iar ca profesor nu 
captivează studenții, fiind un vorbitor rece, monoton, potolit. 
Este respectat de studenţi, dar nu admirat sau iubit. Așa 
reiese din cele scrise de studentul şi mai apoi continuatorul său 
Dugald Stewart. Are câţiva prieteni buni, printre care şi Lor- 
dul Kames, cu care şi colaborează. Când, în 1774, Lordul îşi 
publică Schița Istoriei Omului, Reid îşi va tipări, ca o anexă 
în volumul al doilea al cărţii, pe şaptezeci de pagini, O scurtă 
dare de seamă asupra Logicii lui Aristoteles, cu observații. 
Acestea sunt lucrurile publicate de Reid cît timp a fost pro- 
fesor. 

După ce se retrage din învățământ, publică în 1785 şi 
1788 încă două volume Essays on the Intellectual Powers of 
Man (Eseuri despre puterile intelectuale ale omului) şi Essays 
on the Active Powers of Man (Eseuri despre puterile active 
ale omului), în care sunt strânse o bună parte din prelegerile 
sale. Mai scrie cîteva studii pe care le citeşte la societatea fi- 
losofică de la Glasgow, printre care nişte observaţii asupra 
Utopiei lui Sir Thomas More, altele asupra primejdiei ino-- 
vatiunilor politice (în legătură cu revoluţia franceză), iar ul- 
tima sa manifestare metafizică este studiul On Power (Despre 
putere), prezentat acestei societăţi filosofice în 1792. După 
ce lucrase atât de limpede şi de tenace până şi în anii înaintați 
ai bătrâneţii, ducând o viaţă ordonată, onestă şi senină, dar 
izolată, mărginită şi lipsită de curiozitate faţă de vremea 
sa (ignorase revoluțiile spirituale ale contemporanilor săi Di- 
derot, Condillac şi Kant), Thomas Reid moare în 1796, lä- 
sând lumii amintirea unui om, despre care, cum bine spune 
A. Campbell Fraser, se va putea spune că a păcătuit con- 
siderându-se mai puţin filosof decât era în realitate. Un om 
care vede în genialitate pricina multor erori Şi teorii false nu 
se putea comporta astfel. Filosoful bunului simţ se cuvenea 


1) A. Campbell Fraser, Thomas Reid. Famous Scots Series, pp. 58—61, 

să se supuie bunului simţ, întruchipând pe omul obișnuit, chiar 
dacă era mai mult. Probabil că el nu a putut aprecia portretul 
ce i-l făcuse Raeburn, pentrucă îl înobilase prea mult. 


Filosofia lut Reid este clară și bine argumentată. Reid 
nu combate judecätile lui Hume, ci fundamentele scepticismu- 
lui său, dovedindu-le netemeinicia. Rezultatele sceptice ale lui 
Hume sunt 'urmările „teoriei ideale” pe care Locke a luat-o 
de la Descartes. Reid se întreabă: „ce evidenţă am eu în fa- 
voarea acestei doctrine că toate obiectele cunoaşterii mele sunt 

- idei în spiritul meu?” Locke, Berkeley şi Hume afirmaseră 
că obiectele 'cunoaşterii imediate sunt idei sau (în cazul lui 
Hume), impresii în spiritul nostru. Dar în felul acesta, ei 
nu mai puteau explica isau susține existența unor obiecte în 
afara spiritului, sau relaţiile dintre obiecte. Reid combate cele 
două principii ale „teoriei ideale”, formulate de Hume si re- 
cunoscute a fi temeliile filosofiei sale: percepțiile noastre dis- 
tincte sunt ,,existente distincte”; și „spiritul nu percepe ni- 
ciodată o legătură (connection), între existenjele distincte”. 
Hume nu a putut renunţa la aceste două principii, dar Reid, 
ca dealtfel și Kant, nu numai că va renunţa la ele, dar le va 
dovedi netemeinicia. 

De la începutul cărţii Inquiry into the Human Mind on 
the Pprinciples of Common Sense, Reid combate „sistemul'” 
sau „teoria? ideală, accentuînd că procesul percepției nu în- 
cepe prin idei, ci prin judecăți. Cunoaşterea sensaţiilor per se 
sau simpla aprehensiune nu-i decît o abstracţie pe care o 
putem degaja ulterior prin analiza judecății originare. A avea: 
însă o sensatie dintru început, înseamnă a avea totodată cu- 
noaşterea unui obiect present ca ceva corelat cu noi. ,, Natura 
nu ne înfăţişează aceste idei separat, pentru a fi compuse de 
noi”, ci ea ni le înfăţişează corelate. ,,Simpla aprehensiune 
(adică cunoaşterea sensaţiilor în ele înseși), se săvârşeşte re- 
zolvând şi analizând o judecată simplă si originară”. Judecata 
este unitatea primordială a cunoaşterii şi nu ideia. Această 
judecată, credință sau cunoaştere întovărăşește sensatia şi nu 
poate fi definită, așa cum nu poate fi definită nici sensatia. 
Dar „fiecare operaţiune a simţurilor implică, prin natura ei, Ju- 
decata sau credința, la fel ca si simplele aprehensiuni”. 

Iată chipul în care Reid a anulat existenţa distinctă a ideilor, 
declarând-o o abstracţie şi așezând judecata drept elementul 
primar al cunoaşterii. Noi nu avem mai întîi sensati pe care 

să le referim, apoi, la un subiect şi la un obiect. A avea o 
sensatie înseamnă a avea totodată şi cunoaşterea unui obiect 
actual, ca ceva corelat cu noi; înseamnă că dintru început noi 
trecem într'o lume reală şi permanentă, sensatile fiind mai 
mult semnele acestei lumi. „Nu având mai întâi noţiunea de 
spirit şi noţiunea de sensatie şi apoi comparându-le împreună, 
percepem noi pe ca dintii ca având relaţia unui subiect. sau 
substrat, şi pe cealaltă relaţia unui act sau unei operaţii; dim- 
potrivă, unul din lucrurile la care ne referim, adică sensafia, 
ne sugerează atît corelatul cît şi relaţia”. 

Sensaţiile ne sugerează calitățile ce există în obiectele 
externe, fără a semăna cîtuşi de puţin cu aceste obiecte, deoarece 
sensaţia este diferită de „percepția obiectelor externe”, pe 
care o întovărăşeşte. Privită în ea însăşi, sensatia este un 
act al spiritului şi nu are un obiect distinct de act. Dimpotrivă, 
percepţia este un act de cunoaştere al cărui obiect este lucrul 
extern real. Sensafia ne sugerează noțiunea şi încrederea, a- 
dică ne furnizează acele ,,sugestiuni naturale” sau „judecăţi 
de natură”, necesare constituirii experientii noastre. Sensaţiile 
sunt rezultatul constituției moastre şi principiile (sau noţiunile 
sau credinţele), pe care ni le dau ele nu sunt propriu “zis din 
domeniul rafionärii, ci al bunului simţ. „Prin ce principii de 
logică săvârşim noi aceste inferente, este imposibil de arătat. 
Constituţia noastră ne inspiră în mod imediat judecätile naturale, 
care deci nu sunt dobândite, cum credeau predecesorii lui Reid, 
prin comparatia dintre idei sau percepînd potrivirile și nepo- 
trivirile dintre ele”. 

Prima sugestie naturală sau judecată este referința sen- 
satülor la un gu sau spirit. „Gândirea trebuie să aibă un su- 
biect şi să fie actul unei fiinţe gînditoare... Sensaţiile şi gîndi- 
rile noastre ne 'sugerează noțiunea unui spirit, încrederea în 
existenţa lui, precum şi relaţia lui cu gândurile noastre”. Deci 
sensatia ne dă cunoaşterea unui obiect, conştiinţa relatiei obiec- 
tului cu noi, precum şi simţământul existenţi pbiectului. Dar 
orice „început de existenţă sau orice schimbare în natura, ne 
sugerează noțiunea unei cauze”, şi această Judecată este, iarăşi, 
implicată în procesul penceptiv. Când mirosim un trandafir, 
mirosul semnifică două lucruri: „întîi, o sensatie care nu poate 
avea existență decît cînd e percepută şi care nu poate fi decît 
într'o fiinţă simfitoare sau spirit; în al doilea rînd (mirosul), 
semnifică o putere, o calitate sau o virtute aflată în tran- 
dafir, sau în efluviile (effluvia), pornite din el, nu care are o 

existență permanentă, independentă de spirit şi care, prin felui 
cum este constituită natura, ne produce sensatia din noi. Prin 
constituția originară a naturii noastre, noi suntem siliți să cre- 
dem deopotrivă că există o cauză permanentă a sensaţiei... 
şi că experienţa ne determină s'o atribuim trandafirului (ex- 
perience determines us to place it in the rose). 

Aşadar, chiar în calităţile numite secundare există două 
elemente: sensaţiile şi calităţile externe ce sunt indicate de 
sensaţii. Cu atât mai mult, în calitățile primare unde nu avem 
numai simțământul vreunei puteri sau virtuţi a obiectului inde- 
pendent de spirit, dar chiar cauza sensaţiilor”' 1). 

Filosofia lui Thomas Reid se caracterizează, aşadar, prin- 
tro restabilire a percepţiei ca percepţie, spre deosebire de 
idealismul senzaţional sau de idealism în genere. Sensaţia ră- 
mâne ca o stare subiectivă şi ca o condiție a percepției, dar 
cunoaşterea începe sau se constitue cu percepţia. Cunoaşterea 
e obiectivă, reală, implicând un subiect cunoscător şi un 
obiect independent de el. Ideile nu sunt operaţiile unui spi- 
rit, cum credeau predecesorii lui Reid, ci obiectele acestor 
operaţiuni. Nu numai ispiritele au existenţă, dar şi obiectele 
externe. Spiritul percepe o legătură reală între obiecte, căci 
acele impresii sau dei izolate cu care începe cunoaşterea la 
Locke şi Hume sunt abstracții sau ficțiuni. Unitatea cunoas- 
terii este judecata. 

Reid reafirmă ceea ce Berkeley şi Hume aboliseră: dis- 
tinctia între calități primare şi calităţi secundare. Atacând per- 
ceptia reprezentativă (Reid tăgădueşte că ar exista imagini 
ale lucrurilor externe, în spirit), filosoful de la Aberdeen 
şi Glasgow şi, în mai mare măsură încă, şcoala scoțiană par 
a menţine independenţa lumii materiale, implicând doctrina ce- 
lor două substanţe. Aceasta a determinat pe unii critici să 
vorbească de dualismul natural al şcoalei scoțiene. Alţii, ca 
A. Seth Pringle Pattison, susţin, însă, că menţinând teoria 
percepției imediate, filosofia scoțiană distruge, oarecum, în- 
străinarea materiei de spirit şi deci anulează dualismul. Dar 
tocmai teoria percepției imediate este confuză la Reid, care 
întrebuinţează şi acel termen ambiguu ,,sugereazä”, prin care 
ne arată chipul în care constituţia spiritului nostru ne asigură 
1) Toate citatele de pină aici se găsesc în Reid, Works, ed. Hamilton 
pp. 106—130. Prezentarea aceasta a doctrinei lui este, deasemenea, îndato- 
rată următorilor autori; A, Seth Pringle-Pattison, Schottisch Philosophy : 


W. R. Sorley, A History of English Philosophy; şi A. Campbell Fraser, 
Thomas Reid, 

cunoaşterea lumii externe. Cealaltă teză esenţială a filosofiei 
lui Reid este afirmaţia că unitatea cunoaşterii este un act al 
judecății. Natura nu ne prezintă elementele separat pentru a 
fi compuse de noi, ci ni le înfăţişează legate şi compuse în 
judecată. Judecata este, prin urmare, dovada obiectivităţii cu- 
noaşterii. Noi nu începem cu analiza conţinutului percepţiei, 
ci deadreptul cu percepţia, care pe lângă simpla aprehensiune 
conţine, după cum am văzut, recunoaşterea existent obiectului 
şi a corelatiei lui cu noi. Percepția înseamnă fixare sau for- 
mare, dându-ne noțiunea unei lumi reale și permanente. 

Reid a fost primul filosof care a răspuns temeinic obiec- 
Hilor lui Hume. Prin acestea, el se situiază alături de Immanuel 
Kant, fără să aibă, fireşte, grandoarea şi forța de construcţie 
arhitectonică a filosofului german. Dar în anumite aspecte ale 
filosofiei sale, Reid anticipează pe Kant, cu toate că el nu va 
merge pe linia idealismului, ci mai curând pe aceia a realismu- 
lui. Tezele principale ale filosofiei lui Reid se aseamănă cu 
problematica esteticii „şi analiticii lui Kant. Dar numai în anu», 
mite detalii si procedee. 

In substanța ei, doctrina lui Reid, anulând! teoria ideilor, 
susține o cunoaştere imediată a lumii reale, pe când Kant a 
reconstruit gistemul ideal, dându-i formă raţională şi sprijinul 
unui subiect permanent sau principiu de sinteză. Reid este numit 
de Hamilton un realist natural. Epistemologia sa este realistă, 
pentrucă recunoaşte realitatea lumii externe şi a spiritului în 
adecvatie cu bunul simţ, acel common-sense, de care nu vor să 
se depărteze nici neo-realistii contemporani. 

Totuşi, expresia aceasta, common-sense, a pricinuit şi va 
mai pricinui multe neînțelegeri şi interpretări greşite. După 
cum observă Sorley, Reid a admis anumite principii ale cunoas- 
terii, nu pentrucă ele sunt acceptate de către vulg, ci deoarece 
„Constituţia naturii noastre me face să credem în ele”. Prin ur- 
mare, el a ajuns la teoria sa, fără a se întemeia pe consensul 
public (cum credea Kant), ci printr'o analiză a experienții 
omenești, a puterilor ei. lar A. Seth Pringle Pattison ne arată 
că doctrina lui Reid şi a şcoalei scoțiene este o filosofie a 
bunului simţ, care se opune interpretărilor idealiste ale expe- 
rienţii omeneşti. Astfel fiind, ea rămâne o filosofie si nu o 
simplă întrebuințare a bunului simţ împotriva idealismului. 

Intr'adevăr, în Essays on the Intellectual Powers of Man, 
Reid nu opune bunul simţ raţiunii sau filosofiei în genere, ci 
numai unei anumite filosofii. Pentru el bunul simţ (common- 

sense), înseamnă judecata, chiar dacă filosofii îi dau un alt 
înţeles. „Este absurd să crezi că poate fi o opoziţie între ra- 
fiune şi bun simţ. Bunul simţ este primul măscut al Raţiunii; 
şi amândouă sunt îndeobşte (commonly), unite în limbaj şi în 
scris, fiind inseparabile în natura lor. Raţiunii noi îi atribuim 
două funcțiuni (offices), 'sau două grade. Primul, de a ju- 
deca lucrurile evidente de la sine; al doilea, de a conduce la 
concluzii ce nu sunt evidente, pornind de la cele evidente. Pri- 
mul grad este domeniul, şi singurul domeniu, al bunului simț 
şi deaceea el coincide cu rațiunea pe de-a ntregul, fiind doar 
un alt nume pentru o ramură sau un grad al raţiunii”. (op. 
cit, Essay VI. Of Judgment, Ch. II On Common Sense). 

Totuşi, alteori, Reid crede în temeinicia principiilor sale 
pentrucă „toți oamenii cari posedă o înțelegere comună sunt 
de acord cu aceste principii”. Aceasta este pricina pentru care 
Reid este considerat adesea ca un adept al cunoaşterii vulgare 
şi naive împotriva filosofiei. Şi această aparenţă mai este 
susținută şi de faptul că, într'adevăr, alți gânditori din şcoa- 
la scoțiană, ca Oswald și Beattie, au apelat într'un chip putin 
ştiinţific sau filosofic la mărturia bunului sumt. (Intr'un ar- 
ticol din Mind, Aprilie 1895, Profesorul Sidgwick a reliefat 
confuzia lipsită de simţ critic pe care Kant o săvârşeşte iden- 
tificând pe Reid cu Oswald şi Beattie în ceea ce priveşte ape- 
Jul la bunul isimţ sau la simţul comun). 

Realismul natural al lui Thomas Reid a recunoscut reali- 
tatea lumii externe, realitatea cunoaşterii noastre, ca şi exis- 
tenta spiritului, „care gândeşte, îşi aminteşte şi rationeazä”. 
- Dar Reid nu a mers până în adâncul tuturor problemelor, ci s'a 
îndeletnicit mai mult cu cunoaşterea sau epistemologia şi aici 
şi-a dat măsura puterii sale de cugetare și observaţie. 

Şcoala scoțiană şi-a avut continuatori şi în generaţiile ur- 
mătoare. Elevul lui Reid, Dugald Stewart (1753—1828), 
timp de douăzeci de ani profesor de filosofie morală la Uni- 
versitatea din Edinburgh, a avut o mare influenţă asupra stu- 
dentilor săi, ca și asupra societăţii scoțiene, engleze şi ame- 
ricane, din vremea sa. A publicat numeroase lucrări, printre 
care Elements of the Philosophy of the Human Mind (Ele- 
mente ale filosofiei spiritului omenesc) 3 vol., 1792-1814 şi 
1827, Outlines of Moral Philosophy (Studii de filosofie mo- 
rală), Philosophical Essays (Eseuri filosofice), The Philosophy 


of the Active and Moral Powers (Filosofia puterilor active şi 

morale), precum si dări de seamă asupra vieţii şi operei lui 
Adam Smith, Robertson şi Reid. 

Student al lu Reid, el i-a rămas urmaş si în filosofie, 
evitând, însă, să întrebuinteze noțiunea de common-sense, aşa 
cum la rândul său, Reid se ferise să întrebuinfeze cuvântul 
idee. Ín loc de bunul simţ, el vorbeşte despre „legile funda- 
mentale ale credinţei omeneşti, sau elementele primare ale ra- 
tiunii omeneşti”. Se deosebea de Reid, apropiindu-se în unele 
privințe de şcoala empirică. Sorley îi descrie opera ca destul 
de mediocră, deşi limpede si plină cu discuţii şi polemici, ce nu 
au depăşit interesul generaţiei sale. Prin el nu s'a realizat niciun 
progres în gândire. Cam tot astfel l-a privit pe Dugald Stewart, 
odinioară, şi Schopenhauer, care apreciază în chipul următor pe 
Reid şi pe elevul său: „cea mai bună si cea mai inteligentă 
expunere a naturii (şi esenţii conceptiunilor pe care am putut 
s'o găsesc undeva este în Eseurile asupra puterilor spiritului 
omenesc ale lui “Thomas Reid. Aceasta a fost apoi condamnată 
de către Dugald Ştewart în Filosofia spiritului omenesc. Pentru 
a nu strica hârtia, voiu observa pe scurt că în ceeace-l pri- 
veste pe Stewart, el aparţine acelei largi categorii de oameni 
cari au obţinut o nemeritată reputație prin favoruri şi prieteni, 
și, prin urmare, nu pot decât să sfătuiesc ca nimeni să nu-şi 
piardă măcar un ceas cu mâzgâlelile unui scriitor atât de su- 
perficial”. (în Lumea ca voinţă şi reprezentare). 

O poziţie intermediară între asociationismul lui Mill şi 
doctrina scoalei scoțiene a avut Thomas Brown (1778-1820), 
care a fost urmașul lui Stewart la catedra de la Universitatea 
din Edinburgh. Brown a fost un tânăr strălucitor şi precoce, care 
în scurta=i viaţă s'a dedicat deopotrivă poesiei si filosofiei, 
ajugând la o faimă deosebită graţie unui stil ales, unor analize 
pătrunzătoare (deşi îndatorat mult altor gânditori, printre care 
și lui De Tracy) şi elocventă. Aşa mi-l descriu unii critici, care 
au grija să arate că Brown a contribuit la propăşirea psi- 
hologiei. 

La douăzeci de ani a publicat Observations on the Zoo- 
nimia of Erasmus Darwin, iar, mai târziu, un volum mic Ob- 
servations on the Nature and Tendency of the Doctrine of Mr. 
Hume concerning the Relation of Cause and Effect, pe care 
l-a mărit în edițiile următoare. Cauzalitatea este, pentru el, 
numai o simplă şi uniformă antecedentä în orice obiect. Dar 
există şi o credinţă instinctivă care ne spune că atunci când 
circumstanțele precedente ale unui caz suni identice, circum- 

stantele ce vor rezulta vor fi si ele la fel. El consideră ,,filo- 
sofia spiritului” ca jo ştiinţă a analizei. Totodată, respinge 
doctrina facultăţilor mintale, susţinută de anumiţi filosofi. Me- 
moria sau comparaţiunea sunt asemănări între clasele faptelor 
mentale. În Lectures on the Philosophy of the Human Mind, 
publicată după moartea isa, aceste principii sunt aplicate amä- 
nuntelor percepţiei şi cunoaşterii. Brown a făcut importanta 
deosebire dintre simţul muschiular si pipăitul propriu zis; şi 
a susținut că extensiunea este cunoscută printr'o succesiune 
de sensaţii muschiulare, iar lumea externă printr'un număr de 
sensaţii constitutive. Dar a păstrat încrederea în existența reală 
a obiectelor fizice, pe temeiul că ele sunt implicate în intuitiva 
noastră credinţă în cauzalitate. 

După Brown, filosofia scoțiană cunoaşte o perioadă de 
stagnare. Dar între timp, ea începe să fie cunoscută în Europa. 
Prin Royer Collard ea devine apreciată în Franţa si în special 
filosofia lui Reid, care este tradus în 1828 dk către Jouffroy. 
Cel mai entusiast valorificator al filosofiei lui Reid în Franţa 
este Victor Cousin. In Scotia, Sir William Hamilton 
(1788-1856) va căuta o sinteză între filosofia germană şi fi- 
losofia scoțiană, între Kant şi Reid, şi totodată va publica 
operele lui Reid (1846), aducând astfel un pios omagiu în- 
sufletitorului şi celui mai vrednic reprezentant al şcoalei sau 
filosofiei scoțiene, rămasă în istorie, pe bună dreptate sau nu, 
drept şcoala Bunului Simt. 


Iluminismul francez!) 


Acţiunea filosofică, pe care istoria gândirii omeneşti a, 
intabulat-o în paginile ei sub denumirea caracteristicä de mișcarea: 


1) Termenul de iluminism, întrebuințat în acest capitol şi în altele 
următoare, este menit să provoace nedumeriri şi să dea naştere la confuzii, 
Aşa cum îl întrebuinţăm în volumul de faţă, el nu are semnificarea de vi- 
ziune mistică, de intuire instantanee şi imediată a unor forte absolute, ci 
prin termenul de iluminism vrem să exprimăm ceeace germanii înţeleg prin 
Aufkldrung, francezii prin lumière, englezii prin enlightened age şi italienii 
prin illuminismo. Iluminist este omul care-şi intemeează credinţele, părerile, 
regulele de purtare, pe propria sa rațiune. El este adversarul autorităţii 
celor vechi, adversarul oricărei doctrine impuse de Biserică, nu se supune 
nici unei tradiţii, nici şcolare, nici sociale, nici juridice, nici filosofice. Filo- 
sofii iluminişti se bazează pe rațiune, dar resping factorii apriorici şi siste- 
mele bazate pe aceşti factori. Luminile lor se desvoltă prin aplicarea rațiunii 
la experienţă, prin observaţie. Iuminiştii sunt pentru toleranța religioasă şi 
în fenere pentru exprimarea liberă a opiniilor, atâta vreme cât acestea nu 
au un caracter sedifos şi nu sunt menite să turbure ordinea publică. Dealt- 
fel, cititorul îşi va face o idee mai complectă despre iluminism, citind capi- 
tolele respective din prezentul volum. (S. R. F.). 

iluminismului francez, este cuprinsă între anii 1740 şi 1780, adică 
în epoca de mare răsunet istoric şi cultural, în care aveau să 
se plămădească criteriile şi orizonturile doctrinare ale Marei 
Revoluții. 

Peisagiul spiritual şi social al acestei epoci se deosebeşte 
mult de al celorlalte. Viaţa intelectuală ia înfăţişeri febrile. In 
cuprinsul ei, filosofii şi, bineînţeles împreună cu ei, disciplina, 
pe care o reprezentau ocupă locuri centrale. Gândirea filosofică, 
desprinzându-se din făgașul liniştit şi solemn al atitudinilor strict 
speculative, începe să coboare în frământarea luptelor sociale, 
tinzând să devină, în cuprinsul acestora, o veritabilă armă de 
luptă. Forţele spiritului îşi adaugă astfel o misiune nouă, 
pe care n'o avuseseră fp trecut decât în chip cu totul îndepărtat, 
şi anume: de a combate instituţiunile trecutului şi de a statornici; 
în locul traditionalismului lor inveterat, temeiuri spirituale care; 
să ducă la o nouă concepţie şi la o nouă' organizare a lumii. În 
sprijinul acestei sträduinte, venea întreaga mişcare culturală a 
vremii. Astfel, este de notat că progresul ştiinţelor materiale de- 
venea din zi în zi mai evident. În felul cum se desfăşura, el 
putea să lărgească simţitor orizonturile de înţelegere ale minții 
cercetătoare şi să dea descoperirilor în curs o întemeere exactă, 
jesută aproape în întregime pe realități palpabile. In domeniul 
explicărilor spirituale, sensualismul englez impusese credinţa 
că ideile nu reprezintă valori îndreptăţite de adevăr decât în 
măsura în care au rezultat, în conştiinţa noastră, pe baza unor 
experienţe efective şi neîndoelnice. În fine, teoriile noui privitoara 
la dreptul natural, în opoziţie cu principiul autorităţii aşa cum 
fusese înțeles până atunci si cum era încă practicat de către 
instituțiile în fiinţă ale societăţii din vremea aceea, deschideau, în 
cuprinsul acţiunilor social-politice, perspective îndrăsneţe, care 
cereau, prin matura şi prin înlănţuirea lor structurală, traduceri 
imediate și evidente în fapte pozitive. 

Asistăm, în această epocă, la o mare efervescenţă spirituală. 
In fruntea mişcării astfel începute, filosofii devin campionii au- 
torizafi ai unei întinse reţele de campanii si polemici, care nu se 
opresc însă în cercurile restrânse ale specialiştilor, cj se difu- 
zează larg, angajând în frământarea lor întreaga pătură intelec- 
tuală şi provocând, din această cauză, reactiuni energice din partea 
autorităţilor civile şi eclesiastice. 

In această atmosferă de luptă de idei, poziţia intelectuală 
şi socială a „„filosofului” înregistrează, faţă de trecut, modificări 
sensibile. Nevoia de cunoaştere îl stăpâneşte casi până acum, 

dar nu numai pentru ea însăși şi pentru emoția spirituală a 
constructiunilor dialectice, ci şi pentru chipul în care aceasta 
ar putea să dea la iveală o măsură practică, a fericirii şi a echi- 
librului social. Astfel, „filosoful? din această epocă ne apare 
ca un adversar declarat al prejudecätilor şi, deopotrivă, ca un 
propovăduitor hotărît al luminilor, înţelese în chipul unui sistem 
de valori noui, cu tincturäà liberal-revolutionarä, menite să aducă 
gândirii și moravurilor sociale ale vremii întemeeri spirituale 
premenite, care să dea curs descătușării şi emancipării lor. 

Aceste fapte contribuesc cu stilul preocupărilor vremii să 
poarte câteva înfățișeri caracteristice. Atacul despre care vorbim, 
purtat împotriva prejudecätilor sociale şi teologice, nu avea 
în vedere numai ideile sau credințele pe care se întemeiau, ci, 
deopotrivă, şi pe oamenii care le reprezentau. Deaceea, în mod 
fatal, mişcarea ideologică a vremii are un caracter violent, de 
polemică şi de pamflet. În desfăşurarea acestei mişcări, opinia 
publică începe să aibă un rol de frunte. Acţiunea despre care 
este vorba o priveşte de-adreptul. La rândul ei, pentru succesul 
social pe care îl urmărește, — aceasta pentru a da câştig 
propriei ei raţiuni de a fi — filosofia despre care este vorba are, 
şi ea, tot interesul de a solicita şi de a-şi organiza sprijinul însu- 
fletit al opiniei publice. Din acest paralelism de interese vor 
avea să decurgă câteva consecințe fireşti și concludente, de 
natură să, alcătuiască, totdeodată, elemente caracteristice ale 
nouei ideologii iluministe. Filosofia care începe acum va avea 
să se afirme într'o formă potrivită, pe înţelesul câtor mai! mulți 
şi pe măsura sensibilităţii generale. Tehnica si logicismul sco- 
lastic încep să fie părăsite curajos, împreună cu o anumită cre- 
dintä curentă până atunci, că intimitatea culturii în general şi a 
filosofiei în special, nu pot să aparţină cu adevărat decât unui 
număr restrâns de iniţiaţi, în chipul unei vocatii sau al unei dotări 
speciale. În locul scolasticismului răsare cultul ideilor clare, 
spuse în modul cel mai limpede posibil, iar în locul dotării spe- 
ciale, despre care pomeneam mai sus, răsare credința contrarie 
că, dimpotrivă, bine condus, orice spirit este în stare să înțeleagă, 
la un nivel multumitor, valorile de ordin filosofic care privesc 
soarta și fericirea omului. 

Este interesant de remarcat discrepanta care se afirmă 
insistent, între filosofie şi forurile clericale. Începând din se- 
colul al 16-lea, filosofii nu mai reprezintă doar figuri austere de 
catedră, ci apar şi ca scriitori liberi, proveniţi din clasele mij- 
locii şi chiar din clasele de jos. Această tendinţă, se accentuiază 


www.dacoromanica.ro 


Iluminismul francez 429 


treptat-treptat în secolul următor, pentruca să capete trăsături 
definitive în cuprinsul celui de-al 18-lea. Încercări de a nu mai 
socoti filosofia ca o subordonată a teologiei, ci dimpotrivă, de-a 
o încorpora pe aceasta filosofiei, se iviseră, cum ştim, mai de- 
mult. Totuşi, pe lângă cele care îşi fac drunt acum, în secolul 
al 18-lea, acestea nu sunt decât forme timide, simple ,,viziuni”, 
cu un cuprins de realitate abia conturat. Filosofii secolului „lu~ 
minilor” se depărtează de tradiția universitară, îmbibată de 
scolasticism și de un anumit spirit metafizicist, caracterizat prin 
izolare dogmatică, de înfăţişarea şi înlănțuirea pozitivă a lucru- 
rilor. Aparţinând în majoritatea lor claselor burgheze — aflate 
întrun moment de evoluţie în care trebuiau să muncească încă 
din greu pentru a consolida formele misiunii lor istorice — 
filosofii epocei construesc despre soarta omului și despre pro- 
blema universului în general o concepție energetică, întemeiată 
pe un spirit pozitivist, doritor de acţiune evidentă şi adversar 
declarat al speculatiunii dialectice. Dorinţa de bază, care îi 
însufleteste pe aceştia, este aceea dea se dovedi utili oamenilor, 
de a le construi soaria pe o măsură mai reală a vieţii şi, astfel, 
de a împăca gândirea lor intimă cu ştiinţa şi cu practica ei. 

Nu este locul să ne pronuntäm, aici, dacă aceste ohientări 
spirituale au fost de natură să ridice sau sä scoboare prestigiul 
cugetării filosofice. În primul rând, faptul implică aprecieri de 
ordin istoric şi sociologic. In epoca de care ne ocupăm, nece= 
sitatea unei ideologii care să se înfățișeze astfel, răsturnând re- 
volutionar pe cea de dinaintea ei, era neîndoelnică. Ca atare, 
filosofia menită să se afirme sub semnul ei nu putea fi isbită 
şi mici măcar ameninţată de artificialitate. Incadratä în realităţi 
de o covârșitoare semnificaţie istorică, forma în care o cunoaştem 
era cea mai potrivită în care putea să se afirme, judecând, 
pe de o parte după natura conditiunilor determinante ale vremei, 
şi, pe de altă parte, după chipul în care avea să ia parte,în mod 
necesar, la transformările sociale ale epocei. 

Încercând să străbatem, în linii mari, în spiritualitatea filo- 
sofică alimentată şi determinată de aceste tendințe, vom avea 
de desprins, în cadrul epocii care ne interesează, trei 'aspecte 
fundamentale: influența engleză, sensualismul, scepticismul şi 
materialismul. In paginile ce urmează, vom trece în revistă în- 
fățişarea generală a doctrinei pe care o tratează fiecare dintre 
aceste aspecte, aşa cum rezultă din scrierile principalilor lor 
reprezentanți. 

1. — Influenţa engleză. 


In vreme ce David Hume se gândea să treacă în Franja 
pentru a medita mai în linişte la lucrarea sa principală, doi Fran- 
cezi se îndreptau spre Angla, cu scopul de a studia, acolo, 
instituţiile, organizările şi doctrina generală de viaţă care făcu- 
seră, din acest colţ de lume, punctul celor mai interesante realizări 
sociale și politice ale vremii. Această călătorie a fost fructuoasă. 
Întorcându-se din Anglia, cei doi gânditori au adus cu ei idei 
numeroase și noui, în ce privește atitudinea filosofică, concepţia 
religioasă, instituţia bisericei şi organizarea Statului, pe care 
aveau să le propovăduiască în ţara lor. 

Aceşti doi Francezi erau: Montesquieu şi Voltaire. 
Opera lor deschide, în istoria spiritualitäiii europene, temeiuri 
adânci, hotärîtoare, pentru o nouă doctrină filosofică, care să 
stea la baza organizărilor politice şi sociale şi care să dea omului, 
despre el însuşi, o concepție mai largă şi mai în acord cu legile 
naturii din care este alcătuit. 

Montesquieu (Charles de Secondat, baron de 
la Brède et de Montesquieu) sa născut într'o loca- 
litate din preajma oraşului Bordeaux, în anul 1689. In 1714, a 
fost mumii consilier, iar în 1716 preşedinte pe viaţă al parla- 
meniului oraşului. În 1728 şi-a vândut această demnitate, pentru 
a se putea deda, în mai mare libertate, studiului. A călătorit 
mult: în Italia, Elveția, Olanda si Anglia. Aceste călătorii au 
fost hotărâtoare pentru munca şi convingerile sale istorico-so- 
cialo-filosofice. În 1734, a publicat Considérations sur les causes 
de la décadence des Romains, iar în 1748 lucrarea sa fundamen- 
tală l'Esprit des Lois. A colaborat, într'o măsură restrânsă însă, 
şi la redactarea Enciclopediei. A murit în anul 1755. 

Despre l'Esprit des Lois, s'a zis că este tot ce s'a scriş mai 
de autoritate, în domeniul politicei, dela Politica lui Aristotel 
încoace. Ce idei de bază cuprinde şi ce a putut să justifice, 
în mintea celor care au gândit-o, o asemenea asertiune ? 

În toate timpurile, diversitatea legilor a alimentat, despre 
Justiţia omenească, o concepţie sceptică. Mulțimea atât de mare 
şi de variată a legilor este de natură să dovedească, prin aceasta, 
caracterul lor convenţional şi artificial. Faţă de această consta- 
tare, calea cea mai adevărată pentru găsirea unei unităţi salutare, 
care să dea raporturilor omeneşti o disciplinare sigură şi morală, 
era văzută în afirmarea hotărâtă a unui drept natural, menit să 
răstoarne pe cel convenţional în fiinţă. Concepţia curentă a 

vremii, în această materie, se contura deci destul de evident: 
dreptul natural era indicat ca dezideratul ideal care să repre- 
zinte o valoare unică şi universală, iar în ce priveşte diversi- 
tatea legilor în fiinţă, aceasta era condamnată cu tărie, fiind 
socotită ca o domnie neîndoelnică a arbitrariului. 

Montesquieu neagă puterea de adevăr a acestui antago- 
nism, pe care îl găseşte în atmosfera spirituală a timpului 
său. El crede că, în mulţimea de moravuri pe care si le dau sau 
le practică, oamenii nu sunt conduşi numai de fanteziile lor, 
ci dimpotrivă, că sunt conduşi şi de rigori obiective, care fac 
ca iecare dintre legile considerate să depindă, în vreun fel sau 
altul, de toate celelalte. In această înläntuire uriaşă nu dictează 
— aşa cum s’ar părea — numai întâmplarea sau arbitrariul, 
ci, înainte de orice, o necesitate de neîndepărtat a lucrurilor. 
De aici propozitiunea celebră, care rezumă aproape toată doctrina 
lucrării: „în semnificaţia lor cea mai largă, legile sunt raporturi 
necesare care derivă din natura lucrurilor”. Este o propozitiune 
importantă, pe care o complectează cu precizarea la fel de cardi- 
nală: „înainte dea fi existat legi propriuzise, existau însă raporturi 
de justiție posibile”. Legislatiunile în fiinţă — de ordin politic, 
civil, etc. — sunt realizări necesare, în funcţie de o serie de 
factori diferiţi, care pot să varieze după conditiunile de spaţiu ale 
cosmosului, sau după conditiunile de timp ale istoriei: forma de 
guvernământ, diferitele forme de libertate politică, glimatul 
sau matura teritoriului, precum şi o serie de condițiuni căpătate 
în decursul experienţei sociale, cum sunt moravurile, comerţul, 
întrebuinţarea monedei, credinţele religioase, etc. Necesitatea 
acestor relatiuni nu decurge mecanic, sau fatal, pe deasupra 
vointelor omeneşti. Nu este vorba deci de o necesitate, oarbă, ci 
de una raţională, în cuprinsul căreia, cu toate imperfectiunile lui, 
omul se strădueşte totuşi să găsească, prin frământări sufleteşti 
şi intelectuale, legile care să corespundă, în chipul cel mai po- 
trivit, împrejurărilor istorice pe care le străbate. 

Montesquieu își află locul său firesc între filosofii seco- 
lului XVIII prin chipul cum a încercat să stabilească, în cărțile 
lui, doctrina liberalismului. Prin aceasta, n'a urmărit o, preo- 
cupare speculativă, ci o problemă practică: stabilirea unor 
sisteme de legi, menite să realizeze maximum de libertate, în 
cadrul dat al conditiunilor cosmice şi istorice legate de viaţa 
naţiunilor interesate. În privinţa aceasta, el consideră tonstitutia 
engleză ca pe modelul cel mai autorizat. Ea îi dă impresia celei 
mai potrivite legiuiri pentru realizarea libertăţii, prin faptul că, 

în cadrul ei, puterile publice sunt separate între ele, fiecare 
având raza ei precisă de atribuţiuni, trebuind să se controleze 
reciproc şi, astfel, putând să realizeze un echilibru sigur al 
interdependenjei lor mutuale. 

Preocuparea de căpetenie a gânditorului nostru se desfă- 
şoară în jurul reformelor pe care le crede necesare, pentru a 
da Franţei un regim adevărat de libertate, în acord „cu condi- 
jiunile specifice aie istoriei şi putinţelor ei de viaţă. Analizând 
starea de lucruri din timpul lui Ludovic XIV, lasă să se în- 
jeleagä că regimul absolutist nu este cel mai fericit, deoarece, 
tendinţele sale lărgindu-se, ţara ar putea fi împinsă pe panta 
despotismelor periculoase, de tipul celor din Orient. Există 
trei forme posibile de guvernământ: democrația, monarhia şi 
despotismul. Prima, după ce a cunoscut în antichitate adevărata 
ei epocă de splendoare, nar mai putea reprezenta, astăzi, decât 
un sistem învechit sau chiar perimat. Discuţia care să intereseze, 
va avea să se desfăşoare, deci, cu privire numai la celelalte 
două. Între monarhie si despotism există un antagonism fun- 
damental. Prima se întemeiază pe un respect absolut al legilor. 
Acestea stabilesc un sistem logic de ierarhii, de ordonări şi de 
preemigente sociale, a căror apărare este de natură să întreţină în: 
sufletele locuitorilor, pe lângă dragostea de ţară, şi sentimentul 
onoarei și al demnităţii civice. Dimpotrivă, despotismul cere 
oamenilor mumai ascultare oarbă, şi îşi sprijină puterea, îr 
primul rând, pe chipul în care isbutește să se facă mai temut. 
Pericolul cel mai mare pe care îl pot cunoaşte monarhiile este 
alunecarea lor pe panta exclusivistă a despotismului. Aceasta se 
întâmplă în mod fatal, atunci când ,,un print crede că-şi poate 
dovedi puterea schimbând ordinea lucrurilor în loc de-a o urma, 
când ridică funcțiunile naturale ale unora pentru a le da arbi- 
trar altora” (VIII, 6). 

Idealul visat de Montesquieu este o monarhie temperată, 
a cărei putere și stabilitate să fie independentă de consimțământul 
popular. Este forma de guvernământ cea mai potrivită pentru a 
fine cumpăna exactă a functiunilor, aşa încât să realizeze starea 
de libertate nu prin mijloace forțate, ci prin colaborarea organică 
a forţelor independente în joc. 

In gândirea: sa’ politică, Montesquieu a fost influențat 
puternic de către spiritul fecund şi multilateral al englezului 
John Locke. Acesta credea că legile au o bază contractuală, 
că sunt rezultatul unor acorduri libere şi convenţionale între- 
oameni. Montesquieu adânceşte acest mod de a vedea, adăugân- 

du-i nota prețioasă şi lămuritoare a unui paralelism necesar, 
între condiţiunile cosmice şi cele istorice ale societăților în 
discuție. Aşa cum se prezintă, gândirea lui politico-socială 
constitue o uriaşe pledoarie pentru ideea de libertate, ca bază 
de organizare şi armonizare a raporturilor omeneşti. El n'a 
străbătut departe, în descifrarea de perspective vaste şi deschi- 
zătoare de orizonturi istorice, ci s'a menţinut doar la analiza 
înlănţuirilor simultane, acelea care alcätuesc categoria sfaticei 
sociale, în opoziţie cu aceea a dinamicei sociale, prin care Vico 
va vedea, mai târziu, nu simultaneitatea, ci dimpotrivă, succe- 
siunea genetică a formelor sociale. Libertatea visată de Mon- 
tesquieu nu apare ca o cerinţă isvorâtă direct din natura ome- 
nească, ci ca o formă obiectivă, rezultând din înlănţuirea de 
neîndepărtat a forţelor care iau parte la alcătuirea structurală 
a societăţii. 

François-Marie Arouet, zis Voltaire, fiul unui 
notar, s'a născut la Paris în anul 1694. Şi-a început studiile de 
maturitate, prin a fi elevul Jeswtilor. Fiind forțat să stea în 
Anglia, între anii 1726 şi 1729, a făcut cunoştinţă, în acest timp, 
cu operele celor doi gânditori care aveau să devină părinţii 
formaţiei sale intelectuale: Locke şi Newton. După condamnarea 
faimoaselor sale Lettres philosophiques, s'a retras în Lorena, 
la Cirey, pe lângă Marchiza du Châtelet, căreia i-a dedicat, 
în 1738, reputata sa lucrare Philosophie de Newton. Reîntors 
la Paris, a trăit încărcat de onoruri, până în 1750, când a găsit 
adăpost la curtea lui Frederic cel Mare, la Berlin. Certându-se 
cu acesta, pe chestia unor atacuri îndreptate împotriva filoso- 
tului Maupertuis, revine în Franţa, petrece câteva luni la o 
mânăstire benedictină, trăeşte câţiva ani la Delices lângă Ge- 
neva şi se retrage pentru totdeauna la Ferney, de unde îşi în- 
dreaptă, în toată Europa, cea mai mare parte a interesantei lui 
corespondențe. In 1778, Voltaire a trecut în lumea drepţilor. 

Gândirea lui Voltaire nu reprezintă un sistem filosofic 
propriuzis. Cadrul ei epistemologic este fixat de către Locke 
şi Newton, în a căror filosofie, Voltaire crede că se poate găsi 
tot ce stă în puterea și în limitele spiritului omenesc. În, majo- 
ritate, operele lui — atât cele filosofice cât şi cele literare — 
alcătuesc campanii împotriva prejudecätilor contemporane si, 
fireşte, în favoarea unui spirit nou, care să aducă viaţa intelec- 
tuală şi morală la nivelul gândirii filosofice şi astfel să elibereze 
spiritualiceşte pe om, din lanţul credințelor obscurantiste în 
care îl ţineau legile şi moravurile în ființă. În această sträduintä, 

Voltaire se bizue, în primul rând, nu pe posibilitatea de trans- 
formare interioară a omului, ci pe puterea de convingere a 
ideilor, mai bine zis, a „„luminilor”. Sufleteşte, omul este veşnic 
acelaş, stăpânit în permanenţă de egoism şi de pasiuni. Acestea 
îi fixează, în tabla de valori a creaţiunii, un loc al lui, specific, 
stabil şi necesar, din care n'ar avea motive şi nici posibilitäti ca să 
evadeze. Dacă aceste pasiuni devin adeseori periculoase, aceasta 
nu derivă din natura lor intimă, ci din cauza ignoranței şi pre- 
judecăților în care sunt învăluite, mai bine zis, în care oamenii 
se complac ca să le învălue, Misiunea filosofiei este de a 
influenţa spiritele şi de a le face să înţeleagă, stilul moravurilor 
şi institutiunilor de care are nevoe progresut oamenilor. Din 
clipa în care“ un lucru devine inteligibil, prin aceasta, el se 
face şi util. Filosofia de până acum numără o mare mulţime 
de idei şi atitudini, pe marginea cărora nu sa înregistrat, 
pentru soarta omenească, nicio utilitate. Deaceea, exproprie- 
rea acestora va avea să constitue o necesitate spirituală și socială 
de neîndepărtat. 

Natura ocupă, în gândirea lui Voltaire, o parte însemnată. 
In această privință, el manifestă frecvent tendinţa de a reduce 
totul la două principii cardinale: Dumnezeu şi Materia. Cre- 
dinta într'o materie eternă, ordonată finalist de către Dumnezeu, 
este, dintre toate credințele posibile, cea mai convenabilă: ea 
nu prezintă dificultăţi în ce priveşte ordinea spirituală, de care 
avem nevoe si nu prejudiciază cu nimic viaţa morală, pentrucă, 
în definitiv, obligatiunile noastre rămân aceleași, fie că ne 
sprijinim pe un „haos ordonat”, fie pe un „haos creat. Por- 
nind dela acest finalism, Voltaire aseamănă Universul cu un 
orologiu, construit de către spiritul geometric al lui Dumnezeu 
(Dieu, éternel géomètre). Se ridică împotriva celor care postu- 
lează necesitatea unei cosmogonii ca rezultat firesc al înläntuirit 
de cauze din Univers, în loc de a simţi starea actuală a lumii 
mai direct, ca pe o realizare unică şi privilegiată a Divini- 
tăţii. În susținerea acestei credinţe, fizica newtoniană îi dă 
un sprijin categoric. Elementele pe care acesta le pune în 
valoare îi apar ca aparținând, în primul rând, nu unui sistem de 
rațiuni mecanice, ci unei voințe ordonate si atotputernice a 
Divinităţii, în vederea efectelor pe care aceste elemente le au 
de înfăptuit. Voltaire crede în imutabilitatea speciilor animale, 
caşi în aceea a speciilor chimice, îndepărtând astfel ideea 
transformărilor chimice, pe care o consideră drept o simplă ,,a- 
parență””. Scepticismul său se întinde, dealtmintreli, pe un 

domeniu larg si variat: astfel, se îndoeşte că în cuprinsul speciei 
omeneşti s'ar fi putut ivi transformări atât de mari, încât să 
ducă la formarea raselor, sau, în altă parte, că mişcările fizice 
ale globului ar fi putut fi, prin acțiunea lor mecanică, mai ho- 
tărâtoare pentru formarea munţilor, văilor, etc., decât ar putea 
fi un anumit finalism imperturbabil, în numele căruia există o 
ordine necesară, cu un rol ändispensabil, în viaţa lumii şi a 
tuturor elementelor care o alcătuesc. 

În ceeace construeşte despre problema omului, Voltaire este 
condus de aceeași concepție de bază a fixităţii, inspirată din fizica 
newtoniană. În structura lor intimă, atributele spiritului omenesc 
sunt neschimbätoare. De aceea, Voltaire desvoltă clasica lui 
ostilitate faţă de tema creştină — aşa cum o ilustrează în spe- 
cial Malebranche şi Pascal —— potrivit căreia soarta omenească 
apare ca un lanţ de aşteptări, de pregătiri şi de transformări on- 
tinui, în vederea unei fericiri finale şi eterne. Pe Pascal, îl denu- 
meşte ,,misantropul sublim”, şi arată că, determinat de un tem- 
perameni delicat, de o sănătate șubredă şi de o imaginaţie nemă- 
surat de tristă, el este aplecat să facă din om o formă misterioasă, 
furată şi stăpânită de enigme, sortite să rămână mai mult enig- 
matice decât înţelese. In realitate, faptele stau altfel. Omul nu 
este o plăsmuire misterioasă, ci o formă precisă, înfiptă cu ră- 
dăcini temeinice în natură, înzestrată cu pasiuni pentru a-i servi 
la adaptarea ei în viaţă, si cu rațiune, pentru a-şi guverna soarta 
la un nivel mai înalt, superior celorlalte animale. Con- 
flictele lui intime, din care Pascal este dispus să facă teme 
structurale ale unui sbucium metafizic, în fond, au misiunea 
mai practică a unor ingrediente necesare, pentru a căror explicare 
nu poate fi nevoe de postulări mistico-filosofice, cum ar fi aceea 
a păcatului originar din doctrina creştină. Astfel: nesiguranța din 
sufletul omenesc este o trăsătură naturală, fără de care psiho- 
logia noastră nu s'ar putea realiza; amorul propriu este, înainte 
de orice, o valoare socială, cu un rol precis în desfăşurarea 
acţiunilor care privesc viața în comun; näzuintele noastre, în 
ce priveşte problemele viitorului, sunt expresia nemijlocită a 
nevoii de acţiune, aşa cum rezultă, în primul rând, din confor- 
majia noastră biologică; etc., etc. Intr'un cuvânt, Voltaire vrea 
să impună credinţa unei naturi omenești imuabile, pe care o 
opune, categoric, lanţului de neliniști şi aşteptări înfrigurate, 
ce însoțesc desbaterile şi temele filosofiei creştine. 

În cartea sa Essai sur les moeurs, Voltaire se înscrie pe 
o poziţie exact contrarie celor pe care le întâlnim în Histoire 

universelle a lui Bossuet, sau în Cité de Dieu a Sfântului Au- 
gustin. Aceștia doi din urmă vedeau în înlănţuirea faptelor isto- 
rice o solidaritate universală în timp şi spațiu, dominată de 
existenţa hotărâtoare a unui plan şi a unei intentionalitäti divine. 
După Voltaire, dimpotrivă, istoria este un joc uriaş al pasiunilor 
omeneşti, în care moravurile au un rol preponderent ‘față de 
evenimentele istoriei propriuzise, şi în care atmosfera şi spiritul 
ei general alcătuesc; în epoca respectivă, valori mai concludente 
decât indivizii care o populează. Trecutul nu are decât o în- 
semnătate ştearsă. Atunci când insistă ca să trăiască în cugetul 
oamenilor, el ia forma disolvantă a unei prejudecăţi apăsătoare. 
Semnificaţia istorică şi socială a epocilor se desprinde lămuritor, 
nu solidarizându-le cu blocul inform și perimat al trecutului, ci 
dimpotrivă, luându-le pe fiecare în parte, ca pe nişte forme izo- 
late şi unice. | 

Alături de asemenea discontinuități în timp, gândirea vol- 
iairiană întrevede şi existența discontinuitätilor în spațiu. În 
această privinţă, Voltaire citează cazul civilizaţiilor asiatice şi 
americane, care se întemeiază pe alte premise şi pe alte valori 
decât civilizațiile europene, dar care tind stăruitor, totuşi, sä 
se omogenizeze cu acestea. Tot aşa, e caracteristică discontinui- 
tatea remarcată de Voltaire, privitoare la cele două tipuri de 
istorii simultane, pe care le scriu dela sine popoarele, prin 
procesul lor firesc de desfăşurare: una este istoria oficială, a 
împăraţilor, a războaielor, a luptelor civile şi eclesiastice, care 
‘dă măsura exactă a pasiunilor si a intereselor omeneşti; cealaltă 
este o istorie mai modestă, aproape necunoscută, a celor care 
crează bunuri de civilizaţie, a celor care descoperă unelte noui 
de lucru, o istorie scrisă viu, nu cu artificii convenţionale ci cu 
fapte, de către oameni întregi care, de cele mai multe ori, au 
în loc de diplome un instinct sănătos, al puterii lor de creaţie 
şi al misiunii lor omeneşti. In faţa acestui instinct, credinţele 
pompoase şi convenţionale ale „doctorilor” oficiali nu au decât 
înfățișarea tristă, a unor forme absurde, sau poate chiar mai 
mult decât atâta. 

În materie politică, Voltaire se deosebeşte mult de Mon- 
tesquieu, împotriva căruia îndreaptă adesea săgeți şi critici ne- 
crutätoare. El crede în necesitatea unui despotism luminat, rea- 
lizat prin monarhi puternici, de tipul lui Petru cel Mare, Frederic 
II sau Caterina JI, a căror autoritate să fie susţinută prin aderarea 
lor continuă la adevărul si înţelepciunea luminilor filosofice. Echi- 
librul şi progresul real al omenirii, înfăptuit prin desvoltări ar- 

monice ale moralei, artei, ştiinţei şi tehnicei, nu stau în natura 
obiectivă a vieţii sociale, ci în chipul cum aceasta poate fi 
susținută prin domnia luminată a unui guvernământ bun şi 
puternic. Astfel, teza politico-socială a lui Voltaire se desprinde 
clar: Faptele istoriei au directiunea pe care le-o imprimă voinţa 
şi pasiunile omeneşti, fără altă condiţionare, în desfăşurarea 
lor, decât aceea pe care le-o pot da lipsa, sau prezenţa raţiunii. 
Cu alte cuvinte, Voltaire îşi alcătueşte despre natura omenească 
o concepție simplă, întemeiată pe un fel de realism empiric, eman- 
cipat de tot ce ar putea să pară misterios, chimeric, sau ne- 
înţeles în chip imediat. Este o concepţie asemănătoare cu toate 
celelalte din epoca lui, superioară însă acestora, prin chipul 
precis în care au fost formulate propoziţiile ei şi prin consec- 
venta marcată pe care o realizează lămuritor, de-alungul tu- 
turor lucrărilor lui. 

În tot ce a gândit cu tincturä filosofică, chiar fără a fi 
întotdeauna original, totuşi, prin pasiunea pe care a pus-o în 
apărarea convingerilor şi prin verva scânteetoare în care a 
putut să le înfățişeze, Voltaire a ştiut să se facă ascultat, să 
impună convingeri, să stea în centrul mișcărilor ideologice ale 
timpului säu şi să dea semnul energic al unor mari acţiuni de 
emancipare, cu răsunet universal în istoria spiritului omenesc. 


2. — Sensualismul. 


Etienne Bonnot de Condillac, cel care avea să 
devină figura cea mai reprezentativă a sensualismului francez 
din secolul XVIII, aparţine unei familii de parlamentari si 
s'a născut la Grenoble, în anul 1715. In 1740 rupe definitiv cu 
cariera clericală, către care voia să se îndrepte, şi vine la Paris, 
unde frecventează stăruitor cercurile de filosofi, în care tronau 
personalităţi proeminente ca acelea ale lui Rousseau, Diderot, 
Fontenelle, si a. A publicat mult: în 1746 Essai sur l’origine 
des connaissances humaines; în 1749 Tratité des systèmes; în 
1755, Traité des animaux; începând din 1752 — data retragerei 
lui la castelul de Flux — a publicat Cours d'études în 13 volume 
si Du Commerce et du Gouvemement considérés relativement 
l'un à l'autre. A murit în anul 1780. Ca opere postume s'au 
publicat: în 1780, Logique şi în 1798, Langue des calculs. 

Condillac este gânditorul sistematic care a dat la iveală 
premise de bază, pentru psihologia şi teoria cunoaşterei în 
filosofia franceză din secolul XVIII. Lucrarea sa principală 
este vestitul Traité des sensations, in care încearcă o aplicație 

a concepției sale despre originea ideilor si despre metoda ade- 
vărată a gândirii. Este o aplicare integrală, care îşi propune 
să demonstreze că nu există nicio operație a sufletului omenesc 
care să rezulte din altceva decât din senzaţii transformate. Locke 
afirmase o părere similară, dar numai în ce priveşte conținutul 
conştiinţei. Condillac merge însă mai departe: la el nu este 
vorba numai de acest conţinut, ci despre tot ce alcätueste rea- 
litatea conştiinţei, cu întreaga ei activitate şi cu toate formele 
pe care le poate căpăta în decursul acesteia. 

Dar, ce trebue înţeles prin senzaţii transformate? Pre- 
cizările care urmează ne vor da răspunsul. 

Privită izolat, senzaţia este o simplă modificare pasivă a 
sufletului, Când ia o formă mai evidentă, mergând până la 
excluderea altora, devine atenție. Atunci când spiritul nostru 
înregistrează două sau mai multe senzaţii dintr'odată, avem 
de-aface cu fenomenul sufletesc al comparatiei. Amintirile, la 
rândul lor, sunt efectele ulterioare ale senzatülor. Pentru a com- 
para două obiecte, şi deci pentru a putea înregistra senzațiile, 
corespunzătoare, trebue ca mai întâiu să ne dăm seama de 
asemănările şi deosebirile lor; acesta este, în fond, tot meca- 
nismul judecății. Procesele noastre de cunoaştere — comparații, 
judecăţi, înlănţuiri de amintiri, abstractizări, etc., — sunt dis- 
ciplinate, în mod hotărît, de către atenţie, care devine, prin 
aceasta, fenomenul fundamental în coordonarea actelor noastre 
de conştiinţă. Ea ne ajută să sesizăm faptele în chip distinct 
şi lămurit. Această ordonare este extrem de prețioasă, deoarece 
întreaga noastră cunoştinţă se bazează pe putinţa de a distinge, 
unul câte unul, toate faptele care se prezintă spiritului nostru, 
la început, ca o massă confuză de fenomene. Cu alte cuvinte, 
cunoştinţele noastre se întemeiază pe o activitate denumită de 
Condillac analiză. Ea constă din descrierea tuturor operaţiunilor 
prin care se formează, treptat-treptat, ideile. 

Doctrina lui Condillac, prin care a încercat să aşeze ex- 
perienta la baza tuturor manifestărilor noastre de cunoaştere şi 
ca atare să postuleze problema unei ştiinţe întemeiate exclusiv 
pe experienţă, a avut un răsunet puternic. Substituindu-se car- 
tesianismului — doctrină prea rece şi prea rigidă pentru nota 
de transformări şi de întreceri revoluţionare ale epocei — sen- 
sualismul lui Condillac s'a bucurat de recunoaşteri oarecum 
oficiale, fiind învăţătura recomandată pentru cărţile de şcoală 
şi rămânând ca atare până târziu în epoca Imperiului. 

Pentru a demonstra teza sa de bază, că orice senzaţie — 

oricare ar fi ea — este în stare să pună în mişcare toate fa- 
cultätile spiritului, Condillac recurge la o ipoteză care a rămas 
celebră: 

Presupune o statue, la care face să se trezească separat, 
unul după altul, toate simţurile, începând cu simţiil mirosului, 
pe care îl consideră cel mai neînsemnat, sau, mai bine zis, 
cel mai puţin complicat, dintre toate. Dacă această statue 
— devenind om paralel cu trezirea simţurilor sale — sar 
mărgini doar la acest singur simţ, puterea ei de înţelegere ar 
avea tot atâtea facultăţi, casi când le-ar avea pe toaie cinci. 
Faptul va fi de natură să demonstreze că facultăţile intelectuale 
nu derivă din întrebuinţarea ideilor şi a formelor logice care 
le reprezintă, ci sunt anterioare acestora. 

Să revenim, însă, la exemplul statuei, care are, deocamdată, 
numai simţul mirosului. Ce facultăți i se vor puteh ivi, în, acest 
stadiu? I se dä să miroase un trandafir. Mirosul respectiv este 
singura impresie care îi stärueste în conștiință. Dacă i sar 
da să miroase si alte'flori, această conştiinţă i sar transforma 
după fiecare, în miros de salcâm, de teiu, etc., etc.. Între a- 
cestea, se poate ivi un miros mai puternic, mai pătrunzător; în 
măsura în care isbuteşte să elimine pe celelalte, se formează o 
senzaţie exclusivă, care este starea de atenție. Ivindu-se un 
obiect de natură să provoace o senzație nouă, este posibil ca 
cea veche să persiste încă, chiar dacă obiectul care a deter- 
minat nu se mai află înaintea simţurilor: avem deaface, astfel, 
cu fenomenul sufletesc al memoriei. După cum statuia ar da 
atenţie, atât senzaţiei trecute cât şi celei prezente, se realizează 
procesul sufletesc al comparatiei. Dacă își dă seama de asemănări 
şi deosebiri între acestea, începe să se înfăptuiască un alt proces, 
care este acela al judecății. Din repetarea comparatiunilor şi 
à judecăților se naşte un fenomen mai complex si mai adânc, 
al reflectiei. Reacţionând împotriva unei senzaţii neplăcute prin 
„amintirea uneia plăcute, statuia ar începe să trăiască, astfel, fa- 
cultatea imaginaţiei. Din înlănţuirea tuturor acestor posibilități şi 
transformări poate rezulta atitudinea finală şi sintetică a în- 
telegerei. Orice senzaţie este însoţită de o stare afectivă, care 
variază între doi poli: impresia de plăcut şi impresia de neplăcut. 
Din combinarea acesteia cu facultăţile de înţelegere ale spiritulu? 
iau naștere dorinţele, care se pot transforma, încetul cu încetul, 
în acte voluntare. Dorintele persistente iau forma pasiunilor şi 
atrag după ele întreaga gamă de atitudini sufleteşti de care se pot 
însoţi, prin natura lor: iubire, ură, speranţă, teamă, etc. După 

ce a putut să trezească astfel un lanţ puternic de stări. concrete, 
statuia noastră — care nu are deocamdată decât simţul mirosu- 
lui — este în stare să facă un nou pas hotăritor şi anume să 
treacă la realizarea de idei abstracte şi generale: distingând stă- 
rile prin care a !trecut, capătă ideea de număr; dându-și seama că 
mirosul din clipa de faţă ar putea să înceteze pentru ca mai 
apoi să revină din nou, începe să înțeleagă ideea de posibil; 
înlocuirea unei senzaţii prin alta îi dă imaginea duratei şi pe 
aceea a succesiunei; colectionarea de impresii dela senzațiile 
care s'au succedat într'o unitate oarecare de timp, îi dă ideea 
hotärîtoare şi fundamentală a eului; etc., etc. Astfel, teza lui 
Condillac este demonstrată: chiar având numai un singur simţ, 
statuia posedă, sau este în măsură să posede, toate facultăţile 
care întemeează viața sufletească pe funcțiunea de înţelegere 
a spiritului. ' Formarea acestor facultăţi rezultă treptat, sub 
acțiunea instinctelor şi a :trebuinţelor omeneşti, care nasc din 
comparatia stărilor de plăcere sau neplăcere. 

Facultätile senzaţiilor sunt răspândite cu ajutorul unui 
sistem de semne, care este limbajul. El constitue, în raport 
cu analiza, o formă identică a acesteia şi, în orice caz, o con- 
ditie de bază pentru desfăşurarea ei. În cea mai mare parte, 
limbajul este tributar maturii. Între limbajul spontan, al sim- 
țirei vulgare, şi între cel tehnic-conventional al filosofilor, cel 
dintâiu constitue o metodă analitică netăgăduit superioară. În 
cartea sa Langue des calculs, Condillac susţine că cel mai bun 
mijloc pentru realizarea analizei este o „limbă bine făcută”, 
că în fond știința nu este decât o asemenea limbă bine construită ' 
şi că forma ei universală este cea pe care i-o dă matematica. 

Ideea de analiză mai este tratată, cam în acelaş timp, si 
de către un maturalist genevez, Charles Bonnet, care a 
trăit între anii 1720 şi 1793. Ideile sale filosofice sunt expuse 
într'o carte foarte remarcată în vremea aceea. intitulată: Essai 
analytique des facultés de l'âme: 

Doctrina lui Bonnet se apropie mult de teoria englezului 
Hartley, teorie care semăna cu o reluare a ipotezelor car- 
tesiene şi care este caracterizată de către autorul ei astfel: 
„Obiectele exterioare care isbesc simţurile noastre provoacă, 
mai întâiu asupra nervilor asupra cărora lucrează şi apoi asu- 
pra creerului însuşi, vibratiuni infinit de mici ale părţilor mă- 
dularii. Aceste vibrații sunt excitate si propagate: în parte, de 
către eter,în parte, dă către uniformitatea, continuitatea, suple- 
tea şi energia substanţei mădularii a creerului, a şirei spinării 

şi a nervilor” (Observations sur l’homme, part. I. prop. 4 gi 5). 
Asemănător cu această teorie, Charles Bonnet precizează: Mis- 
cările creerului sunt ca nişte semne naturale ale ideilor pe care 
le trezesc. Observând aceste mişcări, se poate „citi ca într'o 
carte”. Ele explică nu numai prima apariție a ideilor, ci deo- 
potrivä şi reproducerea lor (Ess. de psych. Introd. Part. II). 
Datorită acţiunii unui fluid, a cărui elasticitate se apropie de 
aceea a eterului, fibrele se pun în mişcare din nou, tot așa cum 
au făcut-o la început, când s'au aflat întâia oară în prezenţa 
obiectelor. În baza unei legi necesare, a legăturilor sau asocia- 
fülor intime, senzațiile prinse de aceste mişcări se reprodud 
imediat. În caracterizarea pe care o încearcă asupra analizei, 
Bonnet întrebuințează un vocabular diferit mult de acela al 
lui Condillac. Pe când acesta se sprijinea pe ideea de transfor- 
mare, cel dintâiu, condus de formulatia sa spirituală ca naturalist, 
foloseşte ideea de serie si de înlănţuire. Bonnet afirmă categoric 
că activitatea spiritului nu este reductibilă la senzaţie, pentrucă, 
aceasta nu este decât o categorie pasivă. Preferinta pe care 
statuia lui Condillac o arată faţă de o senzaţie sau alia do- 
vedeste, dimpotrivä, nu numai ọ atitudine pasivă, ci existența 
unei acţiuni precise, îndreptată asupra acelei senzaţii. A „prefera, 
nu este a simţi iniţial o categorie sau alta, ci dimpotrivă este 
a determina, a acţiona. La fel se întâmplă şi cu celelalte mani- 
festăn sufleteşti: căutarea de plăceri sau fuga de durere nu 
pot fi senzaţii transformate, ci acţiuni bine definite ale senza- 
tülor de plăcere sau de durere; etc. Denunţând abuzul de 
analiză, care face din atitudinile observaţiei interne o simplă 
massă omogenă, Bonnet deschide drumul unei ideologii oarecum! 
mai noi, pe care o vor contura mai precis, la sfârşitul seco- 
lului, gânditorii Destutt de Tracy şi Maine de Biran. 

Helvétius (1715-1771) este, deasemeni, un reprezentant 
ilustru al sensualismului francez din secolul XVIII. Şi-a în- 
trebuintat averea, strânsă în timpul cât a fost fermier general, 
pentru încurajarea literelor şi pentru opere de caritate socială. 
In 1758,a dat la iveală lucrarea De l'esprit, care a fost socotită 
de către forwile clericale ca una dintre cele mai nedemne cărţi 
ce s'au scris vreodată. Din cauza ei, a fost condamnat de, către 
Biserică şi de către Parlament, fiind nevoit — casi Voltaire — 
să se adăpostească la curtea ospitalieră a lui Frederic cel Mare. 
În anul 1775,a publicat o a doua lucrare, ce avea să conteze tot 
pe atâta în spiritualitatea timpului: De l'homme. 

In De l'esprit, Helvétius face o aplicare, pe plan inte- 

lectual, a tezei morale susţinute în vremea aceea, cu mare 
răsunet, de către baronul d'Holbach. In desvoltarea sa, Hel- 
vétius este stăpânit de convingerea căpătată dela Condillac că 
toate facultăţile spiritului rezultă din desfăşurarea experienţelor 
venite din afară. Problema pe care o tratează se înfățișează 
astfel: Tot ce se petrece, în spirit provine din sensibilitatea 
noastră fizică. Faptul comportă însă o diversitate fundamentală. 
Pe de o parte, sensibilitatea fizică este aceeași la toţi oamenii 
şi, pe de altă parte, atât prin natura cât şi prin valoarea lor, 
spiritele sunt cât se poate de diferite. Cum este deci posibil să 
se stabilească un punct de vedere unitar, în cuprinsul unei 
aşa de hotärîte diversitäfi? 

Răspunsul se poate găsi în intensitatea atenţiei şi în chipul 
cum se orientează, pentru a alege cutare sau cutare obiect. 
Acestea depind, în chip exclusiv, de pasiunile care ne însufle- 
tesc, adică de felul cum suntem prinşi în căutarea plăcerilor sau 
în îndepărtarea durerilor, ceeace face ca sensibilitatea fizică să 
apară ca origine a diversității despre care am pomenit mai sus. 
In ce priveşte valoarea spiritelor omeneşti, Helvétius desvoltă 
un punct de vedere cu puternică înclinare sociologică. Valoarea 
spiritului nu depinde de elemente intrinsece lui, ci de stima de 
care este înconjurat din partea oamenilor, potrivit intereselor 
lor şi a societății din care fac parte. Astfel, realitatea care 
ierarhizează spiritele, conferindu-le o valoare sau alta, este 
societatea, prin moda, obiceiurile, raporturile sale în fiinţă, 
prin natura ei, prin felul cum îşi desfăşoară viața intelectuală, 
etc., etc. Ea este inspiratoarea principală pentru provocarea pa- 
siunilor care să facă pe oameni interesați, precum şi în pro- 
vocarea acelora care sunt“ necesare pentru ca spiritul lor să 
fie ajutat si îndemnat ca să-şi urmeze procesul său firesc. 
Helvetiuş merge atât de departe în susţinerea acestui punct 
de vedere, încât crede că geniul însuşi nu este un rezultat al 
unor forte imanente, ci tot unul al circumstanțelor sociale. 
Oricare ar fi descoperirile lor, şi în orice domeniu, ei nu sunt 
niciodată precursori, ci numai continuatori. 

Tratatul De l’homme, scris în parte şi ou gândul de a da 
o replică la tema din Emile a! lui Rousseau, demonstrează pu- 
terea şi necesitatea de fundament a instrucției. Desigur, con- 
ditile fiziologice îşi au şi ele partea lor de însemnătate în 
formarea spiritului, însă ele sunt subordonate condiţiilor care 
țin de autoritatea si de felul cum este organizată educatia, 
ca influență din afară, de natură socială, asupra individului. 

În ce privește doctrina morală pe care a  înfăţişat-o- 
în lucrările sale, Helvétius se află pe linia trasată de 
Hobbes, ale cărui premise le adoptă, dar ale cărui concluzii le 
respinge. Regula principală după care se conduce omul este 
aceea a amorului propriu. Universul moral urmează calea care 
se cheamă legea interesului. Însă, în vreme ce Hobbes făcea 
din această lege sursa numai a urii şi a diviziunii între oameni, 
dimpotrivă, Helvetius descoperă în ea virtualitatea şi meca- 
nismul sufletesc al tolerantei si al simpatiei. Rostul moralei 
este acela de a armoniza si de a duce diversitatea intereselor 
contrarii la unitatea unei înțelegeri. Interesul particular şi cu. 
cel general se află veşnic în luptă. Legile au misiunea de a veni 
în ajutorul moralității. A aştepta oameni care să realizeze bi- 
nele doar pentru el însuşi, este a ne face un vis, dintre acelea 
în care se complac fără folos, sau poate chiar dăunător, mis- 
ticii. Totuşi, în „măsura în care moralitatea nu se poate dispensa 
de ajutorul legilor, tot așa legislația nu se poate dispensa de 
luminile moralei. Hobbes cerea ca legile să fie apărate cu forța. 
Helvétius cere însă mai mult: deopotrivă cu aceasta, şi o 
încadrare a lor rațională, aşa încât să convină câtor mai multe 
interese. Pentru a fi eficace, prescriphunile moralei trebuesc 
prevăzute cu sancţiuni, care să se exercite pe cale de con- 
strângere sufletească şi socială a opiniilor noastre și a celor 
pe care le întâlnim în jurul nostru. 

In materie religioasă, Helvétius se ridică puternic îm- 
potriva moralei teologice, pe care o acuză că nu a găsit și 
că nici nu încearcă să găsească mijlocul de a merge mână 
în mână cu interesele poporului. 

Prin atitudinea ei de mare şi hotârât curaj şi prin tonul 
de polemică de care este însufletità la fiecare pas, gândirea lui 
Helvétius constitue, în procesul ideologic al iluminismului fran- 
cez, unul din momentele lui cele mai autentice, mai fecunde şi 
mai semnificative. 


3. Enciclopedia, Scepticismul şi Materialismul. 


N'am putea avea o icoană justă şi lămuritoare a iluminis- 
mului francez, fără a cuprinde, între manifestările lui, si pe 
acelea care se leagă de numele şi doctrina enciclopedistilor. 
Ei poartă acest nume, nu atât pentrucă au lucrat la aceaşi operă 
cât, mai ales, pentru afinitätile de ordin sufletesc şi ideologie 
pe care le-au dovedit unii faţă de ceilalți. Ceeace îi caracte- 
rizează, în primul rând, este lipsa lor de interes pentru pro- 
blemele de filosofie pură — deopotrivă cu 'contemporanii lor 

sensualişti aveau credinţa că Locke spusese în materie de teoria 
cunoaşterei un cuvânt definitiv — pentru a fi compensată cu 
o puternică și aproape exclusivă concepție a naturii. Ei văd 
filosofia doar ca o consecinţă posibilă şi cel mult firească a 
ştiinţelor despre natură. Reiau tema gândirii lui Hobbes, cu 
deosebirea că pe când acesta o tratase deductiv, dimpotrivă, 
enciclopediştii vor s'o întemeeze inductiv, cu fenomene şi ra- 
porturi luate din matură. Aceasta este aşezată, cu hotărâre, în 
centrul tuturor concepțiilor despre lume şi despre viaţă, în 
care omul ar putea să se încreadă cu adevărat. Raportat la 
viaţă şi la dogmele religioase, acest punct de vedere va da naştere 
la contradicții aspre, care se vor traduce, în mod necesar, în 
forme și atitudini de scepticism. În măsura în care principiile 
şi -ordonările ştiinţifice ale naturii nu puteau să încadreze mul- 
tumitor dogmele, instituţiile, simtirile şi în general categoriile 
vieţii religioase, acestea erau scoase din drepturile lor de ,,ade- 
văruri eterne”, pentru a fi puse, nemilos, pe seama suficientei, 
a fanatismului sau a intolerantelor mascate. Însă, cu toată această 
notă revoluţionară, operele enciclopediştilor au o pătrunzătoare 
coloratură, am putea-o numi chiar tematică filosofică. Pentru 
a combate doctrinele spiritualiste, ei folosesc un arsenal impre- 
sionant, alcătuit din toate rezultatele şi mijloacele pe care şti- 
intele pozitive ale vremei le dăduseră la iveală. 

Urmărind istoria faptelor care au condus la constituirea 
Enciclopediei, nu ne va fi greu să constatăm că numele care 
s'a legat cel mai strâns de destinul ei este acela al lui Diderot. 

Denis Diderot s'a născut în localitatea Langres, în anul “ 
1713. La Colegiul Louis le Grand a fost elevul Jesuitilor. A 
tradus: în 1743 l'Histoire ‘de la Grèce după Stanyan; în 1744, 
Dictionnaire universel de Médecine dupä James: în 1745, fai 
moasa lucrare Essai sur le merite et la vertu a lui Shaftesbury. 
Devenind cunoscut, în 1746 a primit din partea librarului Le 
Breton rugämintea de a traduce din englezeste Cyclopaedia or 
Dictionary of arts sand sciences, care apäruse în 1728 si care 
înregistrase un succes neobişnuit de mare. Ideea unei enciclopedii 
originale plutea în atmosferă si-si fäcea drum din ce în ce 
mai insistent în spiritele vremii. Pentru a o realiza, Diderot 
se asociază cu matematicianul d'Alembert şi face apel la multe 
personalități de marcă ale epocei, pentru a colabora. Intre 
toți însă, cel mai activ a fost Diderot, care a scris singur un 
mare număr de articole, din diferite domenii ale culturii. În 
1751, a apărut primul volum al lucrării, intitulat l Encyclopédie, 

ou Dictionnaire raisonné des arts et des métiers, precedat de 
un faimos discurs preliminar scris de d'Alembert. Pe baza 
unei acţiuni a forurilor clericale, în urma scandalului dogmatice 
provocat de susţinerea la Sorbonna a tezei prezentate de abatele 
de Prades, Enciclopedia este denuntatä ca autoarea morală a 
acestor rătăciri şi, în consecinţă. i se interzice apariția. Între 
1753 şi 1757, graţie unei acţiuni abile şi hotărîte dusă de către 
librarul Malesherbes, Enciclopedia este reluată, putând să apară 
încă cinci volume. In 1752, d'Alembert a părăsit între- 
prinderea. Fiind făcută responsabilă de materialismul lui Hel- 
vâtius, Enciclopedia este din nou suspendată. Cele zece volume 
au putut să apară doar mai târziu, în 1766. Intre timp, Diderot 
şi-a continuat neîntrerupt activitatea sa filosofică și scriitori 
cească: în 1746,a scris Pensées philosophiques; în 1749, Lettres 
sur les Aveugles à l'usage de ceux qui voient; în 1747, a scris 
La Promenade du sceptique ou les Allées (apărută abia în 1830) 
si De la suffisance de la religion naturelle (apärutä în 1770). 
Diderot a murit în anul 1784. Ca opere postume i sau pu- 
blicat: Pensées sur l'Interprétation de la nature, Rêve de Œ Al- 
embert (scrise în 1769) si Supplément au voyage de Bou- 
gainville, scrisä în 1772. 

S'a spus că Diderot a fost în Franţa ceeace a fost Leibniz 
pentru gândirea germană. El marchează un moment strălucitor, 
de apogeu, al spiritului revoluţionar. Avea o mare capacitate de 
a răsbi în toate problemele vieţii, de a înţelege şi interpreta 
totul, atât sub aspectul prezentării individuale a lucrurilor, cât 
şi sub acela al încadrărilor sintetice de ansamblu. Poet si 
filosof totdeodată, opera sa este rezultatul complex al unei 
încrucişări de atitudini sufletești contrarii, care i-au dat pu- 
tinta să oscileze pitoresc şi sugestiv, între pornirile tempera- 
mentale cele mai vii, cu gustul platitudinilor și al cruzimilor, 
şi între- înălțimi de cugetare metafizică, nimbate de înflăcărări 
sublime şi de prezenţa scânteerilor geniale. Enciclopedia este, 
în. această privință, o dovadă evidentă a curiozitätii sale uni- 
versale şi a putintei de a se realiza metodic şi lămuritor în 
domenii variate de cultură. Dintre toate însă, cel care îi con- 
turează cel mai mult locul în spiritualitatea modernă a Europei 
este activitatea sa filosofică. 

Opera cea mai caracteristică, în ce privește orientarea 
filosofică a gânditorului nostru, este Interpretation de la nature. 
Diderot crede că metoda adevărată trebue să realizeze o cola- 
borare organică între rațiune si percepţie și că trebue să folo- 

sească, deopotrivă, atât raționamentul deductiv cât şi pe «el 
imductiv. Se preocupă, în special, de chipul cum trebue ex- 
plicatä finalitatea naturii. În această privinţă, el se depăr- 
tează de postulatele teologice şi de acelea ale raționalismului 
cartesian. Natura nu trebue văzută ca aparținând unor cauze 
din afara ei. Prin însuşi faptul existenţei ei, natura este dotată 
cu elemente care tin de esenţa vieţii si a conștiinței. Paralele 
-cu evoluţia necesară a fenomenelor, aceste elemente s'au trezit, 
au început să creeze procese şi, prin asocierea lor treptată, au 
luat forma organizată a animalelor şi a oămenilor. În această 
expheare, Diderot este condus de teoria continuității progresive 
a monadelor leibniziene si, deopotrivă, de rezultatele cercetărilor 
contemporane ale savanților naturalişti. Viaţa şi spiritul na- 
turii nu sunt rezultante mecanice, ci valori eterne, care stau 
la baza existenţei. Ele au în lucruri o existenţă virtuală, dela 
sine, așteptând momentul şi împrejurarea în care să poată 
trece dela forma potențială la cea actuală. Viaţă şi mişcarea 
depind de două serii de condițiuni: unele interioare şi cele- 
lalte exterioare. Între acestea, cele interioare au o primordialitate 
metăgăduită. Este greu de admis, că din asocierea mai: multor 
molecule moarte s'ar putea naște un sistem viu, tot aşa după 
cum pare absurdă ipoteza că o simplă mişcare moleculară ar 
“putea trezi scânteea conştiinţei. Adevărul trebue privit altfel: 
Fenomenele în stare să creeze stări de viaţă şi de conştiinţă 
au această putinţă nu pe baza unei împrejurări sau alta, ci au 
„avut-o întotdeauna, structural, ca pe o dotare legată imanent de 
natura lor. Cu toate criticile pe care le primeşte din partea 
materialiştilor, Diderot nu,se influențează de doctrina lor, şi 
rămâne consecvent în apărarea aceleiaşi teze: Este o imposi- 
bilitate şi o absurditate să admitem şi să credem că ar putea 
să se nască o unitate subtilă şi perfecționată cum este aceea a 
conştiinţei, din fapte care să nu reprezinte decât simple alătu- 
rări sau acțiuni mecanice. 

Faţă de sistemele filosofice şi ştiinţifice care au tendința 
de a limita sau de a fixa fenomenele, Diderot se aratăi sceptic 
şi ostil: „Nu există nimic precis în natură... Nu există nimic 
care să fie esența unui anumit lucru. Totuşi, voi vorbiti de 
esente, bieti filosofi!” Întenţiile sale filosofice construesc o 
natură ca tot, în «care se contopesc toate fenomenele particulare 
In individ, există o singură unitate: este unitatea care reali- 
zează agregarea elementelor, formă care evoluează neîncetat, 
care nu cunoaşte procesul morții, dar care nu poate să atingă 

niciodată ţinta unităţii finale către care tinde. Naturalistul 
Diderot profesează o morală a întoarcerei la natură, întemeiată 
experiențe ştiinţifice, postulează astfel un transformism înde- 
părtat, de tipul celui pe care avea să-l creeze curând, în chip 
luminos, celebrul Lamarck. : 

Aplicând doctrina sa la morală, Diderot crede că natura 
omenească alcätueste o bază justă pentru a distinge între bine 
şi rău și că această natură nu poate dispărea în întregime, 
niciodată, dela niciun om. Mai târziu, Diderot a renunțat la 
această teză. Păstrează oarecum ideea unui instinct moral, dar 
nu-l mai consideră ca o formă imanentă a vieţii noastre, ci 
ca pe un rezultat intim, al unor nenumărate experienţe cu 
care se începe procesul vieţii, experienţe dintre care unele se 
ridică până la nivelul luminos al conştiinţei, iar altele nu. 
Ezită în urmărirea şi verificarea acestei teze, atunci când se 
referă la legile, instituţiile şi la categoriile moralei sociale. 
De fapt, el recunoaşte posibilitatea unei evoluţii naturale numai 
individului, nu şi a societăţii. Societatea contemporană îi des- 
vălue instituţii şi credințe pe care nu le poate pune în seama 
unor hotărîri ale naturii, ci numai în seama unor orientări arti- 
ficiale, născute din tiranie şi superstiție. Deaceea, atitudinile 
sale sunt adeseori arbitrarii şi lipsite cu desävârsire de 
telegere istorică. Instituţiile politice ale societăţii îi apar doar 
ca realizări interesate ale unor fracțiuni sau altora, tot aşa 
după cum consideră că cei mai mulţi dintre conducătorii sociali 
de până acum n'au făcut decât să se proclame stăpâni ai oame- 
nilor, lovindu-i şi adeseori isgonindu-i din drepturile vieţii lor. 
S'ar putea ca, pentru soarta oamenilor, viitorul să fie mai 
armonic, mai promiţător şi mai drept; în ce priveşte înșă 
trecutul, morala oamenilor şi a societăţii n'au de învăţat nimic 
dela faptele lui. 

În scrisorile pe care le adresează D-rei Voland, între anii 
1760 şi 1765, găsim atitudini asemănătoare ale lu: Diderot, faţă 
de ideea religiei si faţă de practicile cultului religios. Acestea 
dau omului, în primul rând, nu satisfacţii, ci griji. Credinţa 
religioasă crează două serii de inadvertente. Ea implică un 
cult ale cărui dogme, practici şi ceremonii ajung cu timpul 
să ia locul moralei naturale.. Afară de aceasta, deschide drum 
unor cantradicţii şi compromisuri fără de sfârşit, deoarece tre- 
buind ‘să postuleze ideea unui Dumnezeu bun si iertător, vine în 
contrazicere evidentă cu spectacolul de fapt al vieţii, care oferă, 
după cum ştim, nu atâta bucurii, cât lanţuri grele de suferinti. 

In lucrarea sa Supplément qu voyage de Bougainville, 
Diderot profesează o morală a întoarcerei la natură, întemeiată 
pe putinfele omeneşti instinctive aşa cum sunt dela natură, 
prin urmare înainte de a fi trecut prin transformarea legilor 
sociale si a religiei. Teza sa se aseamănă cu aceea a lui Rous- 
seau, dar nu este identică cu aceasta. Naturalismul lui Rous- 
seau crede în realitatea spontană a conştiinţei şi a ideei de 
datorie. Naturalismul lui Diderot, ma: simplu şi mai sceptic, 
preconizează doar atât: întoarcerea la instinct. 

Între trăsăturile gândirii iluministe din secolul XVIII, 
una dintre cele mai caracteristice este aceea care ia forma unei 
așa numite „,desmatematicizări” a filosofiei naturii. Vechiul ideal 
cartesian, potrivit căruia metodele, dificultăţile şi realizările, 
ştiinţelor experimentale trebuiau să fie asemănătoare cu acelea 
ale ştiinţelor matematice, începea să fie părăsit. Ceeace con- 
tribuia la această nouă orientare a spiritelor părea a fi: în- 
cadrarea matematică a naturii din fizica lui Newton, teoriile 
vremei asupra cunoasterei şi idealului matematic si, mai ales, 
procesul de autonomizare, din ce în ce mai precis, al ştiinţelor 
naturale. Principiul atracţiunii universale, aşa cum fusese gândit 
şi stabilit de către Newton, putea să stea, întradevăr, la baza 
multor explicări despre fenomenele fizice, nu însă la baza 
tuturor. Ca exemple, se pot cita: fenomenele electrice, chimice, 
biologice şi, mai mult, chiar unele dintre fenomenele astrono- 
mice. Într'o astfel de atmosferă de răscruce spirituală, gândirea 
multilaterală şi destul de profundă a geometrului d'Alemberi 
avea să se impună, cu greutate şi cu ecou. 

D'Alembert a fost, deopotrivă, empirist şi logician. În 
aparenţă, acestea sunt “două atitudini care se contrazic. În 
realitate, ele se raportă la spiritul vremei si apar, faţă de 
acesta, ca două trăsături complimentare. D'Alembert carac- 
terizează obiectul matematicilor astfel: 

Matematicile se ocupă de caracterele cele mai generale 
şi cele mai abstracte pe care le au corpurile și figurile. Prin 
operaţiuni si abstactiuni succesive, materia este despuiată de 
toate facultăţile sale, ajungând astfel să aibă de-aface cu o 
realitate simplificată, care nu seamănă însă cu o ,,fantomä a 
ceeace a fost întâiu. Aceasta este ceeace numim realitatea 
geometriei şi ceeace constitue obiectul geometriei. Mult mai 
abstractă ca disciplină spirituală, aritmetica este o ştiinţă care 
naşte atunci când vrem să găsim şi să studiem raporturile dintre 
ele, ale părinţilor care alcătuesc obiectul geometriei. Astfel, 

d'Alembert face din matematici „o specie de metafizică generală, 
în "care corpurile sunt despuiate de calităţile lor individuale” 
(Discours sur l'Encyclopédie). Prin toate aceste caractere, 
matematicele se înscriu, în rând de frunte, în grupa ştiinţelor 
experimentale. 

Dar caracterele matematicilor nu se opresc aici. Pe lângă 
bază exmerimentală, ele au şi una deductivă, logică. Ele se 
preocupă de a determina cât mai multe adevăruri — pe toate 
cele posibile — din cât mai puţine principii. Precizarea lui 
d'Alembert sună astfel: „Cele mai abstracte noţiuni, acelea 
pe care majoritatea oamenilor le consideră drept cele mai 
maccesibile, sunt adesea cele care conţin cea mai întinsă forţă 
lămuritoare. Principiile sunt cu atât mai fecunde, cu cât se 
găsesc în număr mai restrâns...” (Disc. cit.) Deaceea, mate- 
maticianul îşi câştigă cele mai mari merite, atunci când ştie 
să definească realitatea, îndepărtând cât mai mult noţiunile 
concrete. 

Prin poziţia sa de gândire filosofico-ştiinţifică, d’ Alembert 
se înscrie, cu drepturile cele mai evidente, în familia marilor 
spirite ale iluminismului francez din secolul XVIII. Prin faptul 
că încearcă să stabilească o realitate fundamentală din care 
să se poată deduce tot restul lucrurilor, teza sa se astamănă 
cu aceea a lui Condillac, care fäcea din senzație generatoarea 
fundamentală a tuturor facultăților spirituale. 

Între gânditorii pe care i-am trecut în revistă până acum, 
deşi toţi se împărtăşesc, într'un fel sau altul, din obiectul şi 
finalitatea ştiinţelor naturale, nu este totuşi niciunul care să fi dus 
consecinţele acestei poziţii atât de departe, până la afirmarea netă 
a unei doctrine materialiste asupra lumii şi vieţii. Adevăratul 
întemeetor al acesteia este Julien Offray de la Mettrie, 
un medic militar, care a trăit între anii 1709-1751. Indreptänd 
o serie de atacuri împotriva medicinei oficiale şi scriind cartea 
Histoire naturelle de Pâme (1745), i s'a luat postul şi a fost 
expulzat în Olanda. In 1748, făcând să apară vestita şi revo- 
luţionara sa carte L'Homme machine, este expulzat şi de aici, 
fiind nevoit să ceară azil, şi el, la curtea lui Frederic cel Mare, 
unde i s'a încredinţat un post de lector şi unde a putut ajunge 
între prietenii intimi ai suveranului. Deşi foarte dotat spiritu- 
aliceşte, totuşi reputaţia lui filosofică a putut să fie adeseori 
umbrită, din cauza unui temperament inegal şi din cauza unui 
fel special de a-şi spune gândurile, într'o formă punctatä cu 
frivolitäti şi îndrăsneli violente, de natură să nu corespundă, 

întotdeauna, nivelului convenabil alrealizărilor intelectuale. 

Ca formaţie filosofică, La Mettrie se pare că n'a fost 
elevul lui Condillac — aşa cum s'a crezut multă vreme — ci 
mai mult al unui anumit materialism englez, cu rădăcini ceva 
mai îndepărtate, în doctrina profesată de către secta ,,morta- 
lştilor” în secolul XVIII. 

Teza de bază a materialismului constă în a postula Q 
unitate tipologică pentru toate fenomenele observabile ale lumii, 
indiferent de natura lor. Folosind metoda comparativă a na- 
turaliştilor, La Mettrie încearcă să demonstreze că, între om 
şi animal, nu există deosebiri de calitate, ci numai de cantitate. 
Ceeace determină viaţa şi procesele ei funcţionale, în om caşi 
în animal, este alcătuit din aceaşi substanță. Faptul se poate 
aplica, deopotrivă, şi la comparatia dintre om şi plante. Fa- 
cultatea gimţirii nu aparține numai vieţuitoarelor superioare, 
ci aparține, în general, tuturor formelor alcătuite din materie. 
Întregul univers este plin de această facultate, propoziţie cate- 
gorică, pe care La Mettrie crede necesar s'o întărească prin 
raportări insistente la tema monadologică a lui Leibniz. Urmând 
direcțiile generale de spirit ale naturalistilor, crede în des- 
voliarea şi continuitatea formelor de viaţă inferioare în cele 
superioare. Acestea s'au născut dintr'o acţiune continuă şi reci- 
procă a unor germeni organici eterni şi neschimbători, în raport 
cu ciocnirile lor de condiţiile mediului înconjurător. Forţa pro- 
pulsivă a vieţii stă în apariţia trebuintelor şi în acţiunea fi- 
reascä ce trebue să le urmeze, pentru satisfacerea lor. Omul 
ocupă locul cel mai înalt pe scara existenţei, pentrucă el ‘are 
cele mai multe nevoi. Astfel, La Mettrie face o palidă anti- 
cipare, din ceeace va’ avea să se cristalizeze mai târziu, în 
ideea luptei pentru existenţă, gândirea biologică a lui Darwin. 

Pentru La Mettrie, necesitatea de a trage n concluzie ma- 
terialistă este de neevitat, întrucât oriunde întoarcem ochii, în 
lume, nu vedem decât forme ale materiei, variate ca înfăţişare 
și în necontenită prefacere. Nesimţind chemarea marilor înca- 
drări metafizice, La Mettrie nu merge până la a căuta ex- 
plicări despre esența materiei, faţă de care el convine că are 
soarta unei categorii încă neînţelese, ci se preocupă doar de 
calităţile acesteia: întindere, mişcare si sensatie. Experienţa 
ne arată că stärile organice sunt însoţite întotdeauna de sensatii, 
iar examenul comparativ pe care îl îndreptim asupra diferitelor 
ființe animale ne învaţă că viața sufletească variază după or- 
ganizarea lor fizică. Tot ce aparţine gândirii si simtirii noastre 

nu poate avea sens decât în măsura în care reprezintă trans- 
formări ale materiei din care suntem alcătuiți. Pentru La 
Mettrie postulările despre existența unei substanţe spirituale sunt 
idei fără nicio valoare. Desigur, există, în viața noastră, preo- 
cupări legitime pentru înălțarea spiritului pe culmi din ce în 
ce mai cuprinzătoare. Insă, pentru a realiza această näzuintä, 
au e nevoe să recurgem la principiile incorporalităţii sau ale 
speculațiilor himerice, ci dimpotrivă, e nevoe să ne întemeem 
pe realitatea de necontestat a materiei, pe forţa, pe întinderea, 
pe claritatea ei. 

În chipul cum urmăreşte prelungirea tezei sale în domeniul 
moralei, La Mettrie nu mai dovedeşte aceeaşi energie si con- 
secvenţă ca în celelalte. El vede criteriul Justiţiei în interesele 
societăţii. Acestea constituesc singurele mijloace concludente, 
pentru a distinge între ceeace poate fi plăcere violentă şi ex- 
clusivistă — dăunătoare societății — si voluptate calmă, care 
să se desfăşoare în acord armonios cu drepturile și interesele 
celorlalți. 

D'Holbach, un nobil de origine germană, a trăit între 
anii 1723-1789. Stabilindu-se.la Paris, încă din tinereţe, a ajuns, 
în epoca lui de maturitate spirituală, să gândească ‘în duh 
francez şi, mai mult decât atâta, să se încadreze perfect în 
ideologia specific franceză a epocei. Avea aptitudini multiple. 
In ştiinţă, s'a preocupat, în special, de chimie. In filosofie, 
a fost influenţat puternic de către Diderot. In 1770, a făcut să 
apară — mai întâiu sub un nume de împrumut — lucrarea, sa 
principală, Le Système de la Nature, supranumită cu drept 
cuvânt Biblia materialismului. El încearcă să aşeze în sistem 
ceeace la Diderot şi La Mettrie apăruse într'un mod oarecum 
inegal, mai mult ca trăsături de amatorism ideologic, decât ca 
integrări ordonate de poziţie filosofică. Cartea, este scrisă cu 
nerv, cu hotărîre şi cu indignări vii şi pitoreşti, oridecâteori 
are ocazia să vorbească despre răul adus gândirii şi organi- 
zărilor omeneşti de către tezele spiritualiste sau dualiste. 

Cu o vigoare asemănătoare celei din teza gândirii ioniene, 
d'Holbach precizează: „„Mişcarea este un fel de a-fi, care 
decurge în mod necesar din natura lucrurilor”. Niciunul din 
gândurile noastre — nici cel de Dumnezeu, nici cel de suflet — 
nar fi cu putință, dacă materia ar fi o realitate moartă, inertă, 
şi incapabilă de a executa, prin ea însăşi, vreo mişcare. D'Hol- 
bach se ridică împotriva fizicienilor cartesieni, pentru motivul 
că nare sens să se explice căderea corpurilor prin intervenţia 

unor forme exterioare, nesocotind sistematic existența sau măcar 
eventualitatea unora interioare. Este de notat că această mişcare 
interioară nu este văzută de către d'Holbach ca un fapt simplu, 
ci dimpotrivă, ca o formă cu diferenie calitative, care variază 
după natura materiei considerate. Omogeneitatea materiei, despre 
care vorbesc aceştia, nu este altceva decât încă una dintre ero- 
rile de bază ale cartesianismului. În realitate, lucruriie stau alt- 
fel: orice fenomen este un agregat de elemente simple, dotat fie- 
care cu calităţile sale specifice, zar esenţa lui constă din mișcarea 
şi facultatea de întrepătrundere reciprocă a acestor elemente. 

Oamenii recurg la cauze spirituale, atunci când nu în- 
teleg realitatea naturală a lucrurilor. În fond, faptul pe care 
oamenii îl ştiu şi l-au înţeles cel mai puţin este tocmai spiritul, 
cu toate că l-au folosit, de atâtea ori, ca bază exclusivă a ' 
explicărilor lor despre lume. Fireşte, sunt şi în mişcarea ma- 
teriei aspecte şi procese greu de explicat, adeseori cu înfățișări 
enigmatice. Însă, ar fi o naivitate să ne închipuim că aceste 
dificultăţi ar putea dispărea, punând în locul lor sau căutând 
să ni le explicăm prin ipoteze spiritualiste. Alături de mulţi 
dintre contemporanii săi, d'Holbach este preocupat să găsească 
seria esentelor din care este alcătuită lumea, socotind ca rea- 
litate fundamentală a ei materia. In urmărirea acestei tendinţe, 
el este adus, adeseori, să atingă şi chestiuni de filosofia naturii. 
Totuşi, faţă de acestea, el nu ia decât atitudini măsurate, atât 
cât să poată îndepărta prin ele, pe de o parte: ipoteza unei 
religii naturale şi, pe de altă: credinţa că se poate demonstra, 
existența lui Dumnezeu prin postularea de cauze finale. 

În general, gândirea lui d'Holbach prezintă o dominanţă 
etică şi politică. Aplicând ideile sale filosofice în domeniul 
faptelor de morală, el vrea să dea temeiurile unei etici noui, 
eliberată cu hotărîre de criteriile sau normele oricărei religii 
pozitive. Deopotrivă cu toate fenomenele lumii, omul este 
şi el un complex material, cu o organizaţie interioară specifică 
şi cu o bogăţie de mişcări care, prin diferitele lor înläntuiri, 
dau la iveală facultatea simțirii, a gândirii si a acțiunii. Legea 
hotărîtoare care comandă viața omenească este aceea de a 
căuta şi iubi plăcerile şi de a se teme de dureri. Normele, care 
pot arăta cu adevărat ce trebue să facem, sunt legile naturii. 
În viaţă, fiecare individ este preocupat de găsirea propriei 
sale bucurii. Pentru ca aceasta să fie posibilă, e nevoe ca indi- 
vidul să lege interesele sale de acelea ale colectivități din care 
face parte. Există o ordine a destinului, potrivit căreia acela 

care face binele n'ar putea fi niciodată nefericit. Astfel, mo- 
rala constă în a vrea binele celorlalţi; acesta este singurul 
principiu adevărat, care ar putea să ducă la o întemeere a 
ei universală. 

Putinta de face binele — continuă d'Holbach — nu 
face parte dintre consecințele naturale ale mecanismului social. 
Pentru realizarea ei, este nevoe, deaceea, de o legislaţie obiectivă, 
ale cărei sancţiuni să fie în aşa fel întocmite încât să îndemne 
pe oameni ca, prin propria lor plăcere, să facă acte care să 
folosească deopotrivă şi altora. In special, d'Holbach preco- 
nizează o organizare politică în care atributiunile educaţiei să 
nu mai fie deţinute de forurile teologice, ci de către autorităţi 
laice, în stare să înţeleagă, într'un chip mai aproape de adevăr, 
drepturile omului, motivele acţiunii lui şi, pe deasupra tuturor, 
sensul pozitiv al utilității sociale. 

Acţiunea lui d'Holbach împotriva religiei şi a forurilor. 
clericale este de subliniat. El crede că realizarea moralei depinde 
de o bună și continuă frânare socială. Există necesitatea unui 
anumit conformism social, care nu poate fi îndepărtat cu niciun 
preţ din ordinea legitimă a vieţii colective. Realizarea acestuia 
nu trebue lăsată în seama unor idei absurde si rătăcitoare 
— cum Sunt acelea care derivă din concepţiile spirituäliste — 
ci trebue întemeiată, în permanenţă, pe o idee clară, necesară 
şi evidentă, cum este aceea a necesităţii sociale. În lupta dusă 
împotriva religiei, d Holbach a utilizat un arsenal dialectic bogat, 
insistând cu preferinţă asupra argumentelor de natură să de- 
monstreze caracterul anti-naturalist al creştinismului. Ascetis- 
mul, practicile religioase, misticismul şi, în general, toate va- 
lorile predicate creştinului ca trepte necesare ale eliberării 
sale, construesc himeric premisa unei voințe supra-naturale, 
conducând lumea într'un mod imposibil de explicat, după prin- 
cipii şi hotărîri arbitrare. Asemenea idei nu se pot impune 
spiritului nostru, decât în măsura în care, alături de ele, 
putem construi prin imaginaţie unele ipoteze îndepărtate, ca 
aceea a sufletului nemuritor, a vieţii veşnice sau a unui Dum- 
pezeu care împarte, după faptele fiecăruia, bucurii sau ble- 
steme. Din nefericire, asemenea invenţii au abundat, pentrucă 
teologii ~- „acești adevăraţi fabricanți de divinitate” — au 
înţeles la vreme avantagiul pe care şi-l pot obţine, hrănind şi 
speculând, după interesele lor, îndoelile, superstihile şi ade- 
seori teama de viaţă care există aproape în orice fire omenească. 

In lupta sa împotriva teologiei, d'Holbach a atins o mare 

şi grea problemă a gândirii omenești : valoarea ideilor religioase. 
Problema a fost pusă cu energie, dar răspunsul na fost dat 
decât sporadic şi oarecum indirect, “mai mult sub forma unui 
criticism social decât sub acela al unei sistematizări filosofice. 
Dealtminteri faptul e profund firesc. Psihologia secolului XVIII, 
dominată de probleme practice şi trebuind să pregătească is- 
bucnirea istorică a unui moment social de răscruce, nu putea 
să aibă înţelegerea şi disciplinarea destul de adâncă a forţelor 
intime ce susţin structura] ideea religioasă, în sufletele oamenilor. 
Totuşi, se pare că violența materialistă a fost necesară. Tre- 
buind ca în curând să se reacționeze împotriva ei, sa putut 
deschide drum unei generaţii noi, care avea să trateze, de astă 
dată mai fecund şi mai pătrunzător, problema psihologică şi 
filosofică, a vieţii religioase. Desigur, fără această violenţă 
materialistă, apariţia lui Jean Jacques Rousseau n'ar fi putut 
fi atât de reprezentativă, pe cât ştim c'a fost. 

Acţiunea filosofică iniţiată de Condillac s'a menţinut în 
Franţa multă vreme, străbătând cu putere până aproape în 
inima epocii bonapartiste. Reprezentanţii ei se grupaseră sub 
denumirea de ideologi şi complectaseră, cu mulţi dintre ei, primele 
cadre ale Academiei de Ştiinţe Morale şi Politice. Ceeace 
caracterizează, în primul rând, mişcarea ideologică este o osti- 
litate marcată faţă de restauratia religioasă. Ea consideră că 
ideea religioasă este opera doar a imaginaţiei, că ea caracteri- 
zează o fază doar de început a spiritualităţii omeneşti şi, ca 
atare, acum — întro epocă de maturitate spirituală a ome- 
nirii — filosofia religioasă trebue să facă loc alteia, înteme- 
iată pe observaţie şi pe experienţă. Printr'o asemenea poziţie, 
ideologii alcătuesc o punte naturală, între filosofia secolului 
XVIII şi pozitivismul ce va avea să fie inaugurat, în curând, 
de către Auguste Comte. 

Cel mai reprezentativ dintre ideologi este filosoful De - 
stutt de Tracy, care a trăit între anii 1754-1836. Intere- 
sându-se de aproape de înființarea Şcolilor Centrale, a scris 
pentru acestea cunoscutele sale Eléments d’Idéologie, care cu- 
prindeau: l'Idéologie (1801), Grammaire générale (1803), Lo- 
gique (1805) si Traité sur la Volonté (1815). Se ridică împatriva 
sistemului de învăţământ practicat în timpul lui, care se reduce 
doar la chestiuni de erudiție din domeniul ştiinţelor exacte, 
îndepărtând în schimb spiritul lämuritor şi sintetic al înlăn- 
tuirilor filosofice. Religia şi matematicele nu sunt singurele 
disciplini cu valoare educativă. Ştiinţele fizice şi cele naturale 


www.dacoromanica.ro 


Iluminismul francez 455 


pot tot atât de bine, poate chiar mai bine, să formeze spirite 
pătrunzătoare şi metodice. Ştiinţa, aşa cum o prezintă sistemele 
de educație în fiinţă, este o vastă färämitare: ramurile ei par 
străine unele de altele şi fiecare pare întemeiată pe o logică 
a ei, străină şi fără nicio aderenţă față de celelalte. În această 
stare de fapt, doctrina ideologiei îşi propune să realizeze o 
unitate salutară, prin stabilirea unei filosofii prime, în stare 
să înțeleagă lucruri nu prin înfăţişările lor individuale, ci 
prin ceeace este general în toate şi, totdeodată, trebuind să 
promoveze spiritul logic nu ca pe o dexteritate a gândirii 
corecte, ci ca pe o pătrundere atentă a mijloacelor şi relaţiilor 
care fac posibilă cunoaşterea. Această nouă filosofie nu poate 
cădea în păcatele învechite ale metafizicei — despre care 
Tracy spune într'un loc cu oarecare ironie că „este o artă a 
imaginaţiei făcută numai ka să ne satisfacă, nu să ne şi in- 
struiască” — pentrucă unitatea pe care vrea s'o întemeeze 
porneşte dela condiţii omeneşti, acelea pe care se sprijină fa- 
cultätile de bază ale conştiinţei: de a judeca, de a vorbi si 
de a voi.. | 

Desi se deosebeste de Condillac, opera lui Destutt de 
Tracy se lămureşte însă privită paralel cu a acestuia.«In Élé- 
ments d'Idéologie face o analiză amănunţită a facultăţilor ome- 
nesti, de proporţii asemănătoare acelora pe care le-am în- 
tâlnit în faimosul Traité des Sensations. În observaţiile pe 
care le dă la iveală, se vede tendința de a înlocui datele arbi- 
trare ale analizei lui Condillac — care reducea totul la sen- 
zaļie — cu elemente reesite din observaţia imediată şi con- 
cretă. Astfel, la Tracy instinctul nu este rezultatul unor tran- 
sformări succesive — ca la statuia lui Condillac — ci un 
fapt imediat, derivând din însăşi organizarea noastră animală; 
deasemeni, problema percepției externe — din care Condillac 
făcea una dintre cele mai complicate desvoltări ale sale — 
este văzută şi ea ca o realizare mai directă, rezultând dintr'un 
sentiment firesc, pe care îl înregistrăm atunci când mişcările 
noastre woluntare întâlnesc rezistența materiei asupra căreia! 
se aplică. 

Indepärtând teza condillaciană a senzatiei transformate, 
Tracy stabileşte patru moduri ireductibile ale sensibilităţii noa- 
stre: a voi, a judeca, a simţi, a-și aminti. Dintre acestea, 
cel mai strâns legat de viaţa gândirii este cel de-al doilea. 
Gramatica şi logica sunt disciplinele care i se subordonează 

în întregime. Construcția logicii aristoteliene îi pare cläditä 
pe iluzii sau pe idei forțate. Existența propozitiunilor negative 
îi apare ca imposibilă, pentrucă orice judecată trebue să enunte 
un raport şi pentrucă negația nu poate fi unul. Tot aşa nu 
există nici propoziţiuni particulare, pentrucă, în mod necesar, 
extensiunea atributului este întotdeauna egală cu aceea a subi- 
ectului. Mijlocul de a recunoaşte dacă un raționament este 
sau nu defectuos, nu poate fr acela de a recurge la reguli 
prestabilite, ci la revizuirea fiecărei idei din care se compune, 
aceasta, la rândul ei, nefiind luată ca © simplă constructiune 
arbitrară sau convenţională a, spiritului nostru, ci reprezen- 
tând un loc necesar într'un lanţ de fapte precise şi necesare. 

În secțiunea a patra a Elementelor sale, Tracy se ocupă 
de morală, pe care o consideră nu ca pe un lanţ de reguli şi 
de norme ale acţiunii, ci, în primul rând, ca pe un studiu atent, 
al dorințelor omeneşti, al originii lor şi al corespondenţei sau 
necorespondentei lor cu conditiunile adevărate ale fiinţei noastre. 

Condorcet (1743-1794) este, alături de Turgot, teo- 
reticianul cel mai notoriu al progresului, idee care, desi mai 
putin desbătută decât celelalte, intră însă cu un coeficient, care 
nu poate fi nesocotit, în mișcarea filosofică a iluminismului 
francez. Adept al fiziocraţilor — aceia care socoteau că baza 
economiei şi a liniştei sociale este pământul — el crede că o lege 
trebue să fie bună pentru toţi, aşa cum o judecată adevărată 
este valabilă pentru toţi care o gândesc. În cartea sa celebră, 
apărută în 1794, Esquisse d'un tableau historique des progrès 
de l'esprit humain, în opoziţie cu teza relativismului istoric de 
tipul aceluia pe care îl susțineau în (Germania Lessing şi 
Herder, vorbeşte despre o natură omenească permanentă, ca- 
tegorie absolută a umanității. Ideea de datorie, de justiţie 
şi de virtute nu trebuesc date pe seama unor dirijări transcen- 
dente, ci trebuesc căutate în însăşi constituţia morală a omului. 
Condorcet distinge în istoria umanităţii zece epoci, după chipul 
cum se orientează, fiecare, către împlinirea realităţii durabile 
şi supreme care se cheamă cultura intelectuală și morală. Pro- 
gresul umanităţii depinde de felul cum această cultură va putea 
să triumfe sau nu. Contrariu lui Diderot, care credea că ştiinţe 
ca matematicile nu mai au ce descoperi, Condorcet se strădueşte 
să dovedească că, dimpotrivă, faptul infinitätii este legat strâns, 
esenţial, de natura însăşi a acestor ştiințe:... „raporturile de 
mărime doar, combinările posibile ale acestei idei, cantitatea 

şi mărimea, numai acestea, formează un sistem destul de vast, 
pentru ca să nu avem dreptul să ne închipuim că mintea omenească 
ar putea să-l străbată vreodată în întregime”. Este greşit să 
se creadă că, întrucât spiritul omenesc nu dispune decât de 
forte măsurate, cercetările lui trebue să fixeze bariere peste 
care să nu mai stăruiască a trece. Progresul nu se înfăptueşte 
prin juxtapuneri, pentrucă spiritul nostru este în aşa fel con- 
struit, încât, cu cât cunoaşte mai multe obiecte şi mai multe 
raporturi între ele, cu atâta este în stare să le cuprindă în for- 
mule mai simple, mai lămuritoare şi mai sesizante. 

Prin limitările lor rigide şi înguste, dogmele religioase 
vin în contradicţie puternică cu caracterul veşnic deschis spre 
progres al cunoasterei științifice. Pentru a înfăptui progresul, 
este nevoe, în primul rând, nu de prevederile fatale şi con- 
strângătoare ale legilor civile, ci de o bună educaţie, prin care 
spiritul omenesc să fie pus la adăpost sigur de criteriile su- 
ficiente şi rătăcitoare ale prejudecätilor. 


In istoria gândirii omenești, iluminismul francez marchează 
o etapă de seamă, peste care nu s'ar putea trece cu vederea, 
fără ca prin aceasta să nu se stirbeascä ceva integrant, din 
lanţul structural al articulaţiilor ei şi din finalitatea universală 
pe care o are de reprezentat. 

Ca pătrundere filosofică, gândirea iluministă nu sa ri- 
dicat pe culmi dintre cele mai înalte. Dimpotrivă, adeseori, ea 
a întreţinut voluptatea coborârilor, a negărilor nedrepte, a por- 
mirilor patimaşe, a simplificărilor tendentioase şi chiar a unor 
platitudini forţate. Dintre tezele ei, aproape niciuna nu sa 
putut menţine — în epocile | următoare — în forma iniţială 
şi categorică pe care i-a dat-o vreunul din reprezentanții ei 
autorizați. Mai curând sau mai târziu, toate aveau să fie 
refăcute, fie prin reactiuni ideologice imediate, fie prin în- 
teleptescul spirit limpezitor al timpului, ale cărui stratificări 
nu se petrec fortuit sub impulsul unei acţiuni sau alta, ci în 
baza unui imanentism necesar al echilibrului, despre care se 
poate spune că este dat odată cu sensul lucrurilor. 

Totuşi, acest fapt nu trebue socotit ca putând să micşoreze 
valoarea culturală a curentului considerat. Se poate spune, 
despre curentele, sistemele şi şcolile filosofice în general, că 
se împart, după finalitatea lor, în două categorii: a) Unele 
au misiunea de a însemna culmile definitive pe care le în- 

scrie, în procesul ei creator, spiritualitatea omenească. Odată 
apărute, integritatea lor devine absolută. Chiar atunci când 
nu mai iau parte în ordinea efectivă a gândirii şi a acţiunii 
omeneşti, ele continuă totuşi a exista, sub forma unor simboluri 
si valori unice, de care dmul poate lega sentimentul de eterni- 
tate al creaţiilor sale spirituale. Astfel, oricare ar fi într'o 
epocă sau alta, doctrina de gândire a omenirii, ideea ‘plato- 
niciană, substanţa spinozistă sau nmumenul kantian vor rămân 
totuși în picioare, cristalizări definitive, nu pentru orientări 
în prezent, ci pentru orientări largi, în tot conspectul umani- 
tății. b) Celelalte au o înfăţişare şi o misiune diferită de a 
acestora. Ele reprezintă, în ordinea creaţiei, etape du luptă, 
momente de răscruce, epoci de pregătire, răsturnări revolu- 
Honare, încrucişări eroice. Rolul lor nu este de a promova 
valorile pe care ie sprijină la rangul de cristalizări ultime, ci 
de a le folosi doar ca instrumente de lucru, pentru întemeerea 
stabilă a altora. În lupta pe care o au de întreprins, ele trebue 
să se folosească de mijloace multiple — de toate pe care 
cultura şi viaţa unei epoci le pune la dispoziţie — variind pe 
o gamă cât mai largă, a simärilor, a acţiunilor şi a posibi- 
lităţilor omeneşti. Deaceea, structura lor intimă nu poate fi 
întotdeauna unitară şi consecventă, ci dimpotrivă, de cele mai 
multe ori, va avea de înregistrat discontinuități şi contraziceri. 
Viaţa lor este neasemănat mai scurtă, pentrucă, de obiceiu, 
ea se înscrie pe registrul limitat al epocei pe care trebue s'o 
reprezinte. În schimb, acțiunea lor este mai puternică, mai 
impetuoasă, mai străbătătoare î În constintele epocei şi mai pä« 
trunsă de duhul realizărilor imediate. 

Filosofia iluminismului francez face parte din categoria 
celor din urmă. Temele ei nau rămas, niciuna, în forma în 
care le-au gândit iniţiatorii lor. In schimb, acţiunea pe care 
au putut s'o stârnească şi s'o înfăptuiască a fost neobişnuit 
de fecundă. Pe plan social, politic, cultural şi naţional, efectele 
ei sau făcut deopotrivă de vizibile. Revoluţia franceză, ideea 
democratică, isbânda spiritului pozitivist, principiul nationali- 
tății şi, în general, toate valorile care vor construi spiritualmentă 
lumea nouă ce avea să răsară odată cu începutul secolului al 
19-lea, toate acestea, nu vor putea fi niciodată înţelese în 
adâncimea şi înlănţuirea lor istoricä si fenomenologică, înainte 
de a cuprinde, în soarta şi evoluţia lor, intervenţia şi influen- 
țările hotărîtoare ale ideologiei iluministe. 


www.dacoromanica.ro 


Lupta contra iluminismului: J. J. Rousseau 459 
4 LA # LA # 
Lupta contra iluminismului: J. J. Rousseau 


Căutarea adevărului şi nevoia de orientare în-viatä, nu-s 
neapărat legate una de alta, totuşi ele au mers foarte adesea, 
împreună, iar spiritul în care s'a judecat valoarea vieţii din 
punctul de vedere al esenței şi menirii ei, a avut totdeauna 
cuvânt hotărîtor în îndrumarea ce în chip practic i s'a dat. 

In opera lui J. J. Rousseau, filosoful metafizician nu 
se desparte niciodată de moralist, de sociolog şi mai apoi 
de pedagog. Preocuparea de adevărurile ascunse ale univer- 
sului, ale creaţiunii, este la el strâns unită cu interesul foarte 
viu pentru oameni. 

Ceeace l-a provocat să cerceteze problemele filosofice a 
fost de bună seamă, în primul rând, o nevoie proprie de a-şi 
afla un îndreptar pentru paşii lui. Ceeace l-a făcut să stăruie 
în ele şi să le împreune cu vederile sociologului şi prevederile 
pedagogului a fost contactul cu lumea, cu societatea în care 
trăia şi cu care sensibilitateea şi fiinţa lu întreagă erau în 
necontenită ciocnire. Ideile, şi le-a cules deadreptul din viaţă, 
ca om, ce nu e simplu privitor de departe, lucru ce se 
vede — câte-odată poate mai mult decât era necesar — din 
opera lui şi pe care îl precizează cu tonul care i-a atras în- 
vinuirea de obscurantist: „Nu filosofii sunt cei cari cunosce 
mai bine pe oameni; ei nu văd decât prin prejudecățile filo- 
sofiei; şi Ă( nu ştiu ramură de specialitate în care să fie mai 
multe. Ce ar trebui dar ca să observi bine pe oameni? O 
mare dragoste de a-i cunoaşte, o mare nepărtinire în judecarea 
lor, o inimă destul de simţitoare pentru a înţelege toate pa- 
siunile omenești şi destul de liniştită ca să nu le încerce” (Emile, 
pag. 268, ed. Garnier). K 

Nu s'ar putea spune că el însuşi întrunea toate condițiile 
acestea, căci era filosof tot atât cât şi cei pe care îi combătea, 
şi avea suflet avântat, inimă neliniştită, tot pe atât cât si 
minte clară; dar se poate spune că a observat şi a ju- 
decat pe oameni laolaltă cu nepărtinire, deşi uneori s'a înşelat, 
poate, asupra celor cu care avea el relaţii personale; căci a 
iubit omenirea şi a nädäjduit în viitorul ei. 

Viaţa veacului al XVIII-lea, ca a tuturor vremurilor 
când civilizația s'a găsit mult mai înaintată decât cultura, con- 
stitula un spectacol neliniştitor pentru un om cu vedere pä- 
trunzătoare şi simfire puternică; iar J. J. Rousseau avea şi 
vederea adânc pătrunzătoare si simtirea deosebit de vie. 

Metoda lui pentru priceperea şi cercetarea filosofică a 
fenomenului social a caracterizat-o singur cum nu se poate 
mai bine în norma pe care şi-o propune pentru a conduce 
pe Emil în cunoaşterea lumii: ,,Trebue să se studieze socie- 
tatea prin oameni şi oameni prin societate: cei care ar voi 
să trateze aparte politica şi morala nu se vor pricepe nici- 
odată în nici una din ele” (pag. 257 Emil). 

Si, în adevăr, acesta e procedeul cu care și în partea 
de roman, de imaginaţie, de descriere, a operei lui, pune filo- 
sofie şi în cea de filosofie, lasă o atmosferă de viaţă. Mestesug 
de artist şi mod de a concepe înnăscut, propriu geniului său, 
acesta e unul din lucrurile ce fac citirea lui aşa de atrăgătoare 
şi care totodată a amăgit spiritele doctrinare aşa fel încât 
i-au contestat calitatea de filosof. Cu această îndoită preo- 
cupare de a descoperi mobilele profunde ale fäpturilor in- 
dividului singur şi producerea actelor colective ale oamenilor 
în masă, a privit societatea contimporană stăpânită de un e- 
goism orb, de gustul petrecerilor, a luxului, de un estetism 
practic şi intelectual, care ar fi fost bun de s'ar fi întovărășit 
cu un egal şi în ceea ce priveşte partea morală a vieţii, care 
practica un comerţ cerebral foarte viu şi în care bântuia o 
secetă cumplită de simtire adevărată, unde se făcea multă 
paradă de sentiment umanitar şi se dovedea prin faptă o 
totală pepăsare pentru aproapele în mizerie — care era atunci 
o parte imensă a poporului — unde se împlineau formele 
religioase şi nu se credea în Dumnezeu; şi în această societate 
lumea scriitorilor cari căutau mai mult forma sclipitoare, con- 
structiile logice îndrăznețe, mai degrabă decât temeliile trai- 
nice, şi în care sub numele adevărului fiecare era bucuros să 
găsească aparențele cele mai comode pentru propriile-i in- 
terese decât realităţile supărătoare +). 

Veacul al XVIII-lea a vulgarizat tipul intelectualului pre- 
zumţios şi pedant, exagerat şi artificial, senzualist si mate- 
rialist, fie că se socotea om de ştiinţă ori filosof, cu un eu 
social alcătuit din atitudini bizare, un om minciună deformat 
de o cultură greşită şi adesea căzut la patimile unei vieţi 
descentrate şi senzualizate. 

În asemenea atmosferă, educaţia generală o face corupţia, 


1) „Chiar dacă filosofii ar fi în stare să descopere adevărul, pe care 
din ei l-a interesat aceasta ? Fiecare ştie bine că sistemul lui nu-i mai bine 
intemeiat decât celelalte; însă îl susține fiindcă e al Jui... Esenţialul e să 
gândească altfel decât ceilalți” (Pag. 238, Emil), 

moravurile se strică, se formează oameni interesați, egoisti, 
fatal înclinați spre plăcerile de rând. 

Cerând libertatea fără a şti ce înseamnă, folosindu-se 
de deviza egalităţii în toate împrejurările în care dădea dovada 
celui mai hotărît abuz de privilegii, cultivând adesea sub nu- 
mele adevărului ipocrizia şi reaua credinţă, clasa cultivată şi 
aproape tot ceeace constituia o autoritate de orice natură în 
secolul al 'XVIII-lea, lucrau laolaltă pentru slăbirea legăturii 
sociale. 

Încrederea mioapă ce se da metodelor ştiinţei, provocase 
şi acreditase intelectualismul în” educaţie si filosofia expe- 
rientei materiale favoriza o stare de spirit prielnică creşterii 
egoismului, interesului mărunt, aşa încât acestei perioade de 
sclipitoare inteligenţă, Voltaire i-a putut spune „veacul micimii 
de suflet”. 

Prestigiul aproape exclusiv al ştiinţei era explicabil. Asu- 
pra cugetării veacului al XVIII-lea, ca şi asupra vieţii lui 
industriale şi sociale în genere, lucrau două veacuri de pro- 
grese ştiinţifice, cu repede înaintare pe multe căi. Progres 
admirabil, început în veacul al XVI-lea, „când experienţa 
începuse să devină cuvânt de ordine” şi când nimeni nu mai 
vrea să citească vechiturile, ci cartea vecinic tânără a naturii. 
(Hôffding, Histoire de la philosophie moderne, vol.l, pag. 
97). Filosofia naturii, născută şi crescută în încântarea minţii 
în faţa minunilor desvăluitoare a puterii lui Dumnezeu, încântare 
aşa de puternică, încât nici mâna inchizitiei nu-i putea stăvili 
avântul, a mers mai întâi în rând cu felul de înţelegere a vieţii 
şi de conducere a ei, căruia pedagogia de acum îi dă numele de 
integralism. Vechiul respect păgân pentru corp reînvie alături 
de grija pentru suflet a Evului-mediu, lărgită şi umanizată şi de 
o năvalnică şi nouă sete de cultură a minţii. 

Constituirea științei moderne a naturii a dat apoi temeiul 
filosofiei sensualiste şi materialiste cu un corespondent uti- 
litar pe latura aplicării morale, ateist pe latura credinţei, strict 
rationalist pe latura metodică. Mintea merge până la ultimele 
consecințe ale principiilor descoperite, iar spiritul subordonat 
disciplinelor ştiinţifice nu recunoaşte decât inductiilé riguroase 
din câmpul experienţei sau deductile pline de grija rationalistä 
şi metodică în căutarea şi controlul adevărului si în înlăn- 
tuirea argumentelor şi concluziilor. Dacă ştiinţa era chemată 
să legitimeze un fapt dedus, la rându-i deductia trebuia să 
întemeeze legitimitatea faptelor de experienţă în valabilitatea 

formală a adevărului. |n amândouă cazurile, raţiunea avea rol 
de seamă. Ea trebuia să se găsească peste tot, sau ca punct 
de plecare, sau ca punct de ajungere. Rousseau avea să lă- 
murească, în magistrala lui operă, în ce chip raţiunea, privită 
ca unica autoritate în judecarea bunurilor vieții, pusese de 
multă vreme pe căi deosebite progresul civilizaţiei și pe acel 
al omului privit individual şi sub aspectul alcătuirii lui înă- 
scute şi integrale, cu sentimentul, avântul, spontaneitatea lui 
şi acea înclinare simplă si adâncă spre tot ce e frumos, spre 
tot ceeace propagă simpatia şi o leagă de oameni, de lucruri, 
de univers, cu un cuvânt, setea curată de viaţă, oglinditä şi 
într'o scânteere de bucurie ca şi într'o largă, generoasă şi 
permanentă bunăvoință, alcătuire în adevăr îngrădită prea mult 
şi strâmtorată de o concepție unilaterală a vieții. 

Viaţa nu e numai realitate sesizată de științele exacte 
cu metodele lor. Prestigiul metodelor exacte a întunecat pentru 
o vreme deplin ceeace măruntul interes material nu întunecase 
încă de tot, toată partea de realitate care nu-i la îndemâna 
cunoștinței, nici prin calcul, nici prin rațiune, ci numai prin 
observaţie intimă sau, mai exact, prin acel sentiment imediat 
din adâncul sufletului nostru, căruia Rousseau a avut marele 
merit de a-i recunoaşte fiinţa. El n'a fost pici singurul, nici 
cel dintâi care a vorbit de acest sentiment, însă a vorbit cum 
nu mai vorbise nimeni altul, silind atenţia tuturor să se oprească 
asupră-i. 

Spiritului ştiinţific transpus în filosofie sub chipul spi- 
ritului exclusiv realist, i se potriveşte observaţia lui Hôffding 
asupra lui Machiavel: „Cu aşa de multi realisti, el a scăpat 
din mână realitatea, fiindcă a vrut să o prindă, la suprafaţa 
lucrurilor”. (pag. 29). 

A ține drept reale numai lucrurile care intră în 
experienţa științifică, înseamnă a merge împotriva adevăratului 
spirit al ştiinţei, dacă nu şi a literei ei de atunci. A constitui 
un primat inteligenței, nu înseamnă a da locul cuvenit vieţii 
sufleteşti, fiindcă ea nu este numai inteligenţă, ba chiar inte- 
ligenţa, rod târziu al lucrărilor sufletului, ajunge de-l ascunde 
şi-l neagă. Sentimentul se eclipseazä, ruşinat de putina-i în- 
semnătate, înapoia lucrurilor cărora raţiunea le recunoaşte se- 
riozitatea: Simturile şi materia, cu tot ceeace e legat de ele 
ŞI aceasta nu numai în ştiinţă şi filosofie, dar si în rosturile 
zilnice ale vieţii. Concepţia materialistă şi mecanistă, de folos 
ştiinţelor exacte şi inteligenţei, a fost păgubitoare cesteilalte 

părți a realităţii sufletești, sentimentul, sub toate formele lui. 
Viaţa a fost privită numai prin prizma raţiunii, educaţia sa, 
îndreptat numai asupra inteligenţei. 

Filosofia are uneori ecou în public sub forma unei men- 
talitäti precumpănitoare. Această mentalitate cuprinde foarte 
puţină cugetare reală. Din ceeace constitue problema filosofică, 
nu ia nimic. Din lanţul argumentării critice ori constructive — 
nimic. Ea adoptă doar un fel de simbol, o reprezentare grosieră 
a laturei practice a sistemului, deadreptul aplicabilă fondului 
mistic al poporului sau nevoilor lui de diverse ordine. Din 
ce a fost obiect de rațiune, face o superstiție şi uneori o 
credință, cu rădăcinele reale în subconștient, în instincte şi 
nevoi, în cusururi și calități. Astfel a luat naştere, alături 
de intelectualismul filosofic al oamenilor cultivați, în toate 
clasele, ideea că cultura intelectuală e totul şi astfel educaţia 
metodică a devenit exclusiv cerebrală. 

In lipsa credinţei sincere într'o inteligenţă supremă, aceea 
a omului, lucrătoare măiastră, cercetătoare îndrăzneață, s'a 
infätisat ca stăpână a vieţii şi toate ostenelile educaţiei i s'au 
închinat. Totdeauna inteligenţa s'a bucurat de un prestigiu deo- 
sebit, dar prin isbânzile noui în câmpul cunoștințelor exacte 
şi ale aplicațiilor lor, ea apare ca cea mai de pret facultate 
de om. În ea, se wedea și lucrul cel mai de admirat: prin 
strălucirea lui şi lucrul cel mai de folos: prin câştigurile ce 
le putea aduce cuiva, prin drumurile ce le putea croi spre 
succes. E lesne de înţeles, cum, în această atmosferă, atacurile 
lui Rousseau la adresa civilizaţiei, a ştiinţelor şi a artelor, 
a stârnit o aşa de mare uimire. Împotriva credinţei tuturor, 
el susținea că prin educaţia intelectuală exclusivă şi prematură, 
se pierdea din ce în ce mai mult din vedere că, pe lângă 
inteligenta, mai sunt bunuri de pret în om şi că viața creeată 
numai din ea prin înlăturarea celorlalte facultăţi ajunge ar- 
tificială, seacă şi rea. 

Oamenii au luat obiceiul să privească sentimentul, stare 
sufletească originară totuşi, şi cu o însemnătate mai mare 
decât inteligenţa, fiindcă e legat de cele mai adânci straturi 
ale vitalităţii, drept un lucru secundar, aproape un lux permis 
cuiva când lucrurile serioase — nevoile materiale, satisfac- 
tiile simţurilor, formele sociale, — sunt îndeplinite. 

Faptul că e cel mai vechi şi cel mai necesar, că esta „un 
aspect primordial şi independent al vietei spiritului tot atâta 
cât şi cunoştinţa”, și că nu se märgineste de loc, faţă de aceasta, 

„la o atitudine pasivă şi receptivă” (Hôffding pag. 511), nu-l 
fereşte de a fi nesocotit. Asta nu înseamnă că în societatea 
secolului al XVIII-lea nu se vorbea mult de sentiment. Se 
făcea chiar paradă de el. Dar, lucru ciudat, şi adevărat şi 
pentru vremea de acum, cu cât i se acorda mai mult loc în 
discursuri, cu atât lipsea mai mult din fapte. 

Sub asemenea auspicii se vede cât temei avea Rousseau 
când se plângea, că omul nu-i cunoscut, că stinta cea mai 
de folos pentru el, aceea a propriei lui alcätuiri sub toate 
„raporturile, e neglijată. 

Acestea sunt, pe scurt, aspectele principale ale mediului 
neîncäpätor în care J. J. Rousseau, cu firea lui năvalnică, 
bogată, cu sinceritäti incomode, mai dispus să trăiască prin 
sentiment decât prin spirit, cu o sensibilitate în contrast cu 
ceeace se socotea potrivit cu o demnitate elegantă, sa găsit 
la strâmtoare şi a suferit. Rodul gândirii lui, născută din reac- 
tune împotriva împrejurărilor şi ideilor de atunci, este, se 
înţelege, subiectivă cu exces şi simptomatică. Cu mai multă 
dreptate decât oricând, se poate deci spune despre sistemul 
lui filosofic, că este oglinda unui temperament. 


Vieata lui (1712-1778) se desfăşoară în acelaş ritm de 
căutare neîncetată, pe care îl descoperă şi scrisul lui. A co- 
pilărit fără mamă şi a cunoscut devreme lecturile lungi, făcute 
cu tatăl său, în serile lungi cari atingeau uneori zorii. A pă- 
răsit uşor Geneva, de care nu-l lega dragostea nimănui si, 
adolescent încă, a dus o viaţă lipsită de îndrumare, în voia 
sufletului lui pasionat şi neliniștit. Protecţia d-nei de Warens 
şi sederea la Charmettes au fost un timp de popas si de îm- 
păcare; sunt anii în cari, după rătăciri şi încercări de diverse 
meserii, se opreşte pentru o viaţă de studiu şi de constituire 
a unei linii a gândului. Dar îşi reia drumul şi la 1741 soseşte 
la Paris, cum scrie singur, cu cinsprezece ludovici, comedia 
Narcisse şi cu un sistem nou de notație muzicală. Deşi intrat 
dela început în mediul scriitorilor vremii, nu va fi această apro- 
piere decât trecătoare. Protecţia d-nei d'Epinay, şederea la 
Montmorency, la ducele de Luxemburg, fuga din Franţa, în 
urma publicării Contractului social şi a lui Emil (1762), ṣe- 
derea în insula Saint-Pierre şi apoi plecarea în Anglia — 
ca oaspete al lui David Hume (1766) —  însfârşit revenirea 
la Paris, până la moartea în casa unui ultim protector, la Erme- 
nonville,— toate sunt tot atâtea etape ale unei existente de neli- 

niştită şi neîmpăcată căutare a unei căi de salvare. Este o viaţă 
care apare frântă şi lipsită de o linie armonioasă. Din ea se 
desprinde voinţa închegării unei opere pentru realizarea acelei 
unităţi de atitudine și acelei împăcări pe care viaţa lui proprie 
nu a putut-o atinge. 


Dar are Rousseau un sistem? Mulţi i l-au contestat. Și 
totuşi, întrucât cugetarea lui are o ideie directoare, care se 
explică printr'o serie de împrejurări ce silesc pe un filosof 
să ia atitudine și întrucât această ideie directoare se găsește 
în problema fundamentală a întregii sale opere, înläntuirea 
aşa de ordonată a speculațiilor lui constitue vădit un sistem. 

Mersul cugetării lui Rousseau are un curs din cele mai 
interesante. Prins de viaţa contimporană prin toate fibrele sim- 
tirei lui, el pune în primele scrieri justeţea celei mai impar- 
tiale analize cu focul usturător al celei mai violente nemul- 
țumiri. Aşa se explică paradoxele lui asupra fericirii omului 
primitiv şi asupra civilizaţiei, luate ad-litteram de detractorii 
lui. Azi, nu ne putem îndeajuns mira cà atâtea pagini n'au 
putut feri pe unii să se împiedice de nişte exagerări nu numai 
lesne de înţeles, dar chiar pline de sens. * 

În Discursul asupra ştiinţelor si artelor (1749), început al 
celebrităţi şi nefericirii lui, cum spune Rousseau, Discursul 
asupra originii neegalităţii dintre oameni (1754) şi în prefața 
la Narcis, prima etapă a privirilor pe care le aruncă asupra 
oamenilor, rezumă în generalităţi cuprinzătoare constatările scoase 
din cercetarea societăţii, expune moţiunea sa de om natural. 

Noua Heloisa zugrăvește, dacă lăsăm deoparte latura ro- 
mantică, sentimentală şi de imaginaţie, oazele de naturaletä 
reală pe care le mai poate găsi cineva ici şi colo, în starea 
de societate a omului si care după el s'ar putea realiza peste tot. 

Contractul social pune şi rezolvă problema societăţii po- 
litice în raport cu desvoltarea naturală a omului. Arătând 
originea societăţii născută din necesitatea de a înfrunta con- 
ditiile adverse ale vieţii, Rousseau: o întemeiază pe un pact 
între grupul indivizilor şi suveranul căruia aceștia îi încre- 
dinteazä guvernarea lor. Alienarea totală a drepturilor naturale 
grupului social înseamnă însă o trecere pe un plan nou de vieatà 
în care, dacă individul şi-a pierdut libertatea absolută, a câs- 
tigat însă, prin supunerea lui binelui şi interesului colectiv, 
o libertate nouă care este neatârnarea de instincte, astfel ade- 
vărata libertate morală. Contractul social indică astfel perspectiva 

unei societăţi perfecte ûn care esența bună a individului se 
realizează deplin în cadrul colectivitățui. Emil arată caracterul 
omului natural în starea socială si mijloacele de a-l educa 
pentru această stare, (fără a-i altera firea. Aceste din urmă ` 
trei, Rousseau recomandă să fie citite în ordinea inversă a 
producerii lor; se poate vedea de aci temeiul pe care-l punea 
pe educaţie pentru binele statului si dependenţa în care vedea 
fericirea particularilor de (conducerea lucrurilor publice. În toate 
aceste lucrări în xare creşte şi se desävârseste sistemul lui 
Rousseau, sunt remarcabile bogăţia observaţiei de fapte pe care 
își sprijină postulatele, analiza metodică, construcția logică 
strânsă, pătrunderea psihologică, strălucirea argumentărilor, abi- 
litatea cu care întâmpină obiectiunile, unitatea ideilor de bază 
care face posibilă recunoaşterea unui sistem continuu în părţile 
diverse ale operei lui. Aceste principii directoare sunt noţiunea 
de natură si aceea de libertate, sentimentul intim, fericirea ge- 
nerală privită şi ca scop al vieții si ca un criteriu pentru ju- 
decarea legitimitätii institutiunilor, spiritualitatea omului. 

Tot ce susţin filosofii e așa de precis contradictoriu, 
spune Rousseau, încât judecata nu poate culege dela ei decât 
scepticism general si îndoieli fundamentale, îndoială asupra lui 
Dumnezeu şi a vieţii aşa de nesuferitä lui. 

„Cercetai pe filosofi... i-am găsit pe toţi trufasi, afirmativi, 
dogmatici, chiar în pretinsul lor scepticism, nimic rămânându-le 
necunoscut, nimic dovedind, bătându-şi joc unii de alții... (pag. 
296, Emile). 

Deși am incercat adesea rele mai mari, niciodată n'am dus 
o viață atât de stăruitor neplăcută ca în aceste timpuri de 
tarburare... când... nu scoteam din lungile mele meditații decât 
nesiguranţă, întuneric, contradictiuni asupra cauzei fiinţei mele 
şi asupra regulei datoriilor mele... 

Indoiala asupra lucrurilor pe care ne importă să le cu- 
noaştem este o stare prea violentă pentru spiritul omenesc...”. 
(Emile, pag. 297). 

Rousseau era departe de a găsi, ca Montaigne, 
că îndoiala constitue o pernă pe care se odihnește bine un 
cap bine făcut. Unde îşi poate găsi dar cineva un punct de reazäm, 
o certitudine, un îndreptar pentru minte si faptă? In noi înşine, 
spune Rousseau, în adâncul adevărat al firii noastre. Să dăm 
deoparte tot ceeace o civilizaţie şi o cultură artificială au 
îngrămădit deasupra, şi după ce vom descoperi care e firea si 
menirea hotărîtă omului de natură, să ne întoarcem la calea 

adevărată dela care ne-am rătăcit. În aceasta se cuprinde ideia 
directoare a lui Rousseau — civilizația și cultura au artifi- 
cializat şi au nenorocit pe om — şi problema lui fundamentală, 
întoarcerea la natură, la calea normală a desvoltării omului. 
Cercetare destul de anevoioasă în vederea căreia Rousseau ana- 
lizează întâiu uneltele de folosit, adică facultăţile noastre de 
cunoaştere, pentru a şti cât se poate încrede în ele. 

Primul lucru pe care-l observă cineva când îşi atinteste 
privirile asupra vieţii lui läuntrice, este deosebirea dintre eu şi 
non-eu, dintre senzaţie şi obiectul senzatilor. Prelucrarea 
senzafilor constitue un fapt care presupune în om o forţă 
activă deosebită de aceea pasivă a primirii de senzaţii: „a 
percepe este a simţi; a compara este a judeca... prin senzație 
obiectele ni se prezintă despărțite, izolate... prin comparaţie, 
le misc, le transport, ca să zic aşa, le aşez unul peste altul, 
spre a hotărî asupra deosebirii sau asupra asemănărilor şi în 
general asupra tuturor raporturilor lor. După mine, facultatea 
deosebitoare a fiinţei active sau inteligente este de a putea 
da un înțeles acestui cuvânt este”, caut zadarnic în ființa 
curat simtitoare, forţa inteligentă care suprapune şi care apoi 
hotărăşte... această fiinţă pasivă va simţi fiecare obiect ‘aparte... 
dar neavând nici o putere ca să le aşeze unul peste altul, nu 
le va compara niciodată, nu le va judeca”. Greșala în com- 
pararea senzatilor vine dela fiinţa care judecă şi însuşi faptul 
că există gresalä în comparare, dovedeşte existenţa fiinţei ac- 
tive. ,,Dee-se cutare ori cutare nume acestei puteri a spiritului 
meu care alătură şi îmi compară senzațiile; fie ea numită aten- 
tie, meditaţie, reflectiune sau cum veţi voi; oricum, adevărul 
e că ea este în mine, că eu singur o produc, deşi nu o 
produc decât cu prilejul impresiei pe care o fac asupră-mi 
obiectele... fără a fi stăpân 'să simt sau să nu simt, sunt 
stăpân să examinez mai mult sau mai puţin ceeace simt”. În 
“prelucrarea senzatilor intervine to facultate activă, căci: „de 
am fi numai pasivi în funcțiunea simţurilor noastre, n'ar exista 
între ele nici o comunicaţie... sau nam simţi niciodată nimic 
“dinafară de noi sau ar exista pentru noi cinci substanţe sen- 
„sibile de a căror identitate n'am avea nici un mijloc să ne 
dăm seama”. 

Din faptul că facultatea judecătoare e supusă greselii, 
Rousseau scoate o întărire a regulei lui de a se încrede ma: 
mult în sentiment decât în rațiune: „nu sunt deci numai o 
ființă simtitoare şi pasivă, ci o ființă activă si inteligentă... 

Ştiu numai că adevărul este în lucruri şi nu în spiritul meu 
care le judecă şi că eucucât pun mai puţin dela mine în judecă- 
tle pe care le fac asupra lor, cu atât sunt mai sigur aproape 
de adevăr: astfel regula mea de a mă lăsa mai mult pe seama 
sentimentului decât a raţiunii este întărită de însăşi raţiunea”. 

Sar putea obiecta că un sentiment al dreptăţii foarte 
real pe care-l au atâția oameni nu-i împiedică totuși de a 
face rău, însă obiectiunii acesteia Rousseau îi răspunde că 
sentimentul nu lucrează singur la omul artificializat ci sub 
apăsarea opiniei publice, a prejudecätilor, a o mulţime de factori 
intelectuali cu alte cuvinte. Avem sentimentul binelui şi al răului, 
dar el nu cuprinde şi catalogul acţiunilor de care trebuesc 
legate; „adevărul sentimentelor depinde foarte mult de ju- 
stetea ideilor”, spune el. 

Tot ce e în afară de eu, e materie, oricare ar fi dealt- 
minteri natura materiei în sine: „chiar de n'ar fi decât idei, 
încă ar fi adevărat că aceste idei nu sunt „eu. 

Simturile ne prezintă materia prin proprietățile ei esen- 
tiale. Miscarea nu-i este esenţială, de vreme ce nu-i este per- 
manentă şi deci îi e comunicată din afară. Animalul şi omul 
însă au mișcări spontane: „ştiu lucrul acesta, fiindcă îl simt... 
mişcarea (mea) nu are altă cauză imediată decât voința mea”. 

„Primele cauze ale mişcării nu sunt în materie...; cu 
cât observ mai mult acţiunile şi reactiunile forțelor din natură 
lucrând unele asupra altora, cu atât găsesc că din efecte, tot 
trebue să ajungem la o voinţă drept primă cauză, căci a presu- 
pune un progres de cauze la infinit, este a nu mai presupune 
nici o cauză... nu &xistă adevărate acţiuni fără voinţă. lată 
primul meu principiu. Cred deci că o voință mişcă universul şi 
însufleţeşte natura. lată prima mea dogmă”. (Emile, pag. 304). 

Rousseau spune lămurit că nu vede în ce chip voinţa, 
care nu-i ceva fizic, poate produce o acţiune fizică, însă 
faptul că nu poate explica un lucru, nu-i destul ca să-i nege 
existența pe care ọ simte; şi este drept că nu era în nici un 
caz mai uşor de explicat cum materia, care e fizică, ar putea 
produce voinţa şi toate facultăţile sufletului, care nu-s fizice. 

De fapt nici steoria energetică de mai târziu, — căreia 
dealminteri îi face loc când spune: „fie că materia este eternă 
sau creată, că există un principiu pasiv sau că nu există, ori 
cum este sigur că totul e una şi anunţă o inteligenţă unică”, 
(Emile, pag. 309) —n'a ajuns să lămurească misterul cauzei 
prime, corespondența dintre cele două fete ale realități: fi- 

zicul şi sufletescul. — Concluzia ultimă asupra realităţii ab- 
solute rămâne tot un act de credinţă, oricare ar fi dealminteri 
sensul în care se îndreaptă; câtă vreme cunoștința nu va putea 
prinde mecanismul primului motor şi experienţa nu-l va putea 
verifica, vom rămâne oricât am mai întinde câmpul ştiinţei, sub 
stăpânirea necesară a ipotezei, şi actul de credinţă al lui 
Rousseau îşi va păstra toată puterea. 

Trebue observat că Rousseau nu desparte niciodată spe- 
culatia filosofică de confirmările sentimentului intim; el nu 
spune, ca Descartes: „Cuget, deci sunt”, dar toate paginile 
lui spun: simt, deci sunt, după cum atunci când caută probele 
existenţei lui Dumnezeu, spune: „Simt pe Dumnezeu, deci 
este”, chiar atunci când raţiunea nu-i mai poate răspunde 
la toate obiectiunile pe care si le pune. Sentimentul intim este 
axioma de la care porneşte sistemul lui. Scopul practic care îl 
îndreaptă, e aflarea căii spre fericire a omului. 

Căci pentru a arăta deosebirea fundamentală dintre feno- 
menul pasiv al sensatiei şi acela activ al judecății şi a trage 
aci concluzia că există în om două principii deosebite, Rous- 
seau face o pătrunzătoare analiză, care e totodată şi o minunată 
argumentare, spre a arăta că ordinea mişcărilor, aşa de com- 
plexă din univers, dovedeşte nu numai existenţa unei voințe 
ca prim motor, dar a unei voințe inteligente: 

„Ideea mișcării nu-i altceva decât ideea transportului din- 
trun loc într'altul: nu există mişcare fără direcţie, căci ceva 
individual nu se poate mişca în acelaș timp în toate sensurile. 
In ce sens dar se mişcă materia în mod necesar? Toată ma- 
teria în corp are o mişcare uniformă sau fiecare atom îşi are 
o mișcare proprie? După prima idee, toată materia trebue să 
formeze o massă solidă şi nedivizibilă; după a doua, nu trebue 
“să formeze decât un fluid risipit şi incoerent, fără ca să fie 
cu putință ca doi atomi să se împreune. După care direcţie 
se va face această mişcare comuni a întregii materii? In 
linie dreaptă sau circular, în sus sau în jos, la dreapta sau la 
stânga? Dacă fiecare moleculă de materie își are direcţia par- 
ticulară, care o să fie cauzele tuturor acestor diferențe? Dacă 
fiecare atom sau moleculă de materie: n'ar face alta decât să 
se învârtească pe propriul ei centru, niciodată nimic n'ar ieşi 
din locul lui şi nar exista mișcare comunicată; si încă tot ar 
trebui ca această mişcare circulară să fie determinată într'un 
sens. A da prin abstracţie o mişcare materiei, este a spune 
cuvinte care nu înseamnă nimic: iar a-i da o mișcare deter- 

minată, înseamnă a presupune o cauză care so determine. 
Cu cât înmulţesc forţele particulare, cu atât am de explicat 
mai multe cauze „noi, fără să găsesc vre-odată un agent comun 
care să le dirijeze. Departe de a putea închipui vre-o ordine 
în convergenta întâmplătoare a elementelor, nici măcar nu-mi 
pot închipui lupta între ele şi haosul universului mi-e mai 
de neînțeles decât armonia lui. Admit că mecanismul lumii 
poate să mu fie de înţeles pentru spiritul omenesc; dar de 
îndată ce un om se apucă să-l explice, trebue să spună lucruri 
pe cari oamenii să le priceapä” 

Armonia Universului înlătură ideea întâmplării: „cred deci 
că lumea este guvernată de o voinţă puternică şi înteleaptä, 
văd acest lucru sàu mai degrabă îl simt”. Ceeace rămâne 
ascuns pentru om din natura lui Dumnezeu în afară de voinţă, 
putere, înţelepciune, şi din esenţa metafizică a lucrurilor, nu 
e important pentru conducerea de sine a omului. Recunostinta 
faţă de Dumnezeu, care l-a făcut rege al naturei, „îi este 
dictată de natura însăşi”, fiindcă e o consecinţă naturală a 
dragostei de sine să cinstim pe cine ne apără şi să iubim pe 
cine ne vrea binele” (Emile, pag. 310). . 

Cum se explică dezordinea, haosul care domneşte între 
oameni, pe când în natură e ordine şi armonie? Prin liber- 
tatea pe care o are omul de a alege între bine şi rău, prin 
liberul arbitru ce i-a fost dat ca să-i conditioneze viaţa morală 
şi din care se poate deduce probabilitatea unei supravietuiri, 
limitate ori nu, a sufletului. Răul în natură ar fi dezordinea şi 
acest rău nu există de vreme ce acolo totul e ordine. Insăşi 
bunătatea lui Dumnezeu este dragoste de ordine. In natură 
totul se petrece după legi constante, şi între lucruri lipsite de 
simtirea de sine. Omul însă are ca sentiment primordial, ca 
orice fiintä vie, dragostea de sine, necesară pentru propria-i 
Conservare, are şi simţirea care-i dă de ştire în faţa cauzelor 
ce vatămă. Toate aceste cauze de vătămare omul le numește 
„rău”. Pentru omul natural în stare de natură putem bănui 
că lucrurile se petrec cum se petrec cu copilul care se loveşte. 
de ceva. Chiar dacă uneori se necăjeşte pe ceeace i-a cauzat 
durere, nepăsarea pricinei îl cuminteste repede. Omul arti- 
ficializat însă din starea de societate stabileşte între el şi 
lucruri o sumă de raporturi complexe, care şi în faţa legilor 
inevitabile ale naturei, în faţa mortei bunăoară, nu-l scutesc 
de zadarnice frământări sufleteşti. Cu atât mai complexe sunt 
raporturile care se stabilesc între indivizi în societate. Inles- 

nirile traiului aduse de viaţă în această stare, înmulţesc ne- 
voile. Din comparatia cu ceilalți oameni se naşte invidia. De 
aci înainte vin toate räutätile omeneşti: 

„Ceeace face pe om în mod esenţial bun, este să aibă 
puţine nevoi şi să se compare puţin cu ceilalţi, ceeace îl face 
în chip esenţial rău este a avea multe nevoi şi a se compara 
mult cu ceilalți”. Tot răul de care sufere omenirea civilizată 
vine prin determinări izvorite din ea însăşi, nu din vre-un 
principiu exterior. Dar determinarea aceasta nu-i absolută şi 
fatală, de vreme ce omul care o crează prin liberul lui ar- 
bitru, o poate şi suprima. 

Binele şi răul omenesc pe latura fizică, sunt deci principii 
de preţuire, cari în afară de fiinţa simtitoare nu au nici un 
temei. Ele sunt semne de potrivire sau nepotrivire a instinctului 
de viaţă cu fenomenele ce ating pe individ; pentru ordinea uni- 
versală nu au importanță. Pe latura morală însă, ele sunt 
semne ale legăturii omului cu divinitatea. 

Pentru definirea omului natural, Rousseau întrebuinţează 
procedeul ştiinţelor naturale, eliminând toate particularitätile 
de rasă, de epocă, de caracter individual şi menţinând numai 
ceeace este cu desăvârşire comun tuturor oamenilor, ‘cu alte 
cuvinte ajunge la v pură noţiune, la o abstracţie pe care o 
prezintă foarte lămurit ca atare 1). Cum spune Francisque Vial 
în frumosul lui studiu „Omul natural al lui Rousseau”:,,Nu-i 
vorbă aici nici de antropologie, nici de istorie, suntem pe 
terenul logicei”. (Revue Pédagogique nr. 12, 1912. pag. 593). 
Rousseau o formulează aşa: 

„Meditând asupra primelor si celor mai simple opera- 
fiuni ale sufletului -ymenesc, îmi pare că descopăr în ela 
două principii anterioare raţiunii, dintre care unul ne face să, 
ținem cu înflăcărare la bună starea noastră si la păstrarea 
noastră înşine, iar celălalt ne inspiră o respingere naturală de 
a vedea pierind sau suferind vre-o fiinţă simtitoare şi mai 
ales pe semenii noştri”. Adică dragostea de sine si mila sînt 


IER 1) „Acest siudiu al omului originar, al adevăratelor lui nevoi şi al 
principiilor fundamentale ale datoriilor lui, este şi singurul mijloc bun care 
poate fi întrebuințat spre a înlătura acea mulţime de greutăți ce se înfăţi- 
şează cu privire la origina neegalitätii morale la adevăratele temelii ale 
corpului politic, la drepturile reciproce ale membrilor săi...“ (Discours 
sur l'inégalité, pag. 78). 

mes. Fără studiul serios al omului, al facultăţilor sale naturale şi al 
desvoltărilor lor succesive, niciodată nu o să izbutim... să despärtim în 
actuala alcătuire a lucrurilor, ce a făcut voința divină de ceeace mestesugul 
omenesc a pretins că face” (Ibidem, pag. 78). 

cele două sentimente primordiale ale omului. Dragostea de 
sine e mai veche totuşi. Mila s'a născut din ea în momentul 
trecerii dela curata animalitate la umanitate. ,,Dragostea de 
sine esenţială oricărei fiinţe care se simte pe sine” (pag. 315, 
Emile) este isvorul pasiunilor noastre, origina şi principiul tu- 
turor celorlalte, singura care se naște cu omul şi care nu-l 
părăseşte niciodată atâta cât trăeşte..., pasiune primitivă, înăs- 
cută, anterioară oricărei alta şi ale cărei modificări, într'un 
fel, sunt toate celelalte pasiuni, însă cele mai multe din aceste 
modificări au cauze străine, fără de care nu sar fi format 
niciodată; şi aceste modificări, departe de a ne fi de folos, 
ne strică; ele schimbă primul lor scop şi merg împotriva princi- 
piului lor: atunci se găseşte omul în afară de natură şi întră 
în contrazicere cu sine”. (Emile pag. 288). 

Dragostea de sine trebue să fie puternică si statornicä, 
fiindcă omul trebue să aibă grije de el însuși. Ea este un 
sentiment necesar, de care omul n'ar putea fi lipsit, fără a fi 
sortit pieirii. Însă acest sentiment, care în chip normal lu- 
crează atât cât e necesar pentru interesul individului şi apoi 
se ascunde ca şi cum n'ar fi, în viaţa socială sufere o creştere, 
o hipertrofie primejdioasă, prin comparare cu ceilalți oameni 
şi devine astfel ceeace J. J. Rousseau numeşte amor propriu: 
prima grije pe care o deşteaptă într 'însul această comparaţie 
este de a dori primul rând, primul loc. lată punctul la care 
dragostea de sine se schimbă în amor propriu”. (Emile pag. 
257). Amorul propriu face pe oameni invidiosi, susceptibili, 
mândri, răi şi cruzi. „La începutul vietei lui deci omul, sin- 
guratec ca price animal în stare primitivă, era stăpânit de sin- 
gurul sentiment, obscur şi puternic, al dragostii de sine, ac- 
țiunile lui mu puteau fi astfel decât reflexul nevoilor lui reale 
şi desvoltarea lui fiind în funcţie de acţiune şi reacțiune cu mediul 
natural, nu se putea face decât pe linia normalului. Aşa dar, 
ajungerea la viața de societate a fost ceva normal. În socie- 
tate însă, din pricina unui instrument nou, minunat şi imper- 
fect, grosier și subtil totodată, care se desvoltă pe încetul 
în fiinţa omului, luând locul instinctului, adică inteligenta în 
forma ei primă de imaginaţie, omenirea o ia pe calea arti- 
ficialitätii”. 

Rousseau spune limpede că omul lui natural e o ipoteză 
necesară pentru precizarea nevoilor adevărate ale omului pe 
linia lor de desvoltare normală, prin lămurirea naturii lui ade- 
vărate (Discours sur l'inégalité, pag. 75). 

Ştiinţa nu cunoaşte fîncă istoria exactă a vieţii primilor 
oameni. A-i presupune cu apucăturile simple ale animalului 
care nu ascultă de alte legi decât de ale mediului natural şi 
ale nevoilor lui, buni în sensul că neatacati de nimeni; nu atacau 
pe nimeni spre a face răul de dragul răului ori pentru satis- 
facerea altor vit, pe cari nu aveau cum să le aibă +); fericiţi 
fiindcă aveau toate satisfactile vietei instinctive şi a libertăţii 
nestingherite de constrângerile sociale, fiindcă nu cunoşteau 
nici una din pasiunile care rod sufletul omului civilizat şi nici 
una din robiile acestuia, nu constitue nici în lumina ştiinţei 
actuale vre-o aberaţie. (Omul, de va fi fost vreodată în acest 
stadiu, a fost un simplu animal şi Rousseau adaugă că fără 
relele de care s'a lăsat cotropit în starea de societate, ar trebui 
să binecuvânteze schimbarea care din rândul de simplu animal 
l-a ridicat la demnitatea de om. Indignarea contimporanilor 
cari nau vrut să vadă în paradoxele uneori violente ale lui 
Rousseau, o satiră indreptätitä a unui iubitor de oameni îm- 
potriva condiţiunilor care îi fac nefericiti, a unui suflet profund 
religios şi moral împotriva conditiunilor care înjosesc şi co- 
boară pe om din demnitatea de fiinţă morală, pare ciudat de 
peîntelegätoare. E destul de evident că Rousseau nu socotește 
viața în societate incompatibilă cu desvoltarea naturală şi în- 
tregul sistem expus în Emil nu are ali scop decât să arate cum 
se poate forma omul natura] pentru starea de societate şi de 
civilizație care e hună, dacă este „natura însăşi întrun grad 
de desvoltare superior”. (Hôffding, pag. 516). 

Imprejurärile actuale în care träeste societatea actuală 
sunt rele şi educația omului e rea de vreme ce peste tot, în 
toate stările sociale, fără excepţie, omul e nefericit. 

Îndreptarea e cu putinţă printr'o nouă educaţie, care să 
dea oamenii necesari unei organizări politice înțelepte şi aceasta 
să privegheze o ordine socială dreaptă. 


Odată depărtată dela starea primitivă, omul nu se mai 
poate întoarce la ea, spune Rousseau, și după felul cum cin- 
steşte darul de întăietate făcut omului de Dumnezeu, nici nu-i 
aparent că el ar dori această întoarcere. Viaţa nu permite 
nici starea pe loc nici întoarcere la ceeace a fost. Trebue 
mers înainte, însă a merge înainte nu-i tot una cu a merge pe 


1) Bunătatea omului natural este: „tăcerea patimilor şi ignoranfa vi- 
ţiului“. {Discours sur l'inégalité, pag. 106.) 

drumul adevărat. O diagramă foarte simplă poate înfățișa 
ideea lui Rousseau despre progres. 

Intoarcerea înapoi nu-i cu putinţă, dar revenirea la linia 
normală, regenerarea, da. 

Din dragostea de sine, s'a desvoltat în om, în atingere cu 
suferința celorlalți în gare şi-a. recunoscut suferința proprie, 
mila, sentiment mult mai activ la omul simplu decât la omul 
cultivat. 

„Sentiment obscur şi puternic în omul sălbatec, desvoltat. 
şi slab în omul civil” (Disc., pag. 109). Mila este sentimentul 
mulţumită căruia pot progresa legăturile sociale; ,,cu toată 
morala lor oamenii n'ar fi fost decât nişte monştri, dacă natura 
nu le-ar fi dat mila în sprijinul raţiunii... din această singură 
calitate isvorăsc toate virtuțile sociale...” (Disc., 108). Din 
viața socială se naşte moralitatea: „atâta timp cât sensibi- 
litatea îi rămâne mărginită la fiinţa lui, nu există nimic moral 
în acţiunile omului; numai când începe să se întindă în afară 
de el, dobândeşte mai întâi sentimentele şi apoi noţiunile binelui 
şi a răului, care-l constituesc cu adevărat om”. 

În ordinea ierarhică a creatiunei omul se găsește în primul 
rând. Ceeace îi dă întâietatea, nu-i desigur starea lui primitivă 
de animal päduret, ci lumina sădită în el de creator, si pu- 
terea de a o creşte până la conștiință. 

Dar dacă omul a avut ca sentiment primordial înnăscut 
unicul sentiment al dragostei de sine, care pare indiferent 
la bine şi la rău, cum a putut trece la moralitate? Fiindcă omul, 
spune Rousseau, fiind dela origină trup și suflet, dragostea de: 
sine trebuia să ţină de amândouă substanţele ființei lui. În 
singurătatea primitivă, ea lucra numai ca poftă a simţurilor. 
In societate, lucrează ca iubire de ordine şi ,,desvoltatä si deve- 
nită activă poartă numele de conştiinţă. („Lettre à Mr. de 
Beaumont” p. 444. Classiques Garnier). 

In om „înclinarea de a se prefera pe sine oricărui alt 
lucru este naturală”, dar în acelaş timp „primul sentiment 
de dreptate este înnäsout în inima lui”; e stăpânit de iu- 
birea frumosului moral, si în acelaş timp robit de patimi 
josnice. Între aceste condiţii contrare, omul are putinţa de a 
alege: „Nici un lucru material nu-i activ prin el însuşi si 
eu sunt... simt aceasta, și acest sentiment care-mi vorbește: 
e mai puternic decât raţiunea care-l combate. Am un corp..., 
dar voința mea e independentă de simțurile mele;... cad sau 

rezist si simt perfect în mine însumi când fac ceeace am vrut 
să fac sau când cedez patimilor mele. Am totdeauna puterea 
de a vrea, nu puterea de a executa, sunt sclav prin viţiile mele, 
si liber prin remușcări; sentimentul libertăţii mele nu se şterge 
în mine decât când mă depravez şi când împiedec în fine vocea 
sufletului de a se ridica împotriva legii trupului”. Natura 
omului e deci îndoită şi are într'însa libertatea de a alege între 
bine și rău: ,,Principiul oricărei acţiuni este în voința unei 
fiinţe libere; nu există adevărată voință fără libertate. Omul 
e liber în acţiunile sale şi deci însufleţit de a substanță nema- 
terială. Acesta e al treilea articol de credință al meu”. ”, (Emile, 
pag. 215). 

Rousseau cere sentimentului său interior confirmarea ideilor 
sale şi în conformitate cu el enunţă maxima simplă a rege- 
nerării. „Fii drept şi vei fi fericit”. Faptul că în lumea aceasta 
dreptatea nu aduce totdeauna fericirea, este un motiv puternic 
de a crede într'o viaţă viitoare. Ordinea, care e lege univer- 
sală, cere pentru satisfacerea ei pedepsirea răului, şi răsplata 
binelui. Dumnezeu, care e viață și putere, deci dreptate si 
bunătate, trebue să-și împlinească făgăduiala de fericire ,,im- 
plicit cuprinsă în ideea binelui pe care a dat-o omului îi acelaş 
timp când i-a dat şi aonştiința drept călăuză”. Prea adesea 
raţiunea ne înșală, dar conştiinţa nu înșală niciodată, cine o 
urmează se supune naturii... 

Ajuns la acest punct, Rousseau își lărgește şi completează 
noțiunea sa de om natural: ,,Oricare ar fi cauza ființării 
noastre, ea sa îngrijit de păstrarea noastră, dându-ne sen- 
timente potrivite cu firea noastră; şi nu s'ar putea nega că 
cel ‘putin acestea nu ar fi înnăscute. Aceste sentimente, întrucât 
priveşte individual, sînt dragostea de sine, teama de ' durere, 
groaza de moarte, dorinţa de bună stare. Insă dacă nu ne putem 
îndoi că omul este sociabil prin natura sa, sau cel puţin făcut 
să ajungă sociabil, tot astfel nu ne putem îndoi că el nu poate 
fi aşa decât prin alte sentimente înnăscute, relative la specia lui. 

Dar tocmai din sistemul moral format de acest îndoit 
raport cu sine şi cu semenii săi, se naşte impulsul ‘conștiinței... 
de îndată ce raţiunea îi arată binele, conştiinţa lui îl îndeamnă 
să-l iubească. Acesta este sentimentul, care-i înnăscut”. Con- 
știința, sentimentul interior, e terenul solid unde ne găsim 
punctul de reazăm pentru rațiune, când, încrezându-se în sin- 
gurele-i puteri, ea este ispitită să se piardă în construcţii 

extravagante: ,,Multumitä cerului, iată-ne mântuiti de acea în- 
fricosätoare pompă a filosofiei: putem fi oameni, fără a fi 
savanţi; scutiți de a ne mistui viaţa în studiul moralei, avem cu 
mai puţină cheltuială, o călăuză mai sigură în dedalul imens al 
părerilor omeneşti. Dar nu-i destul că această călăuză există, 
trebue să ştim s'o recunoaştem si s'o urmăm. Dacă vorbeşte 
tuturor inimilor, dece mumai aşa puţine o înţeleg? Ei! fiindcă 
pe vorbeşte limba naturii, pe care toate ne fac so uităm” 
(Emil, pag. 327). 

Explicarea interesului extrem pe care Rousseau îl are 
pentru formarea ideilor juste, se cuprinde toată în convingerea 
că avem sădită în noi dragostea de bine, ca un principiu absolut, 
dar tă formele binelui omenesc fiind relative, numai ideia po- 
trivită a raporturilor omului cu sine, cu lucrurile şi cu seilalti 
oameni ne poate lumina calea. De aceea pune mult mai mult 
preț pe judecata dreaptă decât pe mulţimea cunoştinţelor ştiin- 
țifice. O judecată dreaptă, chiar lipsită de cultura intelectuală, 
ajută desvoltarea sentimentelor, în timp ce felurimea cunos- 
tintelor fără o judecată dreaptă poate stăvili înflorirea facultätei 
celei mai de seamă a sufletului şi de cari depinde în aşa de 
mare măsură calitatea activităţii sociale. Căci Rousseau nu 
privește ca un ideal pentru om, răceala armonismului antic pur 
individualist, care socoteşte că înțeleptul și-a făcut datoria 
când, desgustat de vâltoarea patimilor vulgare, se retrage de- 
oparte și o priveşte cu nepăsare. El e adânc pătruns de 
porunca creştină a dragostei active: „în politică întocmai” ca 
şi în morală este un mare rău a nu făptui binele” (Disc. sur 
l'inégalité, pag. 25). 

Înţelepciunea se mulţumeşte cu simpla abţinere dela rău. 
Dragostea nu. Ei îi trebue împlinirea binelui. 

Baza sistemului filosofic al lui Rousseau este realitatea 
omenească întreagă: trup, simtire, voinţă şi inteligență. Din 
ea îşi scoate două principii absolute, acela al naturei și acela 
al relativității instituțiilor omeneşti. Pe principiul naturei în- 
temeiază drepturile naturale ale omului și obligaţia ascultării 
sentimentului intern. Pe sentimentul intern, dogmatismul lui spi- 
ritual şi ideea de Dumnezeu. Pe toate acestea si pe principiul 
absolut al relativităţii instituţiilor omeneşti, sistemul lui de 
educaţie şi cel de politică, ca aplicaţii practice ale adevărurilor 
derivate din axiomatica siguranţă a principiului de natură şi 
al celui de relativitate a așezărilor omeneşti. 

Atât prin întinderea neobicinuită a spiritului cât şi prin 
momentul în care sunt date publicităţii scrierile sale, Leibniz 
aparține, deopotrivă, metafizicii secolului al XVIl-lea si 
antropologiei celui următor. Aşezată la încheerea veacurilor, 
cugetarea lui exprimă cu aceiaşi putere tendinţele celor două 
epoci, disciplina severă a clasicismului, deprins să privească 
totul din perspectiva cosmosului și a divinității, individualismul 
veacului luminilor, deschis asupra concretului în toată varieta- 
tea lui. Deopotrivă metafizician și psiholog, matematician şi 
moralist, Leibniz este unul din spiritele cele mai cuprinzătoare 
pe care le-a cunoscut lumea. 


Viaţa şi scrierile. 


lată, foarte scurt, datele mari ale vieţii şi carierei sale. 

Gottfried Wilhelm Leibniz (1646-1716) e ful 
unui jurist de merit, profesor de morală la Universitatea din 
Leipzig. Rămas fără tată la 6 ani, se formează în deplină 
libertate, mai întâiu în cadrul bibliotecii părintești unde se 
entuziasmează pentru literatura latină şi elenă, apoi, dela vârsta 
de 15 ani, la Universitatea din Leipzig, sub direcţia filosofului 
lacob 'Thomasius. Aici cunoaște temeinic filosofia antică şi 
medievală, citeşte cu pasiune pe scolastici, emite idei asupra. 
logicei 1), iar în 1663 publică prima sa scriere, o teză de 
bacalaureat asupra principiului individuatiei. Contactul cu mo- 
dernii însă, mai întâiu cu Bacon, Cardan, Campanella şi Ke- 
pler, apoi cu Galileu si cu Descartes, pe care îi citeşte fără 
suficientă cunoaștere a matematicilor, îl depărtează de seo- 
lasticä. Ruperea cu fizica formelor substanţiale, biruința me- 
canismului modern nu se face totus fără mari frământări, de 
care Leibniz îşi amintește încă în anii bătrâneţii?). Cât de 
adâncă este pecetia lăsată asupra spiritului său de filosofia 


1) „... Aussitôt que j'entendis parler de la logique, je fus tres 
frappé de voir de quelle manière on y décomposait et ordonnait les pen- 
sees .,. j'ai lu les scolastiques avec une ardeur qui inquiétait mes maîtres ., . 


J'exprimais des idées singulières, et qui semblaient profondes, sur le prin- 
cipe d'individuation, la composition du continu, le concours de Jieu, et Je 
n'ai pas regretté plus tard d'avoir gouté à ce genre d'études". 

2) Je me souviens que je me promenais seul dans un bocage auprès 
de Leipsic, appellé le Rosenthal, à l'âge de 15 ans, pour déliberer Si ie 
garderai les formes substantielles. Enfin le mécanisme prévalut et me porta 
à m'apliquer aux mathématiques". CE, Scrisoarea către Rémonde Montmort 
din Ianuarie 1714, 

antică, în care şi-a petrecut anii tinereţii, se va vedea din 
analiza sistemului. La 17 ami însă Leibniz, câştigat de știința 
nouă, ia drumul Universităţii din Jena ca să se iniţieze în 
disciplina matematicii. Aici suteră influenţa lui Erhard Weigel, 
autorul unei „Ethica Euclidea”. Ideile sale privitoare la lo- 
gică se adâncesc, fecundate de exemplul matematicei. In 1666, 
Leibniz publică De Arte Combinatoria, lucrare plină de ori- 
ginalitate, în care se găsesc germenii calculului diferenţial pe 
care avea să-l inventeze 10 ani mai târziu. Ideea centrală a 
cărţii este întemeerea unui calcul logic, plecând dela analiza 
noţiunilor în elementele lor şi folosind un algoritm inspirat de 
al algebrei. În acelaş an însă Leibniz îşi ia gradul de doctor 
în drept la Universitatea din Altdorf, hotărît să se consacre 
carierei juridice. La Niirenberg, face cunoştinţa baronului de 
Boinebourg, unul din diplomaţii cei mai subtili ai Germaniei 
de atunci. Prin el intră în legături cu electorul din Mayenta, 
la curtea căruia primeşte însărcinări. Un orizont politic şi 
-diplomatic se deschide astfel filosofului nostru. Este în viaţa 
lui o epocă de activitate intensă şi de publicaţii pe terenul 
politicei şi al dreptului, care durează până în 1672. La această 
dată Leibniz pleacă la Paris, trimis în misiune la curtea re- 
gelui Franţei. Cu el duce un proect de cucerire a Egiptului 
menit să abată ambițiile răsboinice ale Regelui Soare, dela 
Rin spre ținuturile Orientului. Cucerirea Egiptului nu este 
în mintea lui Leibniz o simplă ispiti fără conţinut pozitiv; 
Leibniz se informează, acumulează date precise, le  înso- 
teste de consideratile cele mai clar văzătoare!). Misiunea 
sa nu are nici o urmare. Leibniz rămâne totus patru ani 
la Paris. 

Călătoria aceasta, anii petrecuţi în capitala Franţei îm- 
part cariera lui Leibniz “în două epoci bine definite. Născut 
la 1646, el are la sosirea sa în Franţa 26 ani. Ce a repré- 
zentat pentru el contactul cu cercurile intelectuale ale Pa- 
risului, se vede limpede din scrisori și din mulțimea fragmen- 
telor postume. Acolo întâlneşte nu numai francezii cei mai 
iluștri ai timpului, dar și străini de marcă, în primul rând 
pe Huygens, care joacă un rol hotărîtor în iniţierea sa ştiinţifică 
şi pe Tschirnhaus, adeptul filosofiei lui Spinoza, prin care 
Leibniz intră în contact cu gândirea și mai târziu cu însăşi 
persoana filosofului evreu. Dintre francezi are legături mai 


1) Cf. Jean Baruzi, Leibniz et L'Organisation religieuse de la terre, 
-Paris 1907. 

strânse cu Antoine Arnauld, bătrânul teolog jansenist şi cu 
Malebranche, unul din spiritele cele mai strălucite ale epocii. 
La Paris se introduce în cunoaşterea aprofundată a filosofiei 
-carteziene. Corespondenta lui Descartes era încă în curs de 
publicare, ,,Regulele” circulau numai în manuscris. Leibniz 
ia note, scoate copii amănunțite. Intră însă în contact si cu 
cercul fizicienilor experimentali, în care amintirea lui Pascal 
era încă vie. Preocupările ştiinţifice precumpănesc acum cu 
totul în viaţa lui Leibniz. Este epoca invenției calculului în- 
finitezimal, eşit din meditaţia intensă a scrierilor lui Pascal 
şi ale celorlalți matematicieni francezi. Leibniz sa integrat 
deplin în mediul parizian. Un moment se gândeşte să se stabi- 
lească definitiv în Franţa, când moartea baronului de Boi- 
nebourg si a electorului de Mayenta, protectorii săi, îi în- 
toarce gândul spre patrie. Chemat la curtea din Hanovra 
de ducele de Braunschweig, Leibniz acceptă postul de bi- 
bliotecar şi de consiler intim, pe care le va păstra până la 
moarte. După o scurtă şedere în Anglia, unde cunoaşte pe 
fizicianul Boyle şi pe matematicianul Collins, se întoarce în 
serviciul ţării sale pentru care lucrase şi până aci cu adâncă 
înţelegere a nevoilor ei politice. In drum se opreşte.la Am- 
sterdam ca să vadă pe filosoful Spinoza. Întrevederile lor 
repetate, câteva luni înainte de moartea lui Spinoza, au prin 
contrastul personalităţii si al vieţii celor doi gânditori, ade- 
vărată culoare de roman. Din cele câteva scrisori care le 
pregătesc, din notele găsite în hârtiile bibliotecii din Hanovra, 
din câteva mărturisiri scăpate lui Leibniz în scrisorile de mai 
târziu, sa putut reconstitui conţinutul convorbirilor, cu con- 
secinte pentru desvoltarea filosofului german +). 

Cei 40 de ani cari îi rămân, Leibniz îi petrece la curtea 
din Hanovra, protejat de familia princiară al cărei sfetnic 
credincios rămâne, însărcinat cu misiuni politice şi savante 
de tot felul. Intre 1687 şi 1690 călătorește în Europa de mijloc 
cercetând arhivele Germaniei şi Italiei în interesul istoriei Casei 
de Braunschweig, pe care o pregăteşte ca istoriograf al curţii. 
Un mare loc îl ocupă în activitatea sa negocierile pentru îm- 
păcarea bisericilor creştine. Dacă în această direcţie roadele 
sträduintelor sale sunt minime, în alta, aceea a întemeerii de 
societăți savante, ele sunt mai fericite. Leibniz e 'primul pre- 
şedinte al Academiei din Berlin, întemeiată de regele Prusiei 


1) Cf. L, Stein, Leibniz und Spinoza, Berlin 1890, 

după îndemnul său. Incercärile de a întemeia la Viena şi Pe- 
tersburg, societăţi similare nu reuşesc însă. Contactul cu Petru 
cel Mare face din Leibniz totuşi, un moment, îndrumătorul 
reformelor culturale din imperiul moscovit. 

Din punct de vedere filosofic, anii petrecuţi la Hanovra 
sunt în viaţa lui Leibniz cei mai importanți. Desigur, publi- 
catile lui sunt rare. Afară de câteva articole apărute în ,, Acta 
Eruditorum Lipsiensium”, periodicul din Leipzig şi în , Jour- 
nal des Savants”, la Paris, o singură lucrare de mare în- 
tindere, Theodiceea (1710), e dată publicului şi aceasta după 
îndemnul reginei Prusiei, discipola şi protectoarea sa. Arhivele 
bibliotecii din Hanovra păstrează însă şi azi o nesfârşită bo- 
găție de lucrări şi de memorii, rod al activităţii anilor acestora. 
De covârșitoare importanță este apoi corespondenţa cu câțiva, 
din oamenii mari ai timpului. 

Scrierile postume au fost publicate numai treptat. În cursul 
secolului al XVIII-lea, Monadologia (1721), expunere scurtă şi 
densă a sistemului filosofic, scrisă în anii din urmă ai vieții, 
şi în 1765 abia, Încercările noi asupra Intelectului (terminate 
în 1709), din multe puncte de vedere cartea sa fundamentală. 
In cursul secolului al XIX-lea şi al XX-lea,.apar opuscule, 
fragmente şi corespondență lămurind treptat și adâncind sensul 
filosofic al cugetării sale). Publicaţia aceasta e departe dé 
a se termina. Organizarea ei făcuse obiectul unui proect comun 
al Academiilor din Paris, Berlin şi Londra, înaintea răsbgiului 
mondial. Astăzi ea a căzut în sarcina singurei Academii din 
Berlin care a început publicarea metodică a scrierilor. 

lată pentru orientarea cetitorului lista cronologică a ope- 
relor mai importante si a corespondenţei lui Leibniz: 

Meditationes de cognitione, veritate et ideis (1684): Dis- 
cours de métaphysique, (1686); Corespondenta cu Arnauld, 
(1686-1690) ; Si l'essence du corps consiste dans l'étendue, (1691); 
De primae philosophiae emendatione et de notione substantiae, 
(1694); Système nouveau de la nature et de la communication 
des substances, (1695); De ipsa natura, sive de vi insita crea- 
turarum, (1698); Nouveaux Essais sur l'entendement humain, 
(1704); Corespondenta cu părintele Des Bosses, (1706-1716); 
Essais de Théodicée, (1710): La Monadologie, (1714); Prin- 


1) Ediţiile esenţiale — sunt acelea ale lui J. Erdmann, 1840 si Ger- 
hardt, 1875—1890. Fragmente de mare importanță asupra logicei a publicat 
L. Couturat: „Opuscules et fragments inédits" 1903, 

cipes de la nature et de la grâce, (1714); Corespondenta cu 
Clarke, (1715-1716). 

Dacă ni s'ar cere să spunem ce trăsătură de spirit di~ 
stinge pe Leibniz în şirul marilor metafizicieni ai secolului al 
XVII-lea, am răspunde desigur: complexitatea. Scrierile lui 
n'au unitatea şi consecventa operelor lui Spinoza, nici arhi- 
tectura clasică, plină de stil a sistemului lui Malebranche; 
fraza sa nu are concizia şi forța de afirmare care susține fiece 
rând rămas dela Descartes. Leibniz e totuş, în această ex- 
traordinară galerie de filosofi, mintea cea mai cuprinzătoare, 
spiritul cel mai inventiv, personalitatea cea mai variată. Prin 
simțul nuantelor si gustul erudiţiei, prin orizontul istoric în 
care îşi încadrează problemele și soluţiile, el este cel mai 
apropiat de forma de spirit a noastră, cei de azi. 

Viaţa lui nu are linia simplă şi aspră a vieţii lui Spinoza 
şi Descartes. Nu este aceia a unui singuratic retras ca să-şi 
edifice în linişte „lumea'!). Ea se revarsă în sarcim de 
curte şi în călătorii, în corespondenţă nesfârşită, Activitatea 
lăuntrică a spiritului său este mereu ameninţată de mulțimea 
ocupaţiilor exterioare. Nu numai în ştiinţa vremei, ci și în 
negocierile mari ale epocii îl întâlnim cum am văzut, fie 
că e vorba de politica de cucerire a Regelui Franţei, fie 
că e vorba de organizarea statelor germane sfâşiate de răs- 
toiul de 30 ani, fie că e vorba, mâi ales, de împăcarea, 
bisericilor, a catolicismului cu protestantismul, a bisericilor re- 
formate între ele. Contactul cu tot ce gândeşte şi lucrează în 
vremea lu, e o nevoe de nimeni mai adânc simțită decât de 
el. Una din ideile care îl preocupă mai mult, este organizarea 
muncii ştiinţifice a lumii. Intemeerea de academii, strângerea 
de observaţii, comunicarea descoperirilor între savanţi, în fine 
creiarea unei limbi universale, sunt preocupări permanente dela 
un capăt la altul al vieţii sale. Atent la tot ce se publică, in 
curent cu tot ce gândesc contimporanii, deşi a respins încă 
din tinereţe profesiunea academică ce i se deschidea la Uni- 
versitatea germană unde îşi obținuse doctoratul, Leibniz rămâne 
în fond un gânditor de stil academic. Este produsul unei 
epoci de mare cultură, trăeşte din bogăţia adunată de munca 
secolului său. La munca secolului adaogă încă pe aceea a se- 
colelor precedente.. 


1) „Le Monde“ era titlul primului tratat de fizică al lui Descartes 
publicat după moartea sa, 

Viaţa aceasta multiplă, agitată, explică unul din carac- 
terele cele mai isbitoare ale operei sale. Leibniz nu poate 
fi găsit întreg în scrieri definitive, cum obicinuesc să scrie fi. 
losofii, ci trebue căutat în mulţimea opusculelor şi a scrisorilor 
sale. Aici eşti mai aproape de gânditor, în contact cu motivele 
intime ale cugetärii sale, cu infinitele ei posibilitäti. Chiar 
scrierile mai întinse, Nouveaux Essais si Theodiceea, au ca- 
racter ocazional, constituesc un fel de dialog cu contimporani 
de marcă. Aşa de puternic e caracterul acesta de dialog, aşa 
de adevărată rădăcina aceasta socială a lor, încât Leibniz nici 
nu publică până la sfârşit Încercările noi asupra Intelectului, 
din consideratia morţi filosofului Locke, a cărui operă o 
discutau. 

Totuşi Leibniz nu este un simplu semănător de sugestii, 
nici numai un inventator de geniu. Leibniz este un cugetätor 
sistematic. Deşi răspândite în atâtea scrieri, deşi prezentate 
sub aspecte deosebite după interlocutorul căruia i se adresează, 
ideile sale constituesc un tot închegat. Tezele sale, argumentele 
pe care se sprijinä, mai mult, exemplele si figurile de stil 
prin cari le ilustrează, rămân constante din momentul în care 
filosofia sa ajunge la maturitate. Complexitatea crește, domenii 
noi sunt necontenit anexate, nucleul ideilor rămâne însă ne- 
schimbat. 

Suntem așadar înaintea unei gândiri consistente, fixată 
până la expresie în formule definitive. Leibniz însuşi vor- 
beşte adesea de „,sistemul”” său. Când, apare acest sistem şi 
sub ce formă? ;Care sunt motivele, problemele din care se 
desvoltă? Ca să putem răspunde la întrebările acestea, trebua 
să aruncăm mai întâiu o privire asupra evoluţiei sale filosofice. 


' Prima filosofie. 


Cugetarea lui Leibniz nu se desvoltă liniar, nu trece 
cronologic dela o problemă și dela o disciplină la alta, în 
ordinea pe care o cere logica sistemului său. Arhiva din Ha: 
novra ne arată dimpotrivă o simultaneitate de interese, o plu- 
ralitate de probleme, oricare ar fi momentul pe care îl consi- 
derăm în viaţa sa. Fazele desvoltärii sale nu se deosebesc după 
problemele tratate, ci după unghiul din care problemele sunt 
privite. Nivelul meditatiei este hotärîtor de fiecare dată. 

Două epoci trebuiesc în orice caz deosebite în cugetarea 
lui Lebniz, cea care precedă călătoria la Paris şi cea care 

îi urmează. Se vorbeşte chiar de o primă filosofie a lui, 
fixată în scrierile din preajma anului 1670. Desigur, Leibniz 
începe să gândească mult mai devreme. Primele lui scrieri 
sunt din 1663 şi 1666, datează din anii universităţii. Perso- 
nalitatea filosofului nu e însă bine fixată la această epocă +). 
În anii imediat următori activitatea practică covârşeşte, pu- 
blicatiile sale urmăresc scopuri politice si sociale. Abia în 
1670-71 apar scrierile importante pentru metafizica de mai târziu. 
Intre ele două memorii cu conţinut fizico-mecanic, prima în- 
chegare sistematică a ideilor sale asupra lumii. Să ne oprim 
puţin asupra lor. 

Leibniz se găsește la această dată sub influenţa lui Des- 
cartes. Încă din anii adolescenţei el se despärtise, cum ştim, 
de fizica formelor substanţiale. Studiul modernilor îl dusese 
la convingerea că totul în natură se explică prin mărime, fi- 
gură şi miscare?). Mecanica nouă o cunoscuse mai întâiu 
din scrierile atomistilor. „La început, după ce mă liberasem de 
jugul lui Aristotel, mă pasionasem pentru ideile vidului și 
atomilor, căci ele vorbesc mai bine imaginației”. La epoca 
pe care o considerăm însă, Leibniz părăsise fizica, atomilor 
şi a vidului pentru cea carteziană, a continuității si plinului! 
Mecanica pe care o schiţează în 1671 nu este un studiu empiric 
ci o disciplină raţională, cum voia Descartes, o geometrie 
a mişcării. În loc să procedeze prin observaţie şi experienţă, 
ca Galileu şi Huygens, Leibniz tratează mişcarea ca o entitate 
matematică, deduce legile ei din simpla considerare a deplasării 
în spaţiu. Legile acestea a priori, construite pe postulate ideale, 
nu sunt însă confirmate de experienţă. E deci nevoe de o 
disciplină nouă, care să considere mişcarea în complexul lumii 
reale. Fizica lui Leibniz va cuprinde aşadar pe lângă partea 
ei abstractă, matematică, o parte concretă, indicând corectiile 
prin care se realizează ordinea de fapt a naturii. De aici cele 
două memorii de care pomeneam: Theoria motus abstracti, pe care 
Leibniz o dedică Academiei din Paris şi “Theoria motus con- 
creti, dedicată Societăţii de Ştiinţe din Londra. Împreună al- 
cătuiesc Hypothesis physica nova. Modelul lucrării» îl con- 
stituiesc „Principiile Filosofiei” lui Descartes. Legile socului 
nu sunt desigur primite de Leibniz fără rezervă. Fizica lui 


Li 1) Despre incercärile logice datând din epoca aceasta, va fi vorba mai 
târziu, când vom analiza problema adevărului si a ştiinţei în filosofia lui Leibniz 
2) „Per magnitudinem, figuram et motum"... „ omnia mechanice". 

rămâne totuş' credincioasă problemelor şi spiritului celei car- 
teziene. Definiţia corpului prin întindere, principiul conservării 
mişcării sunt şi pentru el punctul de plecare al disciplinei. 

S'a putut zice că Leibniz intră în filosofie ca discipol al 
lui Descartes. Cu toate acestea, chiar în epoca pe care o con- 
siderăm, formaţia scolastică a filosofului nostru nu rămâne 
fără cuvânt. Aspiratia intimă a lui, aşa cum se exprimase în 
scrieri mai vechi 1), merge către o împăcare a mecanicei noi 
cu tendinţele spiritualiste ale metafizicei clasice. Nimeni nu 
se va pronunța mai hotărît, în fizică, pentru explicaţia strict 
mecanică a naturii, dar nimeni iarăşi nu va fi mai convins că, 
înțeles până la fund, mecanismul manifestă existenţa spiri- 
tului şi a lui Dumnezeu. Platon si Aristotel, dascălii tineretis 
sale, dintre scolastici Sf. Toma, sunt gânditori pe care Leibniz 
nu-i reneagä în nici o epocă a vieţii sale. Calea împăcării se 
desemnează limpede: este, pe de o parte, adâncirea princi- 
piilor ştiinţei moderne, pe de alta, adaptarea ontologiei vechi 
la problemele noi. Planul acesta se defineşte într'o scrisoare 
din 1671, adresată teologului Arnauld. Filosofia mişcării e 
socotită aci ca o treaptă către filosofia spiritului. ,, Videbam, 
zice Leibniz, philosophiam de motu seu corpore gradum stru- 
ere ad scientiam de mente''2). Formulă categoric ostilă me- 
tafizicei carteziene. Înţelegem dece Leibniz nu se putea socoti 
discipolul lui Descartes 5). 

Tendinţa monistă ia curând o formă mai precisă. Pentru 
explicarea mişcării 4). Hypothesis physica nova introdusese o 
noţiune plină de consecinţe metafizice, aceia de efort, ,,cona- 
tus”. Efortul e un început de mişcare, este elementul infini- 
tezimal din care se alcătuește, ca orice realitate continuă, miş- 
carea. Rolul lui e analog cu acela al punctului faţă de spa- 


1) Cf. Confessio naturae contra atheistas, 1668, 

2) Formula întreagă vorbeşte de trei trepte ale cercetării: „Videbam 
geometriam seu philosophiam de loco gradum struere ad philosophiam de 
motu seu corpore et philosophiam de motu ad scentiäm de mente“, 

3) Cf. Scrisoarea către Thomasius, din 1669: „me fateor nihil minus 
quam Cartesianum esse”. 

4) In filosofia lui Descartes mişcarea n'are nevoe de explicaţie. E 
fenomen primar, de o desăvârşită claritate, îndată ce o considerăm ca simplă 
deplasare în spatiu. . :. „La nature du mouvement duquel j'entends ici parler 
est si facile à connaître que les géomètres mêmes, qui, entre tous les 
hommes, se sont les plus étudiés à concevoir bien distinctement les choses 
qu'ils ont considérées, l'ont jugée plus simple et plus intelligible que celle 
de leurs superficies, et de leurs lignes, ainsi qu'il paraît en ce qu'ils ont 
expliqué la ligne par le mouvement d'un point et la superficie par celui 
d'une ligne," — Citat de L. Brunschvicg, L'Expérience humaine etc, p. 184. 

țiu 2). Mişcarea însă devine treptat pentru Leibniz, factorul 
hotäritor în definiţia corpului. Ea dă acestuia capacitatea de 
rezistență. Fără mişcare corpul e lipsit de individualitate, se 
pierde în spaţiul pur. Nu există aşadar corp în repaos „absolut. 
Universul întreg se reduce la mişcare, este alcătuit, în cele 
din urmă, din eforturi infinite, din conatus. 

Prin esenţa sa, efortul e destinat să servească de mijlocitor 
între conceptele spiritului şi corpului. Desfăşurat în spațiul 
mișcării, efortul devine corp; considerat ca pură tensiune și 
implicare, e spirit. „Quicquid conatum habet sine motu mens 
est’ 2). Pe de altă parte, desprins din unitatea mișcării, e- 
fortul n'are decât durata unui moment. Numai în planul con- 
ştiinţei, grație memoriei, este capabil de persistentä. De aici, 
definiția lui Leibniz: „corpul este spirit momentan, lipsit de 
memorie” 3). 

Trupul şi sufletul sunt aşadar formele unei realităţi unice, 
efortul. Conceptul acesta obiectiv, de origină aristotelică, ajută 
pe Leibniz să depăşească dualismul cartesian. Leibniz se in- 
tegrează în linia metafizicei germane de totdeauna, pentru care 
spiritul şi natura nu se opun. Speculatia asupra substanței uni- 
versului, nu mai putin decât analiza mișcării, deschide orizontul 
viitoareii sale Monadologii. 


Formaţia sistemului. 


Filosofia lui Leibniz se constituie totuş numai încet, în 
cursul unei meditații care atrage treptat în raza ei motivele 
cele mai variate. Germenii săi se pot urmări până în specu- 
laţiile tinereții filosofului, elaborarea ei stă încă, pentru anumite 
epoci, vie înaintea noastră: wo .putem descifra din mulțimea 
manuscriselor păstrate la Hanovra £). 


1) Leibniz foloseşte aici aritmetica indivizibililor pe care o concepuse 
Cavalieri, elevul lui Galileu, Explicaţia continuității, prin infinitezimal, apare 
la el, astfel, înainte de invenţia matematică a calculului diferenţial şi integral, 
la care va ajunge abia la Paris, în 1676. 

2) Cf. Fragmentele din Leibniz comentate de A. Rivaud în „Revue 
de Métaphysique et de Morale", Ianuarie 1914, pag. 113, nota 3. 

3) ... „Nullus conatus sine motu durat ultra momentum praeterquam 
in mentibus. Nam quod in momento est conatus, id in tempore motus cor- 
poris; hic aperitur porta prosecuturo ad veram corporis mentisque discri- 
minationem, hactenus a nemine explicatam. Omne enim corpus est mens mo- 
mentanea, seu carens recordatione, quia conatum suum non retinet ultra 
momentum: ergo caret memoria, caret sensu actionum passionumque suarum, 
caret cogitatione.” Th. motus abstracti, Fundam. praedemonst., 17. 

4) O ideie asupra conţinutului arhivei leibniziene din Hanovra, se 
poate câştiga din prefața lui L. Couturat la volumul de „Fragmente şi 
opuscule” din Leibniz, precum şi din articolul lui Albert Rivaud, în „Revue 

Două tendinţe, caracteristice secolului, domină cugetarea 
lui Leibmz, nevoia de certitudine absolută în cunoaştere și 
aspiraţia religioasă. Ele pot fi urmărite dela un capăt la altul 
al vieţii „sale, se exprimă multă vreme în scrieri paralele: de 
o parte, încercări şi fragmente cu caracter tehnic-logic, în care 
Leibniz desvoltă, dându-le orientare deosebită, problemele şi 
idealurile metodologiei carteziene, de cealaltă, scrieri şi co- 
respondentä în care speculatia teologică are cuvântul hotă- 
rîtor. Dacă adăugăm la aceste tendințe contactul permanent 
cu munca ştiinţifică a timpului, contribuţia lui Leibniz la con- 
structia matematicei si mecanicei noi, avem cele trei motive 
mari din care poate fi înţeleasă filosofia sa. Ele fac din 
metafizica lui Leibniz, expresia cea mai radicală a rationlismului 
logic şi în acelaş timp una din formele mari ale spiritualismului 
modern. Motivele acestea explică iaräs chipul deosebit în cara 
a fost înfățișat de istorici sistemul leibnizian. Există cel putin 
trei interpretări divergente, fiecare întemeiată pe texte de primă! 
importanţă. Cea dintâi vede metafizica lui Leibniz prin prisma 
fizicei sale. Conceptul central al sistemului, monada, răspunde 
în această interpretare, noțiunii de forță, pe care o găsim la 
baza mecanicei leibniziene. Pentru a doua, monadologia este 
rezultatul unei explicări psihologice: a lumii, îşi are izvorul 
în intuiţia eului. În sfârşit, pentru a treia interpretare, logica 
e hotärîtoare în formaţia sistemului. Monada, „substanţa indi- 
viduală”, cum o numeşte Leibniz în primele expuneri, „este 
expresia metafizică a subiectului judecății. Toate caracterele 
ei sunt de matură strict formală. Sistemul întreg se prezintă, 
sub acest unghiu, ca „un desăvârşit panlogism. 

Toate aceste puncte de vedere îşi au îndreptăţirea lor, 
Natura scrierilor lui Leibniz, complexitatea gândirii lui, explică 
nevoia de a recurge la perspective complimentare pentru ex- 
plicarea sistemului. Expunerea noastră se va folosi succesiv 
de toate, trecând astfel de la aspectul exterior al doctrinei la 
sensul ei intern. 


Dinamismul. 


Să vedem mai întâi legăturile pe care le are sistemul 
monadelor cu dinamica lui Leibniz. Legăturile acestea au fost 


de Métaphysique et de Morale", Ianuarie 1914, Nenumărate fragmente scrise 
de mâna lui Leibniz, acoperite de adaosuri şi de rectificări, copii şi variante 
multiple, foi volante cuprinzând formule şi sugestii ale momentului, te pun 
în faţa procesului de creaţie al filosofului, te întroduc în intimitatea gândirii lui. 

subliniate de filosof în repetate rânduri. „Noţiunea de forță 
sau putere,....la a cărei explicare am destinat ştiinţa parti- 
culară a dinamicei, aduce multă lumină pentru întelegerea no- 
Hunii de substanță” 1), Dinamica lui Leibniz s'a constituit în- 
reacțiune contra fizicei carteziene, (Să schitäm foarte scurt fazele 
acestei reacțiuni, în care se găseşte unul din izvoarele sistemulut 
leibnizian. 

Am văzut că în preajma anului 1670 Leibniz este, în: 
fizică, discipolul lui Descartes. Chiar din 1672 însă, el res- 
pinge identificarea simplă a corpului cu întinderea. Simţul 
său așa de viu pentru individual şi concret nu se putea, împăca 
de loc çu geometrismul cartezian. Aici e punctul în care se 
desparte mai întâi de predecesorul său. 

Călătoria la Paris pune pe Leibniz în contact imediaf 
cu cercurile carteziene. Acum începe adevărata sa formaţie 
ştiinţifică 2), Leibniz studiază de aproape ,,Geometria” lui 
Descartes, apoi corespondenţa şi ineditele filosofului francez; 
are astfel prilejul să: şe adâncească în studiul sistemului său. 
Rezultatul nu este totuş o adeziune la filosofia cartezianä, ci 
dimpotrivă pronunțarea opoziţiei față de ea. In mediul Pari- 
sului se făuresc așadar instrnmentele criticei leibniziene 5). Me- 
ditatia simultană a tehmicei experimentale si a calculului infi- 


1) Ci. De primae philosophiae emendatione et de notione substantiae. 

2) Până aci, pregătirea sa matematică fusese încă elementară, iar fizica 
modernă nu o cunoscuse decât sub forma ei populară: „J'aimais toujours 
des livres qui contenaient quelques belles nensées, mais qu'on pouvait par- 
coùrir sans s'arrêter .,, Cela m'a encore empêché de lire avec soin les 
livres de géomètrie, et j'ose bien avouer que je n'ai pas encore pu gagner 
sur moi de lire Euclide autrement qu'on a coutume de lire les histoires . . . 
„Bacon et Gassendi me sont tombés les premiers entre les mains, leur style 
familier et aisé était plus conforme à un homme qui veut tout lre; il est 
vrai que j'ai souvent jeté les yeux sur Galilée et Descartes, mais comme je 
ne suis géomètre que depuis peu, j'étais bientôt rebute de leur manière 
d'écrire qui avait besoin d'une forte méditation”, Scrisori din 1674 gi 1676. 

3) Lucrul nu e de mirare dacă ţinem seama de atmosfera pe care o 
găsea filosoful nostru la sosirea sa în capitala Franţei. Parisul, la această 
epocă, nu era câştigat încă pentru cartezianism. Zece ani după moartea lui 
Pascal, experienţele erau cultivate cu pasiune in toate cercurile societăţii, 
Fizica italiană îşi avea adepţi pretutindeni. În şedinţele Academiei de Științe 
Roberval, adversarul cel mai aprig al lui Descartes, şi Mariotte se bucurau 
de mare autoritate. Huygens însuşi. cercetătorul căruia mecanica modernă 
îi datoreşte mai mult, după Galileu şi Newton, deşi cartezian prin spiritul ştiinţei 
sale, măsurase precis lipsurile fizicei lui Descartes. Huygens întroduce pe 
Leibniz în disciplinele pozitive. „Horologium oscillatorium” este cartea din 
studiul căreia au esit nu numai tehnica dar si principiile dinamicei leibni- 
ziene. Lui îi datoreşte Leibniz deasemenea iniţierea în problemele infinitului 
şi probabilității, aşa cum se puneau îinvätatilor francezi, Cf, P. Mouy, 
Le développement de la physique cartesienne, Paris, 1934, 

nitezimal deschid filosofului nostru perspectiva unui fel nou 
de a înţelege natura, opus celui cartezian. 

Public, Leibniz nu ia atitudine împotriva lui Descartes 
decât un deceniu mai târziu, corespondența ni-l arată însă 
angajat, încă din timpul şederei sale la Paris, în discuţii cu disci- 
polii filosofului francez. Scrisorile către Malebranche critică 
mai întâi (1674-76) teza jdentităţii corpului cu întinderea. Mai 
târziu (1679) critica devine generală: „Descartes spune multe 
lucruri minunate, era un spirit cât se poate de judicios. Dar 
cum nu poţi face totul deodată, na putut decât să deschidă 
orizonturi frumoase, fără să ajungă la fundul lucrurilor; şi m: 
se pare încă foarte departe de adevărata analiză şi de arta 
de a inventa în general. Căci sunt convins că mecanica îi e 
plină de erori, fizica lui procedează prea repede, geometria 
e prea mărginită şi în sfârşit metafizica are toate aceste cu- 
sururi Împreună”. In 1680, Leibniz scrie: „fizica lui Descartes 
are un mare defect, regulele mișcării pe care le enunţă... sunt 
aproape toate false. Cum s'a şi demonstrat. lar principiul său 
suprem, după care aceiași cantitate de mişcare se conservă în 
univers, e o eroare. Ce spun eu aci, e recunoscut de oamenii cei 
mai pricepuţi ai Franţei (şi ai Angliei”. 

În sfârşit în 1686 apare în „Acta Eruditorum”, periodicul 
din Leipzig, primul text anti-cartezian, reprodus în ,,Journal 
des Savants”: „Démonstration brève d'une erreur considérable 
de M. Descartes et de quelques autres touchant une loi de 
lą nature selon laquelle ils soutiennent que Dieu conserve "tou- 
jours la même quantité de mouvement, de quoi ils abusent 
même dans la mécanique”. Scrierea aceasta e punctul de plecare 
al unei polemici care se întinde dealungul anilor până în 
pragul bätrânetii filosofului. 

In ce constă „eroarea memorabilă” a lui Descartes? Cum 
arată titlul memoriului, e vorba de principiul conservării mis- 
cării, pe care filosoful francez îşi construise fizica sa. Care e 
sensul acestui principiu, în sistemul cartezian? 

Orice mişcare liberă încetează, după un timp, dela sine; 
cu alte cuvinte, prin însăşi natura sa, mişcarea tinde spre 
repaus: acesta e punctul de plecare al fizicei scolastice. Me- 
canica lui Descartes, dimpotrivă, se construeste pe principiul 
inertiei. Atâta timp. cât mu întâmpină obstacole, mişcarea în 
linie dreaptă perseverează în procesul ei. „Quod in vacuo 
semel incoepit moveri semper et aequali celeritate movetur”. 
Un principiu de conservare este aşadar punctul de plecare al 

fizicei noi. Nici nu se putea altfel. Expresia matematică a 
naturii, punerea în ecuaţie a fenomenelor, presupune cu ne- 
cesitate un factor comun si permanent într însele. Factorul 
acesta este în fizica lui Descartes mişcarea, deplasarea mas- 
selor în spaţiu. Formula mişcării, produsul m. v (massa mul- 
tiplicată prin vitesă), exprimă pentru filosoful francez însäs 
substanţa fenomenelor. Orice schimbare se reduce în natură la 
mișcare. (Cantitatea acesteia nu variază în univers. Postulatä 
mai întâiu de principiul inerţiei, pentru fiecare mişcare în 
parte, conservarea este considerată aşadar din nou, global, 
pentru suma totală a mişcării din univers. Acesta este sensul 
principiului constantei cantităţii de mişcare, pe care îl găsim la 
baza legilor șocului. El regulează compunerea mişcărilor în 
natură. Lumea întreagă e astfel cuprinsă într'o formulă unică, 
expresia supremă a ştiinţei noi, pentru care a înţelege însem- 
nează a identifica, a pune în ecuaţie. 

Ecuația matematică rămâne si pentru Leibniz, forma ne- 
cesară a fizicei. În sensul acesta, dinamica lui continuă spi- 
ritul cartezian 1). Ceiace respinge el este numai formula lui 
Descartes, invariantul postulat de înaintaşul său. Nu canti- 
tatea de mişcare (m. v) este constantă în univers, ci Cantitatea, 
de forță (m. v2). Greseala lui Descartes stă în faptul că 
n'a ştiut să deosebească aceste două concepte?). In mecanica! 
lui, mişcarea face oficiu de cauză. Experienţa arată însă că 
formula cauzei mecanice e deosebită de a mişcării. Leibniz 
introduce pentru ea conceptul forței producătoare de travaliu. 

Aceasta e schema argumentării lui Leibniz în  opusculul 
din 1686 şi în scrierile polemice care-i urmează. Demonstrația 
se sprijină pe de © parte pe principiul echivalentei cauzei 
cu efectul, pe de alta, pe legile lui Galileu. Ea arată că eva- 
luarea forţei nu se face prin cantitatea de mişcare, ci prin, tra- 
valiul efectuat; de pildă prin înălţimea la care poate ridica 


1) „Quoiqu'il se trompe dans sa physique en posant pour fondement 
la conservation de la même quantité de mouvement, fl a donne occasion 
par là à la découverte de la vérité qui est la conservation de la même 
quantité de force, qu'on sait être différente du mouvement“. 

„Tout son système du monde et de l'homme, quelque imaginaire qu'il 
soit, est pourtant si beau qu'il peut servir de modèle à ceux qui cherche- 
ront les causes véritables". 

2) Cf. Discours de métaphysique, art XVIII. ,... Ainsi ils ont cru 
que ce qui peut se dire de la force se pourrait aussi dire de la quantité 
de mouvement. Mais, pour montrer la difference...“ Ibidem concluzia: 

+ Donc il y a bien de la difference entre la quantité de mouvment et la 
orce, ce qu'il fallait montrer". 

o greutate determinată. Formula forței ne-o dă aşadar pro- 
dusul massei prin spațiu, sau, dacă folosim conceptul vitesei, 
produsul massei prin patratul vitesei, potrivit legilor lui Galileu +). 

In fond eroarea lui Descartes vine dintr'un abuz al punctului 
de vedere static. Geometrismul mecanicei sale, l-a împiedicat 
să vadă specificul problemei dinamice. In adevăr, dacă formula 
mișcării ajunge pentru expresia exactă a fenomenelor de echilibru, 
acceleraţia nu se poate concepe (fără ideia de forţă 2). 

Fizica lui Leibniz distinge aşadar douä formule acolo: 
unde cea carteziană cunoscuse una Bingurä: forţa vie şi can- 
titatea de mişcare au rosturi deosebite în mecanică. 

Care dintre ele este conceptul fundamental? Unde trebue 
căutat factorul care se conservă în univers? Pentru Leibniz 
nu încape îndoială: factorul acesta este forța. „Il est bien 
raisonnable que la même force se conserve toujours dans l'uni- 
vers”. În adevăr, dacă forța nu e decât expresia cauzei în meca- 
nică, principiul conservării ei este un simplu corolar al axiomei 
cauzalitätu, după care: există echivalență perfectă între cauză 
şi efect5). Un corp căzând desvoltă exact atâta forță câtă 


1) lată o formulare deosebit de scurtă, cuprinsă într'o scrisoare către 
Huygens : „J'estime la puissance ou force par la quantité de l'effet; par 
exemple la force d'élever une livre à un pied est le quart de la force ca- 
pable d'élever une livre à quatre pieds, à quoi on n'a besoin que da double 
de la vitesse; d'où il s'ensuit que les forces absolues sont comme les 
carrés des vitesses". Citat de L. Brunschvicg, op. cit pag. 297. 

Acţiunea pe care o săvârşeşti parcurgând 2 Kilometri în 2 ore; zice 
Leibniz altă dată, încercând o demonstraţie a priori, este de patru ori nu 
doar de două ori mai mare ca acțiunea de a parcurge un Kilometru în două 
ore; căci mai întâiu actul de a parcurge un Kilometru într'o oră este dublul 
aceluia de a parcurge un Kilometru în două ore; iar actul de a face 2 
Kilometri în două ore este dublul actului de a face 1 Kilometru într'o oră: 
„acţiunile sunt proporţionale cu patratul viteselor“. 

2) Ce qui a contribué le plus à confondre la Force avec la Quantité 
de Mouvement, est l'abus de la Doctrine Statique. Car on trouve dans la 
Statique, que deux corps sont en échilibre, lorsqu'en vertu de leur situation 
leurs vitesses sont résiproques à leurs masses ou poids, ou quand ils ont- 
la même quantité de mouvement. Cela, dis-je, arrive seulement dans le cas 
de la Force morte, ou du Mouvement infiniment petit, que j'ai coutume 
d'appeler Sollicitation, qui a lieu lorsqu'un corps pesant tâche à commencer 
le mouvement, et n'a pas encore conçu aucune impetuosité; et cela arrive 
justement quand les corps sont dans l'Equilibre, et tâchant de descendre 
s'empêchent mutuellement. Mais quand un corps pesant a fait du progrès 
en descendant librement, et a conçu de l'impétuosité ou de la Force vive, 
alors les hauteurs auxquelles ce corps pourrait arriver ne sont point pro- 
portionelles aux vitesses, mais comme les carrês des vitesses”. Cf, Essai de 
Dynamiqne sur les Lois du mouvement. 

3) „Ma maxime fondamentale des Mécaniques tirée de la Métaphysique 
est que la cause et l'effet entier sont toujours équivalents, en sorte que 
l'effet, s'il y était tourné tout entier, pourrait toujours reproduire sa cause 
précisément, et ni plus et ni moins”, Natura exclude , ... tout ce qu'on 
peut inventer pour le mouvement perpétuel mécanique où la cause serait 
surpassée par son effet”. Scrisori din anii 1696—97 citate de L, Brunschvuicg, 
L'Expérience humaine et la causalité physique, pag. 216. 

consumă în căderea sa: accelerația pe care o dobândeşte re- 
prezintă o forță capabilă să-l ridice la înălțimea dela care a. 
căzut 2). Numai plecând dela acest principiu se poate evita, 
absurditatea mişcării perpetue şi a creației din nimic. Des- 
caries însuşi n'a putut vorbi de conservarea mișcării decât 
identificând-o tacit cu forţa producătoare de travaliu. Iden- 
titatea aceasta nu există însă, cum am văzut, decât în' limitele 
staticei. 

Distincția între forţa vie si mişcare, are urmări importante 
pentru sistemul leibniäan. In fizica lui Descartes, mişcarea. 
însăşi era cauză. În acest chip, cauzalitatea fizică dobândea 
un caracter oarecum sensibil: cauze şi efecte se desfăşurau pe; 
un plan unic, sub forma unei succesiuni de mişcări. Mecanica. 
întreagă devenea o disciplină intuitivă, o simplă descriere de 
fenomene spaţio-temporale. Legile șocului erau expresia ei cea 
mai fidelă. În dinamica leibniziană dimpotrivă, cauzalitatea nu 
mai cade sub simţuri. Cauza mecanică, forţa, se obține prin 
calcul, nu se mai intueste. Ce sens concret poate avea simbo- 
lul v2? Ridicarea vitesei la patrat e un pur artificiu matematic, 
fără corespondenţă sensibilă. 

Concepţia pe care o are asupra cauzalitätii mecanice des- 
parte aşadar pe Leibniz de înaintasul său. Mecanismului 
mişcării el îi opune un dinamism, o mecanică a. forței. Desigur, 
cauzalitatea nu e înţeleasă de Leibniz calitativ, ca în fizica 
lui Aristotel. Sensul ei e matematic, întocmai ca pentru Des- 
cartes. Echivalenta cauzei cu efectul nu este numai principiul 
care o guvernează, ci însăş definiţia ei. Nu este cauzaliiatea. 
o simplă expresie a principiului raţiunii suficiente? 

In sensul acesta, introducerea conceptului de forţă nu 
poñte însemna o întoarcere la forțele oculte ale scolasticei, 
cum pretindeau adversarii dinamismului. Forţa este o canti- 
tate pasibilă de evaluare precisă. Leibniz n'a renunțat nicio- 
dată la expresia matematică a fenomenelor, dimpotrivă a dus-o 
mai departe. Nu e totuş mai putin adevărat că idealul ştiinţei 
carteziene a fost părăsit. Dinamica nu mai este o geometrie 
a mişcării. Leibniz reneagă scrierea sa din 1672, concepută 
în spiritul lui Descartes. 

Deosebirea celor două discipline iese în plină lumină, 
dacă luăm în considerare categoriile pe care se construesc, 


1) Exemplul pendulului este, cum vedem, ilustraţia cea mai limpede 
a principiului conservării forţei. Huygens foloseşte mai întâi acest principiu 
în mecanică, Inväfatului olandez îi datoreşte Leibniz argumentele criticei 
sale impotriva fizicei carteziene. 


www.dacoromanica.ro 


492 Leibniz 


sensul lor filosofic. În reacţie contra scolasticei, fizica lui Des- 
cartes respingea orice concept depășind existenţa actuală. Vir- 
tualitatea nu-şi găseşte loc în cadrul mecanicei mişcării. La- 
tente, capacități si virtuţi sunt concepte străine de spiritul ei. 
Dimpotrivă, Leibniz face din virtualitate conceptul central al 
fizicei sale. În mecanica sa, principiul cauzalităţii nu mai gu- 
vernează realitatea mişcării, ci forţa, capacitatea de a pro- 
duce travaliu. Factorul permanent în natură, substanţa feno- 
menelor, nu mai este jo existență actuală, ci o simplă poten- 
țialitate. Capacitatea de a produce efect, forţa, se conservă în 
univers. 

Putem spune că însăși categoriile -ontologiei carteziene 
au fost părăsite de Leibniz. Tipul de înţelegere s'a schimbat 
dela un gânditor la celălalt. O adevărată prăpastie s'a des- 
chis între cele două sisteme. 

Conceptul forţei aparţine deopotrivă fizicei şi metafizicei 
lui Leibniz. Desigur, înţelesul său nu rămâne acelaș dela o 
disciplină la cealaltă. In fizică, forţa e solidară cu lumea 
fenomenelor, în metafizică, ea joacă rol de substanţă !). Leib- 
niz distinge aşadar forța primitivă, constituind esența însăş 
a realităţii, de cea derivativă, fenomenală 2). Termenii între- 
buintati arată totus limpede relaţia celor două concepte: forţa 
derivativă e o simplă limitare a, celei primitive, rezultă din 
conflictul forţelor primare între ele 5). Mai mult însă, rolul 
metafizic al forţei este pregătit de funcţia pe care ea e înde- 
plineşte în mecanică. Chiar în mecanică, forţa intervine cu 
titlul de realitate deplină, chemată să scoată ştiinţa din rela- 
tivismul mişcării. În. adevăr, concepută ca o pură schimbare 
de poziţie, mișcarea n'are existenţă deplină, ea poate fi atribuită, 
cu acelaş temeiu, pricărui corp din sistemul în care se produce. 
Totul atârnă de punctul dde vedere pe care îl alegem pentru 
exprimarea deplasării. În astronomie, de pildă, ipotezele care 


1) Deosebirea aceasta a făcut pe L. Couturat şi pe E. Cassirer să 
conteste orice influenţă dinamicei asupra metafizicei lui Leibniz. Părerea lor 
e insă greu de conciliat cu mărturia repetată a filosofului, de care pome- 
neam mai sus. Pentru discuţia acestei probleme trebue consultat M. Guéroult, 
Dynamique et Metaphysique leibniziennes, 1934, mai ales pag. 107—108 şi 
întreg capitolul VII. ' 

i 2) „Vires quae ex massa et velocitate oriuntur derivativae sunt et 
ad aggregata seu phaenomena pertinent”. Scrisoare către de Volder. 

3) „Duplex est Vis activa (quam... non male virtutem appelles) 
nempe ut primitiva, quae in omni substantia corporea per se inest (cum 
corpus omnimodo quiescens a rerum natura abhorere arbitrer), aut derivativa, 
quae primitivae velut limitatione, per corporum inter se conflictus resultans 
varie exercetur. Et primitiva quidem animàe vel formae substantiali respon- 
det.” Specimen dynamicum, 1695. 

dau socoteală de mişcarea corpurilor cereşti au toate aceias 
îndreptăţire, atâta vreme cât facem abstracţie de forțele reale 
în joc. Singură consideratia forţe: ne scoate din relativitate: 
„Pentru a putea spune despre ceva că se mişcă, trebue să luăm 
în considerare nu numai schimbarea relativă a situaţiei sale, 
ci şi cauza schimbării, forța sau acţiunea în joc”. Chiar în 
mecanică aşadar forța este „adevăratul absolut”. 

Concluzia aceasta se întăreşte, dacă analizăm conceptul 
însuşi de mişcare. Redusă la simpla schimbare de poziţie, cum 
voia Descartes, ce este mişcarea? O pură succesiune de si- 
tuatii si de momente. lipsită de orice unitate. Deplin, miş- 
carea nu există în nici un moment al timpului, părțile sale 
nefiind coexistente. Forţa, dimpotrivă, având caracter de ten- 
dintä, înfrânge timpul; ea nu se epuizează în momentul în 
care există, prezentul ei cuprinde în sine viitorul apropiat 1). 
Forţa dă unitate elementelor mişcării, ea este puntea care 
leagă împreună dubla exterioritate a momentelor şi poziţiilor 
acesteia. Ea constitue aşadar realitatea mișcării ?). 


Metafizica forţei. 


Metafizica forței apare sub “formă de articole "publicate 
în „Acta Eruditorum Lipsiensium"” şi în ,,Journal des Savants”. 
Cele mai importante sunt: „Lettre sur la question si l'essence 
du corps consiste dans l'étendue” (1691), „De primae philo- 
sophiae emendatione et de notione substantiae” (1694) şi „„Sys- 
teme nouveau de la nature et de la communication des substances” 
(1695). Cum se vede din titlul lor, Leibniz urmăreşte o re- 
formă a filosofiei prime, pe calea unui nou concept al sub- 
stantei. Metoda de care ge serveşte este analiza stüntelon 
naturii, sub raportul principiilor, procedare strict obiectivă. 

Punctul de plecare îl face, ca totdeauna, critica tezei 
carteziene. Dacă întinderea ar constitui esenţa corpurilor, atunci 
lungimea, lăţimea şi adâncimea ar ajunge pentru explicarea: 
proprietăţilor lor. Există totuşi in corpuri o însușire pe care 
întinderea n'o poate explica, inerția naturală, rezistența pe 
care o opun mişcării, în măsura massei lor. Acelaş lucru îl 
constatăm analizând şocul. Întinderea fiind, indiferentă la mișcare. 


1) „Vis autem derivativa est ipse status praesens dum tendit ad se- 
quentem seu sequentem praeinvolvit“, scrisoare către de Volder. 

2) „Motus , . . nunquam existit . . . quia nunquam totus existit quando 
partes coexistentes non habet. Nihilque adeo in ipso reale est, quam momen- 
taneum illud, quod in vi ad mutationem nitente constitui debet”. Specimen 
dynamicum, 1695. 

si repaos, după principiile lui Descartes ar fi de aşteptat ca un 
corp, întâlnind pe altul în stare de repaos, să-l ia cu sine fără 
a pierde nimic din vitesa care-l animă. Experienţa arată însă, 
că vitesa aceasta se micşorează si anume în proporție cu massa 
corpului ciocnit. Dacă massa în repaos e mult mai mare decât 
a corpului în mişcare, acesta e aruncat înapoi, fără să fi clintit 
sensibil din loc pe celălalt. 

Concluzia? Materia nu se reduce la întindere. Trebue să 
admitem în ea un principiu ,,superior”, de ordin „metafizic! , 
substanța, definită prin acțiune şi forţă 1). Principiul acesta dă! 
-corpului capacitatea de a rezista; rezistență și inertie sunt ex- 
presia acțiunii cu care el răspunde la presiunea pe care o suferă. 

Corpurile nu sunt âşadar simple modalități ale întinderii, 
cum voia Descartes, ci substanţe individuale, capabile de ac- 
tune. Pentru definiţia noului concept al substanţei, Leibniz 
a recurs la ideia forţei. Ideia aceasta trebue însă deosebită de 
noţiunile similare pe care de folosea filosofia scolastică. Forţa 
(vis activa) nu se confundă cu facultatea scolasticilor, nu e o, 
posibilitate goală, cerând intervenţia unei cauze externe ca 
să se actualizeze. Ea închide în sine un început de 
acţiune, o solicitare (conatus), în virtutea căreia trece la 
act îndată ce nu mai întâmpină obstacole. Exemplele cele mai 
potrivite ca s'o ilustreze sunt tensiunea exercitată de o greutate 
asupra frânghiei de care e suspendată, sau încordarea arcului 
întins 2). A j 
Recursul la acțiune face originalitatea conceptului leibnizian, 
al forţei. Acţiunea devine pentru el caracterul distinctiv al! 
substanței însăş: „la substance est un être capable d'action”. 
Leibniz nu se sfieste să identifice existenja veritabilă cu ac- 
jiunea: quod non agit, non existit; quod agit est substantia 
singularis. { 

Critica noțiunii carteziene a substanţei ia alteori calea 
dialecticei abstracte. Argumentarea se sprijină, de data aceasta, 
pe analiza conceptului întinderii. 

Ce este întinderea? Pentru Descartes şi pentru disci- 
polii lui, o idee simplă, tipul ideii clare si distincte. E firesc 
s'o găsim, în sistemul lor, la temelia științei naturii. Pentru 
Leibniz, dimpotrivă, ideia aceasta ridică o problemă din cele 
mai grele, problema continuității. Divizibilitatea nesfârşită faca 


1) Cf. Lettre sur la question si l'essence du corps consiste dans 
l'étendue. 


2) Cf. De primae philosophiae emendatione et de notione substantiae. 

din orice realitate continuă un ,„ labirint” în care spiritul se 
rătăceşte. 

Ce este întinderea dacă nu punere multiplicată a unui 
element, repetiţia unei unități inițiale?!) Natura elementului 
întinderii pune însă o problemă insolubilă. În adevăr, elementul 
acesta e sau el însuși întins (punct fizic) şi atunci nu este 
ultim, sau lipsit de întindere (punct matematic) şi atunci nu poate 
genera întinderea. Construcţia întinderii din elemente spaţiale 
este aşadar o întreprindere absurdă. Părţile întinderii nu sunt 
anterioare totului pe care-l compun, ci posterioare lui, rezultă! 
din diviziunea ei în fracțiuni care depind de arbitrul nostru. 
Elementele întinderii nu au așadar existenţă proprie. Odată 
cu ele însă, întinderea însăş îşi pierde caracterul substanţial. 
Departe de a constitui esenţa corpurilor, ea cade în rândul 
calităţilor secundare. Spaţiul şi împreună cu el timpul si 
mişcarea, sunt pure fenomene. Tot ce e continuu este ideal?). 
Realitatea, dimpotrivă, este discretă. Ea presupune unităţi ul- 
time, cu caracter substanţial, constitue un agregat3). Să vedem 
mai de aproape, care e natura acestor unităţi si a totului pe 
care-l alcătuesc. 

Leibniz a respins soluția mecanistă. Nici întinderea car- 
teziană, nici atomii insecabili nu constituiesc pentru el un 
răspuns la problema substanţei. Mecanismul nu rezistă criticei 
filosofice. ,,...După multă meditaţie înţelese: că este cu nepu- 
tință să găsim principiile unităţii adevărate în pura materie 
pasivă, căci întrînsa totul e simplă colecție, grămadă de 
părţi la infinit.. Fui nevoit aşadar să recurg la un afom, formal, 


1) ,L'étendue ne signifie qu'une répétition ou multiplicité continute 
de ce qui est répandu, une pluralité, un continuité et coexistence de parties... 
Outre l'étendue il faut avoir un sujet, qui soit étendu, c'est-à-dire une sub- 
stance à laquelle il appartienne d'être répétée". Journal des Savants 1691, 

2) „L'espace bien loin d'être substance, n'est pas même un être. C'est 
un ordre, comm? le temps... La continuité este une chose ideale... Dans 
l'idéal ou continu le tout est antérieur aux parties, comme l'unité arithmé- 
tique est antérieure aux fractions qui la partagent et qu'on y peut assigner 
arbitrairement, les parties ne sont que potentielles ; mais dans le réel le 
simple est antérieur aux assemblages, les parties sont actuelles, sont avant 
le tout, Ces considérations levent les difficultés sur le continu, qùi supposent 
qué le continu est quelque chose de réel et a des parties avant toute di- 
vision”. Scrisoare către Nic. Rémond, Iulie 1714. 


3) »... Spatium est continuum quodam, sed ideale. Massa est dis- 
cretum, nempe multitudo actualis, seu ens per aggregationem, sed ex unita- 
tibus infinitis . .. Massa, ejusque diffusio resultat ex monadibus..." Scrisoare 


către Des Bosses, Iulie 1709. 

Ideile acestea aù înârurit adâne meditaţia lui Kant, o jumătate de 
secol mai târziu. Corespondenta lui Leibniz cu Clarke, discipolul lui Newton, 
constitue unul din isvoarele principale ale doctrinei „antinomiilor". 

căci o existenţă materială n ar putea fi în acelaş timp mate- 
rială şi perfect indivizibilă” 

În schimb am văzut orizontul pe care-l deschide metafi- 
zicei disciplina dinamicei. [deia forței dă sens valabil unor 
concepte care păreau depășite pentru totdeauna. ,,Trebui să 
restaurez deci formele substanțiale aşa de dispretuite astăzi, 
dar întrun chip care șă le facă inteligibile şi să deosebească 
funcţia pe care o au de îndeplinit, de abuzul pe care l-au 
comis în trecut. Gäsii astfel că natura lor stă în forţă, de unda 
urmează ceva analog simţirii şi pornirii din noi; aşa încât 
trebuesc concepute prin asemănare cu noţiunea pe care o avent 
despre suflet”. Desigur, Leibniz adaugă îndată: „Dar, după 
cum sufletul nu trebue folosit pentru a explica detaliul eco- 
nomiei corpului animal, tot aşa socotii că nu trebue să na 
servim de aceste forme în problemele particulare ale naturii, 
deşi ele sunt necesare la stabilirea adevăratelor principii ge- 
nerale” 1). 

Cum vedem, Leibniz distinge cu stricteţe planul ştiinţei 
de al metafizicii. În ştiinţă el rămâne credincios până la 
sfârşit determinismului modern. Explicaţia matematică a na- 
turei nu cunoaşte nici o rezervă. În metafizică, dimpotrivă, 
Leibniz deschide larg poarta finalismului, reînvie tezele spiri- 
tualismului antic: universul este un sistem de substanțe imate- 
riale, concepute după asemănarea sufletului individual. 

Dinamismul lui Leibniz îşi descoperă astfel treptat în- 
treaga lui semnificaţie. Departe de a rămâne până la capăt 
o doctrină obiectivă, întemeiată pe analiza principiilor mişcării, 
el face apel în cele din urmă la evidenţa experienţei interne, 
se întemeiază pe intuiţia spiritului şi a eului. : 

Pentru consideratia obiectivă, conceptul forţei păstrează 
un caracter paradoxal. Cuprinderea viitorului în prezent nu are 
un sens inteligibil câtă vreme rămânem în cadrul realităţii fi- 
zice. Paradoxul însă încetează, dacă privim forța prin cate- 
goriile lumii spirituale. Nu stă esența spiritului în unitatea 
diversului? Nu închide fiecare moment al vieții sufleteşti uni- 
tatea întreagă a sufletului în sine? Paradoxul forţei este în fond 
paradoxul spiritului însuşi când încercăm să-l înțelegem prin 
categoriile naturii fizice. 

Dinamica se prelungeşte astfel dela sine, în metafizică. 


1) CE, Système nouveau de la nature et de la communication des 
substances, $ 3. 

Ea realizează planul tinereţii lui Leibniz, este o disciplină 
a mişcării servind de introducere în filosofia spiritului. 


Monadologia. 


Conceptul pe care se construeste metafizica leibniziană este, 
cum am văzut, acela al substanței individuale. EI ni s'a definit, 
până acum, în două momente: ca forţă şi ca suflet. Am văzut 
contribuţia dinamicei la determinarea lui, să vedem acum ce îi 
adaogă disciplinele sufletului. 

Trebue să observăm mai întâiu că, în filosofia lui Leibniz, 
sufletul are încă înţelesul larg pe care i-l dădea psihologia 
aristotelică. In adevăr, Leibniz nu împărtășește părerile car- 
teziene asupra caracterului automat al vieţii animale. 'În loc 
să se limiteze la cercul restrâns al conștiinței reflexive, privi- 
legiul fiinţelor raţionale, psihologia lui îmbrăţişează întregul 
şir al vieţuitoarelor, cunoaşte o întreagă ierarhie de forme ale 
vieţii psihice, dela simtirea confuză până la aperceptia clară 
şi distinctă. Sufletul este aşadar, prin funcţia lui, un principiu 
biologic general, legat de toate manifestările vieţii. Folosit 
de Leibniz la interpretarea noțiunii de substanţă, principiul 
acesta îşi lărgeşte încă raza de acțiune până la îmbrăţişarea 
universului întreg. Sistemul lui Leibniz este un panvitalism 
şi în acelaş timp un panpsihism. Unităţile ultime din care e 
alcătuită realitatea posedă „ceva vital”, sunt înzestrate cu ,,un 
fel de percepție”, în virtutea căreia exprimă, fiecare din punctul 
său ide perspectivă, universul întreg. 

Unităţile acestea Leibniz le numește mai întâiu „puncte 
metafizice” și „atomi de substanță”, ca să sublinieze ce le 
apropie şi ce le desparte de concepțiile mecaniste!). Ince- 
pând din 1696, el întrebuinţează un termen nou, acela de ,,mo- 
nadă” 2), care va da numele său întregului sistem. 


1) „Il n'y a que les atomes de substance c'est-à-dire les unités réelles 
et absolument destilutées de parties, qui soient les sources des actions et les 
premiers principes absolus de la composition des choses ... On les pourait 
appeler points metaphysiques... Les points physiques ne sont indivisibles 
qu'en apparence: les points mathématiques sont exacts, mais cé ne sont 
que des modalités: il n'y a que les points métaphysiques ou de substance 
(constitués par les formes ou âmes) qui soient exacts et réels”... Système 
nouveau de la nature et de la comunication des substances, § 11. 

2) Termenul acesta pare să fi fost inspirat lui Leibniz de gânditorul 
flamand van Helmont, cu care filosoful nostru se găsea la această epocă în 
corespondenţă. Cuvântul monadă fusese însă folosit cu mult mai înainte, în 
filosofie. Giordano Bruno îl punea la baza sistemului său. 

Monada e aşadar substanţa imaterialä din care se con- 
strueste realitatea lumii. La determinarea acestui concept toate 
disciplinele positive şi-au adus contribuţia, mai întâiu meca- 
nica, apoi biologia şi psihologia. Nu este chemată substanța 
să dea explicaţie altimă întregei fenomenalitäfi cosmice? Totus, 
dacă în primele expuneri ale sistemului argumentarea mecanică 
joacă iun rol important, în cele de mai târziu ea îşi pierde 
însemnătatea; reflexia de ordin biologic şi psihologic devine 
precumpänitoare. 

Structura organismelor, transmiterea vieţii prin mijlocirea 
germenilor, origina şi sfârşitul ei preocupă pe Leibniz în gradul 
cel mai înalt. Corespondenta cu Swammerdam şi Leewenhoek, 
învățații olandezi care întrebuinţau pentru prima dată micros- 
copul la deslegarea enigmelor lumii organice, reînvie interesul 
filosofului nostru pentru speculaţiile vitaliste ale Renaşterii. 
Descoperirea celulei şi a germenilor seminali sunt pentru el 
o verificare şi un prilej de adângire a propriilor sale idei 
asupra substanţei. 

Ce aducea biologia metafizicei leibniziene, aşa cum o cu- 
noastem până acum? Desigur în primul rând accentuarea carac- 
terului individual al substanţei. Metafizica lui Leibniz este 
o metafizică a individului. Am văzut ce mare rol joacă în 
determinarea conceptului de substanță ostilitatea filosofului no- 
stru față de ontologia cartezianä a întinderii. Sensul adânc al 
acestei opoziții era teama de a vedea lumea corpurilor pier- 
zându-se în spațiul geometriei. Nu reduce Descartes conpurile 
la simple modalităţi ale spaţiului? Tendința fizicei carte- 
ziene către acosmism este evidentă şi inevitabilă. Pentru Leibniz, 
panteismul spinozist nu e decât concluzia logică a premiselor 
carteziene. 

Restabilirea individului în integritatea existenței sale, sal- 
varea lui, este motivul adânc din care se éxplicä, în mare 
parte, desvoltarea metafizicii leibniziene. Definiţia succesivă 
a substanţei ca forță, unitate de viață şi monadă, constitue un 
progres în individualizarea ei. 

În care domeniu al realităţii se arată oare mai limpede 
individualitatea decât în acela al vieţii? Individul este punctul 
de plecare al biologiei. Nu manifestă procesele vieţii, pe toate 
treptele ei, unitatea legii individuale? Microscopul, dând la 
iveală universul microorganismelor, descoperea ceva din struc- 
tura realității în genere. Prin prisma vieţii priveşte Leibniz 
natura întreagă. În locul întinderii omogene, a filosofilor car- 

tezieni, ochiul său vede pretutindeni unități discrete, indivizi 
concreti posedând caracterele vieţii. La analiză, unităţile acestea 
se rezolvă în altele mai inferioare, iar acestea la rândul lor 
în altele, la nesfârşit. Compoziţia naturii e astfel de o sub- 
tilitate fără margini. Pe urma biologiei noi, Leibniz ajunge 
să transpună principiul diviziunii nesfârşite a materiei din do- 
meniul fizicii geometrice, în planul metafizicii sale vitaliste. 
Lumea e un sistem de unităţi organice, cuprinse unele într'al- 
tele, fără sfârşit. Nu există generaţie şi moarte, în chip strict. 
Totul se reduce la desvoltarea unor unităţi mai mari din uni- 
täti inferioare, sau la ntractia celor dintâi în cele din urmă. 
Geneza şi evoluţia organismelor nu se înţelege mecanic, prin 
epigeneză, cum credea şcoala lui Descartes, ci prin preformismul 
cel mai radical. Preexistenta în germen, nu agregarea exte- 
rioară, explică apariția organelor şi funcţiilor în cursul evo- 
lutiei individuale. 

Unitatea vie e aşadar pretutindeni punctul unde se opre- 
ste cercetarea. Problema individualitätii însă nu se poate re- 
zolva prin categorii mecanice şi geometrice. Spaţiul şi timpul, 
conceptele la care căuta să reducă Descartes conținutul ştiinţei 
sale, sunt instrumente de analiză, nu de sinteză, Pentru alcă- 
tuirea unui tot e nevoe de un principiu deosebit, capabil să 
lege laolaltă momente şi poziţii distincte. Rostul acesta îl 
îndeplinea în filosofia antică şi medievală forma şi ideia. L:a 
ele recurge Leibniz ca să împlinească lipsurile mecanismului 
modern. În mecanică, mai întâi, am văzut forţa luând asupra sa 
funcțiile formei scolastice, ca să întemeieze, peste succesiunea 
elementelor mişcării, unitatea ei reală. 

In biologie principiul acesta e mai necesar însă decât 
oriunde. De altfel pe terenul vieţii fusese el utilizat mai în- 
tâiu de cei vechi. Dublul aspect pe ‘care îl prezintă orice 
proces vital, desfășurat în spaţiu şi timp şi totuşi constituind 
o unitate indivizibilă, nu putea fi înțeles fără a recurge la 
un factor de ordin sufletesc. Factorul acesta apare cu toată 
claritatea în reflexia omului asupra vieţii sale interne, el este 
unitatea eului propriu. În curgerea fenomenelor psihice, eul 
constitue un factor permanent, identic cu sine în cursul tim- 
pului. Factorul acesta se manifestă ca un centru de activitate 
spontană, în el îşi are izvorul fluxul fenomenelor. Întreg pro- 
cesul conştiinţei constitue o unitate în care, trecutul e cuprins 
în prezent care la rândul său poartă în sine promisiunea vii- 
torului. 

În intuiţia eului se manifestă astfel cu deosebită claritate 
natura şi atributele substanței în genere: ,, Nous sommes... 
innés à nous-mêmes, et puis que nous sommes des âtres, l'être 
nous est inné, et la, connaissance de l'être est enveloppée 
dans celle que nous avons de nous-mêmes” 1). Aici îşi 
are sursa întreagă ontologia lui Leibniz. Conceptele ei 
fundamentale, existență şi unitate, substanță şi acţiune, au 
caracter reflexiv. Intuitia eului se traduce întrun sistem de 
noţiuni intelectuale, servind de instrument pentru cunoaşterea 
realităţii în genere: ,,Outre le sensible et l'imaginable, il 
y a ce qui nest quintelligible, comme étant l’objet du seul 
entendement, et tel est l’objet de ma pensée, quand je pense à 
moy même... Et comme je conçois que d’autres êtres peuvent 
aussi avoir le droit de dire moy, ou qu'on pourrait le dire 
pour eux, c'est par là que je conçois ce qu'on appelle la sub- 
stance en général, et c'est aussi la considération de moy-même 
qui me fournit d'autres notions de métaphysique, comme de 
cause, effet, action, similitude etc.''2). 

Rolul pe care-l joacă intuiţia cugetării în filosofie e una 
din temele în care Leibniz continuă tradiția carteziană. „Ego 
cogito” rămâne punct de plecare pentru el ca pentru înaintaşul 
său. Conţinutul reflexiei nu e totuş acelaş la unul şi la celă- 
lalt. Pentru Leibniz, odată cu eul cugetător, reflexia descoperă, 
în acelaş chip imediat, fenomenele asupra cărora se îndreaptă 
cugetarea. Raportul eului la fenomene constitue faptul originar al 
conştiinţei, sub care nici o analiză nu poate pătrunde. Existenţa 
eului se înfăţişează ea însăşi reflexiei ca o activitate de repre- 
zentare, ca o punere de fenomene. 

Pe calea aceasta ideia substanţei în genere câstigä.o nouă 
adâncime Activitatea prin care se definea, dela prima sa 
concepție, e o activitate spirituală, analoagă procesului repre- 
zentării. Monada, zice Leibniz, este oglinda vie a universului, 
privit dintr'un punct de perspectivă. Percepția si apetitul (im+ 
pulsia în virtutea căreia trece dela o percepție la alta), sunt 
cele două forme ale activităţii sale. Existenţa monadei, putem 
spune, stă în funcţia sa de reprezentare ê). Metafizica lui Leibniz 


1) Formule cu conţinut identic se găsesc din abundență, mai ales în 
„Nouveaux Essais sur Ventendament humain”, 


2) Cf, „Sur ce qui passe les sens et la’ matière”, Scrisoare către 
regina Prusiei din 1702. 

3) u«.. Monades nihil aliud sunt quam repraesentationes phaenome- 
norum cum transitu ad nova phaenomena ..." Scrisoare către des Bosses, 
citată de L. Brunschvicg, Spinoza et ses contemporains, pag. 392. 

este o metafizică a cunoașterii. Actualismul şi intelectualismul 
sunt noile caractere cu care ni se înfăţişează. 

In lumina aceasta, sistemul leibnizian apare ca o f- 
losofie idealistă, chemată să pregătească drumul meditatiei lui 
Kant şi a filosofilor post-kantieni. Structura doctrinei rămâne 
totuşi, până la sfârşit, nedecisă. Perspectiva subiectivă se în- 
tâlneşte cu cea obiectivă, dogmatică, chiar în scrierile din 
urmă ale sale. Acesta e cazul Monadologiei din 1714, expu- 
nerea cea mai complectă, deşi întrucâtva populară, a siste- 
mului leibnizian. Conţinutul ei îl cunoaştem întrucât priveşte na- 
tura monadei însăşi. Rămâne să vedem problemele pe care le 
pune sistemul substanţelor, monadologia. 

Divergenta între concepția monadei şi sistemul monado- 
logiei a isbit adesea pe comentatorii lui Leibniz. Dacă monada 
e concepută prin analogie cu eul nostru subiectiv, sistemul mo- 
nadelor se întemeiază pe argumente pur obiective: numărul 
infinit al lor răspunde diviziunii nesfârsite a materiei, a cărei 
realitate metafizică o constituiesc; de fiecare punct al spaţiului 
monadologia leagă acţiunea unei forţe imateriale, a unui centru 
sufletesc. 

Care poate fi însă valoarea acestei argumentări într'Q 
filosofie care a renunţat definitiv la realitatea spaţiului? 1), 
Cum se împacă localizarea monadelor icu imaterialitatea lor? 
Trebue să recunoaştem că, sub acest unghiu, sistemul nu e 
lipsit de echivoc?). Aşa se explică interpretările deosebite 
care i sau dat, când în sensul unui realism al forţei, când 
în acela al unui idealism al conştiinţei. 

După expunerea de până aci, caracterul spiritualist al 
doctrinei nu poate fi totuş pus la îndoială. Ideia forței nu 
are pentru Leibniz înțelesul vulgar al unei acțiuni la distanță. 
În privinţa aceasta, polemica filosofului cu Clarke, în anul 
din urmă al vieţii sale, e hotăritoare5). In metafizica lui 


1) Sursa principală pentru cunoașterea ideilor lui Leibniz asupra spa- 
tiului este corespondenţa filosofului cu Samuel Clarke, discipolul lui Newton. 
Opozitia intre concepția newtonianä a spaţiului absolut şi relativismul leib- 
nizian, pentru care spaţiul, ca si timpul de altfel, este un simplu sistem 
ideal, destinat să servească la ordonarea fenomenelor, este deosebit de im- 
portantä în desvoltarea filosofiei ulterioare. In scrisoarea din urmă a lui 
Leibniz, $ 47 conţine o subtilă descriere a genezii ideii de spaţiu. 

2) Pentru Bertrand Russell, leibnizianismul este un continuu efort de 
a elimina din doctrina substanţei premisele spaţiului şi timpului, premise de 
care totuş sistemul său nu se poate lipsi. 

3) Leibniz combate teoria gravitaţiei universale tocmai pe acest temeiu. 
În ochii lui, mecanica lui Newton constitue o retrogradare la fizica forțelor 
oculte, E interesant de observat însă, că nici adversarii săi nu sunt de altă 

Leibniz, spaţiul nu e condiţia ci rezultatul acţiunii forței. Tot 
ce posedă întindere e simplu agregat, lipsit de existenţă sub- 
stantialä. Mărimea, întinderea şi figura, conceptele de temelie 
ale mecanismului, sunt numai „fenomene bine fundate”. Adevărul 
ştiinţei nu depăşeşte ordinea obiectivă şi previziunea feno- 
menelor. Singură metafizica exprimă realitatea ultimă a lumii. 
Primul caracter al acestei realități e însă simplitatea, lipsa 
de compunere, deci refuzul spafialitätii. 

Pluralismul substanțelor pune metafizicii lui Leibniz pro- 
blema grea a raporturilor lor. „Desbătută de şcoala carteziană 
sub forma relaţiilor dintre spirit şi corp, problema aceasta se 
generalizează în filosofia lui Leibniz, priveşte raportul substan- 
telor în genere. Desigur, monismul Jeibnizian schimbă întrucâtva 
poziția problemei. Deşi scrierile sale folosesc adesea limbajul 
dualist al metafizicii cartesiene, pentru Leibniz sufletul şi 
corpul nu mai sunt două substanțe eterogene: monada face 
realitatea uneja ca si a celeilalte. In unitatea organismului, 
totul se reduce la o ierarhie şi o coordonare de principii 
monadice. În schimb spiritualismul leibniziaa agravează pro- 
blema „comunicării substanţelor”. In adevăr, necunoscând ex- 
terioritatea, spiritul exclude orice influență externă asupra sa. 
Monada nu poate fi închipuită în interacţiune cu alte monade. 
Critica pe care o fac filosofii ocazionalişti acţiunii tranzitive 
e confirmată şi întărită de metafizica monadelor. Monada e 
o lume închisă, centrată asupra unui principiu intern; este 
expresia metafizică a experienţei noastre subieetive. 

Acesta e* totuşi numai un aspect al lucrurilor. În ade- 
văr, deşi „lipsită de ferestre”, deşi închisă asupra sa, monada 
îşi reprezintă universul. ,, Automatul” acesta „imaterial”, cum 
o numeşte Leibniz, după Spinoza, e o adevărată oglindă a 
cosmosului. Desigur o oglindă vie, producând spontan imaginea 
universului. Intocmai cum’ în filosofia mecanică fiecare atom 
cuprindea în determinările sale de poziție şi de mişcare ac- 
țiunile tuturor celorlalți atomi, a căror rezultantă era, fie- 
care monadă oglindește în reprezentările ei întregul univers 
al moriadologiei. De aici paradoxul unei interdependente a mo- 


nadelor tot atât de complectă și de radicală ca şi indepen- 
denta lor. 


părere în privința acțiunii la distanţă. Sensul gravitaţiei, după Clarke, este 
acela al unui simplu concept matematic cu funcţie precisă în calculul feno- 
pene Înţelesul lui real pune o problemă care iese din cadrul fizicei 
newtoniene, | 

Asa se pune problema comunicärii substantelor, una din 
cele mai desbätute ale filosofiei lui Leibniz. Soluţia filoso- 
fului este denumită de el armonie prestabilită. Ea presupune 
o ordine iniţială în creația lumii, în virtutea căreia activitatea 
autonomă a diferitelor monade se acordă în fiecare moment 
al timpului. 

Pentru ilustrarea acestei armonii, Leibniz întrebuinţează 
deseori imaginea populară a ceasurilor, regulate de mecanic 
cu atâta precizie, încât în tot cursul funcţionării lor rămân 
în cel mai perfect acord!). Sensul filosofic al soluţiei este 
însă mai adânc decât îl arată limbajul acesta exterior. Na- 
tura monadelor nu se defineşte independent de restul univer- 
sului, nu cere o acordare ulterioară cu totul din care fac parte. 
Dimpotrivă, esenţa monadei stă, cum am văzut, în raporturile 
sale cu totul, în reprezentarea universului 2). Acordul repre- 
zentărilor dă sensul ei adânc armoniei cosmice. Fiecare mo- 
nadă posedă o lege proprie în virtutea căreia îşi produce şirul 
reprezentărilor sale. Leibniz o compară cu legea matematică a 
unei serii numerice. Sistemul acesta de serii constitue universul 
monadologiei. Analogia lor, corespondenţa ideală a termenilor 
care le compun, Leibniz o exprimă metafizic vorbind de universul 
unic pe care îl reprezintă mulţimea monadelor. Monadele sunt 
perspective multiple asupra aceleiaşi realităţi. 

Întâlnim aci o răsturnare de probleme, tipică pentru filo- 
sofia modernă. Dacă în filosofia scolastică punctul de plecare 
se găsea în lume, realitatea. lucrurilor servind la explicarea 
fenomenelor conştiinţei, în metafizica lui Leibniz, credincioasă 
în privinţa aceasta tradiţiei carteziene, punctul de plecare este 
conştiinţa, mai exact pluralitatea conştiințelor: lumea este nu- 
mai un derivat, expresia armoniei monadelor. 

E adevărat că pluralismul eurilor limitează idealismul 
iniţial, introduce, cum spuneam mai sus, un punct de vedere 
obiectiv care schimbă întrucâtva sensul tezei carteziene. Nu 
mai e vorba de simpla evidenţă a lui „je pense”, ci de un 
adevărat postulat cu caracter ontologic. Idealismul leibnizian 
este ancorat într'o metafizică spiritualistă. Pe multiplicitatea 
monadelor se construeşte lumea sensibilă ca un sistem de ,,fe- 
nomene bine fundate”. 

1) A se vedea în special articolul întitulat „troisième éclaircissement 
du Système de la nature etc“, Journal des Savants, Noembrie 1696, 

2) „Ego vero nullam esse substantiam censeo quae non relationem 


involvit ad perfectiones omnes quarumcumque aliarum”. Scrisoarea către 
de Volder, 1702. 

Faptul armoniei cosmice, într'o lume de substanţe autonome, 
constitue pentru Leibniz o-probă nouă a existenţei lui Dum- 
nezeu. „Dumnezeu singur face legătura și comunicarea sub- 
stantelor; printr'însul fenomenele unora se acordă cu ale ce- 
lorlalţi; prin el există aşadar realitate în percepțiile noastre” 1). 
Mai mult decât atât, armonia este chipul însuş prin care se 
manifestă credinciosului divinitatea: ,, Visio beatifica seu in- 
tuitio Dei de facie ad faciem est contemplatio universalis har- 
moniae rerum. Quia Deus, seu mens universi, nihil aliud est 
quam rerum harmonia, seu principium pulchritudinis in ipsis,, 2). 

Acordul spiritelor își găseşte astfel în sistemul leib- 
nizian o soluţie originală, deosebită nu numai de a metafizicii 
scolastice, dar şi de a platonismului discipolilor lui Descartes. 
Dacă pentru realismul vechiu puntea între spirite o constituia 
lumea obiectelor, considerate ca existente în sine, cu carac- 
ter oarecum public, în sistemul lui Malebranche, comuniunea 
constuntelor se face în spiritul divin. ,,Logosul” îmbrățișează 
mulțimea conștiinţelor individuale, în el își găsesc acestea ade- 
vărul şi unitatea. Comunicare în lume, deoparte, comuniune 
în Dumnezeu (în spirit) de alta, acestea erau soluţiile pe care le 
găsea Leibniz înaintea sa. Filosoful mostru le respinge pe 
amândouă. Poziţia sa îi interzice principial realismul lumii 
sensibile, individualismul metafizicei sale îl împiedică să pri- 
mească concepția platonică a spiritului. Spiritul nu e unul, indi- 
vidualitatea şi multiplicitatea nu sunt simple iluzii ale cünoastern 
sensibile. Dimpotrivă, spiritul e individual şi multiplu, aşa 
cum ni-l arată experienţa internă. 

Care este atunci răspunsul lui Leibniz? Răspunsul acesta 
e mai întâi negativ: nu există comunicare reală între ' monade. 
Fiecare constitue o lume pentru sine, necunoscând exterio- 
ritatea 5). Există totuşi armonie între aceste lumi, o armonie 
ideală, fundată în analogia legilor cari le stăpânesc. Armonia 

1) Cf, Discours de métaphysique, art. XXXII, Ă 

2) Text inedit citat de J. Baruzi, Leibniz et l'organisation religieuse 
de la terre, 1907 pag. 243, n. 3. Cf. L. Brunschvicg, Progrès de la con- 
science, vol. I. pag. 245. 

3) m. +. Chaque substance est comme un monde à part, indépendant 
de toute autre chose, hors de Dieu. Ainsi tous nos phénomènes ... ne sont 
que des suites de notre être ; et comme ces phénomènes gardent un certain 
ordre conforme à notre nature... qui fait que nous pouvons faire des ob- 
servations utiles pour notre conduite qui sont justifiées par le succès des 
Phénomènes futurs... cela suffrait pour dire que ces phénomènes sont 
veritables sans nous mettre en pein., s'ils sont hors de nous et si d'autres 
ses apperçoivent aussi: cependant il est très vrai que les perceptions ou 


expressions de toutes les substances s'entrerépondnt en sorte que chacun... 
se rencontre avec l'autre.” Discours, art XIV. 

se constitue dincolo de planul constiintelor individuale, are un 
caracter transcendent, un sens teologic. 

Dumnezeu è ultimul cuvânt al monadologiei. Monadele sunt 
considerate de Leibniz ca nişte fulguraţii ale spiritului divin: 
„Les substances créées dependent de Dieu qui les conserve et 
même qui les produit continuellement par une manière d'ema- 
nation comme nous produisons nos pensées” 1). 

Teologia raţională, cu care se încheie sistemul monado- 
logiei, desăvârşeşte finalismul leibnizian. Universul întreg con- 
stitue o ierarhie de substanţe imateriale subordonate unui prin- 
cipiu suprem, un sistem de tendinţe centrate asupra unui scop 
ultim. Trei sunt treptele acestei ierarhii. Ele se definesc prin 
tipul de reprezentare specific fiecărui gen de substanţă. Jos 
se găsesc monadele pure, lipsite de reprezentări conştiente. 
Viaţa lor e o viaţă de somn si de inertie. Pe treapta urmă- 
toare monada e suflet, dotat cu sensatie şi cu memorie. În sfârșit, 
reflexia face din sufletul omului un spirit, capabil de contem- 
platia ideilor şi adevărurilor eterne. Nivelurile acestea de Miatä 
psihică le cunoaștem din experienţa vieţii noastre proprii. Ele 
ne arată analogia adâncă a tuturor formelor de existenţă în 
univers. Lumea întreagă tinde către lumina raţiunii. Dela miş- 
cările oarbe ale materiei brute până la spiritul omului, totul 
este aspirație spre desăvârşire. Finalismul leibnizian duce la 
o concepție optimistă a existenţei, se termină într'o teodicee ?). 

Ideia binelui a prezidat la creaţia lumii. Lumea în care 
trăim e cea mai bună din câte erau posibile. Numai plecând 
dela acest principiu putem înţelege ordinea de’ fapt a lumii. 
Dacă universul esentelor și al posibilului este un univers al 
identități: şi al contradictiei, lumea reală are caracter moral. 
Totul în ea a fost conceput spre cel mai mare bine al nostru. 
Monadele superioare alcătuiesc o societate a spiritelor, al 
cărei monarh e Dumnezeu. În serviciul lor se găseşte întreaga 
organizare a lumii. 


Înainte de a părăsi sistemul monadelor, să mai aruncăm 
o privire asupra lui. 

Am subliniat în cursul expunerii noastre importanţa mo- 
tivului individualității pentru filosofia lui Leibniz. L-am văzut 
câștigând treptat în importanţă, dela prima reacțiune a filo- 


1) Cf. Discours de métaphysique, art. XIV. 


2) Am rezervat analizei Theodiceii câteva pagini speciale, la sfârşitul 
metafizicii lui Leibniz. 

sofului împotriva metafizicii carteziene a întinderii, până la 
constituirea monadologiei. Întuiţia eului aduce ultimele träsä- 
turi în determinarea substanței. Analogia cu 'eul fixează defi- 
nitiv caracterul individual al monadei. 

Dacă în filosofia scolastică principiul individuatiei avea 
caracter obiectiv, se găsea în determinările de spațiu si de 
timp ale substanței corporale, pentru Leibniz calea aceasta. 
nu mai poate duce la ţintă. Fizica nouă, pe care o adoptase, 
nu mai este o ştiinţă a individului si a concretului. Procedeele: 
ei nu mai sunt descrierea şi olasificarea. Matematismul modern 
construieşte individualitatea din concepte. Corpul se reduce pen- 
tru el la simpli coeficienţi spatio-temporali, în cadrul unei 
formule generale. Dacă știința veche era o ştiinţă a imaginaţiei 
sensibile, fizica nouă este o disciplină pur intelectuală, stă- 
pânită de idealul unității. Acosmismul este tendinţa sa firească. 
Intelegem dece individualismul modern îşi caută temeiul în 
altă parte decât realismul scolastic. În filosofia lui Descartes 
„cogito” constituie adevărata barieră în calea unei filosofii a 
unităţii. Întuiţia existenţei noastre subiective constituie şi pentru 
Leibniz fundamentul metafizicii sale individuale. 

Principiul individuatiei a trecut din domeniul obiectiv în 
cel subiectiv. Substanţa individuală nu poate fi justificată decât 
pe calea reflexiei, aceasta e convingerea spiritualismului modern, 
E adevărat că reflexia însăşi poate servi ca punct de plecare: 
al unei metafizici moniste. Leibniz respinge însă orice inter- 
pretare de acest fel a vieţii sufleteşti. Logosul lui Malebranche 
ca şi panteismul lui Spinoza sunt criticate de el cu energie. E 
plină de semnificaţie, din acest punct de vedere, scrierea din 
1702 întitulată ,,Considérations sur la doctrine d'un esprit uni- 
versel”. „Si quelqu'un veut soutenir qu'il n'y a point d'âme parti- 
culiere...il sera refuté par notre experience, qui nous enseigne ce 
me semble, que nous sommes quelque chose en notre particulier, 
qui pense, qui s'aperçoit, qui veut, et que nous sommes dis- 
tingués d'un autre qui pense et qui veut autre chose. 

Autrement on tombe dans le sentiment de Spinoza, qui 
veut qu'il n'y ait qu'une seule substance, savoir Dieu, qui 
pense, croit et veut l'un en moi, mais qui pense, croit et veut 
tout le contraire dans un autre, opinion dont M. Bayle x bien 
fait sentir le ridicule” 1), 


1) Discufia aceasta cu privire la natura spiritului constitue una din 
temele metafizicii secolului XVII care nu şi-au pierdut încă actualitatea, 

Individualismul şi pluralismul aşează metafizica monadelon 
la polul opus monismului spinozist. Totusi înrudirea celor două 
doctrine nu poate fi pusă la îndoială!). ,,Ethica” a exer- 
citat o mare înrâurire asupra lui Leibniz. In adevăr, con- 
ceptul monadei păstrează în sine urmele adânci ale definiţiei 
spinoziste a substanţei. S'a putut spune că monada nu e decât 
substanţa lui Spinoza multiplicată la infinit. 

Afirmația pare desigur paradoxală. Nu constitue carac- 
terul unic şi totalitar, trăsătura fundamentală a substanţei, în 
sistemul lui Spinoza? Nu contrazice aşadar pluralismul mo- 
nadelor însuşi temeiul Ethicei? Si totuşi monada îmbrăţişează 
şi ea universul întreg. Este si ea, în felul ei, unică si totală. 
In adevăr, în cadrul monadologiei multiplicitatea şi unicitatea 
nu se exclud. Aici e marea originalitate a sistemului leibnizian. 
Monadele sunt aspecte ale universului: fiecare închide în siné 
universul întreg, nu lasă nimic în afară de sine. Totuși acest 
unul singur există de un număr infinit de ori, constitue numai 
unul din nesfârşitele aspecte ale realităţii, văzută din puncte 
de perspectivă deosebite 2). i 

Intelegem dece monadele n'au ferestre, dece nu acţionează 
unele asupra altora. Monada nu e o parte a universului, asupra 
acordului căreia cu restul să te poţi întreba. Monada e totul 
însuşi, sub o anumită perspectivă. Multiplicitatea nu există 
decât pentru spectator, obiectiv rămâne „cea mai strictă unitate. 

Acesta e sensul adevărat al pluralismului leibnizian faţă 
de monismul spinozist. Dacă tendinţa lui Spinoza e să obiec- 
tiveze viaţa psihică, să vadă în conştiinţa individuală o pură 
limitare a spiritului divin, o iluzie a „imaginaţiei”, tendinţa 
lui Leibniz e dimpotrivă să interiorizeze lumea obiectivă, re- 


1) Influenţa lui Spinoza asupra lui Leibniz e dovedită prin mulțimea 
extraselor şi comentariilog păstrate în biblioteca din Hanovra, cu privire la 
operele filosofului evreu, SE trrun pasaj de la începutul „Noilor încercări 
asupra intelectului omenesc“, Leibniz însuşi mărturiseşte : „Vous savez que 
j'étais allé un peu loin et que je commençais å pencher du côté des 
Spinozistes." 

2) „L'univers est en quelque façon multiplié autant de fois qu'il y a de 
substances , .. Toute substance est comme un monde entier, et comme un 
miroir de Dieu ou bien de tout l'univers, qu'elle exprime à sa façon, 4 
peu près comme une même ville est diversement représentée selon les dif- 
férentes situations de celui qui la regarde". Discours de métaphysique 
1686, art. IX. 

Incă din 1676 Leibniz scria: „Mihi videtur omnem mentem esse om- 
nisciam, confuse. Et quamlibet mentem simul percipere quicquid fit în toto 
mundo ,..” „Itaque plurium mentium creatione Deus efficere voluit de uni- 
verso, quod pictor aliquis de magna urbe, qui varias ejus species sive pro- 
jectiones delineatas exhibere vellet, pictor în tabula ut Deus in mente.“ Cf. 
L. Couturat, Opuscules et fragments inédits de Leibniz, 1903, p. 10. 

ducând-o la un simplu fenomen al subiectului. Monismului 
obiectiv al filosofiei spinoziste îi răspunde pluralismul subiec- 
tiv al monadologiei. ..Dacă n'ar exista monade. Spinoza ar 
avea dreptate . 

Nu ne mai poate mira acum analogia monadei cu divini- 
tatea. în aspectele sale fundamentale: ..L'âme doit être comparée 
avec l'univers . .. et même avec Dieu... plutôt qu'avec un 
atome matériel £). 


Rationalismul leibnizian. 


Am înfätisat până acum filosofia Jui Leibniz aşa cum 
apare în scrierile sale cele mai cunoscute. Filosofia aceasta 
ni Sa prezentat ca un sistem spiritualist şi finalist. opus ten- 
dintelor mecaniste ale cugetării moderne. Am putut urmări 
reacţiunea filosofului din tinereţea sa până la scrierile din 
urmă: am văzut-o adâncindu-se treptat până la metafizica ide- 
alistă a monadelor. Expunerea noastră a lăsat însă la o parte 
un întreg aspect al gândirii lui Leibniz pe care ne propunem 
că-l înfățişăm pe scurt în paginile care urmează. E vorba 
de aspectul rationalist. logic şi matematic. al dactrinei. mai’ 
puţin cunoscut fiindcă nu sa exprimat în public decât parţial 
şi cu prudenţă. 

Logica lui Leibniz n'a fost studiată de aproape decât la 
începutul secolului nostru. în legătură cu problemele logisticei 
contimporane. Cunoaşterea ei a deschis. cum vom Vedea mai 
târziu. perspective noi interpretării sistemului monadelor. Cât 
priveşte mateinatica. se înțelege că invenţia calculului infini- 
tezimal e plină de urmări pentru toată cugetarea filosofului. 
„Ma métaphysique est toute mathématique”. scrie Leibniz în 
1394. Nici reciproca însă nu e mai putin adevărată. In ochii 
lui Peibniz analiza infinitului îşi are izvorul în filosofia sa?). 
Incepem cu câteva consideraţii asupra matematicii lui Leib- 


1) Cf. „Réplique aux Reflexions de M. Bayle sur le système de l'har- 
monie preâtablie.” 
lată un text şi mai elocvent: 

On peut dire que toute substance porte en quelque façon le carac- 
tere al la sagesse infinie et de la toute puissance de Dieu et limite autant 
qu'elle en est susceptible. Car elle exprime quoique confusément tout ce 
qui arrive dans l'univers, passé, présent, ou avenir, ce qui a quelque res- 
semblance å une perception ou connaissance infinie; et comme toûtes les 
autres substances expriment celle-ci à leur tour et s'y accomodent, on peut 
dire qu'elle étend sa puissance sur toutes les autres à l'imitation de la toute 
Puissance du créateur”. Discours de métaphysique, IX, 

2) „Haec nova inventa mathematica partim lucem accipient a nostris 
philosophematibus, partim rürsus ipsis autoritatem dabunt". Citat de L. Cou- 
furat, la Logique de Leibniz. p. IX. n. 1. 

niz, ca să ne oprim apoi la logica sa şi la interpretarea 
panlogistă a sistemului. 

Ideia nouă care stă la baza calculului integral este de- 
rivarea mărimilor din factorii lor infinitezimali. Deşi prac- 
ticată în mod aproape curent de maiematicienii secolului al 
XVII, operaţia aceasta nu-şi găsise până la Leibniz expresie 
rațională. Aici stă originalitatea filosofuluii mostrut). Calculul 
său constitue o întindere a metodei algebrice la problemele 
infinitului. Integratia devine astfel o operaţie pur intelectuală, 
infinitul şi continuitatea nu mai sunt un scandal pentru rațiune. 

Matematica nouă are caracter profund genetic. Sub for- 
mele definite şi opoziţiile calitative la care rămâneau vechile, 
discipline, ea caută factori şi relaţii elementare, principii de 
construcție. Considgratia dinamică ia locul intuitiei statice. Ca- 
racterul acesta face din analiza matematică limbajul potrivit 
al unei filosofii în care virtualitatea şi devenirea, sunt cate- 
goriile centrale. Conceptele integralei si diferentialei le găsim 
nu numai la baza dinamicei lui Leibniz, ci în toate domeniile 
la care s'a aplicat meditaţia filosofului. Ele au influențat 
însăşi concepţia substanţei, cum vom vedea îndată. | 

In mecanică mai întâi, originalitatea dinamicei leibniziene 
vine în mare parte din aplicaţia procedeelor calculului infi- 
nitezimal. Formula ei centrală m.v?, expresia forţei vii, re- 
prezintă integrala eforturilor infinitezimale (sollicitations) a- 
cumulate în lungul traectoriei mobilului. Geometria cartesiană, 
dimpotrivă, nu avea mijloace tehnice pentru expresia feno- 
menului accelerației. Intelegem așadar preferința lui Descartes 
pentru formulele staticei. 

Ideia infinitezimalului, procedeul integrării îşi găsesc o apli- 
catie deosebit de interesantă în psihologia lui Leibniz. Am văzut 
întinderea pe care o dă filosoful german acestei discipline. 
Peste cadrul conştiinţei clare, la care o mărginea şcoala car- 


1) Gloria de a fi inventat calculul infinitezimal o împarte Leibniz cu 
Newton, care folosise mult înaintea lui elementele unui calcul al fluxiunilor. 
A rezultat de aici o controversă celebră, îndelungată, care a făcu? mult rău 
filosofului nostru în anii din urmă ai vieţii. Posteritatea a stabilit însă în 
totul originalitatea concepţiei leibniziene, Eşită din meditații logice, schitate 
încă din epoca adolescenţei sale, desvoltată sub influenţa scrierilor lui 
Pascal, în timpul şederii sale la Paris, invenţia leibniziană e concepută în- 
tr'un spirit cu totul deosebit de al celei newtoniene. Dacă cea din urmă 
este eşită din probleme şi analogii de natură mecanică, a lui Leibniz isvo- 
răşte din reflexia asupra seriilor numerice, se cristalizează în concepte 
metafizice, Algoritmul folosit de Leibniz face în mare parte fecunditatea 
superioară `a descoperirii sale. El a fost adoptat îndată de matematicienii 
timpului, 

teziană, Leibniz cunoaşte orizontul „micilor percepții”, al tre- 
cerilor insensibile, domeniul subdonştientului. Aici vede el cheia 
dinamismului psihic. Percepţiile clare şi distincte sunt adevărate 
integräri de fenomene infime, jucând rolul diferentialelor ma- 
tematice. Dacă nam percepe fiecare val în parte, cum am 
“mai putea avea impresia globală a vuetului mării? Perceptile 
„acestea nu sunt însă apercepute distinct de conştiinţă, constitue 
numai fundamentul obscur al ei. 

Calculul infinitezimal apare astfel ca un instrument uni- 
versal de analiză. Oriunde e trecere insensibilă, evoluţie con- 
tinuă, fie că este vorba de fenomene mecanice, biologice, sau 
psihologice, el e instrumentul adevărat al înţelegerii stinti- 
fice. Evoluţia şi continuitatea nu sunt însă în natură apariţii 
accidentale, dimpotrivă ele caracterizează natura în genere. Nu 
“există în sânul naturii opoziții ireductibile, ci numai diferenţe 
de grad: natura nu face salturi. Repausul nu e decât limita 
inferioară a mişcării, aşa cum egalitatea este limita neegali- 
tăţii. Între elipsă şi parabolă deosebirea e mare numai 
pentru ochi, în realitate amândouă sunt expresia unei formule 
"unice: dela una la alta trecerea se face insensibil, prin simpla 
“variaţie a valorii unor parametri. Între om şi animal, animal 
-şi plantă, deosebirea nu are alt caracter. Pretutindeni opoziţia, 
se rezolvă” în continuitatea cea mai desăvârşită. Sensaţia nu ẹ 
decât o noţiune confuză, aşa cum răul este un bine mai mic. 
Acesta e sensul principiului continuității a cărui importanţă 
-pentru sistemul leibnizian nu poate fi subliniată în deajuns. 

Conceptele matematicei noi joacă un rol în însăşi ideia, 
substanţei. Sub înfăţişarea adesea populară în care 'ne apare 
acest concept, se ascunde, cum am văzut, 'un înţeles abstract, 
pe care Leibniz nu la prezentat în adevărata lui lumină 
decât în corespondenţa, sa şi în scrierile postume. Substanţa, 
nu mai e considerată aci ca un suport ontologic al accidentelor 
sale, ci ca un pur principiu de unitate: în locul ontologiei 
realiste a scolasticilor, o filosofie a spiritului, folosind: concepte 
funcţionale. Substanţa e legea seriei fenomenelor, integrala lor. 
Universul întreg e un sistem de serii fenomenale, închizând 
fiecare în sine o lege originală de producţie. Acordul mate- 
matic al legilor stă la baza armoniei cosmice. El este, cum 
-vorbea un text pe care-l citam mai sus, expresia divinității 
însăşi. 

Analogia monadei cu eul şi cu sufletul animal, s'a inte- 

lectualizat astfel complect, îmbrăcând haina unei formule ma- 
tematice. 

Limbajul acesta matematic se întâlnește chiar în morala 
şi în teodiceea filosofului nostru. Pentru Leibniz, ideia binelui 
si a perfecţiei nu are sens subiectiv, antropocentric. Ea se 
defineşte oarecum matematic, prin cantitatea de esenţă pe care 
o cuprinde realitatea căreia i se aplică. Perfectie însemnează 
bogăţie de conţinut logic. Realitatea cea mai desăvârșită este 
cea care realizează maximum de sesenţă, cu minimum de mij- 
loace. Dumnezeu procedează ca un arhitect, creiază lumea 
calculând: „Quum Deus cal-ulat fit mundus”. Consideratile 
acestea pun în adevärata lui luminä optimismul leibnizian. Lu- 
mea reală a intrat în existență grație unui adevărat ,,mecanism 
metafizic”. Bogăția sa de conţinut i-a dat precădere asupra 
celorlalte lumi posibile. Intre toate, ea este cea mai ,,perfectä”. 
Universul real este soluția unei probleme de maximum și mi- 
nimum. i . 
Matematica nu constitue totuși, în ochii filosofului nostru, 
o disciplină ultimă, capabilă să susţină edificiul metafizici 
sale. Leibniz nu își caută întrînsa principiile. Dimpotrivă, 
convingerea lui este că axiomele matematice au ele însele 
nevoe de a fi demonstrate +). Singure principiile logice, al iden- 
titäfu şi al contradictiei (în fond două expresii ale aceluiași 
adevăr), posedă evidenţă intrinsecă. Logica e temelia ade- 
vărată a oricărei filosofii raţionale. Deductia universalä a a- 
devărurilor din principiul identităţii este idealul cunoașterii. 

Idealul acesta rămâne însă interzis omului. Ca punct de 
plecare a] ştiinţei sale, omul e silit să primească, alături 
de principiile logice, conţinutul experienţei, lumea faptelor. Lo- 
gica și experiența imediată sunt cele două izvoare ale cunôs- 
tintei. „Mon opinion est qu'on ne peut rien prendre pour 
principe primitif, sinon l'expérience et l'axiome de l'identité, 
ou ce qui est la même chose, de la contradiction, qui est 
primitif, puisque, autrement il n'y aurait point ide différence 
entre la vérité et la faussetė... Toutes les autres vérités sont 
prouvables” 2). . 

Adevărurile se împart așadar în douä grupe: ‘adeväruri 


„__ 1) Leibniz a dat el însuşi exemplul, indicând demonstraţia câtorva 
axiome ale geometriei lui Euclid. De pildă demonstraţia principiului după 
care întregul e mai mare decât partea sa. Cf. Corespondenta cu Bernouilli, 
“scrisoarea din 7 August 1696 şi altele, 


2) Cf. „Réflexions sur l'Essai de l'entendement humain de M. Locke”. 

raționale (vérités de raison) şi adevăruri privitoare la fapte 
(verites de fait). Cele dintâi sunt necesare, cele din urmă, con- 
tingente. opoziţia aceasta e de mare importanţă în filosofia 
lui Leibniz. Dacă adevărurile necesare privesc lumea ideală 
a esentelor, cele contingente privesc existenţa concretă. Cele 
dintâi fac conţinutul matematicii şi al disciplinelor demonstra- 
tive, cele din urmă constituesc domeniul ştiinţelor inductive. 
Tot ce priveşte realitatea este fapt contingent. 'numai lumea 
posibilului posedă necesitate absolută. 

Totuşi poziția aceasta nu trebue înţeleasă radical, în 
sensul empirismului. Pentru Leibniz lumea faptelor îşi are 
şi ea rațiunea sa. Am wăzut cât e de adâncă în cugetarea 
filosofului german nevoia justificării raționale a realului. Faptul 
existenței însuşi nu poate fi lipsit de o justificare a intrării 
sale în existenţă. Singură divinitatea posedă existenţă necesară, 
numai într'însa posibilitatea esenței coincide cu faptul existen- 
teit). Dimpotrivă tot ce e contingent cere o justificare a fap- 
tului că există. , 

Trebue să distingem așadar oarecum două logici: o lo- 
gică a necesității, guvernată de principiul identități, şi o lo- 
gică a contingent. în care intervine un principiu original, prin- 
cipiul raţiunii suficiente. Amândouă servesc la întemeierea a- 
devărurilor. Pe când însă principiul celei dintâi exprimă n 
pură necesitate metafizică, principiul celei din urmă are ca- 
racter finalist. Principiul raţiunii suficiente este denumit de 
Leibniz, principiu al optimului (principe du meilleur). El re- 
prezintă ordinea care a prezidat la creația lumii, criteriul după 
care s'a orientat alegerea divină între esentele posibile. In 
el se găseşte aşadar explicaţia ultimă a lumii reale. Principiul 
rațiunii suficiente este expresia raţională a optimismului leib- 
nizian. Care e sensul acestui optimism, am văzut în pagi- 
nile anterioare, analizând ideia perfectiei si a binelui. 

Opoziția între contingentä si necesitate constitue unul din 
punctele cele mai discutate ale filosofiei lui Leibniz. Expunerea 
noastră a prezentat numai un aspect al ei. Există un fel 
deosebit de a o înțelege, acela pe care l’a indicat L. Couturat 
în studiul său magistral asupra logicei lui Leibniz. 

Fragmentele postume publicate de învățatul francez arată 
că deosebirea celor două tipuri de adevăr nu este ireductibilă. 


1) Leibniz primeşte în principiu argumentul ontologie cartezian, Re- 
zervele lui sunt numai de detaliu, Cf. de pildă, De la démonstration carté- 
sienne de l'existence de Dieu du R. P, Lami, 1701, 

Ea îşi are izvorul în limitele minţii omeneşti, nu în natura in- 
trinsecă a adevărurilor. Pentru cunoașterea divină orice opoziție 
încetează, toate adevărurile sunt deopotrivă de necesare. Ade- 
văr însemnează identitate (totală sau parţială). Dovada oricărei 
judecăţi se face prin analiză, arătând că “predicatul ei este 
‘o notă în cuprinsul noţiunii subiectului. Afară de înţelesul acesta 
imanent, pur intelectual, filosoful nostru nu cunoaște altă de- 
finitie a adevărului. ,,Praedicatum inest subjecto; ou bien je 
ne sais ce que c'est que la verite''1). Dacă, în fapt, analiza 
propoziţiilor de cele mai multe ori nu poate fi terminată, ade- 
vărurile contingente închizând’ în ele o complexitate infinită 
de raporturi, în drept ea este totdeauna asigurată. Acesta e 
sensul principiului raţiunii suficiente, care ar putea fi numit 
mai de grabă principiu al inteligibilității universale: „Constat 
ergo, omnes veritates etiam maxime contingentes probationem a 
priori seu rationem aliquam cur sint potius quam non sint habere. 
Atque hoc ipsum est quod vulgo dicunt, nihil fieri sine causa, 
seu nihil esse sine ratione” ?). Contingentä însemnează numai 
complexitate infinită, nu lipsă de rațiune: ,,contingentiae radix 
infinitum” 5). 

Principiul imanentei predicatului în subiect are o impor- 
tanță covârșitoare pentru raționalismul leibnizian. El explică, 
dacă primim interpretarea lui Bertrand Russell si L. Couturat+), 
întregul conținut al monadologiei — concepția substanței mai 
întâi şi printr'însa restul sistemului. Oricare ar fi însă părerea 
noastră asupra acestei interpretări, încercarea lui Leibniz de a, 
reduce tezele metafizicii sale la propoziţii strict formale, nw 
mai poate fi pusă la îndoială, după lucrările celor doi învăţaţi. 

Scrierile în care se manifestă mai limpede aspectul logic al 
gândirii filosofului nostru, sunt, alături de opusculul din 1686, 
întitulat ,, Discours de métaphysique” si de corespondenţa fi- 
losofului cu Arnauld, care-i serveşte de comentar, o seria 
de fragmente si mici tratate postume publicate de Couturat 


1) Cf. Corespondenţa cu Arnauld, scrisoarea din 16 Iulie 16%, 

2) Citat de L, Couturat, La Logique de Leibniz, p. 214, n, 2. 

3) Noţiunea infinitului devine astfel refugiul lui Leibniz în faţa nece- 
sitätii universale, spinoziste. “Raționalismul lui lasă Joc contingentii şi liber- 
tätii. Desigur, nu în sensul lipsei de determinare: definită prin complexitatea 
nesfărşită a cauzelor, libertatea însemnează numai acţiune imprevizibilă. 
Omul este geometru dar nu e profet. Puterea demonstraţiei lui nu se întinde 
la adevărurile de fapt. i 

4) Cf. B. Russell, A critica} exposition of the phylosophy of Leibniz 
Cambridge, 1900; L. Couturat, La logique de Leibniz, Paris, 1901. 

în 1903. Ele arată cât e de timpuriu şi de constant în viaţa 
filosofului interesul pentru problemele logice. 

Desigur nevoia certitudinii e comună tuturor marilor gân- 
ditori ai secolului al XVII-lea. Niciunul nu poate sta însă 
alături de Leibniz, sub raportul acesta. Se poate spune că 
dela Aristotel nu s'a 'mai exercitat asupra tehnicei logice altă 
reflexie mai pătrunzătoare şi mai inventivă decât a filosofului 
germani). Leibniz admiră sistemul lui Spinoza, dar îl gä- 
seşte plin de erori în argumentare. Cât priveşte pe Descartes, 
regulele metodei sale devin obiectul celei mai necruțătoare critici 
din partea filosofului nostru2). „,Indoiala” cartesiană e pe 
de o parte prea radicală ca să rămână provizorie, pe de alta 
însă cedează prea repede în faţa argumentelor3). Criteriul 
evidenţei e lipsit de orice precizie; definiția adevărului prin 
claritatea si distincția ideilor nu spune nimic, atâta timp cât 
nu se indică mijlocul de a deosebi ideile clare şi distincte 
de contrariile lort). În genere regulele lui Descaries sunt mai 
mult precepte psihologice decât norme logice. În privinţa ideilor 
simple am văzut critica pe care o face Leibniz conceptelor 
întinderii şi mişcării. Filosofia lui Descartes apare, privită 
sub acest unghiu, ca o filosofie care acordă prea mult loc 
intuiției. E încă o filosofie a „imaginației '5). 


1) Leibniz face trecerea între vechez doctrină scolastică şi disciplina 
matematică a logisticei. Încercările sale de a lărgi şi perfecţtona silogismul, 
concepția unei logici cuprinzătoare a relaţiilor, proectele privind alcătuirea 
unui alfabet al ideilor, ca punct de plecare pentru o enciclopedie demonstra- 
tivă a cunostititelor, în sfârşit sträduinfele filosofului în direcţia unui sistem 
universal de semne (caracteristica universală), permiţând transformarea ar- 
gumentärii într'un calcul analog celui algebric, n'au rămas fără influenţă 
asupra logicei timpului nostru. 

2) Cf. L, Couturat, op. cit. Cap. VI. 

3) „Cartesius, cum de omnibus dubitandum dixit dupliciter peccavit, 
nimis dubitando, et nimis fäcıle a dubitatione discendendo“. Seris. către 
Bernoulli, 1696. 

4) Intr'un mic tratat publicat în 1684, „Meditationes de cognitione, 
veritate et ideis", Leibniz îşi propune să remedieze lipsurile acestea ale 
metodologiei carteziene, definind cu grijă conceptele cunostintei clare, dis- 
tincte, intuitive şi adequate, şi opunându-le contrariilor lor. 

5) Desigur o confruntare a cugetării lui Leibniz cu a lui Descartes 
prezintă şi alte aspecte. Într'un anumit sens Leibniz continuă în metodologie 
spiritul cartezian. Matematica universală e şi pentru el idealul ştiinţei. Spi- 
ritul acestei discipline însă, felul cum concepe matematica, tl desparte radical 
de înaintaşul său. Desigur, amândoi văd în matematică nu atât o ştiinţă par- 
ticulară, legată de un domeniu de fapte determinat, cât o metodă capabilă 
să îmbrăţişeze universul întreg. Matematica e instrumentul spiritului omenesc 
în genere. Conţinutul ei este înţeles însă altfel de fiecare. Pentru Descartes, 
reflexia asupra metodei se deschide eu o critică a logicei vechi. Matematica 
întoarce spatele formalismului aristotelic, întemeiat pe calitate şi pe abstracţie. 
Căile spiritului modern se despart de cele bătute până atunci, Un suflu re- 
volufionar animă „Regulele“ şi „Dis ursul asupra metodei”. Aplicația metodei 

Leibniz, dimpotrivă, nu cunoaşte altă evidență decât a 
principiilor logice. Filosofia lui e pur analitică, se deduce 
întreagă din logica sa. Fără să intrăm în detaliul acestei de- 
monstraţii, iată în câteva rânduri, liniile mari ale ei. 

Problema centrală o. face teoria substanţei. Ce e sub- 
stanţa individuală? Cum se explică trăsăturile ei fundamentale ?. 
Răspunsul îl găsim reflectând asupra naturii judecății. Orice 
judecată atribue un predicat unui subiect: relaţia aceasta este 
modelul raportului substanţe: cu accidentele sale. „Lorsque plu- 
sieurs prédicats s'attribuent à un même sujet et que ce sujet 
ne s'attribue à aucun autre, on l'appelle substance individuelle” 1). 
Substanţa e însă un subiect real, cuprinde aşadar în sine (după 
definiția adevărului prin inherenta predicatului în subiect), to- 
talitatea predicatelor sale. ,.La nature d'une substance indivi- 
duelle ou d'un âtre complet est d'avoir une notion si accomplie 
qu'elle soit suffisante à comprendre et à en faire déduire 
tous les prédicats du sujet à qui cette notion este attribuée”. 

Acesta e înţelesul complect al substanţei individuale: re- 
flexia asupra subiectului logic i-a definit cadrul, conceptul 
adevărului a dat conținut concret acestui cadru. A fi, în înţeles 
deplin, însemneazä a fi complect. Singur universul e însă cu 
adevărat complect. Conceptul substanţei închizând în sine, ca 


la cunoștința realităţii se face reducând calitatea la cantitate, matematizând 
universul. Cuvintele lui Descartes dintr'o cunoscută scrisoare, adesea citată, 
— „ma physique est toute géometrique“ — trebuesc luate în sensul lor cel 
mai tare. 

Tendinţa lui Leibniz e cu totul deosebită. Spiritul său, deschis pentru 
calitate şi varietate, nu îi îngădue procedarea reductivă a lui Descartes, În 
loc de a reduce universul ia cadrul matematicei, silinta lui este să lărgească 
matematica până la cuprinderea universului concret. Nici o ostilitate faţă de 
trecut. Dimpotrivă logica formală e pentru el „una din invențiile cele mai 
mari ale spiritului omenesc“. Capacitatea de a, stăpâni concretul, fără să 
renunţe la rigoarea procedării, face din silogism modelul etern al ştiinţei, 
Matematica însăşi trebue să ia exemplu dela procedarea aceasta. Ea se va 
constitui ca o disciplină formală, depaşind cadrul purei cantităţi, Constituirea 
unui calcul logic universal rămâne ţinta metodologiei leibniziene. 

Nimic nu ilustrează mai bine spiritul deosebit in care consideră Des- 
cartes şi Leibniz matematica decât critica pe care o face filosoful german 
geometriei analitice. Expresia algebrică de care se foloseşte Descartes nu e 
capabilă să păstreze specificul realităţii geometrice. Redusă la relaţii nume” 
rice, realitatea aceasta îşi pierde caracterul propriu. Trebue concepută aşadar 
o disciplină nouă, care să păstreze specificul calitativ al întinderii şi figurii, 
Acesta e punctul de plecare al ştiinţei pe care matematicienii timpului nostru 
au constituit-o sub numele de „analysis situs", — o analiză a relaţiilor de 
situaţie, lucrând cu concepte calitative, specific spaţiale. 

Problemele ridicate de metoda leibniziană au fost înfăţişate şi în lite- 
Tatura noastră filosofică de D-1 C. Noica în volumul, premiat de Academia 
Română. intitulat „Concepte deschise în istoria filosofiei, Descartes, Leibniz, 
Kant”, 

1) Discours de metaphysique, VIII. 

predicate, totalitatea relaţiilor sale, devine o imagine a uni- 
versului însuşi, un aspect al lui. 

Logica predicatiei nu cunoaşte relația între subiecte. Ace- 
sta e motivul pentru care monadele nau ferestre. Singurul: 
raport care se concepe în cadrul ei este acela dela subiect la 
predicat. Urmată, până la capăt, logica predicatiei duce la 
monism. | 

Si totuşi filosofia lui Leibniz e pluralistă. De aci vin, 
după B. Russell, toate greutăţile sistemului. Am văzut cum 
încearcă Leibniz să le înlăture. Pluralismul monadelor nu ex- 
clude monismul, îl multiplică numai la infinit. Monadele sunt 
aspecte ale universului cu caracter total. Introducerea unui 
punct de vedere subiectiv salvează aşadar pluralismul. „Dacă 
nar exista monade, Spinoza ar avea dreptate”. 

Caracterul formal al demonstraţiei e subliniat cu şi mat 
multă energie întrun fragment publicat de L. Couturat în 
volumul său de inedite leibniziene 2). Fragmentul acesta con- 
stitue una din paginele clasice ale filosofului nostru, un text 
care ar trebui meditat de oricine vrea să înțeleagă raționalismul 
modern, în expresia lui cea mai radicală. [] redăm aci prescurtat, 
în limba lui originală. 

Primae veritates sunt quae idem de se ipso enuntiant aut oppositum 
de ipso opposito negant, ut A est A, vel a non est non A..., 

Omnes autem reliquae veritates reducuntur ad primas ope definitionum, 


seu per resolutionem notionum, in qua consistit probatio a priori, independens 
ab experimento... 

Semper igitur praedicatum seu consequens inest subjecto seu antece- 
denti; et in hoc ipso consistit natura veritatis in universum ,.. 

Hoc autem verum est in omni veritate affirmativa universali aut sin- 
gulari, necesaria aut contingente, et in denominatione tam intrinseca quam 
extrinseca... 

Ex his propter nimiam facilitatem suam non satis consideratis multa 
consequuntur magni momenti. Statim enim hinc nascitur axioma receptum, 
nihil esse sine ratione. seu nullum effectum esse absque causa. Alioqui veritas 
daretur, quae non posset probari a priori seu quae non resolveretur in 
identicas, quod est contra naturam veritatis, quae semper vel expresse vel 
implicite identica est... 

Sequitur etiam hinc non dari posse in natura duas res singulares solo 
numero differentes : utique enim oportet rationem reddi posse cur sint diver- 
sae, quae ex aliqua in ipsis differentia petenda est. 

Sequitur etiam nullas dari denominationes pure extrinsecas, quae nullum 
prorsus habeant fundamentum ín ipsa re denominata. Oportet enim ut notio 
subjecti denominati involvat notionem praedicati... 

Notio completa seu perfecta substantiae singularis involvit omnia ejus 
praedicata, praeterita, praesentia ac futura... 

Omnis substantia sınguralis in perfecta notione sua involvit totum uni- 
versum, omniaque in eo existentia praeterita, praesentia et futura... 

Imo omnes substantiae singulares creatae sunt diversae expreSsiones 
ejusdem universi, ejusdemque causae universalis, nempe DEI; sed variant 


à 1) Cf. deasemenea : Revue de Métaphysique et de Morale, Ianuarie 

perfectione expressiones, ut ejusdem oppidi diversae repraesentationes..» 

Omnis substantia singularis creata in omnes alias physicam actionem 
ef paSsionem exercet... 

In rigore dici potest nullam substantiam creatam in aliam exercere 
actionem metaphysicam seu influxum. Nam ut taceam non posse explicari 
quomodo aliquid transeat ex una re in substantiam alterius, jam ostensum 
est ex uniuscujusque rei notione jam consequi omnes ejus status futuros.., 

Posita etiam diversitate animae et corporis, hinc explicari potest umo 
eorum sine Hypothesi vulgari influxus, quae intelligi non potest, et sine Hy- 
pothesi causae occasionalıs, quae Deum ex machina advocat, 

Non datur vacuum. Nam spatii vacui partes diversae forent perfectes 
similes et congruae inter se, nee ex se ipsis discerni possint, adeoque 
differrent solo numero, quod est absurdum. Eodem modo quo spatium, etiam 
tempus rem non esse probatur, 

Non datur atomus, imo nullum est corpus tam exiguum, quin sit acta 
subdivisum.., 

Hinc sequitur in omni particula universi contineri mundum infinitarum 
creaturarum... i 

Non datur ulla in rebus actualis figura determinata., 

Extensio et motus et ipsa corpora, quatenus in his solis collocantur, 
non sunt substantiae, sed phaenomena vera, ut irides,., 

Ad corporum substantiam requiritur aliquid extensionis expers, alioqui 
nullum erit principium realitatis phaenomenorüm aut verae unitatis,., 

Substantia corporea neque oriri neque interiri potest nisi per creationem 
aut annlhilationem... Ideo Animata non oriuntur aut intereunt, tantum trans- 
formantur. 


Încercările noi asupra intelectului omenesc. 


Printre puţinele lucrări întinse si încheiate ale lui Leibniz, 
se numără ,, Nouveaux Essais sur l'Entendement humain”, operă 
concepută ca o replică la „Încercările asupra intelectului ome- 
nesc”, date la iveală, nu cu multi ani înainte, de către filosoful 
englez Locke. Scrise la 1704, , Nouveaux Essais” nu aveau 
să fie publicate prea curând, din pricina morţii lui Locke, 
filosoful pe care ele îl combăteau. Abia multi ani după aceea, 
prin 1765, un anumit Raspe va da la iveală, postum, opera pe 
care unii comentatori o socotesc cea mai de seamă a lui Leibniz. 

Se ştie că Locke era empirist şi combătea în primul 
rând teoria cartesiană a ideilor înăscute. Leibniz, care reia 
punct cu punct discuția întreprinsă de' Locke, începe prin a 
arăta că nici empirismul filosofului englez nu dă socoteală cum 
trebue de cunoştinţele omeneşti. Pe căile arătate de Locke, 
nu s'ar putea înţelege de unde avem toate adevărurile necesare, 
“adevărurile raţiunii, ci doar cum căpătăm adevărurile „de fapt”. 
Pentru primele trebue deci, într'un anumit sens, să revenim la 
gândul că este ceva înnăscut spiritului omenesc. lar acel ceva 
nu sunt ideile gata făcute, în chipul actual, ci toate adevărurile 
raționale, în chip virtual. S'ar putea spune de pildă că, în 
măsura în care sunt ştiinţe ale raţiunii, aritmetica si geometria, 
ne sunt înnăscute. Nu avem întotdeauna prezente în minte 

toate adevărurile matematicilor, ba poate pe unele nu le vom 
cunoaşte niciodată. Aceasta nu înseamnă însă mai puţin că 
ele ne aparţin, deoarece avem în noi facultatea de a le scoate 
la lumină din propriul nostru spirit. 

lar ceeace e înnăscut spiritului, nu e o simplă facultate, 
ci — spune Leibniz — o adevărată dispoziţie, o preformatie. 
Adevărurile raţionale sunt preformate în mintea noastră, așa 
cum este preformată câte o figură de vinele unei bucăţi de 
marmoră. De această natură nu sunt numai adevărurile mate- 
maticilor, deşi ele se dovedesc a fi cele mai caracteristice; 
Chiar adevărurile morale pot fi socotite ca raţionale şi deci 
înnăscute spiritului. Dacă totuşi privitor la morală, neînţe- 
legerile sunt mai mari decât în geometrie, faptul are loc prin 
aceea că, în cazul primei, interesele şi pasiunile noastre sunt 
foarte adesea în joc. E adevărat că, pentru ideea de morală, 
e nevoie de cea de Dumnezeu. Dar şi aceasta ne este înnăscută, 
nu în sensul că fiecare dintre noi o gândeşte limpede, dar în 
sensul că orisicine sănătos la minte ar putea-o atinge, cu’ 
puţină trudă. 

Ne suntem înnäscuti nouă înșine, prin urmare. Locke 
spusese că, înainte de orice experienţă, cugetul nostru este o 
tabula rasa. Vrea să spună cu aceasta, că, la început, spiritul 
nare decât facultăți? Dar, — întreabă Leibniz — unde se 
întâlneşte vreo facultate fără de act? E necesar prin urmare, 
de vreme ce stăpânim anumite facultăţi, să avem şi acte de-a:e 
lor. Mai departe Locke afirmase că nu se află nimic în inte- 
lect fără să fi fost mai înainte în simţuri: nihil est in intellectu 
quod non prius fuerit in sensu. Leibniz răspunde că afirmaţia e 
adevărată, cu o singură excepţie: nisi ipse intellectus. Prin 
urmare, ceeace e înnăscut spiritului este spiritul însuşi, cu facul- 
tätile, preformările şi actele sale. 

Urmărind parte cu parte si capitol cu capitol tratatul lui 
Locke, Leibniz îşi înfăţişează vederile privitoare la natura şi 
felurile ideilor, arată în ce înţeles trebuesc luate ideile simple 
şi cele complexe, discută așa numitele, de către Locke, ,,moduri” 
ale gândirii, trece la analiza cuvintelor — unde are prilejul 
să-şi arate cunoştinţele de filolog — şi ‘incheie comentariile 
sale printr'o analiză a cunoașterii, analiză unde cea mai ori- 
ginală afirmaţie este cea că ar trebui să se folosească şi prin- 
cipiul probabilității în cunoaşterea lumii reale. 

umai prima parte, din cele patru ale Incercärilor lu 
Leibniz, este bine închegată. Celelalte constituesc comentarii, 

nu rareori, aprobatoare, ale gândirii lui Locke; ca atare în- 
tregesc punctul de vedere al altuia, mai mult decât îl des- 
făşoară pe cel al autorului însuși. Aşa cum sunt totuşi, „Nou- 
veaux Essais sur |'Entendement Humain” reprezintă o lucrare 
impunătoare si care-l putea autoriza pe autor să se compare, 
până la un punct, cu Platon, sistemul lui Locke fiind mai de grabă 
apropiat de cel al lui Aristotel. Căci la fel cum Locke st 
Aristotel sunt pentru tabula rasa, Platon si cu el sunt pentru 
înnăscut şi reminiscență. 

Dar Leibniz nu ar fi avut nevoie să se ridice până la 
Platon. Chiar doctrina lui Descartes, în punctul acesta pri- 
vitor la ideile înnăscute, nu susținea altceva — dacă era 
înțeleasă cum trebue, — decât se afirmă în ,, Nouveaux Essais”. 
Numai că doctrina lui Descartes se alterase în înfăţişarea pe 
care i-o dădeau Cartesienii, iar pe aceştia mai ales îi com- 
bătea Locke, fără ca Leibniz să înţeleagă acum a le lua 
apărarea. 

Teodiceea. 


Pentru dorinţa de conciliere, care era atât de înrădăcinată 
în spiritul lui Leibniz, o temă dintre cele mai serioase trebuia 
desigur s'o constitue nepotrivirea, aparentă cel putin, dintre 
exigenţele raţiunii şi anumite dogme ale religiei. Dacă doctrina 
sa nu accentua în mod isbitor această nepotrivire, ea nu îl 
obliga mai puţin să tindă la găsirea unei soluţii pentru problema 
raporturilor dintre rațiune şi religie. Problema însă, căpătase 
o ascutime deosebită prin autonomia luată de rațiune, odată 
cu filosofia modernă. La fel cum teologia nu se îngrijise, 
veacuri de-a-rândul, de exigenţele raţiunii, filosofia nu res- 
pecta la rândul ei întotdeauna vederile teologiei, aşa încât 
un cugetător respectuos faţă de biserică, cum era Leibniz, 
şi doritor să nu se lipsească de valorile ei morale, nu putea 
decât să-şi pună problema în chestiune. Ea devenea cu atât 
mai acută, în ochii lui Leibniz, cu cât el era direct solicitat, 
de către regina Prusiei, s'o desbată. Asa, în chip ocazional, 
întocmai celorlalte lucrări mai intime ale sale, ia naştere lu. 
crarea: Essais de théodicée morale sur la bonté de Dieu, la 
liberté de l'homme et l’origine du mal (Amsterdam 1710). 

Ceea ce nelinistise pe regina Prusiei si nelinistea, într'a 
largă măsură, toate spiritele supus creştine din timpurile a- 
celea, era în primul rând filosofia lui Pierre Bayle. Scepti- 
cismul său punea în lumină o serie de nepotriviri dintre dog- 

mele religiei si ratiune, nepotriviri ce luau forma unei ade- 
vărate crize a gândirii, atunci când era vorba de problema 
răului. Leibniz se gândise, pare-se, de mai multă vreme să 
redacteze o Teodiced, cu alte cuvinte un sistem de gândire 
în care afirmaţia unui creator, a toate stiutor şi desăvârșit 
de bun, al lumii, să poată convietui cu existenţa, în sânul ei, 
a răului fizic, cât şi a celui moral, Nici o problemă nu putea 
turbura mai mult spiritul unui adevărat creştin decât consta- 
tarea că existența răului e neîndoioasă în sânul lumii. O ase- 
menea constatare, de altfel, dusese încă dela începuturile creş- 
tinismului la adevărate schisme, aşa încât sarcina pe care cu- 
teza să şi-o ia Leibniz, scriindu-şi teodiceea, era în propriii 
săi ochi, deosebit de grea. 

Se ştie felul cum isbutise filosoful să depăşească o con- 
ceptie mecanistä a naturii prin ideea de finalitate, idee ce juca 
un rol atât de însemnat în gândirea sa şi pentru a cărei rea- 
bilitare se străduise într'o aşa de largă măsură. Tot pe căile 
finalismului va căuta Leibniz deslegarea problemei atât de 
grave care i se punea acum. El deosebise, în cursul diferitelor 
sale schiţe filosofice şi mai ales în cuprinsul întinselor sale 
„Nouveaux Essais”, între adevăruri ale raţiunii şi adevăruri 
de fapt. Dacă nici un fel de adevăn nu poate fi contrazis, 
aceasta nu înseamnă că unele n'ar putea fi depășite. In timp 
ce Bayle afirma că dogmele contrazic rațiunea, = Leibniz a- 
firmă că ele nu fac decât să depăşească raţiunea. Cu alte 
cuvinte, în cadrul teodiceii lui Leibniz, se face o deosebire între 
ceea ce contrazice şi ceea ce e deasupra unui adevăr în așa 
fel încât să poată fi îngăduit teologiei de a face o afirmaţie 
şi dincolo de ceea ce părea, din punct de vedere raţional, drept 
sau nedrept. 

Dar ce interese doreşte teologia să afirme? Ea nu ur- 
măreşte altceva: decât să întregească viziunea noastră asupra 
lumii, căpătată pe căile raţiunii. Intr'âdevăr, principiul ra- 
țiunii suficiente, care ne făcea, în lumea adevărurilor de fapt, 
să ne ridicăm din treaptă în treaptă, dela un efect la cauza 
sa, cere încheerea seriei printr'o cauză primă, care, fiind cauză 
a lucrurilor, să fie totdeodată cauză pentru sine. De aci ideea 
legitimă a unui Creator. Dar Creatorul lucrează după anumite 
principii. Erau, spune filosoful, mai multe lumi cu putinţă; 
de vreme ce Dumnezeu a ales-o pe aceasta, înseamnă că ea 
este cea mai bună. Ideea de finalitate îndrumează prin urmare, 
chiar pe Creator în acţiunile sale. 

Dar totuşi lumea noastră, privită drept cea mai bună 
dintre lumile cu putinţă, nu este în mod necesar una fără 
cusururi. Ba, într'un anumit sens, este chiar firesc ca în lumea 
noastră să existe unele mici cusururi, întrucât e vorba de o 
lume de lucruri şi fiinţe finite. Răul există deci în lume, de 
vreme ce există limitatie. Suferinta se naşte din această limi- 
tatie, care e răul metafizic; ea însăşi, suferinţa, isvorând de 
aci, este răul fizic, iar păcatul este răul moral. Dar, dacă 
există rău sub toate formele acestea, nu trebue să ne închi- 
puim mai puţin că măsura în care a fost el lăsat să se 
ivească pe lume este dintre cele mai mici. 

Intr'adevär, faptul că există rău pe lume, nu trebue 
să ne facă să credem că ea are şi un alt creator în afară 
de cel cu desăvârşire bun pe care-l concep teologii. Căile 
noastre nu sunt căile lui Dumnezeu, iar înţelesul pe care-l 
dăm noi lucrurilor nu este înţelesul pe care li l-a dat Dum- 
nezeu. Leibniz cere acelora care iau seama la existenţa răului 
în lume, să învețe că nu privesc decât o parte din realitate, 
iar nu întregul. Insă adesea o parte ni se poate părea lipsită 
de înțeles sau chiar urâtă, pe când întregul este plin de fru- 
musete. Un colţ de tablou poate să nu aibă prea mult în- 
teles în el însuși; în tablou totuşi, privit ca întreg, colţul se 
justifică pe deplin. lar într'altă parte, filosoful afirmă că 
răul lumii sau ceea ce e monstruos în ea, poate fi încă 
îmbrățișat de anumite reguli; la fel cum o serie numerică se 
poate îmfăţişa în aparenţă neregulată, dar, odată bine înte- 
leasă în originea şi construcția ei, are proprietăţi * frumoase; 
la fel cum o linie, mai ales dacă nu i se cercetează decât 
un fragment, poate avea tot soiul de „tours et retours” și 
totuşi să i se poată da ecuaţia si construcţia, unde geometrul, 
să găsească raţiunea iregularitätilor, — la fel tot ce i se pare 
păcat şi rău în lume, sub unghiul nostru de vedere, ar putea 
avea mai mult tâlc sub unghiul de vedere al Creatorului. Şi 
la urma urmii, chiar dacă răul ar exista aşa cum ne pare, nu 
ştim dacă Dumnezeu nu ni l-a dat spre a ne desăvârși pe noi 
înşine, iar nu din slăbiciune. Până şi îngerilor le trebue, pentru 
a nu se moleși, obstacole. 

lată felul cum înţelege Leibniz să soluţioneze existenţa 
răului în lumea unui Creator bun. Lui Bayle, care afirmase 
existența a două principii, unul al binelui şi altul al răului, 
Leibniz îi răspunde reafirmând existența unui singur Crea- 
tor. Şi chiar dacă, după cum s'a obiectat de către unii, Leib- 

niz acordă lui Bayle, întrun anumit sens, că răul poate 
fiinţa alături de bine,-drept ceva deosebit de el, nu-i acordă 
niciodată că lumea isvorăşte din două principii. 

Principiul finalitätü îl duce pe Leibniz, datorită des- 
legării ce o dă problemii răului, la o viziune optimistă a 
lumii. S'a spus că spiritul de analiză al filosofului, simţul in- 
finitului mic, al diferentii individuale, atât de caracteristice 
gândirii lui Leibniz, ar fi trebuit să-l depărteze de un astfel 
de optimism, cu, privire la 'lume în întregul ei. Dar simţul ana- 
litic nu depărta pe filosof, în niciun prilej, de pornirea sa 
universalistă, la fel de caracteristică işi ea. Facultatea de a 
diferenţia nu a covârșit la el niciodată pe cea de a integra, 
aşa încât teodiceea lui Leibniz nu este mai optimistă decât 
o îndreptăţea filosofia sa să fie. Leibniz a putut face concesii 
teologiei în sensul că s'a îndeletnicit adesea cu probleme care 
erau mai mult ale timpului decât ale sale; oricari erau însă pro- 
blemele ce le lua în :desbatere, propria sa gândire a fost cea 
care i-a dictat soluţiile. 


Vico 


Opera celui mai de seamă filosof italian — repretuit 
vreme de un veac la justa lui valoare — se leagă de o bună 
parte din fisionomia gândirii zilelor noastre. Dupăcum afirmă 
Heinz Horn, Vico este primul cugetător, care „în cercul de 
cultură occidental a promovat istoria umană ca obiect şi ca 
problemă a filosofiei” +) imițiând o „metafizică a speciei ome- 
neşti””. Dar această gândire inovatoare nu-și are numai succesul 
său partial în cadrul restrâns al filosofiei istoriei, pe care o 
întemeiază cugetătorul napolitan. Tot Heinz Horn mai declară 
că odată cu Vico ia sfârşit specia filosofică existenţială, fi- 
ind înlocuită printr'o concepție a devenirii. Prin urmare, chiar 
cele mai intime elemente ale metafizicii devin, sub auspiciile 
acestei vederi originale, subsumate unui cadru de relativitate 
istorică, renunțând la vechea funcţiune statică şi abstractizantă. 
Numai pentru această mare intuiție creatoare, Vico trebuie 
studiat cu toată atenţia cuvenită şi așezat în rândul celor cari 
au revoluționat gândirea omenească. 

Giambattista Vico sa născut la Napoli în anul 


1) Heinz Horn, Die Geschichtsphilosophie Ernst von Lasaulx' în 
Zeitschrift für deutsche Kulturphilosophie, Bd. 3, H 1, 1936. 

1668 şi se pare că, asemenea lui Kant, nu şi-a părăsit niciodată 
oraşul natal. În urma unui accident din copilărie, a rămas 
cu o fire profund melancolică şi înclinată, nu unei meditații 
vagi, ci unei ascuţite porniri de a surprinde adevărul în cele 
mai mici amănunte, dupăcum ne atestează atât autobiografia 
cât si cuvintele de mai târziu ale biografului său, marchizul de 
Villarosa. Melancolia sa se agravează înspre anii tinereţii, al- 
ternând cu trăsăturile unei amenințătoare desnädejdi, pricinuită 
probabil de către incertitudinile sale religioase. Documentul 
cel mai doveditor al acestei stări sufleteşti este poema de un 
întunecat pesimism, cu accente leopardiene avant la lettre, scrisă 
în 1692 şi intitulată Affetti di un disperato. Dar chiar din 
această poemă se surprinde intenția de înfrânare în manifestarea 
durerii căreia caută să-i dea o îndrumare rodnică, dupăcum 
reiese din următoarele versuri: 


Ma per le pene mie i giuro a queste 
aspre selve, solinghe, orride e meste 
che non mai turbera, mentre respiro, 
i lor alti silenzi un mio sospiro). 


Intr'adevăr, Vico îşi află o reconfortare în însăș natura 
lui reflexivă care constituie tăria experienţei sale din tinereţe, 
când zăbovea nopţi în şir, pânăn zori, citind si meditând. 
Mai târziu, el ocupă © catedră la universitatea din Napoli, din 
remunerarea căreia nu-i ajungeă să-și întretie familia, astfel 
încât este silit să recurgă la alte munci istovitoare, pe lângă 
studiu. Ca rod principal al cursurilor sale de drept, avem 
cuvântările latinesti de deschidere, cunoscute sub titlul de Ora- 
zioni inaugurali, cari cuprind, în germene şi fragmentar, esenţa 
preocupărilor sale filosofice de mai târziu; ele sunt redactate 
între 1699 şi 1707. Opera în care se manifestă partial preo- 
cupările sale cele mai de seamă, poartă titlul De univesi iuri una. 
principio, o lucrare de filosofie a dreptului. Dar prima sa 
realizare propriu zis metafizică este De antiquissima italorum 
sapientia, scrisă în 1710, care ar reprezentă, după Croce, o 
primă etapă în cursul cugetări: lui Vico. Insfârsit, opera sa 
cea mai de seamă poartă titlul Principi di una scienza nuova 
d'intorno alla comune natura delle nazioni.' Prima formă a 
acestei lucrări, cunoscută sub numele de Scienza nuova prima 


Ă 1) Dar pe durerile mele jur acestor păduri aspre, singuratice, sălba- 
tice şi triste că, atât cât voiu trăi, niciun suspin al meu nu va turbura adân- 
cile lor linişti. 

e publicată în 1725, lapoi în 1730. O a doua formă, definitivă, 
familiarizată sub numele de Scienza nuova seconda, apare abea 
în 1744. Filosoful moare în 1755, dupăce, din pricina surme- 
najului şi a multelor neplăceri întâmpinate, este atins, pentru 
doi ani de zile, de o amnesie totală. 

Se pare că punctul de plecare al gândirii lui Vico, ase- 
menea celui lui Leibniz, ar fi nemulțumirea asupra datelor 
cugetării cartesiene, la care se mai adaogă şi influența hotă- 
râtoare, pe care alţi trei autori au exercitat-o asupra formaţiei 
sale spirituale. Ce are de obiectat Vico lui Descarles? In 
primul rând, îngustarea, reducerea interesului filosofic la natura 
ideilor limpezi şi distincte, prin cari apărea exclusiv posibia 
litatea cunoaşterii, fiind lăsate la o parte toate celelalte ma- 
nifestări ale activităţii spirituale, ca d. p. fantezia. În al doilea 
rând, ideile limpezi şi distincte nu numai că se prezentau ne- 
suficiente pentru integritatea domeniului existenţei, dar nici măcar 
pentru propriul lor cadru limitat nu se dovedeau operante. 
Principiul lui cogito ergo sum, adică deducerea existenţei din 
cugetare (redusă la relaţii între idei limpezi si distincte) devine 
valabilă pentru conştiinţa subiectivă, dar nu pentru ştiinţă. Cum 
pot fi satisfăcute şi exigenţele ştiinţei? Numai prin conversiunea 
lui verum cu factum, răspunde Vico; numai ceeace facem, 
putem într'adevăr cunoaşte, deci exclusiv faptul se identifică 
unei autentice cunoașteri. Inläuntrul relației cartesiene „în vreme 
ce mintea se cunoaşte (din cugetare), ea nu se face, şi deoarece 
nu se face, ignoreazä genul sau modul în care se cunoaşte” 1). 
Dar, în acest caz, numai Dumnezeu este cel care le-a făcut pe 
toate; omul, în specia cartesiană, nu posedă decât conştiinţa, 
o facultate îmbucătăţită, care înlăuntrul Divinităţii nu rămâne 
separată, ci se identifică celorlalte însuşiri. 

Rămâne de precizat cum a încolţit în mintea lui Vico acest 
agnosticism de nuanţă mistică şi cum a fost amendat tot de 
el. Aici e momentul să amintim de cei trei autori, cari au 
prezidat la formaţia sa filosofică, adică Platon, Tacit şi Bacon. 
Neîndoios, în conversiunea lui verum cu factum, împlinită prin 
întreaga formulare a obiecţiilor aduse lui Descartes, se sur- 
prinde în mod direct forma inductivă de cugetare a lui Bacon, 
dar se poate subîntelege şi dominanta metafizică pre-aristotelică 
a lui Platon, combinată ku acţiunea morală şi utilitarä a Jui 
Tacit. Aceştia doi din urmă vor ține deasemenea să-şi declare 


„1) Die antiquissima itzlorum sapientia în Opere, vol. L a cura de 
Gentile e Nicolini, Bari, Laterza, 1914 pag. 136. 

influenţa în mod direct, determinându-l pe Vico să renunţe 
partial la agnosticismul amintit. În momentul de faţă, intervine 
a doua etapă, mai însemnată, din activitatea sa. 

Recurgând la autobiografia lui Vico, putem aprecia cât de 
mult a fost el înrâurit de Platon şi, în special, de ,,Republica” 
acestuia. Republica ideală constituie, pentru Vico, una din ideile 
platonice cele mai atrăgătoare. Astfel, încă din tinereţe, odată 
cu timpuria lui nemulţumire asupra metafizici aristotelice, şi 
printr'o îndoctrinare platonică, visă el „un drept ideal, veşnic, 
care pă se celebreze într'o cetate universală, după idea sau 
intenția Providentei, asupra cărei idei sunt apoi întemeiate toate* 
republicele tuturor timpurilor si tuturor naţiunilor” 1). 

Dar idea platonică nu-și păstrează numai acest sens ori- 
ginar în mintea lui Vico; după cum am mai amintit, el suferă şi 
influenţa lui Tacit. Precum Platon arată omul în ce fel ar trebui 
să fie, Tacit îl indică așa cum este. După cum Platon, ,,cu ştiinţa 
sa universală” se difuzează în toate elementele, care-l umplu 
pe înţelept cu dorinţa adevărului, tot astfel Tacit acordă sfatul 
utilității, care-l face pe filosoful practic să se conducă bine 
în toate împrejurările potrivnice. Admiratia acestor două aspecte 
complimentare ale autorilor de mai sus ‘a fost baza schitäri 
unei istorii ideal-eterne, asupra căreia sà alerge istoria universală 
a tuturor timpurilor, aşa cum S'a realizat în Scienza nuova; ea 
va trebui să alcătuiască un model de echilibru pentru înţelept, 
care să ia, în acelaş timp, ceva din sapienza riposta a lu Platon 
şi din sapienza volgare a lui Tacit. 

Dintr'o asemenea armonizare a lui, Platon cu Tacit, va 
reieşi, cu necesitate, o alterare a ideilor platonice. Tacit, ca 
înţelept practic, va păstra şi el anumite invariante, pe un plan 
mai relativ şi mai caduc însă, decât al ideilor platonice, cu o 
elasticitate mai mare, după coloritul evenimentelor contingen- 
te. Colaborarea acestor doi autori în mintea lui Vico, am 
puteă spune că mână la imanentizarea, istoricizarea si psiholo- 
gizarea ideilor platonice, făcând să derive acele genuri sau 
moduri, înlăuntrul cărora noi trebuie să ne regăsim. Aceste 
genuri pau moduri, în dialectica istorică, a Științei nouă, vor adopta 
fisionomia directă a ceeace cunoaştem sub numele de tipuri. 
Vico, prin urmare, ca întemeietor al tipului în gândire, ne 
desvăluie, în acelaş timp, şi originea lui. Este ştiut că orientarea 


1) Vita di Giambattista Vico scritta da se medesimo în Giambattista 
Vico, L'autobiografia, Il Carteggio e le poesie varie a cura di B. Croce e 
F. Nicolini, Bari, Laterza, 1929, pag. 12. 


www.dacoromanica.ro 


526 Vico 


tipologică modernă se prezintă ca o direcție filosofică ne-ari- 
-stotelicä, dar studiul lui Vico ne face să surprindem si mai 
lămurit germenele ei platonic. 

Cum putem urmări, din cele constatate, renunțarea parţială 
a lui Vico la agnosticism? Privitor la natură, omul nu poate 
să ajungă la stabilirea unui adevăr, deoarece nu el a creat-o, 
ci Dumnezeu, singurul care-i posedă cheia. Dar, în schimb, 
omul rămâne capabil de a stăpâni, în mod cert, faptele sale, 
deoarece el le-a săvârşit. Conversiunea lui verum cu factum 
poate fi astfel operantä, numai înlăuntrul unui domeniu de 
fapte umane, deci pe un plan de desfăşurare istorică. Filosofia 
istoriei nu devine, la Vico, ca la unii cugetători contemporani, 
un simplu câmp partial si metodologic, ci apare ca singura 
formă cu putință a filosofiei, deoarece numai într'însa facul- 
tätile cunoaşterei sunt în măsură de a opera cert, deci ştiinţific. 
Prin urmare, o gnoseologie fixată între limitele conversiunii lui 
verum cu factum, duce exclusiv la acea amintită „metafizică 
a speciei umane”. 

Astfel ia naştere Știința nouă, care reprezintă, după pro- 
pria lui expresie, o „nouă artă critică”. „„Ştiinţă” fiindcă 
„depăşeşte planul subiectiv al conştiinţei, lucrând asupra unui 
material real, iar „nouă” fiindcă Vico însuş posedă intuiţia 
că rezultatul muncii sale va da curs unor inedite categorii de 
orientare faţă de accepţia scientistă a iluminismului Şi a enciclo- 
pedismului, deoarece cursul evenimentelor, în concepția religioasă 
şi metafizică a lui !Vico, se leagă de o intenţie și un consens a 
Providenţei. Ideea sincreticä, totodată platonică şi creştină, a 
Providentei o concepe pe iaceasta, ca răsfrângându-și originara-i 
lumină în legile evoluției popoarelor. Dar o asemenea privire 
metafizică rămâne complect detaşată de întreaga structură a 
lucrării, susținută pe investigaţii şi totalizări de fapte concrete, 
furnizate îndeosebi de amănunțite isvoare filologice. 

După optica noastră, a diferenţierii, Știința nouă apare, 
în acelaş timp, ca o istorie universală redusă la principii, o 
filosofie a limbajului şi o filosofie propriu zisă. Dar în mintea 
lui Vico, toate aceste vederi compartimentate fusionau unitar. 
Factorul de unificare provine din noua privire a filosofului 
asupra filologiei, care nu mai înseamnă jo disciplină exclusiv 
formală, ci devine şi purtătoare de conţinuturi; acestea pot fi 
de ordin moral, psihologic, religios, juridic sau economic, aşa 
încât însumarea lor, după anumite criterii, constituie domeniul 
îngemănat al filosofiei şi al istoriei. Conversiunea lui verum cu 

factum face să derive identificarea certitudini cu adevărul. 
Certul filologic se reduce la adevăratul filosofic, deoarece orce 
frântură de tradiţie, transmisă prin limbaj, cu titlu de simplă 
superstiție, poate fi rationalizatä ca normă. Prin urmare, filo- 
sofia limbajului intră în sensul filosofiei propriu zise; filosofia 
istoriei, deasemenea, se identifică singurului mijloc posibil 
de a gândi; istoria însäs, astfel cum o concepe el, împinsă la 
principii, devine filosofie a istoriei, deci filosofie în unica 
acceptie a cuvântului. i 

Potrivit acestui mod de a privi lucrurile, sprijinindu- -se 
pe atestări şi verificări filologice — roade ale unei trudnice 
erudiții — ajunge Vico la idea unui întreit tact, după care 
päseste evoluţia tuturor popoarelor si grupurilor de cultură, 
formând un ciclu; odată cu terminarea tripartitei perioade, care 
alcătuieşte ciclul, acesta se află, necontenit, reluat dela început. 
Aşadar, trei epoci se succed în fazele de evoluţie ale unei certe 
colectivități umane, cari, după împlinirea cursului lor, se repetă, 
de nenumărate ori, în aceeas ordine: ricorrono. Acestea sunt 
cunoscutele sale corsi e ricorsi. Visiunea unui sens ciclic în 
structura evenimentelor nu apare ca nouă, ci se declară încă din 
antichitate; între altele, ea contribue la ireductibilul pesimism 
al romanilor imperiali, cari văzuseră prăbuşirea atâtor culturi 
înfloritoare, şi nu erau, deci, siguri până când se «va prelungi, 
şi pentru ei, sorocul de preferați ai destinului. Dar vederea 
ciclică a lui Vico, încetând să se mai fundeze pe intuiții sau 
presimtiri, porneşte, pentru prima dată, dela criterii exacte şi 
pune astfel bază, filosofiei istoriei. 

Prima vârstă a ciclurilor sale este mumită a zeilor, când 
totul se sävârsea sub auspiciile Divinităţii, chiar şi cele mai 
neînsemnate acte ale vieţii; omul, aşa cum îl cunoaştem noi, cu 
caracterul său autonom, se află, în acest timp, cu totul eclipsat, 
printr'o deasă reţea de intenţii a factorilor supranaturali. A 
doua vârstă este a eroilor; Divinitatea capătă un caracter mai 
imanent acum, întrupându-se în diferite exemplare „umane, aşa 
cum indică epopeile homerice; dar şi aci conştiinţa zeiască 
lasă un neînsemnat loc factorului psihic uman, umbrind mai 
toate laturile obişnuite ale vieţii prin limita funcţiunilor războinice. 
Insfârsit, urmează ultima vârstă, numită a oamenilor, când în- 
treaga natură a speciei noastre se află „în întregime explicată” ; 
omul ajunge să se manifeste, odată cu această epocă, în toate 
atribuţiile lui variate. 

La cele trei vârste amintite, corespund trei limbajuri. 

Primul se prezintă mut sau hieroglific, 'săvârşindu-se numai 
prin gesturi şi semne. Contemporan cu o vârstă teologică, el 
se acomodează, în modul cel mai perfect, riturilor religioase, 
cari se cer numai observate, nu şi numite sau comentate. In- 
lăuntrul unor comunități religioase, cum este ordinul călugărilor 
cistercieni, această formă mută a limbajului se mai păstrează 
şi astăzi. Al doilea limbaj poartă numele de simbolic. Eh 
porespunde vârstei eroice şi se exprimă numai prin imagini, 
metafore şi analogii; oamenii nu dețin sensul propriu al lucru- 
rilor, numindu-le în mod «derivat; ei nu se află încă stăpâni pe 
toate funcțiunile vieţii lor, iar facultatea abstractiei si a genera- 
lizării le lipseşte cu desăvârşire. Ultimul apare limbajul epistolar, 
adaptat formelor obişnuite ale vieții. 

Intro identică ordine, corespund gepocilor amintite si trei 
caractere scrise. Astfel, combate Vico vederile cari postulează o 
prioritate istorică a limbajului aupra scrisului, apariţiile lor 
declarându-se concomitente pentru filosoful napolitan. Primele 
caractere, numite divine, sunt adecuate la un limbaj necuvântător; 
urmează caracterele eroice, pentru cari Vico găseşte expresia 
de universale fantastice si, însfârşit, odată cu limbajul epistolar, 
apar şi caracterele scrise vulgare. 

Totodată, trei feluri de jurisprudenţe însoțesc aceste epoci. 
Prima este teologia mistică şi constituie legiferarea prin ora- 
cole. Aceste oracole din epoca zeilor dictau prescripțiile lor în 
versuri, astfel încât legile timpului s'au păstrat în favole. Ur- 
mează jurisprudenţa eroică numită aequitas civilis, întocmită 
în puţine cuvinte, lipsită de nuanţe şi care nu prevedea decât 
rafiunile de stat. Ultima jurisprudentä devine aequitas naturalis, 
care are în vedere interesele particulare ale fiecărui cetăţean, în 
ipostazele cele mai minutioase. 

Popoarele, în cursul evoluţiei lor mai văd şi succesiunea a 
trei forme de guvernământ. Prima este teocratică şi corespunde 
autorităţii dinlăuntrul familiei, a doua apare ca aristocratică şi 
se adaptează cetăților cu domenii restrânse, iar ultima formă, 
democratică, are loc în 'cadrul republicilor și apoi a monarhiilor 
populare. 

Insfârşit, trăsăturile psihice, cari transpar din obiceiuri, 
sunt iarăş mereu altele la tipurile umane dinlăuntrul celor trei 
vârste de cultură. La primii oameni domină pietatea (Deucalion 
şi Pirra), cei din epoca eroică sunt colerici, iritabili (Achile), 
iar ultimii apar drept oficiosi, cuvânt corespunzător sensului 
de ,civilizati”. 

Din cele constatate, se recunoaște, pe lângă meritul lui 
Vico ca întemeietor al filosofiei istoriei, odată cu stabilirea 
ciclurilor, şi o altă trăsătură, pe care am mai mentionat-o: el 
este primul cugetător, care depășind simpla observaţie empirică, 
surprinde paralelismul, factura corespunzătoare a deosebitelor 
manifestări dinlăuntrul aceluiaş moment istoric. Vico stabileşte 
un fip comun înlăuntrul unei colectivităţi date, si astfel pune 
bazele celui mai însemnat capitol din noua ştiinţă a culturii, 
care domină astăzi o bună parte din gândire. Este adevărat 
că reprezentanţii contemporani ai acestei discipline, ar putea 
să-i aducă obiectia că. sa oprit numai la determinanta timpului, 
nesocotind alţi factori, ca d. p. diferenţierea etnică, ce face să 
decurgä deosebit modul de manifestare a grupurilor de cultură, 
ce populează pământul. Dar Vico na fost necunoscător al 
acestor factori; i-a privit numai ca pe simple motive accesorii 
sau ramificații secundare, de o importanţă limitată. Astfel atri- 
buie el Jafetitilor (Indo-Europenilor) fantezia drept facultate 
dominantă, iar Semitilor le rezervă însuşirile minţii; din aceasta 
putem deduce că primii ajung la o culme a desvoltării lor în 
vârsta eroică, pe când ceilalți abea în ultima epocă; o asemenea 
constatare izolată nu exclude totuș ipoteza că ambele grupuri 
etnice au trebuit să străbată, deopotrivă, toate etapele amintite 
si, astfel, nu adaogă nimic la visiunea întregului formulat de 
Vico. Teoreticienii contemporani ai culturii, un Dilthey sau mai 
recent un Spengler — prin studierea paralelismului de mani- 
festări dinlăuntrul mai multor grupe, diferenţiate de cultură — 
nu fac decât să desvolte şi să aprofundeze parțial prima in- 
tuiție a lui Vico. 

In ceeace priveşte domeniul strict al filosofiei istoriei, 
principala obiectie se leagă de dogmatismul celor trei vârste şi 
de necesitatea arbitrară a întoarceriloi. Dar Vico şi-a numit 
istoria sa ideal-eternă, abstrăgând, prin urmare, esentialul din 
evenimente si reducându-le la principii. Pe simplu plan contin- 
gențial, deci empiric, Vico însuş a observat că rămâne aproxi- 
mativă construcţia sa teoretică, privind, d. p., cazul Republicii 
Venețiene, unde întârziase vârsta eroică a Evului Mediu. Pe 
filosof nu-l preocupa, însă, neregularitatea contingentialä a eve- 
nimentelor; raţiunea abstragerii principiilor sale se baza numai 
pe considerarea unor vaste dimensiuni istorice, cari se cristali- 
zaseră de multă vreme. 

Ultima mare contribuie a lui Vico priveşte domeniul 
estetic. Croce îl consideră drept întemeietorul esteticii, deoarece 

primul privește fantezia ca o categorie autonomă, ca o formă a 
cunoaşterii. Germenele acestei priviri se iscä încă dela combaterea 
ideilor clare şi distincte ale lui Descartes, dar culminează în 
considerarea epocilor divine şi eroice a ciclurilor sale. gu- 
vernate de factorul fanteziei. Din lipsa unor noţiuni potrivite 
pentru aspectele înconjurătoare, reprezentanţii acestor epoci se 
exprimau numai prin simboluri, analogii și metafore, apărând 
toți ca poeţi, pe cari Vico îi numește sublimi. Mobilele cari 
determină acest exclusiv limbaj poetic sunt efectele violente 
cari îl stăpânesc pe primtiiv, îndeosebi spaima nemăsurată sau 
bucuria. Deoarece poezia reprezintă integritatea formelor vieţii 
în acest timp, Vico ajunge să deosebească şi o sapienza poetica 
de o sapienza riposta, care urmează abea în a treia epocă; 
prima reprezintă, pentru vârstele eroice ale umanității un adevăr 
metafizic, cu mult mai puternic decât adevărul fizic. Ilustrarea 
lui Vico rămâne edificatoare; astfel, pentru acea mentalitate 
fantastică, adevăratul căpitan ar putea să se întruchipeze în 
figura lui Goffredo din poema lui Torquato Tasso „Ierusalimul 
liberat”, iar toți ceilalți căpitani, cari nu se conformează în- 
tocmai acelui personagiu, ar fi considerați ca inexistenti. Prin 
urmare, domeniul fanteziei aduce în mintea tipului eroic o bază 
metafizică mai puternică decât orce aspect efectiv al realității. 
Ea nu mai apare ca o etapă provizorie, ce-şi aşteaptă redu- 
cerea, prin clarificare, la un principiu rațional, ci devine un 
grad independent al minții. 

Ca obiectie adresată lui Vico pe plan estetic, avem con- 
testarea faptului că numai în primele două epoci s'ar ivi poezia, 
în timp ce ultima vârstă, cu caracter reflexiv, s'ar găsi în totul 
lipsită; cea mai superficială verificare ne arată că si în a treia 
epocă se desvoliă facultățile poetice. Să fi ignorat Vico acest 
amănunt? Dimpotrivă, el însuş a compus opere poetice. Obiectia 
apare ca neîntemeiată dacă se are în vedere o subtilă distingere, 
dată, în această privinţă, de Vico, care schiteazä, în mod in- 
direct, indiciile unei anume poezii și în epocile reflexive ale 
umanității; astfel, abea acum se desvoltă ironia, privită de 
filosof în sensul larg al cuvântului, ca formată din ,,neadevär, 
care în virtutea unei reflexiuni ia masca adevărului”. Prin ur- 
mare, poezia apare și în acest timp însă ca o ficţiune conştientă; 
oamenii nu mai cred în propriile lor imaginări, ca în specia 
mentală mitică a tipurilor din vremea eroică. La acestea fantezia 
devine singura categorie a cunoaşterii, la ceilalţi, ea coboară: din 
reflexiune, trăsătura dominantă a ultimelor vârste. Ceeace se 

află implicit în mintea lui Vico, desvoltă mai târziu Fr. Schlegel, 
care, cu prilejul unei comparații între poezia antică şi cea 
modernă, descoperă, ca o dificultate a ultimei, resortul unei inte- 
ligente nesätioase, provocată de curiozitatea intelectuală +). Pri- 
vind pentru prima dată structurile separate ale celor două specii 
poetice, Vico mai este şi cel care descoperă o psihologie a 
gândirii mitice, opusă gândirii conceptuale. 

Recapitulând contribuţiile pe cari filosoful napolitan le 
aduce în istoria gândirii, vedem că apare drept precursor al 
evoluţionismului, fiind cel dintâiu filosof modern al devenirii; , 
apoi el stabilește categoria tipului în gândire, întemeiază filo- 
sofia istorie; şi teoria culturii, pune bazele esteticii moderne 
si se ocupă primul, în mod științific, de mit si de limbaj. O 
mare parte din coordonatele de gândire între cari ne miscäm 
sunt opera sa, astfel încât, pe bună dreptate, Croce l-a numit 
„veacul XIX în germene” ?). 


Iluminismul german 


Iluminismul german (Aufklärung) se înfăţişează în genere 
ca o mişcare spirituală, vastă și stufoasă, dacă e privită sub 
unghiul istoriei culturale, variată și multiformă în ce priveşte 
izvoarele de inspirație si alimentare, domeniile de activitate, 
preocupările, tendinţele şi urmările, înzestrată şi ca număr de 
filosofi şi tratate de a doua şi a treia mână, săracă în schimb 
în idei şi sisteme cu adevărat originale, — o eflorescentä spi- 
rituală, totuş, ce rezumă sträduintele, setea, dorul de ,,luminä” 
si „tuminare”” ale unui veac, limitat pe plan filosofic de uni- 
versalismul rationalist a lui Leibniz deoparte şi „Critica raţiunii 
pure” a lui Kant de alta. 

În sens larg iluminism înseamnă mai ales pentru Germania 
lui Luther eliberarea gândirii umane de sub tutela dogmatismului 
teologic protestant, corespunzând, ca de altminteri în vremea 
Renaşterii, atitudinii omului care la un moment dat se desco- 
pere pe sine însuş, proprietar al unor facultăți de’ cunoaştere 
si simtire, cu ajutorul cărora străbate lumea și lucrurile, organi- 


prosaishen Jugendschriften hsgb. von J. Minor II Bd. Wieni, 1906, p. 5. 
2) B. Croce, La filosofia 4i Giambattista Vico, Bari, Laterza III ediz., 
1933, pag. 257. 

zând si exploatând întreaga existenţă în beneficiul fericirii sale, 
a bunei sale stări. 

Optimism, încredere deplină în atotputernicia facultăţilor 
psihice şi intelectuale, mândrie şi suficientä, faţă de epocile an- 
terioare mai putin ,luminate”, convingerea de a trăi şi a fi 
stăpân în cea mai bună dintre lumi, făurită de Dumnezeu numai 
şi numai pentru ca neamul omenesc, în specie omul veacului, 
al 18-lea, să-şi poată realiza idealul de perfecţiune morală şi 
de fericire terestră şi cerească. 

Acestea sunt simtemintele cari animă spiritele epocii, creind 
acea atmosferă specifică (Zeitgeist) în care noul tip uman, 
filosof, savant, teolog, om de stat, pedagog sau literat se stră- 
dueşte, päsind pe urmele unui Pufendorf sau Thomasius, des- 
cinzând din împărăţia speculațiilor metafizice ale lui Leibniz 
sau însuşindu-şi directivele ideologice şi ştiinţifice din afara 
hotarelor Germaniei, să soluţioneze definitiv problemele capitale 
ale veacului; principiul şi sensul ultim al mecanismului universal, 
raportul dintre spirit şi materie, rațiune şi credinţă, filosofie şi 
religie, nemurirea sufletului ş. a. m. d. 

Prima etapă a iluminismului filosofic german care se ex- 
tinde până pe la mijlocul veacului al 18-lea este marcată de 
încercarea lui Christian Wolff şi a discipolilor săi, în curând 
foarte numeroşi, de a înjgheba un sistem, amplu şi minuţios, 
din speculaţiile filosofice ale lui Leibniz, rămase parte în ma- 
nuscris, parte schitate fragmentar sau împrăştiate prin scrisori 
şi alte lucrări ocazionale. Incep să apară rând pe rând tratate 
de metafizică, logică, etică, estetică, psihologie; exemplul este 
urmat apoi de teologi, economişti, jurisconsulti s. a. Instanță 
supremă este raţiunea (Vernunft, Verstand); metoda de pre- 
ferintä cea matematică. Zelul fiind unic, pe la mijlocul secolului 
opera lui Wolff pare a fi desăvârşită. Diversele tratate fiind 
scrise în bună parte în limba germană, se crease o terminologie 
filosofică şi ştiinţifică, iar conaţionalii lui Wolff şi ai dis- 
cipolilor săi aveau la îndemână un sistem limpede şi logic, care, 
după convingerea autorilor, constituia o sinteză definitivă a cu- 
nostintelor vremii. 

Unora dintre contemporanii lui Wolff nu putea să le scape 
însă caracterul abstract, ipotetic şi străin de realitatea externă 
de o parte, iar de legile intelectului şi cerințele sufletului uman 
de alta, al edificiului filosofic wolffian, lipsit de originalitate şi 
profunzime şi arid până la desgust. 

Atacurile ce nu întârzie să se producă împotriva filosofiei 

lui Wolff, se îndreaptă în douäidirecti: se pune la îndoială va- 
loarea rațiunii ca principiu unic de cunoaștere şi ca normă de 
conduită, în viaţă. Confruntându-se — sub influenţa vădită a 
empirismul englez (Locke) — legile rațiunii cu datele expe- 
rientei, se constată o discordantä care are ca efect punerea în 
discuţie a problemei metodologice şi epistemologice (Lambert). 
Pe de altă parte, aderenţii filosofiei „bunului simţ” de prove- 
nientä engleză şi franceză, revoltându-se împotriva, dogmatismului 
rationalist wolffian, tot atât de intolerant ca şi dogmatismul reli- 
gios de pe timpuri, reiau unele preocupări practic-utilitariste ale 
şcolii lui Wolff, determinând un curent cunoscut îndecomun sub 
numele de filosofie populară (reprezentanți foarte numeroși, 
Mendelssohn şi Lessing fiind cei mai de seamä). Filosofia 
bunului simt (Philosophie des gesunden Menschenverstandes), 
umană şi tolerantă, croitä pe măsura omului de rând, are ca 
rezultat desăvârşirea emancipării spiritului german, încătușat vea- 
curi dearândul de dogmatismul religios şi apoi de cel filosofic. 
Germanul descopere bunurile şi frumuseţile vieţii concrete, se 
desgustă de speculaţiile metafizice, de acea „graue. Theorie”, 
multumindu-se cu un eclecticism filosofic-teologic, critic, mora- 
lizant, comod şi rezonabil. 

Dar această concepţie, ignorând adâncurile sufletului uman, 
degenerând apoi în mediocru, superficial şi banal, provoacă o 
violentă reacțiune din partea tinerei generaţii de pe la 1770-80, 
care proclamă superioritatea vieţii afective şi instinctive asupra 
celei intelectuale. Aruncând peste bord tot balastul de principii 
şi deprinderi iluministe, această generaţie a ,,Sturm-und-Drang- 
ului”, în frunte cu Hamann şi Herder, încearcă să întemeieze, 
alături de preocupările ei literare, o așa numită filosofie a cre- 
dintei sau afectului. Intro explicabilă opoziție faţă de Kant, 
filosofia credinţei se aşează turbulent deacurmezisul veacului 
raționalist şi iluminist, pa care încearcă să-l lichideze definitiv, 
tocmai în timpul când şi „filosoful dela Königsberg” făcea aceeas 
operă de lichidare în „Critica raţiunii pure”. 


1. — Precursori. 


Importanţa strict filosofică a precursorilor iluminismului 
german este destul de redusă, chiar abstracţie făcând de faptul 
că sunt contimporani cu Leibniz, care îi întunecă aproape cu 
desăvârşire. Li se rezervă totus un loc în istoria metodologiei 
ştiinţelor şi mai ales în istoria iluminismului pentru următoarele 
motive: 

Samuel Pufendorf (1632-1694), istoriograf si jurist, 
päsind pe urmele lui Hugo Grotius si a filosofului englez Hobbes 
(încearcă o îmbinare a principiului sociabilității, formulat de 
cel dintâi cu conceptul instinctului de conservare individuală, 
susținut de către cel de al doilea), pune bazele dreptului natural, 
aplicând în mod consecvent metoda logico-geometrică. Este 
primul german care are curajul sä decreteze facultatea morală a 
omului ca fundament unic al dreptului natural, iar ca principiu de 
cunoaştere ştiinţifică exclusiv intelectul uman. In felul acesta 
Pufendorf are meritul de a fi separat cu rigurositate — în ciuda 
întregii ortodoxii a vremii! — domeniul ştiinţei de acela al teolo- 
giei, militând în favorul intelectului ca principiu autonom de 
cunoaștere şi cercetare alături de credință și revelaţie. Reac- 
țiunea ortodoxismului, deprins încă de pe timpul lui Melanchthoni 
de a nu face nici o distincţie între drept, care după Pufendorf 
trebuia să fie unul şi acelaş pentru proseliţii tuturor religiilor 
şi confesiunilor, şi morală creștină, a fost cât se poate de vio- 
lentă, cu singurul rezultat că Pufendorf a găsit urmași din ce 
în ce mai numeroși, — el însus rămânând cu toate operele sale 
(ca De iure naturae et gentium. Londra 1672; De officio 
hominis et civis iusta legem naturalem. Londra 1673 ș. a.), 
azi fără nici o importanţă în pragul veacului iluminist. 

Walter von Tschirnhaus (1651-1708), logician si bun 
cunoscător al matematicii si fizicei, prieten cu Spinoza si Leibniz, 
este metodolog prin excelenţă. Încearcă să stabilească o apropiere 
între teorie și experiment, deducție şi inducţie. În opera sa Medi- 
cina mentis sive artis inveniendi praecepta generalia (Amster- 
dam 1687), un fel de îndreptar metodologic, se arată când ratio- 
nalist când empirist, după cum se folosește de argumente și 
concepte (de ex. definiţia, genetică) împrumutate dela Descartes 
şi Spinoza sau extrase din fizică, acea ştiinţă pe care dânsul o 
crede incomparabil superioară tuturor celorlalte disciplim. Si 
el aplică în argumentarea sa metoda riguros stiintificä-geometricä, 
susținând în acelaș timp că orice adevăr obţinut prin raţionament 
logic are nevoe de confirmare experimentală. Influenţa lui 
Tschirnhaus, erudit de ţinută severă, care spre deosebire de 
Pufendorf si Thomasius, nu s'a coborit deloc în arena discuțiilor 
filosofice la ordinea, zilei, se resimte alături de cea a filosofiei 
de peste hotare ori şi de câte ori se repetă în cursul veacului 
încercarea unei sinteze între rationalism şi empirism. 

Christian Thomasius (1655-1728), profesor de juris- 
prudenţă si filosofie la Leipzig si Halle, își însușeşte din capul 

locului punctul de vedere al lui Pufendorf. „Lumina naturii si 
lumina revelatiei sunt izvoare. diferite”, zice el; „teologia derivă 
din scriptură, filosofia din rațiune. Scopul filosofiei este fericirea 
terestră a neamului omenesc, scopul teologiei fericirea cerească”. 
Thomasius este precursorul prin vocaţie al iluminismului popular, 
tipul reprezentativ, prin anticipație, al raționalismului luminat din 
ce în ce mai frecvent în cursul deceniilor următoare. După 
Thomasius ştiinţa nu constitue o valoare decât în măsura în 
care poate fi pusă în serviciul vieţii practice, având de scop să 
răspândească lumină” (Aufklärung). El însus nu este un creator 
în ale ştiinţei, ci un popularizator şi propagator al ei. Din teo- 
riile sale asupra dreptului natural (expuse de pildă în Fundamenta 
juris naturae et gentium ex sensu commune deducta, in quibus 
secernuntur principia honesti, justi ac decori, Halle 1705, unde 
justum nu înseamnă nimic altceva decât: ce tie nu-ţi place, 
altuia nu face), nu a mai rămas nimic în picioare. Numele lui 
se menţine însă în istoria filosofiei şi a culturii germane ca al 
celui dintâi profesor care a avut curajul să ţină prelegeri în 
limba germană; tot el înființează apoi prima revistă germană 
şi luptă în mod neînfricat împotriva viciilor timpului şi pentru 
libertatea cercetării ştiinţifice. 


2. — Christian Wolff. 


Adevăratul fondator şi inițiator al filosofiei iluministe ger- 
mane este fără îndoială Leibniz, cel mai de seamă filosof al 
Germaniei moderne până la Kant. Valoarea filosofiei lui Leibniz 
depăşind însă cu mult pe cea a întregii filosofii iluministe ger- 
mane, i s'a rezervat un capitol aparte în cuprinsul volumului de 
faţă. Dar şi din alte considerente o expunere a gândirii lui 
Leibniz nu-şi are locul în cadrul acestui capitol. Opera lui 
fiind în mare parte inaccesibilă și neexpusă în mod sistematic, 
influenţa ei nu s'a exercitat în mod direct şi imediat asupra con- 
temporanilor săi. Cu înlăturarea acestor neajunsuri se însărci- 
nează Christian Wolff, filosoful principal al vremii şi capul 
primii şcoli filosofice germane, care îi poartă numele. 

Christian Wolff (1679-1754), celebru profesor de filo- 
sofie dela universitatea din Halle, ‘trece drept întemeietor al ratio- 
nalismului dogmatic, având meritul de a fi înjghebat într 'un sistem 
complet şi riguros ştiinţific concepția filosofică a lui Leibniz, 
pe care o expune într'a serie de tratate, astăzi indigeste, scrise 
parte în limba germană, a cărei terminologie filosofică o crează 
partial. Titlurile acestor scrieri încep toate cu cuvintele: ,,Ver- 

niinftige Gedanken” etc. (adecă idei rezonabile). Asemenea ,,ver- 
niinftige Gedanken” își face Wolff despre tot soiul de lucruri, 
ca de pildă despre, intelectul uman şi procedeul cel mai potrivit 
de a afla adevărul; despre Dumnezeu, lume şi suflet, şi toate 
lucrurile; despre faptele omului întru promovarea fericirii sale; 
drespre traiul omului în societate; despre manifestările din na- 
tură, etc. Operele scrise în limba latină formează cuprinsul a 
23 volume respectabile. 

După Wolff, filosofia este ştiinţa despre tot ce poate fi 
gândit. Conceptul suprem din care derivă prin deducție matematică 
întregul sistem este principiul contradictiei. Sistemul se bifurcä 
apoi în filosofie teoretică sau metafizică și filosofie practică, 
amândurora premergându-le, ca un fel de introducere, logica. 
În metafizică sunt cuprinse ontologia, cosmologia, psihologia 
rațională şi teologia naturală (spre deosebire de cea positivă). 
Filosofia practică se divide în etică, economie și politică. In 
sfârşit Wolff mai impune filosofiei şi scopuri: limpezirea min- 
plor și aservirea intereselor practice. 

Confruntat cu Leibniz, Wolff nu aduce în câmpul filosofiei 
nici o concepție nouă, originală. Se mulțumește şi reușește de 
minune să ajusteze, simplifice, dilueze şi vulgarizeze tezaurul 
filosofic al maestrului său, înodând unele fire, părăsind altele, 
cari îi păreau prea ipotetice sau îndrăsneţe (ca de pildă ipoteza 
armoniei prestabilite, etc.). Inzestrat cu un talent didactic vrednic 
de laudă, furnizează conationalilor săi o doctrină, un sistem 
şi o metodă, îi învaţă să gândească logic şi metodic şi să 
cultive un ideal de clară, limpede şi rezonabilă mediocritate. 


3. — Şcoala filosofică a lui Wolff. 


Din marele număr de discipoli ai lui Wolff, can în genere 
se mulţumesc a spori numărul tratatelor de filosofie după ca- 
lapodul indicat de magistrul lor, unul singur merită a fi menționat, 
anume Alexander G. Baumgarten (1714-1762), întemeito- 
rul esteticei filosofice germane. Estetica este singura disciplină (fi- 
losoficä metratatä în sistemul lui Christian Wolff. Baumgarten 
umple. această lacună. După dânsul obiectul esteticei îl. formează 
datele cunoașterii sensibile, inferioare, confuze, spre deosebire de 
cele superioare, clare, raţionale, cari sunt de domeniul logicei. 
Frumosul este perfecțiunea (das Vollkommene) percepută prin 
simţuri, intuitä. Estetica lui Baumgarten a rămas neterminată. De 
estetica filosofică până la apariția „Criticei puterii de judecată” 

a lui Kant s'au mai ocupat între alţii Georg Fr. Meier şi J. G. 
Sulzer. 

Extremismul rationalist al lui Wolff, disprețul său exa- 
gerat faţă de empirism pe care îl exclude pe cât posibil din 
sistemul său (Wolff cunoaşte totus şi o psihologie empirică ală- 
turi de cea raţională), întâmpină încă de timpuriu rezistența 
unora dintre contimporanit şi urmașii săi imediaţi, mai accesibili 
influenţei empirismului unui Locke de pildă decât Wolff însuş. 

În sensul indicat se manifestă Andreas Rüdiger (1671- 
1731), filosof eclectic şi medicinist, care respinge între altele de- 
finitia filosofiei ca ştiinţă a posibilului, în măsura în care acest 
posibil poate fi gândit. Obiectul filosofiei fiind dimpotrivă cunoa- 
şterea realităţii (des Wirklichen), Rüdiger găseşte că metoda geo- 
metrică este inaptă pentru investigația “filosofică. Din însus titlul 
lucrării sale Disputatio de eo, quod omnes ideae oriantur a 
sensione (Leipzig 1704) se vede de unde -trebue să derive după 
Rüdiger adevărata metodă filosofică. Acest filosof veste şi 
antideterminist, împotriva doctrinei ideilor înăscute şi a armoniei 
prestabilite între trup şi suflet. i 

Adversar mai influent al lui Wolff decât Rüdiger este 
discipolul acestuia din urmä 

Christian Aug. Crusius (1712-1776), profesor de teo- 
logie si filosofie la universitatea din Leipzig. Crusius sustine cä 
nu noțiunile ,,goale”, ci datele simţurilor, experienţa formează 
punctul de plecare în actul de cunoaștere. El face distincție 
între cauză şi act de cunoaştere, între legile după cari funcţionează 
gândirea şi nexul cauzal al lucrurilor. Teza aceasta îl aşează pe 
Crusius la polul opus al raționalismului, pentru care înläntuire 
cauzală şi proces logic de cunoaştere sunt unul şi acelaș lucru. 
Crusius respinge ca şi Riidiger concepţia. deterministă, înlocuind-o 
cu ipoteza voinţei libere care emană dela Dumnezeu. In felul 
acesta Crusius contribue şi în domeniul etic şi logic la subminarea 
edificiului rationalist. 


4. — Noi încercări metodologice şi epistemolo- 
gice până la Kant. 


Scepticismul antirationalist, care își croeşte drum în spi- 
ritul epocii, surpă fundamentele sistemului wolffian. Empirismul 
din ce în ce mai änfluent canalizează discuţiile filosofice în două 
direcţii: 1) înspre filosofia populară, care acaparează întreg 
complexul de probleme rezultat de pe urma filosofiei practice si 
în bună parte a celei teoretice tip Wolff; 2) înspre ştiinţele 

exacte sau noologice (dacă se sprijină pe material empiric cum 
e cazul psihologiei empirice), în preajma cărora se meditează 
din ce în ce mai serios asupra problemelor de ordin metodologic 
şi epistemologic. 

Trei dintre reprezentanţii acestei direcţii merită a fi relevati 
în mod deosebit, dacă nu atât pentru valoarea, în sine a feoriilor 
lor, atunci cel puţin pentru rolul pe care-l deţin în pregătirea 
filosofiei critice kantiene. 

Leonhard Euler (1707-1783), matematician de mare 
renume, membru al Academiei din Berlin, influenţat de Newton, 
postulează o filosofie a naturii clădită pe princpiile mecanicei. 
Spaţiul şi timpul absolut nu sunt lucruri, ci postulate necesare 
ale matematicei si fizicei. (cf. Réflexions sur l’espace et le 
temps. 1748). 

Johann Heinrich Lambert (1728-1777), academician 
ca si Euler, este considerat în mai multe privinti ca precursor ime- 
diat al lui Kant. În cosmologie (cf. Kosmologische Briefe über 
die Einrichtung des Weltbaues. Augsburg 1761) se apropie întru- 
câtva de teoria lui Kant şi Laplace asupra genezei universului. 
În teoria cunoaşterii (Neues Organon, oder Gedanken über die 
Erforschung und Bezeichnung des Wahren. Leipzig 1764; Anlage 
zur Architektonik oder Theorie des Einfachen und Ersten in der 
philosophischen und mathematischen Erkenntnis. Riga 1771), 
caută să îmbine raționalismul lui Wolff cu empirismul lui Locke. 
In actul cunoaşterii distinge două elemente eterogene: unul dat, 
înăscut, aprioric şi altul venit din afară, însușit, aposterloric, 
— elemente cari nu trebue confundate nici derivate unul din 
celălalt, cum procedează deoparte raționalismul, de alta empi- 
rismul. Deosebind deci o formă a cunoaşterii de un conţinut al 
ei, Lambert vede problema pusă de Kant, o soluţionează însă 
tot după calapodul tradiţional prin identificarea legilor gândirii 
cu cele ale lumii reale. 

Johann Nikolaus Tetens (1736-1805) este cel mai de 
seamă psiholog al vremii, mai ales un iscusit analist al stărilor psi- 
hice. Ridică psihologia empirică la rang de ştiinţă, aplicând în mod 
consecvent metoda introspectiei şi diviziunea facultăţilor psihice 
în trei: intelect, voinţă şi afectivitate, diviziune pe care o adoptă 
şi Kant. Pe teren epistemologie (cf. Philosophische Versuche 
über die menschliche Natur) îşi însuşeşte — probabil sub in- 
fluenta disertatiei lui Kant „De mundi sensibilis atque intelligi- 
bilis forma et principiis”, apărută la 1770 — separatia dintre 
formă şi conținut în actul gândirii. Si Tetens ajunge până în 

pragul filosofiei critice, a cărei problemă şi-o pune, răspunsul 
rămânând să-l dea însă Kant. 


5. — Iluminismul ca filosofie populară. 


Până pe la mijlocul veacului al 18-lea sistemul filosofic 
al lui Wolff trecea oarecum drept filosofie oficială, privită cu 
neîncredere doar de către o seamă de teologi neconvertiti încă 
la teologia raţională. In a doua jumătate a veacului, filosofia 
iluministă populară, adevăratul iluminism, trece în locul wolffia- 
nismului, din care purcede, debarasându-se doar de orice auto- 
ritate, dogmă şi sistem şi ridicând la rang de principiu normativ 
absolut „bunul şimţ” sau „mintea sănătoasă a omului” (gesunder 
Menschenverstand). In iluminism sensul conceptului „raţiune” 
sufere o transformare. Din divină ce era, devine acum umană, 
prefăcându-se în „minte”, ,,Vestand”, într'o minte sănătoasă, 
adică practică, rezonabilă, independentă. „Was ist Aufklärung?” 
se întreabă Kant întrun articol cu acelaş titlu, şi spune: 
„Aufklärung ist der Ausgang des Menschen aus seiner selbsver- 
schuldeten Unmündigkeit. Unmundigkeit ist das Unvermôgen, 
sich seines Verstandes ohne Leitung eines Anderen zu bedienen. 
Sapere aude!” Să ai curajul de a te servi de propria ta minte. 
lar a nu te servi de ea, înseamnă să fii sau leneş sau las. In 
această ordine este interesant de observat că Frederic ÎI, ilu- 
minatul pe tronul Prusiei, este de părere că luminarea celor 
neluminati trebue făcută cu forţa, dacă altfel nu se poate, 
scopul suprem fiind doar binele și fericirea tuturor, perfec- 
țiumea. morală. 

Toată această filosofie are un pronunţat caraoter antropo- 
logic. Omul este obiectul central al preocupărilor; organul su- 
prem: mintea sănătoasă, bunul simţ; problema centrală: raportul 
dintre biserică şi cultură; domeniile de activitate: religia-morala, 
arta-știința, dreptul-economia, educatia-tehnica, statul-societatea ; 
atitudinea: practică-utilitaristă-educativă; concepţia filosofică în 
genere: eclecticism. 

Alături de wolffianism, iluminismul francez (Voltaire, Di- 
derot, D'Alembert etc.), moralismul şi deismul englez își dau 
mâna cu unele curente spirituale indigene (pietismul religios, 
sentimentalismul ), şi contopite în iluminism, pătrund în biserică, 
universități, şcoli, viaţa publică si privată. 

Trecând la prezentarea problemei cultură-biserică, trebue 
să pomenim că.în tot cursul secolului 18, biserica îşi păstrase 
neştirbită autoritatea ei alături de filosofie si știință. Atitudinea 

conciliantă a tuturor filosofilor din acest timp se situiazä pe 
linia indicată de Leibniz, care căutase cu tot dinadinsul să îm- 
preune punctul de vedere teologic-teleologic cu cel fizico-mate- 
matic, filosofia rationalistä a lui Descartes si Spinoza bazate 
pe ştiinţele exacte si logică, cu idealismul religios al spiritului 
german. Cosmosul organizat şi prestabilit, fiind un rezultat al 
raţiunii divine, nu poate să existe vre-o contradicţie între rațiune 
si revelație, sau credință. Concilianta lui Leibniz a trecut si 
asupra lui Wolff, care respectă compromisul, întreaga filosofie 
a vremii ostenindu-se să argumenteze în favorul unui acord între 
dogmă şi rațiune în ceea ce priveşte existenţa lui Dumnezeu. 

Lucrurile se schimbă însă, imediat |ce trecem la iluminism. 
Se respinge compromisul lui Wolff. Interpretarea si critica filo- 
logico-istorică şi filosofică a textelor biblice devine din ce în 
ce mai frecventă. Sub influența empirismului, a umanismului 
estetic al unui Shaftesbury, a deismului englez, filosofii populari 
germani înlocuesc creștinismul dogmatic tenebros, sever, medieval 
cu un creştinism modern, practic, uman. O atitudine extrem de 
agresivă față de creştinismul istoric şi faţă de izvoarele sale 
biblice este acea a lui Hermann Samuel Reimarus (1694- 
1765). Fiind partizanul religiei naturale (raţionale), aduce o critică 
acerbă creştinismului dogmatic. Nu acceptă decât o singură 
minune: creația universului. Restul revelaţiei împreună cu scrip- 
tura nu sunt decât minciuni şi manopere popeşti. Câteva frag- 
mente din opera sa „Apologie oder: Schutzschrift für die ver- 
nünftigen Verehrer Gottes” au fost date publicității de Lessing. 
Furtuna pe care au stârnit-o a fost atât de violentă, încât Lessing 
fu nevoit să sisteze publicarea lucrării lui Reimarus. Cea mai 
caracteristică figură a iluminismului popular rămâne însă 

Moses Mendelssohn (1729-1786), filosof evreu, mo- 
dest, nobil si tolerant, cosmopolit, bun stilist şi scriitor mult 
gustat de publicul amator de lectură filosofică. Publică între altele 
o lucrare (Phădon, Berlin 1767), în care se ocupă de nemurire. 
Idealul de înţelepciune atât pentru Mendelssohn cât şi pentru 
întreaga epocă iluministă este Socrate, fireşte un Socrate mo- 
dernizat şi pus la curent cu întreg spiritul epocii. Adagiul mereu 
repetat de Mendelssohn este perfecțiunea morală si spirituală a 
individului. 

Gotthold E. Lessing (1729-1781), ‘este capul cel mai 
lucid al acestei perioade. Spirit critic, combativ şi independent, un 
pasionat al căutării adevărului, abordează domeniul literaturii, 
esteticei şi criticei literare, teologiei și filosofiei, lăsând peste 

tot urme adânci şi depăşind orizontul ilumimsmului obicinuit. 
Pornind dela teologie și cunoscând pe Leibniz şi Spinoza, pä- 
trunde în filosofia istoriei. Se ocupă de evolutia religioasă a 
neamului omenesc în lucrarea sa ,. Die Erziehung des Menschen- 
geschlechts” (1780), evoluție care, după dânsul, decurge în etape, 
acestea descriind în mare drumul pe care îl străbate, în mic, 
omul în trecerea sa prin patru vrâste: copilăria, adolescenţa, 
maturitatea, bätrânetea. Prima etapă este acea a vechiului testa- 
ment, iar a doua cea a noului testament, faza în care trăim şi 
azi, zice Lessing. Faza de maturitate a creștinismului este re- 
zervată viitorului. Admiţând că evoluţia istorică are ca ţintă 
perfecțiunea neamului omenesc, perfecţiune care se va înfăptui 
după un plan stabilit de însuş Dumnezeu, Lessing se arată ilu- 
minist. Ca filosof al istoriei însă, el se rıdică mult deasupra 
epocii sale şi se așează, alături de Herder, în pragul vea- 


cului 19. 
6. — Filosofia credinţei. 


Curentul „Sturm-und-Drang” fiind în primul log o reacțiune 
a afectivității împotriva intelectualismului, a vieţii naturale (Rous- 
seau) împotriva celei artificiale, se manifestă în literatură şi, 
mai mult lăturalnic, în filosofie, dând naştere unei filosofii a 
credinţei reprezentată mai ales de Hamann, Herder şi Jakobi. 

J. G. Hamann (1730-1788), prieten cu Herder, asupra 
căruia exercită o puternică înrâurire, este inspiratorul acestei 
filosofii. Adversar declarat al tuturor abstractiunilor şi specula- 
ilor filosofice, Hamann susține că filosofia nu se face cu 
intelectul ci cu simţurile. Principiul suprem al filosofiei este 
credința. Pentru a crede, nu avem nevoe de argumente şi dovezi. 
Dumnezeu există, deoarece credem în el. Credinţa este un 
product al sensibilităţii sau al vieţii afective. Generalului, abstrac- 
Huni, Hamann îi opune concretul, individualul. Lumea o gă- 
seste plină de contradicții, pe cari le întâlnim şi în viaţa şi 
opera lui, confuză, haotică, forţată, presărată totus pe ici pe 
colo cu scântei si sclipiri geniale. 

Johann Gottfried Herder (1744-1803), mai multila- 
teral încă decât Lesing, este si el, mai putin filosof decât poet, 
estetician, critic şi istoric literar, teolog. Jar în filosofie cași Les- 
Sing, își îndreaptă atenţia asupra evoluţiei istorice, privită sub un- 
ghiul rosturilor şi sensului existenţei umane în lume si dincolo de ea. 
Ideea de progres şi evoluţie primeşte însă, o formă mai concretă, 
epocile istorice fiind privite cu mai multă obiectivitate şi înte- 

legere pentru individualitatea lor. Darul individualizării îl a- 
propie pe Herder de Hamann, cu care se mai aseamănă prin 
faptul că şi dânsul filosofează cu afectul resp. credința. Lipsa 
lui de metodă, de disciplină logică şi concentrare care se ma- 
nifestä mai ales în, ale sale „Ideen zur Philosophie der Geschichte 
der Menschheit”, îi atrage o serie de observaţii critice din partea 
lui Kant, fostul său profesor. Critica aceasta îl indispune pe 
Herder întru atât încât în ultimele sale scrieri filosofice (Meta- 
kritik, îndreptat împotriva Criticii raţiunii pure, si Kalligone, 
împotriva Criticii puterii de judecată), caută să respingă fără 
dreptate şi fără succes, concepțiile (de pildă dualismul episte- 
mologic) lui Kant. Mai metodic decât Herder se prezintă 

Friedrich Heinrich Jakobi (1743-1819), cunoscut 
în urma unei polemici cu Mendelssohn asupra întrebării dacă 
Lessing a fost sau nu spinozist. Jakobi afirmă că singurul drum 
spre absolut este acela al credinţei, al facultăţii simţurilor, cari 
singure pot să ne furnizeze daie imediate despre realitate. Crede 
că filosofia lui Kant, dărâmând edificiul cunoştinţelor stiinti- 
fice, va face loc credinţei. 

In totalitatea sa, iluminismul german se prezintă ca o filo- 
sofie cu caracter receptiv,electic, lipsit în parte de originalitate. 
Nici un gânditor din cei expuși mai sus nu se ridică la înălțimile 
speculative nici ale lui Leibniz, care inaugurează această filo- 
sofie, nici ale lui Kant, care o lichidează. Filosofia iluministă 
întruneşte în genere caracterele unei faze de tranziție şi de 
pregătire între marile sisteme rationaliste (Descartes-Spinoza- 
Leibniz) şi empiriste (Locke-Berkeley-Hume) de o parte si 
filosofia critică şi romantică germană de alta. 

